
Studiu introductiv 


Cartea pe care o punem acum la dispoziţia publicului 
românesc îşi găseşte o împătrită justificare: a) ea repre¬ 
zintă un document, care, ca document, merită să fie cunos¬ 
cută de cititorul român; b) valoarea ei însă ca document 
rezidă în influenţa sa majoră asupra receptării lui Nietzsche 
în secolul XX; c) ea are şi o valoare intrinsecă în măsura 
în care, urmând însemnările lui Nietzsche privind cuprin¬ 
sul ei, înmănunchează fără îndoială, marile teme ale gân¬ 
dirii de maturitate ale lui Nietzsche; d) cartea are în spaţiul 
românesc, aşa cum a avut-o în spaţiul german - dar nu 
numai - şi o valoare euristică: ea deschide orizontul unei 
interogaţii mult mai articulate asupra filozofiei lui Nietzsche, 
interogaţie care, sperăm, va conduce într-o bună zi şi în 
România la necesitatea apariţiei tuturor însemnărilor pos¬ 
tume ale lui Nietzsche după ediţia, de acum standard a 
operei nietzscheene, şi mă refer la ediţia critică Colli- 
Montinari 1 . 


Această ediţie a apărut în două variante: a) ediţia „mare“: 
Nietzsche, Werke , Kritische Gesamtausgabe, hg. von G. Coli und 
M. Montinari, Berlin, 1967, W. de Gruyter; b) ediţia „de studiu 41 : 
Friedrich Nietzsche, Sdmtliche Werke , Kritische Studienausgabe in 
15 Bănden, hg. von G. Colii und M. Montinari, Deutscher Taschen- 
buch Verlag, de Gruyter, Miinchen, Berlin, New-York, 1980. 

Voinţa de putere 


Se cunoaşte, de către cititorul familiarizat cu opera lui 
Nietzsche, faptul că lucrarea Voinţa de putere în forma ei 
„canonică* 1 , cuprinzând 1067 de aforisme, nu a fost editată 
de către Nietzsche însuşi, ci a apărut după moartea aces¬ 
tuia, şi reprezintă o selecţie realizată de către sora lui, 
Elisabeth-Forster Nietzsche, şi Heinrich Koselitz (alias Peter 
Gast), din însemnările lui Nietzsche. Ca în cazul oricărei 
compilaţii de acest gen, riscul este într-adevăr major, în¬ 
trucât nu se poate şti niciodată sigur dacă criteriul de selecţie 
al editorului este identic celui al autorului, oricâtă acribie 
ar dovedi editorul. 

Cei doi editori pretind însă că au avut un „fir condu¬ 
cător" pentru realizarea acestei cărţi, şi anume un plan în 
patru cărţi, redactat în numeroase variante de către Nietz¬ 
sche însuşi. Masa deosebit de mare a însemnărilor rămase 
needitate - printre care aforisme „şlefuite" complet de către 
Nietzsche, însemnări neconturate, menite să reţină un gând, 
note de lectură, scrisori, proiecte - nu era totuşi menită să 
fie un sprijin pentru o asemenea selecţie. Tocmai de aceea 
Voinţa de putere a cunoscut două variante. Iată ce spune 
Elisabeth Forster Nietzsche despre materialul editat: „Pen¬ 
tru această operă [Voinţa de putere - N.M. - C.B.] au 
servit ca bază două schiţe de sumar pe care autorul le-a 
redactat în toamna anului 1886 şi în iama dintre 1887/88 
în caietele N. XLII şi W.VIII. In continuare, au fost uti¬ 
lizate caietele manuscrise: W. I până la XVII, în plus 
caietele de note din anii 1885-1888 şi mapele XXXI, 
XXXIII şi XXXIX. Prima ediţie a Voinţei de putere conţine 
483 de aforisme, cea de faţă are cu aproximativ 570 de 
aforisme mai mult. Acestea din urmă provin îndeosebi din 
caietul WXIII, pe care fratele meu l-a redactat în august 
1888 efectiv pentru opera sa fundamentală în proză şi care, 
din păcate, pentru prima ediţie a Voinţei de putere a rămas 
aproape neutilizat [...]. 

Prima ediţie a Voinţei de putere a apărut în anul 1901; 
noua ediţie de faţă este complet revizuită şi restructurată: 
prima şi a treia carte de domnul Peter Gast, a doua şi a 
patra carte, de către mine. Toate corecturile au fost com¬ 
parate cu grijă de domnul Peter Gast cu textul original. 
(Weimar, septembrie 1906)“. 2 Ediţiile operei nietzscheene 
care au urmat de atunci, au încercat mereu să redea, alături 
de aforismele din Voinţa de putere, cât mai mult din în¬ 
semnările postume ale lui Nietzsche, culminând cu ediţia 
completă a operei antume şi a însemnărilor postume Colli- 
Montinari. Dacă este să dăm crezare unuia dintre cei mai 
mari exegeţi ai filosofiei nietzscheene din secolul XX, 
M. Heidegger: „filosofia autentică a lui Nietzsche însă, 
poziţia fundamentală din care el vorbeşte în [...] toate 
scrierile sale nu ajung la o formă definitivă şi, nici la o 
editare ca operă, nici în deceniul dintre 1879 şi 1889 şi 
nici în anii precedenţi. Ceea ce Nietzsche însuşi de-a lun¬ 
gul creaţiei sale a publicat este mereu doar un prim-plan. 
Aceasta este valabil şi despre prima lui scriere Naşterea 
tragediei din spiritul muzicii (1872). Filosofia autentică 
a lui Nietzsche rămâne să apară ulterior ca ,,postume " 3 
(subl. m. - C.B.). 

Ce anume a făcut din Voinţa de putere o carte 
senzaţională? întâi de toate orizontul aşteptării este prefi¬ 
gurat de Nietzsche însuşi care anunţă pe coperta IV a vo¬ 
lumului Dincolo de bine şi de rău (ediţia din vara anului 
1886) intenţia de a publica o lucrare cu titlul Voinţa de 
putere. încercare de transmutare a tuturor valorilor , intenţie 
la care face referire şi în textul din Despre genealogia 


2 Elisabeth Forster-Nietzsche, „Nachnericht‘ k în Nietzsches Werke , 
Bând IX, Alfred Kroner Verlag, Leipzig, 1918, p. 537-538. 

M. Heidegger, Nietzsche (erster Bând), Vittorio Klostermann, 
Frankfurt am Mein, 1996, p. 6 -7. 

morale i 4 , un an mai târziu, vara lui 1887. Apoi de mărturi¬ 
sirile sorei sale Elisabeth Forster-Nietzsche, însoţite la rân- 
dul lor de mărturisirile epistolare ale lui Nietzsche fie către 
ea sau către prieteni, cu privire la travaliul său de după 
Zarathustra la opera sa fundamentală, faţă de care însuşi 
Zarathustra nu ar fi decât nişte propilee. Fireşte, acestui 
orizont de aşteptare odată deschis i se adaugă şi rezonanţa 
teribilă - mai ales pentru caracterul imperialist al 
naţionalismului german de până la jumătatea secolului XX 
- a titlului: Voinţa de putere. (De altfel chiar datorită aces¬ 
tei rezonanţe a ezitat Nietzsche îndelung cu privire la titlu: 
un asemenea nume, şi un asemenea concept păreau să vină 
tocmai în întâmpinarea acelui imperialism 5 . Termenul 
„voinţă de putere" fusese deja întrebuinţat de către Nietz¬ 
sche şi în Zarathustra (Partea a doua, capitolul „Despre 
depăşirea de sine"), el fiind prefigurat în lucrări anterioare 
de noţiunea „sentiment al puterii". 

Titlul unei proiectate lucrări Voinţa de putere apare 
însă în manuscrisele lui Nietzsche abia începând cu vara 
anului 1885. 6 Deşi, chiar mai devreme, pentru Nietzsche 
se formulase deja intenţia de a scrie o operă care să-i expună 
unitar intuiţia proprie. Astfel, corespondenţa lui reprezintă 
o mărturie cu privire la efortul său sintetic. Voi reda în 
continuare câteva pasaje ale acestei corespondenţe, rele¬ 
vante pentru contextul de faţă. 


4 Vezi Fr. Nietzsche, Despre Genealogia moralei, Editura Echi¬ 
nox, Cluj, 1993, p. 176. 

3 Wolfgang Miiller-Lauter, Nietzsche. Seine Philosophie der 
Gegensătze und die Gegensătze seiner Philosophie, de Gruyter, Ber- 
lin-New-York, 1971, p. 28. 

6 Mazzino Montinari, „Nietzsches Nachlass von 1885 bis 1888 
oder Textkritik und Wille zur Macht“, în Nietzsche lesen, de Gruyter, 
Berlin-New-York, 1982, p. 94. 

7 aprile 1884, către prietenul său Overbeck din Basel: 

A 

„In ultimele luni m-am ocupat cu «istoria universală», 
cu desfătare, chiar dacă cu unele rezultate înfiorătoare. 

Ti-am arătat vreodată scrisoarea lui Jacob Burckhardt, cel 

* ’ * 

care mi-a deschis apetitul pentru «istoria universală»? In 
caz că mă voi duce în această vară la Sils Maria, vreau să 
întreprind o revizuire a metafizicii şi a concepţiilor mele 
epistemologice. Acum trebuie să parcurg pas cu pas o în¬ 
treagă suită de discipline, să-mi folosesc următorii cinci 
ani pentru a-mi desăvârşi «filosofia» pentru care, prin Za- 
rathustra, mi-am construit propileele“ 7 . Citând această sc¬ 
risoare, Heideggher observă faptul că perspectiva curentă, 
potrivit căreia Aşa grăit-a Zarathustra ar prezenta într-o 
formă poetică filosofia lui Nietzsche - dar care pentru că 
nu a avut nici o rezonanţă la public, ar fi trebuit rescrisă 
sub formă de proză - este o eroare. „De fapt, spune Hei- 
degger, opera fundamentală plănuită Voinţa de putere este 
tot atât de poetică pe cât de îmbibată de gândire este Za¬ 
rathustra. Raportul celor două opere rămâne acela dintre 
propilee şi monumentul principal 11 . 8 

Apoi în iunie, 1884, către sora lui: 

„Deci eşafodajul pentru monumentul meu p'rincipal 
urmează a fi ridicat în această vară; sau altfel spus: vreau 
să schiţez în lunile următoare schema filosofiei mele şi, 
planul de lucru pentru următorii şase ani“. 

2 septembrie 1884, din Sils Maria către prietenul său 
Peter Gast: 

„In plus, am dus la bun sfârşit sarcina principală a 
acestei veri, aşa cum mi-am impus-o - următorii şase ani 
sunt consacraţi punerii în realitate a unei scheme prin care 


7 M. Heidegger, op. cit., p. 9 

8 Idem, p. 10. 

mi-am conturat „filosofia“. Arată bine şi îmi dă speranţe. 
Deocamdată, Zarathustra are sensul cu totul personal de a 
fi cartea mea de „înălţare sufletească şi de încurajare 44 - în 
rest, obscură şi opacă şi hilară pentru oricine 44 . 

2 iulie 1885, către Overbech: 

„Am dictat aproape zilnic două până la trei ore, însă 
„fîlosofia 44 mea, dacă am dreptul să numesc astfel ceea ce 
mă chinuie până în străfundul fiinţei mele, nu mai este 
transmisibil, cu atât mai puţin prin tipar 44 . Deşi aici apar 
primele semne de îndoială cu privire la posibilitatea unei 
elaborări ca operă de sine stătătoare a filosofiei sale, un an 
mai târziu Nietzsche este iarăşi încrezător: 

2 septembrie 1886, către mama şi sora lui: 

„Pentru următorii patru ani se anunţă elaborarea unei 

opere principale în patru volume; titlul, deja, trezeşte 

* 

teama: Voinţa de putere. încercare de transmutare a tutu¬ 
ror valorilor. în acest scop, am nevoie de toate, de sănătate, 
solitudine, bună dispoziţie, poate de o soţie 44 . 

13 septembrie 1887, către Peter Gast: 

„Sincer, am oscilat între Veneţia şi - Leipzig; ultimul 
din motive intelectuale, căci în privinţa sarcinii principale 
a vieţii mele de care urmează să mă achit mai am încă 

5 

multe de învăţat, de întrebat, de citit. Astfel că nu a mai 
fost vorba doar despre o «toamnă» în Germania ci despre 
o iarnă întreagă: şi, cumpănind totul, sănătatea mă povă- 
ţuieşte insistent să renunţ pentru acest an la acest experi¬ 
ment periculos. Prin urmare, voi rămâne la Veneţia şi Nisa: 
- şi, de asemenea, judecând lăuntric, am nevoie acum mai 
întâi şi mai urgent de o adâncă solitudine decât să mă 
informez şi c^ut răspuns cu privire la 5000 de probleme 44 . 

20 decembrie 1887, către Cari V. Gersdorff: 

A 

„Intr-un sens major viaţa mea se află tocmai acum ca 
în plină amiază: o uşă se închide, o alta mi se deschide. Tot 
ceea ce am făcut în ultimii ani n-a fost decât un decont, o 

concluzie, o însumare a celor trecute - şi am tras o linie 
dedesupt. Cine şi ce urmează a-mi rămâne aproape, acum 
când trebuie să trec (sunt condamnat să trec...), la adevăra¬ 
tul tel fundamental al existentei mele, iată care este acum 
întrebarea capitală. Căci, între noi fie spus, tensiunea în 
care trăiesc, povara unei sarcini şi a unei pasiuni deosebite 
este prea mare pentru ca oameni ca noi să mai poată să-mi 
vină în preajmă. Intr-adevăr, pustiul din jurul meu este 
imens; nu-i mai suport decât pe străini şi cunoştinţele de 
ocazie şi, pe de altă parte, pe cei apropiaţi mie întotdeauna. 
Tot restul a fost sfărâmat ori respins (cu câtă violenţă şi 
durere!)“. 9 

Prin urmare, intenţia unei lucrări teoretice de amploare 
care să redea filosofia proprie este indubitabilă în cazul lui 
Nietzsche după apariţia lui Zarathustra. Chiar în cursul 
ultimului an de luciditate Nietzsche a renunţat la ea, câţiva 
ani el s-a străduit s-o realizeze, să-şi înalţe, „monumentul 
principal" al gândirii sale. 

Dintre numeroasele variante privind planul acestei 
proiectate lucrări vom reda în continuare câteva, în ordine 
cronologică, pentru a înfăţişa concret atât perspectiva lui 
Nietzsche asupra acesteia, cât şi oscilaţiile lui în legătură 
cu formula exactă a conţinutului ei. 

9 

A) - O schiţă datată: „Sils Maria, vara 1886“. 

„Voinţa de putere 

încercare de 

transmutare a tuturor valorilor 

* 

In patru cărţi 

Cartea întâi: pericolul pericolelor (prezentare a nihilis¬ 
mului) (drept consecinţa necesară a eva¬ 
luărilor precedente) 


4 Idem, p. 10 12. 

Cartea a doua: critica valorilor (a logicii etc.) 

Cartea a treia: problema legiuitorului (inclusă istoria so¬ 
litudinii). Cum trebuie să fie constituiţi 
oamenii ce evoluează invers? Oamenii ce 
au toate însuşirile sufletului modem, însă 
sunt suficient de puternici pentru a le trans¬ 
forma în veritabilă sănătate. 

Cartea a patra: ciocanul mijlocul lor pentru sarcina lor“. 10 

B) Celebrul plan care a stat la baza alcătuirii volumu¬ 
lui Voinţa de putere: 

[Voinţa de putere. 

A «a 

încercare de transmutare] 

„a tuturor valorilor 
Cartea întâi 

Nihilismul european 

Cartea a doua 

Critica valorilor supreme [precedente] 12 
Cartea a treia 

Principiul unei noi valorizări 
Cartea a patra 

Selecţie şi formare 

schitat la 17 martie 1887, Nisa“ 13 


10 Mazzino Montinari, op. cit., p. 102, cât şi Elisabeth Forster- 
Nietzsche, „Einleitung“, în op. cit., p. XVI-XVII. 

11 Cuvintele inserate în paranteze aparţin, poate, celor doi edi¬ 
tori, Elisabeth Forster-Nietzsche şi Peter Gast, întrucât M. Montinari, 
editorul cel mai verosimil al postumelor nitzscheene, afirmă că (op. 
cit., p. 104) partea de sus a foii pe care a fost scris planul este ruptă. 

12 Cuvânt care nu apare în planul pe care-1 redă M. Montinari. 

13 Elisabeth Forster-Nietzsche, op. cit., P. XIX şi M. Montinari, 
op. cit., p. 104. 

C) „Voinţa de putere 

încercare de transmutare a tuturor valorilor 
Cartea I: Nihilismul (drept consecinţă a valorilor supreme 
precedente) 

Cartea II: Critica valorilor supreme precedente (înţele¬ 
gerea a ceea ce, prin ele, spunea Da şi Nu). 

A 

Cartea III: Autodepăşirea nihilismului (încercarea de a 

spune Da faţă de tot ceea ce a fost până acum 
negat) 

Cartea IV: Biruitorii şi biruiţii (o profeţie)" 14 

D) [Cartea întâi]: 

1. Nihilismul gândit până la capăt 

2. Cultură, civilizaţie, caracterul echivoc al „mo¬ 
demului" 

[Cartea a doua]: 

3. Originea idealului 

4. Critica idealului creştin 

5. Cum ajunge virtutea să triumfe 

6. Instinctul gregar 
[Cartea a treia]: 

7. „Voinţa de adevăr" 

8. Morala ca Circe a filosofilor 

9. Psihologia „voinţei de putere" (plăcere, voinţă, 
concept etc.) 

[Cartea a patra]: 

10. „Eterna reîntoarcere" 

11. Marea politică 

12. Reţete de viaţă pentru noi 15 


14 Elisabeth Forster-Nietzsche, „Nachbericht“ în op. cil., p. 532. 
Elisabeth Forster-Nietzsche, op. cit., p. 533 şi M. Montinari, 
op. cit., p. 106. 

Acest plan are o însemnătate deosebită întrucât el 
a fost respectat de către Nietzsche însuşi în repartizarea 
a 300 de aforizme scrise şi adnotate numeric în iarna 
1887-1888 în vederea viitoarei sale lucrări Voinţa de 

9 

putere. 

Alte 72 de aforizme finisate (respectiv 74, pentru că 
două numere apar de două ori) au fost transcrise pe curat 
într-un alt caiet de Nietzsche, fără însă a fi fost numerotate 
şi repartizate pe cărţi 16 . 

Iată ce spune Elisabeth Forster-Nietzsche: „Caietul [cu 
cele 300 de aforisme numerotate şi repartizate pe cărţi - 
C. B.] ne-a fost de mare folos, chiar dacă nu am putut 
păstra mereu clasificarea în cele patru cărţi, pentru că 
materialul bogat, organizat conform altor planuri dintr-o 
perioadă anteioară şi ulterioară, cereau altă împărţire. 

Prin urmare am păstrat în ansamblu trăsăturile de bază 
ale planului din 17 martie 1887 însă în cazul ordonării 
fragmentelor în cărţi, am luat în considerare toate planurile 
prezentate în această postfaţă. 14 ' 7 

E) Ultimul plan pentru Voinţa de putere (potrivit lui 
M. Montinari) 

„Schiţă de plan pentru: 

Voinţa de putere 
încercare 

de transmutare a tuturor valorilor 

Sils Maria 

în ultima duminică a 
lunii august 1888 

Noi hiperboreenii - Fixarea radicală a problemei 
Cartea întâi: Ce este „adevărul 11 ? 


16 M. Montinari. op. cit., p. 106. 

17 E. Forster-Nietzsche, op. cit., p. 535. 




Studiu introductiv 


XV 


Capitolul întâi Psihologia erorii. 

Capitolul al doilea Valoarea adevărului şi a erorii. 
Capitolul al treilea Voinţa de adevăr (legitimată doar 

prin valoarea „Da“ a vieţii) 
Cartea a doua: Originea valorilor. 

Capitolul întâi Metafizicienii. 

Capitolul al doilea Despre homines religioşi . 
Capitolul al treilea Cei buni şi „amelioratorii 44 
Cartea a treia: Lupta valorilor 

Capitolul întâi Gânduri despre creştinism 
Capitolul al doilea Fiziologia artei 
Capitolul al treilea Despre istoria nihilismului eu¬ 
ropean 

Amuzament de psiholog 
Cartea a patra: Marea amiază. 

Capitolul întâi Principiul vieţii („ierarhie 44 ) 
Capitolul al doilea Cele două drumuri. 

Capitolul al treilea Eterna reîntoarcere 4418 

La sfârşitul lunii august 1888 Nietzsche se decide să 
publice tot ceea ce avea finisat. Intr-o primă formulă, ca 
„extrase 44 ale filosofiei sale. în acest sens, Montinari ci¬ 
tează o pagină pe care Nietzsche ar fi scris acum încercări 
de titlu pentru o asemenea scriere: 

Gânduri pentru poimâine 
Extrase din filosofia mea 
iar pe verso: 

înţelepciune pentru poimâine 
Filosofia mea în extrase 


18 E. Forster-Nietzsche, op. cit., p. 536-537 şi M. Montinari, op. 
cit., p. 122. 

în fine: 

Magnum in Parvo 
O filosofle în extrase 

Pe aceeaşi pagină sunt indicate şi capitolele ce ar urma 
să intre în această lucrare: 

1. Noi hiperboreenii 

2. Problema lui Socrate 

3. Raţiunea în filosofie 

4. Cum a ajuns în sfârşit „lumea adevărată 14 o fabulă 

5. Morala ca antinatură 

6. Cele patru mari erori 

7. Pentru noi - împotriva noastră 

8. Conceptul unei religii - decadence 

9. Budism şi creştinism 

10. Din estetica mea 

11. Intre artişti şi scriitori 

12. Maxime şi săgeţi 19 

Numerele 2, 3, 4, 5, 6, 12 sunt titlurile capitolelor 
omonime din Amurgul idolilor, în timp ce numărul 11 este 
titlul iniţial al capitolului „incursiunile unui inactual"; 
numerele 1, 7, 8, 9 sunt titlurile iniţiale de capitole, radiate 
în manuscrisul pentru tipar, ale lucrării Antichristul. 20 

Renunţând să mai scrie o lucrare intitulată Voinţa de 
putere , el păstreză totuşi la început intenţia de a scrie o 
Trasmutare a tuturor valorilor , tot în patru cărţi, dintre 
care prima ar fi urmat să fie alcătuită din capitolele ce au 
format ulterior Anticristul 

Nietzsche, în scrisoarea din 7 septembrie 1888 către 
Meta von Salis afirmă: „în anii următori mă voi decide să 


19 M. Montinari, op. cit p. 113-114. 

20 Ibidem. 

tipăresc Trasmutarea tuturor valorilor, cartea cea mai in¬ 
dependentă din câte există. [...] Nu fără destulă ezitare. 
Prima carte se numeşte, de pildă, Anticristul^ 1 '. Jumătate 
din textul ce a intrat aici provine din însemnările ante¬ 
rioare, pe parcurs însă ele s-au desprins din vechiul proiect, 
au pierdut caracterul de „extras“ şi s-au împlinit într-un 
nou proiect de sine stătător, aidoma capitolelor ce au for¬ 
mat Amurgul idolilor. 22 

Noul proiect privind Transmutarea tuturor valorilor 
continuă să păstreze o structură tetradică. In privinţa lui au 
rămas şase planuri ale lui Nietzsche: 

(1) Cartea întâi. 

Anticristul. încercare de critică a creştinismului 

Cartea a doua. 

Spiritul liber. Critica filosofiei ca mişcare nihilistă 

Cartea a treia. 

Imoralistul. Critica speciei celei mai funeste de 
ignoranţă, a moralei 

Cartea a patra. 

Dionysos. Filosofia eternei reîntoarceri. 

(2) Cartea I: Antichristul 

II: Misosoful 
III: Imoralistul 
IV: Dionysos 

(3) Anticristul. încercare de critică a creştinismului 

Imoralistul. Critica speciei celei mai funeste de 

ignoranţă, a moralei 

Noi cei care spunem Da. Critica filosofiei ca 
mişcare nihilistă 

Dionysos. Filosofia eternei reîntoarceri 


21 Idem, p. 116. 

22 Idem, p. 115. 

(4) I Eliberarea de creştinism: Anticristul 

II de morală: Imoralistul 

III de adevăr: spiritul liber 

IV de nihilism: 

nihilismul drept consecinţă necesară a creştinismului, 
a moralei şi a conceptului de adevăr al filosofiei. Semnele 
nihilismului... 

înţeleg prin „libertatea spiritului 44 ceva extrem de pre¬ 
cis: a fi de o sută de ori superior prin severitatea faţă de 
sine filosofilor şi altor apostoli ai „adevărului 44 , prin inte¬ 
gritate şi curaj, prin voinţa necondiţionată de a spune Nu 
acolo unde Nu-ul este periculos - filosofii de până acum 
sunt pentru mine nişte libertins vrednici de dispreţ, ascunşi 
sub gluga maicii „adevăr 44 

(5) IV Dionysos tip al legiuitorului 

(6) Spiritul liber. Critica filosofiei ca mişcare nihilistă 

Imoralistul. Critica moralei ca specia cea mai fu¬ 
nestă de ignoranţă 

Dionysos philosophos. 4423 

Vedem, prin urmare, că sub aspectul conţinutului 
aceste planuri se aseamănă celui privind Voinţa de putere, 
dar, spune Montinari, în fond ele ar însemna negaţia lite¬ 
rară a acesteia. Sau şi: „Din însemnările pentru Voinţa de 
putere au apărut Amurgul Idolilor şi Antichristul; restul 
reprezintă - postume. 4424 

Cu alte cuvinte acel „extras 44 al filosofiei sale, pe care 
vroia apoi Nietzsche să-l intituleze Transmutare a tuturor 
valorilor , gândit iniţial în douăsprezece capitole, în patru 
cărţi, va ajunge în cele din urmă să se finalizeze prin două 
lucrări autonome: Antichristul şi Amurgul idolilor. Astfel 


23 Idem, p. 116-117. 

24 Iderp, p. 118. 

încât concluzia lui Montinari este fermă: „catastrofa din 
Torino a survenit atunci când Nietzsche încheiase deja li¬ 
teralmente totul“. 25 

Analiza lui Montinari contestă, aşadar, faptul că Nietz¬ 
sche nu ar mai fi apucat să-şi finalizeze proiectul de anver¬ 
gură al ultimilor săi ani de luciditate şi că, prin urmare, 
Voinţa de putere, aşa cum a fost publicată de E. Forster- 
Nietzsche şi Peter Gast, ar reprezenta o recompunere cât 
mai fidelă a acelei lucrări. Abandonarea ei nu s-ar fi dato¬ 
rat astfel bolii, ci necesităţilor interne ale laboratorului 
creaţiei nietzscheene. Această obiecţie însă nu reduce în- 

9 9 

semnătatea textelor reunite în acest volum pentru un spaţiu 
lingvistic care, până acum, a cunoscut doar „prim-planul“ 
gândirii lui Nietzsche (respectiv doar opera antumă). Dacă 
lăsăm de-o parte aşteptarea privind „opera fundamentală în 
proză“ a lui Nietzsche, ne putem păstra în schimb interesul 
major pentru Postumele lui Nietzsche, Postume care ar 
conţine totuşi, potrivit lui Heidegger (el însuşi un cunoscă¬ 
tor al însemnărilor nepublicate de către Nietzsche, în cali¬ 
tatea sa din anii ’30 de membru al „comitetului ştiinţific 44 
pentru publicarea operelor complete ale lui Nietzsche) 
„filosofia autentică 44 a acestuia. în plus, argument adus tot 
de către Heidegger, Nietzsche avea pretenţia să spună prin- 
tr-un aforism ceea ce alţii nu au reuşit s-o facă de-a lungul 
unor tomuri întregi: acest fapt diminuează întrucâtva re¬ 
levanţa ordonării fragmentelor postume, care ar putea fi 
privite-astfel şi ca având o oarecare autonomie. Se poate 

spune deci că traducerea de faţă intitulată Voinţa de putere. 

* 

încercare de transmutare a tuturor valorilor constituie 
prima variantă editorială românească a postumelor lui 
Nietzsche, o variantă , desigur ; lipsită de pretenţia 
exhaustivităţii . In acest sens, textul din Voinţa de putere nu 


2 ' Idem, p. 118. 

reprezintă o falsificare a gândirii lui Nietzsche ci, dim¬ 
potrivă, o primă apropiere de „nerostitul“ ei. Falsificarea 
sa datorată exegeţilor, începând, într-adevăr, cu sora lui 
Nietzsche, E. Forster-Nietzsche, care, deşi a editat opera 
fratelui său, nu a înţeles-o. Ea a fost printre primii care au 
denaturat în sens ideologic ideile lui Nietzsche prin inter¬ 
pretările pe care le-a dat. Pe de altă parte, însuşi discursul 
nietzschean părea să vină în întâmpinarea unor astfel de 
falsificări fie prin bogăţia metaforelor legate de război, de 
conflict în general, fie prin distincţiile aparent schematice 
pe care le practică, de genul: „cei puternici 11 - „cei slabi“, 
„cei împliniţi 11 - „avortonii 11 , „cei sănătoşi 11 - „cei bol¬ 
navi", „rasele superioare" - „rasele inferioare" etc.. Chiar 
termenul central al filosofiei de maturitate al lui Nietzsche, 
„voinţa de putere", părea să fie garanţia evidenţei inter¬ 
pretărilor ideologice. Aşa încât Nietzsche ajunge să fie privit 
prin anii ’30 drept un profet şi un apologet avant la lettre 
al national-socialismului. Numai că astfel - lucru firesc 
pentru abordarea ideologică în general - formule ale gândirii 
lui au fost desprinse din unitatea operei ducând în cele din 
urmă la constituirea a numeroase prejudecăţi în privinţa 
lui Nietzsche, prejudecăţi care funcţionează şi astăzi. 

A vorbi despre o unitate a gândirii lui Nietzsche pare 
riscant, întrucât unitate, în cazul unui filosof - şi Nietzsche 
este un filosof -, înseamnă, de regulă, sistem. Or, autorul 
Naşterii tragediei a atacat permanent sistemul ca defor¬ 
mare, ca denaturare a ceea ce omul poate într-adevăr să 
cunoască. în plus, textele lui nu au structura arhitectonică 
specifică marilor creatori de sisteme ai modernităţii, ci sunt 
o suită de fragmente ce au o articulaţie conceptuală, de 
regulă, paradoxală, adică, tocmai, un aspect aforistic. Şi 
totuşi Nietzsche este un gânditor unitar, temele lui se 
condiţionează reciproc într-o manieră logică iar nu aleato¬ 
rie, fapt pentru care filosofia sa a şi fost numită un „sistem 

în aforisme 11 . 26 O asemenea caracterizare nu vizează însă 
doar latura formală a scrierilor nietzscheene, ca şi când în 
labirintul aforistic s-ar putea decela o ordine de genul unor 
rubrici în care să intre fiecare aforism în parte, ci ea sur¬ 
prinde funcţia esenţială a aforismului pentru aceste scrieri. 
Deci, o „gândire în aforisme 11 sau (aşa cum îşi definea 
Nietzsche abordarea din Naşterea tragediei) o „metafizică 
de artist“. Doar că, în ciuda adevărului lor, asemenea for¬ 
mule au devenit simple platitudini ca urmare a îndelun¬ 
gatei lor repetări. Aforismul nu este pentru Nietzsche o 
altă formă a conceptului, poate una mai „frumoasă 11 , mai 
„atractivă 11 , mai „ispititoare 14 , ci un alt mijloc de cunoaştere, 
întemeiat pe o altă perspectivă asupra cunoaşterii, sau, mai 
exact, asupra «^cunoaşterii. Dacă temele esenţiale ale lui 
Nietzsche sunt voinţa de putere, transmutarea tuturor valo¬ 
rilor şi eterna reîntoarcere, în schimb concepţia lui despre 
„adevăr 11 , cunoaştere, raportul dintre subiect şi obiect, lo¬ 
gică, metafizică, prin urmare concepţia lui „epistemolo¬ 
gică 11 , constituie temeiul cel mai adânc al demersului său. 
Am văzut că şi în planurile pentru Voinţa de putere critica 
„adevărului 11 ca valoare fundamentală a cunoaşterii este o 
temă constantă, ba chiar în ultimul plan scris „în ultima 
duminică a lunii august 1888“ ea formează conţinutul primei 
cărţi. De altfel, este vorba despre o temă perenă la Nietz¬ 
sche începând chiar cu Naşterea tragediei şi până la 
elaborările din postume. Pe scurt această critică spune: 
„adevărul 11 este o invenţie, „cunoaşterea 11 este fabulaţie, 
„lumea obiectivă 11 sau „lumea în sine 11 fiindu-ne inacce¬ 
sibile, respectiv, mai corect, ele nu există. în fond, această 
ultimă idee - faptul că nu există o „lume în sine 11 ca „lume 
obiectivă 11 sau ca „lume adevărată 11 - este ceea ce-1 separă 


2< ’ K. Lowith, Nietzsches Philosophie der ewigen Wiederkehr des 
Gleichen, K.ohlhammer, Stuttgart, 1956, p. 15. 

pe Nietzsche de precursorii lui din idealismul clasic ger¬ 
man, sau de transcendentalismul kantian (care, deşi nega 
posibilitatea noastră de a accede la „în-sinele“ lucrurilor, 
admitea totuşi legitimitatea cunoaşterii ca o cunoaştere a 
„fenomenelor"). Inexistenţa unei „lumi în sine" (şi deci 
imposibilitatea menţinerii conceptului aristotelic de cunoş- 
tere şi de adevăr ca adecvatio) este afirmată însă nu din 
perspectiva unui idealism subiectiv absolut ce transformă 
obiectul în pură reprezentare, ci din perspectiva contestării 
existenţei unui subiect imuabil al cunoaşterii înzestrat cu 
structuri transcendentale. Astfel încât fată în fată nu mai 
stau Subiectul şi Obiectul cunoaşterii ci o pluralitate de 
subiecţi şi de obiecte - însăşi conştiinţa omului fiind o 
asemenea pluralitate de „subiecţi 44 , ca pluralitate de impul¬ 
suri ce ajung, pe rând să domine „conştiinţa 44 . 

A crea o asemenea falie în interiorul subiectului are 
drept consecinţă excluderea oricărei legitimităţi a conceptu¬ 
lui de cunoaştere, de auto cunoaştere, inclusiv al limbaju¬ 
lui (căci raportul semnificant-semnificat este şi el bulver¬ 
sat), fapt care se repercutează chiar asupra discursului lui 
Nietzsche - de altfel, el însuşi conştient de această re- 
percursiune - producând permanent în interiorul acesteia 
afirmaţii contradictorii (bunăoară, uneori el neagă unitatea 
subiectului, a eului, alteori vorbeşte în numele unui aseme¬ 
nea eu). 27 însă contradicţiile sunt asumate pentru că logica 


27 Wolfgang Muller-Lauter, op. cit., p. 18 şi unn. Miiller-Lauter 
indică faptul că aparenţa acestor contradicţii poate fi evitată dacă 
avem în vedere faptul că pe de-o parte atunci când neagă unitatea 
subiectului, el respinge un concept al metafizicii tradiţionale, în timp 
ce atunci când vorbeşte în numele unui asemenea subiect, el utilizea¬ 
ză doar o noţiune pentru ceva care, în dinamismul său funciar, nu 
poate fi redat prin nici o noţiune, conştient deci de ineficienţa onto¬ 
logică a noţiunilor noastre. 

şi principiile ei (principiul indentităţii şi principiul non- 
contradicţiei) nu mai pot fi utilizate în accepţiunea lor 
tradiţională adică drept organon al cunoaşterii. Negând 
indentitatea subiectului Nietzsche neagă prin urmare toate 
indentităţile cu care operează subiectul şi implicit coro¬ 
larul acestora, contradicţiile. O asemenea critică a „adevăru- 
lui“ nu se poate însă menţine doar în sfera eterată a ideilor 
metafizice, ci, inevitabil, ea cuprinde toate manifestările 
omului ca subiect, respectiv toate valorile: în toate dome¬ 
niile, toate dualităţile valorice contradictorii se cer astfel a 
fi transmutate. Dincolo de Bine şi de Rău este - iată, cât 
de îndepărtată - expresia transgresării contradicţiilor în 
plan moral, şi nu numai. 

Această reevaluare a cunoaşterii, a subiectului, a 
conştiinţei înseamnă însă pierderea „firului conducător 44 ce 
peimitea anterior determinarea locului şi rolului omului în 
ansamblul existenţei cât şi abandonarea rolului privilegiat 
al intelectului, al raţiunii. Şi, întrucât în paradigma occi¬ 
dentală opusul intelectului este sensibilitatea - „iraţiona¬ 
lul 44 -, conferirea unei poziţii privilegiate acesteia. Preemi¬ 
nenţa sensibilităţii în raport cu intelectul va fi noua per¬ 
spectivă valorică pe care vrea Nietzsche s-o instituie prin 
filosofia sa ca „răsturnare a platonismului 44 . Iar „firul con¬ 
ducător 44 al noii sale concepţii despre om, corpul. Faptul că 
sensibilitatea este mai originară ar permite „extragerea 44 
din interiorul ei a unei noi perspective asupra realului, poate 
mai „actuale 44 gândindu-ne la neîncrederea generală faţă de 
valori a secolului XIX. în acest sens, Nietzsche îşi defineşte 
filosofia şi ca pe un experiment în privinţa adevărului 44 . 28 
Noua perspectivă este aceea căreia Nietzsche va încerca 
să-i dea expresie în fragmentele postume ce compun tra- 


2 * După M. Heidegger, op. cit p. 26. 

ducerea de faţă, perspectivă ancorată în ceea ce el numea 
„voinţă de putere". 

Sensibilitatea, corpul constituie pentru Nietzsche un 
câmp al unor stări opuse, îndeobşte considerate contra¬ 
dictorii (plăcere-neplăcere, etc.). Interioritatea omului, de 
asemenea. Aceste stări contradictorii tind să se excludă 
reciproc şi totuşi între ele există doar o diferenţă de grad, 
cu alte cuvinte continuul dintre ele trimite la o unitate 
subiacentă a lor. In plus, cele două stări „contradictorii 44 nu 
pot să subziste una fără cealaltă, se presupun reciproc. 
Intre ele există o ^luptă şi un acord 44 . Tendinţa unei stări 
de dominare a celeilalte opuse ei, dominare care însemană 
implicit şi o dependenţă, reprezintă modelul „voinţei de 
putere 44 pe care Nietzsche îl va generaliza apoi la nivelul 
întregului real. Aşa procedase înaintea lui şi Schopenhauer 
care generalizase faptul voinţei ca trăire subiectivă drept 
principiu metafizic. Dincolo de diferenţa dintre termenii 
primi cu care cei doi lucrează - voinţa de viaţă, în cazul 
lui Schopenhauer, şi voinţa de putere în cazul lui Nietzsche 
- există însă o diferenţă am spune chiar de paradigmă: 
pentru Schopenhauer Voinţa era unică, reprezentând astfel 
un principiu metafizic, înzestrat cu toate atributele 
tradiţionale prin care era gândit până atunci principiul; în 
timp ce pentru Nietzsche nu mai există o unică voinţă de 
putere, ci o pluralitate de asemenea voinţe, şi astfel, la 
limită nemaiexistând nici o unică lume. 

Ca „fir conducător 44 , corpul permite decelarea şi a unei 
alte trăsături a „voinţelor de putere 44 : faptul că tensiunea 
dintre polii opuşi nu presupune doar o unitate latentă, dar 
chiar conduce la unităţi superioare, la organizare, la com¬ 
plexitate, la ansambluri în care conflictul părţilor crează şi 
întreţine o armonie superioară - aşa cum se întâmplă în 
cazul organismului. 

Voinţa de putere, iniţial un fapt subiectiv, o trăire con- 
flictuală pe care o putem sesiza în mod nemijlocit în cazul 

tuturor afectelor, a pasiunilor, a stărilor noastre organice, 
ridicată la rang de principiu explicativ universal, devine 
pentru Nietzsche o pluralitate de „voinţe de putere 44 da¬ 
torită eliminării credinţei în logică drept termen mediu între 
om şi „realitate 44 . Dacă în mod tradiţional logica socotea că 
poate identifica prin concept o unitate într-o diversitate, 
Nietzsche va considera că o asemenea unitate, o asemenea 
identitate este doar o plăsmuire care ignoră diferenţele, 
bogăţia multiformă şi ireductibilă la identitate din realitate. 
- Plăsmuirea a cărei expresie este logica nu este însă una 
intenţionată: orice organism pentru a putea să subziste tre¬ 
buie să-şi interpreteze mediul în care vieţuieşte, să şi-l 
apropie prin reprezentările despre acel mediu care îi sunt 
specifice. In sine, deci logica, drept funcţie a vieţii, nu are 
o valoare negativă. Doar „voinţa de adevăr 44 , credinţa că 
logica noastră ar avea un suport obiectiv şi deci metafizica 
tradiţională în calitatea ei de „deţinător al adevărului 44 
constituie ceva negativ. - Fiecare formă de realitate este, 
interpretează Nietzsche, fie o „punctual izare“ de voinţă de 
putere (în cazul celor infime), fie o organizare bazată pe o 
pluralitate de voinţe de putere. însă „punctualizările“ nu au 
un caracter imuabil, precum monadele lui Leibniz, ci, dim¬ 
potrivă, pot să crească, subordonându-şi alte centre de forţă, 
sau să dispară sub dominaţia acestora 29 . 

Această perspectivă - intenţionat paradoxală, contra¬ 
dictorie a lui Nietzsche transformă raportul dintre om şi 
realitate, dintre om şi om, ba chiar dintre subiectul ca obiect 
al cunoaşterii de sine şi subiectul ca subiect al acesteia în 
artă sau într-o manieră de tip artistic de a fi. Totul devine 
în cazul omului ca specie, creaţie mediată de impulsuri, de 
afecte, de trăiri, aşa cum, în esenţă, după Nietzsche, se 
întâmplă cu artiştii adevăraţi care ascultă mai degrabă de 


" In legătură cu toate aceste aspecte vezi W. Muller-Lauter, op. cit. 




XXVI 


Voinţa dc putere 


forţa lor creativă decât de canoanele „Adevărului 44 . Un 
asemenea om, în stare să depăşească credinţa în logică, în 
„adevăr 44 , în finalitatea existenţei, în distincţia ontologică 
dintre Bine şi Rău, în cunoaştere, un asemenea om în stare 
să renunţe la însăşi structura conştiinţei bazată pe certi¬ 
tudinea interioară privind evidenţa principiului identităţii 
pentru fenomenele de conştiinţă (eul, în primul rând) ar 
putea fi eventual „supraomul 44 , cel în stare să trăiască cu 
adevărat „artistic 44 şi ca individ. însă „supraomul 44 rămâne 
pentru Nietzsche, chiar în paginile Voinţei de putere „o 
metaforă şi o enigmă 44 . Transmutarea tuturor valorilor, mai 
exact destructurarera valorilor tradiţionale şi înlocuirea lor 
cu noua perspectivă a voinţei de putere ar însemna doar 
pregătirea lui. Discuţia legată de supraom deschide însă un 
alt orizont asupra filosofiei istoriei la Nietzsche pe care 
nu-1 putem aborda în paginile acestea introductive. 

în încheiere cred că trebuie să subliniez faptul că o 
„confruntare 44 autentică cu Nietzsche trebuie să abando¬ 
neze prejudecăţile în privinţa unui Nietzsche doar stilist, 
amoralist ori adept al forţei ca instrument politic. A-l cita 
în acest sens înseamnă a nu-1 citi de loc. Premisele gândiri 
sale sunt cele care trebuie căutate mai întâi, şi apoi coe¬ 
renţa internă a acesteia - un efort nici pe departe simplu, 
pentru că s-ar putea ca acest filosof, cu aforismele lui 
atât de memorabile, să fie un gânditor chiar mai dificil 
decât Hegel. 


CLA UDIU BAC IU 



Prefaţă 

1 . 

Lucrurile mari cer să fie trecute sub tăcere ori să le 
spui cu emfază: cu emfază, adică cinic şi cu inocenţă. 

2 . 

Ceea ce povestesc eu este istoria următoarelor două 
secole. Descriu ceea ce vine, ceea ce nu mai poate să 
vină altfel: irumperea nihilismului. Această istorie poate fi 
scrisă chiar de acum: căci ea este opera necesităţii. Acest 
viitor grăieşte deja prin sute de semne, acest destin se 
anunţă pretutindeni; pentru această muzică a viitorului s-au 
ascuţit deja toate urechile. întreaga noastră cultură euro¬ 
peană se-ndreaptă de mult, cu o tortură a tensiunii ce creşte 
de la un deceniu la altul, ca înspre o catastrofa: cu nelinişte, 
violent şi rapid: asemănător unui fluviu, ce vrea să ajungă 
la capăt, ce nu mai chibzuieşte, căruia îi este frică să 
chibzuiască. 


3 . 

- Cel care vorbeşte aici, dimpotrivă, nu a făcut până 
acum nimic altceva decât să reflecteze; ca un filosof şi 
eremit din instinct care şi-a găsit rostul în a sta de-o parte 
însingurat, în răbdare şi amânare, în rămânerea în urmă; ca 
un spirit temerar şi însetat de încercări care a rătăcit deja 
prin fiecare labirint al viitorului; ca un spirit - augural ce 

priveşte în urmă atunci când povesteşte ceea ce va veni; ca 
primul nihilist deplin al Europei, care însă a trăit în sinea 
sa nihilismul până la capăt, l-a lăsat în urmă, l-a depăşit şi 
s-a desprins de el. 


4 . 

Nu trebuie să înţelegem greşit sensul titlului ce 
denumeşte această evanghelie a viitorului. „ Voinţa de pu¬ 
tere. încercare de transmutare a tuturor valorilor 44 - prin 
această formulă este exprimată o mişcare contrară în ceea 
ce priveşte principiul şi sarcina; o mişcare ce va înlocui 
într-un viitor oarecare acel nihilism deplin; dar care însă îl 
presupune , logic şi psihologic; care, efectiv, nu poate decât 
să se aştearnă peste el şi să provină din el. Căci de ce este 
irumperea nihilismului necesară de-acum? Pentru că el 
este consecinţa ultimă a valorilor noastre precedente; pen¬ 
tru că nihilismul reprezintă logica gândită până la capăt a 
marilor noastre valori şi idealuri, pentru că noi trebuie să 
trăim mai întâi nihilismul spre a înţelege ce era de fapt 
valoarea acestor „valori 44 ... Vom avea nevoie, cândva, de 
noi valori. 




Cartea întâi 

Nihilismul european 



Nihilismul european 


1. 

Despre plan 

1. Nihilismul stă la uşă: de unde ne vine acest oas¬ 
pete, cel mai straniu cu putinţă? - Punct de pornire: este 
o eroare să vedem în „crizele sociale 44 sau în „degenerările 
fiziologice 44 sau chiar în corupţie o cauză a nihilismului. 
Trăim epoca cea mai onestă, cea mei plină de compasiune. 
Suferinţa, mizeria sufletească, trupească, intelectuală nu 
pot, ca atare, să producă nihilismul (adică refuzul radical 
al valorii, al sensului şi al dezirabilităţii). Aceste suferinţe 

/V 

îngăduie oricum interpretări cu totul diferite. Insă: într-o 
anumită interpretare, în cea creştin-morală, se ascunde 
nihilismul. 

2. Declinul creştinismului - datorită moralei sale (ce 
nu poate fi desprinsă de el), şi care se întoarce împotriva 
Dumnezeului creştin (simţul veracităţii, dezvoltat la ma¬ 
xim prin creştinism, este cuprins de greaţă în faţa falsităţii 
şi a ipocriziei oricărei interpretări creştine a lumii şi a 
istoriei. Răsturnarea sentinţei „Dumnezeu este adevărul 44 
în credinţa fanatică „totul este fals 44 . Budism al faptei...). 

3. Elementul decisiv este scepticismul faţă de morală. 
Declinul interpretării morale a lumii, interpretare ce nu 
mai poate fi sancţionată după ce a încercat să se refugieze 
într-o lume de dincolo, sfârşeşte în nihilism. „Nimic nu 

are sens“ (inconsistenţa unei interpretări a lumii, căreia i-a 
fost consacrată o energie enormă - trezeşte suspiciunea 
dacă nu cumva toate interpretările lumii sunt false). Trăsă¬ 
tură budistă, setea nimicului. (Budismul indian nu are în 
spate o evoluţie fundamental morală, de aceea, în cadrul 
său, nihilismul e doar o morală nedepăşită: existenţa ca 
pedeapsă, de asemenea existenţa ca eroare, deci eroarea ca 
pedeapsă - o evaluare morală). încercările filosofice de a 
depăşi „Dumnezeul moral“ (Hegel, panteismul). Depăşirea 
idealurilor populare: înţeleptul; sfântul; poetul. Antagonis¬ 
mul dintre „adevărat" şi „frumos" şi „bun" - 

4. împotriva „absurdităţii" pe de-o parte, împotriva ju¬ 
decăţilor de valoare morale pe de alta: în ce măsură în¬ 
treaga ştiinţă şi filosofie s-au aflat până acum sub puterea 
judecăţilor morale? şi dacă nu cumva preiei astfel ostili¬ 
tatea ştiinţei? Sau refuzul caracterului ştiinţific? Critica 
spinozismului. Judecăţile de valoare morale ale creştinis¬ 
mului prezente în fundalul oricărui sistem socialist şi pozi¬ 
tivist. Lipseşte o critică a moralei creştine. 

5. Consecinţele nihiliste ale actualei ştiinţe a naturii 
(alături de încercările ei de a se strecura în lumea de din¬ 
colo). Din activitatea ei decurg în cele din urmă o auto- 
dezagregare, o pornire împotriva sa proprie, un refuz al 
caracterului ştiinţific. De la Copemic încoace omul se 
rostogoleşte din centru spre X. 

6. Consecinţele nihiliste ale modului de gândire din 
politică şi economia politică, acolo unde toate „principiile" 
tin în cele din urmă de bufonerie: suflul mediocrităţii, al 
lamentabilului, al nesinceritătii etc. Raţionalismul. Anar- 
hismul etc. Pedeapsa. Lipsesc casta şi omul care să elibe¬ 
reze , lipsesc cei care justifică - 

7. Consecinţele nihiliste ale istoriei şi ale „istoricilor 
practici ", adică ale romanticilor. Poziţia artei: lipsa abso¬ 
lută de originalitate a poziţiei ei în lumea modernă. Secă¬ 
tuirea ei. Pretinsul olimpianism al lui Goethe. 

8. Arta şi pregătirea nihilismului: romantism (Finalul 
Nibelungilor lui Wagner). 




I. 

Nihilismul 


1. Nihilismul ca o consecinţă a interpretării 
valorice de până acum a existenţei. 

2 . 

Ce-nseamnă nihilismul? - Faptul că valorile cele mai 
înalte se devalorizează. Lipseşte scopul. Lipseşte răspun¬ 
sul la întrebarea „De ce?“. 


3 . 

Nihilismul radical este convingerea unei inconsistenţe 
absolute a existenţei, atunci când e vorba despre valorile 
cele mai înalte recunoscute; inclusiv înţelegerea faptului 
că noi nu avem nici cel mai mic drept să instituim un 
dincolo sau un „în sine“ al lucrurilor, care să fie „divin", 
care să fie morala întrupată. 

Această înţelegere este o consecinţă a „veracităţii" 
mature: şi astfel, chiar o consecinţă a credinţei în morală. 

4 . 

Ce avantaje oferă ipoteza moralei creştine? 

1) Ea acorda omului o valoare absolută în opoziţie cu 
micimea sa şi cu caracterul său accidental în flu¬ 
viul devenirii şi al trecerii; 

2) Ea servea avocaţilor lui Dumnezeu, în măsura în 
care păstra ideea perfecţiunii lumii, în ciuda sufe¬ 
rinţei şi a răului - inclusiv acea „libertate 11 răul 
părea să aibă un sens deplin; 

3) Ea acorda omului o cunoaştere a valorilor absolute, 
atribuindu-i astfel o cunoaştere adecvată tocmai 
pentru ceea ce era mai important; 

4) Ea proteja împotriva faptului ca omul să se dis¬ 
preţuiască pe sine ca om, să se opună vieţii şi să 
dispere datorită cunoaşterii; era un instrument de 
conservare. 

In summa: morala a fost marele remediu împotriva 
nihilismului practic şi a celui teoretic. 

5. 

Dar printre forţele care au educat morala a fost şi ve¬ 
racitatea: aceasta se întoarce în cele din urmă împotriva 
moralei, îi descoperă teleologia şi perspectiva interesată - 
iar acum, recunoaşterea acestei ipocrizii, devenită de mult 
parte din noi şi a cărei îndepărtare trezeşte disperarea, are 
efectul unui drog. Constatăm în noi nevoi care, implantate 
prin îndelungata interpretare morală, ne apar acum ca nevoi 
legate de neadevăr; pe de altă parte, valoarea datorită că¬ 
reia noi îndurăm viaţa pare să depindă de ele. Acest anta¬ 
gonism - ceea ce cunoaştem nu mai apreciem, iar ceea ce 
am dori să ne amăgească, nu mai avem dreptul să apre¬ 
ciem - produce un proces de disoluţie. 

6 . 


Iată antinomia: 

A 

In măsura în care credem în morală, condamnăm 
existenta. ' 

7 . 

Valorile cele mai înalte, în slujba cărora trebuia să 
trăiască omul, mai ales că ele dispuneau masiv şi arbitrar 
de el - aceste valori sociale au fost ridicate deasupra omului 
în scopul accentuării sunetului lor, ca şi când ele ar fi fost 
imperative ale divinităţii, „realitatea 41 , lumea „adevărată 11 , 
speranţa şi lumea viitoare. Acum, când originea meschină 
a acestor valori devine clară, întreg universul ni se pare 
astfel devalorizat, şi „absurd 11 - dar aceasta e doar o stare 
intermediară. 


8 . 

Consecinţa nihilistă (credinţa în lipsa de valoare) ca 
rezultat al evaluării morale: egoismul ne dezgustă (chiar 
după ce am înţeles imposibilitatea altruismului); necesarul 
ne dezgustă (chiar după înţelegerea imposibilităţii unui 
Jiberum arbitrium?" şi a unei „libertăţi inteligibile 11 ). Con¬ 
statăm că nu mai atingem sferele în care ne-am proiectat 
propriile valori - dar astfel, sfera cealaltă, în care trăim, nu 
a dobândit deloc o valoare: dimpotrivă, suntem obosiţi căci 
am pierdut impulsul fundamental. „Totul a fost zadarnic! 11 . 

9 . 

Pesimismul ca formă premergătoare a nihilisrftului. 

10 . 

A. Pesimismul ca forţă - prin ce anume? prin energia 
logicii sale, ca anarhism şi nihilism, ca analitică. 

B. Pesimismul ca declin - prin ce anume? ca înduio¬ 
şare, ca sentimentalism cosmopolit, ca ,,tout comprendre“ 
şi istorism. 

- Tensiunea critică: extremele ajung în prim-plan şi 
dobândesc supremaţie. 


11 . 

Logica pesimismului până la nihilismul ultim: ce con- 
strânge-ntr-acolo? Conceptul lipsei de valoare, a lipsei de 
sens: în ce măsură în spatele tuturor celorlalte valori se 
ascund valorizările morale. 

- Rezultat: judecăţile morale de valoare sunt condam¬ 
nări, negări; morala este renunţarea la voinţa de a fi... 


12 . 

Declinul valorilor cosmologice. 

A. 

Nihilismul ca stare psihologică va trebui să se impună, 
mai întâi, atunci când noi vom fi căutat un „sens“ în tot 
ceea ce se întâmplă, fără ca acesta să fie acolo: astfel încât 
cel care caută îşi pierde în cele din urmă curajul. Nihilis¬ 
mul reprezintă astfel conştientizarea îndelungatei risipe de 
energie, chinul lui „inutil 11 , nesiguranţa, absenţa posibilităţii 
de a te odihni, de a te linişti într-un fel - ruşinea faţă de 
sine că te-ai înşelat mult prea mult timp... Acel sens ar fi 
putut să fie: „împlinirea 11 unui canon moral major în în¬ 
tregul real, ordinea morală a lumii; sau creşterea iubirii şi 
a armoniei în raportul dintre fiinţe; sau apropierea de o 
stare generală de fericire; sau chiar avântul spre un neant 
deplin - un ţel înseamnă totuşi un sens. Elementul comun 
al tuturor acestor forme de reprezentări este că prin tumul¬ 
tul procesului ceva urmează să fie atins: iar acum înţele¬ 
gem că prin devenire nu se urmăreşte nimic, că nu se obţine 
nimic. Prin urmare, deziluzia privind un pretins scop al 
devenirii, drept cauză a nihilismului: fie în ceea ce priveşte 

un scop bine stabilit, fie, prin generalizare, înţelegerea 
caracterului nesatisfacător al tuturor ipotezelor privind sco¬ 
pul de până acum, care au în vedere întreaga „devenire 41 (- 
omul nu mai este un colaborator, cu atât mai puţin centrul 
devenirii). 

Nihilismul ca stare psihologică apare, în al doilea rând, 
atunci când s-a proiectat o totalitate, o sistematizare, chiar 
o organizare în tot ceea ce se întâmplă şi dedesubtul a ceea 
ce se întâmplă: astfel încât reprezentarea generală cu pri¬ 
vire la forma cea mai înaltă de conducere şi guvernare 
desfată sufletul însetat să admire şi să adore (dacă e vorba 
despre sufletul unui logician sunt suficiente consecvenţa 
absolută şi dialectica realului pentru a-1 împăca cu între¬ 
gul...) Un tip de unitate, o formă oarecare de „monism": 
iar ca urmare a acestei credinţe, omul într-un adânc senti- 
ment de apartenenţă şi dependenţă faţă de un întreg infinit 
superior lui, un „ modus“ al divinităţii ...„Binele univer¬ 
salului pretinde devotamentul individului"... dar iată, nu 
există un astfel de universal! în fond, omul şi-a pierdut 
credinţa în valoarea sa, atunci când prin el nu mai acţio¬ 
nează un întreg infinit de valoros: cu alte cuvinte, el a 
conceput un asemenea întreg, pentru a putea crede în valoa¬ 
rea proprie. 

Nihilismul ca stare psihologică mai are o a treia şi 
ultimă formă. Date fiind aceste două idei, conform cărora 
pe de o parte prin devenire nu se urmăreşte nimic şi pe de 
altă parte în întreaga devenire nu domneşte nici o amplă 
unitate, în care individul s-ar putea cufunda cu totul ca 
într-un element de maximă valoare: singurul subterfugiu 
posibil este condamnarea ca iluzie a întregii acestei lumi a 
devenirii şi inventarea unei lumi ce există dincolo de ea ca 
lume adevărată. De îndată însă ce omul ajunge să înţeleagă 
faptul că o atare lume este împodobită prin nevoi psiho¬ 
logice, şi că el nu are nici un drept să procedeze astfel. 

apare ultima formă a nihilismului ce include în sine lipsa 
credinţei într-o lume metafizică şi-şi reprimă credinţa într-o 
lume adevărată. Din această perspectivă se recunoaşte re¬ 
alitatea devenirii ca unică realitate, se interzice orice furişare 
spre lumi de dincolo şi false divinităţi - dar nu se suportă 
această lume pe care nu mai vrem s-o negăm. 

- Ce s-a întâmplat, de fapt? S-a atins sentimentul lipsei 
de valoare atunci când s-a înţeles că nici prin conceptul de 
„scop", nici prin conceptul de „unitate", nici prin acela 
de „ adevăr “ nu se poate interpreta caracterul de ansamblu 
al existenţei. Nu se urmăreşte şi nu se atinge nimic astfel; 
lipseşte unitatea superioară în multiplicitatea realului: ca¬ 
racterul existenţei nu este „adevărat", este fals..., pur şi 
simplu nu mai avem nici un motiv să ne convingem de 
ideea unei lumi adevărate... Pe scurt: categoriile „scop", 
„unitate", „fiinţă" prin care am atribuit o valoare lumii, 
sunt retrase iarăşi de noi - iar acum lumea arată lipsită de 
valoare... 


B. 

Presupunând că am recunoscut în ce măsură lumea nu 
mai poate fi interpretată prin aceste trei categorii şi că, 
după înţelegerea acestui fapt, lumea începe să devină pen¬ 
tru noi lipsită de valoare: trebuie să ne întrebăm acum de 
unde provine credinţa noastră în aceste trei categorii - să 
încercăm a vedea dacă nu este posibil să denunţăm credinţa 
ce stă la baza lor! Dacă vom fi devalorizat aceste trei 
categorii, atunci dovada caracterului ilegitim al aplicării 
lor cu privire la univers nu va mai fi un motiv pentru a 
devaloriza universul. 

- Rezultat: credinţa în categoriile raţiunii este cauza 
nihilismului, - noi am apreciat valoarea lumii pornind de 
la nişte categorii ce se raportează la o lume pur imaginară. 

- Rezultat final: toate valorile prin care am încercat 
până acum să ne facem lumea mai întâi demnă de apre¬ 
ciere devalorizând-o în cele din urmă chiar prin aceasta, 
atunci când ele s-au dovedit inaplicabile, toate aceste va¬ 
lori, deci, sunt - şi din punct de vedere psihologic - re¬ 
zultate ale unor anumite perspective privind utilitatea în 
scopul conservării şi al creşterii configuraţiilor de putere 
umane: şi doar în mod fals proiectate în esenţa lucrurilor. 
E vorba, în continuare, de naivitatea hiperbolică a omului 
de a se privi pe sine ca sens şi măsură a lucrurilor. 

13 . 

Nihilismul reprezintă o stare patologică intermediară 
(- patologică este generalizarea teribilă, concluzia lipsei 
oricărui sens -): fie în sensul că forţele productive nu sunt 
încă suficient de puternice - sau că o anumită decadence 
persistă încă, iar remediile ei nu au fost inventate încă. 

Condiţia acestei ipoteze: - faptul că nu există un ade¬ 
văr, o structură absolută a lucrurilor, că nu există un „lucru 
în sine". Acestea toate sunt doar nihilism, şi anume cel 
mai extrem. El gândeşte valoarea lucrurilor în sensul că 
acestor valori nu le corespunde - şi nu le-a corespuns - 
nici o realitate, ele fiind doar un simptom al forţei celui 
care instituie valoarea, o simplificare în scopul vieţii. 

14 . 

Valorile şi transformarea lor depind de creşterea pu¬ 
terii celui care instituie valoarea. 

Măsura necredinţei, a toleratei „libertăţi a spiritului" 
ca expresie a creşterii puterii. 

„Nihilismul" ca ideal al puterii maxime a spiritului, 
al vieţii celei mai abundente, în parte distructiv, în parte 
ironic. 

15 . 

Ce este o credinţă? Cum apare ea? Orice credinţă 
înseamnă a considera ceva ca fiind adevărat. 

Forma extremă a nihilismului ar fi înţelegerea faptului 
că orice credinţă, orice considerare ca fiind adevărat, este 
falsă în mod necesar; pentru că nu există o lume ade¬ 
vărată. Deci: o aparenţă datorată perspectivei, a cărei ori¬ 
gine se află în noi (în măsura în care noi avem nevoie 
permanent de o lume restrânsă, prescurtată, simplificată). 

- Faptul că este o măsură a forţei gradul în care ne 
putem mărturisi aparenţa, necesitatea minciunii, fără să 
dispărem. 

Astfel, sub forma contestării unei lumi adevărate, a 
unei fiinţe, nihilismul ar putea fi un mod de gândire divin. 

16 . 

Dacă suntem, „dezamăgiţi", noi nu suntem astfel da¬ 
torită vieţii, ci pentru că ni s-au deschis ochii în legătură 
cu toate câte sunt „dezirabile". Privim cu o mină batjocori¬ 
toare la ceea ce se numeşte „ideal", ne dispreţuim doar 
pentru că nu putem reprima în fiecare ceas acea excitaţie 
absurdă, care se numeşte „idealism". Moleşirea mai puter¬ 
nică decât mânia celui dezamăgit. 

17 . 

în ce măsură nihilismul lui Schopenhauer este totuşi 
consecinţa aceluiaşi ideal care a creat teismul creştin. - 
Gradul de siguranţă privind suprema dezirabilitate, valo¬ 
rile cele mai înalte, desăvârşirea cea mai înaltă au fost atât 
de mari, încît filosofii au pornit de aici a priori ca de la 
o certitudine absolută: „Dumnezeu" pe treapta ultimă ca 
un adevăr dat. „A deveni asemenea lui Dumnezeu", „a te 

uni cu Dumnezeu 11 - acestea au fost milenii întregi cele 
mai naive şi mai convingătoare dorinţe (- dar un lucru ce 
convinge nu este încă adevărat; el este doar convingător. 
Observaţie pentru măgari). 

Ne-am dezobişnuit să atribuim acelei instituiri a idea¬ 
lurilor realitate personală; am devenit ateişti. Dar s-a renun¬ 
ţat oare la ideal? - Ultimii metafizicieni mai caută de fapt 
în el „realitatea autentică 11 , „lucrul în sine“, faţă de care 
orice altceva este doar aparent. Dogma lor spune că, în¬ 
trucât lumea noastră fenomenală nu poate fi în mod evi¬ 
dent expresia acelui ideal, ea nu este „adevărată 11 - şi, în 
fond, nici măcar nu ar conduce la acea lume metafizică ca 
la o cauză. Necondiţionatul, în măsura în care el este acea 
perfecţiune maximă, nu poate oferi temeiul pentru tot ceea 
ce este condiţionat. Schopenhauer, care voia altfel, a fost 
constrâns să gândească acel temei metafizic ca opoziţie 
faţă de ideal, ca „voinţă rea, oarbă“: astfel încât ea putea 
fi „ceea ce apare şi se arată în lumea fenomenului. Dar 
chiar şi astfel, el nu a renunţat la acel caracter absolut al 
idealului - acesta s-a strecurat printre rânduri... 

(Lui Kant i s-a părut necesară ipoteza „libertăţii inte- 
ligibile“, spre a despovăra pe „ens perfectum“ de respon¬ 
sabilitatea pentru faptul de-a-fi-aşa-şi-aşa al acestei lumi, 
pe scurt spre a explica maleficul şi răul: o logică scanda¬ 
loasă la un filosof...) 


18 . 

Simptomul cel mai general al epocii moderne: omul a 
pierdut în propriii săi ochi incredibil de mult în ceea ce 
priveşte propria-i demnitate. Timp îndelungat ca centru şi 
erou tragic al existenţei în general; apoi, cel puţin, încer¬ 
când să se impună ca fiind înrudit cu latura decisivă şi 
valoroasă în sine a existenţei - aşa cum fac toţi metafizi- 

cienii care vor să menţină demnitatea omului, prin credinţa 
lor că valorile morale sunt valori cardinale. Cel care îl 
pierde pe Dumnezeu păstrează cu atât mai mult credinţa în 
morală. 


19 . 

Orice instituire pur morală a valorilor (precum cea 
budistă) sfârşeşte în nihilism: aceasta e de aşteptat în cazul 
Europei. Se crede că ne-am descurca cu un moralism fără 
fundal religios: dar astfel drumul spre nihilism devine 

A 

necesar. - In religie lipseşte constrângerea de a ne privi ca 
instituind valoarea. 


20 . 

întrebarea nihilismului „de ce?" porneşte din obiş¬ 
nuinţa de până acum în virtutea căreia ţelul părea pus din 
afară, dat, cerut - şi anume printr-o autoritate supra-umană 
oarecare. După ce ne-am dezobişnuit să credem în ea, 
căutăm, conform vechii obişnuinţe, o altă autoritate, ce ar 
fi în stare să vorbească necondiţionat şi ar putea impune 
ţeluri şi sarcini. Autoritatea conştiinţei morale apare acum 
în prim-plan (morala devine cu atât mai imperativă cu cât 
este mai emancipată de teologie) ca despăgubire pentru o 
autoritate personală. Sau autoritatea raţiunii. Sau instinctul 
social (turma). Sau istoria cu spiritul ei imanent, avându-şi 
ţelul în sine însăşi şi în seama căreia te poţi lăsa. Am dori 
să ocolim voinţa, vrerea unui tel, riscul de a-ti da un tel; 
am dori să îndepărtăm responsabilitatea (- am accepta 
fatalismul). în sfârşit: fericirea şi, cu o oarecare tartuferie, 
fericirea majorităţii. 

Ne spunem: 

1. un anumit tel nu este deloc necesar, 

5 1 

2. e imposibil să-l anticipezi. 

Tocmai acum, când ar fi necesară voinţa susţinută de 
cea mai mare energie, ea este cea mai slabă şi mai lipsită 
de curaj. Neîncrederea absolută în forţa voinţei de a orga¬ 
niza întregul. 


21 . 

Nihilistul deplin - ochiul nihilistului idealizează pe 
seama urâtului, e infidel amintirilor sale, le lasă să dis¬ 
pară, să se veştejească; nu le ocroteşte de nuanţele palid- 
morbide pe care estomparea le aşterne peste cele îndepăr¬ 
tate şi trecute. Iar ceea ce nihilistul nu face pentru sine n-o 
face nici pentru întregul trecut al omenirii - îl lasă-n uitare. 

22 . 

Nihilism. El este echivoc: 

A. Nihilismul ca semn al forţei sporite a spiritului: 
nihilismul activ. 

B. Nihilismul ca declin şi diminuare a forţei spiritu¬ 
lui: nihilismul pasiv. 


23 . 

Nihilismul o stare normală. 

El poate fi un semn al puterii, forţa spiritului poate să 
crească până-ntr-atât încât ţelurile ei de până acum 
(„convingeri", articole de credinţă) îi devin inadecvate 
(- cu alte cuvinte, o credinţă exprimă în general constrân¬ 
gerea condiţiilor existenţei, o supunere la constrângerea 
condiţiilor existenţei, o supunere la autoritatea raporturilor 
în care o fiinţă prosperă, creşte, dobândeşte putere...)', pe 
de altă parte, un semn al unei puteri insuficiente pentru 
a-ţi r einstitui în mod productiv un ţel, un „de ce“, o 

credinţă. 

1 

Maximul său de forţă relativă el îl atinge ca forţă vio¬ 
lentă a distrugerii; ca nihilism activ. 

Opusul său ar fi nihilismul obosit, care nu mai atacă: 
forma sa cea mai renumită - budismul: ca nihilism pasiv, 
ca un simptom al slăbiciunii; forţa spiritului se poate 
epuiza, poate seca, astfel încât ţelurile de până acum şi 
valorile devin inadecvate şi nu mai găsesc nici o credinţă 
- iar sinteza dintre valori şi ţeluri (pe care se sprijină orice 
cultură puternică) se dizolvă, determinând opoziţia reciprocă 
a diferitelor valori: descompunere - faptul că tot ceea ce 
destinde, vindecă, linişteşte, narcotizează intră în prim-plan 
sub diferite măşti, religioase sau morale, politice sau este¬ 
tice ş.a.m.d. 


24 . 

Nihilismul nu e doar o speculaţie despre „zădărnicie" 
şi credinţa că totul merită să dispară; prin el contribuim, 
conducem la declin... Aceasta este, dacă vreţi, ilogic; însă 
nihilistul nu crede în obligaţia de a fi logic... Nihilismul 
este starea spiritelor şi a voinţelor puternice, iar acestea nu 
pot să rămână la negaţia , judecăţii": M/-ul faptei provine 
din natura lor. Anularea prin judecată fecundează anihila¬ 
rea prin faptă. 


25 . 

Despre geneza nihilistului - Posedăm doar târziu cura¬ 
jul pentru ceea ce ştim de mult. Adevărul că eu am fost 
până acum în întregime nihilist, însă mi l-am mărturisit 
abia de curând: energia, radicalismul cu care eu avansam 
ca nihilist m-au înşelat în legătură cu acest fapt fundamen¬ 
tal. Atunci când ne îndreptăm spre un ţel, pare imposibil ca 
„absenţa" unui ţel să fie principiul credinţei noastre. 

26 . 

Pesimismul celor în stare să făptuiască: întrebarea „La 
ce bun?“, după o confruntare înspăimântătoare, chiar după 
victorie. Faptul că un lucru este de o sută de ori mai im¬ 
portant decât întrebarea dacă noi ne simţim bine sau rău: 
instinctul fundamental al tuturor naturilor puternice - şi 
prin urmare, deopotrivă dacă ceilalţi se simt bine sau rău. 
Pe scurt, faptul că avem un ţel, pentru care nu ezităm să 
aducem sacrificii umane, să traversăm orice pericol, să ne 
asumăm răul şi ceea ce este cel mai rău: marea pasiune. 


2. Alte cauze ale nihilismului 

27 . 

Cauze ale nihilismului : 1) lipseşte specia superioară, 
cu alte cuvinte, aceea a cărei fecunditate şi putere inepui¬ 
zabilă menţin credinţa în om (să ne gândim ce datorăm lui 
Napoleon: aproape toate speranţele mai înalte ale acestui 
secol). 

2) Specia inferioară („turma“, „masa“, „societatea") 
uită ce este modestia umflându-şi nevoile la rangul unor 
valori cosmice şi metafizice. Astfel întreaga existenţă se 
vulgarizează: cu alte cuvinte, în măsura în care, domneşte 
masa, ea tiranizează oamenii excepţionali, până într-atât 
încât ei îşi pierd credinţa în sine şi devin nihilişti. 

Lipseşte orice încercare de a crea tipuri superioare 
(„romantism"; artistul, filosoful; împotriva încercării lui 
Carlye de a le atribui valorile morale cele mai înalte). 

Opoziţia faţă de tipurile superioare ca rezultat. 

Declinul şi nesiguranţa tuturor tipurilor superioare. 
Lupta împotriva geniului („poezia populară 11 ş.a.m.d.). 
Compasiune faţă de cei umili şi suferinzi ca măsură pen¬ 
tru înălţimea sufletului. 

Lipseşte filosoful, interpretul faptei, nu doar cel care o 
transfigurează poetic. 


28 . 

Nihilismul incomplet, formele sale: trăim înlăuntrul lor. 
încercările de a te sustrage nihilismului, fără a trans¬ 
muta valorile de până acum, produc opusul, accentuează 
problema. 


29 . 

Formele autonarcotizării - în şinele cel mai lăuntric: 
a nu şti încotro? Vidul. încercarea de a-1 depăşi prin nar¬ 
coză: narcoza ca muzică, narcoza ca cruzime în bucuria 
tragică legată de distrugerea a ceea ce este mai nobil, nar¬ 
coza ca entuziasm orb pentru anumiţi oameni sau anumite 
epoci (ca ură etc). - încercarea de a munci fără a gândi, ca 
instrument al ştiinţei: a te interesa de plăcerile mărunte, de 
pildă chiar ca simplu cercetător (modestia faţă de sine); 
reţinerea de a generaliza pornind de la sine, de a ajunge la 
un pathos; mistica, bucuria voluptuoasă a vidului etern; 
arta „de dragul artei“ („le fait“), „cunoaşterea pură“, ca 
narcoză pentru scârba faţă de sine; o muncă oarecare con¬ 
stantă, un fanatism mărunt şi stupid oarecare; amestecul 
tuturor mijloacelor, boala datorită excesului general (des¬ 
frâul ucide plăcerea). 

1) Slăbiciunea voinţei ca rezultat. 

2) Orgoliul extrem şi umilinţa slăbiciunilor inferioare 

resimţite în contrast. 

* 

30 . 

Vine vremea când trebuie să plătim pentru faptul de a 
fi fost două milenii creştini: pierdem forţa gravitaţională 
ce ne-a ajutat să trăim, - de o bucată de vreme nu mai ştim 
nici încotro, nici unde. Ne prăbuşim subit în valorizările 
opuse o dată cu măsura energiei care a produs o asemenea 
supravalorizare extremă a omului în om. 

Acum totul este complet fals, un simplu „cuvânt", 
amestecat, slab sau tensionat: 

a) se încearcă un fel de soluţie mundană, dar în acelaşi 
sens propriu triumfului final al adevărului, iubirii, 
dreptăţii (socialismul: „egalitatea persoanei"); 

b) se încearcă de asemenea menţinerea idealului mo¬ 
ral (cu întâietatea lipsei de egoism, a negării de 
sine, a anulării voinţei); 

c) se încearcă însăşi păstrarea transcendenţei; fie chiar 
şi ca un x antilogic; dar ea este interpretată imediat 
astfel încât un fel de mângâiere metafizică de stil 
vechi să poată fi dedusă din ea; 

d) se încearcă, pornind de la cele întâmplate, descifra¬ 
rea. după vechile maniere, a conducerii divine, a 
ordinii lucrurilor ce răsplăteşte, pedepseşte, educă 
şi conduce spre mai bine; 

e) acum, ca şi înainte, se crede în bine şi rău; astfel 
încât se resimte ca sarcină victoria binelui şi dis¬ 
trugerea răului (acesta este stilul englezesc: caz ti¬ 
pic de minte obtuză, John Stuart Mill); 

f) dispreţul „caracterului natural", al dorinţelor, al 
ego- ului: încercarea de a înţelege chiar spirituali¬ 
tatea cea mai înaltă şi arta ca rezultate ale unei 
depersonalizări şi ca desinteressement; 

g) se permite, în continuare, amestecul bisericii în toate 
trăirile şi momentele fundamentale ale vieţii in- 

dividuale pentru a le acorda har şi un sens supe¬ 
rior: tot mai avem „statul creştin", „căsătoria 
creştină" 


31 . 

Au existat epoci ce au gândit mai mult, s-au sfâşiat 
mai profund prin gândire decât a noastră: epoci ca acelea, 
de pildă, în care a apărut Buddha, când poporul însuşi, 
după secole întregi de vechi polemici de sectă, s-a găsit, în 
cele din urmă, rătăcit tot atât de adânc în abisurile doc¬ 
trinelor filosofice, precum, temporar, popoarele europene 
în subtilităţile dogmelor religioase. Să nu ne mai lăsăm 
ispitiţi de „literatură" şi „presă" pentru a gândi ceva măreţ 
despre „spiritul" epocii noastre: milioanele de spiritişti şi 
un creştinism acrobatic având urâţenia cumplită ce carac¬ 
terizează toate născocirile englezeşti - oferă criterii mai 
adecvate. 

Pesimismul european se află încă Ia începuturile sale - 
o mărturie împotriva sa el nu are încă aici acea fixitate 
extraordinară, obsesivă a privirii în care se reflectă nean¬ 
tul, pe care a avut-o odinioară în India: prea multă „con¬ 
strucţie" şi prea puţină „devenire organică" sunt în el, prea 
mult pesimism savant şi poetic: am în vedere faptul că o 
bună parte din el este adăugat prin gândire şi inventat, este 
„creat", fără a fi însă „cauză". 

32 . 

Critica pesimismului de până acum. - Opoziţia puncte¬ 
lor de vedere eudemoniste ca reducţie completă la între¬ 
barea: ce sens are? Reducţia deprimării. 

Pesimismul nostru: lumea nu are valoarea pe care o 
credeam - credinţa noastră însăşi a sporit până-ntr-atât 
instinctul nostru de cunoaştere încât suntem constrânşi 

astăzi să spunem acest lucru. De aceea, la început, lumea 
este privită ca având valoare mai mică: ea este mai întâi 
astfel simţită - doar în acest sens suntem noi pesimişti, 
respectiv cu voinţa de a ne mărturisi necondiţionat această 
revalorizare şi de a nu ne amăgi şi minţi ca odinioară. 

însă chiar astfel descoperim noi patosul care ne 
îmboldeşte să căutăm noi valori. In summa: lumea ar putea 
avea o valoare mult mai mare decât credeam noi - trebuie 
să pătrundem în spatele naivităţii idealurilor noastre şi, 
înţelegând poate faptul că le-am conferit interpretarea cea 
mai înaltă, să recunoaştem că fiinţei noastre umane nu 
i-am acordat nici măcar o valoare relativ modestă. 

Ce a fost divinizat? Instinctele valorice înlăuntrul 
comunităţii (ceea ce face posibilă supravieţuirea ei). 

Ce a fost înfierat? Ceea ce separa pe oamenii supe¬ 
riori de cei inferiori, instinctele ce ridică abisuri. 

33. 

Cauze ale apariţiei pesimismului: 

1) faptul că instinctele cele mai puternice şi mai pline 
de viitor ale vieţii au fost până acum calomniate, 
astfel încât viaţa are deasupră-i un blestem; 

2) faptul că vitejia tot mai mare şi neîncrederea semeaţă 
a omului înţelege sinteza indestructibilă a acestor 
instincte cu viaţa şi se întoarce iarăşi spre viaţă. 

3) faptul că doar cei mai mediocri prosperă, aceia care 
nu simt deloc acel conflict, în timp ce specia supe¬ 
rioară decade socotindu-se o formă a declinului, că, 
pe de altă parte, mediocrul, punându-se pe sine drept 
ţel şi sens, se indignează (- că nimeni nu mai poate 
da un răspuns întrebării „la ce bun?“ -); 

4) faptul că pipernicirea, aptitudinea durerii, neliniştea, 
graba, forfota sunt tot mai mari - că reprezentarea 

acestui întreg iureş, a aşa-numitei „civilizaţii" de¬ 
vine din ce în ce mai accesibilă, că individul în fata 
acestei maşinării monstruoase ezită şi se supune. 

34 . 

Pesimismul modem este o expresie a inutilităţii lumii 
moderne - nu a lumii şi a existenţei. 

35 . 

„Preeminenţa suferinţei faţă de plăcere “ sau contrariul 
ei {hedonismul): aceste două concepţii sunt ele însele forme 
ce conduc spre nihilism... 

Căci în ambele cazuri nu este postulat nici un alt sens 
ultim, decât fenomenul plăcerii sau al neplăcerii. 

Dar aşa vorbeşte o specie de om, care nu mai cutează 
să impună o voinţă, o intenţie, un sens: - pentru orice 
specie umană mai viguroasă, valoarea vieţii nu se măsoară 
câtuşi de puţin după criteriul acestor lucruri secundare. Şi 
chiar în cazul unei preeminenţe a suferinţei ar fi posibilă 
totuşi o voinţă puternică, un Da spus vieţii, o nevoie a 
acestei preeminenţe. 

„Viaţa nu are rost" , „resemnare"; „la ce bun lacri¬ 
mile?" - un val de gândire neputincios şi sentimental „ Un 
monstre gai vout mieux qu' un sentimental ennuyeux 

36 . 

Nihilistul filosof are convingerea că tot ceea ce se 
întâmplă e lipsit de sens şi zadarnic; şi că nu ar trebui să 
existe Fiinţă lipsită de sens şi zadarnică. însă de unde acest: 
nu ar trebui? de unde acest „sens", acest criteriu? - Nihi¬ 
listul este de fapt de părere că perspectiva unei asemenea 
existenţe pustii şi inutile are un efect de insatisfacţie, de 

pustiire, de disperare asupra unui filosof. O asemenea 
înţelegere contrazice sensibilitatea noastră subtilă ca filosofi. 
Ea sfârşeşte în valorizarea absurdă: caracterul existenţei ar 
trebui să-i producă plăcere filosofului pentru ca ea să 
fiinţeze de drept... 

Or, este lesne de înţeles că plăcerea şi lipsa acesteia 
înlăuntrul realului pot avea doar sensul unor mijloace: ar 
rămâne întrebarea dacă noi putem în genere sesiza „sen- 
sul“, „ţelul“, dacă nu cumva chestiunea privind lipsa de 
sens şi opusul acesteia este pentru noi insolubilă. - 

37 . 

Transformarea pesimismului în nihilism - Denatura- 
lizarea valorilor. Scolastica valorilor. Valorile, ipostaziate 
idealist, în loc să domine fapta şi s-o conducă, ajung să 
condamne fapta. 

Contradicţiile aşezate în locul gradelor şi ierarhiilor 
naturale. Ura împotriva ierarhiei. Contradicţiile sunt adec¬ 
vate unei epoci plebee, căci sunt mai lesne de concep- 
tualizat. , 

Lumea condamnată în fata uneia construite artificial, 
„adevărate, valoroase". - In cele din urmă se descoperă 
din ce fel de material a fost construită „lumea adevărată": 
iar acum ne-a rămas doar cea condamnată, încât acea 
dezamăgire supremă este trecută în contul caracterului 
reprobabil al acesteia. 

Astfel se iveşte nihilismul: s-au păstrat valorile orien¬ 
tative - şi nimic altceva! 

Aici apare problema puterii şi a slăbiciunii: 

1) Cei slabi plesnesc datorită tensiunii; 

2) Cei puternici distrug ceea ce nu plesneşte; 

3) Cei mai puternici depăşesc valorile orientative. 

Toate acestea constituie epoca tragică. 

3. Mişcarea nihilistă ca expresie pentru 

decadence 

38 . 

Se tot abuzează de la o vreme de un cuvânt întâmplă¬ 
tor şi inadecvat din orice perspectivă: se vorbeşte pretutin¬ 
deni despre „pesimism ", se luptă pentru întrebarea la care 
ar trebui să existe răspunsuri, cine are dreptate, pesimismul 
sau optimismul. 

Nu s-a înţeles ceea ce era totuşi evident: că pesimismul 
nu este o problemă, ci un simptom, că termenul ar trebui 
să fie înlocuit prin cel de „nihilism", că întrebarea dacă a 
nu fi e mai bine decât a fi este deja o maladie, un simptom 
al declinului, o idiosincrasie. 

Mişcarea nihilistă este doar expresia unei decadence 
fiziologice. 


39 . 

A înţelege: - Că orice formă de declin şi îmbolnăvire 
a contribuit permanent la judecăţile valorice de ansamblu; 
că în judecăţile valorice devenite dominante acea deca¬ 
dence a dobândit chiar preeminenţa; că noi nu trebuie să 
luptăm doar împotriva consecinţelor pe care le reprezintă 
întreaga mizerie actuală a degenerării, ci şi împotriva 
oricărei forme anterioare de decadence care, deşi rămasă 
în urmă, se menţine încă activă. O asemenea abatere gene¬ 
rală a omenirii de la instinctele ei fundamentale, o aseme¬ 
nea decadence globală a judecăţii de valoare este semnul 
de întrebare par excellence, enigma propriu-zisă pe care 
animalul „om“ o pune filosofului. 

40 . 

Conceptul de decadence. - Ruina, declinul, deşeurile 
nu sunt ceva condamnabil în sine: ele sunt o consecinţă 
necesară a vieţii, a creşterii vieţii. Fenomenul de deca¬ 
dence este tot atât de necesar ca şi orice avânt şi progres 
al vieţii: ele nu pot fi suprimate. Raţiunea vrea, dimpo¬ 
trivă, ca ele să capete legitimitate prin ea. 

Este o ruşine la adresa tuturor sistematicienilor socialişti 
faptul că ei cred că ar putea exista situaţii, combinaţii 
sociale, în care viciul, boala, infracţiunea, prostituţia, sără¬ 
cia nu s-ar mai dezvolta... Dar aceasta înseamnă să con¬ 
damni viaţa... O societate nu are libertatea să rămână tânără. 
Dimpotrivă, chiar prin energia ei cea mai bună ea trebuie 
să creeze nenorocire şi material distructiv. Cu cât mai 
energic şi mai curajos procedează ea, cu atât mai plină va 
fi ea în erori şi în monstruozităţi, cu atât mai apropiată va 
fi ea de declin... Bătrâneţea nu o desfiinţezi prin instituţii. 
Nici boala. Şi nici viciul. 


41 . 

înţelegere fundamentală privind esenţa fenomenului de 
decadence: toate câte au fost până acum privite drept o 
cauză a ei sunt doar urmările ei. 

Astfel se schimbă întreaga perspectivă a problemelor 
morale. 

întreaga combatere morală a viciului, a luxului, a cri¬ 
mei, chiar a bolii apare ca naivitate, ca inutilă: - nu există 
„ameliorare“ (înciuda regretului). 

/V 

însăşi această decadence nu este ceva care să poată fi 
combătută: ea este absolut necesară şi proprie fiecărei epoci, 
fiecărui popor. Ceea ce trebuie combătut cu toată puterea 
este extinderea contagiunii în părţile sănătoase ale orga¬ 
nismului. 

Facem noi acest lucru? Contrariul este ceea ce se face. 
Tocmai în acest sens se depun eforturi din partea umanităţii. 

- Cum se raportează la aceste chestiuni biologice fun¬ 
damentale valorile supreme de până acum? Filosofia, reli¬ 
gia, morala, arta ş.a.m.d.? (Cura: de pildă militarismul, 
începând cu Napoleon care vedea în civilizaţie duşmanul 
său înnăscut.) 


42 . 

Cele ce erau privite până acum drept cauze ale dege¬ 
nerării sunt consecinţele ei. 

5 

Dar şi ceea ce este socotit ca un remediu al degenerării 
reprezintă doar un paliativ împotriva anumitor efecte ale 
acesteia: cei „vindecaţi 11 sunt doar un tip de degeneraţi. 

Consecinţe ce rezultă din decadence: viciul - viciozi- 

5 

tatea; boala - caracterul maladiv; crima - criminalitatea; 
celibatul - sterilitatea; isteria - slăbiciunea voinţei; alcoo¬ 
lismul; pesimismul; anarhismul; libertinajul (chiar cel spiri¬ 
tual). Cei care calomniază, subminează, cei care pun totul 
la îndoială, cei care distrug. 

43 . 

Despre conceptul de „decadence“. 

1) Scepticismul este o consecinţă a fenomenului de 
decadence; la fel şi libertinajul spiritului. 

2) Coruperea moravurilor este o consecinţă a feno¬ 
menului de decadence (slăbiciunea voinţei, nevoia 
excitantelor puternice). 

3) Metodele curative, cele psihologice şi morale, nu 
schimbă evoluţia acestei decadence, ele nu stopează, 
sunt nule din punct de vedere fiziologic: 
înţelegerea nulităţii complete a acestor pretinse 
„reacţii“; ele sunt forme de narcotizare împotriva 

anumitor fenomene consecutive fatale; ele nu pro¬ 
duc elementul morbid; ele sunt adeseori, încercări 
eroice de a anula omul produs de decadence, de a 
impune un minim al caracterului său nociv. 

4) Nihilismul nu este o cauză, ci doar logica acestei 
decadence. 

5) Cel „bun“ şi cel „rău“ sunt doar două tipuri deter¬ 
minate de decadence: ele se presupun reciproc în 
toate fenomenele fundamentale. 

6) Chestiunea socială este o consecinţă izvorâtă din 
decadence. 

7) Maladiile, mai ales bolile de nervi şi cele mintale, 
sunt semne că lipseşte forţa defensivă a naturii 
puternice: acesta e sensul iritabilităţii, faptul că plă¬ 
cerea şi disconfortul devin probleme de prim-plan. 

44 . 

Tipurile cele mai generale de decadence 

1) Se alege, cu credinţa că se aleg remedii, ceea ce acce¬ 

lerează epuizarea: acesta este cazul creştinismului 
(pentru a numi cazul cel mai pregnant de instinct 
ce a dat greş) - acesta e cazul „progresului 11 . 

2) Se pierde forţa de a te opune stimulilor - suntem 

condiţionaţi de accidente: trăirile sunt trivializate şi 
dilatate enorm... o „depersonalizare 11 , o dezagre¬ 
gare a voinţei; - acestui fapt îi aparţine un întreg 
tip de morală, cea altruistă, aceea care vorbeşte 
mereu despre compasiune: la care esenţialul este 
slăbiciunea personalităţii, astfel încât ea consună şi 
tremură permanent ca o coardă întinsă la maxi¬ 
mum... o iritabilitate extremă... 

3) Se confundă cauza cu efectul: fenomenul de decadence 

nu este înţeles în sens fiziologic iar consecinţele 

sale sunt privite drept cauze veritabile ale faptului 
de a te simţi rău; - acesta e cazul întregii morale 
religioase. 

4) Se visează o stare în care nu se mai suferă: viaţa este 
resimţită intr-adevăr ca sursă a relelor, - stările 
inconştiente, lipsite de senzaţii (somn, leşin) sunt 
etichetate ca fiind incomparabil mai valoroase decât 
cele conştiente; de aici o metodică... 

45 . 

Despre igiena celor „slabi" - Tot ceea ce se face în 
starea de slăbiciune eşuează. Morala: a nu face nimic. Or, 
lucrul cel mai rău este faptul că energia necesară suspen¬ 
dării faptei, cenzurării reacţiei, dobândeşte caracterul cel 
mai patologic sub influenţa slăbiciunii: că niciodată nu 
reacţionezi mai rapid, mai orbeşte decât atunci când nu ar 
trebui să reacţionezi deloc... 

Forţa unui caracter se arată în aşteptarea, în amânarea 
reacţiei: o anumită ădicupopîa îi este tot atât de proprie lui 
precum slăbiciunii tendinţa irepresibilă de a reacţiona, 
caracterul subit, neputinţa de a opri „acţiunea"... Voinţa 
este slabă: iar reţeta pentru a preîntâmpina lucrurile stu¬ 
pide ar fi să ai o voinţă puternică şi să nu faci nimic. - 
Contradictio. Un gen de auto-distrugere, instinctul de con¬ 
servare este compromis... Slăbiciunea îşi dăunează sieşi. 
Acesta este tipul reprezentat de decadence. 

Intr-adevăr, întîlnim o reflecţie extrem de bogată de¬ 
spre practicile promovării impasibilităţii. Instinctul este pe 
calea cea bună atunci când a nu face nimic este mai util 
decât a face ceva... 

Toate practicile sectelor, ale filosofilor solitari, ale 
fachirilor au Ia bază convingerea că măsura valorică corectă 
este aceea potrivit căreia un anume tip uman îşi este sieşi 
cel mai util atunci când îşi reprimă pe cât posibil acţiunea. 

Mijloace de alinare: - supunerea absolută, activitatea 
maşinală, separarea omului de lucrurile ce ar impune o 
decizie şi o acţiune imediată. 

46 . 

Slăbiciunea voinţei: aceasta este o metaforă ce ar putea 
înşela. Căci nu există voinţă şi, prin urmare nici una pu¬ 
ternică sau slabă. Multitudinea şi caracterul gregar al im¬ 
pulsurilor, lipsa unui sistem care să le reunească au ca 
rezultat „voinţa slabă“; coordonarea acesteia sub supremaţia 
unui singur impuls determină „voinţa puternică"; - în 
primul caz avem de-a face cu o oscilare şi lipsa unui cen¬ 
tru de greutate, în ultimul cu precizia şi claritatea unei 

direcţii. 

1 


47 . 

Ceea ce se moşteneşte nu este boala, ci caracterul 
maladiv: neputinţa de a te opune pericolului influenţelor 
dăunătoare etc., vlăguirea forţei de împotrivire; exprimat 
moral: resemnarea şi umilinţa în faţa duşmanului. 

M-am întrebat dacă nu cumva toate aceste valori su¬ 
preme ale filosofiei de până acum - morală şi religie - nu 
pot fi comparate cu valorile celor debili, ale bolnavilor 
mintali şi ale neuroastenicilor: ele reprezintă, într-o formă 
mai atenuată, acelaşi rău. 

Valoarea tuturor stărilor morbide este aceea că pre¬ 
zintă printr-o lentilă anumite stări, care sunt normale, dar 
care, normale fiind, sunt greu de observat... 

Sănătate şi boală nu sunt în esenţă diferite, aşa cum 
credeau vechii medici şi cum încă mai cred astăzi unii 
practicieni. Nu trebuie să facem din ele principii distincte 
sau entităţi care s-ar lupta pentru organismul viu şi care fac 
din el un câmp de luptă. Aceasta este o prostie şi o flecă- 

A 

reală ce nu mai serveşte la nimic. Intr-adevăr, între aceste 
două forme ale existentului există doar diferenţe graduale: 
exagerarea, disproporţia, dizarmonia fenomenelor normale 
constituie starea maladivă (Claude Bernard). 

Aşa după cum „răul“ poate fi privit ca exagerare, dizar- 
monie, disproporţie, „binele 14 poate fi o dietă profilactică 
împotriva pericolului exagerării, al dizarmoniei, al dispro¬ 
porţiei. 

Slăbiciunea moştenită, ca sentiment dominant: cauza 
valorilor supreme. 

N.B. Slăbiciunea este voită: de ce?... De obicei, pen¬ 
tru că eşti slab în mod necesar. 

- Debilitarea ca sarcină: slăbirea dorinţelor, a senti- 
mentelor de plăcere şi neplăcere, slăbirea voinţei de pu¬ 
tere, a voinţei ce determină sentimentul mândriei, a voinţei 
inerente faptului de a vrea să ai şi mai mult; debilitarea ca 
umilinţă; debilitarea ca credinţă; debilitarea ca repulsie şi 
ruşine faţă de tot ceea ce este natural, ca negare a vieţii, ca 
boală şi slăbiciune organică... debilitarea ca act de renun¬ 
ţare la răzbunare, la opoziţie, la ostilitate şi mânie. 

Eroarea de tratament: nu se vrea contracararea slăbi¬ 
ciunii printr-un systeme fortifiant, ci printr-un fel de legi¬ 
timare şi educaţie morală: cu alte cuvinte, printr-o inter¬ 
pretare... 

- Confundarea a două stări complet diferite: de pildă, 
liniştea puterii, care este în esenţă abţinerea de la reacţie 
(tipul divinităţilor pe care nu le mişcă nimic), - şi liniştea 
epuizării, fixitatea, chiar anestezia. Toate procedeele filo- 
sofic-ascetice o urmăresc, de fapt, pe cea de-a doua, crezând 
însă că o urmăresc pe prima..., căci ele asociază stării 
atinse predicate ce caracterizează o stare divină. 

48 . 

Confuzia cea mai periculoasă. - Există un concept 
care, aparent, nu îngăduie nici o confuzie, nici un echivoc: 
acesta este conceptul de epuizare. Ea poate fi dobândită, 
poate fi moştenită - în orice caz, ea modifică aspectul 
lucrurilor, valoarea lucrurilor... 

A 

In opoziţie cu cel care, din plenitudinea pe care o repre¬ 
zintă şi o simte, cedează involuntar lucrurilor, văzându-le 
bogate, mai consistente, mai pline de viitor - cel care, în 
orice caz, este în stare să dăruiască -, cel epuizat micşo¬ 
rează şi poceşte tot ceea ce vede - el sărăceşte valoarea, 
el este dăunător... 

A 

In această privinţă, orice eroare pare imposibilă: totuşi 
istoria conţine faptul tulburător, prin care cei epuizaţi au 
fost mereu confundaţi cu cei debordând de vitalitate - iar 
aceştia cu cei mai dăunători. 

Cel sărac în vitalitate, cel slab, sărăceşte însăşi viaţa, 
cel bogat în vitalitate, cel puternic, o îmbogăţeşte. Primul 
este parazitul acestuia: cel de-al doilea un dăruitor... Cum 
este posibilă o confuzie?... 

Atunci când cel epuizat a apărut împreună cu gesticu¬ 
laţia activităţii şi a energiei celei mai plenare (când dege¬ 
nerarea a determinat un exces de descărcare nervoasă sau 
spirituală )... el a fost confundat cu cel bogat... El a trezit 
frica. Cultul nebunului este mereu şi cultul celui preaplin 
de viaţă, al celui puternic. Fanaticul, posedatul, epilepticul 
religios, toţi excentricii au fost priviţi ca fiind tipul cel mai 
înalt al puterii: ca divini. 

Acest tip de putere cea care trezeşte frica - a fost 
privită mai ales ca fiind divină: pe aceasta s-a întemeiat 
autoritatea, aici a fost interpretată, auzită, căutată înţe¬ 
lepciunea... De-aici s-a dezvoltat, aproape pretutindeni, o 
voinţă de „divinizare", adică de degradare tipică a spiri¬ 
tului, a corpului şi a nervilor: o încercare de a găsi calea 

spre această formă superioară de existenţă. A te face bol¬ 
nav, nebun, a-ţi provoca simptomele ruinării - aceasta în¬ 
seamnă să devii mai puternic, mai suprauman, mai îngro¬ 
zitor, mai înţelept. Se credea astfel că ajungi la o asemenea 
bogăţie a puterii încât să poţi dărui. Pretutindeni unde s-au 
spus rugăciuni, a fost căutat Cineva în stare să ofere. 

înşelătoare a fost aici experienţa extazului. Acesta 
sporeşte în gradul cel mai înalt sentimentul puterii, prin 
urmare, judecat în mod naiv, puterea. Pe treapta cea mai 
înaltă a puterii trebuia să stea cel mai extaziat, extaticul. 
(- Există două surse ale extazului: o plenitudine extraordi¬ 
nară a vieţii şi o stare de alimentare patogenă a creierului.) 

49 . 

Epuizarea dobândită , nu cea moştenită: 1) o alimentaţie 
insuficientă, adesea din ignoranţa privind alimentaţia, de 
pildă la savant; 2) precocitatea erotică: blestemul în spe¬ 
cial al tineretului francez, al parizienilor mai cu seamă, 
care din licee deja pătrund în lume stricaţi şi murdari - şi 
nu mai scapă de lanţul înclinaţiilor demne de dispreţ, faţă 
de sine ironici şi glumeţi - sclavi de galeră, având toate 
rafinamentele (de altfel, în cele mai multe cazuri, deja simp¬ 
tom de decadence a familiei şi a rasei, ca orice hiperexcita- 
bilitate; deopotrivă ca o contaminare produsă de mediu: 
faptul de a putea fi influenţat de mediu e tot un semn de 
decadence)-, 3) alcoolismul, nu instinctul, ci obişnuinţa, 
copierea stupidă, adecvarea laşă sau vanitoasă la un re- 
gime dominant. Ce binefacere este un evreu printre ger¬ 
mani! Ce multă obtuzitate, cât de stupidă mintea, cât de 
albaştri ochii; lipsa de esprit în expresie, cuvânt, ţinută; 
leneşa întindere, nevoia germană de odihnă, care provine 
nu din prea multă muncă, ci dintr-o excitare şi supraexci- 
tare dăunătoare prin băuturi alcoolice... 

50 . 

Teoria epuizării. - Viciul, bolnavii mintal (respectiv 
artiştii...), criminalii, anarhiştii - aceştia nu sunt clasele 
asuprite, ci deşeurile societăţii de până acum din toate 
clasele... 

Prin înţelegerea faptului că toate păturile noastre so¬ 
ciale sunt pătrunse de aceste elemente, am înţeles că so¬ 
cietatea modernă nu este o „societate", un „corp", ci un 
conglomerat bolnav de Tschandala - o societate care nu 

mai are forţă de excreţie. 

* * 

In ce măsură prin vieţuirea comună de secole carac¬ 
terul patologic s-a extins în profunzime: 
virtutea modernă ) 

spiritualitatea modernă > ca forme de boală, 
ştiinţa noastră ) 

51 . 

Starea corupţiei. - a înţelege coapartenenţa tuturor 
formelor de corupţie; şi să nu uităm corupţia creştină (Pas¬ 
cal, ca tip): corupţia socialist-comunistă (o consecinţă de 
asemenea a celei creştine); - din punct de vedere ştiinţific 
concepţia cea mai înaltă despre societate a socialiştilor 
este cea mai de jos în ierarhia societăţilor); corupţia legată 
de „lumea de dincolo “ ca şi când în afara lumii reale, 
aceea a devenirii, ar mai exista o lume a fiinţării. 

Aici nu trebuie să ne înşelăm: aici trebuie să desţelenim, 
să anihilăm, să declarăm război - trebuie să eradicăm pre¬ 
tutindeni criteriul valoric creştin-nihilist şi să-l combatem 
sub orice mască s-ar ascunde... de pildă, din sociologia 
actuală, din muzica actuală, din pesimismul actual (toate 
forme ale idealului valoric creştin). 

Fie una, fie cealaltă este adevărată: adevărat, aceasta 
înseamnă aici reliefând tipul om... 

Preotul, duhovnicul, ca forme de viaţă reprobabile. 

A 

întreaga educaţie de până acum ineficientă, lipsită de con¬ 
sistenţă, fără centru de greutate, afectată de contradicţia 
valorilor. - 


52 . 

Nu natura este imorală atunci când e lipsită de 
compasi-une faţă de cei degeneraţi: creşterea răului fizio¬ 
logic şi moral în rasa umană este, dimpotrivă, urmarea 
unei morale maladive şi nenaturale. Sensibilitatea majo¬ 
rităţii oamenilor este maladivă şi nenaturală. 

De ce depinde faptul că omenirea este coruptă din 
perspectivă morală şi fiziologică? - Corpul dispare atunci 
când un organ este alterat. Dreptul la altruism nu se poate 
reduce la fiziologie, de asemenea nici dreptul la ajutor, la 
egalitatea şanselor: toate acestea sunt recompense pentru 
degeneraţi şi avortoni. 

Nu există solidaritate într-o societate în care există 
elemente sterile, neproductive şi distructive - care, de alt¬ 
fel, vor avea nişte urmaşi, încă şi mai degeneraţi. 

53 . 

Există o adâncă şi complet ignorată influenţă a feno¬ 
menului de decadence chiar şi asupra idealurilor ştiinţei: 
întreaga noastră sociologie este dovada acestei afirmaţii. 
Ei i se poate reproşa că cunoaşte din experienţă doar 
modelul societăţii în declin, ridicând inevitabil propriile 
instincte ale declinului la rang de normă a judecăţii socio¬ 
logice. 

Viaţa ce se diminuează în Europa actuală îşi exprimă 
prin ele idealurile proprii de societate: ele se aseamănă 
până la confuzie cu idealul vechilor rase dispărute... 

Instinctul de turmă, în continuare - o putere devenită 
acum suverană - este ceva fundamental diferit de instinctul 
unei societăţi aristocrate: şi se vorbeşte despre valoarea 
unităţilor, ca semnificaţie a sumei. întreaga noastră socio¬ 
logie nu cunoaşte un alt instinct decât cel al turmei, adică 
al nulităţilor însumate, - unde fiecare nulitate are „drepturi 
egale“, unde este o virtute să fii nulitate... 

Valorizarea prin care astăzi sunt judecate diferitele 
forme ale societăţii este în întregime identică aceleia care 
conferă păcii o valoare superioară războiului - dar această 
judecată este antibiologică, este un rezultat al decadenţei 
vieţii... Viaţa este o consecinţă a războiului, societatea însăşi 
un instrument al războiului... Domnul Herbert Spencer este, 
ca biolog, un decadent, - tot aşa este şi ca moralist (el 
vede în victoria altruismului ceva demn de dorit!!!) 

54 . 

Am norocul să fi regăsit, după milenii de rătăciri şi 
rătăciri, drumul ce duce la un „Da“ şi la un „Nu“. Eu vă 
învăţ Nu-ul fată de tot ceea ce te face slab, de tot ceea ce 

5 5 7 

epuizează. 

Eu afirm Da-ul faţă de tot ceea ce întăreşte, ce acu¬ 
mulează energia, ce justifică sentimentul forţei. 

Nici una, nici cealaltă n-au fost susţinute până acum: 
s-au propovăduit virtutea, depersonalizarea, compasiunea, 
ba chiar negarea vieţii. Toate acestea sunt valori ale celor 
epuizaţi. 

O îndelungată reflecţie asupra psihologiei epuizării m-a 
constrâns să mă întreb cât de departe au pătruns judecăţile 
celor epuizaţi în lumea valorilor. 

Rezultatul la care am ajuns era cât se poate de surprin¬ 
zător, chiar pentru mine, care mă simţeam deja acasă în 
câteva lumi străine: am descoperit că toate judecăţile de 

valoare supreme, toate câte au pus stăpânire pe omenire, 
cel puţin peste omenirea devenită docilă, sunt reductibile 
la judecăţile epuizaţilor. 

Dintre noţiunile cele mai sacre am izolat tendinţele 
distructive: a fost numit Dumnezeu tot ceea ce slăbeşte, ce 
învaţă slăbiciunea, transmite slăbiciunea... am descoperit 
că „omul bun“ este o formă de autoafirmare pentru deca- 
dence. 

Acea virtute despre care încă Schopenhauer mai spu¬ 
nea că ar fi supremă, unică şi fundament al tuturor virtuţilor, 
tocmai acea compasiune am recunoscut-o eu ca fiind mai 
periculoasă decât orice viciu. A forma elita speciei, a o 
proteja de degenerare - aceasta însemna până acum virtute 
par excellence... 

Trebuie să cinstim fatalitatea: aceea care spune celui 
slab: ,. pieri!"... 

S-a numit Dumnezeu faptul că te opuneai fatalităţii, că 
stricai şi corupeai omenirea... Nu trebuie să iei numele 
Domnului în deşert... 

Rasa este pervertită... nu datorită viciilor ei, ci a 
ignoranţei ei: ea este pervertită pentru că nu a înţeles epui¬ 
zarea ca epuizare: erorile fiziologice sunt cauzele întregu¬ 
lui rău... 

Virtutea este marea noastră confuzie. 

Problemă: cum au ajuns cei epuizaţi să facă legea 
valorilor? Altfel spus: cum au ajuns la putere Aceia, care 
sunt ultimii? Cum de a ajuns instinctul animalului om să 
fie orientat invers? 

4. Criza: Nihilismul 
şi ideea de reîntoarcere 

55 . 

Poziţiile extreme nu se înlocuiesc prin altele mai echi¬ 
librate, ci iarăşi prin extreme, dar inversate. Şi astfel apare 
credinţa în imoralitatea absolută a naturii, în lipsa de fina¬ 
litate şi sens a afectului psihologic-necesar, atunci când 
credinţa în Dumnezeu şi într-o ordine esenţial morală nu 
mai poate fi susţinută. Nihilismul survine acum nu pentru 
că neplăcerea faţă de existenţa mundană ar fi mai mare 
decât anterior, ci pentru că am devenit neîncrezători în 
genere faţă de un „sens“ al răului, ba chiar al existenţei. O 
interpretare a dispărut: întrucât însă ea era privită drept 
Interpretarea pare că existenţa n-ar mai avea nici un sens, 
că totul ar fi zadarnic. 


* 

Faptul că acest „zadarnic" reprezintă caracterul nihi¬ 
lismului nostru actual rămâne de demonstrat. Neîncrederea 
faţă de evaluările noastre anterioare creşte ajungând să se 
transforme în întrebarea: „Nu sunt oare toate valorile mo¬ 
meli prin care comedia se prelungeşte, fără a se apropia de 
un final?" Persistenţa însoţită de un „zadarnic", fără ţel şi 
scop este gândul cel mai paralizant, mai ales atunci când 
înţelegi că eşti obiectul bătăii de joc, şi totuşi n-ai nici o 
putere spre a te împotrivi. 

* 

Să gândim această idee în forma ei cea mai terifiantă: 
existenţa, aşa cum este, fără sens şi ţel, dar revenind inevita¬ 
bil, fără un final care să fie Nimicul: „eterna reîntoarcere “. 

Aceasta este forma extremă a nihilismului: Nimi¬ 
cul („absurdul") veşnic! 

O formă europeană de budism: energia cunoaşterii şi a 
forţei constrânge la o asemenea credinţă. El este cea mai 
ştiinţifică dintre toate ipotezele. Noi contestăm ţelurile 
definitive: dacă existenta ar fi avut vreunul, el ar fi trebuit 
să fi fost atins. 


* 

Astfel înţelegem că aici se urmăreşte o opoziţie faţă de 
panteism: căci „întregul desăvârşit, divin şi etem“ con¬ 
strânge de asemenea la o credinţă în „ eterna reîntoarcere ". 
întrebare: prin morală a devenit oare imposibilă însăşi 

A 

această atitudine panteistă ce aprobă toate lucrurile? In 
fond, a fost depăşit doar Dumnezeul moral. Are vreun sens 
să ne gândim la un Dumnezeu aflat „dincolo de bine şi de 
rău“? Ar fi un panteism posibil în acest sens? înlăturăm 
reprezentarea scopului din proces şi, totuşi , aprobăm pro¬ 
cesul? - Acesta ar fi cazul, dacă, în cadrul acelui proces, 
s-ar atinge ceva în fiecare moment al acestuia - şi mereu 
acelaşi lucru. Spinoza a dobândit o asemenea atitudine 
aprobatoare, în măsura în care fiecare moment are o nece¬ 
sitate logică: şi el a triumfat cu instinctul său logic funda¬ 
mental privind o asemenea alcătuire a lumii. 

* 

Dar cazul său este doar un caz izolat. Orice caracte¬ 
ristică fundamentală, aflată la baza oricărui eveniment, 
care se exprimă în fiecare eveniment, ar trebui, dacă ar fi 
resimţită de un individ ca trăsătura sa fundamentală, să-l 
determine pe acesta să binecuvânteze triumfător fiecare 
moment al existenţei în general. Ar trebui să resimţim cu 
bucurie această trăsătură de caracter fundamentală în noi 
înşine ca fiind bună şi valoroasă. 

* 

Or, morala a protejat viaţa de disperare şi de saltul în 
neant la oamenii şi păturile terorizate şi exploatate de oa¬ 
meni: căci neputinţa faţa de oameni, nu aceea faţa de natură, 
produce amărăciunea cea mai disperată în faţa existenţei. 

Morala i-a tratat pe despoţi, pe violatori, pe „stăpâni 11 
în genere ca duşmani împotriva cărora omul obişnuit tre¬ 
buie protejat, ceea ce înseamnă în primul rând încurajat şi 
întărit. Morala a propăvăduit prin urmare cel mai intens 
ura şi dispreţul faţă de ceea ce reprezintă trăsătura de 
caracter fundamentală a celor care domnesc: voinţa lor de 
putere. A desfiinţa această morală, a o contesta, a o dis¬ 
truge - aceasta ar însemna să priveşti instinctul cel mai 
urât cu o percepţie şi o valorizare inversă. Dacă cel care 
suferă, cel exploatat ar pierde credinţa că este îndreptăţit 
să dispreţuiască voinţa de putere, el s-ar găsi în stadiul 
disperării celei mai lipsite de speranţă. Aşa s-ar întâmpla 
dacă această trăsătură i-ar fi esenţială vieţii, dacă s-ar dovedi 
că tocmai în acea voinţă de morală se ascunde doar această 

5 

„voinţă de putere 11 , că ura şi dispreţul constituie tot o voinţă 
de putere. Exploatatul ar pricepe că el stă pe aceeaşi treaptă 
cu exploatatorul şi că nu are nici un privilegiu , nici o 
valoare superioară aceluia. 


* 

Mai degrabă dimpotrivă! Nu există nimic în ceea ce 
priveşte viaţa care să aibă valoare afară de gradul puterii - 
presupunând, tocmai, că viaţa este însăşi voinţa de putere. 
Morala i-a protejat pe neputincioşi de nihilism prin faptul 
că ea le-a atribuit fiecăruia o valoare nelimitată, o valoare 
metafizică, integrându-i într-o ordine care nu este aceea a 
puterii şi a ierarhiei mundane: ea a predicat supunerea, 
smerenia ş.a.m.d. Presupunând că credinţa în această 

morală dispare, neputincioşii şi-ar pierde mângâierea şi ar 
dispărea. 

* 

Dispariţia se prezintă ca o distrugere de sine, ca o 
selecţie instinctivă a ceea ce trebuie să distrugă. Simptome 
ale acestei autodistrugeri a neputincioşilor: autovivisecţia, 
otrăvirea, narcoza, romantismul, mai ales pornirea instinc¬ 
tivă spre fapte prin care ţi-i faci duşmani de moarte pe cei 
puternici (ca şi când ţi-ai educa gâdele), voinţa de dis¬ 
trugere ca voinţa unui instinct şi mai adânc, a instinctului 
de autodistrugere, a voinţei de neant. 

* 

Nihilismul ca simptom pentru faptul că neîmpliniţii nu 
mai au nici o mângâiere, că ei distrug pentru a fi distruşi, 
că ei, desprinşi de morală, nu mai au nici un motiv „pentru 
a se devota" - că ei se aşază pe terenul principiului opus 
şi vor la rândul lor puterea, obligându-i pe cei puternici să 
le fie călăi. Aceasta este forma europeană a budismului, 
negarea faptei, după ce întreaga existenţă şi-a pierdut „sen¬ 
sul" propriu. 

* 

„Mizeria", de pildă, nu a crescut: dimpotrivă! „Dum¬ 
nezeu, Morala, Devotamentul" au fost mijloace de mân¬ 
tuire, pe trepte înspăimântătoare ale mizeriei; nihilismul 
activ & apărut în contextul unor raporturi mult mai fa¬ 
vorabil modelate. Deja faptul că morala a fost percepută ca 
depăşită presupune un oarecare grad de cultură spirituală: 
aceasta, în continuare, o relativă bunăstare. O anumită 
epuizare spirituală, de-a lungul îndelungatei lupte a opi¬ 
niilor filosofice, ce a sfârşit într-un scepticism lipsit de 
speranţă faţă de filosofie, caracterizează de asemenea pă- 

tura (în nici un caz inferioară) a acelor nihilişti. Să ne 
gândim la contextul în care a apărut Buddha. Concepţia 
eternei reîntoarceri ar avea premise savante (aşa cum le-a 
avut învăţătura lui Buddha, de pildă conceptul cauzalităţii 
ş. a.m.d.). 


* 

Ce înseamnă, acum, „neîmplinit 14 ? Mai întâi din punct 
de vedere fiziologic, nu doar politic. Specia cea mai nesă¬ 
nătoasă de om din Europa (în toate straturile sociale) este 
solul din care creşte acest nihilism: ea va resimţi credinţa 
în veşnica reîntoarcere ca pe un blestem, de care, odată 
atins, nu mai dai înapoi de la nici o faptă. Nu a dispărea 
în mod pasiv, ci a face să dispară tot ceea ce este lipsit în 
acest grad de sens şi de ţel: cu toate că doar un spasm, o 
furie oarbă vor însoţi înţelegerea faptului că totul a fost 
aici din totdeauna - chiar şi acest moment al nihilismului 
şi al setei de a distruge. - Valoarea unei asemenea crize 
este aceea că ea purifică şi constrânge elementele înrudite 
să se coaguleze suprimându-le unul prin celălalt, că ea 
impune oamenilor care gândesc în mod opus sarcini co¬ 
mune - aducându-i la lumină pe cei mai slabi, mai nesig¬ 
uri, dând astfel impulsul pentru o ierarhie a forţelor din 
punctul de vedere al sănătăţii : recunoscându-i pe cei care 
poruncesc ca legiuitori, iar pe cei care ascultă ca supuşi. 
Fireşte, separat de toate structurile sociale existente. 

* 

Cine vor fi cei care se vor dovedi cei mai puternici? 
Cei mai moderaţi, cei care nu au nevoie de principii ex¬ 
treme ale credinţei, cei care nu numai că aprobă în bună 
măsură întâmplarea, non-sensul, dar chiar le iubesc, cei 
care sunt în stare să gândească omul cu o semnificativă 
reducere a valorii sale, fără ca astfel să-l micşoreze şi să-l 

slăbească; cei mai bogaţi în sănătate, care sunt maturi pentru 
cele mai multe nenorociri şi de-aceea nu se mai tem de 
nenorocire - oamenii siguri de forţa lor şi care reprezintă 
cu mândrie conştientă forţa atinsă de om. 

* 

Cum ar gândi un asemenea om la eterna reîntoarcere? 


56 . 

Perioade ale nihilismului european 

Perioada neclarităţii, a tentativelor de tot felul pentru 
a conserva vechiul şi a nu permite noului să apară. 

Perioada clarităţii: este înţeles faptul că vechiul şi 
noul se opun în mod fundamental: valorile vechi, născute 
din viata aflată în declin, cele noi din viata aflată în ascen- 
siune -, că toate vechile idealuri sunt idealuri ostile vieţii 
(născute din decadence şi conducând la decadence, chiar 
dacă înveşmântate în podoabele splendide de sărbătoare 
ale moralei). înţelegem Vechiul, dar nu suntem nici pe 
departe suficient de puternici pentru ceva Nou. 

Perioada celor trei mari afecte: afectul dispreţului, al 
compasiunii, al distrugerii. 

Perioada catastrofei: apariţia unei doctrine care triază 
oamenii... care-i împinge la decizii atât pe cei slabi, cât şi 
pe cei puternici. 




II. 

Despre istoria nihilismului european 

a) Deprimarea modernă 

57 . 

Prieteni, aspră ne-a fost tinereţea: am suferit din pri¬ 
cina tinereţii însăşi ca de o boală grea. Aşa arată timpul în 
care am fost azvârliţi - epoca unui mare declin şi a unei 
ruinări interioare, ce se opune cu toate slăbiciunile ei, ba 
chiar prin ceea ce constituie puterea sa, spiritului tinereţii. 
Prăbuşirea, deci incertitudinea, este proprie acestei vremi: 
nimic nu stă pe picioare sigure şi pe o credinţă în sine 
solidă; trăieşti pentru mâine, căci poimâine e îndoielnic. 
Totul e neted şi periculos pe drumul nostru, şi-n plus, gheaţa 
care ne mai susţine a devenit atât de subţire: simţim cu 

5 5 5 

toţii adierea caldă şi stranie a vântului de moină - într-acolo 
unde mergem, curând n-o să ne mai poată urma nimeni! 

58 . 

Dacă aceasta nu este o epocă a declinului şi a energiei 
vitale în scădere, ea este cel puţin una a încercării ne¬ 
cugetate şi arbitrare: şi poate că datorită mulţimii de expe¬ 
rimente nereuşite apare impresia de ansamblu a unui de¬ 
clin; şi poate chiar faptul însuşi, declinw/. 

59. 

Despre istoria deprimării moderne. 

Nomazii statului (funcţionari, etc): fără „patrie 41 
Decăderea familiei. 

„Omul bun“ ca simptom al epuizării. 

Dreptatea ca voinţă de putere (disciplinare). 
Lascivitate şi nevroză. 

Muzica neagră: - muzica reconfortantă încotro? 
Anarhistul. 

Dispreţul faţă de oameni, greaţa. 

Distincţia cea mai profundă: dacă foamea sau bel¬ 
şugul devine creator? Prima produce idealurile romantis¬ 
mului -. 

Lipsa de naturaleţe proprie nordicilor. 

Nevoia de alcool: „mizeria 44 muncitorilor. 

Nihilismul filosofic. 


60. 

Apariţia lentă şi ascensiunea păturilor mijlocii şi infe¬ 
rioare (inclusiv a formei inferioare de spirit şi corp), care, 
deja anterior Revoluţiei franceze fuseseră abundent prelu¬ 
date şi şi-ar fi continuat drumul chiar fără revoluţie - în 
ansamblu, deci, supremaţia turmei asupra tuturor păsto¬ 
rilor şi a călăuzelor - aduce cu sine: 

1. Deprimarea spiritului (aspectul stoic şi frivol al feri¬ 
cirii, aşa cum este el propriu culturilor nobile, dispare; 
multe suferinţe pot fi astăzi văzute şi auzite, dintre cele 
care odinioară erau îndurate în tăcere); 

2. Ipocrizia morală (o manieră de a vrea să te evi- 
denţiezi prin morală, însă prin virtuţile turmei: - compa¬ 
siune, asistenţă, moderaţie -, iar nu prin acelea care sunt 
recunoscute şi cinstite în afara capacităţilor turmei); 

3. O mulţime de sentimente autentice ale compasiunii 
şi ale bucuriei comune (plăcerea de a fi laolaltă, aşa cum 
o au toate animalele de turmă - „solidaritate", „patrie", tot 
ceea ce nu ia în considerare individul). 

61. 

Epoca noastră, cu năzuinţa ei de a îndepărta suferinţele 
accidentale, de a le preîntâmpina şi de a anticipa 
posibilităţile neplăcute, este o epocă a săracilor. „Bogaţii" 
noştri - ei sunt cei mai săraci! Scopul autentic al oricărei 
averi este uitarea! 


62. 

Critica omului modern: „omul bun", însă stricat şi 
corupt de instituţii rele (tirani şi preoţi) - raţiunea ca au¬ 
toritate; - istoria ca depăşire a erorilor; - viitorul ca pro¬ 
gres; - statul creştin (^Dumnezeul mulţimilor"); - activi¬ 
tatea sexuală creştină (sau căsătoria); - imperiul „dreptăţii" 
(cultul pentru „umanitate"); - „libertatea". 

Atitudinea romantică a omului modem: omul superior 
(Byron, Victor Hugo, George Sand); - indignarea nobilă; 
vindecarea prin pasiune (ca „natură" adevărată); - inter¬ 
venţia în favoarea celor exploataţi şi neîmpliniţi: motto al 
istoricilor şi romancierilor; - stoicii datoriei; - „altruismul" 
ca artă şi cunoaştere; - altruismul ca forma cea mai ipo¬ 
crită a egoismului (utilitarism), egoism delicat. 

Toate acestea reprezintă secolul optsprezece. Ceea ce, 
dimpotrivă, nu s-a transmis din el: insouciance, seninătatea, 
eleganţa, limpezimea spirituală. Ritmul spiritului s-a schim¬ 
bat; bucuria produsă de subtilitatea şi claritatea spiritului a 
(acut loc plăcerii legate de culoare, armonie, masă, reali¬ 
tate ş.a.m.d. Senzualism în domeniul spiritual. Pe scurt, 
secolul optsprezece al lui Rousseau. 

63. 

Privit în ansamblu, în actuala noastră omenire s-a atins 
un cuantum extraordinar de umanitate. Faptul că, în gene¬ 
ral, acest lucru nu e sesizat este chiar o dovadă în acest 
sens: am devenit atât de sensibili pentru micile calamităţi, 
încât pierdem pe nedrept din vedere ceea ce s-a atins. 

Aici trebuie să lăsăm de-o parte faptul că există multă 
decadence şi că, văzută cu astfel de ochi, lumea noastră 
trebuie să arate rea şi mizeră. Dar aceşti ochi au văzut 
întotdeauna acelaşi lucru: 

1) o anumită surescitare chiar a sentimentului moral. 

2) cuantumul de amărăciune şi deprimare pe care îl 
aduce cu sine pesimismul în judecarea lucrurilor: - 
cele două au condus la preeminenţa reprezentării 
opuse, potrivit căreia morala noastră stă rău. 

Fenomenul creditului, al întregului comerţ mondial, 
al mijloacelor de comunicare - aici se exprimă o încre¬ 
dere extraordinară şi senină în om... La aceasta mai con¬ 
tribuie şi 

3) desprinderea ştiinţei de intenţiile morale şi reli¬ 
gioase: un semn foarte pozitiv, care însă, de obicei, 
este înţeles greşit. 

Eu încerc, în maniera mea, o justificare a istoriei. 

64. 

Al doilea budism. - Semne prevestitoare: supremaţia 
compasiunii. Extenuarea spirituală. Reducerea probleme¬ 
lor la chestiuni legate de plăcere şi de neplăcere. Gloria 
războiului ce atrage riposta. Tot aşa după cum delimitarea 
naţională produce o mişcare contrară: „fraternitatea" cea 
mai caldă. Neputinţa religiei de a mai utiliza dogme şi 
poveşti. 

Acestei culturi budiste îi va pune capăt catastrofa ni¬ 
hilistă. 


65. 

Ceea ce astăzi este atacat cel mai mult este instinctul 
şi voinţa tradiţiei: toate instituţiile care îşi datorează origi¬ 
nea acestui instinct se opun gustului spiritului modem... 
In fond, tot ceea ce se gândeşte şi se realizează urmăreşte 
eradicarea completă a acestui simţ al tradiţiei. Tradiţia este 
privită ca fatalitate; o studiem, o recunoaştem (ca „zestre 
ereditară 11 ) dar nu o dorim. încordarea unei voinţe de-a 
lungul unor vaste distanţe temporale, alegerea stărilor şi a 
valorizărilor ce permit să dispui de secolele viitorului - 
tocmai aceasta este în gradul cel mai înalt antimodem. De 
unde rezultă că principiile dezorganizării sunt cele ce con¬ 
feră caracterul epocii noastre. 

66 . 

„Fiţi simpli 11 - o cerinţă adresată nouă, preoţilor - 
auguri, neînţeleşi şi bizari, care e o simplă prostie... Fiţi 
naturali: dar cum, de vreme ce eşti „nenatural 11 ?... 

67. 

Mijloacele de odinioară pentru a obţine fiinţe asemă¬ 
nătoare, neschimbătoare de-a lungul unui şir neîntrerupt 
de generaţii: proprietatea funciară inalienabilă, venerarea 
celui mai în vârstă (originea credinţei în zei şi eroi ca 
strămoşi). 

Acum fărâmiţarea proprietăţii funciare face parte din 
tendinţa contrară. Un ziar în locul rugăciunilor zilnice. 
Cale ferată, telegraf, centralizarea unei mulţimi enorme de 
interese divergente într-un singur suflet: care, pentru a 
rezista, trebuie să fie foarte puternic şi metamorfozabil. 

68 . 

De ce se transformă totul în ipocrizie. - Omului mo¬ 
dem îi lipseşte instinctul sigur (consecinţa unei forme în¬ 
delungate şi uniforme de activitate a unei specii de om); 
neputinţa de a realiza ceva desăvârşit e doar consecinţa 
acestui fapt: de unul singur nu poţi asimila tot ceea ce 
deţine şcoala. 

Ceea ce creează o morală, un decalog: instinctul adânc 
al faptului că abia automatismul face posibilă desăvârşirea 
în viaţă şi în creaţie. 

Dar acum noi am atins punctul opus, ba chiar am vrut 
să-l atingem - conştientizarea maximă, autoradiografierea 
omului şi a istoriei : - astfel noi suntem, practic, cel mai 
departe de desăvârşire în ceea ce priveşte a fi, a face şi a 
vrea: dorinţa, chiar voinţa noastră de cunoaştere este simp¬ 
tomul unei extraordinare decadence. Noi năzuim spre 
opusul a ceea ce vor rasele puternice, naturile puternice - 
înţelegerea este un sfârşit... 

69. 


Tendinţa nihilistă 

a) m ştiinţele naturii („lipsă de sens“ -); cauzalism, 
mecanicism. „Legitatea" - un interludiu, un apen¬ 
dice. 

b) La fel şi în politică: ne lipsesc credinţa în dreptul 
propriu, inocenţa; domnesc minciuna, servilismul 
de moment. 

c) La fel în economia politică: abolirea sclaviei: ab¬ 
senţa unei pături eliberatoare, a unuia care să legi¬ 
timeze - apariţia anarhismului. „Educaţie"? 

d) La fel în istorie: fatalismul, darwinismul; ultimele 
încercări de a introduce aici raţiunea şi caracterul 
divin eşuează. Sentimentalism faţă de trecut; să nu 

. mai tolerăm biografia! - (Fenomenalismul şi aici: 
caracterul ca mască; nu există fapte.) 

e) La fel în artă: romantism şi reacţia la el (repulsia 
faţă de idealurile şi minciunile romantice). Ultima, 
în sens moral, ca sens al unei veracităţi superioare, 
dar cu un caracter pesimist. „Artiştii 11 puri (indi¬ 
ferenţi faţă de conţinut). (Psihologie duhovnicească 
şi psihilogie puritană, două forme ale romantismu¬ 
lui psihologic: dar şi reacţia la ele, încercarea de a 
te raporta strict artistic la „om“ - nici aici nu se 
îndrăzneşte evaluarea opusă!) 

70. 

A 

împotriva teoriei influenţei mediului şi a cauzelor ex¬ 
terne: forţa internă este infinit superioară; multe lucruri ce 
par o influenţă externă, sunt doar o adecvare din interior. 
Aceleaşi medii pot fi interpretate şi utilizate contrar: nu 
există fapte. Un geniu nu se explică pe baza unor aseme¬ 
nea condiţii de apariţie. 


71. 

„Modernitatea“ sub parabola alimentaţiei şi a di¬ 
gestiei. - 

Sensibilitatea infinit mai excitabilă (sub un ornament 
moral: sporirea compasiunii)-, abundenţa impresiilor dis¬ 
parate mai mare ca niciodată: - caracterul cosmopolit al 
mâncărurilor, al literaturilor, al ziarelor, al formelor, al 
gusturilor, chiar al peisajelor. Tempo-u\ acestui şuvoi - un 
prestissimo; Impresiile se sting: ne ferim instinctiv să pre¬ 
luăm ceva, să integrăm profund, să „digerăm“ceva; de aici 
rezultă slăbirea forţei digestive. Apare un fel de adaptare 
la această năvală de impresii: omul uită să acţioneze, el 
reacţionează doar la stimulii externi. El îşi epuizează ener- 

gia în asimilare, în apărare şi în preîntâmpinare. O pro¬ 
fundă slăbire a spontaneităţii - istoricul, criticul, analistul, 
interpretul, observatorul, colecţionarul, cititorul, - toţi ta¬ 
lente reactive - toţi ştiinţă! 

Transformarea artificială a naturii proprii în „oglindă 41 ; 
interesaţi, dar interesaţi doar epidermic; o distanţă princi¬ 
pială, un echilibru, o temperatură joasă menţinută riguros 
imediat sub pojghiţă subţire deasupra căreia există căldură, 
mişcare, „furtună 44 , joc al undelor. 

Contrastul motilităţii externe în raport cu o anumită 
inerţie profundă şi oboseală. 

72. 

Ce anume caracterizează lumea noastră modernă: 
epuizarea sau ascensiunea? - Diversitatea şi neliniştea ei 
determinate de forma maximă a conştientizării. 

73. 

Surmenaj, curiozitate şi simpatie - viciile noastre 
moderne. 


74. 

Despre caracteristicile ,,modernităţii". - Dezvoltarea 
excesivă a formelor intermediare; degenerarea tipurilor; 
suprimarea tradiţiilor, a şcolilor; supremaţia instinctelor 
(anticipată filosofic: inconştientul mai valoros), după apa¬ 
riţia slăbirii energiei voinţei, şi a faptului de a vrea scopul 
şi mijlocul. 


75. 

Unui meseriaş priceput sau unui savant îi stă bine atunci 
când e mândru de arta sa şi priveşte împăcat şi mulţumit 

Ia viaţă. Nimic nu e mai jalnic, în schimb, decât un cârpaci 
sau un institutor care printr-o mină suferindă dă de înţeles 
că el ar fi fost născut pentru ceva mai bun. Nu există nimic 
mai bun decât binele! Iar aceasta înseamnă să ai o anumită 
îndemânare şi din ea să creezi, virtu în sensul italian al 
Renaşterii. 

Astăzi, în epoca în care statul are un stomac mon¬ 
struos, există în toate planurile şi domeniile, alături de cei 
care muncesc efectiv, şi „reprezentanţi 41 : de pildă, alături 
de savanţi, literaţii, alături de păturile populare suferinde, 
secăturile flecare şi lăudăroase care „reprezintă 41 acea 
suferinţă, - spre a nu mai vorbi de politicienii de meserie 
care o duc bine şi „reprezintă 44 cu limbile lor lungi nevoile 
poporului înaintea unui parlament. Viaţa noastră modernă 
este extrem de costisitoare datorită mulţimii de persoane 
intermediare; în oraşul antic, dimpotrivă, ca şi în ecourile 
acestuia, în câte un oraş al Spaniei sau al Italiei, te implicai 
direct şi nimeni n-ar fi dat doi bani - decât eventual un 
picior! - pe astfel de reprezentanţi şi intermediari moderni. 

• 76. 

Preponderenţa negustorilor şi a intermediarilor chiar 
în sfera spirituală: literatul, „reprezentantul 44 , istoricul (ca 
liant între trecut şi prezent), individul exotic şi cosmopo¬ 
litul, intermediarii între ştiinţa naturii şi filosofie, semi- 
teologii. 


77. 

Scârba cea mai mare mi-au produs-o până acum 
paraziţii spiritului: îi găsim deja pretutindeni în imunda 
noastră Europă, înzestraţi cu conştiinţa cea mai curată. Poate 
puţin cam trişti, puţin air pessimiste, în esenţă însă lacomi, 
impuri, strecurându-se insinuant, hoţeşte, încăpăţânaţi - şi 

inocenţi, ca orice păcătos mărunt şi microb. Ei trăiesc de 
pe urma faptului că alţi oameni sunt înzestraţi cu spirit şi 
dăruiesc cu braţele deschise: aceştia din urmă, aşa cum se 
cuvine esenţei spiritului bogat, sunt dezinteresaţi, lipsiţi de 
simţul burghez al prevederii şi risipitori iar darul lor e la 
lumina zilei. Căci spiritul este un prost administrator căruia 
nu-i place să ţină socoteala pentru toate câte trăiesc şi 
prosperă pe seama lui. 


78. 

Prefăcătoria 

A 

Diversitatea nuanţelor omului modem şi atracţia ei. In 
esenţă, mască şi lehamite. 

Literatul. 

Politicianul (în „haosul naţional"). 

Prefăcătoria în arte: 

Absenţa probităţii educaţiei şi a instrucţiei (Fromen- 
tin); romanticii (absenţa filosofiei şi a ştiinţei 
şi abundenţa literaturii). 

Romancierii (Walter Scott, dar şi monstruozitatea 
Nibelungilor cu muzica cea mai nevrotică); 
Liricii. 

„Caracterul ştiinţific". 

Virtuozii (Evreii). 

Idealurile populare depăşite, dar nu şi pentru popor: 
Sfântul, înţeleptul, profetul. 

79. 

Lipsa disciplinei spiritului modern sub tot felul de po¬ 
doabe morale. - Cuvintele de fală sunt: toleranţă (pen¬ 
tru „incapacitatea de a spune da sau nu“); la largeur de 
sympathie (şi o treime indiferenţă, o treime curiozitate, o 
treime excitabilitate patologică); „obiectivitatea" (şi absenţa 

persoanei, lipsa de voinţă, incapacitatea de a ,,iubi“); „liber- 
tatea“ împotriva regulii (romantism); „adevărul" împotriva 
falsităţii şi a minciunii (naturalism); „caracterul ştiinţific" 
(acel document humain: nemţeşte, romanul de colportaj şi 
adiţia - în locul compoziţiei); „pasiunea" ca paravan al 
dezordinii şi excesului; „profunzimea" acolo unde e doar 
confuzie şi harababură. 


80 . 

Despre critica cuvintelor mari. - Sunt plin de suspi¬ 
ciune şi de indignare faţă de ceea ce se numeşte „Ideal": 
aici rezidă pesimismul meu , respectiv faptul de a fi recu¬ 
noscut felul în care „sentimentele supreme" sunt o sursă a 
dezastrului, adică a micşorării şi a diminuării valorice a 
omului. 

Ne înşelăm mereu atunci când aşteptăm un „progres" 
de la un Ideal; victoria idealului a fost de fiecare dată până 
acum o mişcare retrogradă. 

Creştinism, revoluţie, abolirea sclaviei, drepturi egale, 
filantropie, pacifism, justiţie, adevăr: toate aceste cuvinte 
mari au o valoare doar în luptă, ca stindarde: nu ca realităţi, 
ci sub forma unor cuvinte de fală pentru ceva cu totul 
diferit (ba chiar opus!). 


81 . 

Cunoaştem specia om care s-a îndrăgostit de sentinţa: 
tont comprendre c 'est tout pardonner. Sunt cei slabi, sunt 
mai ales dezamăgiţii: dacă pentru orice există un motiv de 
scuză, atunci în toate există ceva de dispreţuit! Filosofia 
dezamăgirii este aceea care se dezvoltă aici cu atâta uma¬ 
nitate în compasiune şi care ne priveşte atât de dulce. 

Această credinţă a început să le cânte duios mai întâi 
romanticilor: acum ei nu vor decât să privească cum merg 

şi dispar lucrurile toate. Ei numesc aceasta l’art pour l’art, 
„obiectivitate 41 ş.a.m.d. 


82. 

Simptomele majore ale pesimismului: - celebrele dîners 
chez Magny, pesimismul rus (Tolstoi, Dostoievski); pesi¬ 
mismul estetic, l’art pour l’art, „description “ (pesimismul 
romantic şi cel antiromantic); pesimismul gnoseologic 
(Schopenhauer, fenomenalismul); pesimismul anarhist; „re¬ 
ligia compasiunii 11 , mişcarea budistă preliminară: pesimis¬ 
mul cultural (exotism, cosmopolitism); pesimismul moral: 
eu însumi. 


83. 

„Fără credinţa creştină, credea Pascal, vă veţi deveni, 
vouă înşivă, aidoma naturii şi istoriei, un monstre et un 
chaos". Această profeţie noi am împlinit-o: după ce seco¬ 
lul optsprezece - cu optimismul său debil - a făcut ca 
omul să fie drăgălaş şi raţional. 

Schopenhauer şi Pascal - Intr-un sens esenţial, Scho¬ 
penhauer este primul care reia mişcarea lui Pascal: un 
monstre et un chaos, prin urmare ceva ce trebuie negat... 
Istoria, natura, omul însuşi! 

„Incapacitatea noastră de a recunoaşte adevărul este 
consecinţa depravării noastre, a degradării noastre morale 11 : 
sentinţa lui Pascal. Aceeaşi, în fond, ca şi a lui Schopen¬ 
hauer. „Cu cât mai profundă ruina raţiunii, cu atât mai 
necesară doctrina mântuirii 11 - sau, exprimat schopenhau- 
rian, negarea. 

84. 

Schopenhauer ca postludiu (stare anterioară revoluţiei): 
- compasiune, sensibilitate, artă, slăbiciune a voinţei; cato¬ 
licism al dorinţelor spirituale - acesta este au fond, veri¬ 
tabilul secol optsprezece. 

Eroarea fundamentală a lui Schopenhauer în ceea ce 
priveşte voinţa (ca şi cum dorinţa, instinctul, impulsul ar fi 
elementele esenţiale ale voinţei) este tipică: diminuarea 
valorii voinţei până la nerecunoaşterea ei. De asemenea, 
ura fată de actul de voinţă: încercarea de a vedea în ref uzul 
acestuia, în „subiectivitatea fără ţel şi intenţie 41 (în „subiectul 
pur eliberat de voinţă") ceva superior, ba chiar Superiorul, 
Valoricul. Simptom major al epuizării sau al slăbiciunii 
voinţei: căci aceasta este tocmai acel ceva care vede în 

f 

dorinţe un stăpân, le indică drumul şi măsura... 

85. 

S-a făcut încercarea nedemnă de a vedea în Wagner şi 
Schopenhauer tipuri de dezechilibraţi mintal: o înţelegere 
incomparabil mai de esenţă s-ar dobândi prin precizarea 
ştiinţifică a tipului de decadence pe care ambii îl repre¬ 
zintă. 


86 . 

Henrik Ibsen mi-a devenit foarte limpede. Cu întreg 
idealismul său robust şi „voinţa adevărului", el nu a în¬ 
drăznit să se elibereze de iluzionismul moral ce spune 
„libertate" şi nu vrea să-şi mărturisească ceea ce este liber¬ 
tatea: cea de a doua treaptă în metamorfoza „voinţei de 
putere" la cei cărora ea le lipseşte. Pe prima treaptă se 
pretinde dreptate din partea acelora care deţin puterea. Pe 
cea de a doua, se strigă: „libertate", adică se vrea „elibera- 

rea“ de cei care deţin puterea. Pe cea de-a treia, se spune 
„drepturi egale", cu alte cuvinte se vrea, atâta timp cât 
încă nu ai câştigat supremaţia, împiedicarea celorlalţi con¬ 
curenţi în a-şi creşte puterea. 


87. 

Declinul protestantismului: conceput teoretic şi istoric 
ca parţial. Supremaţia reală a catolicismului. Sentimentul 
protestantismului atât de palid încât mişcările antiprotes- 
tante cele mai puternice nu mai sunt resimţite ca atare (de 

pildă Parsifalul lui Wagner). 

/\ 

întreaga spiritualitate superioară din Franţa este catolică 
în instinct; Bismarck a înţeles că nu mai există un protes¬ 
tantism. 


88 . 

Protestantismul, acea formă spiritual-impură şi plicti¬ 
sitoare de decadence, prin care creştinismul a reuşit să se 
conserve în Nordul mediocru: drept ceva incomplet şi 
complex, valoros pentru cunoaştere, în măsura în care el a 
reunit experienţe de natură şi origini diferite în aceleaşi 
capete. 


89. 

Ce a făcut spiritul german din creştinism! - Şi, ca să 
rămân la protestantism: cât de multă bere există în 
creştinismul protestant! Se poate oare gândi o formă de 
credinţă creştină mai obtuză, mai îndoielnică şi mai răş¬ 
chirată decât aceea a unui protestant german de rând? 
Aceasta numesc eu un creştinism cuviincios! o homeopatie 
a creştinismului numesc eu aceasta! Mi se reaminteşte că 
mai există astăzi şi un protestantism necuviincios, cel al 

predicii de amvon şi al speculanţilor antisemiţi; dar încă 
nimeni nu a afirmat că vreun „spirit* 1 ar „pluti 1 * deasupra 
acestor ape... Aceasta este doar o formă mai indecentă de 
creştinism, şi nici pe departe una mai raţională... 

90. 

Progres. - Să nu ne amăgim! Timpul avansează - noi 
am dori să credem că şi tot ceea ce există înăuntrul său 
înaintează, că dezvoltarea este o dezvoltare ascendentă... 
Aceasta este aparenţa de care sunt ispitiţi cei mai luminaţi, 
însă secolul nouăsprezece nu este un progres faţă de al 
şaisprezecelea; iar spiritul german de la 1888 este un re¬ 
gres faţă de spiritul german de la 1788... „Umanitatea 11 nu 
avansează, ea nici măcar nu există. Aspectul de ansamblu 
este acela al unui atelier experimental imens, în care câte 
ceva reuşeşte, răspândit prin toate epocile, şi altele, nespus 
de multe, eşuează, în care orice ordine, logică, legătură şi 
necesitate lipsesc. Cum am putea noi omite faptul că apari¬ 
ţia creştinismului este o mişcare de decadence? ...Că Re¬ 
forma germană este o recrudescenţă a barbariei creştine? 
Că revoluţia a distrus instinctul marii organizări a socie¬ 
tăţii... Omul nu este un progres faţă de animal: individul 
cocoloşit prin cultură este un avorton în comparaţie cu 
arabul şi corsicanul; chinezul este un tip mai reuşit, res¬ 
pectiv mai durabil decât europeanul... 

b) Ultimele secole 

91. 

Deprimarea, nuanţa pesimistă apar în mod necesar după 
Luminism. Spre 1770 se observă deja diminuarea senină¬ 
tăţii; femeile credeau, cu acel instinct feminin ce ia mereu 
partea virtuţii, că imoralitatea ar fi de vină. Galiani a nimerit 
tinta: el citează versul lui Voltaire: 

9 

Un monstre gai vaut. mieux 
Qu ’un sentimental ennuyeux. 

Or, dacă mie mi se pare că i-am devansat cu câteva 
secole pe Voltaire şi chiar pe Galiani - care era mult mai 
profund - în ceea ce priveşte luminarea, cât de departe 
trebuie să fi ajuns eu prin urmare sub aspectul deprimării. 
Intr-adevăr: pe de altă parte m-am ferit la timp, cu un fel 
de regret, de unilateralitatea germană şi creştină şi de 
inconsecvenţa pesimismului lui Schopenhauer sau chiar a 
lui Leopardi, căutând formele cele mai riguroase ale aces¬ 
tuia (- Asia -). Pentru a suporta însă acest pesimism ex¬ 
trem (aşa cum răzbate el ici şi colo din lucrarea mea 
Naşterea tragediei) pentru a trăi singur „fără Dumnezeu şi 
morală* 1 , a trebuit să inventez un pandant. Poate că eu ştiu 
cel mai bine de ce doar omul râde: doar el suferă atât de 
adânc încât a trebuit să inventeze râsul. Animalul cel mai 
nefericit şi mai melancolic este, fireşte, cel mai vesel. 

92. 

/V 

In ceea ce priveşte cultura germană, am avut mereu 
sentimentul declinului. Aceasta m-a făcut adeseori să fiu 
nedrept faţă de întregul fenomen al culturii europene, în 
sensul că l-am privit ca pe o specie în declin. Germanii vin 
mereu la urmă: ei poartă ceva în adânc, de pildă - 

Dependenţa faţă de străinătate: de ex. Kant - Rous- 
seau, senzualiştii. Hume, Swendemborg. 

Schopenhauer - indienii şi romantismul, Voltaire. 

Wagner - cultul francez al oribilului şi al operei ma¬ 
jore, Paris şi refugierea în stările originare (căsătoria in¬ 
cestuoasă). 

Legea codaşilor (Provincia după Paris, Germania după 
Franţa). Cum se face că tocmai germanii au descoperit 
factorul elin (cu cât mai puternic dezvolţi un impuls, cu 
atât mai atractiv devine faptul de a te lăsa în voia opusu¬ 
lui său). 

Muzica înseamnă stingere. 

93. 

Renaştere şi Reformă. - Ce dovedeşte Renaşterea? Că 
imperiul „individului 11 nu poate fi decât unul scurt. Risipa 
este prea mare; lipseşte însăşi posibilitatea de a acumula, 
de a capitaliza, iar epuizarea vine dintr-o dată. Există epoci 
în care totul se iroseşte, în care energia însăşi, prin care 
acumulezi, capitalizezi, aduni bogăţie peste bogăţie se 
iroseşte... Chiar adversarii unor asemenea mişcări sunt 
constrânşi la o risipă iraţională de forţă; şi ei ajung curând 
epuizaţi, uzaţi, goi. 

Avem în Reformă o replică confuză şi plebee la 
Renaşterea italiană; aici au ţâşnit impulsuri înrudite,.doar 
că ele au trebuit să poarte haina religioasă a Nordului ră¬ 
mas în urmă şi vulgar - acolo conceptul vieţii superioare 
nu s-a desprins de acela al vieţii religioase. 

Şi prin Reformă individul urmăreşte libertatea: „Fiecare 
să-şi fie preotul propriu 11 este de asemenea doar o formulă 
de libertinaj. In fond, a fost suficient un singur cuvânt - 
„libertatea evanghelică 11 - şi toate instinctele, care ar fi 
trebuit să rămână ascunse, au ţâşnit afară precum câinii, 
nevoile cele mai brutale au dobândit dintr-o dată curaj să 

se afirme, totul părea justificat... Ne-am ferit să înţelegem 
ce fel de libertate se dorea în fond, am închis ochii fată de 
noi înşine... Dar faptul că am închis ochi şi am ţinut dis¬ 
cursuri exaltate nu a împiedicat ca mâinile să apuce acolo 
unde era ceva de apucat, ca stomacul să devină Dumnezeul 
„evangheliei libere“, ca toate poftele de răzbunare şi cele 
iscate de pizmă să fie satisfăcute cu un nesaţ furibund. 

Aceasta a durat un răstimp: apoi a venit epuizarea la 
fel ca şi în sudul Europei; dar şi aici o formă de epuizare 
lipsită de grandoare , un general mere in servitium... Veni 
veacul necuviincios al Germaniei... 

94. 

Cavalerismul ca poziţie cucerită a puterii: măcinarea 
lui treptată (şi, în parte, trecerea sa în medii largi, burgheze). 
La La Rochefoucauld este prezentă conştiinţa privind im¬ 
pulsurile veritabile ale nobleţei sufletului - şi aprecierea 
melancolic-creştină a acestor impulsuri. 

Continuarea creştinismului prin Revoluţia franceză. 
Ademenitorul este Rousseau: el descătuşează iarăşi Femeia, 
care de-atunci este prezentată tot mai interesant în suferinţă. 
Apoi sclavii şi Mistress Beecher-Stowe. Apoi săracii şi 
muncitorii. Apoi vicioşii şi bolnavii. - Toate acestea sunt 
aşezate în prim-plan (chiar pentru a face încasări pe seama 
geniului, ei nu sunt în stare să-l prezinte, de secole, altfel 
decât ca pe un mare suferind). Apoi urmează anatema asu¬ 
pra libertinajului (Baudelaire şi Schopenhauer); convingerea 
cea mai fermă că setea de putere este viciul major; certi¬ 
tudinea deplină în ceea ce priveşte faptul că morala şi 
desinteressement sunt concepte identice; că „fericirea tu- 
turor“ este un ţel demn de a fi dorit (adică imperiul ceresc 
al lui Christos). Ne aflăm pe drumul cel mai bun: împărăţia 
cerească a săracilor spiritului a început. - Trepte interme- 

diare; burghezul (după parvenitul finanţelor) şi muncitorul 
(succedând maşinii). 

Comparaţie a culturii greceşti cu cea franceză din tim¬ 
pul lui Ludovic XIV. Credinţa fermă în sine însuşi. O pătură 
a inactivilor, care se complică singuri şi se autodepăşesc 
mereu. Puterea formei, voinţa de a te forma. „Fericirea 11 
mărturisită ca ţel. Multă forţă şi energie în spatele naturii 
formelor. Plăcerea care te cuprinde atunci când contempli 
o viaţă ce pare atât de uşoară - Pe lângă francezi, grecii 
arătau ca nişte copii. 


95. 

Cele trei secole 

Sensibilitatea lor diferită se exprimă cel mai bine 
astfel: 

Aristocratism: Descartes, dominaţie a raţiunii, mărtu- 
rie privind suveranitatea voinţei; 

Feminism: Rousseau, domnia sentimentului, mărturie 
privind suveranitatea simţurilor, caracter mincinos. 

Animalism: Schopenhauer, domnia poftelor, mărturie 
privind suveranitatea animalităţii, onest, dar trist. 

Secolul 17 este aristocratic, ordonator, arogant faţă de 
elementul animalic, sever faţă de inimă, „nesuferit 11 , ba 
chiar lipsit de suflet, „negerman 11 , potrivnic elementului 
burlesc şi natural, generalizator şi suveran în raport cu 
trecutul: căci el crede în sine. Mare parte animal de pradă 
au fond, mare parte deprindere ascetică pentru a rămâne 
stăpân. Secolul voinţei puternice; ca şi al pasiunii pu¬ 
ternice. 

Secolul 18 este dominat de femeie, visător, spiritual, 
superficial, dar având un spirit aflat în slujba a ceea ce e 
demn de a fi dorit, a inimii, libertin în savurarea spiritului, 
subminând orice autoritate; turmentat, vesel, clar, uman, 

fals în raport cu sine, mare parte canalie au fond, so¬ 
ciabil... 

Secolul 19 este mai animalic, mai htonian, mai urât, 
mai realist, mai plebeu şi tocmai de aceea „mai bun“, „mai 
cinstit", mai supus „realităţii" de orice fel, mai adevărat; 
dar cu voinţa slabă, trist şi cu dorinţe obscure, fatalist. 
Fără sfială şi veneraţie nici faţă de „raţiune", nici faţă de 
„inimă"; adânc convins de supremaţia dorinţelor (Schopen- 
hauer spunea „voinţă"; dar nimic nu e mai caracteristic 
pentru filosofia sa decât faptul că actul autentic de voinţă 
lipseşte din ea). Chiar morala redusă la un instinct („com¬ 
pasiune"). 

Auguste Compte este o continuare a secolului 18, 
(coeur domină la tete, senzualism în teoria cunoaşterii, 
reverie altruistă). 

Faptul că ştiinţa a devenit într-atât de suverană o 
dovedeşte felul în care secolul 19 s-a desprins de dominaţia 
idealurilor. O anumită „absentă a nevoii" în dorinţă ne 
face posibile, abia, curiozitatea noastră ştiinţifică şi rigoa¬ 
rea - această formă a noastră de virtute... 

Romantismul este postludiul secolului 18; un fel de 
năzuinţă stratificată fată de reveria în stil mare a acestuia 
(- într-adevăr, o bună parte prefăcătorie şi autoamăgire: se 
voia reprezentarea naturii puternice, a marii pasiuni ). 

Secolul 19 caută instinctiv teorii care să-i justifice 
supunerea fatalistă faţă de factual. Deja succesul lui Hegel 
împotriva „sentimentalismului" şi a idealismului romantic 
consta în caracterul fatalist al modului său de gândire, în 
credinţa sa în raţiunea superioară a învingătorilor, în legiti¬ 
marea dată de el „statului" real (în locul „umanităţii" etc.). 
- Schopenhauer: noi suntem ceva stupid şi, în cel mai bun 
caz, ceva ce se autosuprimă. Succesul determinismului, al 
deducerii genealogice a ceea ce anterior era privit drept 
constrângere absolută, teoria despre milieu şi adaptare. 

reducerea voinţei la reflexe, contestarea voinţei ca o „cauză 
efectivă 11 ; în sfârşit - o veritabilă rebotezare: voinţa apare 
atât de puţin, încât cuvântul devine liber să desemneze 
altceva. Alte teorii: teoria despre obiectivitate, perspectiva 
„in-voluntară“ ca unic drum spre adevăr; ca şi spre 
frumuseţe (- de asemenea, credinţa în „•geniu", pentru a 
avea un motiv de supunere)', mecanicismul, rigiditatea 
calculabilă a procesului mecanic; pretinsul „naturalism", 
eliminarea subiectului ce optează, orientează şi interpre¬ 
tează ca principiu. 

Kant, cu a sa „raţiune practică" şi cu fanatismul său 
moral, este în întregime secolul 18; încă total în afara 
curentului istoricist; fără nici o atenţie pentru realitatea 
timpului său, de pildă revoluţia; neatins de filosofia greacă; 
fantast al conceptului datoriei; senzualist cu tendinţa de¬ 
prinderii dogmatice -. 

Reîntoarcerea la Kant în secolul nostru este o reîn¬ 
toarcere la secolul 18: vrem să redobândim dreptul la 
vechile idealuri şi la vechea reverie - de aceea o episte¬ 
mologie care „pune graniţe", adică permite postularea 
arbitrară a unui dincolo al raţiunii. 

f 

Modul de gândire al lui Hegel nu este prea diferit de 
cel al lui Goethe: ascultaţi-1 pe Goethe vorbind despre 
Spinoza. Voinţa îndumnezeirii universului şi a vieţii pentru 
ca în contemplaţia şi cercetarea sa să-ţi găseşti liniştea şi 
fericirea; Hegel caută raţiunea pretutindeni - înaintea 
raţiunii poţi să capitulezi şi să te resemnezi. La Goethe, un 
fel de fatalism aproape senin şi încrezător, care nu este 
revoltat, nici istovit, care caută să formeze din sine o to¬ 
talitate, cu credinţa că abia prin totalitate se mântuieşte 
întregul apărând astfel ca bun şi îndreptăţit. 

96. 

Perioada Iluminismului - apoi perioada sentimenta¬ 
lismului. în ce măsură Schopenhauer aparţine „sentimen¬ 
talismului" (Hegel spiritualismului). 

97. 

Secolul 17 suferă pentru că omul este o sumă de 
contradicţii l’amas de contradictions“ care suntem); el 
caută să descopere omul, să-l ordoneze, să-l dezgroape: în 
timp ce secolul 18 caută să uite ceea ce se ştie despre 
natura omului, pentru a-1 adapta la utopia sa. „Superficial, 
moral, uman" - se entuziasmează pentru „om". 

Secolul 17 caută să şteargă urmele individului, pentru 
ca opera să arate cât mai asemănător vieţii. Secolul 18 
caută să se intereseze prin operă de autor. Secolul 17 
caută, în artă, un fragment de cultură; al optsprezecelea, 
face propagandă artistică pentru reformele de natură so¬ 
cială şi politică. 

„Utopia", „omul ideal", divinizarea naturii, vanitatea 
punerii-de-sine-în-scenă, subordonarea la propaganda ţeluri¬ 
lor sociale, şarlataneria - acestea le avem de la secolul 18. 

Stilul secolului 17: propre, exact et libre. 

Individul puternic, suficient sieşi sau străduindu-se cu 
zel înaintea lui Dumnezeu - şi acea indiscreţie modernă 
faţă de autor - acestea sunt contrarii. „A te da în specta¬ 
col" - comparaţi aceasta cu savanţii de la Port-Royal. 

Alfieri avea un simţ pentru stilul mare. 

Ura faţă de elementul burlesc (lipsit de demnitate), 
absenţa simţului pentru natură caracterizează secolul 17. 

98. 

împotriva lui Rousseau. — Omul nu mai este din pă¬ 
cate suficient de rău: adversarii lui Rousseau, care spun că 
„omul este un animal de pradă“, nu au, din păcate, dreptate. 
Nu coruperea omului, ci moleşirea şi standardizarea lui 

A 

morală constituie blestemul. In sfera pe care a atacat-o 
Rousseau cel mai violent se afla tocmai tipul de om încă 
relativ puternic şi reuşit (- acela care mai poseda intacte 
marile afecte: voinţa de putere, voinţa de plăcere, voinţa şi 
aptitudinea de a comanda). Trebuie să compari omul sec¬ 
olului 18 cu omul Renaşterii (şi cu acela al secolului 17 
din Franţa), pentru a intui despre ce e vorba: Rousseau este 
un simptom al dispreţului de sine şi al vanităţii opărite - 
ambele semne ale faptului că lipseşte o voinţă dominantă: 
el moralizează şi caută în păturile conducătoare cauza ca¬ 
racterului său mizerabil ca om ranchiunos. 

99. 

Voltaire - Rousseau. - Starea naturală este îngrozitoare, 
omul este un animal de pradă; civilizaţia noastră este un 
triumf nemaiîntâlnit asupra acestei naturi de animal de pradă 
- aşa încheia Voltaire. El savura îmblânzirea, rafinamen¬ 
tul, bucuriile spirituale ale stării civilizate; el dispreţuia 
obtuzitatea, chiar sub forma virtuţii; lipsa delicateţei chiar 
la asceţi şi călugări. 

Pe Rousseau părea să-l preocupe caracterul moral 
reprobabil al omului; cu ajutorul cuvintelor „nedrept 11 , „bar¬ 
bar 11 poţi excita cel mai mult instinctele exploataţilor, care, 
în rest, se află sub blestemul lui vetitum şi al dizgraţiei: 
astfel încât conştiinţa lor îi sfătuieşte să se opună dorinţe¬ 
lor rebele. Aceşti emancipatori caută mai ales un singur 
lucru: să confere partidului lor marile accente şi atitudini 
ale naturii superioare. 

100. 

Rousseau: - întemeind regula pe sentiment; natura ca 
sursă a dreptăţii : omul se împlineşte pe sine în măsura în 
care el se apropie de natură (- după Voltaire, în măsura în 
care el se îndepărtează de natură). Aceleaşi epoci, pentru 
unul cele ale progresului în umanitate, pentru celălalt 
epoci ale accentuării nedreptăţii şi a inegalităţii. 

Pentru Voltaire umanită avea încă sensul din Renaştere, 
ca şi virtu (sub forma „culturii superioare 11 ) de altfel, el 
luptă pentru cauza acelor „honnetes gens“ şi „de la bonne 
compagnie “, pentru cauza gustului, a ştiinţei, a artelor, cauza 
progresului însuşi şi a civilizaţiei. 

Polemica izbucneşte în jurul lui 1760: Burghezul din 
Genova şi le seigneur de Ferney. Abia de acum încolo 
devine Voltaire omul secolului său, filosoful, reprezentan¬ 
tul toleranţei şi al ateismului (până atunci doar un bel es- 
prit). Invidia şi ura faţă de succesul lui Rousseau l-au îm¬ 
boldit „spre înălţimi 11 . 

Pour „la canaille “ un dieu remunerateur et vengeur - 
Voltaire. 

Critica ambelor puncte de vedere din perspectiva va¬ 
lorii civilizaţiei. Pentru Voltaire, invenţia socială cea mai 

f ' f 

frumoasă din câte există: nu există un tel mai înalt decât 
acela de a o întreţine şi de a o desăvârşi; tocmai aceasta 
înseamnă honnetete: a respecta uzanţele sociale; virtutea, 
o supunere faţă de anumite „prejudecăţi 11 necesare în sco¬ 
pul menţinerii „societăţii 11 . Misionar cultural, aristocrat, 
reprezentant al păturilor victorioase conducătoare şi al valo¬ 
rizărilor lor. Dar Rousseau a rămas plebeu şi ca homme de 
lettres, ceea ce era nemaipomenit; dispreţul său neruşinat 
faţă de tot ceea ce nu era el însuşi. 

Caracterul maladiv la Rousseau, cel mai mult admirat 
şi imitat. (Lord Byron înrudit lui; şi el exagerând în atitu¬ 
dini sublime, mânat de o furie ranchiunoasă; semne ale 

„trivialităţii"; mai târziu, datorită Veneţiei, ajuns la echi¬ 
libru, el a înţeles ceea ce uşurează şi alină mai mult, ... 
I ’insouciance .) 

Rousseau este mândru de ceea ce este, în ciuda ori¬ 
ginii sale; dar el devine furibund când îi sunt amintite 
originile. 

La Rousseau, indubitabil, un dezechilibru nervos, la 
Voltaire o neobişnuită sănătate şi uşurinţă. Ranchiuna bol¬ 
navului; perioadele nebuniei sale cât şi cele ale mizantro¬ 
piei şi neîncrederii sale. 

Apărarea provinciei de către Rousseau (împotriva pe¬ 
simismului lui Voltaire): el avea nevoie de Dumnezeu pentru 
a putea anatemiza societatea şi civilizaţia; totul trebuia să 
fie bun în sine, căci a fost creat de Dumnezeu; doar omul 
l-a corupt pe om. „Omul bun“, ca om al naturii, era o pură 
fantezie: însă, datorită dogmei privind autoritatea lui Dum¬ 
nezeu, ceva probabil şi justificat. 

Romantism ă la Rousseau: Pasiunea („dreptul suveran 
al pasiunii"); „caracterul natural"; fascinaţia nebuniei (ne¬ 
bunia socotită sublimă); absurda vanitate a celor slabi; ran¬ 
chiuna plebee ca judecător („în politică, de secole întregi, 
este ales un bolnav drept conducător"). 

101 . 

Kant face posibil scepticismul englez pentru germani: 

1) prin faptul că atrage interesul nevoilor morale şi 
religioase ale germanilor spre acesta; aşa după cum, din 
acelaşi motiv, academicienii mai noi au utilizat scepticismul 
ca pregătire pentru platonism {vide Augustin); aşa după 
cum Pascal a utilizat chiar scepticismul moral pentru a 
excita nevoia de credinţă („a o justifica"). 

2) prin faptul că l-a împodobit şi coafat cu elemente 
scolastice facându-1 astfel acceptabil pentru gustul formei 
ştiinţifice al germanilor (căci Locke şi Hume ca atare erau 

prea senini, prea clari, adică, judecat conform instinctelor 
valorice germane, „prea superficial* 1 ). 

Kant: un psiholog şi un cunoscător de oameni medioc¬ 
ru: făcând erori grosolane în ceea ce priveşte marile valori 
istorice (Revoluţia franceză); fanatic al moralei ă la Rous- 
seau; cu un creştinism subiacent al valorilor; dogmatic în 
întregime, dar cu o lehamite acrită faţă de această tendinţă, 
până la dorinţa de a o reprima, dar obosit, de asemenea, pe 
dată şi de scepticism; încă neatins de adierea gustului 
cosmopolit şi a frumuseţii antice... un tergiversant şi mijlo¬ 
citor, nimic original (- aşa după cum Leibniz a mijlocit 
între mecanică şi spiritualism, Goethe între gustul secolu¬ 
lui 18 şi acela al „simţului istoric** [care este în esenţă un 
simţ al exotismului], după cum muzica germană a mijlocit 
între muzica franceză şi cea italiană, iar Carol cel Mare 
între imperium Romanum şi naţionalism, — tergiversanţi 
par excelence). 


102 . 

în ce măsură secolele creştine, cu pesimismul lor, au 
fost secole mai puternice decât secolul 18 - de asemenea 
epoca tragică a grecilor -. 

A 

Secolul 19 fată de secolul 18. In el se manifestă 
moştenirea - regresul (mai lipsit de „spirit**, de gust) - şi 
progresul faţă de acesta (mai deprimat, mai realist, mai 
puternic). ■ 


103 . 

Ce înseamnă faptul că ne pasionează Compagna ro- 
manal Şi munţii înalţi? 

Chateaubriand, la 1803, într-o scrisoare către M. de Fon- 
tanes oferă prima impresie legată de Campagna romana. 

Preşedintele de Brosses spune despre Compagna ro¬ 
mana: „il fallait que Romulus fut ivre, quand il songea ă 
batir une viile dans un terrain aussi laid“. 

Nici Delacroix nu iubea Roma, îi producea frică. El 
visa la Veneţia, ca Shakespeare, ca Byron, ca George Sand. 
Repulsia faţă de Roma şi la Theophile Gautier - şi la 
Richard Wagner. 

Lamartine vorbeşte despre Corint şi Posilipp. 

Victor Hugo se exaltă pentru Spania, „ parce que au- 
cune autre nation n ’a moins emprunte ă l ’antiquite, parce 
qu ’elle n ’a subi aucune influence classique 

104 . 

Cele două mari tentative care au fost făcute pentru a 
depăşi secolul 18: 

Napoleon, întrucât a trezit iar la viaţă bărbatul, solda¬ 
tul şi marea luptă pentru putere - concepând Eu¬ 
ropa ca pe o unitate politică; 

Goethe, întrucât a imaginat o cultură europeană care 
să reprezinte moştenirea gradului de umanitate deja 
atins. 

Cultura germană a acestui secol trezeşte neîncredere - 
în muzică lipseşte elementul Goethe, plenar, eliberator şi 
unificator 


105 . 

Supremaţia muzicii la romanticii dintre anii 1830-1840. 
Delacroix. Ingres, un muzician pasionat (cultul pentru 
fericire, Haydn, Beethoven, Mozart), spunea elevilor săi la 
Roma: „si je pouvais vous rendre tous musiciens, vous y 
gagneriez comme peintres“ deopotrivă Horace Vemet, 
cu o pasiune deosebită pentru Don Juan (aşa cum con¬ 
firmă la 1831 Mendelssohn); la fel şi Stendhal, care spune 

despre sine: „combien de lieues ne ferais-je pas â pied, et 
â combien de jours de prison ne me soumetterais - je pas 
pour entendre Don Juan ou le Matrimonio segreto ; et je ne 
sais pour quelle autre chose je ferais cet effort". Pe atunci 
avea 56 de ani. 

Formele împrumutate, de pildă Brahms ca „epigon" 
tipic, protestantismul cultivat al lui Mendelssohn, la fel 
(un „suflet" anterior este recompus...). 

- Substituţiile morale şi poetice la Wagner, o artă unică 
drept adjuvant pentru lipsurile celorlalte. 

- „simţul istoric", inspiraţia prin poezie şi povestire. 

- acea transformare tipică - pentru care la francezi 
G. Flaubert, la germani R. Wagner constituie exemplul cel 
mai elocvent - a credinţei romantice în iubire şi în viitor, 
devenită dor de neant, dintre 1830 şi 1850. 

106 . 

De ce atinge muzica germană apogeul în epoca roman¬ 
tismului german? De ce lipseşte un Goethe în muzica 
germană? Dimpotrivă, cât de mult Schiller, mai exact cât 
de mult „Thekla" există în Beethoven! 

Schumann îi are pe Eichendorf, Uhland, Heine, Hoff- 
man, Tieck în sine. Richard Wagner pe Freischutz, Hoff- 
man, Grimm, legenda romantică, catolicismul mistic al 
instinctului, simbolismul, „liberalismul de paradă al pa¬ 
siunii" (intenţia lui Rousseau). „Olandezul zburător" are 
gust de Franţa, unde le tenebreux era la 1830 tipul sedu¬ 
cătorului. 

Cult al muzicii, al romantismului revoluţionar al 
formei. Wagner rezumă romantismul, cel german şi cel 
francez -. 

107 . 

Richard Wagner rămâne, din perspectiva valorii sale 
pentru Germania şi pentru cultura germană, un mare semn 
de întrebare, o nefericire germană probabil, un destin în 
orice caz: dar ce contează? Nu este el oare mult mai mult 
decât un simplu fenomen german? Mi se pare că el nu 
aparţine nimănui mai puţin decât Germaniei; nimic nu l-a 
pregătit aici, întregul său tip este pur şi simplu străin ger¬ 
manilor, ciudat, neînţeles, ininteligibil. Dar ne ferim să 
recunoaştem acest lucru: pentru aceasta suntem prea cu¬ 
viincioşi, prea obtuzi, prea germani. „Credo quia absurdus 
est": aşa vrea şi aşa a vrut în acest caz spiritul german - 
şi astfel crede el de-acum tot ceea ce Wagner a vrut să 
creadă despre sine însuşi. Spiritul german a dus întotdeauna 
lipsă in psychologicis de rafinament şi divinaţie. Astăzi, 
când el stă sub povara patriotardă şi a admiraţiei de sine, 
se-ngraşă şi se trivializează văzând cu ochii; cum ar putea 
să fie el matur pentru problema Wagner! - 

108 . 

Germanii nu sunt încă nimic, dar ei devin ceva; deci 
ei nu au deocamdată cultură, - deci ei pot să nu aibă 
deocamdată cultură! Ei nu sunt încă nimic! Cu alte cu¬ 
vinte, ei sunt de toate. Ei devin ceva: respectiv, ei vor 
înceta odată să mai fie de toate. Aceasta este în fond doar 
o dorinţă, nici măcar o speranţă; din fericire o dorinţă cu 
ajutorul căreia poţi trăi, un scop al voinţei, al muncii, al 
educaţiei, al disciplinării, precum şi o cauză a respingerii, 
a revendicării, a lipsei, a disconfortului, ba chiar a amă¬ 
răciunii, - pe scurt, noi germanii vrem de la noi ceva ce 
nimeni nu a mai vrut din partea noastră - noi vrem ceva 
mai mult! 

Faptul că acestui „german, aşa cum el nu este încă“ îi 
revine ceva mai bun decât „formaţia" germană actuală; că 
toţi „cei aflaţi în devenire" trebuie să fie furioşi atunci 
când observă o împăcare în acest domeniu, o neruşinată, 
„acceptare a odihnei" sau o „tămâiere de sine": acesta e cel 
de-al doilea principiu al meu, despre care nici eu nu am 
învătat încă destule. 

5 


c) Semne ale experienţei 

109 . 

Axiomă: există ceva decadent în tot ceea ce îl repre¬ 
zintă pe omul modem: dar imediat în preajma bolii se află 
semne ale unei forţe şi puterii sufletului neexperimentate 
încă. Aceleaşi motive care produc micşorarea omului, de¬ 
termină măreţia celor puternici şi rari. 

v 

110 . 

înţelegere globală: caracterul echivoc al lumii noastre 
modeme - aceleaşi simptomuri ar putea indica atât un 
declin cât şi o vigoare. Iar simbolurile puterii, ale plenitu¬ 
dinii câştigate ar putea fi înţelese greşit datorită aprecierii 
tradiţionale (vetuste) a sentimentelor, ca slăbiciune. Pe scurt; 
sentimentul, ca sentiment al valorii, nu este la înălţimea 
timpului. 

Generalizare: sentimentul valorii este întotdeauna inac¬ 
tual, el exprimă condiţiile de conservare şi creştere ale 
unei epoci mult mai timpurii; el se împotriveşte noilor 
condiţii ale existenţei, acelora din care el nu a crescut şi pe 
care el în mod necesar nu le înţelege; el frânează, trezeşte 
suspiciunea faţă de nou... 

m. 

Problema secolului nouăsprezece. 

Sunt oare complementare latura sa puternică şi cea 
slabă? Este el forjat dintr-un acelaşi metal? Oare diversi¬ 
tatea idealurilor sale şi contradicţia lor sunt determinate 
printr-un scop mai înalt, într-adevăr superior? - Căci o 
creştere atât de mare ar putea să însemne o predeterminare 
pentru măreţie. Nemulţumirea, nihilismul ar putea fi un 
semn relevant. 


112 . 

A A 

înţelegere globală - Intr-adevăr, orice creştere majoră 
aduce cu sine o descompunere extraordinară şi o disolufie: 
suferinţa, simptomele declinului aparţin epocilor de ma¬ 
xim avânt; orice curent fecund şi puternic din istoria uma¬ 
nităţii a creat de asemenea o mişcare nihilistă. Ba chiar am 
putea interpreta faptul că forma extremă a pesimismului, 
nihilismul autentic, apare în lume drept semnul unei creşteri 
subite şi absolut esenţiale, drept o trecere în planul unor 
noi condiţii de existenţă. Iată ceea ce am înţeles. 

113 . 

A. 

A pomi de la o apreciere plină de curaj a umanităţii 
noastre actuale: - a nu te lăsa înşelat de aparenţe: această 
umanitate este mai puţin „plină de efect", însă ea oferă, în 
schimb, cu totul alte garanţii de durată, ritmul ei este mai 
lent, dar tactul însuşi este mult mai amplu. Sănătatea creşte, 
condiţiile reale ale corpului puternic sunt recunoscute şi 
create treptat, „ascetismul" ironice -. Reţinerea faţă de 
extreme, o anumită încredere în „calea dreaptă", refuzul 
reveriei; o acomodare temporară cu valorile strâmte (pre¬ 
cum „patrie", „ştiinţă" etc). 

Dar întreagă această imagine ar fi încă echivocă: - ea 
ar putea semnifica o mişcare ascendentă sau una descen¬ 
dentă a vieţii. 


B. 

Credinţa în „ progres " - în sferele inferioare ale inte¬ 
ligenţei, el apare ca viaţă ascendentă: dar aceasta este o 
autoamăgire; 

în sferele superioare ale inteligenţei ca des¬ 
cendentă. 

Descrierea simptomelor. 

Unitatea punctului de vedere: nesiguranţa privind cri¬ 
teriile valorice. 

Frica de un „zadarnic" general. 

Nihilism. 


114 . 

De fapt, nu prea mai avem nevoie de un remediu 
împotriva primului nihilism: viaţa în Europa noastră nu 
mai este atât de nesigură, de întâmplătoare şi de absurdă. 
O potenţare atât de imensă a valorii omului, a valorii rău¬ 
lui ş.a.m.d., nu mai este acum atât de necesară, suntem în 
stare să suportăm o diminuare semnificativă a acestei va¬ 
lori, putem admite mult nonsens şi întâmplare: puterea pe 
care a atins-o omul permite acum o restrângere a mijloa¬ 
celor de disciplinare, dintre care interpretarea morală era 
cel mai puternic mijloc. „Dumnezeu" este o ipoteză mult 
prea extremă. 


115 . 

Dacă umanizarea noastră înseamnă ceva, un progres 
autentic, aceasta rezidă în faptul că noi nu mai avem nevoie 
de contradicţii excesive şi, în general, de nici un fel de 

contradicţii... putem să iubim simţurile, le-am spiritualizat 
sub toate aspectele şi le-am făcut artistice; avem un drept 
asupra tuturor lucrurilor care până acum au fost cel mai 
mult înfierate. 


116 . 

Răsturnarea ierarhiei. - Calpuzanii evlavioşi, preoţii, 
se transformă printre noi în tschandali: - ei ocupă poziţia 
şarlatanilor, a vracilor improvizaţi, a mistificatorilor, a 
vrăjitorilor: pentru noi, ei sunt corupătorii voinţei, defăi¬ 
mătorii vieţii şi răzbunătorii împotriva acesteia, rebelii avor¬ 
tonilor. Am făcut din casta servitorilor, din Sudras , clasa 
noastră de mijloc, „poporul 44 nostru, ceea ce ţine în mâini 
decizia politică. 

în schimb, tschandala de altădată stă în frunte: mai 
ales blasfematorii , imoraliştii , liber-cugetătorii de toate 
felurile, artiştii, evreii, menestrelii, - de fapt, toate clasele 
defăimate de oameni. - 

Ne-am ridicat la idei onorabile; mai mult, noi deter¬ 
minăm onoarea pe pământ, „nobleţea 44 ... Noi toţi suntem 
astăzi susţinători ai vieţii -. Noi imoraliştii suntem astăzi 
forţa cea mai puternică: celelalte forţe importante au nevoie 
de noi... noi construim lumea după chipul nostru -. 

Am transferat conceptul „tschandala 44 asupra preoţilor, 
a celor care propovăduiesc lumea de dincolo şi a societăţii 
creştine concrescute lor, inclusiv asupra a ceea ce are aceeaşi 
origine: pesimiştii, nihiliştii, romanticii compasiunii, rău¬ 
făcătorii şi vicioşii - întreaga sferă în care conceptul de 
„Dumnezeu 44 este imaginat ca mântuitor... 

Suntem mândri că nu mai trebuie să minţim, nici să 
defăimăm ori să suspectăm viaţa... 

117 . 

Progresul secolului nouăsprezece în raport cu secolul 
optsprezece (de fapt, noi, bunii europeni , ne războim cu 
secolul optsprezece): 

1) „întoarcerea la natură 11 înţeleasă tot mai mult în 
sensul contrar celui în care o înţelegea Rousseau; -' 
la o parte cu idila şi opereta! 

2) tot mai decis antiidealişti, obiectivi, neînfricaţi, labo- 
rioşi, echilibraţi şi mai neîncrezători faţă de schim¬ 
bările subite, antirevoluţionari; 

3) punând tot mai decis chestiunea sănătăţii corpului 
înaintea celei „a sufletului 11 : ultima concepută ca o 
stare ce succede celei dintâi, aceasta cel puţin ca o 
condiţie a sănătăţii sufletului. 

118 . 

Dacă s-a atins ceva, aceasta este o raportare mai paşnică 
la simţuri, o atitudine goetheană mai senină şi mai bine¬ 
voitoare faţă de sensibilitate; de asemenea, un sentiment 
mai orgolios în ceea ce priveşte cunoaşterea: astfel încât 
„poarta cea pură 11 găseşte puţină crezare. 

119 . 

Noi, „obiectivii". - Nu „compasiunea 11 este aceea care 
ne deschide porţile către cele mai îndepărtate şi mai ciu¬ 
date forme de existenţă şi cultură; ci receptivitatea şi 
imparţialitatea noastră, care tocmai că nu „compătimeşte 11 , 
ci, dimpotrivă, se delectează cu sute de lucruri pentru care 
înainte sufereai (erai indignat sau emoţionat, priveai ostil 
sau rece). Suferinţa, în toate nuanţele ei, ne-a devenit in¬ 
teresantă: prin aceasta, cu siguranţă noi nu suntem mai 
plini de compasiune, chiar dacă priveliştea suferinţei ne 

cutremură şi ne emoţionează până la lacrimi: - nu suntem 
de aceea nicidecum mai dispuşi la a ajuta. 

Prin această voinţă spontană de a contempla orice su¬ 
ferinţă şi declin am devenit mai puternici şi mai viguroşi 
decât era secolul 18; este o dovadă a creşterii forţei noastre 
(- ne-am apropiat de secolul 17 şi 16 ). Dar e o mare 
greşeală a vedea în „romantismul" nostru o dovadă a „su¬ 
fletului nostru înfrumuseţat". Noi vrem senzations tari, 
aidoma tuturor epocilor şi păturilor sociale lipsite de rafi¬ 
nament. (Fireşte, acest lucru nu trebuie confundat cu nevoia 
celor slabi de nervi şi decadents: la ei întâlnim gustul pentru 
picant, chiar pentru cruzime). 

Noi toţi căutăm stări în care morala burgheză să nu 
mai fie prezentă şi cu atât mai puţin cea preoţească (în 
cazul oricărei cărţi ce transmite ceva din bucuria preotului 
şi a teologului, avem impresia unei naiserie şi a unei sărăcii 
demne de compătimit). „Societatea aleasă" este aceea în 
care nu interesează decât ceea ce este interzis şi rău famat 
în societatea burgheză; tot aşa în ceea ce priveşte cărţile, 
muzica, politica şi aprecierea femeii. 

120 . 

Naturalizarea omului în secolul 19 (- secolul 18 este 
cel al eleganţei, al rafinamentului şi al unor sentiments 
genereux ). - Nu o „întoarcere la natură": căci până acum 
n-a existat nicicând o omenire naturală. Scolastica valo¬ 
rilor nenaturale şi contrare naturii este regula, este începutul; 
la natură omul ajunge după o luptă îndelungată, - el nu se 
întoarce niciodată „înapoi"... Natura: respectiv a cuteza să 
fii amoral ca natura. 

Suntem mai brutali, mai direcţi, mai plini de ironie 
faţă de sentimentele generoase, chiar dacă ne supunem lor. 

Mai naturală este prima noastră societate, aceea a 
bogaţilor, a celor inactivi: ne vânăm unii pe alţii, iubirea 

trupească e un fel de sport pentru care căsnicia reprezintă 
o piedică şi o atracţie; petrecem şi trăim pentru a ne veseli; 
apreciem mai ales calităţile corporale, suntem curioşi şi 
îndrăzneţi. 

Mai naturală este atitudinea noastră faţă de cunoaştere; 
avem libertinajul spiritului într-o deplină inocenţă, urâm 
manierele patetice şi hieratice, ne desfatăm cu ceea ce este 
mai interzis, cu greu ne-am imagina un interes pentru 
cunoaştere dacă pe calea spre ea ar trebui să ne plictisim. 

Mai naturală este atitudinea noastră fată de morală. 
Principiile au devenit ridicole; nimeni nu-şi mai permite să 
vorbească fără ironie despre „datoria 41 sa. Dar apreciem o 
atitudine săritoare, binevoitoare (- vedem în instinct mo- 
raia şi dispreţuim restul. In plus, câteva concepte despre 
punctele de onoare -). 

Mai naturală este poziţia noastră in politicis: vedem 
probleme ale puterii, ale unui cuantum de putere în raport 
cu un alt cuantum. Nu credem într-un drept de a te impune 
ce nu se sprijină pe putere: resimţim toate drepturile ca 
victorii. 

Mai naturală este aprecierea noastră pentru oamenii şi 
lucrurile mari: considerăm pasiunea un privilegiu, nu 
recunoaştem nimic ca fiind mare dacă nu include un 
mare delict; concepem orice formă de măreţie ca pe o 
situare-de-sine în afara moralei. 

Mai naturală este atitudinea noastră fată de natură: nu 
o mai iubim datorită „inocenţei 44 ei, datorită „raţiunii 44 şi 
„frumuseţii 44 sale; am făcut din ea ceva periculos şi nătâng. 
Dar, în loc s-o dispreţuim, ne simţim de-atunci mai înrudiţi 
şi mai familiari cu ea. Ea nu aspiră la virtute: de aceea o 
respectăm. 

Mai naturală este atitudinea noastră fată de artă: nu 
pretindem de la ea frumoasele minciuni aparente ş.a.m.d.; 
domneşte pozitivismul brutal care constată fără a se 
emoţiona. 

5 

In summa: există semne pentru faptul că europeanul 
secolului 19 se ruşinează mai puţin de instinctele sale; el 
a făcut un pas important pentru ca în sfârşit să-şi recu¬ 
noască naturalitatea necondiţionată, adică amoralitatea sa, 
fără indignare: dimpotrivă, suficient de puternic pentru a 
suporta singur această privelişte. 

Aceasta sună pentru anumite urechi ca şi când corupţia 
ar fi progresat: şi cert este faptul că omul nu s-a apropiat 
de „natura" despre care vorbeşte Rousseau, ci a făcut un 
pas mai departe în civilizaţia pe care el a condamnat-o. 
Am devenit mai puternici: ne-am apropiat iarăşi de seco¬ 
lul 17, mai ales de gustul sfârşitului său (Dancourt, Lesage, 
Regnard). 


121 . 

Cultura contra civilizaţiei. - Apogeul culturii e diferit 
de cel al civilizaţiei; nu trebuie să ne lăsăm înşelaţi cu 
privire la antagonismul extrem dintre cultură şi civilizaţie. 
Marile momente ale culturii au fost mereu, din perspectivă 
morală, vremuri de corupţie; în schimb epocile dresajului 
animal intenţionat şi silit al omului („civilizaţie") au fost 
vremuri de intoleranţă pentru naturile cele mai spirituale şi 
mai semeţe. Civilizaţia vrea altceva decât cultura: poate 
ceva contrar... 


122 . 

Ce anume previn eu: a nu confunda instinctele de tip 
decadence cu umanitatea; 

a nu confunda cultura cu mijloacele anihilante ale 
civilizaţiei ce conduc în mod necesar spre decadence; 

a nu confunda libertinajul, principiul „laisser al- 
ler", cu voinţa de putere (ea este opusul acestuia). 

123 . 

Problemele nesoluţionate pe care le ridic din nou: 
problema civilizaţiei, polemica dintre Rousseau şi Voltaire 
din jurul anului 1760. Omul devine mai profund, mai cir¬ 
cumspect, „mai amoral", mai puternic, mai încrezător în 
sine - şi astfel „mai natural": acesta este „progresul". - 
Simultan, printr-un fel de diviziune a muncii, se separă 
păturile înrăite de cele îmblânzite, domesticite: încât situa¬ 
ţia de ansamblu nu e atât de lesne vizibilă... Puterii, 
stăpânirii de sine şi fascinaţiei puterii le este inerent faptul 
că aceste pături mai viguroase posedă arta de a face ca 
înrăirea lor să fie resimţită drept ceva superior. Oricărui 
„progres" îi este proprie o reinterpretare a elementelor 
fortificate ca „Bine". 


124 . 

Faptul că oamenilor le este redat curajul pentru in¬ 
stinctele lor naturale - 

Faptul că se pune capăt subaprecierii lor de sine {nu 
aceleia a omului ca individ, ci a omului ca natură...) - 

Faptul că contradicţiile sunt extrase din lucruri, o dată 
ce am înţeles că noi le-am aşezat acolo - 

Faptul că idiosincrasia societăţii este extrasă din 
existenţa în genere (vină, pedeapsă, dreptate, loialitate, li¬ 
bertate, iubire ş.a.m.d.) - 

Progresul spre „ naturalitate“: în toate chestiunile 
politice, cât şi în relaţiile dintre partide, chiar ale celor 
mercantile sau ale partidelor muncitoreşti ori de întreprin¬ 
zători, e vorba despre interese legate de putere - „ceea ce 
poţi" şi, abia ulterior, ceea ce trebuie. 

125 . 

Socialismul - ca tiranie gândită până la capăt a insig¬ 
nifianţilor şi a celor mai proşti, adică a celor superficiali, 
invidioşi şi a actorilor de doi bani - este într-adevăr con¬ 
secinţa „ideilor modeme* 1 şi a anarhismului lor latent; însă 
în aerul stătut al unei bunăstări democratice se atrofiază 
capacitatea de a merge până la consecinţe sau chiar până 
la capăt. Urmăm - dar nu mai conchidem. De aceea, so¬ 
cialismul este în ansamblu ceva iremediabil acrit: şi nimic 
nu e mai amuzant de privit decât contradicţia dintre feţele 
otrăvite şi disperate ale socialiştilor de astăzi - şi ce sen¬ 
timente jalnic-vlăguite vădeşte stilul lor! - şi fericirea 
paşnic-ovină a speranţelor şi idealurilor lor. Pe de altă parte, 
în multe părţi ale Europei pot să apară totuşi confruntări şi 
încleştări violente: secolul următor va avea corpul încins 
de câteva , junghiuri** serioase, iar Comuna din Paris, care 
îşi are şi în Germania susţinătorii şi apologeţii ei, a fost 
poate doar o uşoară indigestie în raport cu ceea ce vine. Cu 
toate acestea, vor exista mereu prea mulţi proprietari pen¬ 
tru ca socialismul să poată însemna mai mult decât un 
acces de boală: iar aceşti proprietari sunt ca un bărbat cu 
o unică credinţă: „trebuie să posezi ceva ca să fii ceva**. 
Acesta este însă cel mai vechi şi mai sănătos dintre toate 
instinctele - şi aş adăuga „trebuie să vrei să ai mai mult 
decât ai pentru a deveni mai mult**. Chiar astfel sună 
învăţătura împărtăşită de viaţă la tot ceea ce trăieşte: mo¬ 
rala dezvoltării. A avea şi a vrea să ai mai mult, creştere 
într-un cuvânt - aceasta este viaţa însăşi. în doctrina so¬ 
cialistă se ascunde superficial o „voinţă de negare a vieţii**: 
doar indivizi sau rase degenerate pot inventa o asemenea 
doctrină. De fapt, mi-aş dori ca prin câteva mari încercări 
să se dovedească faptul că într-o societate socialistă viaţa 
se neagă pe sine, îşi taie singură rădăcinile. Pământul e 
suficient de mare şi omul încă suficient de înzestrat, pentru 

ca o asemenea lecţie practică şi demonstratio ad absur- 
dum, chiar dacă ar fi însuşită cu preţul unei risipe enorme 
de vieţi omeneşti, să-mi apară ca demnă de dorit. Oricum, 
chiar ca o cârtiţă neliniştită sub terenul unei societăţi tăvă- 
lindu-se în prostie, socialismul va putea fi ceva util şi sănă¬ 
tos: el întârzie „pacea pe pământ“ şi îmblânzirea completă 
a animalului de turmă democratic, îl sileşte pe european 
să-şi păstreze intact spiritul - adică viclenia şi prudenţa -, 
să nu se dezică complet de virtuţile masculine şi război¬ 
nice, - el protejează Europa deocamdată de marasmus fe- 
minismus care o ameninţă. 


126 . 

Obstacolele şi remedierile cele mai favorabile ale 
modernităţii: 

1) serviciul militar obligatoriu cu războaie reale în 
care gluma încetează; 

2) obtuzitatea naţională (ce simplifică şi concen¬ 
trează); 

3) îmbunătăţirea alimentaţiei (carnea); 

4) curăţenia şi sănătatea tot mai mare a localităţilor; 

5) supremaţia fiziologiei în raport cu teologia, mora- 
listica, economia şi politica; 

6) rigoarea militară în revendicarea şi îndeplinirea 
„datoriilor 41 proprii (nu se mai elogiază...). 

127 . 

Mă bucură dezvoltarea militară a Europei şi stările 
anarhice interne: vremea liniştii şi a chinezăriei pe care o 
prevedea Galiani pentru acest secol a trecut. Agilitatea 
personală, masculină, agilitatea corporală îşi redobândeşte 
valoarea, aprecierile devin mai fizice, hrana mai carnală. 
Bărbaţii frumoşi sunt iarăşi cu putinţă. Palida făţărnicie 

(cu mandarini în frunte, aşa cum visa Comte) s-a stins. 
Barbarul este aprobat în fiecare dintre noi, la fel şi fiara. 
Tocmai de aceea filosofii vor fi şi mai mult. - Kant va fi, 
într-o bună zi, doar o sperietoare! 

128 . 

Nu am găsit încă nici un motiv de descurajare. Cel 
care şi-a păstrat şi educat o voinţă puternică împreună cu 
un spirit pătrunzător are şanse mai favorabile ca oricând. 
Căci posibilitatea dresării oamenilor a crescut foarte mult 
în această Europă democratică; oamenii care învaţă uşor, 
se conformează uşor, sunt regula: animalul de turmă, chiar 
foarte inteligent, e pregătit. Cel în stare să poruncească îi 
găseşte pe cei care trebuie să asculte: mă gândesc de pildă 
la Napoleon şi Bismarck. Concurenţa voinţei puternice şi 
obtuze, care împiedică de obicei, este minimă. Cum de nu 
aruncă cineva de pământ cu aceşti domni „obiectivi 11 cu 
voinţă slabă, ca Ranke şi Renan! 

129 . 

Luminarea spirituală este un mijloc infailibil pentru 
a-i face pe oameni nesiguri, pentru a le slăbi voinţa, pentru 
a-i determina să aibă nevoie de integrare şi sprijin, pe scurt 
pentru a dezvolta animalul de turmă în om: fapt pentru 
care până acum toţi marii artişti ai guvernării (Confucius 
în China, imperium Romanum, Napoleon, papalitatea în 
vremea când se orienta spre putere, iar nu doar spre lume), 
acolo unde au culminat instinctele dominante, s-au folosit 
şi de luminarea spirituală - sau cel puţin au tolerat-o (pre¬ 
cum papii Renaşterii). Autoamăgirea mulţimii cu privire la 
acest punct, de pildă în orice democraţie, este extrem de 
valoroasă: se urmăresc, ca „progres 11 , diminuarea şi posibi¬ 
litatea dominării oamenilor! 

130 . 

Egalitatea maximă şi bunătatea ca stare de slăbiciune 
(Noul Testament şi comunitatea creştină originară - 
arătându-se ca adevărată belise la englezii Danvin, Wal- 
lace). Egalitatea voastră, naturi superioare, vă împinge spre 
suffrage universel ş.a.m.d., „omenia 11 voastră spre blândeţe 
faţă de delicte şi prostie. Cu timpul, prin voi, prostia şi 
nepăsătorii ajung să se impună: confort şi prostie - me¬ 
diocritate. 

în afară: epoca războaielor teribile, a răsturnărilor şi a 
exploziilor. în interior: slăbiciunea tot mai mare a oame¬ 
nilor, evenimentele ca excitante. Parizianul ca extrema 
europeană. 

Consecinţe: 1) barbarii (la început fireşte, sub forma 
culturii tradiţionale); 2) indivizii suverani (acolo unde acu¬ 
mulările barbare de forţă se suprapun descătuşării de tre¬ 
cut). Epoca maximei prostii, a brutalităţii şi a josniciei 
maselor, dar şi a celor mai puternice individualităţi. 

131 . 

Dispar acum nenumăraţi indivizi de specie superioară: 
dar cine iese de aici e puternic ca diavolul. Aidoma epocii 
Renaşterii. 


132 . 

Aceşti buni europeni care suntem noi: ce ne deosebeşte 
de patrioţi? - în primul rând, noi suntem ateişti şi imoralişti, 
dar sprijinim la început religiile şi morala instinctului tur¬ 
mei: prin ele se pregăteşte o specie de oameni, care trebuie 
să cadă odată în mâinile noastre, care trebuie să dorească 
mâna noastră. 

Dincolo de bine şi de rău - însă noi pretindem sacra¬ 
lizarea necondiţionată a moralei turmei. 

Ne rezervăm dreptul la mai multe forme de filosofie 
ce trebuie expuse: dacă e cazul, cea pesimistă drept ciocan: 
un budism european ar fi poate indispensabil. 

Sprijinim aparent dezvoltarea şi maturizarea completă 
a fiinţei democratice: ele desăvârşesc slăbiciunea voinţei: 
vedem în „socialism 11 un ghimpe ce alungă tihna. 

Poziţia faţă de popoare. Preferinţele noastre; suntem 
atenţi la rezultatele încrucişării. 

De-o parte, avuţi, puternici: ironie faţă de „presă 11 şi 
educaţia ei. Grija ca nu cumva oamenii de ştiinţă să devină 
literaţi. Dispreţuim orice educaţie compatibilă cu lectura 
ziarelor sau chiar cu scrierea lor. 

/V 

înfăţişăm ca prim-plan atitudinile noastre întâmplătoare, 
trăirile noastre, (aidoma lui Goethe ori Stendhal) şi le ac¬ 
centuăm spre a ascunde fundalul. Noi înşine aşteptăm, 
ferindu-ne să punem suflet. Ele ne servesc drept refugii tre¬ 
cătoare, de care călătorul are nevoie şi pe care le acceptă - 
dar evităm să devenim indigeni. 

Faţă de semenii noştri avem avantajul unei disciplina 
voluntatis. întreaga energie întrebuinţată pentru dezvolta¬ 
rea forţei de voinţă, o artă ce ne permite să purtăm măşti, 
o artă de a înţelege dincolo de afecte (şi de a gândi „trans¬ 
europeană deocamdată). 

Pregătirea pentru a deveni legislatorii viitorului, stăpâ¬ 
nii pământului - cel puţin copiii noştri. Atenţie maximă la 
căsătorii. 


133 . 

Secolul 20. - Abatele Galiani spune undeva: La pre- 
voyance est la cause des guerres actuelles de 1’Europe. Si 
Fon voulait se donner la peine de ne rien prevoir, tout le 
monde serait tranquille, et je ne crois pas qu’on serait plus 

/V 

malheureux parce qu’on ne ferait pas la guerre. întrucât nu 

împărtăşesc deloc opiniile paşnice ale prietenului meu 
decedat Galiani, nu mi-e frică să prevăd câte ceva, şi ast¬ 
fel, pe cât posibil, să produc cauzele războiului. 

O reflecţie extraordinară, după cutremurele cele mai 
înspăimântătoare: cu noi întrebări. 

134 . 

E vremea marii amieze, a limpezirii celei mai în¬ 
fricoşătoare: forma pesimismului meu: — punct major de 
pornire. 

I. Opoziţia fundamentală în interiorul civilizaţiei şi 
a înălţării omului. 

II. Evaluările morale ca o istorie a minciunii şi a artei 
de a calomnia în slujba unei voinţe de putere (a 
voinţei turmei care se ridică împotriva oamenilor 
puternici). 

III. Condiţiile fiecărei dezvoltări a culturii (posibili¬ 
tatea unei elite pe spezele unei mulţimi) sunt 
condiţiile oricărei creşteri. 

IV. Ambiguitatea lumii ca o chestiune de forţă ce 
priveşte toate lucrurile din perspectiva creşterii lor. 
Judecăţile de valoare moral-creştine ca revoltă şi 
impostură a sclavilor (în comparaţie cu valorile 
aristocratice ale lumii antice). 




Cartea a doua 

Critica valorilor supreme precedente 



I. 

Critica religiei 


Vreau să revendic întreaga frumuseţe şi grandoare 
acordată de noi lucrurilor reale şi închipuite, ca fiind o 
însuşire şi o creaţie a omului: cea mai frumoasă apologie 
a lui. Omul ca poet, ca gânditor, ca Dumnezeu, ca iubire, 
ca putere: vai, dincolo de generozitatea sa regală cu care a 
dăruit lucrurile pentru a se sărăci şi a se simţi nenorocit! 
Altruismul său cel mai mare a fost să admire şi să divi¬ 
nizeze ştiind să ignore faptul că el era creatorul a ceea ce 
admira. - 



1. Despre apariţia religiilor 

135 . 

A 

Despre originea religiei. — In acelaşi mod în care şi 
astăzi omul simplu mai crede că mânia e cauza faptului că 
el este mânios, spiritul - cauza gândirii sale, sufletul - a 
simţirii sale, pe scurt, aşa după cum încă se mai postulează 
dezinvolt o mulţime de entităţi psihologice care urmează a 
fi cauze, tot astfel a explicat omul, pe o treaptă mai naivă, 
aceleaşi fenomene cu ajutorul entităţilor psihologice per¬ 
sonale. Stările ce-i păreau ciudate, seducătoare, copleşitoare 

A 

el le-a atribuit ca obsesii şi vrăji puterii unei persoane. (In 
acest sens, creştinul - astăzi tipul cel mai naiv şi mai 
retardat de om - reduce speranţa, liniştea, sentimentul „mân- 
tuirii“ la o inspiraţie psihologică din partea lui Dumnezeu: 
ca tip esenţial suferind şi neliniştit, sentimentele de fericire, 
devotament şi linişte îi apar creştinului, firesc, drept stra¬ 
niul şi ceea ce trebuie explicat.) Printre rasele inteligente, 
puternice şi înzestrate cu vitalitate, epilepticul trezeşte de 
obicei convingerea că aici se manifestă o putere străină; 
însă, tot astfel, orice constrângere asemănătoare, de pildă 
cea a entuziastului, a poetului, a unui mare criminal, a 
pasiunilor precum iubirea şi ura, serveşte inventării de forţe 
extraumane. O stare e atribuită concrescent unei persoane: 
afirmându-se că această stare, atunci când se iveşte în noi, 
este acţiunea acelei persoane. Cu alte cuvinte: în constitui¬ 
rea psihologică a reprezentării despre divinitate, o stare - 
pentru a fi rezultat - e personificată drept cauză. 

Logica psihologică e următoarea: atunci când senti¬ 
mentul puterii cuprinde omul în mod subit şi copleşitor - 
şi acesta e cazul tuturor marilor afecte - îl face să se în¬ 
doiască de propria persoană: el nu are curajul să se conceapă 
drept cauza acestui sentiment uimitor - şi astfel instituie o 
persoană mai puternică, o zeitate, pentru cazul dat. 

In summa: originea religiei constă în sentimentele 
extreme ale puterii, care, sub chip străin, îl surprind pe om: 
şi, aidoma bolnavului care, simţindu-şi un membru prea 
greu şi straniu, îşi închipuie că un alt om i s-a pus deasu¬ 
pra, ho mo religiosus naiv se scindează în mai multe per¬ 
soane. Religia este un caz de alteration de la personalite. 
O formă a sentimentului de teamă şi spaimă faţă de sine 
însuşi... Insă, de asemenea, un sentiment extraordinar de 
fericire şi maiestate... Printre bolnavi, sentimentul de 
sănătate e suficient pentru a crede în Dumnezeu, în proxi¬ 
mitatea lui Dumnezeu. 


136 . 

Psihologia rudimentară a omului religios: - Orice 
schimbare e un efect; toate efectele sunt acţiuni ale voinţei 
(- conceptul de „natură 41 , de „lege a naturii 44 lipseşte); orice 
acţiune are un actant. Psihologie rudimentară: doar atunci 
eşti tu însuţi o cauză când ştii că ai vrut. 

Concluzie: stările puterii induc în om sentimentul de a 
nu fi o cauză, de a nu fi răspunzător pentru aceasta -; ele 
apar fără a fi dorite: deci nu noi suntem autorii lor -; 
voinţa neliberă (respectiv consecinţa unei transformări în- 
lăuntrul nostru fără ca noi s-o fi vrut) are nevoie de o 
voinţă străină. 

5 

Consecinţă: omul nu a îndrăznit să-şi atribuie toate 
momentele sale acute şi mirabile, el le-a conceput drept 
ceva „pasiv 44 , „îndurat 44 , drept violentări -: religia este un 
produs al neîncrederii în unitatea persoanei, o alteration a 




96 


Voinţa de putere 


personalităţii astfel încât, întreaga măreţie şi putere 
fiind concepute de om drept ceva suprauman şi străin, 
omul s-a micşorat pe sine, separând cele două laturi - una 
jalnică şi neputincioasă, cealaltă puternică şi uimitoare - 
în două sfere diferite, şi a numit-o pe cea dintâi „om“, iar 
pe a doua „Dumnezeu 14 . 

Aceasta a continuat mereu: în perioada idiosincrasiei 
morale, el nu şi-a interpretat nobilele şi sublimele stări 
morale ca fiind „voite 11 , ca „operă 11 a persoanei. Creştinul 
însuşi îşi scindează persoana într-o ficţiune meschină şi 
neputincioasă, pe care o numeşte om, şi o alta numită 
Dumnezeu (Eliberator, Mântuitor). 

Religia a degradat conceptul de „om“; consecinţa ei 
ultimă este că binele, măreţia şi adevărul sunt supraumane, 
ele fiind dăruite numai prin graţie... 

137 . 

O cale spre a-1 scoate pe om din nevolnicia sa, cale ce 
a atras după sine considerarea stărilor supreme şi acute 
drept stări străine, a fost teoria înrudirii. Aceste stări au 
putut fi interpretate cel puţin ca influenţe ale strămoşilor 
noştri: aparţinând solidar unii altora, am creşte în ochii 
noştri dacă am acţiona conform unor norme cunoscute nouă. 

O încercare a familiilor aristocrate de a identifica re¬ 
ligia cu sentimentul demnităţii proprii. - La fel fac poeţii 
şi vizionarii; ei se simt mândri să fie onoraţi şi aleşi pentru 
o asemenea legătură, - ei apreciază faptul că sunt ignoraţi 
ca indivizi, fiind doar nişte instrumente (Homer). 

Luarea treptată în stăpânire a propriilor stări supe¬ 
rioare şi mândre, o însuşire a propriilor acţiuni şi fapte. 
Odinioară, era un omagiu atribuirea faptelor proprii extraor¬ 
dinare divinităţii, iar nu sieşi. Lipsa autonomiei voinţei era 
ceea ce acorda valoare unei acţiuni: pe atunci un zeu era 
privit ca autor al ei. 

138 . 

Preoţii sunt actorii unei transcendente oarecare ce tre- 
buie făcută verosimilă, fie ai idealurilor, fie ai zeilor sau ai 
mântuitorilor: în asta îşi află ei vocaţia şi ce instincte au în 
acest scop! Pentru a o face cât se poate de plauzibilă, ei 
trebuie să forţeze asemănarea: inteligenţa lor actoricească 
trebuie să le procure mai ales conştiinţa curată, singura 
prin care se poate persuada. 

139 . 

Preotul vrea să impună ideea că el are valoarea tipului 
uman suprem, că el are autoritate chiar şi asupra acelora 
care deţin puterea, că e invulnerabil şi intangibil, că e forţa 
cea mai puternică a comunităţii şi că nu poate fi înlocuit, 
ori subapreciat. 

Mijloc: doar el este cunoscătorul: doar el este virtuo¬ 
sul; doar el posedă cea mai mare stăpânire de sine; doar 
el este, într-un anume sens. Dumnezeu şi revine la divini¬ 
tate; doar el este persoana intermediară între Dumnezeu şi 
ceilalţi: divinitatea pedepseşte orice prejudicii, orice gând 
îndreptat împotriva unui preot. 

Mijloc: adevărul există. Există doar o singură formă 
de a-1 atinge: aceea de a deveni preot. Tot ceea ce e bun, 
în ordine, în natură, în tradiţie îşi are originea în înţelep¬ 
ciunea preoţilor. Cartea sfântă este opera lor. întreaga natură 
e doar o exteriorizare a ceea ce e postulat acolo. Nu există 
nici o altă sursă a Binelui în afara preotului. Orice altă 
formă de unicitate este ierarhic separată de cea a preotului, 
de pildă aceea a războinicului. 

Consecinţă: dacă preotul urmează să fie tipul suprem, 
gradaţia spre virtuţile sale trebuie să fie gradaţia valorică 
a oamenilor. Studiul, spiritualizarea, non-activul, impasi¬ 
bilul, lipsa afectelor, solemnul; - dimpotrivă: genul uman 
cel mai adânc. 

Preotul a propovăduit o specie de morală: pentru a fi 
perceput el însuşi ca tip suprem. El concepe un tip con¬ 
trar: tschandala. A atrage prin orice mijloace dispreţul 
asupra acestuia oferă pretextul pentru ordinea de castă. 
Spaima extremă a preotului faţă de sensibilitate este deter¬ 
minată deopotrivă de înţelegerea faptului că aici ordinea 
de castă (respectiv ordinea în general) este cel mai tare 
ameninţată... Orice „tendinţă mai liberală 14 in puncto puneţi 
dă peste cap legislaţia matrimonială. 

140 . 

Filosoful ca o dezvoltare a tipului clerical: - el are 
ereditatea acestuia în corp; - el este, chiar ca rival, con¬ 
strâns să lupte pentru acelaşi lucru cu aceleaşi mijloace ca 
şi preotul vremii sale; - el aspiră la autoritatea maximă. 

Ce anume conferă autoritate, atunci când nu deţii 
puterea fizică (nici o armată, nici o masă în general...)? 
Cum se dobândeşte mai ales autoritatea asupra celor care 
posedă forţă fizică şi autoritate? (ei concurează cu veneraţia 
faţă de conducători, faţă de cuceritorii victorioşi, faţă de 
omul de stat înţelept.) 

Doar trezind credinţa că deţin o forţă mai înaltă, mai 
puternică, - Dumnezeu. Nimic nu este suficient de puter¬ 
nic: este nevoie de mijlocirea şi serviciile preoţilor. Ei se 
aşază ca fiind indispensabili, la mijloc: ei au nevoie spre 
a putea exista: 1) să se creadă în superioritatea absolută a 
zeului lor, în zeul lor, 2) să nu existe alte accese directe la 
Dumnezeu. Doar cea de-« doua cerinţă produce conceptul 
de „heterodoxie“; prima pe cel de „necredincios" (adică 
acela care crede într-un alt Dumnezeu -). 

141 . 

Critica minciunilor sacre - Faptul că minciuna este 
permisă în scopuri pioase face parte din teoria oricărui 
cler, - cât de mult aparţine aceasta practicii sale urmează 
să fie obiectul cercetării de fată. 

însă şi filosofii, de îndată ce urmăresc - cu intenţii 
preoţeşti ascunse - să preia conducerea oamenilor, şi-au 
însuşit imediat dreptul de a minţi: îndeosebi Platon. Cea 
mai impresionantă este dubla minciună pe care au dez¬ 
voltat-o filosofii tipic arieni ai Vedantei: două sisteme, con¬ 
tradictorii în toate momentele principale, însă din motive 
educaţionale suplinindu-se, întregindu-se şi completându-se 
reciproc. Minciuna unuia trebuie să creeze o stare în care 
adevărul celuilalt poate fi auzit... 

Cât de departe merge minciuna pioasă a preoţilor şi a 
filosofilor? Trebuie să ne întrebăm aici care sunt premisele 
educaţiei lor, ce dogme trebuie ei să inventeze pentru a 
satisface aceste premise? 

în primul rând: ei trebuie să aibă de partea lor puterea, 
autoritatea, verosimilitatea necondiţionată. 

/S 

In al doilea rând: ei trebuie să controleze întregul curs 
al naturii, astfel încât tot ceea ce intră în contact cu indi¬ 
vidul să pară condiţionat de legea lor. 

în al treilea rând: ei trebuie să posede şi un domeniu 
mai vast decât cel al puterii, al cărui control se sustrage 
privirii supuşilor lor: pedeapsa expiatorie pentru lumea 
cealaltă, pentru „după moarte", - fireşte şi mijloacele de a 
cunoaşte calea spre fericire. 

- Ei trebuie să elimine conceptul de curs al naturii: 
întrucât însă sunt oameni inteligenţi şi contemplativi, ei 
pot să promită o mulţime de efecte, fireşte ca fiind deter¬ 
minate prin rugăciuni sau prin urmarea strictă a legii lor. 
- Ei pot, de asemenea, să prescrie o mulţime de lucruri ce 

sunt absolut raţionale - doar că ei nu au voie să indice 

J 

experienţa, empiria drept sursă a acestei înţelepciuni, ci o 
revelaţie sau urmarea „celor mai aspre penitenţe 14 . 

Minciuna sfântă se raportează deci principial la scopul 
activităţii (- scopul naturii, raţiunea e făcută invizibilă: un 
scop moral, o împlinire a legii, o serviabilitate faţă de 
Dumnezeu apar ca scop^); la rezultatul activităţii (- con¬ 
secinţa naturală este interpretată ca fiind supranaturală şi, 
pentru a acţiona mai sigur, sunt puse în perspectivă alte 
consecinţe incontrolabile, supranaturale). 

în acest mod se creează un concept de Bine şi Rău 
care apare desprins în întregime de conceptul natural: „util“, 
„dăunător 41 , „promotor al vieţii 44 , „diminuant al vieţii 44 - el 
poate, în măsura în care s-a inventat o altă viaţă, să devină 
direct ostil conceptului natural de bine şi rău. 

în acest fel se creează în cele din urmă celebra 
„conştiinţă o voce interioară care, în cazul fiecărei acţiuni, 
apreciază valoarea acţiunii nu pe seama rezultatelor sale, 
ci din perspectiva intenţiei şi a conformităţii acestei intenţii 
cu „legea 44 . 

Prin urmare, minciuna sfântă a inventat 1) un Dumne¬ 
zeu care pedepseşte şi răsplăteşte, care recunoaşte întru 
totul cartea legii scrisă de preoţi şi-i trimite tocmai pe ei în 
lume ca instrumente şi împuterniciţi ai săi; - 2) un dincolo 
al vieţii în care marele angrenaj al pedepsei poate fi gândit 
drept eficace, - pentru acest scop nemurirea sufletului; - 
3) simţul moral în om drept conştiinţa faptului că binele şi 
răul sunt clar stabilite, că însuşi Dumnezeu vorbeşte aici 
atunci când se recomandă conformitatea cu prescripţia cle¬ 
ricală; - 4) morala drept contestare a oricărui proces na¬ 
tural, ca reducţie a oricărui eveniment la ceva condiţionat 
moral, efectul moral (adică ideea pedepsei şi a răsplăţii) ca 
umplând lumea, ca unică forţă, creator al oricărei schim¬ 
bări; - 5) adevărul ca manifest, ca revelat, ca identic cu 

teoria preoţilor: ca o condiţie a oricărei mântuiri şi fericiri 
în această viaţă şi în cealaltă. 

In summa: prin ce se plăteşte ameliorarea morală? - 
Suprimarea raţiunii, reducerea tuturor motivelor la frică şi 
speranţă (pedeapsă şi răsplată); dependenţa de o tutelă a 
preoţilor, de o rigurozitate formală ce pretinde să exprime 
o voinţă divină; implantarea unui „simţ moral“ ce pune o 
falsă cunoaştere în locul examinării şi a încercării: ca şi 
când deja ar fi clar ce-i de făcut şi ce nu, - un fel de 
castrare a spiritului căutător şi năzuind spre nou; - in sum¬ 
ma: cea mai gravă mutilare ce poate fi gândită sub pretinsa 
formă a „bunului om“. 

In praxi întreaga raţiune, întreaga zestre de inteligenţă, 
rafinament, prevedere ce constituie premisa canonului 
preoţesc sunt reduse arbitrar, în fond, la un simplu meca¬ 
nism: conformitatea faţă de lege reprezintă deja scopul, 
scopul suprem, iar viaţa nu mai are nici o problemă; - 
întreaga concepţie despre lume este pătată cu ideea pedep¬ 
sei; - viaţa însăşi - cu intenţia de a prezenta viaţa preoţilor 
drept non plus ultra al desăvârşirii - e regândită ca muti¬ 
lare şi prihănire a vieţii; - conceptul de „Dumnezeu 11 repre¬ 
zintă o îndepărtare de viaţă, o critică, un dispreţ faţă de 
viaţa însăşi; - adevărul este răstălmăcit ca minciună a 
preoţilor, năzuinţa spre adevăr ca o cercetare a scrierilor 
sfinte, ca mijloc de a ajunge teolog... 

142 . 

Despre critica codului lui Mânu. - întreaga carte are 
la bază minciuna sfântă. Oare binele omenirii a fost cel 
care a inspirat tot acest sistem? Această specie de om care 
crede în caracterul interesat al oricărei acţiuni a fost ea 
interesată sau nu în impunerea acestui sistem? A ameliora 
omenirea - de unde e inspirată această intenţie? De unde 
a apărut noţiunea ameliorării? 

A 

întâlnim o specie de om, preotul, care se simte normă, 
vârf şi expresie supremă a tipului uman: din sine însăşi 
scoate ea conceptul „ameliorării". Ea crede în superiori¬ 
tatea proprie şi chiar o doreşte transpusă în fapt: cauza 
minciunii sfinte este voinţa de putere... 

întemeierea autorităţii: în acest scop supremaţia con¬ 
ceptelor care acordă clerului un non plus ultra al puterii. 
Puterea prin minciună - prin înţelegerea faptului că pose¬ 
sia ei nu are un caracter fizic, militar... Minciuna ca supli¬ 
ment al puterii, - un nou concept al „adevărului". 

E o eroare a presupune aici o evoluţie inconştientă, 
naivă, un fel de autoamăgire... Fanaticii nu sunt inventa¬ 
torii unor asemenea sisteme rafinate de reprimare... Aici 
se exprimă luciditatea cu sângele cel mai rece; aceeaşi 
formă de luciditate pe care a avut-o şi un Platon când şi-a 
conceput Republica - „Trebuie să vrei mijloacele dacă vrei 
scopul" toţi legiuitorii au cunoscut această intuiţie a 
politicienilor. 

Modelul clasic e unul specific arian: avem deci dreptul 
să facem răspunzătoare cea mai bine dotată şi mai lucidă 
specie de om pentru minciuna cea mai radicală ce a fost 
înfăptuită vreodată... Ea a fost reprodusă aproape pretutin¬ 
deni: influenţa ariană a stricat o lume-ntreagă... 

143 . 

Se vorbeşte astăzi mult despre spiritul semitic al Nou¬ 
lui Testament: dar ceea ce e denumit astfel nu-i decât ceva 
clerical, - iar în codul arian al rasei celei mai pure, la 
Mânu, această formă de „semitism", adică de spirit preoţesc, 
este mai rea decât oriunde. 

Dezvoltarea statului clerical iudeu nu este originală: ei 
au întâlnit schema în Babilon - schema e ariană. Atunci 
când ea a dominat iarăşi în Europa datorită influenţei sân- 

gelui german, aceasta era în conformitate cu spiritul rasei 
dominante: un mare atavism. Evul Mediu german năzuia 
să restabilească ordinea de castă ariană. 

Mahomedanismul a învăţat la rândul său de la creşti¬ 
nism utilizarea „vieţii de apoi“ ca instrument de pedeapsă. 

Schema unei societăţi neschimbătoare, cu preoţi în 
frunte - acest mare produs cultural al Asiei, cel mai vechi 
în domeniul organizării - a trebuit, fireşte, în toate 
privinţele, să dea imbolduri reflecţiei şi imitării. - Platon, 
încă, dar înaintea tuturor, egiptenii. 

144 . 

Moralele şi religiile sunt instrumentele fundamentale 
cu ajutorul cărora omul poate fi modelat după dorinţă: 
presupunând că există un exces de forţă creativă şi că îţi 
poţi impune voinţa perioade îndelungate. 

145 . 

Ca o religie ariană ce spune Da se-nfăţişează produsul 
clasei dominante: codul lui Mânu. (Divinizarea sentimen¬ 
tului de putere în brahman: interesant este că el a apărut în 
casta războinicilor trecând abia ulterior la preoţi.) 

Ca o religie semitică ce spune Da se înfăţişează pro¬ 
dusul clasei dominante: codul lui Mahomed, Vechiul Tes¬ 
tament în părţile cele mai vechi. ( Mahomedanismul, ca o 
religie de bărbaţi, nutreşte un dispreţ adânc faţă de senti¬ 
mentalismul şi ipocrizia creştinismului... - o religie de 
femei, aşa cum o simte acela -.) 

Ca o religie semitică ce spune Nu se înfăţişează pro¬ 
dusul clasei exploatate: Noul Testament (- conform con¬ 
ceptelor ariano-indiene: o religie de tschandala). 

Ca o religie ariană ce spune Nu, crescută în mediul 
stărilor dominante, se înfăţişează budismul. 

E cu totul în ordine că nu avem o religie a raselor 
ariene oprimate: căci aceasta este o contradicţie: o rasă de 
stăpâni stă deasupra sau piere. 

146 . 

în sine, o religie n-are nimic de-a face cu morala: dar 
cele două descendente ale religiei iudaice sunt ambele, 
fundamental, religii morale, - de felul celor care dau 
prescripţii pentru modul în care să trăieşti şi care îşi procură 
ascultarea cerinţelor lor prin răsplată şi pedeapsă. 

147 . 

Păgân - creştin. - Păgână este aprobarea naturalului, 
sentimentul inocenţei în tot ceea ce este natural, „natura¬ 
leţea". Creştin este refuzul naturalului, sentimentul carac¬ 
terului ignobil al celor naturale, antinaturaleţea. 

„Inocent" este, de pildă, Petronius: un creştin, în 
comparaţie cu un asemenea om fericit, şi-a pierdut pe veci 
inocenţa. Dar întrucât, până la urmă, şi status- ul creştin 
trebuie să fie doar o stare naturală, fără însă a avea dreptul 
de a se concepe pe sine ca atare, „creştin “ înseamnă astfel 
o falsificare devenită principiu al interpretării psihologice... 

148 . 

Preotul creştin e de la bun început duşmanul de moarte 
al sensibilităţii: nu-ţi poţi imagina o contradicţie mai mare 
decât atitudinea inocentă, solemnă şi plină de presimţiri cu 
care, de pildă în cultele feminine cele mai venerabile din 
Atena, era resimţită prezenţa simbolurilor sexuale. Actul 
procreaţiei este enigma în sine în toate religiile neascetice: 
un fel de simbol al împlinirii şi al tainicei intenţii a viitoru¬ 
lui: al renaşterii, al nemuririi. 

149 . 

Credinţa în noi e lanţul cel mai puternic, lovitura de 
bici cea mai aprigă - şi aripa cea mai tare. Creştinismul 
urma să impună nevinovăţia omului ca articol de cre¬ 
dinţă - oamenii ar fi devenit dumnezei: pe-atunci mai puteai 
crede în acest lucru. 


150 . 

Marea minciună a istoriografiei: ca şi când corupţia 
păgânismului ar fi fost cea care a deschis calea creşti¬ 
nismului! Dar cauza a fost slăbirea şi transformarea mo¬ 
rală a omului antic. Reinterpretarea instinctelor naturale 
ca vicii începuse deja! 


151 . 

Religiile dispar datorită credinţei în morală. Dumnezeul 
creştin-moral nu este viabil: ca urmare „ateism“ - de parcă 
nu ar mai putea exista şi alte forme de Dumnezei. 

La fel dispare cultura datorită credinţei în morală. Căci 
dacă se descoperă condiţiile necesare prin care ea se dez¬ 
voltă, acestea nu mai sunt acceptate (budismul). 

152 . 

Fiziologia religiilor nihiliste. Toate religiile nihiliste: 
istorii sistematizate ale maladiei sub o nomenclatură 
religios-morală. 

In cultele păgâne, interpretarea cultului se mişcă în 
jurul ciclului anual. în cultul creştin, cultul se mişcă în 
jurul unui ciclu de fenomene paralitice. 

153 . 

Această religie nihilistă caută să-şi asocieze elemen¬ 
tele decadente şi altele înrudite lor ale Antichităţii, şi anume: 

a) tagma celor slabi şi degeneraţi (gunoiul lumii an¬ 
tice: ceea ce ea respinge cel mai energic de la 
sine...); 

b) tagma celor transfiguraţi moral şi care refuză car¬ 
acterul păgân; 

c) tagma celor epuizaţi politic şi a indiferenţilor (ro¬ 
mani blazaţi...), a deznaţionalizaţilor rămaşi cu 
un gol; 

d) tagma celor sătui de sine - care conlucrează bucu¬ 
ros la un complot subteran — 

154 . 

Buddha împotriva „Celui crucificat" — în cadrul religii¬ 
lor nihiliste, religia creştină poate fi încă delimitată clar de 
cea budistă. Aceasta din urmă exprimă o seară frumoasă, 
o gingăşie şi o blândeţe depline, - este recunoştinţa faţă de 
tot ceea ce stă în fundal; inclusiv ceea ce lipseşte: amără¬ 
ciunea, dezamăgirea, ranchiuna; în final: iubirea înaltspiri- 
tuală; rafinamentul paradoxului filosofic a trecut, budismul 
fiind şi odihna ce-i urmează; însă de la acest rafinament 
i-au mai rămas gloria spirituală şi jarul apusului. (Origi¬ 
nea - din castele cele mai înalte.) 

Mişcarea creştină este o mişcare a degenerescenţei 
formată din rămăşiţe şi deşeuri de toate felurile: ea nu 
exprimă declinul unei rase, ea este de la bun început un 
agregat de configuraţii maladive ce se precipită şi se 
caută... De-aceea ea nu are un caracter naţional şi nici o 
condiţionare rasială: ea se adresează dezmoşteniţilor de 
pretutindeni; ea are la bază ranchiuna faţă de tot ceea ce 
este împlinit şi dominant: ea are nevoie de un simbol care 

să reprezinte blestemul asupra celor împliniţi şi stăpâni- 
tori... Ea se opune de asemenea oricărei mişcări spirituale, 
oricărei filosofii: ea ia partea idioţilor şi anatemizează 
spiritul. Ranchiună împotriva celor înzestraţi, a celor învăţaţi 
şi autonomi sub aspect spiritual: ea ghiceşte în ei ceea ce 
este împlinit şi dominant. 


155 . 

A 

In budism predomină ideea: „orice dorinţă, tot ceea ce 
vine din afect şi din sânge conduce la acţiuni 11 - aceasta 
este singura avertizare împotriva răului. Căci acţiunea este 
lipsită de sens, acţiunea te leagă de existenţă: însă orice 
existenţă este absurdă. Ei văd în rău impulsul spre ceva 
ilogic: spre aprobarea mijloacelor ale căror scopuri sunt 
negate. Ei caută o cale spre nefiinţă şi de aceea condamnă 
orice pornire a afectelor. De pildă' a nu te răzbuna! A nu fi 
ostil! - Hedonismul celor vlăguiţi oferă aici criteriul valo¬ 
ric suprem. Nimic nu este mai străin budismului decât 
fanatismul iudeu al lui Pavel: nimic nu ar contrazice mai 
mult instinctul său decât această tensiune, această flacără 
şi nelinişte a omului religios, mai ales acea formă a 
sensibilităţii pe care creştinismul a sacralizat-o sub numele 
de „iubire 11 . Faţă de toate acestea, în budism îşi găsesc 
confirmarea păturile cultivate şi chiar cele supra-spiritua- 
lizate: o rasă secătuită şi epuizată de-a lungul secolelor de 
lupte filosofice, nu însă sub pragul oricărei culturi precum 

A 

straturile din care apare creştinismul... In idealul budismu¬ 
lui esenţial apare chiar desprinderea de Bine şi de Rău: 
aici este conceput un dincolo rafinat al moralei, indentic 
cu esenţa perfecţiunii datorită premisei că înseşi faptele 
morale sunt necesare doar temporar, ca simple mijloace - 
respectiv pentru a te desprinde de orice acţiune. 

156 . 

O religie nihilistă precum creştinismul, izvorâtă dintr-un 
popor bătrân şi tenace care a supravieţuit tuturor instincte¬ 
lor puternice, ajungând a fi transplantată treptat într-un alt 
mediu şi pătrunzând în cele din urmă printre popoarele 
tinere care n-au apucat încă să trăiască - foarte ciudat! O 
fericire a păstorilor, definitivă şi de amurg, propovăduită 
barbarilor, germanilor! Cât de mult a trebuit totul germa¬ 
nizat, barbarizat! Acelora care visează o Valhală, care îşi 
găseau întreaga fericire în război! - O religie 5 «pranaţională 
propovăduită în miezul unui haos unde nici măcar nu 
existau încă naţiuni 


157 . 

Mijlocul de a combate preoţii şi religiile este întot¬ 
deauna doar acesta: a arata că erorile lor au încetat să mai 
aline, - că ele mai mult dăunează, pe scurt că „dovada 
forţei“ lor şi-a pierdut consistenţa... 


2. Despre istoria creştinismului 

158 . 

Nu trebuie să confundăm creştinismul, ca realitate isto¬ 
rică, cu acea unică rădăcină de care el, datorită numelui 
său, aminteşte: celelalte rădăcini din care el a crescut au 
fost cu mult mai viguroase. Este un abuz nemaiîntâlnit 
atunci când asemenea creaţii ale declinului şi asemenea 
malformaţii ce se numesc „biserică creştină“ „credinţă creş- 
tină“ şi „viaţă creştină“ se recomandă prin acel nume sfânt. 
Ce a negat Christos? - Tot ceea ce astăzi se numeşte creştin. 

159 . 

întreaga teorie creştină cu privire la ceea ce trebuie să 
se creadă, întregul „adevăr“ creştin nu este decât minciună 
şi înşelăciune: şi tocmai opusul a ceea ce a determinat 
începutul mişcării creştine. 

Tocmai ceea ce este creştin în sens ecleziastic consti¬ 
tuie de la bun început elementul anticreştin: simple întâm¬ 
plări şi persoane în locul simbolurilor, istoriografie pură în 
locul faptelor veşnice, formule goale, rituri şi dogme în 
locul unei practici a vieţii. Creştină este indiferenţa totală 
faţă de dogme, cult, preoţi, biserică, teologie. 

Practica creştinismului nu este o fantasmagorie, după 
cum nici cea a budismului: ea este un mijloc spre a fi 
fericit. 


160 . 

Iisus urmăreşte nemijlocit lăuntricul, „împărăţia ceru- 
rilor“ din inimi, şi nu găseşte mijloacele printre regulile 
bisericii iudaice el dispreţuieşte însăşi realitatea iudais¬ 
mului (nevoia înfrigurată a acestuia de a se conserva); el 
este interesat doar de inferioritate. 

De asemenea, el respinge toate formele triviale din 
raportul cu Dumnezeu: se delimitează de întreaga teorie a 
ispăşirii şi a împăcării; el arată cum trebuie să trăieşti pentru 
a te simţi „îndumnezeit 11 - şi cum nu se ajunge acolo prin 
penitenţă şi remuşcare pentru propriile păcate: „păcatul nu 
are nici o valoare “ este sentinţa lui principală. 

Păcat, penitenţă, iertare - toate acestea nu fac parte 
de-aici... reprezintă un iudaism infiltrat sau ceva păgân. 

161 . 

împărăţia cerurilor este o stare a sufletului (- despre 
copii se spune „căci a lor este împărăţia cerurilor 41 ): nimic 
care să fie „supraterestru“. împărăţia lui Dumnezeu nu 
„vine“ istorico-cronologic sau după calendar, ceva care 
într-o zi să fie aici, iar în zilele anterioare nu; ci înseamnă 
o „transformare de sine“, ceva care vine oricând şi nicio¬ 
dată nu este încă aici... 


162 . 

Tâlharul pe cruce: atunci când criminalul care suferă 
o moarte dureroasă spune: „deşi acest Iisus suferă şi moare 
fără revoltă, fără duşmănie, blând şi supus, el singur este 
drept“, el aprobă Evanghelia; şi astfel el este deja în 
Paradis... 


163 . 

Iisus porunceşte: aceluia care este rău cu tine nu tre¬ 
buie să i te împotriveşti nici cu fapta, nici cu cugetul. 

Nu trebuie să accepţi nici un motiv pentru care să-ţi 
laşi femeia. 

Nu trebuie să faci nici o deosebire între străini şi lo¬ 
calnici, între cei din afară şi tovarăşi. 

Nu trebuie să te mânii pe nimeni şi să nu subapreciezi 
pe nimeni. Miluieşte într-ascuns. Nu trebuie să vrei să devii 
bogat. Nu trebuie să juri, să judeci, ci să te-mpaci şi să 
ierţi. Nu vă rugaţi în pieţe. 

„Fericirea 11 nu-i ceva promis; ea este aici când trăieşti 
şi faci aşa şi aşa. 


164 . 

A 

Adaosuri ulterioare. - întreaga atitudine profetică şi a 
făcătorului de minuni, mânia, invocarea Judecăţii sunt o 

deformare respingătoare (de pildă, Marcu 6, 11 „Şi dacă 
într-un loc nu vă vor primi pe voi... Adevărat grăiesc vouă: 
Mai uşor va fi Sodomei şi Gomorei etc.). „Smochinul" 
(Matei, 21, 18); „A doua zi, dimineaţa, pe când se întorcea 
în cetate a flămânzit; şi văzând un smochin lângă cale, s-a 
dus la el, dar n-a găsit nimic în el decât numai frunze, şi 
i-a zis: De acum înainte să nu se mai facă rod din tine în 
veac! Şi smochinul s-a uscat îndată." 

165 . 

Intr-un mod cu totul absurd aici a fost adăugată teoria 
răsplăţii şi a pedepsei: astfel s-a stricat totul. 

Simultan, practica primei ecclesia militans a apostolu¬ 
lui Pavel şi comportamentul său au fost înfăţişate într-o 
manieră cu totul falsificatoare ca fiind poruncite şi stabi¬ 
lite dinainte-. 

Glorificarea ulterioară a vieţii şi învăţăturii reale ale 
primilor creştini: ca şi când totul ar fi fost astfel prescris 
şi doar urmat mai apoi. 

Or, tocmai împlinirea profeţiilor: cât de falsificat şi de 
adaptat e totul aici! 


166 . 

Iisus a opus o viaţă reală, trăită în adevăr, acelei vieţi 
obişnuite: nimic nu-i este mai străin decât prostia rudimen¬ 
tară a unui „Petru eternizat", a unei veşnice supravieţuiri 
personale. Ceea ce el combate este înfumurarea „persoa¬ 
nei": cum ar putea el să vrea tocmai imortalizarea ei? 

El combate de asemenea ierarhia în interiorul comu¬ 
nităţii: nu promite vreo proporţie a răsplăţii în funcţie de 
performanţă: cum s-ar fi putut el gândi atunci la pedeapsă 
şi răsplată în Viaţa de Apoi! 

167 . 

Creştinismul este un început naiv al unei mişcări pa¬ 
cifiste budiste pornite din însăşi vatra resentimentului... 
dar transformată de Pavel într-o concepţie misterică păgână 
ce învaţă până la urmă să se acomodeze cu întreaga orga¬ 
nizare statală... şi care poartă războaie, condamnă, tor¬ 
turează, aruncă anatema, urăşte. 

Pavel porneşte de la nevoia de misterii a marii mulţimi 
exaltate religios: el caută o jertfă, o fantasmagorie sânge¬ 
roasă care să facă faţă luptei cu imaginile cultelor ezo¬ 
terice: Dumnezeu pe cruce, băutul sângelui, unio mistica 
cu „victima 11 . 

El caută să asocieze cauzal continuarea existenţei (feri¬ 
cita, purificata dăinuire a sufletului individual) ca înviere 
cu acea jertfa (după modelul lui Dionysos, Mithra, Osiris). 

El are nevoie să aducă în prim-plan conceptul de vină 
şi păcat, nu o nouă practică (aşa cum a arătat-o şi a răspân- 
dit-o Iisus), ci un nou cult, o nouă credinţă, o credinţă 
într-o metamorfozare fermecată („mântuirea 11 prin credinţă). 

El a înţeles marea nevoie a lumii păgâne, iar din faptele 
vieţii şi ale morţii lui Christos a făcut o selecţie complet 
arbitrară, accentuând totul din nou, deplasând pretutindeni 
centrul de greutate... el a anulat principial creştinismul 
originar. 

Atentatul împotriva preoţilor şi a teologilor s-a sfârşit, 
mulţumită lui Pavel, cu o nouă preoţime şi teologie - o 
nouă castă conducătoare şi o biserică. 

Atentatul împotriva supralicitării grandomane a „per¬ 
soanei 11 s-a sfârşit cu credinţa în „persoana veşnică 11 (grija 
pentru „mântuirea veşnică 11 ...), cu hipertrofierea cea mai 
paradoxală a egoismului personal. 

Umorul chestiunii, un umor tragic, e că Pavel a rein- 
staurat iarăşi în stil mare tocmai ceea ce Iisus anulase prin 

A 

viaţa sa. In cele din urmă, când biserica este constituită, ea 
ajunge să sancţioneze însăşi realitatea statului. 

168 . 

Biserica este exact acel lucru împotriva căruia predică 
Iisus - şi împotriva căruia i-a învăţat să lupte pe apostolii 

w • 

sai 


169 . 

Un Dumnezeu mort pentru păcatele noastre; o 
mântuire prin credinţă, o înviere după moarte - toate aces¬ 
tea sunt falsificări ale creştinismului propriu-zis pentru care 
trebuie făcută răspunzătoare acea personalitate dubioasă şi 
nefastă (Pavel). 

Viaţa exemplară constă în iubire şi umilinţă: în 
preaplinul inimii care nu-1 exclude nici pe cel mai sărman; 
în renunţarea manifestă la dorinţa de a avea dreptate, la 
apărare, la victorie în sensul triumfului personal; în credinţa 
în fericire aici, pe pământ, în ciuda nevoilor, a vicisitudini¬ 
lor şi a morţii; în caracterul conciliant, în absenţa mâniei, 
a dispreţului; în a nu vrea să fii răsplătit; a nu fi legat de 
nimeni; autonomia spirituală şi faţă de cler; un trai foarte 
demn cu voinţa unei vieţi sărace şi plină de dăruire. 

După ce biserica a renunţat la întreaga practică creştină 
şi mai ales după ce ea a sancţionat viaţa în interiorul sta¬ 
tului, acel mod de viaţă pe care l-a combătut şi condamnat 
Iisus, ea a trebuit să deplaseze sensul creştinismului: 
şi-anume spre credinţa în lucruri incredibile, în ceremoni¬ 
alul rugăciunii, rugă, sărbători etc. Conceptele de „păcat“, 
„iertare 44 , „pedeapsă 44 , „răsplătă 44 - toate absolut nesemnifi¬ 
cative şi aproape excluse din creştinismul primar - apar 
acum în prim-plan. 

Un amestec oribil de filosofie greacă şi iudaism; as¬ 
cetismul; permanenta judecare şi condamnare; ierarhia etc. 


170 . 


Creştinismul a transformat de la bun început simboli¬ 
cul în trivialitate: 


1) opoziţia dintre „viaţa adevărată 41 şi viaţa „falsă“: 
înţeleasă greşit ca „viaţă de aici“ şi „viaţă de din- 
colo“; 

2) conceptul „viaţă eternă" în opoziţie cu viaţa perso¬ 
nală a trecutului ca „imortalitate personală". 

3) înfrăţirea prin consumarea în comun a mâncării şi 
băuturii conform tradiţiei iudeo-arabe ca „minune a 
transsubstantializării". 

4) „învierea" ca intrare în „viaţa adevărată", ca „renăs¬ 
cut"; de aici: o probabilitate istorică ce survine la 
un moment dat după moarte; 

5) concepţia despre Fiul omului ca „Fiu al lui Dumne¬ 
zeu", legătura de viaţă dintre om şi Dumnezeu; de 
aici: „cea de a doua persoană a divinităţii" - suprimă 
tocmai ideea raportului filial al oricărui om faţă de 
Dumnezeu, chiar al celui mai umil; 

6) mântuirea prin credinţă (respectiv faptul că nu 
există nici o altă cale spre filiaţia cu Dumnezeu 
decât practica vieţii învăţată de Iisus) răstălmăcită 
în credinţa că trebuie să crezi într-o anumită răscum- 
parare fermecată a păcatelor ce nu a fost înfăptuită 


prin forţa omului, ci prin fapta lui Christos: 

Astfel „Christos pe cruce" a trebuit să fie rein- 
terpretat. Nu această moarte era în sine aspectul 
principal... ea era doar un indiciu în plus pentru 


cum trebuie să te raportezi faţă de autoritate şi le¬ 
gea mundană - să nu te opui... în aceasta consta 


modelul. 

171 . 

Psihologia lui Pavel. - Faptul este moartea lui Iisus. 
El trebuie interpretat... Că există adevăr şi eroare în inter¬ 
pretare nu le-a trecut prin cap niciodată unor asemenea 
oameni: într-o bună zi le apare în minte o posibilitate su¬ 
blimă: „această moarte s-ar putea să însemne cutare şi 
cutare“ - şi pe dată ea este acest lucru! O ipoteză se 
confirmă prin caracterul sublim pe care i-1 conferă autoru¬ 
lui ei... 

„Dovada forţei 11 : respectiv o idee este demonstrată prin 
acţiunea ei - („după roadele sale“, cum spune naiv Bi¬ 
blia); ceea ce entuziasmează trebuie să fie adevărat - pen¬ 
tru ceea ce-ţi verşi sângele, trebuie să fie adevărat - 

Pretutindeni într-un asemenea caz sentimentul subit al 
puterii pe care o idee îl trezeşte în autorul ei, este atribuit 
ca valoare acestei idei: - şi întrucât o idee nu poate fi 
venerată altfel decât descriind-o ca adevărată, primul pre¬ 
dicat pe care ea îl dobândeşte, spre lauda ei, este acela că 
este adevărată... Cum ar putea ea altfel să acţioneze? Ea 
este imaginată ca izvorând dintr-o putere: presupunând că 
aceasta nu ar fi reală, ea nu ar putea acţiona... Ideea e 
concepută ca fiind inspirată: acţiunea pe care ea o produce 
are ceva din forţa nestăvilită a unei influente demonice - 

O idee căreia un asemenea decadent nu i se poate 
opune, în plasa căreia el cade cu totul, e „dovedită" ca 
adevărată !!! 

Toţi aceşti sfinţi epileptici şi vizionari de chipuri nu 
posedau nici o miime din acea onestitate autocritică cu 
care un filolog citeşte astăzi un text sau cercetează adevărul 
unui eveniment istoric... In comparaţie cu noi, ei sunt nişte 
cretini morali... 

172 . 

Faptul că nu interesează dacă ceva este adevărat, ci 
natura acţiunii sale absenţă totală a onestităţii intelec¬ 
tuale. Totul e bun - minciuna, calomnia, adaptarea cea mai 
neruşinată - atunci când serveşte accentuării gradului de 
entuziasm - până când „crezi" 

O adevărată şcoală a mijloacelor de persuasiune pen¬ 
tru o credinţă: dispreţul principial faţă de sferele de unde 
ar putea să apară opoziţia (faţă de raţiune, filosofie, înţe¬ 
lepciune, neîncredere, circumspecţie); o lăudare şi glorifi¬ 
care deşănţate a concepţiei, prin apelul permanent la faptul 
că Dumnezeu este acela care o inspiră - că apostolul nu 
înseamnă nimic - că aici nu trebuie criticat nimic, ci doar 
crezut şi acceptat; că a primi o asemenea concepţie despre 
mântuire reprezintă o graţie şi o favoare extraordinare; că 
trebuie s-o primeşti cu cea mai profundă recunoştinţă şi 
umilinţă. 

Se speculează mereu pe seama resentimentelor pe care 
le au cei de jos împotriva a tot ceea ce e respectat: faptul 
că această concepţie le este prezentată ca fiind opusă 
înţelepciunii şi puterii lumii îi atrage. Ea îi convinge pe 
toţi excluşii şi stigmatizaţii; ea promite celor mai insig¬ 
nifianţi şi mai umili fericirea, privilegiul, superioritatea; 
ea fanatizează capetele goale, minţile optuze şi nebunii, 
făcând din ei nişte îngâmfaţi care se cred sensul şi sarea 
pământului -. 

Toate acestea, încă o dată, nu pot fi dispreţuite îndea¬ 
juns. Nu vom critica concepţia; e suficient să observi mij¬ 
loacele de care ea se serveşte pentru a înţelege cu ce anume 
ai de-a face. Ea s-a adaptat virtuţii , a monopolizat cu 
neruşinare întreaga forţă de fascinaţie a virtuţii... s-a adap¬ 
tat forţei paradoxului, nevoii de condiment şi contradicţie 
a vechilor civilizaţii; ea a zăpăcit, a întărâtat şi instigat la 
persecuţie şi maltratare -. 

Este exact aceeaşi formă de ticăloşie chibzuită prin 
care clerul evreu şi-a fixat puterea şi prin care a fost creată 
biserica iudaică... 

Trebuie să distingem: 1) acea căldură a pasiunii „iu- 
bire“ (izvorâtă din aţâţarea sensibilităţii); 2) lipsa absolută 
de nobleţe a creştinismului: - permanenta exagerare, lim- 
buţia; - absenţa unei spiritualităţi distante şi a ironiei; - 
caracterul nemilităresc al tuturor instinctelor; - prejudeca¬ 
ta clerului împotriva mândriei bărbăteşti, împotriva sensi¬ 
bilităţii, a ştiinţelor, a artelor. 

173 . 

Pavel: el caută puterea împotriva iudaismului domi¬ 
nant - mişcarea lui este prea slabă... transmutarea con¬ 
ceptului „evreu“: „rasa “ este dată la o parte -: dar aceasta 
însemna negarea fundamentului. „Martirul", „fanaticul", 
valoarea oricărei credinţe puternice... 

Creştinismul este forma decrepită a vechii lumi pro¬ 
fund slăbite, astfel încât straturile sociale şi nevoile cele 
mai bolnave şi mai nesănătoase ajung deasupra. 

Prin urmare, alte instincte au trebuit să apară în prim- 
plan pentru a crea o unitate, o putere defensivă -, pe scurt 
a fost necesară un fel de calamitate asemeni acelei prin 
care evreii şi-au dobândit instinctul de autoconservare... 

Inestimabile sunt în acest scop prigoanele creştinilor - 
solidaritatea în pericol, convertirile în masă ca mijloc unic 
de a stopa persecutarea individuală (el simplifică, prin 
urmare, cât mai mult posibil conceptul „convertire"). 

174 . 

Viaţa iudeo-creştină: aici nu precumpănea resentimen¬ 
tul. Abia marile persecuţii au făcut să irupă pasiunea - atât 
incandescenţa iubirii, cât şi a urii. 

Când îi vezi sacrificaţi pentru credinţa ta pe cei dragi, 
devii agresiv; victoria creştinismului se datorează prigoni¬ 
torilor săi. 

Asceza nu este ceva specific creştinismului: aici a greşit 
Schopenhauer: ea doar proliferează în creştinism: pretutin¬ 
deni acolo unde ea există deja, chiar fără creştinism. 

Creştinismul ipohondru - sadismul şi tortura conştiin¬ 
ţei - este posibil, de-asemenea, doar pe un anumit teren în 
care valorile creştine au prins deja rădăcini: el nu repre¬ 
zintă creştinismul ca atare. Creştinismul şi-a însuşit toate 
formele de maladie ale spaţiilor morbide: ar fi suficient 
să-i reproşezi că n-a ştiut să fie imun în faţa nici unei 

A 

contagiuni. Insă tocmai aceasta este esenţa lui: creştinismul 
înseamnă un tip de decadence. 

175 . 

Realitatea pe baza căreia s-a putut ridica creştinismul 
a fost mica familie iudee din diaspora, cu căldura şi tan¬ 
dreţea ei, cu dispoziţia sa nemaiîntâlnită în întregul Impe¬ 
riu roman - şi poate incomprehensibilă - de a ajuta, de a 
garanta pentru celălalt, cu mândria ei ascunsă şi-mbrăcată-n 
umilinţă a „aleşilor", cu dezaprobarea ei cea mai lăuntrică, 
fără invidie, a tot ceea ce se află deasupra având străluci¬ 
rea şi puterea de partea sa. A recunoaşte puterea inerentă 
acestei calităţi, a înţelege această stare fericită ca fiind trans¬ 
misibilă, atractivă şi molipsitoare chiar pentru păgâni - 
reprezintă geniul lui Pavel: a exploata comoara energiei 
latente, fericirea chibzuită în scopul „unei biserici iudaice 
cu un crez mai degajat", întreaga experienţă şi măiestrie 
iudaică a menţinerii comunităţii sub dominaţie străină, chiar 
propaganda iudaică - în toate acestea şi-a ghicit el misiu¬ 
nea. Ceea ce el a găsit gata pregătit era tocmai acel tip 
absolut apolitic şi dat de-o parte al oamenilor simpli: arta 

lor de a se afirma şi de a se impune cultivată printr-un şir 
de virtuţi ce exprimă sensul unic al virtuţii („mijloc al 
conservării şi potenţării unui anumit tip uman“). 

Din mica comunitate iudaică provine principiul iubirii: 
un suflet pasionat arde aici sub cenuşa umilinţei şi a 
sărăciei: astfel acel principiu n-a fost nici grec, nici indian, 
nici măcar german. Cântecul pe care l-a compus Pavel în 
cinstea iubirii nu a fost ceva creştin, ci o izbucnire iudaică 
a eternei flame semitice. Dacă creştinismul a făcut ceva 
esenţial din punct de vedere psihologic, aceasta a fost o 
creştere a temperaturii sufletului la acele rase mai reci şi 
mai nobile care erau pe atunci în frunte; a fost descoperi¬ 
rea faptului că viaţa cea mai nenorocită poate deveni bogată 
şi de nepreţuit printr-o creştere a temperaturii... 

Se înţelege că un asemenea transfer nu a putut avea 
loc în privinţa straturilor conducătoare: evreii şi creştinii 
aveau împotriva lor manierele urâte, - iar vigoarea şi pa¬ 
siunea sufletului asociate manierelor urâte acţionează deza- 
greabil, trezind aproape dezgust (- văd aceste maniere urâte 
atunci când citesc Noul Testement). Trebuia să fii înrudit 
prin meschinărie şi nevoi cu tipul poporului de jos care 

/■V 

vorbeşte aici pentru a te simţi atras... Iţi poţi da seama 
de cât gust clasic deţii după felul în care te raportezi la 
Noul Testament (vezi Tacitus); cel care nu e revoltat de 
acesta, care nu simte acut ceva de felul foeda superstitio, 
ceva de care-ţi fereşti mâna spre a nu te murdări: acela nu 
ştie ce este clasicul. Trebuie să percepi „crucea 11 aidoma 
lui Goethe -. 


176 . 

Reacţia oamenilor simpli: sentimentul suprem al pu¬ 
terii îl conferă iubirea. A înţelege în ce măsură aici nu 
vorbeşte omul în general, ci un anume tip de om. 

„Suntem divini în iubire, devenim, «copii ai Domnu¬ 
lui», Dumnezeu ne iubeşte şi nu vrea de la noi decât iubi- 
re“; aceasta înseamnă: întreaga morală, orice supunere sau 
faptă nu produc acel sentiment de putere şi libertate pe 
care îl produce iubirea; - din iubire nu faci nimic rău, faci 
mult mai mult decât ai face datorită supunerii şi virtuţii. 

Aici fericirea gregară, sentimentul comunitar în mic şi 
în mare, sentimentul viu al unităţii sunt resimţite ca sumă 
a sentimentului vital. Ajutorarea, grija şi sprijinul trezesc 
întruna sentimentul puterii; succesul vădit, expresia bu¬ 
curiei accentuează sentimentul puterii; nici mândria nu 
lipseşte sub aspectul comunităţii, al lăcaşului Domnului, al 
„aleşilor 41 . 

De fapt, omul a suferit încă o dată o alterare a 
personalităţii; de data aceasta, el şi-a numit sentimentul 
iubirii Dumnezeu. Trebuie să ne imaginăm o trezire a unui 
asemenea sentiment, un fel de extaz, o cuvântare ciudată, 
o „Evanghelie 44 , - această noutate a fost cea care l-a îm¬ 
piedicat să-şi atribuie iubirea el a crezut că Dumnezeu 
umblă printre oameni şi că trăieşte de-acum în el. - 
„Dumnezeu vine la oameni 44 , aproapele este transfigurat 
întru Domnul (şi astfel el provoacă sentimentul iubirii). 
Iisus este aproapele, el fiind de asemenea regândit ca di¬ 
vinitate şi cauză ce induce sentimentul puterii. 

177 . 

Credincioşii sunt conştienţi de faptul că datorează 
enorm creştinismului, şi conchid prin urmare că iniţiatorul 
său este un personaj de prim rang... Această concluzie este 
falsă, dar ea este concluzia tipică a celor care venerează. 
Din punct de vedere obiectiv, s-ar putea mai întâi ca ei să 
se fi înşelat cu privire la valoarea a ceea ce ei datorează 
creştinismului: convingerile nu dovedesc nimic în legătură 
cu lucrul de care eşti convins, în cazul religiilor ele justi- 

fică mai degrabă o suspiciune contrară... în al doilea rând, 
ar fi posibil ca tot ce e socotit a se datora creştinismului să 
nu poată fi atribuit întemeietorului său, ci tocmai configu¬ 
raţiei constituite, întregului bisericii etc. Conceptul de „ini¬ 
ţiator" este atât de echivoc, încât el poate semnifica chiar 
cauza ocazională a unei mişcări: figura întemeietorului a 
fost amplificată pe măsură ce biserica creştea; dar tocmai 
această optică a veneraţiei justifică concluzia că odinioară 
acest întemeietor a fost ceva foarte incert şi vag, - la în¬ 
ceput... Amintiţi-vă cu câtă libertate tratează Pavel pro¬ 
blema persoanei lui Iisus, aproape că o escamotează 
Cineva care a murit, care, după moartea sa, a fost văzut 
iarăşi, Cineva ucis de evrei... Un simplu „motiv": muzica 
o compune el, ulterior... 


178 . 

întemeietorul unei religii poate fi nesemnificativ - un 
chibrit, nimic altceva! 


179 . 

Despre problema psihologică a creştinismului. - Forţa 
motrice rămâne resentimentul, revolta plebei, revolta 
stigmatizaţilor. (Cu budismul e altceva: el nu s-a născut 
dintr-o mişcare resentimentară. El combate resentimentul 
pentru că incită la acţiune). 

Acest partid pacifist înţelege că renunţarea la ostili¬ 
tate în gând şi-n faptă e o condiţie a delimitării şi 
supravieţuirii. Aici rezidă dificultatea psihologică ce a 
împiedicat înţelegerea creştinismului: instinctul care l-a 
creat impune combaterea sa principială. 

Doar ca partid al inocenţei şi al pacifismului are această 
mişcare de revoltă o şansă de succes: ea trebuie să învingă 
prin blândeţea extremă, prin tandreţe şi bunătate, instinctul 

ei o ştie - Măiestrie: a contesta, a condamna instinctul a 
cărei expresie eşti, a afişa mereu prin faptă şi cuvânt con- 
trapartea acestui instinct 

180 . 

Aşa-zisa tinereţe. - Ne înşelăm atunci când ne re¬ 
prezentăm aici o entitate colectivă naivă şi tânără care se 
ridică împotriva unei culturi îmbătrânite; circulă superstiţia 
că în aceste straturi ale poporului celui mai de jos, unde a 
crescut şi a prins rădăcini creştinismul, ar fi ţâşnit sursa 
cea mai adâncă a vieţii : nu înţelegi nimic din psihologia 
creştinismului dacă vezi în el expresia unei întineriri a 
poporului şi o întărire a rasei. E vorba mai degrabă de o 
formă tipică de decadence, de moleşirea morală şi isteria 
populaţiei eterogene, bolnave, epuizate şi dezorientate. 
Această societate bizară care se-adună în jurul acestui 
maestru al seducerii mulţimii e un veritabil personaj de 
roman rusesc: toate bolile de nervi îşi dau rendezvous în 
ea... absenţa scopurilor, instinctul că de fapt totul ar fi la 
sfârşit, că nimic nu mai are valoare, împăcarea într-un dolce 
far niente. 

Puterea şi certitudinea legată de viitor ale instinctului 
iudaic, caracterul teribil al voinţei sale ferme de a fi şi de 
a domina provin din clasa conducătoare; păturile pe care le 
ridică creştinismul se disting cel mai pregnant prin epuiza¬ 
rea instinctului. S-au săturat, pe de o parte - şi sunt mul¬ 
ţumite cu sine, în sine, pentru sine - pe de alta. 

181 . 

Creştinismul ca iudaism emancipat (aşa după cum o 
nobleţe condiţionată local şi rasial se emancipează în cele 
din urmă de aceste condiţii şi porneşte în căutarea unor 
elemente înrudite...). 

1) ca biserică (comunitate) pe domeniul statului, ca o 
configuraţie apolitică; 

2) ca viaţă, comportament, practică, artă de a trăi; 

3) ca religie a păcatului (a delictului faţă de Dumnezeu 
ca unică formă de culpă, ca o cauză unică a oricărei 
suferinţe în general) cu un remediu universal îm¬ 
potriva lui. Păcat există doar faţă de Dumnezeu; 
greşeala împotriva oamenilor nu trebuie să o ju¬ 
dece omul şi nici să ceară socoteală pentru ea, decât, 
eventual, în numele lui Dumnezeu. La fel în privinţa 
tuturor poruncilor (iubirea): totul este raportat la 
Dumnezeu şi din voinţa lui i se întâmplă omului. 
Aici se ascunde o mare perspicacitate (- viaţa, în 
condiţii dificile, ca la eschimoşi, poate fi suportată 
doar având atitudinea cea mai paşnică şi mai to¬ 
lerantă: dogma iudeo-creştină era îndreptată îm¬ 
potriva păcatului, spre binele maxim al „păcătosu- 
lui“ -). 


182 . 

Clerul iudaic se pricepuse a-şi prezenta toate reven¬ 
dicările drept decizie divină, drept faptă rezultată dintr-o 
poruncă divină... şi, de asemenea, să introducă ceea ce 
servea consei-vării lui Israel, posibilităţile sale de a exista 
(de pildă o sumă de acţiuni: circumcizia, cultul sacrificial 
drept centru al conştiinţei naţionale) nu ca natură, ci ca 
„Dumnezeu 11 . - Acest proces a continuat; în cadrul iu¬ 
daismului, unde n-a fost resimţită o necesitate a „faptelor 11 
(respectiv ca delimitare faţă de exterior), a putut fi con¬ 
cepută o formă sacerdotală de om având acelaşi rol ca şi 
„natura elevată 11 în cazul aristocratului; un sacerdoţiu al 
sufletului - fără caste şi spontan - care, pentru a se dife¬ 
renţia de opusul său, a valorizat nu „faptele 11 , ci „conştiinţa 11 . 

în fapt, era vorba, iarăşi, despre impunerea unei anu¬ 
mite forme sufleteşti: de asemenea, o revoltă a plebei în 
interiorul unui popor de preoţi, - o mişcare pietistă pornită 
de jos (păcătoşi, vameşi, femei, bolnavi), lisus din Naza- 
reth era simbolul după care ei se recunoşteau. Şi iarăşi, 
pentru a putea crede în sine, ei au nevoie de o transfi¬ 
gurare teologică: au nevoie, nici mai mult nici mai puţin, 
de „fiul lui Dumnezeu" pentru această credinţă... Şi aşa, 
după cum preoţimea falsificase întreaga istorie a lui Israel, 
s-a încercat din nou, aici, refalsificarea istoriei umanităţii 
în ansamblu pentru ca creştinismul să poată apărea drept 
evenimentul ei cardinal. Această mişcare a putut să apară 
doar pe solul iudaismului: fapta fundamentală a acestuia a 
fost să contopească vina şi nefericirea şi să reducă orice 
vină la vina faţă de Dumnezeu: creştinismul este ridicarea 
la puterea a doua a unor asemenea reprezentări. 

183 . 

Simbolismul creştinismului se bazează pe cel iudaic, 
care şi el dizolvase deja întreaga realitate (istorie, natură) 
într-un hieratism şi o irealitate sacră..., ce nu mai vroia să 
vadă istoria reală -, care nu s-a mai interesat de succesul 
natural - 


184 . 

Evreii încearcă să se impună după ce au pierdut două 
caste: războinicii şi agricultorii; 

ei sunt în acest sens „castraţi": îl au pe preot - şi apoi, 
imediat, pe tschandala... 

ca urmare, în cazul lor se ajunge la o ruptură, la o 
revoltă a lui tschandala: originea creştinismului. 

Deoarece au cunoscut războinicul doar ca pe un stăpân, 
ei au adus în religia lor ostilitatea faţă de cel nobil, mândru 

şi distins, faţă de putere, faţă de castele conducătoare ei 
sunt pesimişti ai mâniei... 

Astfel ei au creat o nouă poziţie importantă: preotul în 
fruntea acelor tschandala - împotriva castelor nobile... 

Creştinismul a tras consecinţa ultimă a acestei mişcări: 
el a văzut, chiar şi în clerul iudaic, o castă, pe cel privile¬ 
giat, pe nobil - el a eliminat preotul — 

Creştinul este un tschandala care refuză preotul... 
tschandala care se mântuieşte singur... 

De-aceea Revoluţia franceză este fiica şi continuatoa¬ 
rea creştinismului... ea are instinctul împotriva castei, îm¬ 
potriva nobililor, a privilegiilor ultime - 

185 . 

Jdealul creştin “: inteligent pus în scenă în manieră 
iudaică. Impulsurile sale psihologice fundamentale, „na- 
tura“ sa: 

revolta împotriva puterii sacerdotale conducătoare; 

încercarea de a face din virtuţile prin care este posibilă 
fericirea celor mulţi un ideal judiciar al tuturor 
valorilor, şi a-1 numi Dumnezeu: instinctul de con¬ 
servare al păturilor celor mai sărace sub aspectul 
vieţii; 

a justifica prin acest ideal abţinerea absolută de la 
război şi rezistenţă, - de asemenea supunerea; 

iubirea reciprocă drept consecinţă a iubirii de Dum¬ 
nezeu. 

Ingeniozitate: a respinge toate mobilia naturale şi a le 
transforma în ceva clerical-transcendent... a exploata ex¬ 
clusiv pentru sine virtutea şi respectul ei, a le refuza treptat 
oricărui necreştin. 




126 


Voinţa de putere 


186 . 

Adâncul dispreţ cu care a fost tratat creştinul în lumea 
antică, rămasă una aristocrată, e de aceeaşi natură ca şi 
instinctul actual al aversiunii fată de evrei: este ura caste- 
lor libere şi conştiente de sine împotriva celor care se 
infiltrează şi la care gesturile stângace şi timide se aso¬ 
ciază cu un orgoliu absurd. 

Noul Testament este Evanghelia unui tip uman cu totul 
lipsit de nobleţe; pretenţia lui de a valora mai mult, ba 
chiar de a deţine toate valorile, are, într-adevăr, ceva re¬ 
voltător, - chiar şi astăzi. 


187 . 

Cît de puţin respect pentru obiect! Spiritul este cel 
care însufleţeşte! Ce aer bolnav şi stricat în toată această 
vorbărie exaltată despre „mântuire 41 , iubire, fericire, credinţă, 
adevăr, „viaţă veşnică 44 ! Luaţi în schimb o carte păgână, 
de pildă Petronius, unde, în fond, nu se face, nu se spune, 
nu se vrea, nu este apreciat nimic altceva decât ceea ce, 
după un criteriu valoric creştin ipocrit, reprezintă un păcat, 
ba chiar un păcat capital. Şi cu toate acestea: ce senzaţie 
de sănătate în aerul curat, în spiritualitatea superioară a 
ritmului mai alert, a forţei eliberate, abundente şi sigure de 
viitor! în întreg Noul Testament nu apare nici măcar o 
bouffonnerie: astfel, însă, o carte este infirmată... 

188 . 

Caracterul profund ignobil cu care este apreciată orice 
formă de viaţă din afara creştinismului: nu le ajunge să-şi 
înjosească adversarii, ei au nevoie, nici mai mult nici mai 
puţin, de o defăimare a tot ceea ce nu sunt ei. .. Cu aroganţa 
sfinţeniei se-mpacă de minune un suflet abject şi perfid: 
dovadă primii creştini. 

Viitorul: ei îl vând la un preţ bun... Este forma cea 

A 

mai impură de spirit din câte există. întreaga viaţă a lui 
Christos e prezentată astfel încât să corespundă profeţiilor: 
el se poartă aşa, pentru ca ei să aibă dreptate... 

189 . 

Interpretarea mincinoasă a cuvintelor, a gesturilor şi 
stărilor muribunzilor: de pildă, frica în faţa morţii e con¬ 
fundată principial cu frica de „după-moarte“... 

190 . 

Creştinii au procedat ca şi evreii, iar ceea ce ei au 
simţit drept condiţie existenţială şi înnoire au pus în gura 
maestrului lor, incrustându-i cu acestea viaţa. De asemenea, 
ei i-au atribuit ulterior întreaga înţelepciune aforistică 
pe scurt, şi-au prezentat viaţa şi faptele reale drept o ascul¬ 
tare, sfinţindu-le astfel pentru propaganda lor. 

Ceea ce susţine întregul devine vizibil la Pavel: e 
derizoriu. Restul este opera unui tip de sfinţi pornind de la 
ceea ce era sfânt pentru ei. 

A 

întreaga „concepţie minunată“, inclusiv învierea, este 
o consecinţă a glorificării de sine a comunităţii, care şi-a 
atribuit ceea ce, într-un grad superior, atribuise învăţătorului 
ei (respectiv şi-a extras forţa din el...). 

191 . 

Creştinii nu au practicat niciodată ceea ce le-a reco¬ 
mandat lisus, iar vorbăria neruşinată despre Justificarea 
prin credinţă", cât şi semnificaţia supremă şi unică a aces¬ 
teia sunt doar consecinţa faptului că biserica n-a avut cura¬ 
jul şi voinţa să accepte actele pe care le cerea lisus. 

Budistul acţionează altfel decât cel care nu e budist; 
creştinul acţionează ca toată lumea şi are un creştinism al 
ceremoniilor şi al stărilor sufleteşti. 

Perfidia profundă şi vrednică de dispreţ a creştinismului 
din Europa devenim într-adevăr obiectul de dispreţ al 
arabilor, al hinduşilor şi al chinezilor... Ascultaţi discur¬ 
surile primului om de stat german cu privire la ceea ce 
preocupa de fapt Europa în urmă cu patruzeci de ani... 

192 . 

/V 

„Credinţă “ sau „fapte”? - Insă e tot atât de firesc ca 
faptelor, obişnuinţei pentru anumite fapte, să li se asocieze 
o anumită estimare a valorilor şi în cele din urmă o 
conştiinţă, pe cât de artificial este ca dintr-o simplă esti¬ 
mare a valorilor să apară „fapte“. Trebuie să te antrenezi 
nu în întărirea sentimentelor legate de valoare, ci în acţiune: 
trebuie mai întâi să poţi ceva... Diletantismul creştin al lui 
Luther. Credinţa este un algoritm. Fundalul îl constituie 
profunda convingere a lui Luther, şi a celor asemenea lui, 
că sunt incapabili de fapte creştine - un aspect personal 
învăluit într-o extremă suspiciune dacă nu cumva orice 
acţiune este un păcat şi vine de la diavol: astfel încât valoa¬ 
rea existenţei revine anumitor stări, foarte încordate, de 
inactivitate (rugăciune, efuziune etc). - Până la urmă el ar 
avea dreptate: instinctele care se manifestă în întreaga operă 
a reformatorilor sunt cele mai brutale din câte există. Doar 
prin ignorarea absolută de sine, prin cufundarea în opus, 
doar ca iluzie („credinţă 14 ) puteau ei să suporte existenţa. 

193 . 

„Ce să faci pentru a crede? 44 - o întrebare absurdă. 
Ceea ce lipseşte în creştinism este abţinerea de la tot ceea 
ce Christos a poruncit să se facă. 

Este însăşi viaţa meschină, interpretată însă cu un ochi 
plin de dispreţ. 


194 . 

Intrarea în viata adevărată - îti salvezi de moarte viata 

5 9 9 

personală trăind o viaţă generală - 

195 . 

„Creştinismul 44 a ajuns ceva fundamental deosebit de 
ceea ce a făcut şi a vrut întemeietorul său. El este marea 
mişcare antipăgână a Antichităţii formulată prin utilizarea 
vieţii, a concepţiei şi „cuvintelor 44 întemeietorului creş¬ 
tinismului, dar într-o interpretare absolut arbitrară, după 
schema unor nevoi fundamental diferite: transpus în lim¬ 
bajul tuturor religiilor subterane existente deja - 

El este apariţia pesimismului (- în timp ce Iisus vroia 
să aducă pacea şi fericirea mieilor): şi anume pesimismul 
celor slabi, al supuşilor, al suferinzilor şi asupriţilor. 

Duşmanul lor de moarte este 1) puterea în caracter, 
spirit şi gust, „mundanitatea 44 , 2) „fericirea 44 clasică, super¬ 
ficialitatea elevată şi scepticismul, mândria severă, des¬ 
frâul excentric şi împăcarea cu sine distantă a înţeleptului, 
rafinamentul grecesc în gest, cuvânt şi formă. Duşmanul 
lor de moarte este romanul, tot atât de mult ca şi grecul. 

încercare a antipăgânismului de a se întemeia filosofic 
şi de a se face posibil: simţul pentru figurile echivoce ale 
vechii culturi, mai ales Platon, acest antielin şi semit din 
instinct... De asemenea pentru stoicism, care este în esenţă 
opera semiţilor (- „demnitatea 44 ca severitate, lege, virtutea 
ca măreţie, responsabilitate de sine, autoritatea, ca suve¬ 
ranitate personală supremă - toate acestea sunt semite. 
Stoicul este un şeic arab înfăşurat în straie şi concepte 
greceşti). 

196 . 

Creştinismul preia doar lupta deja existentă împotriva 
idealului clasic, împotriva religiei elevate. Intr-adevăr, 
această întreagă transformare reprezintă o transpunere în 
nevoile şi nivelul de înţelegere al masei religioase de odi¬ 
nioară: acea masă care credea în Iisus, Mithra, Dionysos, 
„Marea Mamă“ şi care cerea de la o religie: 1) speranţa în 
Viaţa de Apoi, 2) fantasmagoria sângeroasă a animalului 
jertfit (misterul), 3) fapta mântuitoare, legenda sfântă, 

4) ascetismul, negarea lumii, „purificarea 11 superstiţioasă, 

5) ierarhia, o formă de constituire a comunităţii. Pe scurt: 
creştinismul se adaptează la antipăgânismul existent deja, 
ivit pretutindeni, la cultele ce au fost combătute de 
Epicur... mai exact la religiile masei de jos, ale femeilor, 
ale sclavilor, ale straturilor lipsite de nobleţe. 

Avem prin urmare drept confuzii: 

1) nemurirea persoanei; 

2) aşa-zisa cealaltă lume; 

3) absurditatea conceptului de vină şi a celui de peni¬ 
tenţă în centrul interpretării existenţei; 

4) desacralizarea omului în locul îndumnezeirii sale, 
căscarea prăpastiei celei mai adânci peste care 
te-ajută să treci doar minunea, doar prostraţia celui 
mai profund dispreţ de sine; 

5) întreaga lume a imaginaţiei corupte şi a afectului 
maladiv, în locul practicii simple, pline de iubire, 
în locul unei fericiri budiste acesibile pe pământ; 

6) o ordine ecleziastică bazată pe cler, teologie, cult, 
sacrament; pe scurt, tot ceea ce combătuse Iisus din 
Nazaret; 

7) minunea în toţi şi în toate, superstiţia: în timp ce 
tocmai elementul distinctiv al iudaismului şi al celui 
mai vechi creştinism a fost aversiunea sa faţă de 
minune, relativul său caracter raţional. 

197 . 

Premisa psihologică: obscurantismul, incultura, igno¬ 
ranţa ce a uitat de orice ruşine: imaginaţi-vă aceşti sfinţi 
neruşinaţi în mijlocul Atenei; 

instinctul iudaic al „aleşilor": ei monopolizează ne¬ 
condiţionat toate virtuţile şi socotesc restul lumii drept 
opusul lor; un semn elocvent al trivialităţii sufletului; 

absenţa deplină a scopurilor autentice, a sarcinilor 
reale, pentru care ai nevoie de alte virtuţi decât cele ale 
făţarnicilor, - statul i-a scutit de acest efort: vulgul neruşinat 
s-a purtat ca şi când n-ar fi avut nevoie de ele. 

„De nu veţi deveni asemeni copiilor oh, cât de 
departe suntem de această naivitate psihologică! 

198 . 

/V 

întemeietorul creştinismului a trebuit să plătească pen¬ 
tru că s-a adresat păturii celei mai de jos a societăţii şi 
inteligenţei iudaice. Ea l-a conceput conform spiritului pe 
care ea îl înţelegea... E un adevărat scandal faptul că s-a 
fabricat o viaţă a Mântuitorului, un Dumnezeu personal, 
un mântuitor personal, o nemurire personală, păstrându-se 
întreaga meschinărie a „persoanei" şi a „istoriei" dintr-o 
concepţie ce contestă realitatea oricărui element personal 
şi istoric... 

Legenda mântuirii în locul simbolicului acum şi de-a 
pururi, al lui aici şi pretutindeni; miracolul în locul sim¬ 
bolului psihologic. 


199 . 

Nimic nu este mai puţin ingenuu decât Noul Testa¬ 
ment. Se ştie pe ce sol a crescut. Acest popor cu o voinţă 
neînduplecată faţă de sine, care, după ce-şi pierduse de 
mult orice fond natural şi dreptul propriu la existenţă, a 

ştiut totuşi să se impună având, în plus, nevoie să se legi¬ 
timeze prin ipoteze cu totul artificiale şi pur imaginare (ca 
popor ales, comunitate de sfinţi, popor al făgăduinţei, ca 
„biserică"): acest popor a manipulat vechea pia fraus cu o 
asemenea desăvârşire, cu un asemenea grad de „conştiinţă 
curată", încât nu poţi fi suficient de precaut atunci când el 
predică morala. Dacă evreii se-nfaţişează drept puritatea 
însăşi, pericolul a devenit major: trebuie să-ţi aduni micul 
fond de inteligenţă, neîncredere şi răutate atunci când citeşti 
Noul Testament. 

Oameni de cea mai joasă sorginte, în parte şleahtă de 
vagabonzi, excluşii nu doar ai societăţii alese dar şi ai celei 
onorabile, crescuţi departe chiar şi de izul culturii, fără 
educaţie, fără ştiinţă, fără a bănui măcar că ar putea exista 
un simţ moral şi pentru lucrurile spirituale, tocmai - evrei: 
pricepuţi din instinct, ca prin toate ipotezele superstiţioase, 
prin ignoranţa însăşi să creeze un avantaj, o persuasiune. 

200 . 

Eu privesc creştinismul drept cea mai funestă min¬ 
ciună a persuasiunii ce a existat vreodată, drept marea 
minciună profană: smulg mugurii şi lăstarii idealului său 
oricum s-ar deghiza, resping orice jumătăţi sau trei sferturi 
de măsură, - eu constrâng la război împotriva sa. 

Moralitatea oamenilor simpli ca măsură a lucrurilor: 
aceasta este cea mai respingătoare degradare a culturii de 
până acum. Şi această formă de ideal rămânând atârnată 
ca „Dumnezeu" deasupra umanităţii! 

201 . 

Oricât de modeste pretenţii ai avea cu privire la ones¬ 
titatea intelectuală, în contact cu Noul Testament nu poţi 
să-ţi reprimi un disconfort indicibil: căci obrăznicia de- 

şănţată a dorinţei de a se pronunţa cu privire la marile 
probleme a celor mai puţini chemaţi, ba chiar pretenţia lor 
de a decide în asemenea chestiuni depăşeşte orice măsură. 
Frivolitatea neruşinată cu care se vorbeşte aici despre pro¬ 
blemele cele mai inaccesibile (viaţă, lume, Dumnezeu, scop 
al vieţii), de parcă ele nici n-ar fi probleme, ci doar nişte 
bagatele cu care se joacă aceşti sfmţişori! 

202 . 

Aceasta a fost forma cea mai funestă de megalomanie 
ce a existat vreodată pe pământ: - când aceşti mărunţi 
avortoni făţarnici au început să revendice pentru sine cu¬ 
vinte ca „Dumnezeu", „Judecata de Apoi", „adevăr", „iu¬ 
bire", „înţelepciune", „duh sfânt" delimitându-se astfel de 
„lume", când această specie de om a început să răstălmă¬ 
cească pentru sine valorile, ca şi când ei ar fi fost sensul, 
sarea, măsura şi ponderea: atunci ar fi trebuit să li se ridice 
case de nebuni şi-apoi să fie uitaţi acolo. Faptul că au fost 
prigoniţi a reprezentat o prostie antică în stil mare: astfel 
lumea i-a luat în serios, astfel au devenit ei un model. 

întreaga năpastă a fost posibilă pentru că exista deja în 
lume o formă înrudită cu megalomania, cea iudaică (după 
ce s-a căscat prăpastia dintre evrei şi evreii creştinaţi, aceştia 
din urmă au trebuit să utilizeze încă o dată - şi într-o 
ultimă potenţare a eficienţei în scopul propriei autocon¬ 
servări - metoda autoconservării inventată de instinctul 
iudaic); pe de altă parte, întrucât filosofia morală elină a 
făcut totul spre a pregăti un fanatism moral chiar în rândul 
grecilor şi al romanilor şi spre a-1 face atrăgător... Platon, 
marea punte a corupţiei, cel care, pentru prima dată, n-a 
mai vrut să accepte natura în morală, cel care devalorizase 
deja zeii greci prin conceptul său de „bine", pe care iudais¬ 
mul îl circumcisese deja ( - în Egipt?). 

203 . 

Aceste virtuţi gregare nu conduc deloc spre „viaţa 
eternă 11 : a le pune în scenă şi a fi actorul lor poate părea 
un lucru inteligent, dar pentru cel care ştie cât de cât să 
privească, totul nu-i decât cea mai jalnică dintre farse. Nu 
meriţi câtuşi de puţin un privelegiu în cer şi pe pământ 
dacă te-ai împlinit ca oaie angelică, ci, în cel mai bun caz, 
rămâi doar o comută absurdă - presupunând că nu vei 
plesni de înfumurare şi nu vei scandaliza prin atitudini 
justiţiare. 

Teribila transfigurare coloristică prin care sunt ilumi¬ 
nate aici virtuţile meschine - ca o reflecţie a calităţilor 

5 5 5 

divine! 

Intenţia şi utilitatea naturală a fiecărei virtuţi trecute 
principial sub tăcere; ea are o valoare doar din perspectiva 
unei porunci divine, a unui model divin, doar în perspec¬ 
tiva unor bunuri viitoare şi religioase. (Splendid: ca şi când 
ar fi vorba despre „mântuirea sufletului 11 : însă era doar un 
mijloc pentru a „rezista 11 aici cu cât mai multe sentimente 
frumoase). 


204 . 

Legea, formularea viguros-realistă a unor condiţii de 
conservare a unei comunităţi, interzice o serie de acţiuni 
cu o anumită orientare, în special cele îndreptate împotriva 
comunităţii: ea nu interzice atitudinea interioară din care 

5 

decurg aceste acţiuni - căci are nevoie de astfel de acţiuni 
într-o altă direcţie, şi-anume împotriva duşmanilor comu¬ 
nităţii. Or, idealistul moral vine şi spune: „Dumnezeu vede 
inimile: acţiunea în sine nu este încă nimic; trebuie să 
smulgi atitudinea ostilă din care ea izvorăşte...“ In condiţii 
normale nu poţi decât să râzi la auzul unor asemenea cu¬ 
vinte; doar în acele cazuri excepţionale când o comunitate 

trăieşte absolut în afara constrângerii de a se lupta pentru 
propria existenţă ele sunt luate în seamă. Un mod de gân¬ 
dire dispare atunci când utilitatea lui nu mai este sesizabilă. 

Acesta a fost, de pildă, cazul în momentul apariţiei lui 
Buddha în mediul unei societăţi foarte paşnice şi chiar 
vlăguite spiritual. 

Acesta a fost de asemenea cazul în privinţa primelor 
comunităţi creştine (deopotrivă comunităţi iudaice), a căror 
premisă este societatea iudaică apolitică. Creştinismul putea 
să crească doar pe solul iudaismului, adică în sânul unui 
popor care renunţase deja la politică şi trăia un fel de 
existenţă parazitară în cadrul ordinii romane a lucrurilor. 
Creştinismul a mers un pas mai departe: te poţi „castra" 
mult mai mult - împrejurările o permit. - Natura e izgonită 
din morală atunci când se spune: „iubiţi-vă duşmanii": căci 
acum natura - „trebuie să-ţi iubeşti aproapele şi să-ţi urăşti 
duşmanul"- şi-a pierdut sensul în interiorul legii (al in¬ 
stinctului); acum abia trebuie reîntemeiată şi iubirea faţă 
de aproape (ca o formă de iubire faţă de Dumnezeu). Pre¬ 
tutindeni este vârât Dumnezeu şi scoasă astfel o utilitate; 
pretutindeni se contestă sursa autentică a oricărei morale: 
respectarea naturii, ce constă tocmai în recunoaşterea unei 
morale naturale, e principial suprimată... 

De unde provine stimulul seducător al unui asemenea 
ideal de umanitate castrat? De ce nu produce şi el dezgust, 
aşa cum ne dezgustă imaginea castratului?... Iată răspun¬ 
sul: nici vocea castratului nu ne dezgustă, în ciuda cruntei 

mutilări ce o condiţionează: ea a devenit mai dulce... 

* 

Tocmai datorită faptului că i s-au extirpat „organele virile" 
a pătruns în virtute un timbru feminin pe care ea nu l-a 
avut anterior. 

Să ne gândim, pe de altă parte, la asprimea teribilă, 
pericolul şi imprevizibilul inerente unei vieţi de virtuţi 
masculine - viata unui corsican, astăzi încă, sau viata ara- 

bilor păgâni (ce se aseamănă până în detaliu cu cea a 
corsicanilor: cântecele lor ar putea fi compuse de corsi- 
cani) - vom înţelege astfel cum tocmai specia cea mai 
robustă de om e fascinată şi impresionată de acest sunet 
voluptuos al „bunătăţii 11 şi „purităţii 11 ... O pastorală... o 
idilă... „omul bun 11 ; toate acestea impresionează cel mai 
mult în epoci când tragedia aleargă pe străzi. 

* 

Astfel înţelegem, de asemenea, în ce măsură „idealis¬ 
tul 11 (- eunucul idealului) provine şi el dintr-o anumită 
realitate, nefiind un simplu fantast... El a ajuns la 
cunoaşterea faptului că o asemenea interdicţie trivială a 
unor acţiuni nu are nici un sens pentru forma sa de reali¬ 
tate (întrucât tocmai instinctul pentru aceste acţiuni a fost 
slăbit, datorită îndelungatei lipse de exerciţiu şi de con¬ 
strângere la exerciţiu). Castratorul formulează o sumă de 
noi condiţii de conservare pentru oamenii unei anumite 
specii: prin aceasta el este un realist. Mijloacele pentru 
legislaţia sa sunt aceleaşi ca şi pentru legislaţiile anterioare: 
apelul la orice fel de autoritate, la „Dumnezeu 11 , utilizarea 
conceptelor de „vină şi pedeapsă 11 , cu alte cuvinte el uti¬ 
lizează toate accesoriile vechiului ideal, dar într-o nouă 
interpretare: pedeapsa, de pildă, este mai interiorizată (even¬ 
tual ca remuşcare). 

In praxi această specie de om dispare de îndată ce 
condiţiile excepţionale ale existenţei sale încetează - un 
fel de Tahiti şi fericire tropicală aşa cum a fost viaţa evrei¬ 
lor simpli din provincie. Singurul lor adversar natural 
este mediul din care au răsărit: împotriva lui trebuie ei să 
lupte, împotriva lui trebuie ei să-şi dezvolte afectele 
ofensive şi defensive: adversarii ei sunt adepţii vechiului 
ideal (- această specie de ostilitate este reprezentată strălu¬ 
cit de Pavel prin raportul său faţă de elementul iudaic, de 

Luther prin raportul faţă de idealul clerical-ascetic). Forma 
cea mai blândă a acestei ostilităţi este cu siguranţă aceea 
a primiloi budişti: poate că pentru nimic altceva nu s-a 
cheltuit atâta efort pentru a descuraja şi slăbi sentimentele 
ostile. Lupta împotriva resentimentului apare aproape drept 
prima sarcină a budistului: doar astfel se garantează pacea 
sufletului. A te desprinde, însă fără ranchiună: aceasta pre¬ 
supune în orice caz o umanitate uluitor de îmblânzită şi de 
îndulcită, - sfinţii... 


❖ 

Inteligenţa castratismului moral. - Cum se duce 
războiul împotriva afectelor şi valorizărilor masculine? Nu 
există mijloace fizice de forţă, astfel încât rămâne doar 
războiul de persuasiune, de vrăjire, războiul minciunii, pe 
scurt războiul „spiritual". 

Reţeta întâi: virtutea în general este monopolizată ca 
ideal propriu; idealul mai vechi este negat până când ajunge 
un opus al oricărui ideal. Aici este nevoie de o artă a 
calomniei. 

Reţeta a doua: tipul propriu este instituit drept criteriu 
valoric universal: el este proiectat în lucruri, în spatele lor 
ca ordine a lucrurilor - ca Dumnezeu. 

Reţeta a treia: duşmanii idealului propriu sunt prezentaţi 
drept duşmani ai lui Dumnezeu; îţi inventezi dreptul la 
patosul major, la putere, dreptul de a blestema şi de a 
binecuvânta. 

Reţeta a patra: orice suferinţă, tot ceea ce e straniu, 
îngrozitor şi funest în existenţă este dedus din ostilitatea 
faţă de propriul ideal: - orice suferinţă survine ca pedeapsă, 
chiar şi la adepţi (doar dacă nu e o încercare etc.). 

Reţeta a cincea: ajunge să interpretezi naturia ca opus 
al idealului propriu: a socoti drept o probă fundamentală 
de răbdare, drept o formă de martiriu rezistenţa cât mai 

îndelungată în spaţiul naturalului; să te deprinzi cu un 
dedain al expresiei şi manierelor faţă de toate „lucrurile 
naturale". 

Reţeta a şasea: victoria antinaturalului, a castratismu- 
lui ideal, victoria lumii purităţii, a binelui, a neprihănirii şi 
fericirii e proiectată în viitor ca sfârşit, ca final, ca marea 
speranţă, ca „venire a împărăţiei lui Dumnezeu". 

-Sper că încă mai puteţi râde de această erijare a 

unei specii insignifiante în criteriu valoric al lucrurilor... 

205 . 

Nu-mi place deloc la acel Iisus din Nazareth sau la 
apostolul său Pavel faptul că au turnat atâtea în capul 
oamenilor simpli, de parcă virtuţile modeste ale acestora ar 
avea vreo semnificaţie. A trebuit să plătim prea scump 
acest lucru: căci ei au compromis calităţile mai valoroase 
de virtute şi om, ei au aşezat în opoziţie conştiinţa încăr¬ 
cată şi demnitatea sufletului nobil, ei au orientat greşit 
pornirile curajoase, generoase, temerare, excesive ale sufle¬ 
tului puternic, până la autodistrugere... 

206 . 

în Noul Testament, mai ales în Evanghelii, eu nu aud 
să vorbească nimic „divin": aud mai degrabă o formă indi¬ 
rectă a setei nemăsurate de a calomnia şi de a distruge - 
una dintre formele cele mai necinstite de ură. Lipseşte 
orice cunoaştere a însuşirilor unei naturi superioare. Un 
abuz neruşinat de tot felul de cumsecădenii; întreaga co¬ 
moară a Proverbelor este exploatată şi uzurpată; a fost 
necesară venirea unui Dumnezeu pentru a le spune acelor 
vameşi etc. - 

Nimic nu este mai obişnuit decât această luptă împo¬ 
triva fariseilor cu ajutorul unei aparenţe morale absurde şi 

nepractice; mulţimea şi-a găsit mereu propria încântare 
într-un asemenea tour de force. Reproşul „făţărniciei 41 din 
această gură! Nimic nu e mai obişnuit decât această tratare 
a adversarilor - un indiciu extrem de compromiţător pen¬ 
tru nobleţe, sau nu?... 


207 . 

Creştinismul primitiv înseamnă abolirea statului: el 
interzice jurământul, serviciul militar, tribunalele, apărarea 
de sine şi apărarea vreunui întreg, diferenţa dintre compa¬ 
triot şi străin; de asemenea, ordinea de castă. 

Modelul reprezentat de Christos: el nu se opune celor 
care îi fac rău; nu se apără; ba mai mult: el „întinde şi 
celălalt obraz 44 (la întrebarea „Tu eşti Christosul 44 , el 
răspunde „iar de-acum o să vedeţi, Fiul omului la dreapta 
Tatălui şi venind pe norii cerului 44 ). El interzice apostolilor 
săi să-l apere; el atrage atenţia că ar putea fi ajutat, dar că 
nu vrea. 

Creştinismul este de asemenea abolirea societăţii: el 
favorizează tot ceea ce este dispreţuit de aceasta, creşte din 
solul celor compromişi, condamnaţi, excluşi, din solul 
„păcătoşilor 44 , al „vameşilor 44 , al „prostituatelor 44 , al vulgu¬ 
lui („pescarilor 44 ), el desconsideră bogaţii, învăţaţii, aris¬ 
tocraţii, virtuoşii, „corecţii 44 . 

208 . 

Războiul purtat în Noul Testament împotriva celor 
nobili şi puternici e acelaşi ca al lui Reineke şi are aceleaşi 
mijloace: îl distinge doar mirul bisericesc şi un refuz mai 
decis de a recunoaşte propria viclenie. 

209 . 

Evanghelia: vestea că umiliţilor şi săracilor le este 
permis accesul spre fericire - că nu trebuie decât să te 
desprinzi de instituţia, tradiţia şi tutela castelor superioare: 
astfel, apariţia creştinismului nu-i altceva decât concepţia 
tipică a socialiştilor. 

Proprietate, câştig, patrie, castă şi rang, tribunale, poli¬ 
ţie, stat, biserică, învăţământ, artă, armată: toate acestea 
sunt tot atâtea piedici în calea fericirii, erori, capcane, lu¬ 
crări diabolice, cărora Evanghelia le anunţă judecata - totul 
tipic pentru concepţia socialiştilor. 

în spatele revoltei, explozia urii acumulate faţă de 
„stăpâni 11 , instinctul pentru gradul înalt de fericire ce ar 
putea să existe - după o atât de îndelungată exploatare - 
deja în faptul-de-a-te-simţi-liber... (De obicei, un simptom 
că straturile inferioare au fost tratate prea uman, că ele 
simt deja pe vârful limbii gustul unei fericiri interzise lor... 
Nu foamea naşte revoluţii, ci faptul că mulţimii i-a venit 
pofta en mangeant...) 


210 . 

Citiţi o dată Noul Testament ca pe o carte a ademeni¬ 
rii: virtutea este confiscată cu instinctul că astfel îţi atragi 
de partea ta opinia generală, - şi anume virtutea cea mai 
modestă ce recunoaşte doar oaia ideală, inclusiv păstorul, 
şi nimic altceva: o virtute drăgălaşă, binevoitoare, com¬ 
plezentă şi visător împăcată ce nu are nici o pretenţie spre 
exterior, - ce se delimitează de „lume 11 . înfumurarea cea 
mai stupidă , ca şi când destinul umanităţii s-ar învârti în 
jurul ei astfel încât comunitatea ar fi pe de o parte tot ceea 
ce este drept, iar lumea, pe de altă parte, tot ceea ce este 
fals, etem-reprobabil şi abject. Ura cea mai stupidă împo¬ 
triva a tot ceea ce presupune putere: însă fără a se atinge 




Critica valorilor supreme precedente 


141 


de ea! Un fel de detaşare lăuntrică, ce în exterior lasă totul' 
aşa cum a fost (servitute şi sclavie; a şti să faci din toate 
un mijloc în slujba lui Dumnezeu şi a virtuţii). 

211 . 

Creştinismul este posibil ca forma cea mai privată de 
existenţă; el presupune o societate restrânsă retrasă, întru 
totul apolitică, - el ţine de conventicul. Un „stat creştin", 
o „politică creştină", dimpotrivă, sunt o neruşinare, o min¬ 
ciună ca, de pildă, un comandament creştin care vede în 
„Dumnezeul mulţimilor", până la urmă, un şef de stat major. 
Nici papalitatea n-a fost în stare vreodată să ducă o politică 
creştină...; iar atunci când reformatorii se ocupă de politică, 
precum Luther, se ştie că ei sunt tot atât de fideli lui 
Machiavelli ca un imoralist sau tiran oarecare. 

212 . 

Creştinismul este încă oricând posibil. El nu este legat 
de nici una dintre dogmele neruşinate care s-au împopoţonat 
cu numele său: el nu are nevoie nici de concepţia despre 
Dumnezeul personal , nici de păcat, nemurire , mântuire sau 
credinţă; el n-are nevoie nici măcar de o metafizică, cu 
atât mai puţin de ascetism sau de o „ştiinţă a naturii" 
creştină. Creştinismul este o practică, nu o concepţie asu¬ 
pra credinţei. El ne spune cum să acţionăm, nu ce anume 
trebuie să credem. 

Cel care ar spune astăzi: „nu vreau să fiu soldat", „nu 
mă interesează justiţia", „n-am nevoie de serviciile poliţiei", 
„nu vreau să fac nimic care să-mi afecteze liniştea inte¬ 
rioară: iar dacă pentru asta trebuie să sufăr, nimic nu-mi va 
întreţine mai bine această linişte decât suferinţa"- acela ar 
fi creştin. 

213 . 

Despre istoria creştinismului. - Permanenta modifi¬ 
care a mediului social: concepţia creştină îşi schimbă ast¬ 
fel permanent centrul de greutate... Favorizarea celor de 
jos şi a oamenilor simpli... Evoluţia pe care o cunoaşte 
caritas... Tipul „creştin 41 îşi reînsuşeşte treptat tot ceea ce 
el a negat la început (în a cărui negare consta el -). 
Creştinul devine cetăţean, soldat, jurat, muncitor, negustor, 
învăţat, teolog, preot, filosof, hangiu, artist, patriot, politi¬ 
cian, „prinţ“... el reia toate activităţile pe care le-a renegat 
(- apărarea de sine, tribunalul, pedeapsa, jurământul, dis¬ 
criminarea între un popor şi altul, dispreţul, mânia...), 
întreaga viaţă a creştinului este, până la urmă, tocmai viaţa 
despre care Christos predica lepădarea... 

Biserica aparţine tot atât de mult triumfului a ceea ce 
este anticreştin ca şi statul modem, ori raţionalismul mo¬ 
dem... Biserica este barbarizarea creştinismului. 

214 . 

Şi-au impus dominaţia asupra creştinismului: iudaismul 
(Pavel); platonismul (Augustin); cultele misterice (concepţia 
mântuirii, simbolul ,,crucii“); ascetismul (- ostilitate faţă 
de „natură 41 , „raţiune 44 , „simţuri 44 , - Orient...). 

215 . 

Creştinismul ca o îndepărtare de natură specifică 
moralei animalului de turmă: printr-o neînţelegere şi orbire 
de sine depline. Democratizarea este o formă mai naturală 
a celei morale, una mai puţin mincinoasă. 

Fapt: exploataţii, cei de jos, întreaga mulţime de sclavi 
şi semisclavi vor puterea. • 

Treapta întâi: ei se eliberează - se răscumpără, mai 
întâi imaginar, se recunosc reciproc, se impun. 

Treapta a doua: intră în luptă, vor recunoaştere, drep¬ 
turi egale, „dreptate". 

Treapta a treia: ei vor privilegii (atrag de partea lor 
reprezentanţi ai puterii). 

Treapta a patra: ei vor puterea doar pentru sine, şi o 
au... 

A 

In creştinism trebuie deosebite trei elemente: a) opri¬ 
maţii de tot felul, b) mediocrii de tot felul, c) neîmpăcaţii 
şi bolnavii de tot felul. Prin cel dintâi element, creştinismul 
luptă împotriva celor avantajaţi politic şi a idealului lor; 
prin cel de-al doilea element, împotriva excepţiilor şi a 
privilegiaţilor (din punct de vedere spiritual, sensibil -) de 
orice fel; prin cel de-al treilea element, împotriva instinctu¬ 
lui natural al celor sănătoşi şi favorizaţi de soartă. 

Când se ajunge la victorie, în prim-plan apare al doi¬ 
lea element; căci atunci creştinismul i-a ademenit la sine 
pe cei sănătoşi şi favorizaţi de soartă (ca războinici pentru 
cauza sa), şi pe cei puternici (ca interesaţi în dominarea 
mulţimii), - astfel încât acum instinctul de turmă, natura 
mediocră considerată întru totul valoroasă dobândesc 
sancţionarea cea mai înaltă prin intermediul creştinismu¬ 
lui. Această natură mediocră ajunge, în cele din urmă, să 
se conştientizeze (- să capete curajul faţă de sine -) 
până-ntr-atât încât îşi revendică puterea chiar din punct de 
vedere politic... 

Democraţia este creştinismul înfăţişat ca natură: un 
fel de „întoarcere la natură" după ce acesta a putut fi depăşit 
de valorizarea opusă printr-o antinaturaleţe extremă.- 
Consecinţă: idealul aristocratic se îndepărtează acum de 
natură („omul superior", „nobil", „artist", „pasiune", „cu¬ 
noaştere"; romantismul drept cult al excepţionalului, ge¬ 
niul etc.). 

216 . 

Când înşişi „ stăpânii “ pot deveni creştini. - Instinctu¬ 
lui unei comunităţi (trib, familie, neam, obşte) îi este ine¬ 
rent faptul de a resimţi stările şi aspiraţiile cărora ea le 
datorează conservarea ca fiind valoroase în sine, de pildă 
supunerea, mutualitatea, menajamentul, moderaţia, mila, - 
prin urmare faptul de a reprima tot ceea ce se opune aces¬ 
tora sau le contrazice. 

De asemenea, instinctului conducătorilor (fie ei indi¬ 
vizi sau caste) îi sunt inerente patronarea şi elogierea 
virtuţilor prin care supuşii devin obedienţi şi manipulabili 
(- stări şi afecte ce pot fi cu totul străine celor proprii 
stăpânilor). 

Instinctul de turmă şi instinctul conducătorilor laudă 
deopotrivă o sumă de calităţi şi stări - însă din motive 
diferite: primul dintr-un egoism nemijlocit, al doilea dintr-un 
egoism indirect. 

Acceptarea creştinismului de către rasele de stăpâni 
este, în esenţă, consecinţa înţelegerii faptului că creştinismul 
este o religie de turmă ce propăvăduieşte ascultarea: pe 
scurt, că-i stăpâneşti mai uşor pe creştini decât pe cei care 
nu sunt creştini. Semnalându-i acest fapt, papa recomandă 
şi astăzi împăratului chinez propaganda creştină. 

Se ajunge ca forţa de seducţie a idealului creştin să 
acţioneze poate cel mai intens asupra naturilor care iubesc 
pericolul, aventura, şi contradictoriul, care iubesc orice 
situaţie unde se pot risca pe sine, unde însă poate fi atins 
un non plus ultra al sentimentului de putere. Gândiţi-vă la 
sfânta Tereza în mijlocul instinctelor eroice ale fraţilor ei: 
- creştinismul apare aici ca o formă de desfrâu a voinţei, 
a forţei voinţei, ca o donquijoterie a eroismului... 

3 . Idealuri creştine 

217 . 

Război împotriva idealului creştin , împotriva concepţiei 
despre „fericire" şi „mântuire" ca ţel al vieţii, împotriva 
supremaţiei celor inocenţi, a inimilor curate, a suferinzilor 
şi a nefericiţilor. 

Când şi unde a semănat vreodată un om demn de a fi 
luat în consideraţie cu acel ideal creştin? Cel puţin în ochii 
unui psiholog sau augur! - răsfoiţi toţi eroii lui Plutarh. 

218 . 

Privilegiul nostru: trăim în epoca comparaţiei , putem 
reconstitui aşa cum nu s-a reconstituit niciodată: noi suntem 
conştiinţa de sine a istoriografiei în genere. Noi savurăm 
altfel, suferim altfel: compararea unei diversităţi extraor¬ 
dinare este activitatea noastră instinctivă. înţelegem totul, 
trăim totul, nu mai avem în noi nici un sentiment ostil. 
Chiar dacă noi înşine cădem prost astfel, curiozitatea noas¬ 
tră binevoitoare şi aproape afectuoasă se-ndreaptă fără teamă 
spre lucrurile cele mai periculoase... 

„Totul e bun"- ne cere efort s-o negăm. Suferim dacă 
vreodată suntem atât de neinteligenţi încât să ne împo¬ 
trivim la ceva... De fapt, noi, erudiţii, împlinim astăzi cel 
mai bine învăţătura lui Christos — 

219 . 

Ironie faţă de aceia care cred că pot depăşi creştinismul 
prin ştiinţele modeme ale naturii. Judecăţile de valoare 
creştine nu sunt astfel deloc depăşite. „Christos pe cruce" 
este, - în continuare, simbolul cel mai sublim. 

220. 

Cele două mari curente nihiliste: a) budismul, b) creş¬ 
tinismul. Ultimul a atins abia acum configuraţii culturale 
în care îşi poate împlini vocaţia originară - un nivel căruia 
îi aparţine, în care se poate arăta în stare pură... 

221 . 

Am restabilit idealul creştin: rămâne să-i mai deter¬ 
minăm valoarea: 

1) Care valori sunt negate de acesta. Ce conţine idea¬ 
lul opus? - Mândrie, patos al distanţei, marea responsabi¬ 
litate, exuberanţă, superba animalitate, instinctele război¬ 
nice având plăcerea victoriei, idolatrizarea pasiunii, a 
răzbunării, a vicleniei şi mâniei, a voluptăţii, a aventurii, a 
cunoaşterii idealul nobil este negat: frumuseţea, înţelep¬ 
ciunea, puterea, splendoarea, şi primejdia tipului om: cel 
care îşi propune ţeluri, omul „viitorului 11 (- aici creştinismul 
rezultă ca o concluzie din iudaism - ). 

2) Este el realizabil? - Da, însă condiţionat de climă, 
asemenea celui indian. Din ambele lipseşte munca. - El te 
desprinde de popor, de stat, de comunitatea culturală, de 
jurisdicţie, respinge învăţământul, cunoaşterea, educarea 
bunelor maniere, câştigul, comerţul... elimină tot ceea ce 
constituie folosul şi valoarea omului - îl izolează printr-o 
idiosincrasie sentimentală. Apolitic, antinaţional, nici agre¬ 
siv, nici defensiv - posibil doar în interiorul unui stat şi a 
unei vieţi sociale bine ordonate care face să prolifereze pe 
cheltuiala generală aceşti sfinţi paraziţi... 

3) Rămâne consecinţa voinţei de plăcere - şi de 
nimic altceva! „Fericirea 11 e privită drept ceva ce se dove¬ 
deşte. prin sine însăşi, ce nu mai are nevoie de nici o jus¬ 
tificare, - orice altceva (modul de a trăi şi de a concepe 
viaţa) constituie doar un mijloc pentru acest scop... 

Dar aici este vorba de o gândire trivială: frica de 
durere, de pângărire, de perdiţie chiar, ca motiv suficient 
pentru a renunţa la toate... Acesta e un mod simplist de a 
gândi, semn al unei rase epuizate; nu trebuie să ne lăsăm 
înşelaţi („Fiţi ca pruncii* 1 - Firea înrudită: Francisc din 
Assisi, nevrotic, epileptic, vizionar, ca Iisus.) 

222 . 

Omul superior se distinge de cel inferior prin neînfri¬ 
care şi desfiderea fatalităţii: e un semn de regres atunci 
când criterii valorice eudemoniste încep a fi privite ca 
supreme (- epuizare fiziologică, sărăcire a voinţei). Creş¬ 
tinismul, cu perspectiva sa asupra „fericirii", este un mod 
de gândire tipic pentru un gen suferind şi secătuit de om. 
O forţă deplină vrea să creeze, să sufere, să dispară: pentru 
ea mântuirea bigotului creştin e o muzică falsă, iar ges¬ 
turile hieratice, o iritare. 


223 . 

Sărăcie, umilinţă şi castitate - idealuri periculoase şi 
defăimătoare, însă, ca nişte otrăvuri, remedii utile în anu¬ 
mite cazuri de boli, de pildă în epoca imperială romană. 

Toate idealurile sunt periculoase: căci ele dispreţuiesc 
şi înfierează realitatea concretă; toate sunt otrăvuri, dar, ca 
remedii temporare, ele sunt indispensabile. 

224 . 

Dumnezeu l-a creat pe om fericit, inactiv, inocent şi 
nemuritor; viata noastră reală este o existentă falsă, decă- 
zută, păcătoasă, o existenţă-pedeapsă... Suferinţa, lupta, 
munca, moartea sunt apreciate ca obiecţii şi semne de în¬ 
trebare faţă de viaţă, drept ceva nefiresc, ceva ce nu tre- 

buie să dureze; împotriva căruia ai nevoie de remedii - şi 
pe care le deţii!... 

Omenirea s-a aflat de la Adam până astăzi într-o stare 
anormală: Dumnezeu însuşi l-a dat pe fiul său pentru vina 
lui Adam,-pentru a pune capăt acestei stări anormale: carac¬ 
terul natural al vieţii este un blestem: Christos redă celui 

J 

care crede în el starea normală: îl face fericit, inactiv şi 

A 

inocent. - Insă pământul nu a început să dea roade fără 
muncă; femeile nu nasc pruncii fără dureri; boala nu a 
dispărut; credincioşilor le merge aici tot atât de rău ca şi 
necredincioşilor. Doar că omul este eliberat de moarte şi 
de păcat - afirmaţii ce nu permit nici un control, dar pe 
care biserica le-a susţinut cu atât mai răspicat. „El este 
liber de păcate 11 - nu prin fapta sa, nu printr-o luptă acerbă 
din partea sa, ci răscumpărat prin faptul mântuirii - ca 
urmare el este desăvârşit, nevinovat, paradisiac... 

Adevărata viaţă - doar credinţa (adică o autoamăgire, 
o nebunie). întreaga existenţă reală, plină de tumult şi luptă, 
de strălucire şi întuneric, e doar o falsă existenţă: scopul 
este a te elibera de ea. 

„Omul inocent, inactiv, nemuritor, fericit 11 - mai ales 
această concepţie despre „suprema dezirabilitate 11 , trebuie 
criticată. De ce sunt vina, munca, moartea, suferinţa (şi, 
creştineşte vorbind, cunoaşterea..) contrare supremei 
dezirabilităţi? - Falsele concepte creştine: „fericire 11 , „ino¬ 
cenţă 11 , „nemurire 11 - 


225 . 

Lipseşte conceptul excentric al „sfinţeniei 11 , -„Dumne¬ 
zeu 11 şi „om“ n-au fost separate. Lipseşte „minunea 11 - nu 
există deloc acea sferă: singura luată în consideraţie este 
cea „spirituală 11 (adică simbolic - psihologică). Ca deca- 
dence: pandant pentru „epicureism 11 ... Paradisul, conform 
conceptului grecesc, şi el doar o „grădină a lui Epicur 11 . 

Lipseşte ţelul într-o atare viaţă: - ea nu vrea nimic; - 
o formă a „zeilor lui Epicur“; lipseşte orice motiv spre a 
mai stabili ţeluri - a avea copii totul a fost atins. 

226 . 

Ei dispreţuiesc corpul, îl nesocotesc: mai mult, îl tra¬ 
tează ca pe un duşman. Sminteala lor a fost să creadă că 
poţi trăi cu un „suflet frumos" într-o hidoşenie de cadavru... 

Pentru a face aceasta inteligibil şi altora, ei au trebuit 
să resemantizeze noţiunea de „suflet frumos", să răstoarne 
valoarea naturală până când, în cele din urmă, un ins palid, 
bolnăvicios, idiotizat şi halucinat a fost perceput ca desă¬ 
vârşire, ca „angelic", ca transfigurare, ca om superior. 

227 . 

Ignoranţa in psychologicis - creştinul nu are sistem 
nervos dispreţul şi voinţa arbitrară de a neglija cerinţele 
corpului, descoperirea corpului; ipoteza că pentru firea 
superioară a omului aşa se cuvine - că aceasta e în mod 
necesar spre binele sufletului -; reducţia principială a tu¬ 
turor trăirilor trupeşti la valori morale; boala însăşi gândită 
ca fiind^determinată moral, de pildă ca pedeapsă ori încer¬ 
care sau chiar ca stare de graţie în care omul devine mai 
desăvârşit decât ar putea fi atunci când e sănătos (- ideea 
lui Pascal), uneori îmbolnăvirea voluntară - 

228 . 

Ce anume este oare această luptă a creştinului „împo¬ 
triva naturii"? Să nu ne lăsăm înşelaţi de cuvintele şi inter¬ 
pretările sale! E natură împotriva a ceva ce este iarăşi natură. 
Frică la mulţi, dezgust la unii, o anumită spiritualitate la 
alţii, iubirea pentru un ideal descărnat şi fără dorinţe, pen- 

tru o „chintesenţă a naturii 41 la cei excepţionali - prin aceasta 
vor ei să-şi imite idealul. Fireşte, umilinţa în locul mân¬ 
driei, prevederea anxioasă faţă de dorinţe, detaşarea de 
datoriile obişnuite (detaşare prin care se creează iarăşi sen¬ 
timentul unui rang superior); frământarea unei lupte per¬ 
manente pentru nişte lucruri teribile, obişnuinţa efuziunii 
sufleteşti - toate acestea compun un tip: în el predomină 
iritabilitatea unui corp şubred, dar nervozitatea şi inspiraţia 
ei este altfel interpretată. Gustul acestor tipuri de firi 
se-ndreaptă mai întâi 1) spre ceea ce e sofisticat, 2) spre 
înflorit, 3) spre sentimentele extreme. - Pornirile naturale 
se satisfac totuşi, însă într-o nouă formă de interpretare, de 
pildă ca „legitimare înaintea lui Dumnezeu 11 , „sentiment al 
mântuirii prin graţie 11 (- orice stare evidentă de satisfacţie 
este astfel interpretată - mândria, voluptatea etc.). - Pro¬ 
blemă generală: ce se întâmplă cu omul care îşi condamnă 
componenta naturală respingând-o practic şi mutilând-o? 
De fapt, creştinul se dovedeşte a fi o formă exagerată de 
autostăpânire: pentru a-şi controla dorinţele, el pare să tre¬ 
buiască a le suprima sau a le crucifica. 

229. 

• 

Omul nu s-a cunoscut pe sine din punct de vedere 
psihologic de-a lungul mileniilor: el nu se cunoaşte nici 
astăzi. A şti, de pildă, că ai un sistem nervos (- nu şi un 
„suflet 11 ), rămâne în continuare un privilegiu al celor mai 

A 

instruiţi. Insă omului nu-i place să-şi mărturisească neştiinţa 
în această privinţă. Trebuie să fii foarte uman pentru a 
spune „nu ştiu 11 , pentru a-ţi îngădui ignoranţe. 

Dacă suferă sau e bine dispus, el nu pregetă să găsească 
o cauză pentru aceasta, doar să caute... De fapt, el nu 
poate găsi cauza, întrucît el nici nu bănuieşte măcar unde 
ar trebui să caute... Ce se întâmplă?... El ia o consecinţă 

a stării sale drept cauza ei, de pildă când o faptă făcută cu 
bună dispoziţie (în fond, ea este întreprinsă pentru că deja 
buna dispoziţie a dat curajul necesar): ecco fapta este 
motivul bunei dispoziţii... Insă cu adevărat, reuşita sa a 
fost determinată de ceea ce a determinat şi buna dispoziţie: 
coordonarea fericită a energiilor şi a sistemelor fiziologice. 

El se simte rău: ca urmare va fi mereu ros de grijă, de 
scrupul, de autocritică... într-adevăr, omul crede că starea 
sa proastă este rezultatul scrupulului său, al „păcatului 11 
său, al „criticii de sine 11 ... 

însă restabilirea revine, adesea după o adâncă epuizare 
şi prostraţie. „Cum este cu putinţă să mă simt atât de liber, 
de eliberat? E un miracol; doar Dumnezeu a putut s-o 
facă 11 . - Concluzie: „El mi-a iertat păcatele 11 ... 

De-aici rezultă o anumită practică: pentru a induce 
sentimentul păcătoşeniei, pentru a predispune spre remuş- 
care, trebuie să aduci corpul într-o stare maladivă şi suresci¬ 
tată. Metoda este cunoscută. Fireşte, nu se bănuieşte logica 
cauzală a faptului: există o explicaţie religioasă pentru 
mortificarea cărnii, ea apare ca scop în sine, în timp ce, de 
fapt, ea rezultă doar ca mijloc pentru a face accesibilă 
regretului acea indigestie acută (acea ideeJixe a păcatului, 
hipnotizarea găinii cu ajutorul stolului „păcatelor 11 ). 

Maltratarea trupului creează terenul pentru cohorta 
„sentimentelor de vinovăţie 11 , adică o suferinţă generală ce 
se vrea mărturisită ... 

Pe de altă parte, tot astfel rezultă şi metodica „mân¬ 
tuirii 11 : au fost provocate toate excesele sentimentului prin 
rugăciune, mişcări, gesturi, jurăminte, - urmează epuiza¬ 
rea, adesea brutal, adesea într-o formă epileptică. Iar în 
spatele acestei stări de adâncă somnolenţă apare strălucirea 
însănătoşirii -, exprimat religios: „mântuirea. 11 




152 


Voinţa de putere 


230 . 

Odinioară, acele stări şi consecinţe ale epuizării fizio¬ 
logice - întrucât erau pline de momente subite, înspăimân¬ 
tătoare, inexplicabile şi imprevizibile - erau socotite mai 
importante decât stările de sănătate şi consecinţele lor. Omul 
se temea: el a văzut aici o lume mai înaltă. Somnul şi 
visul, umbra, noaptea, spaima în faţa naturii au fost, pe 
rând, interpretate drept cauza apariţiei a două lumi: ar fi 
trebuit mai degrabă privite în acest sens simptomele 
epuizării fiziologice. Vechile religii îl disciplinează pe cre¬ 
dincios pentru o stare de epuizare în care el trebuie să 
trăiască astfel de lucruri... S-a crezut că astfel se pătrunde 
într-o ordine superioară, unde totul încetează a mai fi fa¬ 
miliar. - Aparenţa unei puteri superioare... 

231 . 

Somnul drept consecinţă a acelei epuizări, epuizarea 
drept consecinţă a acelei excitaţii extraordinare... 

Nevoia de somn, chiar idolatrizarea şi adorarea noţiunii 
de „somn“ în toate religiile şi filosofiile pesimiste. - 

Epuizarea este în acest caz o epuizare a rasei; somnul, 
în sens psihologic, e doar metafora unei nevoi mult mai 
adânci şi mai îndelungate de odihnă... In praxi moartea 
este cea care acţionează aici atât de seducător sub chipul 
fratelui ei, somnul... 


232 . 

A 

întregul training creştin al penitenţei şi mântuirii poate 
fi conceput ca o folie circulaire indusă voluntar: fireşte, 
putând fi produsă doar în indivizi predestinaţi, adică 

înzestraţi morbid. 

* 

233 . 

împotriva remuşcării şi a tratării sale psihologice. — A 
rămâne captiv într-o trăire e deja un semn de decadence. 
Această redeschidere a unor răni vechi, tăvălirea în dispreţul 
de sine şi remuşcare e o boală în plus, din care nu poate 
să apară niciodată „vindecarea sufletului 11 , ci mereu doar o 
nouă formă de boală a acestuia... 

Aceste „stări de graţie 11 în interiorul creştinului sunt 
simple alternări ale uneia şi aceleiaşi stări maladive - in¬ 
terpretări ale crizei epileptice într-un anumit registru pe 
care îl oferă nu ştiinţa, ci mania religioasă. 

Eşti bun până la patologie dacă eşti bolnav... Astăzi 
considerăm cea mai mare parte a aparatului psihologic cu 
care a lucrat creştinismul drept forme ale isteriei şi ale 
epilepsiei. 

A 

întreaga practică a vindecării sufleteşti trebuie reaşezată 
pe un temei fiziologic: „remuşcarea 11 ca atare este o piedică 
în calea însănătoşirii, - trebuie să căutăm a contrabalansa 
totul prin noi tratamente pentru a scăpa cât mai repede de 
morbul torturii de sine... Ar trebui să discredităm ca no¬ 
civă practica pur psihologică a bisericii şi a sectelor... Nu 
vindeci pe cineva prin rugăciuni şi prin invocarea spiri¬ 
telor rele: stările de „linişte 11 ce survin prin asemenea 
acţiuni sunt departe de a trezi încrederea din perspectivă 
psihologică... 

Eşti sănătos când îţi baţi joc de seriozitatea şi zelul 
proprii cu care te-a hipnotizat astfel un amănunt oarecare 
al vieţii tale, când, în cazul remuşcării, simţi tot atât de 
mult cât o piatră muşcată de un câine, - când ţi-e ruşine 
de regretul tău - 

Practica de până acum, cea pur psihologică şi reli¬ 
gioasă, urmărea doar o modificare a simptomelor: ea îl 
socotea restabilit pe un om atunci când acesta îngenunchea 

înaintea crucii şi jura să devină un om bun... Insă un crimi¬ 
nal care îşi ţine în mâini soarta proprie cu o anumită gra¬ 
vitate orgolioasă şi care nu-şi renegă fapta ulterior are mai 
multă sănătate a sufletului. Criminalii cu care a convieţuit 
Dostoievski la închisoare erau toţi nişte naturi monolite - 
nu sunt ei de o sută de ori mai valoroşi decât un creştin 
„zdrobit"? 

(- Recomand tratarea remuşcării prin cura Mitchell -) 

234 . 

Remuşcarea: semn că fapta depăşeşte caracterul. Există 
remuşcări şi după fapte bune: neobişnuitul lor, ceea ce le 
ridică deasupra vechiului mediu. - 

235 . 

A 

împotriva regretului. - Nu-mi place această formă de 
laşitate faţă de propria faptă; nu trebuie să te părăseşti sub 
asaltul unei ruşini neaşteptate, ori a unui impas. O mândrie 
extremă îşi are mai degrabă locul aici. în fond, la ce ajută! 
Nici o faptă nu devine nefaptuită dacă o regreţi; tot atât de 
puţin dacă este „iertată" sau „ispăşită". Ar trebui să fii 
teolog pentru a crede într-o putere ce şterge vina: noi, 
imoraliştii, preferăm să nu credem în „vină". Socotim că 
toate acţiunile au în esenţă aceeaşi valoare, - de asemenea 
că acţiunile îndreptate împotriva noastră, tocmai de aceea 
- strict economic -, pot fi fapte utile şi general-accepta- 
bile. - în anumite cazuri vom recunoaşte că am fi putut cu 
uşurinţă să ne abţinem de la o faptă, - doar împrejurările 
ne-au favorizat-o. Cine dintre noi, favorizat de împrejurări, 
n-ar fi parcurs deja întreaga scală a crimelor?... De aceea 
nu trebuie să se spună niciodată: „n-ar fi trebuit să faci 
cutare şi cutare", ci mereu doar: ce ciudat că nu am făcut 
aceasta de sute de ori până acum!"... Până la urmă, doar 

câteva - cele mai puţine - acţiuni sunt acţiuni tipice, şi 
abrevieri reale ale unei persoane; şi, luând în considerare 
cît de puţin cei mai mulţi oameni reprezintă o persoană, 
arareori se caracterizează un om printr-o singură faptă. 
Faptă produsă de împrejurări, doar epidermică şi reflexă, 
provocată de un stimul: cu mult înainte ca adâncul fiinţei 
noastre să fi fost atins de el, să fi fost incitat de el. O furie, 
o izbitură, o lovitură de pumnal: ce au acestea de-a face cu 
persoana? - Fapta aduce adesea cu sine un fel de fixitate 
a privirii şi constrângere: astfel încât la amintirea sa făptui¬ 
torul e ca vrăjit simţindu-se încă doar un accesoriu al ei. 
Această tulburare spirituală - o formă de hipnotizare - 
trebuie mai ales combătută: o singură faptă, oricare ar fi 
ea, este totuşi, în comparaţie cu tot ceea ce faci în rest, 
egală cu zero şi poate fi nesocotită, fără ca socoteala să fie 
falsă. Interesul nedrept pe care îl poate manifesta socie¬ 
tatea în a ne înregistra întreaga existenţă doar dintr-o sin¬ 
gură perspectivă, ca şi când sensul ei ar fi să conducă la o 
anumită faptă, n-ar trebui să-l molipsească şi pe făptuitor: 
din păcate aşa se întâmplă aproape întotdeauna. Motivul 
unei asemenea situaţii este acela că orice faptă cu consecinţe 
neobişnuite este urmată de o tulburare psihică: chiar indi¬ 
ferent dacă aceste consecinţe sunt bune sau rele. Observaţi 

3 3 

un îndrăgostit căruia i se face o promisiune, un poet aplau¬ 
dat de un teatru întreg: ei nu se deosebesc cu nimic - în 
ceea ce priveşte factorul torpor intellectualis - de anarhis¬ 
tul surprins de o razie. 

Există fapte care sunt nedemne de noi: acţiuni care, 
privite ca tip, ne-ar coborî într-un gen inferior. Aici trebuie 
evitată greşeala de a le socoti tipice. Există şi specia con¬ 
trară de acţiuni, cele pentru care noi nu suntem demni: 
excepţii născute dintr-o anumită plenitudine a fericirii şi a 
sănătăţii, talazul nostru cel mai înalt, pe care o furtună, o 
întâmplare l-au ridicat atât de sus: asemenea acţiuni şi 

„opere“ sunt tot atât de puţin tipice. Un artist nu trebuie 
apreciat niciodată după măsura operelor sale. 

236 . 

A 

A. In măsura în care creştinismul mai apare astăzi ca 
necesar, omul este încă pustiu şi funest... 

A 

B. Intr-o altă perspectivă, creştinismul nu este necesar 
ci, extrem de dăunător, însă el atrage şi seduce, întrucât 
corespunde caracterului morbid al unor pături întregi, al 
unor tipuri întregi ale umanităţii actuale... Având aspiraţii 
creştine, ele dau curs pornirilor proprii - aceşti decadents 
de tot felul. 

Trebuie să distingem acum riguros între A şi B. în 
cazul A, creştinismul este un remediu, cel puţin un mijloc 
de supunere (- după împrejurări, el ajută îmbolnăvirii: ceea 
ce poate fi util pentru a zdrobi tot ce-i sterp şi primitiv). 
In cazul B, el este un simptom al bolii însăşi, accentuând 
decadenţa; aici el se opune unui sistem coroborant de trata¬ 
ment şi este instinctul celor bolnavi împotriva a ceea ce 
este salubru - 


237 . 

Casta celor gravi, demni şi meditativi: iar opusă lor 
bestia infamă, murdară şi imprevizibilă o simplă pro¬ 
blemă de dresaj animal, unde dresorul trebuie să fie aspru, 
teribil şi înspăimântător pentru bestia sa. 

Toate cerinţele esenţiale trebuie puse cu o claritate 
brutală, adică exagerate de mii de ori: realizarea însăşi a 
cerinţelor trebuie prezentată cu o tuşă atât de groasă încât 
să suscite veneraţie, de pildă spiritualizarea din partea 
brahmanilor. 

* 

Lupta cu canalia şi vita. Dacă s-a atins o anumită 
formă de supunere şi ordine, abisul dintre aceşti purificaţi 
şi renăscuţi şi rest trebuie să se deschidă cât se poate de 
înspăimântător... 

Acest abis sporeşte respectul de sine la castele supe¬ 
rioare, credinţa în ceea ce ei reprezintă, - de aceea acel 
tschandala. Dispreţul şi excesul său sunt absolut corecte 
din punct de vedere psihologic, adică dispreţul trebuie 
exagerat de sute de ori, pentru a fi în genere sesizat. 

238 . 

Lupta împotriva instinctelor brutale este diferită de 
lupta împotriva instinctelor patologice; ea poate fi chiar un 
mijloc spre a supune brutalitatea, spre a îmbolnăvi. Trata¬ 
mentul psihologic în creştinism urmăreşte adeseori să trans¬ 
forme o vită într-un animal bolnav şi, prin urmare, docil. 

Lupta împotriva firilor brutale şi ticăloase trebuie să 
fie o luptă cu mijloace care au efect asupra lor: mijloacele 
proprii superstiţiei sunt indispensabile şi de neînlocuit... 

239 . 

Epoca noastră este într-un anume sens matură (adică 
decadent ), aşa cum era epoca lui Buddha... De aceea este 
posibil un creştinism fără dogme absurde (creaţiile respin¬ 
gătoare ale hibridismului antic). 

240 . 

Admiţând chiar că nu se poate aduce un contraargu- 
ment credinţei creştine, Pascal a crezut totuşi că, din per¬ 
spectiva unei posibilităţi înspăimântătoare - anume că 
creştinismul ar fi adevărat - cel mai înţelept este să fii 

creştin. Avem astăzi la îndemână - ca semn pentru cât de 
mult a pierdut creştinismul din caracterul său înspăimân¬ 
tător - cealaltă încercare de justificare a lui Pascal potrivit 
căreia, chiar dacă el ar fi o eroare, în timpul vieţii am avea 
parte de marele avantaj şi bucuria oferite de această eroare: 
se pare aşadar că, tocmai datorită efectului mângâietor al 
acestei credinţe, ar trebui ea păstrată, - deci nu datorită 
fricii de o posibilitate ameninţătoare, ci mai degrabă dato¬ 
rită fricii în fata unei vieţii inatractive. Această răsturnare 
hedonistă - argumentul bazat pe plăcere - este un simp¬ 
tom al declinului: el înlocuieşte argumentul bazat pe forţă, 
pe ceea ce - în ideea creştină - reprezintă o cutremurare, 

A 

pe frică. Intr-adevăr, în această reinterpretare, creştinismul 
se apropie de epuizare: ne mulţumim cu acest creştinism 
opiaceu întrucât nu mai avem forţa nici pentru a căuta, 
pentru a lupta, a risca, pentru a vrea să stăm singuri, nici 
pentru pascalism, pentru acest autodispreţ contemplativ, 
pentru credinţa în insignifianţa umană, pentru angoasa celui 
„poate damnat". Insă un creştinism ce urmăreşte mai ales 
să liniştească nervii bolnavi nu mai are nevoie de acea 
soluţie înspăimântătoare a unui „Dumnezeu pe cruce": fapt 
pentru care budismul progresează pe nesimţite pretutin¬ 
deni în Europa. 


241 . 

Hazul culturii europene: se afirmă adevărul unui lucru, 
în timp ce se dă curs altuia. De pildă, la ce bun întreaga 
artă a lecturii şi a criticii când interpretarea oficială a Bi¬ 
bliei - cea protestantă, ca şi cea catolică - se menţine în 
continuare în vigoare! 

242 . 

Nu ne dăm seama suficient în ce barbarie a concepte¬ 
lor trăim noi, europenii. Faptul că s-a putut crede că „mân¬ 
tuirea sufletului 41 depinde de o carte!... Şi mi se spune că 
acest lucru este crezut în continuare! 

La ce bun întreaga educaţie ştiinţifică, întreaga critică 
şi hermeneutică, dacă o asemenea absurditate a interpretării 
Bibliei precum cea menţinută de biserică nu ne-a înroşit 
încă de ruşine tot corpul? 


243 . 

De reflectat: în ce măsură se mai menţine credinţa 
funestă în providenţa divină - această credinţă care, dintre 
toate câte au existat, paralizează cel mai mult mâna şi 
raţiunea; în ce măsură sub formulele de „natură 44 , „pro¬ 
gres", „desăvârşire", „darwinism", în spatele superstiţiei 
unei anumite coapartenenţe dintre fericire şi virtute, dintre 
nefericire şi vină supravieţuiesc încă premisa şi interpre¬ 
tarea creştină. Acea încredere absurdă în mersul lucrurilor, 
în „viaţă", în „instinctul vieţii", acea resemnare bonomă, 
proprie credinţei conform căreia fiecare om nu trebuie decât 
să-şi facă datoria pentru ca totul să meargă bine - toate 
acestea au un sens numai dacă accepţi ideea unei guvernări 
a lucrurilor sub specie boni. Chiar şi fatalismul, forma 
actuală a sensibilităţii noastre filosofice, este o consecinţă 
a acelei îndelungate credinţe în necesitatea divină, o 
consecinţă inconştientă: respectiv, ca şi când nu de noi ar 
depinde ceea ce se întâmplă (ca şi când am avea dreptul să 
lăsăm lucrurile în voia lor: fiecare individ doar un modus 
al realităţii absolute -). 

244 . 

Este o culme a ipocriziei psihologice a omului faptul 
de a deduce o fiinţă drept început şi „în sine" pe baza 
criteriului angular a ceea ce-i apare acestuia ca fiind bun, 
înţelept, puternic, valoros - ignorând cu bună ştiinţă în¬ 
treaga cauzalitate în virtutea căreia există în general un 
Bine oarecare, o înţelepciune, o putere şi o valoare oare¬ 
care. Pe scurt, de a postula elemente care s-au ivit cel mai 
târziu, având astfel cea mai amplă condiţionare, nu ca fiind 
apărute, ci „în sine“, şi, pe cât posibil, chiar ca fiind cauză 
a oricărei apariţii... Dacă pornim de la experienţă, de la 
fiecare caz în care un om s-a ridicat cu mult deasupra 
limitei omenescului, observăm că orice grad ridicat de 
putere include o autonomie faţă de „bun“ şi „rău“, precum 
şi faţă de „adevărat 11 şi „fals 11 , acel om neputându-se ma¬ 
nifesta ca bunătate: observăm acelaşi lucru, iarăşi, în cazul 
oricărui grad ridicat de înţelepciune - bunătatea este aici 
de asemenea suprimată ca şi sinceritatea, dreptatea, virtu- 

A 

tea şi alte veleităţi populare legate de valorizare. In sfârşit, 
orice grad ridicat al bunătăţii însăşi nu este vizibil că el 
presupune deja o miopie spirituală şi o lipsă de rafina¬ 
ment? De asemenea, incapacitatea de a distinge între 
adevărat şi fals, între util şi dăunător, pe un interval mai 
amplu? Spre a nu mai vorbi de faptul că un grad ridicat de 
putere în mâinile celei mai mari bunătăţi ar aduce cu sine 
consecinţele cele mai catastrofale („desfiinţarea răului 11 )? 

A 

- Intr-adevăr, observaţi doar ce fel de tendinţe insuflă 
„Dumnezeul iubirii 11 credincioşilor lui: ei ruinează umani¬ 
tatea în scopul „Binelui 11 . - In praxi acelaşi Dumnezeu s-a 
dovedit din perspectiva alcătuirii reale a lumii a fi un 
Dumnezeu al maximei miopii, al diabolicului şi al 
neputinţei: de unde rezultă câtă valoare are concepţia cu 
privire la el. 

In sine, ştiinţa şi înţelepciunea nu au valoare; tot atât 
de puţin ca bunătatea: trebuie oricum să ai mai întâi ţelul 
prin care aceste însuşiri îşi dobândesc valoarea sau non 
valoarea, - ar putea exista un ţel prin care o cunoaştere 
maximă ar reprezenta o non-valoare (aşa cum, de pildă, o 
eroare maximă ar fi una dintre premisele creşterii vieţii; 
de asemenea, dacă bunătatea ar fi în stare eventual să pa¬ 
ralizeze şi să detensioneze arcurile spirale ale marilor 
dorinţe)... 

Dată fiind viaţa noastră omenească aşa cum este, orice 
„adevăr“, orice „bunătate", orice „sfinţenie", orice „caracter 
divin" în sens creştin s-au dovedit a fi un mare pericol - 
chiar şi acum omenirea este în pericol să dispară datorită 
unei idealităţi ostile vieţii. 


245 . 

Gândiţi-vă la pierderea pe care o suferă toate instituţiile 
umane, în cazul în care se postulează în genere o sferă 
divină şi transcendentă care să sancţioneze, în cele din 
urmă, aceste instituţii. Obişnuindu-ne să vedem valoarea 
în această sancţionare (de pildă în cazul căsătoriei), le-am 
redus demnitatea naturală, uneori chiar am suprimat-o... 
Natura este apreciată nefavorabil în măsura în care e vene¬ 
rată antinatura unui Dumnezeu. „Natura" a devenit „vred¬ 
nică de dispreţ", „rea"... 

Caracterul funest al unei credinţe în realitatea calităţilor 

5 f 

morale supreme ca Dumnezeu: astfel au fost contestate 
toate valorile reale şi au fost concepute ca nonvalori. Ast¬ 
fel antinaturalul a suit pe tron. Cu o logică implacabilă s-a 
ajuns la cerinţa absolută a negării naturii. 

Prin faptul că creştinismul a împins în prim-plan con¬ 
cepţia despre altruism şi iubire, el nu a instituit câtuşi de 
puţin încă interesele generale ca având o valoare mai mare 
decât interesul individual. Efectul său istoric autentic, carac¬ 
terul funest al acestui efect rămâne, dimpotrivă, creşterea 
egoismului, a egoismului individual, până la extrem (- până 
la extremul nemuririi individuale). Individul a dobândit 
prin creştinism o asemenea importanţă, a fost fixat atât de 
absolut, încât el nu a mai putut fi sacrificat: însă genul 
există doar prin jertfe umane... înaintea lui Dumnezeu toate 
„sufletele 41 au devenit egale: însă acesta este pericolul cel 
mai mare al oricărei estimări! Dacă indivizii sunt socotiţi 
egali, genul e pus sub semnul întrebării, e favorizată o 
practică ce conduce la ruinarea genului: creştinismul este 
principiul contrar opus selecţiei. Dacă degeneratul şi bol¬ 
navul („creştinul 11 ) urmează să aibă o valoare tot atât de 
mare ca şi cel sănătos („păgânul 11 ), sau chiar mai mare, 
conform judecăţii lui Pascal despre boală şi sănătate, 
cursul natural al evoluţiei este hibridat iar non-natura legife¬ 
rată. .. Această iubire universală de oameni este, in praxi, 
favorizarea a tot ceea ce este suferind, stigmatizat, dege¬ 
nerat: într-adevăr, ea a eliminat şi slăbit forţa, răspunderea, 
înalta datorie de a sacrifica oameni. După schema crite¬ 
riului valoric creştin a mai rămas doar sacrificiul de sine: 
însă acest rest de sacrificiu uman, pe care l-a concedat şi 
chiar recomandat creştinismul, nu are nici un sens din 
perspectiva selecţiei generale. Pentru dezvoltarea genului 
este indiferent dacă un individ oarecare se sacrifică (- fie 
în maniera monahală şi ascetică sau cu ajutorul crucii, al 
rugului şi al eşafodului, ca „martiri 11 ai erorii). Genul are 
nevoie de dispariţia avortonilor, a celor slabi, a degenera¬ 
ţilor: dar tocmai spre ei s-a îndreptat creştinismul ca forţă 
conservatoare; ea a accentuat chiar acel instinct, în sine 

deja destul de puternic, al celor slabi de a se menaja, de a 
se conserva, de a se sprijini reciproc. Ce sunt „virtutea" şi 
„iubirea de oameni" în creştinism, dacă nu tocmai această 
mutualitate a conservării, această solidaritate a celor slabi, 
această împiedicare a selecţiei? Ce este altruismul creştin, 
dacă nu egoismul de masă al celor slabi care ghicesc că, 
dacă toţi îşi vor purta reciproc de grijă, fiecare individ se 
va conserva cel mai mult? Dacă o asemenea atitudine nu 
o resimţi ca pe o imoralitate extremă, ca pe o crimă îm¬ 
potriva vieţii, înseamnă că aparţii tu însuţi şlehtei bolnave 
şi ai instinctele acesteia... Iubirea autentică de oameni 
pretinde jertfa spre binele genului, - ea este aspră, ea este 
plină de autodepăşire, pentru că are nevoie de sacrificiul 
uman. Iar această pseudo-umanitate numită creştinism vrea, 
dimpotrivă, să impună ca nimeni să nu fie sacrificat... 

247 . 

Nimic nu ar fi mai util şi mai demn de promovat decât 
un nihilism al faptei consecvent. - După cum înţeleg eu 
toate fenomenele creştinismului şi ale pesimismului, ele se 
exprimă astfel: „suntem apte spre a nu mai fi, pentru noi 
este raţional să nu mai fim". Acest limbaj al „raţiunii" ar 
fi în acest caz şi limbajul naturii selective. 

Ceea ce este însă de condamnat, împotriva tuturor 
conceptelor, este nehotărârea echivocă şi laşă a unei religii 
ca aceea a creştinismului - mai precis a bisericii - care, în 
loc să încurajeze la moarte şi autosuprimare, protejează tot 
ce-i diform şi bolnav, lăsîndu-1 să prospere. - 

Problemă: prin ce fel de mijloace ar putea fi atinsă o 
formă riguroasă de nihilism masiv şi contagios, una care 
să propovăduiască şi să practice cu onestitate ştiinţifică 
moartea voluntară (- iar nu vegetarea debilă cu ochii aţintiţi 
la o falsă postexistenţă -)? 

Nu poţi condamna îndeajuns creştinismul pentru că a 
anulat valoarea unei asemenea mişcări nihiliste purifica¬ 
toare, precum cea care era probabil în curs, prin ideea 
persoanei particulare nemuritoare: de asemenea, prin spe¬ 
ranţa în înviere; pe scurt, mereu printr-o abţinere de la 
fapta nihilismului , sinuciderea... El a substituit-o cu sinu¬ 
ciderea lentă - devenită treptat o viaţă meschină săracă, 
dar o viaţă de durată; devenită treptat o viaţă cu totul obiş¬ 
nuită, burgheză, mediocră etc. 

248 . 

Şarlatanii moralei creştine. - Compasiunea şi dispreţul 
alternează rapid, iar uneori sunt indignat ca la vederea unei 
crime josnice. Aici eroarea devine datorie - virtute —, 
greşeala abilitate, instinctul anihilant este sistematizat ca 
„mântuire": aici orice operaţie produce o rană, o extirpare 
a organelor înseşi a căror energie este premisa oricărei 
însănătoşiri. Şi chiar în cazul cel mai bun nu se vindecă, 
ci doar se înlocuieşte o serie de simptome ale răului cu o 
alta... Iar această sminteală periculoasă, sistemul lezării şi 
al schilodirii vieţii, e socotită sacră şi intangibilă; a trăi în 
slujba sa, a fi instrumentul acestei arte medicale, a fi preot 
te ridică deasupra, te face venerabil, te face şi pe tine sfânt 
şi intangibil. Doar divinitatea poate să fie creatoarea aces¬ 
tei arte: doar ca revelaţie poate fi concepută mântuirea, ca 
act al graţiei, ca dar nemeritat ce i se face creaturii. 

Primul postulat: sănătatea sufletului e privită ca boală, 
cu suspiciune... 

Al doilea postulat: Premisele pentru o viaţă puternică 
şi înfloritoare - dorinţele şi pasiunile intense - sunt consi¬ 
derate obiecţii împotriva unei vieţi puternice şi înfloritoare. 

Al treilea postulat: tot ceea ce reprezintă un pericol 
ameninţător pentru om, tot ceea ce poate ajunge să-l 

stăpânească şi să-l distrugă esfe rău şi condamnabil - tre¬ 
buie smuls din rădăcină din sufletul său. 

Al patrulea postulat: omul făcut inofensiv faţă de sine 
şi ceilalţi, slab, căzut în umilinţă şi modestie, conştient de 
slăbiciunea proprie, „păcătosul 44 , - acesta este tipul cel mai 
dezirabil, acela care, cu puţină chirurgie sufletească, chiar 
poate fi realizat... 


249. 

A 

Faţă de ce anume protestez eu? împotriva faptului că 
această mediocritate paşnică, acest echilibru al unui suflet 
care nu cunoaşte marile impulsuri ale marilor acumulări de 
forţă, e privit drept ceva înalt, ba chiar drept măsură a 
umanului. 

Bacon de Verulam spune: Infimarum virtutum apud 
vulgus laus est, mediarum admiratio, supremarum sensus 
nullus. Creştinismul însă aparţine ca religie lui vulgus: el 
nu are simţ pentru genul suprem virtus. 

250. 

Să vedem ce face „creştinul autentic 44 cu tot ceea ce se 
opune instinctului său: terfelirea şi calomnierea celui fru¬ 
mos, a celui strălucitor, bogat, mândru, sigur de sine, a 
cunoscătorului, a celui puternic - in summa, a întregii 
culturi: intenţia lui urmăreşte să le răpească conştiinţa 
senină... 


251. 

Până acum creştinismul a fost atacat mereu într-o 
manieră falsă şi nu doar într-una timorată. Atât timp cât 
morala creştinismului nu este percepută drept crima cap¬ 
itală împotriva vieţii, apărătorii lui au un joc favorabil. 

/v 

întrebarea legată de „adevărul" creştinismului - fie în ceea 
ce priveşte existenţa Dumnezeului său ori a istoricităţii 
legendei apariţiei sale, pentru a nu mai vorbi despre astro¬ 
nomia şi ştiinţa naturii creştine - este o chestiune cu totul 
secundară, până când problema valorii moralei creştine 
rămâne neatinsă. E bună la ceva morala creştinismului sau 
este ea doar o ocară şi o ruşine în ciuda caracterului sacru 
al artei sale de seducţie?... Există subterfugii de tot felul 
pentru problema adevărului; iar cei mai credincioşi pot să 
se folosească în cele din urmă de logica celor mai ne¬ 
credincioşi pentru a-şi crea dreptul de a afirma anumite 
lucruri drept irefutabile - adică drept dincolo de mijloa¬ 
cele oricărei refutaţii (- această stratagemă se numeşte astăzi 
„criticism kantian"). 


252. 

Nu trebuie iertat niciodată creştinismului că a dus la 
pieire astfel de oameni ca Pascal. Nu trebuie să încetăm 
niciodată a combate la creştinism tocmai faptul că vrea să 
zdrobească sufletele cele mai puternice şi nobile. Nu tre¬ 
buie să ne îngăduim liniştea până când nu vom fi nimicit 
definitiv idealul de om pe care l-a inventat creştinismul, 
pretenţiile sale legate de acesta, al său Nu şi Da faţă de 
om. întreg restul poveştii creştine, ţesătura conceptuală şi 
teologia nu ne interesează; ar putea fi de o mie de ori mai 

/V 

absurd, şi tot n-am ridica un deget împotriva lui. Insă vom 
combate acel ideal care prin frumuseţea lui maladivă şi 
seducţia feminină, prin strania-i persuasivitate calomnioasă 
vorbeşte tuturor laşităţilor şi vanităţilor sufletelor obosite - 
chiar şi cei mai puternici îşi au orele lor de oboseală - ca 
şi când tot ceea ce în asemenea stări pare util şi recoman¬ 
dabil - încredere, inocenţă, modestie, răbdare, iubire pen¬ 
tru aproape, resemnare, dăruire faţă de Dumnezeu, un fel 

de eliberare şi renunţare a întregului eu - ar fi chiar utilul 
şi dezirabilul ca atare; ca şi când umila stârpitură de suflet, 
omul ca animal blând-virtuos şi oaie de turmă nu numai că 
ar avea un rang superior faţă de tipul uman mai puternic, 
mai rău, mai avid, mai semeţ, mai risipitor şi, de aceea, de 
sute de ori mai primejduit, ci chiar ar reprezenta pentru om 
idealul în genere, ţelul, măsura, năzuinţa cea mai înaltă, 
înălţarea acestui ideal a fost până acum ispita cea mai 
stranie căreia i-a fost supus omul: căci datorită lui excepţiile 
devenite mai puternice şi exemplarele umane reuşite, în 
care voinţa de putere şi de creştere a întregului gen uman 
face un pas înainte, sunt ameninţate să dispară; împreună 
cu valorile sale, trebuia subminată însăşi dezvoltarea ace¬ 
lor mai-mult-oameni care, datorită pretenţiilor şi scopu¬ 
rilor lor superioare, îşi asumă de asemenea o viaţă mai 
periculoasă (exprimat economic: creşterea cheltuielilor de 
investiţie o dată cu creşterea riscului reuşitei). Ce anume 
combatem noi la creştinism? Faptul că vrea să-i sfărâme 
pe cei puternici, să le slăbească curajul, să le exploateze 
ceasurile proaste şi istovirile, să le transforme siguranţa în 
nelinişte şi conflict interior* că se pricepe a otrăvi şi îmbol¬ 
năvi instinctele nobile până când forţa lor, voinţa lor de 
putere se-ntoarce îndreptându-se împotriva lor, - până când 
cei puternici dispar datorită exceselor dispreţului de sine şi 
ale autoflagelării: acea formă înspăimântătoare de prăbuşire 
al cărei cel mai renumit exemplu îl reprezintă Pascal. 





II. 

Critica moralei 

1. Originea evaluărilor morale 

253 . 

încercarea de a gândi despre morală fără a sta sub 
vraja ei, cu suspiciune faţă de perfidia gesturilor şi a priviri¬ 
lor ei frumoase. O lume pe care o putem venera, care este 
conformă imboldului nostru de a adora, care se confirmă 
mereu prin guvernarea individului şi a universului: iată 
concepţia creştină din care ne tragem cu toţii. 

Printr-o accentuare a spiritului pătrunzător, a suspiciu¬ 
nii, a ştiinţificităţii (de asemenea, printr-un instinct al vera¬ 
cităţii cu năzuinţe mai înalte, deci iarăşi datorită influenţelor 
creştine), această interpretare ne-a devenit tot mai inac¬ 
ceptabilă. 

Soluţia cea mai subtilă: criticismul kantian. Intelectul 
îşi contestă dreptul atât la o interpretare în acel sens, cât şi 
la o refutare a interpretării în acel sens. Trebuie să te 
mulţumeşti cu un mai mult al încrederii şi al credinţei, cu 
o renunţare la orice posibilitate de demonstrare a credinţei 
proprii, cu un „ideal" (Dumnezeu) inconceptibil şi superi¬ 
or pentru a completa spaţiul gol. 

Soluţia hegeliană - cu raportare la Platon - este o 
piesă romantică şi reacţionară, dar şi simptomul unui nou 
simţ istoric, al unei noi forţe: „spiritul" însuşi este „idealul 
ce se dezvăluie şi se realizează pe sine": prin „proces", 

prin „devenire" se revelează o parte tot mai mare a acestui 
ideal în care credem - deci idealul se realizează, credinţa 
se orientează spre un viitor, viitorul în care ea poate venera 
conform dorinţelor sale celor mai nobile. Pe scurt, 

5 7 

1. Dumnezeu este pentru noi incognoscibil şi inde- 
monstrabil (obsesie a mişcării epistemologice); 

2. Dumnezeu este demonstrabil însă sub forma deve¬ 
nirii, noi fiind implicaţi în aceasta prin aspiraţia noastră 
spre ideal (obsesie a mişcării istoriciste). 

Observăm că niciodată critica nu este îndreptată spre 
ideal ca atare, ci doar spre problemă, de unde apare şi 
contradicţia legată de motivele pentru care el nu a fost încă 
atins sau pentru care el nu poate fi confirmat universal. 

* 

E o mare deosebire între a simţi această stare jalnică 
drept stare jalnică datorită pasiunii, a unei dorinţe, şi a 
ajunge la a o problematiza prin puterea gândului şi a unei 
anumite energii a imaginaţiei istorice. 

Dincolo de consideraţiile filosofico-religioase, avem 
de a face în fond cu acelaşi fenomen: utilitarismul (socia¬ 
lismul, democratismul) critică originea evaluărilor morale, 
dar crede în ele tot atât de mult ca şi creştinul. (O nai¬ 
vitate, de parcă morala s-ar menţine dacă ar lipsi Dumne¬ 
zeul care o sancţionează! „Viata de dincolo" este absolut 
necesară atunci când se doreşte menţinerea credinţei în 
morală.) 

Problemă fundamentală: de unde această omniputere 
a credinţei? A credinţei în morală? (— credinţă ce se trădează 
şi în faptul că înseşi condiţiile fundamentale ale vieţii sunt 
interpretate fals pentru a sprijini morala, în ciuda cunoştin¬ 
ţelor despre lumea animală şi vegetală. „Autoconservarea": 
perspectiva darvinistă asupra concilierii dintre principiile 
altruiste şi cele egoiste). 

254. 

Interogaţia privind originea evaluărilor şi a tablelor 
noastre de valori nu se indentifică deloc cu critica acestora 
aşa cum se crede atât de des: chiar dacă, fără îndoială, 
perspectiva asupra unei oarecari pudenda origo conduce, 
pentru sentiment, la o diminuare a valorii lucrului astfel 
apărut, pregătind o dispoziţie şi o atitudine critică faţă de 
el. Ce reprezintă evaluările şi tablele noastre de valori? Ce 
anume iese la iveală prin supremaţia lor? Pentru cine? în 
raport cu ce? - Răspuns: pentru viaţă. Dar ce este viaţa? 
Aici este nevoie, prin urmare, de o nouă înţelegere, mai 
precisă, a conceptului de „viaţă". Formula mea în acest 
scop, iat-o: viaţa este voinţă de putere. 

Ce înseamnă a stabili o valoare ca atare? Trimite 
aceasta înapoi sau în jos la o altă lume, metafizică (după 
cum mai credea încă I. Kant, situat înaintea marii mişcări 
istorice)? Pe scurt: când a „apărut"? Sau nu a „apărut"? - 
Răspuns: stabilirea unei valori morale înseamnă a conferi 
un sens, înseamnă un mod de a interpreta. Interpretarea 
însăşi este un simptom al unor anumite stări psihologice, 
cât şi a unui anumit nivel spiritual specific judecăţilor 
dominante: cine interpretează? - Afectele noastre. 

255. 

Toate virtuţile reprezintă stări psihologice: mai ales 
funcţiile organice de bază sunt resimţite ca necesare, ca 
bune. Toate virtuţile sunt de fapt nişte pasiuni rafinate şi 
stări elevate. 

Mila şi iubirea faţă de umanitate ca evoluţie a instinctu¬ 
lui sexual. Dreptatea ca evoluţie a instinctului de răzbunare. 
Virtutea ca plăcere a împotrivirii, ca voinţă de putere. 
Respectul ca recunoaştere a celui asemănător şi tot atât de 
puternic. 

256. 

A 

înţeleg prin „morală 11 un sistem de evaluări legate 
nemijlocit de condiţiile vitale ale unei fiinţe. 

257. 

Odinioară se spunea despre orice morală: „după fructele 
ei o veţi recunoaşte 11 . Eu afirm despre orice morală: „Ea 
este un fruct după care eu recunosc solul din care ea a 
crescut 11 . 


258. 

încercarea mea de a înţelege judecăţile morale ca simp- 
tome şi limbaje simbolice în care transpar atât procesele de 
evoluţie sau involuţie fiziologică, cât şi conştiinţa condiţiilor 
de conservare şi creştere, - un mod de interpretare a va¬ 
lorii astrologiei, a prejudecăţilor influenţate de instincte 
(despre rase, comunităţi, despre diferitele etape precum 
tinereţea sau îmbătrânirea etc.). 

Aplicată în special asupra moralei creştin-europene: 
judecăţile noastre morale sunt semne ale declinului, ale 
lipsei de credinţă în viaţă, o pregătire a pesimismului. 

Teorema mea fundamentală: nu există fenomene mo¬ 
rale, ci doar o interpretare morală a acestor fenomene. 
Această interpretare însăşi are o origine extramorală. 

Ce înseamnă faptul că am introdus prin interpretare o 
contradicţie în existenţă? - De o importanţă decisivă: în 
spatele tuturor celorlalte evaluări stau, comandându-le, 
acele evaluări morale. Presupunând că ele ar dispărea, 
pe ce bază vom evalua apoi? Şi ce valoare ar mai avea 
atunci cunoaşterea etc., etc.??? 




Critica valorilor supreme precedente 


173 


259. 

Edificare: în cazul oricărei evaluări e vorba despre o 
anumită perspectivă: conservarea individului, a unei 
comunităţi, a unei rase, a unui stat, a unei biserici, a unei 
credinţe, a unei culturi. - Doar datorită uitării faptului că 
nu există decât o apreciere perspectivală apare în interiorul 
unui om acest furnicar de aprecieri contradictorii şi prin 
urmare de impulsuri contradictoriu Aceasta este expresia 
îmbolnăvirii la om, în opoziţie cu animalul, unde toate 
instinctele existente satisfac sarcini foarte precise. 

Acestei făpturi contradictorii îi este inerentă o impor¬ 
tantă metodă de cunoaştere: ea simte mulţi „pro“ şi „con¬ 
tra", se înalţă până la ideea dreptăţii - până la înţelegerea 
aprecierii dincolo de bine şi de rău. 

Omul cel mai înţelept ar fi cel mai bogat în contradicţii, 
cel care are, de asemenea, organe tactile pentru toate spe¬ 
ciile de om: iar uneori, marile sale momente de armonie 
grandioasă - întâmplarea zeie, chiar în noi! Un fel de 
mişcare planetară - 


260. 

„A vrea“: înseamnă a vrea scopul. „Scop“ conţine o 
evaluare. De unde provin evaluările? Oare o normă fixă 
legată de „agreabil şi dureros" să fie temeiul? 

însă în nenumărate cazuri un lucru devine dureros abia 
după ce am introdus în el evaluările noastre. 

Aria evaluărilor morale: ele intervin în aproape toate 
senzaţiile. Astfel lumea ni se colorează. 

Am introdus scopurile şi valorile noastre: avem astfel 
în noi o uriaşă masă latentă de forţă: însă prin compararea 
valorilor rezultă că opuşii aveau aceeaşi valoare, că au 
existat mai multe table de valori (deci nimic valoros „în 

A 

sine“). In cursul analizei diferitelor table de valori, stabi¬ 
lirea lor s-a dovedit a fi stabilirea condiţiilor de existentă 

9 9 

ale unor grupuri restrânse (şi adesea mai eronat): în scopul 
conservării. 

Observând omul actual a rezultat că noi mânuim 
judecăţi de valoare foarte diferite şi că nu mai există în ele 
nici o forţă creativă, - temeiul: „condiţia existenţei" lipseşte 
acum judecăţii morale, ta este mult mai superfluă, mai 
puţin dureroasă. - Ea devine arbitrară. Haos. 

Cine creează ţelul ce rămâne deasupra umanităţii şi 
deasupra individului? Odinioară, prin morală se urmărea 
conservarea: dar nimeni nu mai vrea acum să conserve, nu 
mai este nimic de conservat. Prin urmare o morală expe¬ 
rimentală: a-ti da un tel. 

J J 


261 . 

Care este criteriul acţiunii morale? 1. Altruismul ei, 
2. caracterul ei general valabil etc. Dar aceasta este un 
moralism de catedră. Trebuie să studiezi popoarele şi să 
observi care este de fiecare dată criteriul şi ce anume se 
exprimă prin el: o credinţă în faptul că „un asemenea com¬ 
portament aparţine condiţiilor noastre prime de existenţă". 
Imoral înseamnă „aducător al declinului". Or, toate aceste 
comunităţi în care au fost descoperite astfel de sentinţe au 
dispărut: unele dintre aceste sentinţe, de pildă „să nu furi", 
au fost mereu reactualizate, pentru că fiecare nouă comu- 
nitate în formare avea nevoie de ele. In vremuri în care 
sentimentul solidarităţii sociale nu putea fi pretins (de pildă 
în imperium Romanum) instinctul s-a aruncat asupra „mân¬ 
tuirii sufletului", exprimat religios: sau asupra „celei mai 
mari fericiri", formulat filosofic. Căci înşişi filosofii greci 
ai moralei nu mai simţeau nimic prin a lor Jtofos. 

262. 

Necesitatea falselor valori. - O judecată poate fi res¬ 
pinsă demonstrându-i caracterul condiţionat: astfel însă nu 
este eliminată constrângerea de a o avea. Valorile false nu 
pot fi eradicate prin argumente: tot atât de puţin ca şi o 
vedere deformată din ochiul unui bolnav. Trebuie să înţelegi 
necesitatea prezenţei lor: ele sunt consecinţe ale unor cauze 
ce n-au nimic de-a face cu argumentele. 

263. 

A vedea şi a arăta problema moralei - aceasta mi se 
pare a fi noua sarcină şi interesul major. Eu contest faptul 
că în filosofia morală de până acum s-a întâmplat aşa ceva. 

264. 

Ce perspectivă falsă şi mincinoasă a avut omenirea 
dintotdeauna asupra faptelor fundamentale ale lumii ei 
interioare! Să nu vezi aici nimic, să nu deschizi gura şi să 
stai gură-cască - 


265. 

Lipsesc cunoaşterea şi conştiinţa răsturnărilor pe care 
le-a traversat până acum judecata morală şi cât de real a 
fost rebotezat de mai multe ori, în sensul cel mai radical, 
„bun“ prin „rău“. Asupra unuia dintre aceste transferuri am 
atras eu atenţia prin expresia „moralitate a moravurilor". 
Şi conştiinţa morală şi-a modificat sfera: a existat o remuş- 
care de turmă. 

266 . 

A. Morala ca efect al imoralităţii. 

1. Pentru ca valorile morale să dobândească supre¬ 
maţia, trebuie să contribuie forţe şi afecte pur 
imorale. 

2. Apariţia valorilor morale este efectul afectelor 
şi al mobilurilor imorale. 

B. Morala ca rezultat al erorii. 

C. Morala în contradicţie progresivă cu sine. 

Răsplată - sinceritate, îndoială, ejioxrf, a judeca. - 

„Imoralitatea 11 credinţei în morală. 

Etapele: 

1. Supremaţia absolută a moralei: judecarea şi eva¬ 
luarea tuturor fenomenelor biologice conform ei. 

2. încercarea de a stabili o identitate între viaţă şi 
morală. (Simptomul unei treziri a scepticismu¬ 
lui: morala nu mai trebuie resimţită ca termen 

* 

contradictoriu); mai multe mijloace, chiar o cale 
transcendentă. 

3. A opune viaţa moralei: morala trebuie judecată 
şi condamnată pornind de la viaţă. 

D. în ce măsură a fost morala dăunătoare vieţii: 

* 

a) bucuriei de a trăi, recunoştinţei faţă de viaţă etc., 

b) înfrumuseţării, înnobilării vieţii, 

c) cunoaşterii vieţii, 

d) dezvoltării vieţii, în măsura în care morala a 
căutat să separe fenomenele de maximă plenitu¬ 
dine ale acesteia de viaţa înseşi. 

E. Reciproca: utilitatea ei pentru viaţă. 

1. Morala ca principiu de conservare a unor an¬ 
sambluri mai vaste, ca delimitare a constituen¬ 
ţilor: utilă pentru „ instrument 

2. Morala ca principiu de conservare în raport cu 
periclitarea lăuntrică a omului prin pasiuni: utilă 
pentru cel „ mediocru “. 

3. Morala ca principiu de conservare împotriva 

influentelor devitalizante ale stărilor de adâncă 

* 

mizerie şi neputinţă: utilă pentru cel „suferind". 

4. Morala ca principiu contrar împotriva exploziei 
teribile a celor puternici: utilă pentru cel „umil". 

267. 

Face bine a întrebuinţa termenii de „dreptate 11 şi „ne- 
dreptate“ într-un anume sens, îngust şi burghez, precum în 
formula: „fă dreptate şi nu te teme de nimeni“: cu alte 
cuvinte, a-ti face datoria conform unei anumite scheme 
simpliste în interiorul căreia trăieşte o colectivitate. 

- Să nu subestimăm ceea ce au inoculat în spiritul 
nostru câteva milenii de morală! 

268. 

Două tipuri de morală nu trebuie confundate: o morală 
prin care instinctul rămas sănătos se apără de incipienta 
decadence, - şi o altă morală prin care această decadence 
se formulează, se justifică şi conduce la declin. 

Cea dintâi este de regulă stoică, aspră, tiranică (- stoi¬ 
cismul însuşi a fost o asemenea morală a împotrivirii); 
cealaltă este contemplativă, sentimentală, plină de mis¬ 
tere, având de partea sa femeile şi „sentimentele frumoase" 
(- creştinismul primitiv a fost o astfel de morală). 

269. 

A avea în vedere întreaga prefacere morală ca feno¬ 
men. Chiar ca enigmă. Fenomenele morale m-au preocu¬ 
pat ca enigmă. Astăzi aş şti să ofer un răspuns întrebării: 
ce-nseamnă faptul că pentru mine binele aproapelui tre¬ 
buie să aibă o valoare superioară binelui meu? dar că 
aproapele însuşi trebuie să-şi aprecieze altfel decât mine 

binele său, adică să socotească binele meu drept superior? 
Ce-nseamnă acest „tu trebuie", pe care filosoful însuşi îl 
priveşte ca fiind „dat“? 

Ideea aparent absurdă potrivit căreia cineva trebuie să 
acorde o valoare mai mare acţiunii proprii, având drept 
scop binele altcuiva, decât aceleia al cărei scop este el 
însuşi, iar acest altcineva să procedeze la rândul său la fel 
etc. (că trebuie să numim bune doar acţiunile, întrucât aici 
individul nu se are în vedere pe sine, ci binele celuilalt), 
are totuşi un sens: şi-anume ca instinct al spiritului comu¬ 
nitar, întemeiat pe aprecierea că individul are, în genere, o 
însemnătate redusă, totalitatea indivizilor, în schimb, una 
mult mai mare, cu condiţia, tocmai, ca ei să formeze o 
comunitate înzestrată cu sentimentul solidarităţii şi cu un 
simţ moral colectiv. Deci un fel de exersare a privirii într-o 
anumită direcţie, voinţa pentru o optică ce vrea să-şi 
piardă capacitatea de a se vedea pe sine. 

Ideea mea: lipsesc ţelurile: iar acestea trebuie să fie 
individuale! Căci iată tendinţa generală: orice individ este 
sacrificat servind doar ca instrument. Ieşiţi în stradă dacă 
n-aveţi prin preajmă „sclavi" care să vă convingă. încotro? 
La ce bun? 


270. 

Cum este posibil ca oricine să aibă respect doar faţă de 
sine din perspectiva valorilor morale, ca el să subordoneze 
şi să subestimeze totul în raport cu binele, răul, îndrepta¬ 
rea, mântuirea sufletului etc.? De pildă Henri Fred. Amiel. 
Ce înseamnă idiosincrasia morală? - întrebarea mea are 
atât un sens psihologic cât şi unul fiziologic, de pildă Pascal. 
Deci, în cazurile în care nu lipsesc alte calităţi deosebite - 
de asemenea în cazul lui Schopenhauer care, evident, apre¬ 
cia ceea ce nu avea şi nu putea să aibă... - nu este ea oare 
consecinţa unei interpretări morale devenite simplă obiş- 

nuinţă a stărilor reale de durere şi neplăcere? nu este ea 
oare o anumită formă de sensibilitate ce nu îşi înţelege 
cauza multiplelor ei sentimente de neplăcere, dar care crede 
că se poate explica pe sine prin ipoteze morale? Astfel 
încât, datorită opticii „conştiinţei bune“, chiar un moment 
de sănătate şi rigurozitate apare imediat eclipsat de apro¬ 
prierea lui Dumnezeu, de conştiinţa mântuirii?... Deci cel 
cu o idiosincrasie morală 1) fie îşi dobândeşte efectiv 
valoarea proprie în preajma tipului de virtute al societăţii: 
„cel cumsecade", „cel onest ", - o stare intermediară de 
mare onorabilitate: în tot ceea ce poate, mediocru, însă în 
ceea ce vrea onest, conştiincios, temeinic, apreciat, confir¬ 
mat ; 2) fie el crede că posedă această stare întrucât are 
impresia că toate celelalte stări ale sale nu pot fi înţelese 
altfel, - el îşi este sieşi necunoscut, el se interpretează 
astfel. - Morala ca unică schemă interpretativă prin care 
omul se suportă pe sine - o formă de mândrie ?... 

271. 

Supremaţia valorilor morale. — Consecinţe ale acestei 
supremaţii: denaturarea psihologiei etc., caracterul funest 
propriu ei. Ce înseamnă această supremaţie ? Spre ce tri¬ 
mite ea ? - 

Spre o urgenţă mai mare a unui Da şi a unui Nu în 
acest domeniu. Au fost întrebuinţate variate imperative 
pentru ca valorile morale să apară ca fiind solide: mult 
prea mult timp ele au fost mereu impuse aşa încât par 
instinctive, ca o comandă interioară. 

Condiţiile de conservare ale societăţii sunt cele care 

9 9 

se exprimă în faptul că valorile morale sunt percepute drept 
indiscutabile. Practica, adică utilitatea punerii reciproc de 
acord în privinţa valorilor supreme, a dobândit aici un fel 
de sancţiune. Se întrebuinţează orice mijloc pentru a para¬ 
liza reflecţia şi critica în acest domeniu: - ce atitudine 

adoptă însuşi Kant! spre a nu mai vorbi de aceia care 
resping „cercetarea 14 acestor probleme sub pretextul imo¬ 
ralităţii - 

5 


272. 

Intenţia mea: a arăta omogenitatea absolută a tot ceea 
ce are loc, iar aplicarea distincţiei morale doar ca fiind 
condiţionată perspectival; a arăta cum tot ceea ce e lăudat 
din punct de vedere moral, e identic în esenţă cu orice 
imoralitate şi că - aidoma oricărei dezvoltări a moralei - 
a putut fi posibil doar prin mijloace imorale şi în scopuri 
imorale; cum, invers, tot ceea ce e blamat ca imoral repre¬ 
zintă, din perspectivă economică, superiorul şi ceea ce e 
mai principial şi cum o evoluţie către o plenitudine mai 
mare a vieţii determină în mod necesar şi progresul 
imoralităţii. „Adevăr 44 - gradul în care ne îngăduim 
înţelegerea acestui fapt. 


273. 

In fine, să n-avem grijă: întrucât e nevoie de foarte 
multă moralitate pentru a putea fi imoral în această ma¬ 
nieră subtilă; voi folosi o parabolă: 

Un fiziolog care se interesează de o boală şi un bolnav 
care vrea să fie vindecat de ea nu au acelaşi interes. Să 
presupunem că acea boală este morala - căci ea este o 
boală - şi că noi europenii am suferi din pricina ei: ce 
tortură rafinată şi ce dificultăţi o să apară dacă noi, euro¬ 
penii, suntem, deopotrivă, curioşii ei observatori şi fizio¬ 
logii Vom mai dori noi cu adevărat să scăpăm de morală? 
O să mai vrem aceasta? Lăsând deoparte întrebarea dacă 
putem s-o facem? Dacă noi putem fi „vindecaţi 44 ? - 

2. Turma 

274. 

A cui voinţă de putere este morala? Elementul comun 
în istoria Europei de la Socrate încoace este încercarea de 
a subordona valorilor morale toate celelalte valori: astfel 
încât ele ar trebui nu doar să conducă şi să judece viaţa, ci 
şi 1) cunoaşterea, 2) artele, 3) aspiraţiile statale şi sociale. 
„A deveni mai bun“ ca scop unic, tot restul doar un mijloc 
(sau o perturbare, o piedică, un pericol: prin urmare a lupta 
până la moarte...). - O mişcare asemănătoare în China. O 
mişcare asemănătoare în India. 

Ce înseamnă această voinţă de putere specifică valo¬ 
rilor morale şi care s-a desfăşurat până acum pe pământ în 
forme monstruoase? 

Răspuns: - trei puteri se ascund în spatele ei: 1) In¬ 
stinctul turmei împotriva celor puternici şi autonomi; 
2) Instinctul celor suferinzi şi eşuaţi împotriva celor 
norociţi; 3) Instinctul mediocrilor împotriva excepţiilor. - 
Avantajul extraordinar al acestei mişcări, oricâtă cruzime, 
falsitate şi prostie au contribuit la ea (:căci istoria luptei 
dintre morală şi instinctele fundamentale ale vieţii este ea 
însăşi cea mai mare imoralitate ce a existat până acum pe 
pământ...). 


275. 

Extrem de puţini reuşesc să vadă o problemă în acel 
ceva care ne cuprinde viaţa şi cu care ne-am obişnuit de 
prea mult timp, - văzul nostru a rămas tocmai aici ina- 
daptat; acesta mi se pare a fi cazul îndeosebi în privinţa 
moralei noastre. 

Problema „fiecare om ca obiect pentru ceilalţi 41 este 
prilej de maxime onoruri: pentru sine însuşi - nu! 

Problema „tu trebuie 14 - o înclinaţie ce nu se poate jus¬ 
tifica, asemănătoare instinctului sexual - nu trebuie să cadă 
la nivelul condamnării instinctelor; dimpotrivă, acest impe¬ 
rativ trebuie să fie criteriul lor valoric şi judecătorul lor. 

Problema „egalităţii 14 , în timp ce noi toţi năzuim a ne 
evidenţia: aici, dimpotrivă, trebuie să avem de la noi aceleaşi 
pretenţii ca şi de la ceilalţi. Această egalitate e atât de 
insipidă, atât de prostească, însă e percepută ca sfântă, ca 
având un rang superior, iar contradicţia cu raţiunea aproape 
că nu e sesizată. 

Sacrificiul de sine şi altruismul ca factori distinctivi, 
supunerea necondiţionată faţă de morală şi credinţa că 
înaintea ei toţi suntem egali. 

Neglijarea şi abandonarea confortului şi a vieţii drept 
distinctive, renunţarea deplină la impunerea propriilor val¬ 
ori, cerinţa severă de a-i vedea pe toţi făcând acelaşi lucru. 
„Valoarea acţiunilor este determinată: fiecare individ este 
supus acestei valorizări. 44 

Iată: o autoritate vorbeşte - cine vorbeşte ? - I se 
poate ierta mândriei umane faptul că a căutat această au¬ 
toritate în sfere cât se poate de înalte pentru a se simţi cât 
mai puţin umilită că îngenunchează înaintea ei. Prin ur¬ 
mare - Dumnezeu este cel care vorbeşte! 

Era nevoie de Dumnezeu ca de o sancţiune necon- 
diţionată care îşi are instanţa dincolo de sine, ca de un 
„imperator categoric 44 sau, în măsura în care se crede în 
autoritatea raţiunii, era nevoie de un monism metafizic prin 
care acest lucru să fie logic. 

Or, presupunând că a dispărut credinţa în Dumnezeu, 
se pune din nou întrebarea: „cine vorbeşte? “ - Iată răspun¬ 
sul meu, luat nu din metafizică, ci din fiziologia animală: 
instinctul de turmă vorbeşte. El vrea să poruncească: de 
aceea al său „tu trebuie! 44 - el vrea ca individul să aibă o 

valoare doar în sensul întregului, spre binele întregului, el 
îi urăşte pe cei care se detaşază, îndreptând spre aceştia ura 
celorlalţi. 

5 


276. 

/A 

întreaga morală europeană are la bază folosul turmei: 
nenorocirea oricărui om superior aparte constă în faptul că 
tot ceea ce-1 distinge intră în conştiinţa sa împreună cu 
sentimentul unei declasări şi insulte. Puterile omului ac¬ 
tual sunt motivul întristării pesimiste: cei mediocri, aidoma 
turmei, sunt veseli, fără prea multe întrebări şi probleme 

/A 

de conştiinţă. (In privinţa întristării celor puternici: Pascal, 
Schopenhauer). 

Cu cât mai periculoasă îi apare turmei o calitate, cu 
atât mai aspru este ea înfierată. 

277. 

Morala veracităţii în interiorul turmei. „Trebuie să fii 
transparent, să-ţi exprimi interesul prin semne clare şi 
constante, - altfel devii periculos: iar dacă eşti rău, apti¬ 
tudinea ta de a te preface este lucrul cel mai dăunător 
pentru turmă. Noi dispreţuim tăinuitorii, pe cei care nu pot 
fi cunoscuţi. - Prin urmare, trebuie să te socoteşti cog¬ 
noscibil, n-ai voie să îti fii tu însuti ascuns, nu-ti este 
permis a crede în transformarea ta.“ Deci: cerinţa veracităţii 
presupune cognoscibilitatea şi imuabilitatea persoanei. 

A 

Intr-adevăr, unul dintre obiectivele educaţiei este acela de 
a-1 aduce pe membrul turmei la o anumită credinţă despre 
esenţa omului: ea creează mai întâi această credinţă, iar 

5 9 9 

apoi pretinde „veracitate 14 . 

278. 

In interiorul unei turme, a oricărei comunităţi, deci 
inter pares, supraestimarea veracităţii îşi are rostul ei. A 
nu te lăsa înşelat - şi prin urmare, ca morală personală, a 
nu înşela tu însuţi! Un angajament reciproc între egali! 
Pericolul şi prudenţa impun să fii atent la înşelarea exte¬ 
rioară: ca o condiţie psihologică prealabilă însă şi la cea 
lăuntrică. 


279. 

Despre critica virtuţilor gregare. - Inerţia prezentă în 
1) încredere, căci neîncrederea conduce la tensiune, suspi¬ 
ciune, reflecţie; - 2) în venerare, acolo unde distanţa până 
la putere e mare iar supunerea necesară: pentru a nu simţi 
frica, se încearcă a iubi, a respecta profund şi a interpreta 
diferenţa de putere ca diferenţă valorică: astfel încât raportul 
nu mai revoltă; - 3) în sensul adevărului. Ce este adevărat? 
Ceea ce oferă o explicaţie ce pretinde din partea noastră un 
minim efort spiritual (în plus, minciuna este foarte obosi¬ 
toare); - 4) în simpatie. A te aşeza pe aceeaşi treaptă, a 
încerca să simţi la fel, a accepta un sentiment existent deja 
înseamnă o uşurare: ceva pasiv e opus aici activului ce îşi 
păstrează dreptul cel mai intim la o judecată de valoare şi 
incită mereu (de aceea, el nu îngăduie odihna); - 5) în 
obiectivitatea şi răceala judecăţii: ne temem de avântul 
afectului aşezându-ne mai degrabă „obiectivi" deoparte; - 
6) în corectitudine: ascultăm mai bucuros de o lege exis¬ 
tentă decât să ne creăm o lege, decât să poruncim, nouă şi 
altora: frica de a porunci -: mai bine să te supui decât să 
reacţionezi; - 7) în toleranţă: frica de a fi justiţiari, de a 
judeca. 

280 . 

Instinctul turmei apreciază intermediul şi mediocrul 
drept ceea ce e suprem şi cel mai valoros: locul în care se 
găseşte majoritatea; modul în care ea se găseşte acolo. 
Astfel el este duşmanul oricărei ierarhii şi priveşte ascen¬ 
siunea de la inferior spre superior deopotrivă ca pe o des- 
censiune de la numărul maxim la numărul minim. Turma 
percepe excepţia - atât ceea ce stă sub nivelul ei cât şi 
ceea ce se află deasupra - drept ceva ostil şi dăunător ei. 
Măiestria sa în ceea ce priveşte excepţiile superioare - cei 
care sunt mai viguroşi, mai puternici, mai înţelepţi, mai 
fecunzi - este de a le convinge să devină protectorii, păs¬ 
torii, conducătorii ei, de a face din acestea servitorii ei cei 
dintâi: astfel ea a transformat un pericol într-un avantaj. La 
centru frica încetează: aici nu există singurătăţi; aici nu 
este spaţiu pentru confuzii; aici domneşte egalitatea; aici 
fiinţarea proprie nu este resimţită ca reproş, ci ca fiinţare 
adevărată; aici domneşte împăcarea. Neîncrederea priveşte 
excepţiile; a fi o excepţie e o vină. 

281 . 

Dacă noi, pornind de la instinctul colectivităţii, ne 
prescriem ceva şi interzicem anumite acţiuni, noi nu in¬ 
terzicem de fapt, aşa cum s-ar părea, un mod de „a fi“ sau 
o conduită, ci doar o anumită orientare şi o utilitate a acestui 
„a fi“, a acestei „conduite". Iată însă că apare ideologul 
virtuţii, moralistul şi spune: „Dumnezeu vede inimile! Ce 
contează că vă abţineţi de la anumite fapte: voi nu sunteţi 
astfel mai buni!" Răspuns: dragă domnule Iepurilă cel 
Virtuos, noi nu vrem să fim mai buni, suntem foarte mul¬ 
ţumiţi aşa cum suntem, noi vrem doar să nu ne dăunăm 
reciproc şi de aceea ne interzicem unele fapte din anumite 

considerente - respectiv, cele legate de noi - în timp ce 
aceleaşi fapte orientate împotriva duşmanilor societăţii - a 
dumneavoastră bunăoară - nu le putem cinsti îndeajuns. 
Ne educăm copiii pentru asemenea fapte; îi creştem mari... 
Dacă am avea acel radicalism „bine plăcut Domnului" pe 
care-1 recomandă sfânta voastră sminteală, dacă am fi su¬ 
ficient de nerozi să condamnăm o dată cu acele fapte şi 
sursa lor, „inima", „conştiinţa", ar însemna să ne condam¬ 
năm însăşi existenţa şi, o dată cu ea, condiţia ei fundamen¬ 
tală - o conştiinţă, o inimă, o pasiune pe care le cinstim 
prin cele mai mari onoruri. Evităm prin decretele noastre 
ca această conştiinţă să irupă într-o manieră inadecvată şi 
să-şi caute căi proprii, - suntem inteligenţi când ne dăm 
astfel de legi, suntem astfel de asemenea morali... Nici 
măcar nu bănuiţi ce sacrificiu implică din partea noastră 
aceasta, câtă stăpânire, autodepăşire, asprime faţă de sine... 

A 

Insă „spiritul de solidaritate" ne este domn: luaţi aminte 
totuşi, aceasta este aproape o definiţie a moralităţii. 

282 . 

Slăbiciunea animalului de turmă zămisleşte o mo¬ 
rală cu totul asemănătoare celei zămislite de slăbiciunea 
unui decadent: ei se înţeleg, se asociază (marile religii de 

/A 

tip decadence mizează întotdeauna pe sprijinul turmei). In 
sine, patologicul lipseşte animalului de turmă, el nu se 
poate autoestima; însă incapabil de a se conduce, el are 
nevoie de un „păstor" - o ştiu şi preoţii... Statul nu este 
intim, nu este suficient de penetrant; „forul conştiinţei" îi 
scapă. Prin ce anume este animalul de turmă îmbolnăvit de 
către preoţi? 




Critica valorilor supreme precedente 


187 


283. 

Ura faţă de privilegiaţii trupului şi ai sufletului: re¬ 
volta sufletelor urâte, degenerate împotriva celor frumoase, 
mândre, optimiste. Instrumentul lor: calomnierea frumuseţii, 
a mândriei, a bucuriei: „nu există merit", „pericolul este 
imens, trebuie să tremuri şi să te simţi rău", „naturaleţea 
este rea; just este să te opui naturii. «Raţiunii» de aseme¬ 
nea" (- antinaturalul ca superior). 

Iarăşi preoţii sunt aceia care profită de această^ stare 
atrăgând de partea lor „poporul". „Păcătosul", de care Dum¬ 
nezeu se bucură mai mult decât de „cel drept". Aceasta 
este lupta împotriva „păgânismului" (remuşcarea ca mijloc 
de a distruge armonia sufletească). 

Ura mediocrilor împotriva excepţiilor, a turmei împo¬ 
triva celor autonomi. (Datina ca „moralitate" adevărată). 
împotrivirea faţă de „egoism": e valoros numai ce este 
„pentru celălalt". „Cu toţii suntem egali"; - împotriva setei 
de putere, a lui „a stăpâni" în general; - împotriva privi¬ 
legiului; - împotriva sectarilor, a liber-cugetătorilor, a scep¬ 
ticilor; - împotriva filosofiei (ca opoziţie faţă de instinctul 
instrumentelor şi al distanţei); chiar la filosofi „imperativul 
categoric", esenţa moralului „în genere şi pretutindeni". 

284. 

Stările şi dorinţele elogiate: - paşnic, cumsecade, 
cumpătat, modest, respectuos, scrupulos, curajos, cast, cin¬ 
stit, fidel, credincios, onest, încrezător, devotat, milos, sări¬ 
tor, conştiincios, simplu, blând, drept, darnic, iertător, su¬ 
pus, altruist, lipsit de invidie, bun, harnic - 

A distinge: în ce măsură asemenea însuşiri sunt 
condiţionate ca mijloace pentru o anumită voinţă şi anu¬ 
mite scopuri (adesea pentru un scop „rău'j; sau ca nişte 
consecinţe naturale ale unui afect dominant (de pildă spi- 

ritualitatea ): sau ca expresie a unei constrângeri, respectiv 
în calitate de condiţie de existenţă (de pildă, burghezul, 
sclavul, femeia etc.). 

Summa: ele toate sunt percepute ca „bune" nu pentru 
ele însele , ci deja pornind de la criteriul „societăţii 41 , al 
„turmei 11 , ca mijloc pentru scopurile acestora, ca fiind nece¬ 
sare pentru menţinerea şi dezvoltarea lor, sunt percepute 
drept consecinţe totodată ale unui veritabil instinct de 
turmă prezent în individ: şi astfel în slujba unui instinct 
fundamental diferit de aceste stări virtuoase. Căci turma, 
spre exterior, este ostilă, egoistă, nemiloasă, însetată de 
putere, suspicioasă etc. 

In „păstor“ iese la iveală antagonismul: el trebuie să 
reunească însuşirile contradictorii ale turmei. 

Ostilitatea radicală a turmei împotriva ierarhiei: in¬ 
stinctul ei în favoarea celor ce egalizează (Christos). Faţă 
de indivizii puternici (Ies soverains) ea este ostilă,'injustă, 
lipsită de măsură, arogantă, obraznică, fără scrupule, laşă, 
mincinoasă, falsă, nemiloasă, prefăcută, invidioasă, răz¬ 
bunătoare. 


285. 

Vă spun: turma doreşte să menţină un tip uman şi se 
apără pe două fronturi: atât împotriva celor care deter¬ 
mină degenerarea acestui tip (criminali etc.), cât şi îm¬ 
potriva celor care se ridică deasupra lui. Tendinţa tur¬ 
mei e orientată spre stagnare şi conservare, nimic creativ 
nu este în ea. 

Sentimentele plăcute pe care ni le insuflă omul bun, 
binevoitor şi drept (în opoziţie cu tensiunea, frica trezite 
de o mare personalitate, un om nou) sunt sentimentele 
noastre personale de siguranţă şi egalitate: animalul de 
turmă slăveşte aici natura turmei, şi cât de bine se simte! 
Acest interes de confort îşi pune apoi masca cuvintelor 

frumoase - astfel apare „morala“. - Observaţi însă ura 
turmei împotriva celor sinceri. - 

286. 

Să nu ne înşelăm cu privire la noi înşine! Dacă auzi 
în tine imperativul moral aşa cum îl înţelege altruismul, 
faci parte din turmă. însă dacă ai sentimentul contrar, dacă 
simţi în acţiunile tale dezinteresate şi altruiste pericolul şi 
rătăcirea, turma îti este străină. 

287. 

Filosofia mea e orientată spre ierarhie: nu spre o 
morală individualistă. Spiritul de turmă trebuie să dom¬ 
nească în turmă, - dar să nu treacă de ea: conducătorii 
turmei trebuie să-şi valorizeze fundamental diferit faptele 
proprii, la fel cei autonomi sau animalele de pradă etc. 


3. Despre morală în genere 

288. 

Morala ca încercare de a da naştere mândriei umane. - 
Teoria „voinţei libere" este antireligioasă. Ea vrea să-i creeze 
omului dreptul de a se gândi pe sine drept cauză a stărilor 
şi faptelor sale superioare: ea este o formă a sentimentului 
de mândrie tot mai intens. 

Omul îşi simte puterea, „fericirea" cum se mai spune: 
trebuie să existe „voinţă" în faţa acestei stări, altfel ea nu-i 
aparţine. Virtutea este încercarea de a pune ca un antece¬ 
dent necesar înaintea oricărui sentiment de fericire autentic 
şi faptul de a vrea şi de a fi vrut: - când voinţa pentru 

anumite acţiuni este prezentă în mod regulat în conştiinţă, 
putem interpreta un sentiment al puterii drept consecinţa 
acestei prezenţe. - Aceasta este o simplă optică a psiho¬ 
logiei: bazată, în continuare, pe premisa falsă că nu ne 
aparţine decât ceea ce am vrut în prealabil în conştiinţă, 
întreaga teorie a responsabilităţii se bazează pe această 
psihologie naivă potrivit căreia doar voinţa este cauză, noi 
trebuind să ştim că am vrut pentru a ne putea privi drept 
cauză. 

- Iată însă şi curentul contrar: acel al filosofilor mo¬ 
ralei, nutrind în continuare aceeaşi prejudecată potrivit că¬ 
reia eşti răspunzător doar pentru ceea ce ai vrut. Valoarea 
omului postulată ca valoare morală: prin urmare, morali¬ 
tatea sa trebuie să fie o causa prima: prin urmare, trebuie 
să existe în om un principiu, o „voinţă liberă“ drept causa 
prima. - Aici se menţine ideea subiacentă că, dacă omul 
nu este, ca voinţă, o causa prima, el nu este responsabil - 
prin urmare, el nu poate fi adus înaintea forului moral, iar 
virtutea sau viciul ar fi automate şi mecanice... 

In summa: pentru ca omul să poată avea respect faţă 
de sine, el trebuie să fie în stare şi să devină rău. 

289. 

Ipocrizia ca rezultat al moralei „voinţei libere". - Este 
un pas înainte în dezvoltarea sentimentului puterii acela de 
a-ţi fi produs tu însuţi stările elevate (desăvârşirea pro¬ 
prie) - prin urmare, se conchide imediat, de a le fi vrut... 

(Critică: orice faptă desăvârşită este inconştientă şi nu 
mai este vroită; conştiinţa exprimă o stare personală in¬ 
completă şi adesea maladivă. Desăvârşirea personală ca 
determinată prin voinţă, drept conştiinţă, drept raţiune 
înzestrată cu dialectică este o caricatură, un fel de contra¬ 
dicţie în sine. Gradul de conştientizare face imposibilă 
desăvârşirea... Formă a ipocriziei.) 

290. 

Ipoteza morală, în scopul justificării lui Dumnezeu, 
era: răul trebuie să fie voluntar (doar astfel se poate crede 
în caracterul liber consimţit al binelui) iar, pe de altă parte: 
orice necaz şi suferinţă reprezintă o treaptă spre mântuire. 

Conceptul de „vină“ ca neatingând temeiurile ultime 
ale existenţei, iar conceptul de „pedeapsă" ca o binefacere 
pedagogică, prin urmare ca act al unui Dumnezeu bun. 

Supremaţia absolută a valorizării morale asupra oricărei 
alteia: nu s-a pus niciodată la îndoială faptul că Dumnezeu 
nu poate fi rău şi că nu poate produce suferinţă, cu alte 
cuvinte perfecţiunea era gândită doar ca o perfecţiune 
morală. 


291. 

Cât de falsă este credinţa că valoarea unei acţiuni tre- 

5 J 

buie să depindă de ceea ce a precedat-o în conştiinţă! - iar 
moralitatea a fost apreciată conform acestei credinţe, ba 
chiar şi criminalitatea... 

Valoarea unei acţiuni trebuie apreciată după consecin¬ 
ţele ei - spun utilitariştii -: a o aprecia după originea sa 
implică o imposibilitate, respectiv pe aceea de a cunoaşte 
această origine. 

Dar se cunosc oare consecinţele? Cinci paşi cel mult. 
Cine poate spune ce va produce, la ce va conduce şi ce va 
aduce o faptă? Ca stimulent? Ca scânteie, poate, pentru un 
material exploziv? Utilitariştii sunt naivi... Şi, de fapt, ar 
trebui să ştim mai întâi ce anume este util: dar şi aici 
vederea lor nu trece de cinci paşi... Ei n-au habar de marea 
economie ce nu se poate lipsi de rău. 

Nu ştim originea, nu ştim nici consecinţele: mai are, 
prin urmare, acţiunea vreo valoare? 

Rămâne doar acţiunea ca atare: fenomenele asociate ei 
în conştiinţă, Da-ul şi Nu-ul ce succed realizării sale; 

rezidă oare valoarea unei acţiuni în fenomenele subiective 
asociate ei? (- aceasta ar însemna să apreciem valoarea 
muzicii după desfătarea sau plictiseala pe care ea ne-o 
produce... sau o produce compozitorului...). Evident o 
însoţesc sentimente ale valorii, un sentiment al puterii, al 
constrângerii, al neputinţei, de pildă libertatea, uşurinţa, - 
sau, întrebându-ne altfel: am putea reduce valoarea unei 
acţiuni la valori fiziologice: adică dacă ea este expresia 
vieţii bogate ori a celei inhibate? - S-ar putea ca în acţiune 
să se exprime valoarea ei biologică... 

Dacă, prin urmare, acţiunea nu poate fi apreciată nici 
după originea sa, nici după consecinţele ori fenomenele ei 
asociate, atunci valoarea ei X este necunoscută... 

292. 

Faptul că acţiunea e separată de om, că se răspunde 
prin ură sau dispreţ la „păcat“, că se crede în existenţa 
unor acţiuni bune sau rele în sine reprezintă o îndepărtare 
a moralei de natură. 

Restabilirea „naturii": o acţiune în sine este complet 
independentă de valoare: contează exclusiv cine o înde¬ 
plineşte. Una şi aceeaşi „crimă“ poate să însemne într-un 
caz privilegiul maxim, în altul însă un stigmat. De fapt, 
egoismul celor care judecă este adevăratul interpret al 
acţiunii, respectiv al subiectului ei, şi anume în raport cu 
folosul sau daunele proprii (- ori cu asemănarea sau lipsa 
de înrudire cu sine). 


293. 

Conceptul de „faptă reprobabilă 11 pune o serie de 
dificultăţi. Nimic din ceea ce se-ntâmplă în general nu 
poate fi în sine reprobabil: căci n-am avea dreptul să 
vrem anularea sa, pentru că fiecare lucru este legat de 

întreg, încât a vrea să excluzi ceva înseamnă a exclude 
totul. O faptă reprobabilă înseamnă o lume reprobabilă în 
general... 

Şi chiar într-un asemenea caz: într-o lume ticăloasă 
însuşi actul condamnării ar fi reprobabil... Iar consecinţa 
unui mod de gândire ce condamnă totul ar fi o practică ce 
aprobă totul. Dacă devenirea este un mare inel, toate au 
aceeaşi valoare, sunt veşnice şi necesare. - în orice corelaţie 
dintre Da şi Nu, dintre a prefera şi a respinge, dintre iubire 
şi ură se exprimă doar o perspectivă, un interes al unor 
anumite tipuri de viaţă: în sine, tot ceea ce este vorbeşte în 
limba lui Da. 


294. 

Critica sentimentelor subiective ale valorii. - Conştiinţa. 
Odinioară se raţiona în felul următor: conştiinţa respinge 
cutare acţiune, prin urmare ea este reprobabilă. De fapt, 
conştiinţa respinge o acţiune pentru că ea a ajuns de mult 
să fie respinsă. Conştiinţa este doar un ecou: ea nu creează 
valori. Ceea ce făcea odinioară ca anumite acţiuni să fie 
respinse nu era conştiinţa, ci intuirea (sau prejudecata) 
consecinţelor ei... Acordul conştiinţei, sentimentul plăcut 
al „împăcării cu sine“ are aceeaşi semnificaţie ca şi plăcerea 
unui artist inspirată de opera sa - acel acord nu dovedeşte 
nimic... Mulţumirea de sine este tot atât de puţin un cri¬ 
teriu valoric pentru ceea ce reprezintă obiectul, precât este 
şi absenţa acestei mulţumiri un contraargument împotriva 
valorii unui lucru. Nu cunoaştem nici pe departe suficient 
pentru a putea să apreciem valoarea acţiunilor noastre: în 
plus ne lipseşte posibilitatea de a fi obiectivi: chiar şi 
atunci când condamnăm o acţiune, noi nu suntem judecă¬ 
tori, ci părţi în proces... Entuziasmul nobil ce însoţeşte o 
acţiune nu dovedeşte nimic în ceea ce priveşte valoarea 

acesteia: un artist poate s-aducă pe lume cu patosul cel mai 
sublim o bagatelă. Mai degrabă ar trebui să spunem că 
acest entuziasm e o ispită: el ne abate privirea şi forţa de 
la critică, de la prevedere, de la bănuiala că tocmai facem 
o prostie... el ne prosteşte. 

295. 

Suntem urmaşii a două milenii de vivisecţie a conştiinţei 
şi de autoflagelare: în aceasta ne-am exersat cel mai mult, 
am devenit poate maeştri, în orice caz am dobândit rafina¬ 
ment; am unit pornirile naturale cu conştiinţa încărcată. 

Dar s-ar putea face şi o încercare contrară: să unim 
pornirile nenaturale - adică imboldul spre transcendenţă, 
spre ceea ce e absurd, contrar gândirii şi naturii, pe scurt 
idealurile tradiţionale, ce erau, toate, idealuri de defăimare 
a lumii - cu conştiinţa inautentică. 

296. 

Marile crime în domeniul psihologiei: 

1. Faptul că orice neplăcere, orice nefericire a fost falsi¬ 

ficată ca rezultat al nedreptăţii (al vinei); durerii i s-a 
luat inocenta; 

2. Faptul că toate plăcerile puternice (exuberanţă, voluptate, 

triumf, mândrie, temeritate, cunoaştere, siguranţă de 
sine şi fericirea ca atare) au fost înfierate ca nele¬ 
giuite şi dubioase, ca ispite; 

3. Faptul că slăbiciunile, laşităţile cele mai lăuntrice, lipsa 

curajului faţă de sine însuşi au fost consfinţite şi 
recomandate ca fiind cele mai valoroase; 

4. Faptul că tot ce e mare în om a fost reinterpretat ca 

negare de sine, ca sacrificiu de sine pentru ceva străin, 
pentru alţii; că, până şi în cazul cercetătorului ori al 

artistului, depersonalizarea a fost înfăţişată drept 
cauză a cunoaşterii şi a aptitudinii lor maxime; 

5. Faptul că iubirea a fost falsificată ca devotament (şi 

altruism), în timp ce ea este de fapt o însuşire sau o 
dăruire ca urmare a unui preaplin al personalităţii. 
Doar persoanele cele mai complete pot să iubească: 
depersonalizaţii, „obiectivii" sunt amanţii cei mai 
proşti (- întrebaţi femeile!). Aceasta e valabil şi pentru 
iubirea faţă de Dumnezeu sau faţă de „patrie": tre¬ 
buie să fii bine ancorat în tine însuţi. (Egoismul ca 
ego-izare, altruismul ca alter-izare ) 

6. Viaţa ca pedeapsă, fericirea ca ispită; pasiunile ca dia¬ 

bolice, încrederea în sine ca păcătoasă. 

Toată această psihologie e o psihologie a inhibiţiei, o 
formă de claustrare din frică; pe de-o parte, marea masă 
(stigmatizaţii şi mediocrii) vrea să se apere astfel de cei 
puternici (- şi să le împiedice dezvoltarea...), pe de altă 
parte, ea sfinţeşte şi venerează toate impulsurile care o fac 
să prospere cel mai mult. Gândiţi-vă la preoţimea iudaică. 

297. 

Ruinele devalorizării naturii prin transcendenţa mo¬ 
rală: valoarea negării de sine, cultul altruismului; credinţa 
într-o răsplată prin jocul consecinţelor; credinţa în „bună¬ 
tate", chiar în „geniu" de parcă atât una cât şi cealaltă ar 
fi consecinţe ale negării de sine; persistenţa sancţiunii 
bisericeşti a vieţii burgheze; voinţa de a interpreta complet 
greşit istoria (drept operă pedagogică în scopul moralizării) 
sau pesimismul în ceea ce priveşte istoria (- cel din urmă, 
şi el o consecinţă a devalorizării naturii ca acea pseudo- 
justificare inerentă voinţei de a nu observa ceea ce vede 
pesimistul -). 

298. 

„Morala de dragul moralei" - o treaptă importantă în 

desprinderea ei de natură: ea apare chiar ca o valoare ul- 

/\ 

timă. In această fază, religia e cu totul îmbibată de ea: în 
iudaism, de pildă. Şi, tot astfel, există o fază în care morala 
se separă iarăşi de religie şi în care nici un Dumnezeu nu 
este suficient de moral pentru ea: atunci ea preferă idealul 
impersonal... Aşa stau lucrurile acum. 

„Arta de dragul artei“ - acesta e un principiu tot atât 
de periculos: astfel e proiectată în lucruri o falsă contra¬ 
dicţie, - se ajunge la o defăimare a realităţii („idealizarea" 
urâtului ). Când desprinzi un ideal de realitate, ajungi să 
refuzi realul, să-l sărăceşti, să-l discreditezi. „Frumosul de 
dragul frumosului", „adevărul de dragul adevărului", 
„binele de dragul binelui" - acestea sunt trei forme de a 
privi realul cu dispreţ. 

- Arta, cunoaşterea, morala sunt mijloace: în loc de 
a recunoaşte în ele intenţia unei sporiri a vieţii, ele au fost 
transformate în opuşi ai vieţii, în ,f)umnezeu \ - şi deopo¬ 
trivă ca revelaţii dintr-o lume superioară ce se zăreşte uneori 
prin intermediul lor... 

„Frumos şi urât", „adevărat şi fals", „bun şi rău"— 
aceste distincţii şi antagonisme nu reflectă condiţii ale 
existenţei şi dezvoltării omului în general, ci ale unor com¬ 
plexe puternice şi stabile pe care duşmanii lor le desprind 
din sine. Războiul declanşat astfel este elementul esenţial 
aici: ca mijloc de segregare ce intensifică izolarea... 

299. 

Naturalismul moral: reducerea valorii moralei - apa¬ 
rent emancipată, supranaturală - la „natura" sa proprie: 
adică la imoralitatea naturală, la „utilitatea naturală" etc. 

Aş putea să denumesc tendinţa acestor consideraţii drept 
naturalism moral: scopul meu este să retranspun valorile 
morale aparent emancipate şi denaturate în fondul lor 
natural - adică în „ imoralitatea “ lor naturală. 

- N. B. Comparaţie cu „sfinţenia 11 iudaică şi temeiul 
ei natural: la fel se-ntâmplă şi cu legea morală ce a devenit 
suverană, ce s-a desprins adică de natura sa (- ajungând să 
se opună acesteia -). 

Etape ale desprinderii moralei de natură: (ale aşa- 
numitei ,, idealizări “): 

- drept cale spre fericirea individuală, 

- drept consecinţă a cunoaşterii, 

- drept imperativ categoric, 

- drept cale spre sfinţenie, 

- drept negare a voinţei de a trăi. 

{Ostilitatea progresivă a moralei faţă de viaţă) 

300. 

Erezia refulată şi radiată din sfera moralei. - Con¬ 
cepte: păgân, morală de stăpâni, virtu. 

301. 

Problema mea: Ce prejudicii i-au adus omenirii până 
acum morala şi moralitatea sa? Prejudicii pentru spirit etc. 

302. 

A 

In sfârşit, valorile umane sunt repuse la locul pe care 
îl merită: ca valori ivite într-un ungher. Multe specii de 
animale au dispărut până acum; presupunând că şi omul ar 
dispărea, lumea n-ar pierde nimic. Ei bine, trebuie să fii 
suficient de filosof pentru a admira şi acest nimic (Nil 
admirări). 

303. 

Omul, o specie animală mică şi surescitată care - din 
fericire - îşi are timpul ei; în general, viaţa pe pământ doar 
o clipă, un incident, o excepţie fără consecinţe, ceva lipsit 
de însemnătate pentru caracterul de ansamblu al pământu¬ 
lui; Pământul însuşi, ca orice planetă, un hiatus între două 
nimicuri, o întâmplare fără plan, raţiune, voinţă, conştiinţă 
de sine, forma cea mai rea de necesitate, necesitatea 
proastă... Ceva se revoltă în noi împotriva unui asemenea 
mod de a gândi; şarpele vanităţii ne şopteşte că „toate 
acestea trebuie să fie false: căci te revoltă... N-ar putea fi 
vorba doar despre o aparenţă ? Iar omul, cu toate acestea, 
citându-1 pe Kant —“ 


4. Cum se impune supremaţia virtuţii 

304. 

Despre idealul moralistului. — Acest tratat are ca obiect 
marea politică a virtuţii. El e conceput spre folosul acelora 
care au tot interesul să înveţe nu cum se ajunge virtuos, ci 
cum să faci pe altul virtuos, - cum să impui supremaţia 
virtuţii. Vreau chiar să demonstrez că pentru a vrea acest 
lucru - supremaţia virtuţii - nu ai dreptul, principial, să-l 
vrei pe celălalt, tocmai astfel renunţi să mai fii virtuos. 
Acest sacrificiu e mare, dar un atare ţel merită poate un 
asemenea sacrificiu. Ba chiar unul mai mare... Iar unii 
dintre cei mai renumiţi moralişti chiar au riscat atât de 
mult. Aceştia, deci, au recunoscut şi anticipat adevărul pe 
care îl expune întâia oară acest tratat: faptul că supremaţia 
virtuţii poate fi atinsă doar prin aceleaşi mijloace prin 




Critica valorilor supreme precedente 


199 


care se dobândeşte, în general, puterea, în nici un caz, 
adică, prin virtute... 

Acest tratat se ocupă, după cum spuneam, de politica 
virtuţii: el instituie un ideal al acestei politici, îl descrie aşa 
cum ar trebui să fie dacă pe acest pământ ceva ar putea fi 
desăvârşit. Ei bine, nici un filosof nu va avea dubii în 
legătură cu ceea ce înseamnă tipul perfecţiunii în politică: 
adică machiavelismul. însă machiavelismul pur, sans me- 
lange, cru, vert, dans toute sa force, dans toute son âprete 
este suprauman, divin, transcendent, el nu poate fi nicio¬ 
dată realizat de om, cel mult atins doar în treacăt. Şi în 
această formă de politică, în politica virtuţii, idealul pare 
să nu fi fost realizat niciodată. Chiar Platon l-a atins nu¬ 
mai. Descoperi - presupunând că ochii tăi pot sesiza lu¬ 
cruri ascunse - chiar la moraliştii cei mai lucizi şi lipsiţi 
de prejudecăţi (căci acesta este numele unor asemenea 
politicieni ai moralei, al oricărui tip de întemeietori ai unei 
noi autorităţi morale) urme ale faptului că şi ei au plătit 
tribut slăbiciunii umane. Cu toţii au aspirat, cel puţin când 
au ajuns la epuizare, chiar pentru sine la virtute: cea dintâi 
eroare, capitală, a unui moralist care vrea să fie imoralist 
al faptei. Un alt aspect e însă acela că el nu trebuie să pară 
astfel: sau, mai degrabă nu un alt aspect: o asemenea tăgă¬ 
duire de sine (formulat moral, ipocrizie) face parte din 
canonul moralistului şi din doctrina lui cea mai intimă 
despre datorii: fără ea, niciodată nu va putea el să ajungă 
la forma sa de desăvârşire. Eliberarea de morală, şi chiar 
de adevăr, pentru acel ţel ce merită orice sacrificiu: pentru 
supremaţia moralei, - aşa sună acel canon. Moraliştii au 
nevoie de atitudinea virtuţii, de asemenea de atitudinea 
adevărului; eroarea lor începe atunci când ei cedează 
virtuţii, când pierd puterea asupra virtuţii, când ajung ei 
înşişi morali, când devin sinceri. Un mare moralist este în 
mijlocul celorlalţi şi un mare actor; riscul lui este ca jocul 

său să devină treptat natură, după cum idealul său este să 
distingă permanent, într-o manieră divină, între propriul 
esse şi propriul operări; tot ceea ce face, trebuie să facă 
sub specie boni - un ideal semeţ, îndepărtat, dificil! Un 
ideal divin! într-adevăr, se spune că moralistul imită astfel 
un model ce nu este altul decât însuşi Dumnezeu: Dum¬ 
nezeu cel mai mare imoralist al faptei, care însă, cu toate 
acestea, ştie să rămână ceea ce este, adică bunul 
Dumnezeu... 


305 . 

Prin virtutea ca atare nu întemeiezi supremaţia virtuţii; 
prin virtutea ca atare renunţi la putere, pierzi voinţa de 
putere. 


306 . 

Victoria unui ideal moral este cucerită prin aceleaşi 
mijloace, „imorale 11 ca orice victorie: forţă, minciună, 
calomnie, nedreptate. 


307 . 

Cel care ştie cum apare orice glorie va suspecta şi 
gloria de care se bucură virtutea. 

308 . 

Morala este tot atât de „imorală 11 ca orice alt lucru de 
pe Pământ; moralitatea însăşi este o formă de imoralitate. 

Marea eliberare adusă de înţelegerea acestui fapt. 
Contradicţia din interiorul lucrurilor este îndepărtată, omo¬ 
genitatea fiinţării este salvată - 

309 . 

Mai sunt unii care cercetează prin ce anume este ceva 
imoral. Când ei afirmă: „cutare lucru e nedrept 11 , ei cred că 
acesta ar trebui suprimat sau schimbat. Dimpotrivă, eu nu 
sunt niciodată satisfăcut, în cazul unui lucru, până când 
nu-i înţeleg imoralitatea. Atunci când am descoperit-o, sunt 
iarăşi liniştit. 


310 . 

A. Căile spre putere: a introduce noua virtute sub 
numele uneia vechi, - a trezi „interesul 11 pentru ea („ferici¬ 
rea 11 drept consecinţă a sa şi invers), - arta calomnierii a 
tot ceea ce i se opune, - a exploata, în scopul venerării 
sale, avantajele şi coincidenţele, - a-i fanatiza pe adepţii ei 
prin sacrificiu şi separare; - marele simbolism. 

B. Puterea cucerită: 1. Mijloace de constrângere ale 
virtuţii; 2. Mijloace de persuasiune ale virtuţii; 3. Eticheta 
(curtea regală) a virtuţii. 


311 . 

Prin ce mijloace ajunge o virtute la putere? - prin 
mijloacele oricărui partid politic: calomnierea, discredita¬ 
rea, subminarea virtuţilor opuse situate deja la putere, re- 
botezarea lor, urmărirea şi batjocorirea lor sistematică. Deci: 
prin pure „ imoralităţi “. 

Ce face cu sine o dorinţă pentru a deveni virtute? - 

* 

împrumutarea altui nume: contestarea principială a proprii¬ 
lor intenţii; însuşirea artei de a te face greşit înţeles; alianţa 
cu virtuţile existente şi recunoscute; afişarea ostilităţii îm¬ 
potriva adversarilor acestora. Dacă se poate, cumpărarea 
protecţiei din partea puterilor consacrante; a încânta şi a 
entuziasma; tartuferia idealismului; a forma un partid care 

fie ajunge prin ea în vârf, fie dispare..., a deveni incon¬ 
ştient, naiv... 


312 . 

Am transformat cruzimea în compasiune tragică, încât 
ea este astăzi contestată. La fel şi dragostea sexuală sub 
forma unei amour-passion; atitudinea sclavului este acum 
supunere creştină; nevolnicia este umilinţă; boala prin care 
e afectat nervus sympathicus, de pildă, poartă numele de 
pesimism, pascalism sau carlylism etc. 

313 . 

L-am suspecta pe individul despre care am auzi că are 
nevoie de motive ca să rămână cinstit. E cert însă faptul că 
îl evităm. Vocabula „căci“ compromite uneori; te contra¬ 
zici uneori chiar printr-un simplu „căci“. Dacă auzim în 
continuare că un asemenea aspirant la virtute are nevoie de 
motive stupide spre a rămâne respectabil, nu este încă 
suficient pentru a ne micşora respectul faţă de el. Dar el 
merge chiar mai departe, vine la noi şi ne aruncă-n faţă: 
„îmi tulburaţi moralitatea prin susceptibilitatea dumnea¬ 
voastră, domnule Necredincios; atât timp cât dumneavoas¬ 
tră nu credeţi în motivele mele stupide, adică în Dumnezeu, 
într-o transcendenţă punitivă, într-o libertate a voinţei, îmi 
stingheriţi virtutea... Morală: trebuie să-i eliminăm pe 
necredincioşi: ei împiedică moralizarea maselor. “ 

314 . 

Convingerile noastre cele mai sacre - imutabilul nos¬ 
tru în ceea ce priveşte valorile supreme - nu sunt altceva 
decât judecăţi musculare. 

315 . 

Morala în valorizarea raselor şi a castelor. - Având în 
vedere că afectele şi instinctele de bază ale oricărei rase şi 
ale oricărei caste exprimă ceva din condiţiile de existenţă 
ale acestora (- cel puţin, din condiţiile prin care ele s-au 
impus perioada cea mai îndelungată), a pretinde ca ele să 
fie „virtuoase" înseamnă: 

- că ele trebuie să-şi schimbe caracterul, să iasă din 
sine şi să-şi şteargă trecutul; 

- că ele trebuie să înceteze a se mai deosebi; 

- că ele trebuie să devină tot mai asemănătoare sub 
aspectul nevoilor şi al cerinţelor, - mai explicit să 
dispară... 

Voinţa unei morale unice se dovedeşte astfel a fi tira¬ 
nia acelei specii ce are înscrisă în trupul ei această morală 
asupra altor specii: ea reprezintă distrugerea sau uniformiza¬ 
rea lor în profitul speciei dominante (fie pentru ca situaţia 
ei să nu mai fie ameninţată, fie pentru ca această situaţie 
să poată fi exploatată de ea). „Suprimarea sclaviei" - apa¬ 
rent un tribut în onoarea „demnităţii umane", în fapt însă 
distrugerea unei specii fundamental diferite (- subminarea 
valorilor şi a fericirii sale -). 

Elementul în care rezidă puterea unei rase sau a unei 
caste potrivnice va fi interpretat drept tot ce este mai fu¬ 
nest şi mai rău: căci astfel ele ne afectează („virtuţile" lor 
vor fi calomniate şi redenumite). 

Unui om sau unui popor li se reproşează că ne produc 
necazuri: însă, din punctul de vedere al acestora, prezenţa 
noastră le este oportună, căci suntem dintre aceia care 
aduc foloase. 

Cerinţa „umanizării" (care, în mod naiv, crede a şti 
răspunsul la întrebarea „ce este uman"?) este o tartuferie 
prin care o anumită specie de om încearcă să ajungă la 

putere: sau, mai exact, un anumit instinct, instinctul tur¬ 
mei. - „Egalitatea oamenilor 41 : care se ascunde sub ten¬ 
dinţa de ai considera pe oameni din ce în ce mai egali ca 
oameni. 

„Interesarea “ în ceea ce priveşte morala comună. (Stra¬ 
tagemă: a transforma setea de putere şi aviditatea în pro¬ 
tectori ai virtuţii.) 

In ce măsură orice om de afaceri şi orice individ însetat 
de câştig, toţi cei care creditează şi monopolizează au nevoie 
de impunerea unui aceluiaşi caracter şi concept al valorii: 
comerţul şi schimbul mondial impun şi cumpără virtutea. 

La fel procedează statul şi orice formă de conducere în 
raport cu angajaţii şi soldaţii; la fel ştiinţa, pentru a obţine 
încredere şi eficienţă. - La fel şi preoţimea. 

- Aici, prin urmare, morala comună ajunge să se im¬ 
pună întrucât cu ajutorul ei se obţine un avantaj; iar pentru 
a-i desăvârşi victoria e combătută orice formă de imorali¬ 
tate - pe baza cărui „drept“? Pe baza nici unui drept: ci 
conform instinctului de autoconservare. Aceleaşi clase se 
folosesc de imoralitate atunci când aceasta le convine. 

316 . 

Falsa aparenţă cu care sunt spoite toate reglementările 
burgheze, ca şi când ele ar fi produse ale moralităţii — de 
pildă căsnicia; munca; profesia; patria; familia; ordinea; 
dreptul. însă, pentru că toate se sprijină pe specia oame¬ 
nilor mediocri, ca protecţie împotriva excepţiilor şi a nevoi¬ 
lor deviante, nu trebuie să ne mire minciuna inerentă lor. 

317 . 

Trebuie să apărăm virtutea împotriva predicatorilor 
virtuţii: aceştia sunt duşmanii ei cei mai răi. Pentru că ei 
învaţă virtutea ca un ideal pentru toţi; ei fură virtuţii savoa- 

rea rarităţii, a inimitabilului, a excepţionalului şi a ceea ce 
nu este comun - farmecul ei aristocratic. Trebuie, de aseme¬ 
nea, să facem front comun împotriva idealiştilor frigizi 
care bat zeloşi în toate ulcelele găsindu-şi mulţumirea în 
sunetul lor gol: ce naivitate să pretinzi măreţie şi unicitate 
pe de-o parte şi să constaţi cu înverşunare şi mizantropie 
absenţa lor pe de alta! Este evident, de pildă, că o căsăto¬ 
rie are tot atât de multă valoare ca şi cei care o încheie, 
respectiv că ea, privită în ansamblu, va fi ceva jalnic şi 
indecent: nici un preot, nici un ofiţer de stare civilă nu pot 
să schimbe lucrurile. 

* 

Virtutea are împotriva sa toate instinctele oamenilor 
mediocri: ea nu aduce avantaje, nu este inteligentă, izo¬ 
lează, e înrudită cu pasiunea şi greu accesibilă raţiunii; ea 
corupe caracterul, mintea, spiritul, - fireşte, în raport cu 
criteriul binelui uman mediocru; ea te aşază în raporturi de 
ostilitate cu ordinea, cu minciuna ascunsă în orice ordine, 
instituţie, realitate, ea este viciul cel mai grav, dacă ar fi 
s-o judecăm după caracterul dăunător al efectului său asu¬ 
pra celorlalţi. 

- Eu recunosc virtutea după faptul că: 1) nu pretinde 
a fi recunoscută, 2) nu presupune că pretutindeni ar exista 
virtute, ci tocmai altceva, 3) nu suferă datorită absenţei 
virtuţii, ci dimpotrivă, consideră acest fapt drept menţinerea 
unei distanţe datorită căreia virtutea poate fi venerată; ea 
nu poate fi împărtăşită, 4) nu face propagandă... 5) nu 
permite nimănui să facă pe judecătorul, căci ea este mereu 
o virtute pentru sine, 6) ea face întotdeauna tocmai ceea 
ce este interzis: virtutea, aşa cum o înţeleg eu, este adevă¬ 
ratul vetitum în cadrul oricărei legislaţii a turmei, 7) pe 
scurt, ea este virtute în stilul Renaşterii, virtu, virtute fără 
morală... 

318 . 

Dar mai ales, domnilor Virtuoşi, voi nu ne sunteţi 
superiori: o să vă inculcăm noi modestia: un jalnic egoism 
şi inteligenţa vă recomandă vouă virtutea. Iar dacă aţi avea 
mai multă forţă şi curaj în vine, nu v-aţi coborî până-ntr-atât 
încât să fiţi doar nişte nulităţi virtuoase. Faceţi din voi ceea 
ce puteţi: în parte ceea ce sunteţi obligaţi - la asta vă 
constrânge mediul -, în parte ceea ce vă face plăcere, în 
parte ceea ce vă pare util. însă dacă voi faceţi doar ceea ce 
este conform pornirilor voastre sau ceea ce necesitatea 
voastră pretinde de la voi ori ceea ce vă foloseşte, n-ar 
trebui să vi se permită nici să vă lăudaţi şi nici să fiţi 
lăudaţi... O specie de om doar virtuoasă este o specie 
principial minoră: de asta să fiţi siguri ! Oamenii de care 
lumea a auzit n-au fost nicicând astfel de măgari ai virtuţii: 
instinctul lor cel mai intim, ivit din cuantumul puterii lor, 
nu şi-a găsit aici o confirmare: în timp ce puţinătatea pu¬ 
terii voastre dă naştere doar la virtute. Dar numărul, în 
schimb, vă e prielnic: şi întrucât voi tiranizaţi, vom purta 
război împotriva voastră... 


319 . 

Un om virtuos reprezintă o specie inferioară întrucât el 
nu este o „persoană 11 , ci îşi dobândeşte valoarea prin con¬ 
formitatea sa cu o schemă de om stabilită o dată pentru 
totdeauna. El nu are o valoare aparte: el poate fi comparat, 
îşi are egalii săi, el nu trebuie să fie unic. 

Contabilizaţi calităţile omului bun, de ce ne satisfac 
ele? Pentru că noi nu avem nevoie de război, pentru că el 
nu ne cere să fim neîncrezători, precauţi, nu pretinde con¬ 
centrare şi vigoare: inerţia, blândeţea, frivolitatea noastră 
pot sta astfel fără grijă. Această senzaţie de mulţumire 
lăuntrică o proiectăm în exterior atribuind-o omului bun 
ca valoare şi calitate. 

320 . 

Uneori virtutea nu-i decât o formă respectabilă de pros¬ 
tie: cine ar putea să i-o ia în nume de rău? Iar această 
formă de virtute îşi mai păstrează şi astăzi vigoarea. Un fel 
de aspră naivitate ţărănească, posibilă, de altfel, în toate 
straturile, demnă de respect şi de indulgenţă, mai crede 
încă astăzi că totul e în mâini bune, adică în „mâinile lui 
Dumnezeu 11 : iar atunci când ei susţin această idee cu o 
siguranţă modestă de parcă ar spune că doi ori doi fac 
patru, noi ceilalţi ne vom feri să-i contrazicem. La ce bun 
să tulburi această nebunie senină? Pentru ce s-o întristăm 
cu grijile noastre legate de om, de popor, de ţel şi viitor. 
Şi chiar dacă am vrea, n-am fi în stare. Ei îşi proiectează 
în lucruri venerabila prostie şi bunătate (la ei mai supra¬ 
vieţuieşte încă vechiul zeu, deus myops!)', noi, ceilalţi, 
vedem altceva în lucruri: natura noastră enigmatică, 
contradicţiile noastre, înţelepciunea noastră mai adâncă, 
mai dureroasă, mai neîncrezătoare. 

321 . 

Cel căruia virtutea îi vine cu uşurinţă, acela o ia de 
asemenea în râs. Seriozitatea în virtute nu poate fi men¬ 
ţinută: cum ai atins-o, aluneci dincolo de ea - încotro? în 
diabolic. 

Cât de inteligente au devenit între timp toate pornirile 
şi impulsurile noastre nefaste! Câtă curiozitate ştiinţifică le 
chinuie! Adevărate cârlige ale cunoaşterii! 

322 . 

A lega viciul de ceva realmente penibil, astfel încât să 
fugi de viciu pentru a te desprinde de ceea ce este legat de 
el. Acesta este cazul celebru al Tannhăuser. Tannhăuser, 
adus la capătul răbdării de muzica wagneriană, nu mai 




208 


Voinţa de putere 


rezistă nici măcar în braţele lui Venus: dintr-o dată virtutea 

* 

devine atractivă; o fecioară din Thuringia e mai frumoasă 
acum; şi, pentru a spune totul, el se delectează chiar cu 
muzica lui Wolfram von Eschenbach... 

323 . 

Patronatul virtuţii. - Aviditatea, setea de putere, lenea, 
prostia, frica: toate au un interes în cauza virtuţii: de aceea 
este ea atât de solid aşezată. 

324 . 

Virtutea nu se mai bucură de crezare, forţa ei de atracţie 
a dispărut; ar trebui să vină unul care s-o prezinte din nou 
ca o formă neobişnuită de aventură şi desfrâu. Ea pretinde 
prea multă extravaganţă şi mărginire din partea credin¬ 
cioşilor săi pentru a nu avea astăzi împotriva ei conştiinţa. 
Fireşte, pentru cei lipsiţi de conştiinţă şi scrupule, aceasta 
ar putea să-nsemne o vrajă nouă: ea este acum ce n-a fost 
niciodată, un viciu. 


325 . 

Virtutea rămâne viciul cel mai costisitor: ea trebuie să 
rămână aşa! 


326 . 

Virtuţile sunt tot atât de periculoase ca şi viciile, atunci 
când sunt lăsate să pună din exterior stăpânire asupra noas¬ 
tră ca autoritate şi lege, şi dacă nu le creăm mai întâi în noi 
înşine, după cum este just, ca forma cea mai personală de 
apărare şi trebuinţă, ca o condiţie cunoscută şi recunoscută 
de noi a propriei existenţe şi creşteri, indiferent de faptul 

dacă ceilalţi cresc datorită aceleiaşi condiţii sau nu. Această 
afirmaţie privind primejdia virtuţii concepute în sens im¬ 
personal, obiectiv este valabilă şi pentru modestie: datorită 
ei dispar multe spirite superioare. Moralitatea modestiei 
este moleşirea cea mai gravă pentru sufletele menite să fie 
aspre la momentul potrivit. 

327 . 

Trebuie să restrângem pas cu pas imperiul moralităţii 
şi să-l limităm: trebuie să dezvăluim numele adevăratelor 
instincte care se manifestă aici şi să le cinstim după ce, de 
atâta vreme, ele au fost tinute ascunse sub numele unor 
virtuţi prefăcute; trebuie, datorită ruşinii faţă de „onesti- 
tatea“ proprie tot mai imperativă, să ne dezobişnuim de 
ruşinea ce ar dori să tăgăduiască şi să falsifice instinctele 
naturale. Gradul în care te poţi debarasa de virtute e o 
măsură a forţei proprii; şi ar fi o culme să gândeşti mo¬ 
mentul în care conceptul „virtuţii“ ar fi astfel reintuit încât 
să apară ca virtu, ca virtute în sensul Renaşterii, ca virtute 
desprinsă de morală. însă, deocamdată, ce departe suntem 
de acest ideal! 

Restrângerea domeniului moralei: un semn al progre¬ 
sului ei. Pretutindeni unde nu s-a putut gândi cauzal, s-a 
gândit moral. 


328 . 

De fapt, ce anume am reuşit eu? Să nu ne ascundem 
acest rezultat extrem de ciudat: eu am conferit virtuţii o 

nouă forţă de atracţie: - ea acţionează ca un lucru interzis. 

* * » 

Onestitatea noastră, atât de rafinată, îi stă acum împotrivă; 
virtutea e pusă la sărat în „cum grano salis "-ul remuşcării 
ştiinţifice şi are un iz de modă veche, de antichitate, încât, 

până la urmă, doar cei rafinaţi mai sunt ispitiţi de ea; - pe 
scurt, ea acţionează ca un viciu. Abia după ce am cunoscut 
totul ca minciună şi iluzie am redobândit îngăduinţa pentru 
această mască a virtuţii mai frumoasă decât toate. Nu mai 
există nici o instanţă care ar putea să ne-o interzică: abia 
după ce am înfăţişat virtutea ca o formă de imoralitate este 
ea iarăşi justificată - odată clasificată semnificaţia ei de 
bază, ea participă acum la imoralitatea fundamentală a 
întregii fiinţări, - ca forma de lux cea mai rafinată, ca 
forma cea mai arogantă, mai costisitoare şi mai rară a 
viciului. I-am îndepărtat ridurile şi rantia, am scăpat-o de 
indiscreţia mulţimii, i-am luat rigiditatea prostească, privi¬ 
rea goală, peruca ţeapănă şi musculatura hieratică. 

329 . 

Dacă am prejudiciat eu astfel virtutea?... La fel de 
puţin precum anarhiştii dăunează principilor: abia de când 
au început să fie împuşcaţi sunt iarăşi siguri principii de 
tronul lor... Căci aşa a fost şi aşa va fi mereu: nimic nu-i 
este unui lucru mai util decât să-l prigoneşti întruna şi să 
asmuţi asupră-i câinii. 

5. Idealul moral 
A. Despre critica idealurilor. 

330 . 

A începe această critică prin eliminarea cuvântului 
„Ideal": critica dezirabilităţilor. 

331 

Puţini de tot pot să înţeleagă ce anume conţine punctul 
de vedere al dezir abilităţii prezent în orice „aşa ar trebui 
să fie dar nu este“, sau chiar în „aşa ar fi trebuit să fie“: 
o condamnare a întregului curs al lucrurilor. Căci în el nu 
există nimic izolat: ceea ce este infim poartă cu sine an¬ 
samblul, pe micile tale nedreptăţi se înalţă întreg edificiul 
viitorului, întregul ca atare este condamnat atunci când 
critici o parte cât de mică. Chiar presupunând, aşa cum 
credea Kant, că norma morală nu a fost niciodată întru 
totul îndeplinită, şi că ea ar rămâne atârnată ca un fel de 
transcendenţă deasupra realităţii fără să cadă vreodată în 
aceasta: morala ar conţine totuşi în sine o judecată despre 
întreg ce ar permite totuşi întrebarea: de unde îşi ia morala 
acest drept? Cum de ajunge partea să facă pe judecătorul 
în raport cu întregul? - Iar dacă, într-adevăr, aşa cum s-a 
spus, ar fi vorba despre un instinct ce nu poate fi eradicat 
al acestei aprecieri morale şi insatisfacţii privind realitatea, 
n-ar face parte oare instinctul respectiv dintre prostiile de 
neînlăturat şi obrăzniciile speciei noastre? - însă spunând 
aceasta noi facem tocmai ceea ce blamăm; punctul de vedere 
al dezirabilităţii, al jocului ilegitim de-a judecătorul, face 
şi el parte din mersul lucrurilor, la fel şi orice nedreptate 
sau imperfecţiune - tocmai conceptul nostru de „perfec¬ 
ţiune" este problematic. Orice instinct ce vrea să fie sa- 

tisfacut îşi exprimă nemulţumirea în legătură cu starea 
actuală a lucrurilor: cum? este oare întregul compus din 
simple părticele nemulţumite ce nu au în cap decât lucruri 
recomandabile? este oare „mersul lucrurilor" tocmai acel 
„afară de-aici! Afară din realitate!", însăşi eterna nemul¬ 
ţumire? este oare dezirabilul însăşi forţa motrice? este el - 
deus? 


* 

Mi se pare important să ne desprindem de întreg, de 
unitate, de o forţă, de un necondiţionat oarecare; nu am 
avea încotro şi ar trebui să-l socotim drept instanţă su¬ 
premă, să-l botezăm „Dumnezeu". Trebuie să spargem 
întregul; să uităm respectul faţă de întreg; să luăm înapoi 
ceea ce am dat incognoscibilului şi totalităţii ca să-l dăm 
pentru ceea ce ne este aproape şi al nostru. 

Ceea ce spune Kant, de pildă: „Două lucruri rămân 
veşnic venerabile" (încheiere la Critica raţiunii practice) - 
noi am formula mai degrabă: „Digestia este mai onorabilă". 
Conceptul de „lume" a declanşat mereu vechile probleme: 
„cum este posibil Răul?" etc. Prin urmare nu există un Tot, 
lipseşte marele sensorium sau inventarium sau depozitul 
de forţă. 


332 . 

Un om aşa cum trebuie să fie: aceasta sună tot atât de 
plat ca şi „un copac aşa cum trebuie să fie". 

333 . 

Etica: sau „filosofia dezirabilităţii". - „Ar trebui să fie 
altfel", „trebuie să devină altfel": nemulţumirea ar fi deci 
germenele eticii. 

Ne-am putea salva: mai întâi alegând sferele unde nu 
avem sentimente; în al doilea rând înţelegând pretenţia 

nejustificată şi prostia: căci a pretinde ca ceva să fie altfel 
înseamnă a pretinde ca totul să fie altfel - iar aceasta 
conţine o critică dizolvantă a întregului. Dar viaţa însăşi 
este o asemenea pretenţie! 

A stabili ceea ce este aşa cum este pare ceva nespus 
mai înalt şi mai serios decât orice „aşa ar trebui să fie“, 
întrucât afirmaţia din urmă, ca o critică şi aroganţă umană, 
apare sortită de la început ridicolului. Aici se exprimă o 
nevoie ce pretinde ca prosperităţii noastre umane să-i co¬ 
respundă o anumită organizare a lumii, cât şi voinţa de a 
face tot ce se poate în acest scop. 

Pe de altă parte, această cerinţă „aşa ar trebui să fie“ 
a dus la apariţia celeilalte dorinţe: „ce este". Respectiv: 
cunoaşterea a ceea ce este reprezintă o consecinţă a acelei 
întrebări: „cum? este posibil? de ce tocmai aşa?“. Mirarea 
privind inadecvarea dintre dorinţele noastre şi mersul lu¬ 
mii a condus la cunoaşterea acestui mers. Poate însă mai 
e ceva: poate acel „aşa ar trebui să fie“ este dorinţa noastră 
de a stăpâni lumea- 


334 . 

Astăzi, când orice „aşa şi aşa trebuie să fie omul“ ne 
aduce o mică ironie pe buze, când nu ne interesează nimic 
altceva decât să devenim, în ciuda oricărei oprelişti, ceea 
ce suntem (în ciuda oricărei oprelişti înseamnă: educaţie, 
învăţământ, mediu, întâmplări şi accidente), am învăţat 
într-o manieră curioasă să răsturnăm raportul dintre cauză 
şi efect în chestiunile morale - nimic nu ne desparte poate 
mai principial de vechii credincioşi ai moralei. Noi nu mai 
spunem, de pildă, „viciul este cauza faptului că un om se 
distruge chiar fiziologic"; şi nici că „prin virtute prosperă 
un om, ea aduce viaţă lungă şi fericire". Credinţa noastră 
este mai degrabă că viciul şi virtutea nu sunt cauze, ci doar 
efecte. Devii un om cumsecade pentru că eşti un om cum- 

secade: adică pentru că te-ai născut ca posesor al unor 
instincte bune şi al unor relaţii favorabile... Dacă vii sărac 
pe lume, din părinţi care doar au risipit şi nu au strâns 
nimic, eşti un „incorigibil“, adică numai bun pentru puşcărie 
şi ospiciu... Nu mai putem astăzi gândi degenerescenţa 
morală ca fiind separată de cea fiziologică: ea este doar un 
complex de simptome ale celei din urmă; eşti rău în mod 
necesar, aşa cum eşti bolnav în mod necesar... Rău: cu¬ 
vântul semnifică aici anumite neputinţe ce sunt unite fi¬ 
ziologic cu tipul degenerescenţei: de pildă slăbiciunea 
voinţei, nesiguranţa şi chiar diversitatea „persoanei“, inca¬ 
pacitatea de a reacţiona la un stimul şi de a te „stăpâni", 
dependenţa de orice formă de sugestie a unei voinţe 
străine... Viciul nu este o cauză; viciul este o consecinţă... 
Viciul este o delimitare conceptuală destul de arbitrară 
pentru a reuni anumite consecinţe ale degenerării fizio¬ 
logice. Un principiu universal, precum cel susţinut de 
creştinism: „omul este rău“, s-ar justifica, dacă ar fi justi¬ 
ficat să privim tipul degeneratului drept un tip uman nor¬ 
mal. Aceasta e însă poate o exagerare. Cu siguranţă, prin¬ 
cipiul respectiv este legitim pretutindeni unde creştinismul 
s-a dezvoltat şi a devenit dominant: căci astfel a fost demon¬ 
strat un sol morbid, un domeniu al degenerescenţei. 

335 . 

Nu poţi să admiri îndeajuns omul dacă-1 priveşti din 
perspectiva felului în care el ştie să se impună, să reziste, 
să folosească împrejurările, să-şi învingă adversarii; dacă 
priveşti omul din perspectiva dorinţelor sale, el este bestia 
cea mai absurdă... Este ca şi când el, pentru refacerea 
virtuţilor sale puternice şi virile, ar avea nevoie de un scuar 
al laşităţii, al inerţiei, al slăbiciunii, al dulcegăriei, al supu- 
şeniei: gândiţi-vă la aspiraţiile umane, la „idealurile sale". 

Omul care doreşte se vindecă de ceea ce este etern valoros 
în el, de fapta sa: prin nimicuri, absurd, insignifiant, infan¬ 
til. Sărăcia spirituală şi lipsa de inventivitate sunt îngro¬ 
zitoare la acest animal atât de inventiv şi creativ. „Idealul 14 
este ca o penitenţă pe care omul o plăteşte pentru imensa 
risipă pe care trebuie s-o facă în toate sarcinile practice şi 
urgente. Dacă realitatea încetează, apar visul, epuizarea, 
slăbiciunea; „idealul 44 este tocmai o formă de vis, de epuiza¬ 
re, de slăbiciune... Firile cele mai puternice şi cele mai 
neputincioase devin aidoma atunci când le cuprinde această 
stare; ele idolatrizează încetarea muncii, a luptei, a pasiu¬ 
nilor, a tensiunii, a contradicţiilor, a „realităţii 44 , in sum- 
nta... a luptei pentru cunoaştere, a efortului de cunoaştere. 

„Inocenţă 44 : aşa numesc ei starea ideală de prostire; 
„fericire 44 : starea ideală de vegetare; „iubire 44 : starea ideală 
a animalului de turmă ce nu mai vrea să aibă nici un 
duşman. Astfel, tot ceea ce l-a coborât şi înjosit pe om a 
fost ridicat la rang de ideal. 

336 . 

Dorinţa amplifică ceea ce vrei să ai; ea creşte chiar 
atunci când nu e satisfăcută - cele mai mari idei sunt cele 
care au creat dorinţa cea mai violentă şi mai îndelungată. 
Noi atribuim întotdeauna cu atât mai multă valoare lucru¬ 
rilor cu cât le dorim mai intens: dacă „valorile morale 44 au 
devenit valorile supreme, aceasta trădează faptul că idealul 
moral a fost cel mai puţin împlinit (— astfel că el a fost 
privit ca un dincolo al întregii suferinţe, ca un mijloc în 
scopul fericirii). Omenirea a îmbrăţişat mereu, cu tot mai 
multă ardoare, doar nişte nori: în cele din urmă disperarea, 
neputinţa ea şi-a numit-o „Dumnezeu 44 ... 




216 


Voinţa de putere 


337 . 

Naivitatea privind „aspiraţiile supreme“ - câtă vreme 
„de ce“-ul omului este ignorat. 

338 . 

Ce este calp în morală? - Ea pretinde a şti ceva anume, 
respectiv ce este „bun şi rău“. Aceasta înseamnă a pretinde 
că ştii pentru ce este omul aici, să cunoşti ţelul său, me¬ 
nirea sa. Aceasta înseamnă a pretinde că ştii faptul că omul 
are un tel, o menire - 


339 . 

Faptul că umanitatea trebuie să îndeplinească o misi¬ 
une comună, că ea ca întreg se îndreaptă spre un ţel oare¬ 
care, această reprezentare foarte imprecisă şi arbitrară a 
apărut foarte recent. Poate că vom scăpa de ea înainte ca 
ea să devină o „idee fixă“... Umanitatea nu este o totali¬ 
tate: ea este o diversitate ireductibilă de procese vitale 
ascendente şi descendente, - ea nu are o tinereţe, apoi o 
maturitate şi, în fine, o senectute, ci straturile se între¬ 
pătrund şi se suprapun, iar peste câteva milenii vor putea 
exista tipuri de om şi mai tinere decât le putem noi astăzi 
constata. Pe de altă parte, fenomenul de decadence aparţine 
oricărei epoci a umanităţii: pretutindeni există deşeuri şi 
substanţe degradate, eliminarea structurilor decrepite şi 
agonizante este chiar un proces al vieţii. 

* 

Sub dominaţia prejudecăţilor creştine, această între¬ 
bare nu a existat: sensul consta în salvarea sufletului indi¬ 
vidual; „mai mult“ sau „mai puţin“ în ceea ce priveşte 
durata umanităţii nu au fost luate în considerare. Creştinii 

cei mai buni vroiau să dispară cât mai repede; nu persista 
nici o îndoială cu privire la ceea ce are nevoie individul... 
Sarcina se punea acum, pentru fiecare individ, aşa cum ea 
se va pune într-un viitor oarecare pentru cel născut atunci: 
valoarea, sensul, totalitatea valorilor erau clare, necondi¬ 
ţionate, eterne, una cu Dumnezeu... Ceea ce se îndepărta 
de acest tip etern era păcătos, diabolic, condamnat... 

Centrul de greutate al valorii se află, în cazul oricărui 
suflet, în el însuşi: mântuire sau damnare! Mântuirea sufle¬ 
tului etern! Forma extremă de pierdere a sinelui... Pentru 
orice suflet exista o unică desăvârşire; un unic ideal; un 
unic drum spre mântuire... Forma extremă de egalitate în 
drepturi, asociată cu o mărire optică a propriei importanţe 
duse până la absurd... Suflete ridicol de preţioase, învârtin- 
du-se cu o spaimă îngrozitoare în jurul propriei făpturi... 

* 

Nici un om nu mai crede în această înfumurare ab¬ 
surdă: iar noi ne-am filtrat înţelepciunea printr-o sită a 
dispreţului. Cu toate acestea, deprinderea optică de a căuta 
o valoare a omului în apropierea unui om ideal rămâne 
nestrămutată. De fapt, atât perspectiva pierderii sinelui cât 
şi egalitatea în drepturi sunt puse înaintea idealului. In 
summa: Credem că ştim care este, în perspectiva omului 
ideal, dezirabilitatea ultimă... 

Această credinţă este însă doar consecinţa unei deprin¬ 
deri nefaste datorate idealului creştin, deprindere care 
iese la iveală cu fiecare examinare scrupuloasă a „tipului 
ideal“. Noi credem, în primul rând, a şti că apropierea de 
un anumit tip este dezirabilă; în al doilea rând, care este 
forma acestui tip: în al treilea rând, că orice abatere de la 
acest tip este un regres, o piedică, o pierdere a enegiei şi 
a puterii omului... A visa situaţii în care acest om perfect 
are de partea sa imensa majoritate numerică: mai sus 

de-atâta n-au reuşit s-ajungă socialiştii noştri, ba nici mă¬ 
car domnii utilitarişti. - Astfel pare să se instituie un ţel în 
dezvoltarea omenirii: în orice caz, credinţa într-un progres 
spre ideal este unica manieră în care astăzi o formă de ţel 
este gândită în istoria omenirii. In summa, venirea „ împă¬ 
răţiei lui Dumnezeu “ a fost proiectată în viitor, pe pământ, 
în plan uman, - însă, de fapt, credinţa în vechiul ideal a 

fost menţinută... 

* 


340 . 

Forme mai voalate ale cultului legat de idealul moral 
creştin. Conceptul flasc şi laş al naturii elaborat de visă¬ 
torii naturii (- ignorând întreaga atracţie pentru înfricoşător, 
inexorabil şi cinic inerentă chiar „celor mai frumoase as- 
pecte“), un fel de încercare de a descifra în natură acea 
„umanitate" moral-creştină, - conceptul de natură al lui 
Rousseau, de parcă „natura", libertatea, bunătatea, inocenţa, 
echitatea, dreptatea ar fi o idilă - de fapt, în continuare, un 
cult al moralei creştine. - A căuta locurile pe care le-au 
admirat poeţii, de pildă munţii etc. - Ce anume vedea 
Goethe în astfel de locuri, - de ce îl admira el pe Spinoza. 
- Ignorarea deplină a premisei acestui cult... 

Conceptul flasc şi laş de „ om " â la Compte şi Stuart 
Mill, şi el un cult, dacă se poate. Obiect... E vorba, în 
continuare, de cultul moralei creştine sub un nou nume... 
Liber-cugetătorii, de pildă Guyau. 

Conceptul flasc şi laş de „artă", drept compasiune 
pentru tot ceea ce suferă şi a eşuat (chiar istoria, de pildă 
aceea a lui Thierry): în continuare, acelaşi cult al idealului 
moralei creştine. 

Şi iată acum întregul ideal socialist: nimic altceva decât 
înţelegere prostească a acelui ideal moral creştin. 

341 . 

Originea idealului. Cercetarea mediului în care el se 
dezvoltă. 

A. A pomi de la stările „estetice", în care lumea este 
văzută ca fiind mai completă, mai rotundă, mai desăvâr¬ 
şită idealul păgân: aici domină aprobarea de sine ( omul 
dăruieşte -). Tipul cel mai înalt: idealul clasic - ca ex¬ 
presie a unei împliniri a tuturor instinctelor fundamentale. 
Prin aceasta, stilul cel mai înalt: stilul mare. Expresie a 
înseşi „voinţei de putere". Instinctul cel mai de temut 
îndrăzneşte să se afirme. 

B. A pomi de la stări în care lumea e văzută ca fiind 
mai goală, mai palidă, mai inconsistentă, în care „spiri¬ 
tualizarea" şi mortificarea înseamnă desăvârşire, în care 
cel mai mult sunt evitate brutalitatea, modul făţiş de a 
fi al animalului, nemijlocitul (- se fac calcule, se selec¬ 
tează -): „înţeleptul", „îngerul", preoţesc = virginal = igno¬ 
rant, caracteristica fiziologică a unor asemenea idealişti - 
idealul anemic. Uneori acesta poate fi idealul unor naturi 
ce sunt exponente ale celui dintâi, ale idealului păgân (ast¬ 
fel Goethe vede în Spinoza pe „sfântul" său). 

C. A pomi de la stări în care lumea e percepută ca 
fiind prea absurdă, prea rea, prea săracă, prea înşelătoare 
ca să mai putem intui ori dori în ea idealul (- se neagă, se 
suprimă -): proiectarea idealului în ceea ce este anti- 
natural, antifactual, antilogic; starea celui care judecă ast¬ 
fel (- „sărăcirea" lumii drept consecinţă a suferinţei: nu se 
mai ia, nu se mai oferă nimic -): idealul antinatural. 

(Idealul creştin este un produs intermediar între cel 
de-al doilea şi cel de-al treilea, oscilând între aceste două 
forme.) 

Cele trei idealuri: A. Fie o amplificare a vieţii (— păgân) 
sau B. o diluare a vieţii (- anemic) sau C. o negare a vieţii 
(- antinatural). „îndumnezeirea" este simţită: în plenitudi- 

nea cea mai mare, - în elita cea mai delicată, - în 
dispreţuirea şi distrugerea vieţii. 

342 . 

A. Tipul consecvent. Aici este înţeles faptul că răul ca 
atare nu trebuie urât, că nu trebuie să i te opui, de aseme¬ 
nea că nu trebuie să te războieşti cu tine; că suferinţa pe 
care o asemenea practică o aduce cu sine nu este doar 
acceptată; că trăieşti exclusiv în mijlocul sentimentelor 
pozitive; că iei partea adversarilor prin faptă şi cuvânt; că 
printr-o super-fetaţiune a stărilor paşnice, blânde, conci¬ 
liante, pline de devotament şi iubire sărăceşti solul celor¬ 
lalte stări..., că în acest scop e nevoie de practică perma¬ 
nentă. La ce se ajunge astfel? - La tipul budist sau la vaca 
perfectă. 

Acest punct de vedere este posibil doar dacă lipseşte 
orice fanatism moral, adică dacă răul nu este urât pentru el 
însuşi, ci doar pentru că deschide calea stărilor care ne 
produc suferinţă (nelinişte, muncă, grijă, neplăceri, de¬ 
pendenţă). 

Iată punctul de vedere budist: aici nu este urât păcatul, 
aici lipseşte conceptul de „păcat“. 

B. Tipul inconsecvent. Se duce război împotriva rău¬ 
lui - se crede că războiul in numele binelui nu are consecinţa 
morală şi caracterială inerentă războiului ca atare (şi da¬ 
torită căreia el este detestat ca fiind rău). De fapt, un aseme¬ 
nea război împotriva răului corupe mult mai iremediabil 
decât orice altă ostilitate dintre persoane iar de obicei chiar 
„persoana 11 se strecoară ca duşman, cel puţin imaginar, în 
acest context (diavolul, spiritele rele etc.). Atitudinea os¬ 
tilă, observarea, spionarea a tot ceea ce este rău în noi şi 
ar putea avea o origine rea duc până la urmă la starea 
lăuntrică cea mai chinuită şi neliniştită: astfel încât acum 

„minunea“, răsplata, extazul, soluţia transcendentă devin 
dezirabile ... Tipul creştin: sau bigotul perfect. 

* 

C. Tipul stoic. Fermitatea, stăpânirea de sine, inflexi¬ 
bilitatea, împăcarea ca neînduplecare a unei exercitări în¬ 
delungate a voinţei, - liniştea deplină, starea defensivă, 
bastionul, suspiciunea războinică - fermitatea principiilor; 
unitatea dintre voinţă şi cunoaştere; respectul faţă de sine. 
Tipul ermitului. Boul perfect. 

343 . 

Idealul care vrea să se impună sau să se afirme, încearcă 
să se ajute a) printr-o origine de împrumut, b) printr-o 
pretinsă înrudire cu idealurile dominante deja existente, 
c) prin fiorul misterului, ca şi când aici ar vorbi o putere 
indiscutabilă, d) prin discreditarea idealurilor opuse lui, 
e) printr-o teorie mincinoasă privind avantajul adus de el, 
de pildă fericire, linişte sufletească, pace sau chiar ajutorul 
unei divinităţi puternice etc. - Pentru psihologia idealistu¬ 
lui: Carlyle, Schiller, Michelet. 

Dacă au fost descoperite toate măsurile defensive şi de 
protecţie prin care se menţine un ideal înseamnă că el a 
fost deja respins? El a întrebuinţat aceleaşi mijloace prin 
care trăieşte şi se dezvoltă tot ceea ce este viu, - toate 
idealurile sunt „imorale 41 . 

Convingerea mea: toate forţele şi instinctele în virtutea 
cărora există viaţă şi creştere sunt confirmate prin vraja 
moralei: morala ca instinct al negării vieţii. Trebuie să 
distrugi morala pentru a elibera viaţa. 

344. 

A nu te cunoaşte pe tine însuţi: inteligenţa idealiştilor. 
Idealistul: o fiinţă are motive să se ignore pe sine şi care 
este suficient de inteligentă să ignore chiar şi acele motive. 

345. 

Tendinţa dezvoltării moralei. — Fiecare doreşte ca nici 
o altă concepţie ori evaluare a lucrurilor să nu dobândească 
recunoaştere în afară de aceea prin care el însuşi este pus 
într-o lumină favorabilă. Tendinţa fundamentală a celor 
slabi şi mediocri a fost prin urmare întotdeauna aceea de 
a-i slăbi pe cei puternici , de a-i coborî - mijlocul princi¬ 
pal: judecata morală. Atitudinea celui puternic faţă de cel 
slab este înfierată; stările sufleteşti superioare ale celui mai 
puternic capătă denumiri jignitoare. 

Lupta celor mulţi împotriva celor puţini, a celor co¬ 
muni împotriva celor neobişnuiţi, a celor slabi împotriva 
celor puternici -: o întrerupere rafinată a acestei lupte are 
loc atunci când spiritele superioare nobile şi exigente se 
prezintă ca fiind cei slabi şi refuză mijloacele murdare ale 
puterii - 


346. 

1) Pretinsul impuls pur de cunoaştere al tuturor filoso¬ 
filor este dominat de „adevărurile 14 lor morale - este doar 
aparent de sine stătător... 

2) „Adevărurile morale 44 , de felul „aşa trebuie să 
acţionezi 44 , sunt doar nişte forme de conştiinţă ale unui 
instinct pe cale de a se istovi: „aşa şi aşa se acţionează la 
noi 44 . „Idealul 44 trebuie să restabilească un instinct, să-l 
întărească; omul e măgulit să se supună atunci când este 
doar un automat. 

347. 

Morala ca instrument al seducţiei. - „Natura este bună 
pentru că un Dumnezeu înţelept şi bun este cauza ei. Cui 
îi revine deci responsabilitatea, «coruperii omului»? Tira¬ 
nilor şi ademenitorilor voştri, castelor conducătoare, - ele 
trebuie nimicite 14 logica lui Rousseau (a se compara 
cu logica lui Pascal a cărui concluzie invocă păcatul 
strămoşesc). 

Comparaţi şi logica asemănătoare a lui Luther. în 
ambele cazuri se caută un pretext pentru a introduce o 
nevoie mistuitoare de a se răzbuna drept datorie 
moral-religioasă. Ura împotriva castei guvernante încearcă 
a se sacraliza... („Păcătoşenia lui Israel 44 : temei al poziţiei 
de putere a preoţilor.) 

Comparaţi logica înrudită a lui Pavel. întotdeauna e 
vorba despre cauza Domnului în numele căreia apar aceste 
reacţii, despre cauza dreptăţii, a umanităţii etc. In cazul lui 
Christos, entuziasmul poporului pare a fi cauza executării 
sale; o mişcare anticlericală de la bun început. Chiar la 
antisemiţi e vorba de o aceeaşi stratagemă: a condamna 
adversarul prin judecăţi morale de repudiere şi a păstra 
pentru sine rolul dreptăţii care pedepseşte. 

348. 

Consecinţa luptei: cel care luptă caută să-şi transforme 
adversarul în contrarul său, - fireşte în reprezentare. El 
încearcă să creadă în sine atât încât să poată avea curajul 
„cauzei bune 44 (de parcă el ar fi cauza bună)', ca şi când 
raţiunea, gustul, virtutea ar fi combătute de adversarul său... 
Credinţa de care el are nevoie, drept mijlocul defensiv şi 
agresiv cel mai puternic, este o credinţă in sine însuşi, 
care, însă, se înţelege pe sine eronat drept credinţă în 

Dumnezeu: - a nu-ţi reprezenta niciodată avantajele şi 
câştigurile victoriei, ci întotdeauna doar victoria ca victo¬ 
rie, drept „victorie a lui Dumnezeu 14 -. Orice comunitate 
restrânsă aflată în luptă (chiar indivizi) încearcă să se con¬ 
vingă: „gustul adevărat, judecata dreaptă şi virtutea sunt 
de partea noastră"... Lupta constrânge la o asemenea 
exagerare a aprecierii de sine... 

349 . 

Orice formă de ideal bizar ai urmări (de pildă, ca 
„creştin 44 sau ca „liber-cugetător 44 , ori ca „imoralist 44 sau ca 
german al imperiului -), nu trebuie să pretinzi că acesta 
este idealul: căci astfel el şi-ar pierde caracterul de privi¬ 
legiu, de drept superior. Trebuie să ai un ideal pentru a te 
evidenţia, nu pentru a te egaliza. 

Cum se face, cu toate acestea, că majoritatea idealiştilor 
încep imediat să facă propagandă pentru idealul lor, ca şi 
când ei nu ar putea avea nici un drept la Idealul propriu, 
fără o recunoaştere prealabilă a acestuia din partea tutu¬ 
ror? - Aşa fac, de pildă, toate acele femei dârze care 
se-apucă să înveţe latina şi matematica. Ce le obligă la 
aceasta? Mi-e teamă că instinctul de turmă, frica de turmă: 
ele luptă pentru „emanciparea femeii 44 pentru că, sub 
forma unei activităţi generoase, sub stindardul pe care scrie 
„pentru ceilalţi 44 , ele îşi pot impune cel mai eficient micul 
lor separatism privat. 

Inteligenţa idealiştilor de a fi doar misionarii şi 
„exponenţii 44 unui ideal: ei se „transfigurează 44 astfel în 
ochii acelora care cred în altruism şi eroism. Numai că 
adevăratul eroism nu constă în faptul că lupţi sub steagul 
sacrificiului de sine, al dăruirii şi altruismului, ci în acela 
că nu lupţi deloc... „Aşa sunt eu; aşa poftesc să fiu; lua-v-ar 
dracul 44 - 

350 . 

Orice ideal presupune iubire şi ură, veneraţie şi dispreţ. 
Fie sentimentul pozitiv, fie sentimentul negativ este pri- 
mum mobile. Ura şi dispreţul sunt, de pildă în cazul tutu¬ 
ror idealurilor resentimentului, acest primum mobile. 


B. Critica „omului bun“, a sfântului x 

351 . 

„ Omul bun Sau: hemiplegia virtuţii. - Pentru orice 
tip de om puternic şi care a rămas natură, iubirea şi ura, 
recunoştinţa şi răzbunarea, bunătatea şi mânia, fapta ce 
afirmă şi fapta ce neagă îşi aparţin reciproc. Eşti bun cu 
preţul de a şti să fii rău; eşti rău pentru că altfel nu ai 
înţelege să fii bun. De unde provin acea îmbolnăvire şi 
artificialitate ideologică ce resping această dualitate, - ce 
susţin superioritatea unui mod de a fi doar pe jumătate 
viguros? De unde hemiplegia virtuţii, inventarea omului 
bun?... Imperativul pretinde ca omul să-şi extirpe acele 
instincte prin care el poate fi ostil, poate vătăma, se poate 
mânia, ori poate să se răzbune... Această artificialitate 
corespunde, în continuare, acelei concepţii dualiste cu pri¬ 
vire la o fiinţă care este doar bună sau doar rea (Dumnezeu, 
Spirit, Om), însumând în primul caz toate forţele, intenţiile 
şi stările pozitive, în cel de-al doilea pe cele negative. - 
Un asemenea mod de valorizare se socoteşte astfel „idea- 
list“; el nu se îndoieşte că a instituit o dezirabilitate su¬ 
premă în concepţia „binelui". Iar dacă îşi atinge culmea, el 
îşi imaginează o stare în care întregul rău este anulat şi 

unde doar fiinţele bune continuă să existe cu adevărat. Prin 

) 

urmare, nu socoteşte veridic faptul că în acea opoziţie dintre 
bine şi rău contrariile se condiţionează reciproc; dimpo¬ 
trivă, ultimul trebuie să dispară şi să se menţină doar cel 
dintâi, unul având dreptul să existe, nu însă şi celălalt... 
Ce se doreşte aici, de fapt? 

A 

întotdeauna, dar mai ales în epocile creştine, s-a în¬ 
cercat din răsputeri reducerea omului la această aptitudine 
parţială, la „bine“: chiar şi astăzi nu lipsesc spiritele corupte 
şi slăbite de biserică pentru care această intenţie se iden¬ 
tifică cu „umanizarea" în general sau cu „voinţa lui Dum¬ 
nezeu" ori cu „mântuirea sufletului". Aici se pune drept 
cerinţă esenţială ca omul să nu facă nimic rău, ca el să nu 
producă sub nici o formă prejudicii, să nu vrea să preju¬ 
dicieze. în acest scop sunt necesare: suprimarea capacităţii 
de a fi ostil, afişarea tuturor instinctelor resentimentului, a 
„liniştii sufleteşti" ca un rău cronic. 

Acest mod de a gândi prin care este modelat un anu¬ 
mit tip uman porneşte de la o premisă absurdă: el socoteşte 
Binele şi Răul drept realităţi aflate în contradicţie, iar nu 
drept concepte complementare ale valorii, el recomandă să 
iei partea Binelui, el pretinde ca Binele să renunţe total la 
Rău şi să i se opună, - el neagă astfel într-adevăr viaţa ce 
conţine în toate instinctele sale atât pe Da cât şi pe Nu. El 
nu e în stare să înţeleagă acest lucru, ci visează, dimpo¬ 
trivă, să revină la totalitate, la unitate, la forţa vieţii: el îşi 
imaginează drept o stare de eliberare faptul că s-ar pune în 
sfârşit capăt anarhiei interne, frământării dintre acele două 
impulsuri opuse ale valorii. - Probabil că nu a existat până 
acum o ideologie mai periculoasă, un delict mai grav in 
psychologicis decât această voinţă de bine: a fost educat 
tipul cel mai respingător, omul neliber, bigotul; s-a predi¬ 
cat faptul că doar ca bigot eşti pe calea cea dreaptă spre 
dumnezeire, că doar un mod de viaţă bigot ar fi un mod de 
viată îndumnezeit. 

5 

Dar chiar şi aici îşi păstrează viaţa dreptul propriu - 
viaţa care nu distinge între Da şi Nu la ce ajută să 
condamni din răsputeri războiul, să respingi provocarea 
suferinţei ori comiterea unei fapte ce neagă! Noi purtăm 
totuşi războaie! n-avem de ales! Omul bun care a renunţat 
la rău, atins - aşa cum i se pare dezirabil - de hemiplegia 
virtuţii, nu încetează deloc să ducă război, să aibă duşmani, 
să spună Nu şi să-l facă pe Nu. Creştinul, bunăoară, urăşte 
„păcatul"! - Şi câte nu sunt pentru el un „păcat"! Tocmai 
datorită acelei credinţe într-o contradicţie morală dintre Bine 
şi Rău lumea a devenit pentru el plină de lucruri ce merită 
a fi urâte şi care trebuie de-a pururi combătute. „Cel Bun" 
se vede asediat de Rău şi, sub asaltul permanent al Răului, 
el îşi ascute privirea descoperind răul chiar sub toate gân¬ 
durile şi năzuinţele proprii: astfel încât el sfârşeşte, aşa 
cum era de aşteptat, prin a socoti întreaga natură ca fiind 
rea, omul ca fiind corupt, iar bunătatea drept graţie (adică 
inaccesibilă omului). In summa: el neagă viaţa, el înţelege 
că Binele ca valoare supremă condamnă viaţa... Dar astfel 
ideologia sa legată de Bine şi Rău ar trebui să i se vădească 
drept inconsistentă. însă o boală nu se combate prin argu¬ 
mente. Şi astfel el concepe o altă viaţă!... 

352 . 

A 

In conceptul puterii, fie ea a unui zeu sau a unui om, 
este întotdeauna inclusă capacitatea d e a fi benefic şi ca¬ 
pacitatea de a produce suferinţă. Aşa este la arabi; aşa la 
iudei. Aşa este la toate rasele care au ajuns puternice. 

Este un pas nefast atunci când se separă în mod dua¬ 
list forţa pentru una de forţa pentru cealaltă... Astfel mo¬ 
rala otrăveşte viaţa... 




228 


Voinţa de putere 


353 . 

Despre critica omului bun. - Lealitatea, demnitatea, 
sentimentul datoriei, spiritul de dreptate, umanitatea, cin¬ 
stea, sinceritatea, conştiinţa curată - oare sunt, într-adevăr, 
prin aceste cuvinte ce sună frumos, aprobate şi încuviinţate 
nişte calităţi pentru ele însele? Sau doar sunt împinse aici 
anumite însuşiri valoric indiferente sub un anumit punct de 
vedere, prin care ele capătă valoare? Rezidă oare valoarea 
acestor calităţi în ele însele sau în folosul, în avantajul ce 
decurge din ele (pare să decurgă, se aşteaptă să decurgă)? 

Fireşte, nu am în vedere o contradicţie între ego şi 
alter în judecata de valoare: întrebarea este dacă conse¬ 
cinţele sunt acelea datorită cărora - fie pentru purtătorul 
acestor calităţi, fie pentru mediu, societate, „umanitate 14 - 
aceste însuşiri trebuie să aibă valoare: sau dacă ele deţin în 
sine valoare... Altfel spus: oare nu este utilitatea aceea 
care condamnă, contestă însuşirile opuse (lipsa de caracter, 
ipocrizia, toanele, nesiguranţa de sine, barbaria -)? Oare 
se condamnă însăşi esenţa acestor însuşiri sau doar 
consecinţa lor? - Altfel spus: ar fi dezirabil să nu existe 
oameni care să posede însuşirile din a doua categorie? - în 
orice caz, aşa se crede... Aici se ascund eroarea, miopia, 
obtuzitatea, egoismul angular. 

într-o altă formulare: ar fi oare dezirabil să creăm stări 
în care avantajul să revină doar celor cinstiţi - astfel încât 
firile şi instinctele opuse să fie descurajate şi să dispară 
treptat? 

Aceasta este, în fond, o chestiune de gust şi de este¬ 
tică: ar fi oare dezirabil ca doar specia de om „cea mai 
onorabilă 44 , adică cea mai plicticoasă, să supravieţuiască? 
pătrăţoşii, virtuoşii, cinstiţii, cuminţii, drepţii, „boii"? 

Dacă facem abstracţie de mulţimea imensă a „celor- 

5 I 

lalţi", atunci chiar cel cumsecade nu se mai cade să existe: 



Critica valorilor supreme precedente 


229 


el nu mai este necesar - astfel putem înţelege că doar 
interesul brut a condus la cinstirea unei asemenea virtuti 

9 

nesuferite. 

Dezirabilul se află, poate, tocmai pe latura opusă: a 
crea stări în care „omul cumsecade 41 să fie redus la poziţia 
modestă de „instrument folositor 44 - ca „animal de turmă 
ideal 44 , în cel mai bun caz ca păstor al turmei: pe scurt, 
stări în care el să nu mai poată accede la ordinea supe¬ 
rioară ce reclamă alte calităţi. 

9 

354 . 

„ Omul bun “ ca tiran. - Omenirea a făcut mereu aceeaşi 
greşeală: faptul că a transformat un mijloc de viaţă într-un 
criteriu al vieţii; că ea - în loc să găsească criteriul în 
maxima dezvoltare a vieţii însăşi, în problema creşterii şi 
a epuizării - a utilizat mijloacele necesare unei anumite 
forme de viaţă pentru excluderea tuturor celorlalte forme 
de viaţă, pe scurt pentru critica şi selecţia vieţii. Cu alte 
cuvinte, omul iubeşte în cele din urmă mijloacele pentru 
ele însele, uitând caracterul lor de mijloc: astfel încât ele 
îi apar în conştiinţă drept scopuri, drept criterii ale scopu¬ 
rilor. .. adică o anumită specie de om îşi tratează propriile 
condiţii de existenţă drept condiţii ce trebuie legiferate, 
drept „Adevăr 44 , „Bine 44 , „Perfecţiune 44 : ea tiranizează... E 
o formă de credinţă, o formă de instinct aceea ca o specie 
umană să nu-şi observe propria condiţionare, propria rela¬ 
tivitate în raport cu celelalte. Se pare, cel - puţin, că o specie 
umană (popor, rasă) e pe cale să dispară atunci când de¬ 
vine tolerantă, când admite drepturile egale şi nu mai are 
de gând să stăpânească. - 

355 . 

„Oamenii buni sunt cu toţii slabi: ei sunt buni pentru 
că nu sunt suficient de puternici spre a fi răi“, îi spunea lui 
Baker căpetenia tribului Latuka, Comorro. 

* 

„Pentru inimile slabe nu există nefericire 11 , se spune în 
ruseşte. 


356 . 

Modest, harnic, binevoitor, cumpătat: aşa vreţi s-arate 
omul? omul cel buni Dar pentru mine el nu-i decât sclavul 
ideal, sclavul viitorului. 


357 . 

Metamorfozele sclaviei: travestirea sa în straie reli¬ 
gioase: transfigurarea sa prin morală. 

358 . 

Sclavul ideal („omul bun“).- Cel care nu se poate pune 
pe sine ca scop, şi care în genere nu poate să-şi pună 
scopuri, acela venerează instinctiv morala depersonificârii. 
Toate îl fac să adere la ea: inteligenţa sa, experienţa sa, 
vanitatea sa. Credinţa, de asemenea, este o deperso- 
nificare. 


* 

Atavism: sentimentul voluptuos de a putea să te supui 
odată necondiţionat. 

5 

Râvna, modestia, bunăvoinţa, cumpătarea sunt tot atâtea 
piedici ale atitudinii suverane, ale marii inventivităţi, ale 
fixării eroice a scopurilor, ale nobilei fiinţări-pentru-sine. 

* 

Nu este vorba de a merge în frunte (astfel eşti cel mult 
păstor, adică nevoia supremă a turmei), ci de a-putea-să- 
mergi-pentru-sine, de a-putea-să-fii-altfel. 

359 . 

Trebuie să însumăm tot ceea ce s-a strâns ca rezultat 
al idealităţii morale supreme : să înţelegem cum aproape 
toate celelalte valori s-au cristalizat în jurul idealului. 
Aceasta dovedeşte că el a fost dorit cel mai intens, pe¬ 
rioada cea mai îndelungată, - că el nu a fost atins: altfel 
el ar fi dezamăgit (respectiv ar fi atras după sine o valo¬ 
rizare mai moderată). 

Sfântul ca specia cea mai puternică de om această 
idee a ridicat atât de sus valoarea desăvârşirii morale. Tre¬ 
buie să ne imaginăm întreaga cunoaştere căznindu-se să 
demonstreze că omul cel mai moral este cel mai puternic, 
cel mai divin. - Violentarea simţurilor, a dorinţelor - totul 
iscă frică; - antinaturalul a apărut drept supranaturalul, 
transcendentul... 


360 . 

Francisc din Assisi: îndrăgostit, popular, poet, luptă 
împotriva ierarhizării sufletelor, în favoarea celor mai umili. 
Contestarea ierarhiei sufletelor - „înaintea lui Dumnezeu 
cu toţii egali". 

Idealul popular: omul bun, altruistul, sfântul, înţeleptul, 
omul drept. Oh, Marc Aureliu! 

361 . 

Am declarat război anemicului ideal al creştinilor (lao¬ 
laltă cu tot ceea ce-i este înrudit) nu din intenţia de a-1 
distruge ci doar pentru a pune capăt tiraniei sale, pentru a 
face loc liber unor noi idealuri, unor idealuri mai robuste... 
Dăinuirea idealului creştin reprezintă unul dintre lucrurile 
ce merită cel mai mult să fie dorite: şi asta chiar pentru 
idealurile ce vor să se impună lângă el sau poate deasupra 
lui, - ele trebuie să aibă rivali, rivali puternici pentru a 
creşte în putere. - Astfel, noi imoraliştii avem nevoie de 
puterea moralei: instinctul nostru de conservare vrea ca 
rivalii noştri să-şi păstreze forţele, - el vrea doar să le fie 
stăpân. 


C. Despre defăimarea aşa-numitelor 

însuşiri negative 

362 . 

Egoismul şi problema sa! întristarea creştină în pagi¬ 
nile lui La Rochefoucauld, care îl reliefează pretutindeni 
crezând că a diminuat astfel valoarea lucrurilor şi a virtu¬ 
ţilor! Dimpotrivă, eu am căutat mai întâi să demonstrez că 
nu poate exista nimic altceva decât egoism, - că, la oame¬ 
nii la care ego- ul slăbeşte şi se împuţinează, chiar forţa 
marii iubiri slăbeşte, - că aceia care iubesc cel mai mult 
pot iubi mai ales datorită vigorii ego-ului lor - că iubirea 
este o expresie a egoismului etc. Falsa apreciere a valorilor 
are în vedere de fapt 1) interesul celor cărora ea le aduce 
un folos, un sprijin, interesul turmei; 2) ea conţine o sus¬ 
piciune pesimistă împotriva vieţii; 3) ea ar dori să-i nege 

pe oamenii cei mai superbi şi reuşiţi; frică; 4) ea vrea să 
le confere celor umili un drept asupra învingătorilor ; 5) ea 
aduce cu sine o necinste universală, şi anume tocmai la 
oamenii cei mai valoroşi. 


363 . 

Omul este un egoist mediocru: chiar şi cel mai in¬ 
teligent îşi socoteşte obişnuinţa mai importantă decât avan¬ 
tajul propriu. 


364 . 

Egoism! Dar nimeni nu a întrebat până acum: ce fel de 
ego? Ci fiecare aşază involuntar ego -ul ca fiind egal oricărui 
alt ego. Acestea sunt consecinţele teoriei sclavilor despre 
suffrage universel şi despre „egalitate 41 . 

365 . 

Acţiunea unui om superior este nespus de variată în 
ceea ce priveşte motivaţia ei: printr-un cuvânt de felul 
„milă 44 nu se exprimă absolut nimic. Aspectul cel mai de 
esenţă este sentimentul „cine sunt? cine este celălalt în 
raport cu mine ?“ - Judecăţile de valoare active mereu. 

366 . 

Faptul că istoria tuturor fenomenelor specifice mora¬ 
lităţii poate fi simplificată în maniera lui Schopenhauer - 
adică crezând că la rădăcina oricărui imbold moral de până 
acum s-ar găsi mila -: la această aberaţie şi naivitate nu 
putea să ajungă decât un gânditor lipsit de orice instinct 
istoric şi care, în modul cel mai ciudat, s-a sustras chiar 
acelei viguroase educaţii a simţului istoric prin care au 
trecut germanii de la Herder până la Hegel. 

367 . 

„Mila" mea: - Iată un sentiment căruia nu-i găsesc 
nici un nume adecvat: o simt acolo unde zăresc o risipă de 
aptitudini valoroase, de pildă în cazul lui Luther: ce forţă 
şi câtă platitudine a unor probleme de ţărănoi! (într-o vreme 
când în Franţa era deja posibil scepticismul îndrăzneţ şi 
senin al unui Montaigne!). Sau acolo unde observ pe ci¬ 
neva rămânând în urma a ceea ce ar fi putut să devină 
datorită amestecului absurd al întâmplării. Sau chiar la gân¬ 
dul destinului omenirii, atunci când privesc cu frică şi 
dispreţ la politica europeană de azi, care, în toate împreju¬ 
rările, lucrează inclusiv la urzeala întregului viitor al omu¬ 
lui. Da, ce ar putea deveni „omul“ dacă —! Aceasta este 
forma „milei" mele; chiar dacă nu mai există nici un sufe¬ 
rind împreună cu care să compătimesc. 

368 . 

Compasiunea, o risipă a sentimentelor, un parazit dău¬ 
nător sănătăţii morale, „e imposibil a face o datorie din 
amplificarea răului în lume". Atunci când faci un bine din 
milă, îti faci tie însuti bine iar nu celuilalt. Mila nu se 
motivează prin maxime, ci prin afecte: ea este patologică. 
Suferinţa străină ne molipseşte, compătimirea este o con¬ 
taminare. 


369 . 

Nu există nici o formă de egoism care să rămână la 
sine şi să nu se extindă - prin urmare nu poate exista acel 
egoism „permis", „indiferent din punct de vedere moral", 
despre care vorbiţi voi. 

„Eul propriu este promovat întotdeauna în dauna 
celorlalţi": „viaţa trăieşte întotdeauna pe seama altei vieţi" 

- cel care nu înţelege acest lucru, nu a făcut nici măcar 
primul pas spre sinceritatea lăuntrică. 

370 . 

„Subiectul" e doar o ficţiune: nu există acel ego despre 
care se vorbeşte atunci când e blamat egoismul. 

371 . 

„Eul“ - care nu este totuna cu administrarea unitară a 
fiinţei noastre - este doar o sinteză conceptuală - prin 
urmare nu există nici o acţiune din „egoism”. 

372 . 

întrucât orice instinct e lipsit de inteligenţă, „utilitatea" 
nu constituie un criteriu al său. Orice instinct, atunci când 
e activ, consumă energie şi alte instincte: el este până la 
urmă oprit; altfel el ar distruge totul datorită excesului. 
Prin urmare: „caracterul neegoist", gata de sacrificiu şi 
imprudent nu este ceva special - el este comun tuturor 
instinctelor, ele nu se gândesc la foloasele întregului ego 
(pentru că nu gândesc!), ele acţionează împotriva interesu¬ 
lui nostru, împotriva ego-ului: şi adesea pentru ego - cu 
inocentă, în ambele cazuri! 

373 . 

Originea valorilor morale. - Egoismul are tot atâta 
valoare câtă valoare are din punct de vedere fiziologic cel 
care îl posedă. 

Fiecare individ este deopotrivă întreaga linie de evoluţie 
(iar nu doar ceva care începe o dată cu naşterea sa, aşa 
cum îl concepe morala). Dacă el reprezintă ascensiunea 
liniei om, valoarea lui este într-adevăr extraordinară; iar 

grija pentru menţinerea şi favorizarea creşterii sale poate fi 
extremă. (Ea este grija pentru viitorul ce se anunţă în el, 
viitorul ce conferă individului reuşit un drept atât de ex¬ 
traordinar la egoism). Dacă el reprezintă linia descendentă, 
declinul, îmbolnăvirea cronică, valoarea sa va fi una re¬ 
dusă: iar cea dintâi urgenţă este ca el să-şi însuşească cât 
mai puţin din spaţiul, forţa şi lumina soarelui necesare 
indivizilor reuşiţi. In acest caz, societatea are ca sarcină 
reprimarea egoismului (egoism ce se exprimă uneori într-un 
mod absurd, patologic, instigator): fie că este vorba doar 
despre indivizi sau de pături întregi ale mulţimii care corup 
şi infectează. O învăţătură şi o religie a „iubirii", a repri¬ 
mării afirmării de sine, a răbdării, a suferinţei, a ajutorării, 
a mutualităţii în faptă şi cuvânt poate să aibă în cadrul 
unor asemenea pături o valoare maximă, chiar din perspec¬ 
tiva celor care conduc: căci ea reprimă sentimentele de 
rivalitate, resentimentul, invidia, sentimentele mult prea 
naturale ale degeneraţilor, le transfigurează acestora, prin 
idealul umilinţei şi al supunerii, existenţa de sclav, faptul 
de a fi dominat, sărac, bolnav, inferior. înţelegem astfel de 
ce clasele (sau rasele) şi indivizii care deţin puterea au 
menţinut întotdeauna cultul altruismului, evanghelia celor 
simpli, credinţa în „Dumnezeul pe cruce". 

Predominarea unui mod de valorizare altruist este 
consecinţa unui instinct de a fi degenerat. Judecata de 
valoare de la nivelul cel mai de jos spune aici: „eu nu am 
o valoare prea mare": o simplă judecată de valoare fizio¬ 
logică; mai clar: sentimentul neputinţei, al lipsei marilor 
sentimente afirmative ale puterii (în plan muscular, nervos, 
al centrilor de mişcare). Această judecată de valoare se 
traduce - în funcţie de cultura acestor pături - printr-o 
judecată morală sau religioasă (- supremaţia judecăţilor 
religioase sau morale este întotdeauna un semn al culturii 
inferioare -): se încearcă întemeierea ei pornind de la nişte 




Critica valorilor supreme precedente 237 

sfere în care conceptul de „valoare 14 le este familiar. Inter¬ 
pretarea prin care păcătosul creştin crede a se înţelege este 
o încercare de a găsi justificată lipsa puterii şi a siguranţei 
de sine: el vrea mai degrabă să se ştie vinovat decât să se 
simtă ticălos fără motiv; în sine, utilizarea unor interpretări 
de acest fel este un simptom al declinului. Alteori, dege¬ 
neratul caută motive ale acestui fapt nu în „vina" sa (pre¬ 
cum creştinul), ci în societate: socialistul, anarhistul, nihi¬ 
listul - prin faptul că ei îşi percep existenţa drept ceva 
pentru care altcineva trebuie să fie vinovat, ei continuă să 
fie strâns înrudiţi cu creştinul care crede că poate îndura 
mai uşor apăsarea lăuntrică şi eşecul atunci când poate 
face pe altcineva răspunzător pentru acestea. Instinctul 
răzbunării şi al resentimentului apare aici, în ambele ca¬ 
zuri, ca mijloc de rezistenţă, ca instinct de autoconservare: 
la fel ca şi preferinţa pentru teoria şi practica altruistă. Ura 
împotriva egoismului - fie a celui propriu (ca la creştin), 
fie a celui străin (ca la socialist) - se dovedeşte astfel a fi 
o judecată de valoare în condiţiile supremaţiei răzbunării; 
pe de altă parte, de asemenea, un act inteligent al autocon¬ 
servării celor care suferă, realizat prin amplificarea senti¬ 
mentelor lor de mutualitate şi solidaritate... In fine, aşa 
cum am mai amintit, acea descărcare a resentimentului 
prin judecarea, condamnarea şi pedepsirea egoismului (a 
celui propriu sau a celui străin) reprezintă, în cazul degene¬ 
raţilor, şi un instinct de autoconservare. In summa: cultul 
altruismului este o formă specifică de egoism, ce apare în 
mod regulat în anumite condiţii fiziologice. 

Atunci când socialistul cere, cu ajutorul unui bogat 
arsenal, „justiţie 44 , „lege", „drepturi egale", el se află doar 
sub opresiunea culturii sale insuficiente care nu poate să 
înţeleagă de ce suferă el: pe de altă parte, socialistul îşi 
face o plăcere din această suferinţă; dacă s-ar simţi mai 
bine, el s-ar feri să ţipe atât de tare: şi-ar afla în altă parte 

plăcerea. Acelaşi lucru este valabil şi despre creştin: el 
condamnă „lumea", o defăimează, o blestemă; - fără a se 
excepta pe sine. Dar acesta nu este un motiv pentru a-i lua 
strigătul în serios. în ambele cazuri avem de-a face cu 
bolnavi cărora le face bine să ţipe, pentru care a defăima 
înseamnă O uşurare. 


374 . 

Orice societate are tendinţa de a-şi minimaliza adver¬ 
sarii până la caricatură - cel puţin în reprezentarea pro¬ 
prie - şi de a-i vlăgui. O asemenea caricatură este de pildă 
„ criminalul “ nostru. In cadrul ordinii aristocratic-romane 
a valorilor, evreul a fost redus la o caricatură. Printre artişti 
sunt caricaturizaţi „omul cunsecade şi bourgeois- ul“; printre 
credincioşi, cel fără Dumnezeu; printre aristocraţi, plebeul. 
Printre imoralişti, moralistul e privit astfel: de pildă, la 
mine Platon devine o caricatură. 

375 . 

Toate impulsurile şi forţele elogiate de morală îmi apar 
la fel de esenţiale precum cele discreditate şi contestate de 
ea: de pildă, dreptatea ca voinţă de putere, voinţa de adevăr 
ca mijloc al voinţei de putere. 

376 . 

Interiorizarea omului. Interiorizarea apare ca urmare a 
faptului că, o dată cu organizarea păcii şi a societăţii, 
impulsurilor puternice le este interzisă descărcarea exte¬ 
rioară; ele sunt îndreptate spre interior cu scopul de a le 
face inofensive, unindu-le cu imaginaţia. Nevoia de ostili¬ 
tate, de cruzime, răzbunare, violenţă se întoarce spre sine, 
„se retrage"; în voinţa de a cunoaşte există nevoia de a 

poseda şi de a cuceri; în artist se manifestă forţa refulată 
a simulării şi a înşelării; impulsurile sunt transformate în 
demoni împotriva cărora trebuie să lupţi etc. 

377 . 

Falsitatea. - Orice instinct suveran face din celelalte 
instincte instrumentele sale, curtea sa regală, linguşitorii 
săi: el nu poate fi numit niciodată pe numele său urât: şi 
el nu suportă nici un cuvânt de laudă prin care să nu fie şi 
el indirect preamărit. în jurul oricărui instinct suveran, lauda 
şi blamul se cristalizează într-o ordine şi o etichetă ferme. 
- Aceasta e una dintre cauzele falsităţii. 

Orice instinct ce năzuieşte să domine , dar care este 
deocamdată încătuşat, are nevoie pentru a-şi spori încre¬ 
derea în sine, pentru a se întări, de toate numele frumoase 
şi de valorile recunoscute: astfel încât, de cele mai multe 
ori, el îndrăzneşte să se arate sub numele „stăpânului 14 
împotriva căruia luptă şi de care vrea să scape (de pildă, 
sub dominaţia valorilor creştine, dorinţele carnale sau cele 
legate de putere). - Aceasta este cealaltă cauză a falsităţii. 

în ambele cazuri domneşte o naivitate deplină: falsi¬ 
tatea nu accede la conştiinţă. Atunci când omul vede ele¬ 
mentul motric ca fiind separat de „expresia 44 acestuia 
(„masca 44 ), avem de a face cu un semn al unui instinct 
fracturat - un semn al contrazicerii de sifie şi al unui in¬ 
stinct mult mai puţin victorios. Inocenţa absolută în ges¬ 
turi, în cuvinte şi afecte, „conştiinţa curată 44 în falsitate, 
siguranţa cu care adopţi cuvintele şi atitudinile cele mai 
măreţe şi strălucitoare - toate necesare pentru victorie. 

în cazul opus: având o pătrundere extremă, e nevoie 
de geniu actoricesc şi de un antrenament extraordinar în 
stăpânirea de sine pentru a învinge. De aceea sunt preoţii 
persoanele cele mai exersate în arta de a se preface, ur- 

mează apoi principii, cărora rangul şi stirpea le dezvoltă 
un fel de simţ al prefăcătoriei. în al treilea rând, oamenii 
publici, diplomaţii. în al patrulea rând, femeile. 

Idee fundamentală: falsitatea apare ca fiind atât de 
adâncă, de răspândită, voinţa este îndreptată până-ntr-atât 
împotriva directei cunoaşteri de sine şi a spunerii pe nume 
a lucrurilor, încât următoarea bănuială este foarte proba¬ 
bilă: adevărul, voinţa de adevăr ar fi de fapt ceva cu totul 
diferit, şi, de asemenea, doar o mască. (Nevoia de a crede 
este piedica cea mai mare în calea veracităţii.) 

378 . 

„Să nu minţi“: noi pretindem sinceritate. Insă recunoaş¬ 
terea stării de fapt (a nu te lăsa înşelat) a fost maximă 
tocmai la mincinoşi: ei au recunoscut, de asemenea, că 
această „sinceritate“ populară nu este o stare de fapt. în¬ 
totdeauna se spune prea mult sau prea puţin: pretenţia de 
a te dezvălui prin fiecare cuvânt pe care-1 rosteşti este o 
naivitate. 

Spunem ceea ce gândim, suntem „sinceri 14 doar cu 
condiţia să fim înţeleşi (inter pares) şi anume să fim înţeleşi 
cu bunăvoinţă (încă o dată inter pares). Faţă de ceea ce 
ţi-e străin te ascunzi: iar cel care urmăreşte să obţină ceva 
spune ceea ce vrea să fie gândit despre el, nu însă şi ceea 
ce gândeşte („Cel puternic minte întotdeauna 14 ). 

379 . 

Marea falsificare nihilistă prin abuzul inteligent legat 
de valorile morale: 

a) iubirea ca depersonalizare; de asemenea ca milă. 

b) doar intelectul depersonalizat („filosoful 44 ) cunoaşte 
„adevărul ", „adevărata fiinţă şi esenţă a lucrurilor 44 . 

c) geniul, marile personalităţi sunt mari pentru că nu 
se au pe sine şi cauza proprie în vedere: valoarea 
omului creşte proporţional cu gradul în care el se 
neagă pe sine. 

d) Arta ca operă a „subiectului pur autonom 
înţelegerea eronată a „obiectivităţii“. 

e) Fericirea ca scop al vieţii; virtutea ca mijloc pentru 
acest scop. 

Condamnarea pesimistă a vieţii de către Schopenhauer 
este una morală. Transpunerea criteriilor turmei în plan 
metafizic. 

„Individul" este nesemnificativ, prin urmare i se con¬ 
feră o origine ancorată în „în sine" (şi o înţelegere a fiinţării 
sale ca „eroare"); părinţii, doar nişte „cauze ocazionale" - 
Faptul că ştiinţa nu a înţeles individul se răzbună: el este 
întreaga desfăşurare a vieţii precedente, iar nu rezultatul 
acesteia. 


380. 

1. Falsificarea principială a istoriei; pentru ca ea să 
constitue dovada valorizării morale: 

a) declinul unui popor şi corupţia; 

b) avântul unui popor şi virtutea; 

c) momentul culminant al unui popor („cultura sa") 
ca o consecinţă a înălţimii morale. 

2. Falsificarea principială a marilor individualităţi, a 
marilor creatori, a marilor epoci: 

se vrea ca credinţa să fie elementul dinstinctiv al 

9 

individualităţilor: dar lipsa de şovăire, scepticismul, 
„imoralitatea", faptul de a-şi permite să renunţe la 
o credinţă caracterizează individualităţile (Cezar, 
Frederic cel Mare, Napoleon; dar şi Homer, Aristo- 
fan, Leonardo, Goethe). Se omite întodeauna esen¬ 
ţialul: „libertatea voinţei" lor. 

381 . 

Marea minciună în domeniul istoriei: ca şi când 
corupţia bisericii ar fi fost cauza Reformei! Doar pretextul, 
autoamăgirea agitatorilor ei - aici s-au manifestat nevoi 
teribile, a căror brutalitate trebuia neapărat îmbrăcată în 
straie de amvon. 


382 . 

Schopenhauer a interpretat caracterul intelectual supe¬ 
rior drept o detaşare de voinţă; el nu a vrut să vadă în 
eliberarea de prejudecăţile morale specifică descătuşării 
spiritului mare imoralitatea tipică a geniului; el a stabilit 
în mod artificial singurul lucru pe care-1 cinstea - valoarea 
morală a „depersonalizării" - ca fiind de asemenea o con¬ 
diţie a activităţii spirituale, a privirii „obictive". „Adevărul" 
apare în artă, de asemenea, după ce voinţa a dispărut... 

Privind în secţiune fiecare idiosincrasie morală, eu 
observ o valorizare fundamental diferită: eu nu recunosc o 
asemenea separare absurdă între geniu şi lumea voinţei 
specifică moralei şi imoralităţii. Omul moral este o specie 
inferioară, mai slabă decât cel imoral; conform moralei el 
reprezintă un tip, însă nu tipul său propriu; o copie, în cel 
mai bun caz o copie reuşită, - măsura valorii sale rezidă 
în afara sa. Eu apreciez omul după cuantumul de putere şi 
bogăţie a voinţei sale, nu după slăbiciunea şi extincţia ei; 
eu consider o filosofie ce teoretizează negarea voinţei drept 
o concepţie a diminuării şi a calomnierii... Apreciez puterea 
unei voinţe după gradul în care rezistă să se opună, după 
câtă durere şi tortură poate să îndure ştiind să facă din 
acestea nişte avantaje; eu nu-i reproşez existenţei caracte¬ 
rul malefic şi dureros, ci sper că în viitor răul şi durerea 
vor fi şi mai mari decât până acum... 

Culmea pe care ar urma să o atingă spiritul, în opinia 
lui Schopenhauer, este să ajungă la cunoaşterea faptului că 
totul e lipsit de valoare, pe scurt să recunoască ceea ce 
face deja instinctiv omul bun... El respinge posibilitatea 
existenţei unor forme superioare de intelect - şi-a privit 
propria idee ca pe un non plus ultra. Aici spiritualitatea 
este adânc subordonată bunătăţii; valoarea ei maximă (ca 
artă, de pildă) ar fi să recomande transformarea morală, 
s-o pregătească: dominaţia absolută a •valorilor morale. - 

Alături de Schopenhauer îl voi caracteriza pe Kant: 
nimic elin, absolut opus spiritului istoric (pasaje privind 
Revoluţia franceză) şi fanatic al moralei (cuvintele lui 
Goethe despre răul radical). Şi la el un fundal al sfinţeniei... 

Am nevoie de o critică a sfântului... 

Valoarea lui Hegel. „Pasiune 14 . 

Filosofia de băcan a domnului Spencer: absenţa com¬ 
pletă a unui ideal în afară de cel al omului mediocru. 

Principiul reflex al tuturor filosofilor, istoricilor şi psiho¬ 
logilor: tot ceea ce este valoros în om, artă, istorie, ştiinţă, 
religie, tehnică trebuie demonstrat ca fiind valoros din punct 
de vedere moral, condiţionat prin morală, sub aspectul 
ţelului, al mijlocului şi al rezultatului. A înţelege totul din 
perspectiva valorii supreme: de pildă, întrebarea lui Rous- 
seau privind civilizaţia: „devine omul mai bun datorită ei?“ 
- o întrebare comică, întrucât contrariul este evident şi 
tocmai aceasta vorbeşte în favoarea civilizaţiei. 

383. 

Morala religioasă - Afectul, dorinţa intensă, pasiunile 
puterii, ale iubirii, ale răzbunării, ale bogăţiei - moraliştii 
vor să le şteargă, să le suprime, vor să „purifice 11 sufletul 
de ele. 

Logica este următoarea: dorinţele produc adeseori mari 
nenorociri - prin urmare ele sunt rele, reprobabile. Omul 
trebuie să scape de ele: altfel el nu poate fi un om bun... 

Este o logică identică aceleia din sentinţa: „dacă te 
supără unul din membre, smulge-l“. In cazul special al 
acelei „inocenţe provinciale 11 pe care o recomandă înte¬ 
meietorul creştinismului apostolilor lui ca practică, în ca¬ 
zul iritabilităţii sexuale, rezultă, din păcate, nu doar că 
lipseşte un membru, ci că întreg caracterul omului este 
castrat... Şi acelaşi lucru este valabil despre nebunia mora¬ 
liştilor, care în loc să ceară domolirea pasiunilor, pretind 
extirparea lor. Concluzia lor este întotdeauna: abia omul 
castrat este omul cel bun. 

Modul de gândire moral, acest mod de gândire faţă de 
care nu este altul mai miop şi mai funest, vrea să secă- 
tuiască marile surse de energie, acele stihii ale sufletului 
ce se revarsă adeseori atât de periculos şi de violent, în loc 
să-şi subordoneze puterea lor şi s-o economisească. 

384 . 

Depăşirea afectelor? - Nu, dacă aceasta înseamnă 
slăbiciunea şi anihilarea lor. Ci a le pune în seviciul pro¬ 
priu: în acest scop s-ar putea ca ele să trebuiască a fi 
îndelung tiranizate (nu doar de către indivizi, ci chiar de 
comunităţi, rase etc.). In cele din urmă li se va redărui 
o libertate plină de încredere: ele ne iubesc aidoma ser¬ 
vitorilor buni şi merg bucuros acolo unde le îndreaptă 
binele nostru. 


385 . 

Intoleranţa moralei este o expresie a slăbiciunii omu¬ 
lui: el se teme de „imoralitatea" sa, el trebuie să-şi nege 
instinctele puternice, pentru că încă nu ştie să le folosească. 

Astfel limbile de pământ cele mai roditoare zac nemuncite 
de prea mult timp. Lipseşte forţa ce ar putea să porun¬ 
cească aici... 


386. 

Există popoare şi oameni de o naivitate deplină care 
cred că trebuie dorită numai vremea bună: ei mai cred şi 
astăzi in rebus moralibus, că doar „omul bun“ şi nimic 
altceva decât „omul bun“ trebuie dorit - şi că sensul 
evoluţiei omenirii este ca până la urmă numai el să rămână 
(iar pentru aceasta ar trebui să luptăm până la unul -). 
Acesta e un mod de a gândi extrem de neeconomic şi, 
după cum spuneam, culmea naivităţii, nimic altceva decât 
expresia agreabilului pe care-1 inspiră „omul bun“ (- el 
nu trezeşte frică, permite destinderea, el oferă ceea ce 
poţi lua). 

Când însă ochiul îţi este mai pătrunzător, vrei, dimpo¬ 
trivă, o tot mai mare dominaţie a răului, o eliberare pro¬ 
gresivă a omului de încorsetarea strâmtă şi anxioasă a 
moralei, creşterea puterii necesare pentru a supune cele 
mai mari forte ale naturii - afectele. 

5 

387. 

întreaga concepţie despre statutul pasiunilor: ca şi când 
normal şi just este să fii condus de raţiune - în timp ce 
pasiunile ar constitui anormalul, periculosul, semianima- 
licul şi, în plus, conform finalităţii lor, ele n-ar fi nimic 
altceva decât pofte... 

Pasiunea este înjosită 1) ca şi când ea ar fi un mobile 
doar într-o manieră indecentă, iar nu în mod necesar şi 
constant, 2) în măsura în care tinde spre ceva ce nu are o 
valoare înaltă, plăcerea... 

Cunoaşterea greşită a pasiunii şi a raţiunii, de parcă 
ultima ar fi o entitate în sine, iar nu mai degrabă o stare 
relaţională a diferitelor pasiuni şi dorinţe; şi ca şi când 
orice pasiune nu ar avea în sine propriul cuantum de 
raţiune... 

5 


388. 

Felul în care sub presiunea moralei ascetice a deper¬ 
sonalizării tocmai afectele iubirii, ale bunătăţii, ale milei, 
chiar ale dreptăţii, ale mărinimiei şi ale eroismului au tre¬ 
buit să fie înţelese greşit: 

Bogăţia persoanei, abundenţa sinelui, plenitudinea şi 
darul, sănătatea instinctivă şi Da-ul faţă de sine sunt cele 
care formează marile sacrificii, marea iubire: aceste afecte 
cresc dintr-un egoism puternic şi divin, însă de asemenea 
din voinţa de a deveni stăpân, din expansiune, din certi¬ 
tudinea interioară de a avea dreptul la orice. Atitudinile 
opuse, în opinia comună, sunt mai degrabă o singură ati¬ 
tudine; iar dacă nu stai ferm şi neînfricat în tine însuţi, nu 
ai nimic de dat, nimic de luat, nimic de apărat... 

Cum au putut fi aceste instincte răstălmăcite pâ- 
nă-ntr-atât încât omul percepe ca valoros ceea ce se opune 
sinelui său? încât îşi părăseşte şinele propriu pentru un 
sine străin? Oh, psihologia jalnică şi mincinoasă ce cu¬ 
vânta cu fală până acum în biserică şi-n filosofia atinsă de 
morbul clerical! 

Dacă omul e păcătos din cap până-n picioare, el nu 
mai poate decât să se urască. De fapt, el n-ar trebui să 
simtă pentru ceilalţi altceva decât simte pentru sine; iubi¬ 
rea de oameni are nevoie de o justificare - aceasta rezidă 
în faptul că Dumnezeu a poruncit-o. - De aici rezultă că 
toate instinctele naturale ale omului (de a iubi etc.) lui i se 
par în sine nepermise, şi, abia după ce au fost contestate. 

reintră în drepturi pe baza unei supuneri faţă de Dum¬ 
nezeu... Pascal, logicianul demn de admiraţie al creşti¬ 
nismului, a mers atât de departe! Gândiţi-vă la raportul lui 
cu sora sa. „A nu te face iubit" îi părea a fi creştinesc. 

389. 

Să ne gândim puţin la cât de scump trebuie plătit un 
asemenea canon moral („un ideal "). (Duşmanii lui sunt - 
ei bine? - „egoiştii".) 

Sagacitatea melancolică a autodiminuării în Europa 
(Pascal, La Rochefoucauld), - slăbirea interioară, descura¬ 
jarea, autodevorarea animalului străin turmei, - 

accentuarea permanentă a însuşirilor specifice medio¬ 
crităţii ca fiind cele mai valoroase (modestia, înregimenta¬ 
rea, natura de instrument), - 

conştiinţa rea amestecată în tot ceea ce este suveran, 
original: 

- neplăcerea prin urmare: - deci înnegurarea lumii 
celor care au ajuns puternici! 

- conştiinţa de turmă transpusă în filosofie şi religie: 
de asemenea, anxiozitatea ei. 

Să lăsăm deoparte imposibilitatea psihologică a unei 
acţiuni pur altruiste! 


390. 

Concluzia mea este că omul real reprezintă o valoare 
mult mai înaltă decât omul „dezirabil" al oricărui ideal 
precedent; că toate „dezirabilităţile" privind omul au fost 
nişte excese absurde şi periculoase prin care o anumită 
specie umană a încercat să impună ca lege întregii umanităţi 
propriile condiţii de conservare şi dezvoltare; că fiecare 
„dezirabilitate" ce a avut o asemenea origine a diminuat 
valoarea omului, forţa lui, certitudinea sa privind viitorul; 

că sărăcia şi caracterul intelectual inferior al omului se 
dezvăluie cel mai mult, chiar şi astăzi, atunci când doreşte; 
că aptitudinea omului de a institui valori era mult prea 
puţin dezvoltată până acum pentru a da seamă de valoarea 
reală a omului, iar nu doar de cea dezirabilă; că idealul a 
fost până acum adevărata forţă ce a defăimat lumea şi 
omul, că el a fost miasma otrăvitoare plutind peste reali¬ 
tate, marea ispită spre nimic... 


D. Critica noţiunilor de ameliorare, 
desăvârşire, înălţare 

391 . 

Criteriul după care trebuie determinată valoarea eva¬ 
luărilor morale. 

Faptul fundamental ignorat: contradicţia dintre „a de¬ 
veni mai moral" şi înălţarea şi întărirea tipului om. 

Homo natura. „Voinţa de putere". 

392 . 

Valorile morale ca valori aparente în comparaţie cu 
cele fiziologice. 


393 . 

Meditaţia despre ceea ce este cel mai general rămâne 
întotdeauna incompletă: „aspectele dezirabile" ultime pri¬ 
vind omul nu au fost de pildă socotite de filosofi ca fiind 
problematice. „Ameliorarea “ omului este postulată în mod 
naiv de toţi ca şi când noi am fi ridicaţi printr-o anumită 
intuiţie dincolo de întrebarea „dar de ce tocmai amelioraţi?" 

9 77 9 

In ce măsură este dezirabil ca omul să devină mai virtuos? 
sau mai inteligent? sau mai fericit? Presupunând că încă 
nu se cunoaşte „De ce“-ul omului ca atare, orice intenţie 
de acest fel este lipsită de sens: iar dacă vrei un lucru, cine 
ştie?, poate că n-ai dreptul să-l vrei şi pe celălalt? Este oare 
compatibilă accentuarea caracterului virtuos cu o sporire a 
inteligenţei şi a judecăţii? Dubito; o să am îndeajuns prilejul 
de a dovedi contrariul. Oare caracterul virtuos, ca tel în 
sens riguros, nu a fost până acum în contradicţie cu faptul 
de a deveni fericit? Nu pretinde el, pe de altă parte, neferici¬ 
rea, renunţarea şi automaltratarea ca mijloc necesar. Iar 
dacă înţelegerea ce-a mai înaltă ar fi ţelul, nu ar trebui să 
respingem, tocmai de aceea, creşterea fericirii? şi să ale¬ 
gem pericolul, aventura, neîncrederea, ispita drept căi spre 
această înţelegere?... Iar dacă vrei fericire, ei bine, poate 
că trebuie să te alături „celor săraci în Duh“. 

394 . 

Amăgirea generală şi mistificarea în domeniul aşa- 
numitei ameliorări morale! - Noi nu credem în faptul că 
un om devine un altul dacă el nu este deja astfel: adică 
dacă el nu este, aşa cum se-ntâmplă îndeajuns de des, o 
pluralitate de persoane sau cel puţin de dispoziţii pentru 
astfel de persoane. în acest caz, observăm că un alt rol 
apare în prim-plan, că „vechiul om“ este refulat... Privirea 
se schimbă nu însă şi esenţa... Faptul că cineva încetează 
a mai face anumite acţiuni este un simplu fatum brutum 
care permite interpretările cele mai diverse. Nici măcar 
obişnuinţa pentru o anumită acţiune, temeiul ei ultim nu 
sunt astfel suprimate întotdeauna. Cel care este criminal 
datorită unui fatum şi a unei aptitudini nu se dezvaţă de 
nimic, ci învaţă mereu câte ceva nou: ba chiar o abţinere 
mai îndelungată acţionează asupra talentului său ca un 
tonic... Societatea, fireşte, are drept unic interes ca cineva 

să nu mai facă anumite fapte; în acest scop ea îl separă de 
condiţiile în care el poate să facă anumite fapte: aceasta 
este oricum mai înţelept decât a încerca imposibilul, res¬ 
pectiv a-i frânge fatalitatea felului său de a fi. Biserica - 
şi ea nu a făcut nimic altceva decât să înlocuiască şi să 
moştenească aici filosofia antică pornind de la un alt 
criteriu valoric şi de la un „suflet", în dorinţa ei de a salva 
„mântuirea" unui suflet, crede în forţa expiatorie a pedep¬ 
sei cât şi în forţa de anulare a iertării: ambele sunt amăgiri 
rezultate din prejudecata religioasă - pedeapsa nu răs¬ 
cumpără, iertarea nu şterge, ceea ce s-a făcut deja nu mai 
poate fi luat înapoi. Faptul că cineva dă uitării un anumit 
lucru nu constituie deloc o dovadă că acel lucru nu mai 
există... O faptă îşi produce consecinţele în om şi în afara 
omului fie că e pedepsită, „ispăşită", „iertată" şi „ştearsă" 
nu, chiar dacă, între timp, biserica a făcut din autorul ei un 
sfânt. Biserica crede în lucruri ce nu există, în „suflete"; ea 
crede în influente ce nu există, în influente divine; ea crede 
în stări ce nu există, în păcat, în eliberare, în mântuirea 
sufletului: ea rămâne întotdeauna la suprafaţa lucrurilor, la 
semne, gesturi, cuvinte pe care le interpretează arbitrar. Ea 
are o metodică desăvârşită a falsificării psihologice. 

395 . 

- „Boala îl face pe om mai bun": această celebră 
sentenţă pe care o întâlneşti în toate secolele, şi anume în 
gura înţeleptului ca şi în botul mulţimii, dă de gândit. 
Pornind de la valabilitatea ei, ar trebui să ne întrebăm dacă 
există oare o relaţie cauzală între morală şi boală în genere? 
Este oare „ameliorarea omului", privită în ansamblu - de 
pildă incontestabila îmblânzire, umanizare, sensibilizare a 
europeanului din ultimul mileniu -, consecinţa unei înde¬ 
lungate suferinţe straniu-familiare, a unui eşec, a unei lipse. 

a unei degenerări ? L-a făcut „boala" mai bun pe euro¬ 
pean? Sau altfel spus: este oare moralitatea noastră - de¬ 
licata noastră moralitate modernă din Europa ce ar trebui 
comparată o dată cu moralitatea chinezului - expresia unui 
regres fiziologic?... Cu alte cuvinte, nu va putea contesta 
nimeni că fiecare moment al istoriei în care „omul" s-a 
arătat în toată splendoarea şi puterea tipului dobândeşte 
imediat un caracter neaşteptat, periculos, eruptiv şi că atunci 
umanitarismul o duce prost; iar poate, că, în acele cazuri 
în care lucrurile par să arate altfel, a lipsit doar curajul sau 
rafinamentul de a adânci psihologia şi de a extrage şi de 
acolo principiul general: „cu cât mai sănătos, mai puternic, 
mai bogat, mai fecund, mai întreprinzător se simte un om, 
cu atât mai «imoral» devine el". O idee penibilă! care nu 
trebuie în nici un fel acceptată! Presupunând însă că ne-o 
însuşim pentru un răstimp cât de mic spre a privi astfel la 
cele ce vor urma, cât de ciudat ni se va părea atunci vii¬ 
torul! Ce ar trebui în acest caz plătit mai scump pe pământ 
dacă nu tocmai ceea ce noi pretindem cu toată insistenţa - 
umanizarea, „ameliorarea", „civilizarea" progresivă a omu¬ 
lui? Nimic nu ar fi mai costisitor decât virtutea: căci în 
cele din urmă pământul ar deveni datorită ei un spital: şi 
„fiecare infirmierul celuilalt" ar fi concluzia ultimă a 
înţelepciunii. Fireşte: atunci am avea şi acea mult râvnită 
„pace pe pământ"! însă tot atât de puţină „bucurie la 
prezenţa celuilalt"! Tot atât de puţină frumuseţe, curaj, risc, 
pericol! Tot atât de puţine „opere" pentru care s-ar merita 
să trăieşti pe pământ! Vai, şi absolut nici o „faptă"! Toate 
marile opere şi fapte ce s-au păstrat şi care nu au fost 
spulberate de valorile timpului n-au fost oare ele toate mari 
imoralităţi în sensul cel mai profund?... 

396 . 

Preoţii - şi o dată cu ei preoţii fără amvon, filosofii - 
au numit întotdeauna Adevăr acea concepţie al cărei efect 
pedagogic era sau părea binefăcător, - care „ameliora 11 . Ei 
se aseamănă în această privinţă cu un medic naiv sau cu un 
făcător de minuni din popor care, pentru că a testat o otravă 
ca medicament, contestă faptul că ea ar fi o otravă... „După 
roadele lor le veţi cunoaşte" - adică „adevărurile" noastre: 
acesta este raţionamentul preoţilor până în zilele noastre. 
Ei şi-au cheltuit, îndeajuns de funest, spiritul pătrunzător 
pentru a conferi prioritate „argumentului forţei" (sau al 
„roadelor"), ba chiar pentru a-1 impune împotriva oricărei 
alte forme de argument. „Ceea ce face bine trebuie să fie 
bun; ceea ce este bun nu poate să mintă" - aşa raţionează 
ei imperturbabil „ceea ce dă roade bune, trebuie să fie 
deci adevărat: nu există un alt criteriu al adevărului"... 

în măsura în care „faptul de a face mai bun" trece 
drept argument, faptul de a face mai rău trebuie să fie 
socotit o refutare. O eroare este demonstrată ca eroare prin 
faptul că se examinează viaţa celor care au susţinut-o: un 
pas greşit, un viciu infirmă... Această formă de ostilitate, 
mai ticăloasă decît toate, aceea care atacă pe la spate, pe 
ascuns, această câinoşenie nu a dispărut niciodată: preoţii, 
în măsura în care sunt şi psihologi, nu au găsit niciodată 
ceva mai interesant decât să-şi bage botul în intimităţile 
adversarilor, - ei îşi dovedesc creştinismul prin faptul că 
în „lume" ei caută numai murdăria. Mai ales la aleşii lu¬ 
mii, la „genii": amintiţi-vă cum a fost mereu contestat 
Goethe în Germania (Klopstock şi Herder au premers în 
această privinţă ca „un bun exemplu", - bunele maniere 
nu se dezmint). 




Critica valorilor supreme precedente 


253 


397 . 

Trebuie să fii foarte imoral pentru a face morală prin 
faptă... Instrumentele moraliştilor sunt mijloacele cele mai 
înfricoşătoare care au fost mânuite vreodată: cel care nu 
are curajul pentru imoralitatea faptei e bun pentru toate, 
însă nu şi pentru a fi moralist. 

Morala este o menajerie; premisa ei este că gratiile ei 
pot fi mai folositoare decât libertatea, chiar pentru cei 
închişi; cealaltă premisă a ei este că există dresori care nu 
se tem de mijloacele înfricoşătoare, care ştiu să mânuiască 
fierul încins. Această specie îngrozitoare care preia lupta 
cu bestia se numeşte „preot". 

* 

Omul, închis într-o cuşcă de fier a erorilor, devenit o 
caricatură a omului, bolnav, jalnic, răuvoitor faţă de sine, 
plin de ură împotriva impulsurilor vieţii, suspicios faţă de 
tot ceea ce este frumos şi desăvârşit la viaţă, ceva mizer şi 
instabil: acest răsad artificial, arbitrar şi tardiv crescut pe 
solul preoţilor, „păcătosul": cum vom putea, în ciuda tutu¬ 
ror acestora, să legitimăm acest fenomen? 

* 

Pentru a gândi adecvat despre morală trebuie să pu¬ 
nem la locul lor două concepte ale zoologiei: domesticirea 
bestiei şi selecţia unei anumite specii. 

Preoţii au pretins întotdeauna că ei vor să „amelio¬ 
reze"... însă noi ceilalţi râdem atunci când un îmblânzitor 
ar vrea să vorbească despre animalele sale „ameliorate". 
Domesticirea bestiei se obţine de cele mai multe ori printr-o 
vătămare a bestiei: tot astfel omul moral nu este un om 
mai bun ci doar unul mai slăbit. Insă el este mai puţin 
dăunător... 




254 


Voinţa de putere 


398 . 

Ceea ce doresc din toată puterea să arăt: 

a) faptul că nu există o eroare mai gravă decât aceea 
de a confunda selecţia cu domesticirea: ceea ce s-a făcut... 
Selecţia este, aşa cum o înţeleg eu, un mijloc de extraor¬ 
dinară acumulare de forţă a omenirii, astfel încât generaţiile 
pot să succeadă sprijinindu-se pe munca antecesorilor 
lor - nu doar exterior ci, şi interior, crescând organic din 
ei, întru o putere mai mare... 

b) faptul că este extraordinar de periculos să crezi 
că omenirea ca întreg ar continua să crească şi să devină 
mai puternică dacă indivizii devin mai slabi, mai egali, 
mai mediocri... Umanitatea este o abstracţie: telul selec- 
ţiei poate fi, chiar în cazurile cele mai speciale, doar omul 
mai puternic (- cel neselecţionat este slab, cheltuitor, in¬ 
constant -). 


6. Consideraţie finală privind critica moralei 

399 . 

Aceste lucruri vi le cer - chiar dacă ele vă deran¬ 
jează -: voi trebuie să supuneţi unei critici evaluările mo¬ 
rale înseşi. Voi trebuie să opriţi impulsul sentimentului 
moral ce pretinde supunere, iar nu critică, prin întrebarea 
„de ce supunere"? Voi trebuie să vedeţi în această reven¬ 
dicare a unui „De ce?“, a unei critici a moralei, tocmai 
forma voastră actuală de moralitate, forma cea mai su¬ 
blimă de moralitate care vă face cinste vouă şi timpului 
vostru. Cinstea voastră, voinţa voastră de a nu vă amăgi 
trebuie să se justifice pe sine: „de ce nu? - înaintea cărei 
instanţe?" 

5 

400 . 


Cele trei aserţiuni: 

ceea ce este lipsit de nobleţe este superior (protestul 
„omului ordinar"); 

ceea ce este antinatural este superior (protestul dege¬ 
neraţilor); 

ceea ce reprezintă media este superior (protestul tur¬ 
mei, al „mediocrilor"). 

In istoria moralei se exprimă prin urmare o voinţă de 
putere prin care fie sclavii şi optimiştii, fie degeneraţii şi 
suferinzii-în-sine sau mediocrii încearcă să impună jude¬ 
căţile de valoare favorabile lor. 

* 

Astfel, din perspectiva biologiei, fenomenul moralei 
este extrem de îngrijorător. Morala s-a dezvoltat până acum 
în detrimentul celor care domină şi a instinctelor lor speci¬ 
fice, a celor împliniţi şi a naturilor frumoase, a celor auto¬ 
nomi şi privilegiaţi într-un sens oarecare. 

Morala este prin urmare o mişcare contrară în raport 
cu eforturile naturii de a crea un tip superior. Efectul ei 
este: suspiciunea faţă de viaţă în general (în măsura în care 
tendinţele acesteia sunt resimţite drept „imorale"), - lipsa 
de sens, paradoxul (în măsura în care valorile fundamen¬ 
tale sunt resimţite drept contradictorii în raport cu instinctele 
fundamentale), - degenerare şi autodistrugere a „naturilor 
superioare", pentru că tocmai în interiorul lor se conştien¬ 
tizează conflictul. 


401 . 

Ce fel de valori au dominat până acum. 

Morala ca valoare supremă în toate fazele filosofiei 
(chiar la sceptici). Rezultat: această lume nu valorează 
nimic. Trebuie să existe o „lume adevărată". 

Ce determină aici de fapt valoarea supremă? Ce este 
de fapt morala? Instinctul de decadence, epuizaţii şi 
dezmoşteniţii sunt cei care se răzbună astfel şi care fac pe 
stăpânii... 

Dovada istorică: filosofii sunt mereu decadents, mereu 
în slujba religiilor nihiliste. 

Instinctul de decadence ce apare ca voinţă de putere. 
Prezentarea sistemului mijloacelor sale: imoralitatea abso¬ 
lută a mijloacelor. 

Concluzie generală: valorile supreme precedente sunt 
un caz special al voinţei de putere: morala însăşi este un 
caz special al imoralităţii. 


* 

De ce au fost mereu cenzurate valorile adverse? 

1. Cum a fost posibil de fapt acest lucru? întrebare: de 
ce au fost pretutindeni reprimate viaţa şi plenitudinea fi¬ 
ziologică? De ce nu a existat nici o filozofie a lui Da, 
nici-o religie a lui Da?... 

Simptomele istorice ale unor astfel de mişcări: religia 
păgână. Dionysos împotriva „celui crucificat". 
Renaşterea. Arta. 

2. Cei puternici şi cei slabi: cei sănătoşi şi cei bolnavi; 
excepţia şi regula. Nu mai rămâne îndoială cine este mai 
puternic... 

Aspectul istoric general: Este astfel omul o excepţie în 
istoria vieţii? - Obiecţie împotriva darwinismului. Mij¬ 
loacele celor slabi de a se menţine deasupra au devenit 
instincte, „umanitate", „instituţii"... 

3. Dovada acestei dominaţii în instinctele noastre 
politice, în judecăţile noastre sociale de valoare, în artele 
noastre, în ştiinţa noastră. 

* 

Instinctele degenerării au pus stăpânire pe instinctele 
dezvoltării... Voinţa de nimic a pus stăpânire pe voinţa de 
viată! 

9 

- Este adevărat ? nu e oare vorba despre o garanţie 
mai mare a vieţii, a genului în această victorie a celor slabi 
şi mediocri? - este poate doar un mijloc în mişcarea de 
ansamblu a vieţii, o încetinire a ritmului? un remediu 
împotriva a ceva şi mai rău? 

- Presupunând că indivizii puternici ar ajunge să 
stăpânească în toate, chiar şi în valorizări, să tragem 
consecinţa: cum ar gândi ei despre boală, suferinţă, sacri¬ 
ficiu! Rezultatul ar fi dispreţul de sine al celor slabi: ei ar 
căuta să dispară şi să se stingă. Şi ar fi oare acest lucru 
dezirabil? - şi am dori noi o lume în care ar lipsi influenţa 
celor slabi, rafinamentul lor, solicitudinea şi flexibilita¬ 
tea lor?... 


* 

Am urmărit confruntarea a două „voinţe de putere" (în 
cazul dat: am descoperit un principiu prin care să o legi¬ 
timăm pe una, aceea care a fost până acum reprimată, iar 
celeilalte, aceleia care a învins până acum, să-i dovedim 
ilegitimitatea): am înţeles că „lumea adevărată" este o „lume 
mincinoasă “ iar morala o formă de imoralitate. Noi nu 
spunem „cel mai puternic nu are dreptate". 

Am înţeles ce anume a determinat până acum valoarea 
supremă, şi de ce a ajuns ea să domine valorizarea ad¬ 
versă era mai puternică din punct de vedere numeric. 

Să purificăm acum valorizarea adversă de infecţie şi 
jumătatea de măsură, de denaturarea sub care ne este ea 
tuturor cunoscută. 

Reabilitarea naturii: eliberarea ei de morală. 

402 . 

Morala o eroare utilă, mai exact, din perspectiva pro¬ 
motorilor ei cei mai importanţi şi mai lipsiţi de prejudecăţi, 
o minciună apreciată drept necesară. 

403 . 

Poţi să-ţi mărturiseşti adevărul până în momentul în 
care ai crescut suficient de mult încât să nu mai ai nevoie 
de educaţia coercitivă a erorii morale. - E dezgustător să 
judeci existenţa din punct de vedere moral. 

Nu trebuie să inventăm false persoane, de exemplu să 
spunem că „natura este crudă“. Tocmai înţelegerea faptului 
că nu există o asemenea fiinţă cu o responsabilitate funda¬ 
mentală uşurează! 

Dezvoltarea umanităţii. 

9 

A. A câştiga puterea asupra naturii şi, în plus, asupra 
ta însuţi. (Morala a fost necesară pentru ca omul să 
se impună în lupta împotriva naturii şi a „bestiei 41 .) 

B. Odată cucerită puterea asupra naturii, ea poate fi 
utilizată în scopul continuării formării de sine libere: 
voinţa de putere ca dezvoltare şi fortificare de sine. 

404 . 

Morala ca iluzie a genului în scopul de a-1 îmboldi pe 
individ să se sacrifice pentru viitor: a-i atribui aparent o 
valoare nelimitată astfel încât el, cu ajutorul acestei 
conştiinţe de sine, să-şi tiranizeze şi să-şi reprime cele¬ 
lalte laturi ale naturii sale şi să obţină cu greu mulţumirea 
de sine. 

Recunoştinţa cea mai profundă pentru ceea ce a rea¬ 
lizat morala până în prezent: însă acum ea nu mai este 
decât o povară ce ar deveni fatală! Ea însăşi, ca onestitate, 
ne obligă la negarea moralei. 

405 . 

Gradul în care autodistrugerea moralei este o parte a 
propriei sale forţe. în noi, europenii, curge sângele acelora 
care au murit pentru credinţa lor; am socotit morala un 
lucru grav şi înspăimântător şi nu există nimic care să nu 
fi fost până acum sacrificat pentru ea. Pe de altă parte: 
rafinamentul nostru spiritual a fost dobândit în mod esenţial 
prin vivisecţiunea conştiinţei. Nu ştim încă încotro suntem 
împinşi, acum după ce ne-am desprins de glia străveche, 
însă această glie a dezvoltat în noi forţa ce ne alungă spre 
depărtări, spre aventură, forţa care ne azvârle în neţărmurit, 
în ceea ce n-a fost încercat şi descoperit până acum nu ne 
rămâne altă alegere, trebuie să fim cuceritori acum când nu 
mai avem o ţară în care să fim acasă, în care să ne „con- 
servăm“. Un Da ascuns ne împinge la asta şi el este mai 
puternic ca orice Nu al nostru. însăşi tăria noastră nu ne 
mai rabdă pe ţarina stearpă: ne avântăm spre depărtări, iar 
cutezanţa ne spune că lumea este încă bogată şi necunos¬ 
cută, că e mai bine să dispari decât să te laşi amputat şi 
otrăvit. însăşi tăria noastră ne obligă să apucăm cărările 
mării, într-acolo unde toţi sorii au apus până acum: o lume 
nouă ne aşteaptă... 






III. 

Critica filosofiei 

1. Consideraţii generale 

406 . 

Să îndepărtăm câteva superstiţii cu care ne-am obişnuit 
în legătură cu filosofii! 


407 . 

Filosofii urăsc aparenţa, schimbarea, durerea, moartea, 
corporalitatea, simţurile, destinul şi constrângerea, lipsa 
finalităţii. 

Ei cred mai întâi în: 1) cunoaşterea absolută, 2) în 
cunoaşterea de dragul cunoaşterii, 3) în virtutea şi fericirea 
umană, 4) în cognoscibilitatea acţiunilor umane. Ei sunt 
conduşi de determinaţii instinctive ale valorii în care se 
oglindesc stări de cultură anterioare (mai primejdioase). 

408 . 

Ce le-a lipsit filosofilor? 1) Simţul istoric, 2) cunoştinţe 
de fiziologie, 3) un ţel pentru viitor. - A face o critică 
lipsită de ironie şi condamnare morală. 

409 . 

Filosofii au avut 1) dintotdeauna o ciudată disponibi¬ 
litate pentru contradictio in adiecto; 2) o încredere 
necondiţionată în concepte, tot atât de mare ca şi neîncre¬ 
derea lor faţă de simţuri: ei nu s-au gândit că noţiunile şi 
cuvintele noastre sunt moşteniri ale unor vremuri în care 
mintea nu era atât de luminată şi de riguroasă. 

Ceea ce se iveşte cel mai târziu în mintea filosofilor: 
faptul că ei nu trebuie doar să urmărească pasivi conceptele, 
să le purifice şi să le expliciteze, ci trebuie în primul rând 
să le facă, să le creeze, să le instituie şi să convingă lumea 
să le accepte. Până acum am avut încredere deplină în 
conceptele proprii ca într-o zestre minunată dintr-o lume 
plină de minunăţii: însă ele erau de fapt ereditatea pe care 
ne-au lăsat-o strămoşii noştri cei mai îndepărtaţi, pe cât de 
ignoranţi, pe atât de înţelepţi. Această pietate faţă de ceea 
ce zace în noi aparţine poate elementului moral al 
cunoaşterii. Insă mai întâi este necesar un scepticism ab¬ 
solut faţă de toate conceptele tradiţionale (aşa cum le-a 
posedat probabil odinioară un filosof - Platon, fireşte - 
căci el a expus contrariul). 

410 . 

Profund neîncrezător în dogmele epistemologice, îmi 
plăcea să privesc când pe o fereastră când pe alta ferin- 
du-mă să mă opresc la vreuna şi socotind acest lucru dăună¬ 
tor, - şi în fine: este oare posibil ca un instrument să-şi 
poată critica propria utilitate ? - Faptul căruia i-am acor¬ 
dat atenţie a fost mai degrabă acela că niciodată un scep¬ 
ticism sau un dogmatism epistemologic nu a apărut fără o 
idee latentă, - că ele au o valoare de rang secund de îndată 
ce iei în considerare ceea ce a constrâns în fond la această 
poziţie. 

Convingere fermă: atât Kant cât şi Hegel şi Schopen- 
hauer, atât atitudinea sceptică a epocii cât şi cea istoricistă 
şi pesimistă au o origine morală. Nu am văzut pe nimeni 
care să fi îndrăznit a face o critică a sentimentelor privind 
valoarea morală: iar încercările jalnice de a construi o 
istorie a apariţiilor acestor sentimente (specifice darwinişti- 
lor englezi şi germani) le-am abandonat curând. 

Cum se explică poziţia lui Spinoza, negarea şi respin¬ 
gerea de către el a judecăţilor morale de valoare? (Era o 
consecinţă a teodiceei sale!) 

411 . 

Morala ca maximă devalorizare. - Fie că lumea noas¬ 
tră este opera şi expresia (modus) lui Dumnezeu: atunci ea 
trebuie să fie perfectă (concluzia lui Leibniz...) - şi ni¬ 
meni nu s-a îndoit vreodată a şti ce înseamnă perfecţiu¬ 
nea atunci răul, suferinţa pot fi doar aparente (con¬ 
ceptele de Bine şi Rău mai radicale la Spinoza), însă 
trebuie să rezulte din scopul suprem al lui Dumnezeu 
(- bunăoară ca consecinţă specială a unei bunăvoinţe a lui 
Dumnezeu care ne îngăduie să alegem între bine şi rău: 
privilegiul de a nu fi un automat; „libertatea 41 cu riscul de 
a greşi, de a face o alegere falsă... de pildă la Simplicius 
în comentariul său la Epictet). 

Sau lumea noastră este imperfectă, răul şi vina sunt 
reale, sunt determinate, sunt absolut inerente conform 
esenţei lor; atunci ea nu poate fi lumea adevărată: atunci 
cunoaşterea este calea prin care ea poate fi negată, atunci 
lumea este o eroare care poate fi recunoscută ca eroare. 
Aceasta este opinia lui Schopenhauer pornind de la pre¬ 
misele kantiene. Pascal este şi mai disperat: el a înţeles că 
în acest caz şi cunoaşterea trebuie să fie coruptă, falsă, - 
că revelaţia este necesară chiar pentru a înţelege că lumea 
trebuie negată... 

412 . 

Din obişnuinţa invocării autorităţilor necondiţionate a 
apărut până la urmă o adâncă nevoie de autorităţi necon¬ 
diţionate: - atât de puternică încât, chiar într-o epocă cri¬ 
tică precum cea a lui Kant ea s-a dovedit superioară nevoii 
de critică ajungând, într-un anume sens, să-şi supună în¬ 
treaga muncă a intelectului critic şi să profite de pe urma 
sa. Ea şi-a dovedit încă o dată superioritatea o generaţie 
mai târziu - generaţie care datorită instinctelor sale is¬ 
torice a fost orientată în mod necesar spre relativizarea 
oricărei autorităţi -, atunci când această nevoie şi-a subor¬ 
donat însăşi filosofia dezvoltării a lui Hegel - această is¬ 
torie rebotezată ca filosofie - prezentând istoria drept reve¬ 
lare şi depăşire de sine progresivă a ideilor morale. în¬ 
cepând cu Platon, filosofia stă sub dominaţia moralei. Dar 
şi la predecesorii lui interpretările morale au un rol hotărâ¬ 
tor (la Anaximandru ideea dispariţiei tuturor lucrurilor drept 
pedeapsă pentru emanciparea lor de fiinţa pură; la Heraclit 
regularitatea fenomenelor ca mărturie a caracterului lo- 
gic-moral al întregii deveniri). 

413 . 

Intenţiile morale ascunse au împiedicat până acum cel 
mai mult evoluţia filosofiei. 

414 . 

In toate epocile „sentimentele frumoase“ au fost pri¬ 
vite ca argumente, „pieptul ridicat" drept foaie ale divinităţii, 
convingerea drept „criteriu al adevărului", nevoia de rival 
ca un semn de întrebare la adresa înţelepciunii: această 
falsitate, această falsificare traversează întreaga istorie a 
filosofiei. Lăsând de-o parte scepticii importanţi, atât de 

puţini, nicăieri nu se manifestă un instinct al onestităţii 
intelectuale. In cele din urmă, Kant a încercat cu inocentă 
să dea un caracter ştiinţific acestei corupţii a gânditorilor 
prin conceptul de „raţiunepractică el a inventat înadins 
o raţiune pentru cazurile în care nu trebuie să te preocupi 
de raţiune: respectiv atunci când vorbeşte nevoia inimii, 
când vorbeşte morala, „datoria". 

415 . 

Hegel: latura sa populară - concepţia despre război şi 
marile individualităţi. Dreptatea este de partea învingăto¬ 
rilor: el descrie progresul omenirii. încercarea de a demon¬ 
stra supremaţia moralei cu ajutorul istoriei. 

Kant: un imperiu al valorilor morale, sustras nouă, 
invizibil, real. 

Hegel: o dezvoltare manifestă, actualizarea imperiului 
moral. 

Să nu ne lăsăm înşelaţi de procedeul kantian sau de cel 
hegelian: - noi nu mai credem, aidoma lor, în morală şi nu 
mai trebuie să întemeiem o filosofie pentru ca morala să-şi 
păstreze drepturile. Pentru noi, savoarea criticismului şi a 
istoricismului nu rezidă aici: - ei bine, atunci unde? 

416 . 

Semnificaţia filosofiei germane (Hegel): a născoci un 
panteism în care răul, eroarea şi suferinţa nu sunt per¬ 
cepute ca argumente împotriva caracterului divin al lumii. 
Această iniţiativă grandioasă a fost folosită abuziv de 
puterile existente (stat etc.), în sensul că astfel ar fi sancţio¬ 
nată raţionalitatea celor care deţin în prezent puterea. 

Schopenhauer apare dimpotrivă ca un susţinător încă¬ 
păţânat al moralei care, pentru a-şi justifica concepţia mo- 




266 


Voinţa de putere 


rală, ajunge, în cele din urmă, să nege lumea. El sfârşeşte 
ca „mistic“. 

Eu însumi am încercat o justificare estetică: cum este 
posibilă urâţenia lumii? Am privit voinţa de frumuseţe, de 
menţinere în forme identice ca fiind un mijloc temporar de 
conservare şi un remediu: fundamentală mi s-a părut însă, 
legat de durere, înţelegerea Celui-ce-veşnic-creează ca 
fiind Acela-ce-veşnic-trebuie-să-distrugă. Urâtul înseamnă 
a privi lucrurile din perspectiva voinţei de a pune un sens, 
un sens nou în ceea ce a devenit lipsit de sens: forţa acu¬ 
mulată ce constrânge principiul creator să simtă lucrurile 
create anterior ca fiind inconsistente, nereuşite, demne de 
a fi negate, ca fiind urâte! - 


417 . 

Soluţia mea primă: înţelepciunea dionisiacă. Plăcerea 
faţă de suprimarea celui mai nobil şi faţă de priveliştea 
decăderii sale treptate: ca plăcere pentru ceea ce vine, pentru 
viitorul care triumfă asupra binelui prezent, oricât de mare 
ar fi acesta. Dionisiac: identificarea temporară cu princi¬ 
piul vieţii (inclusiv voluptatea martirului). 

înnoirile mele. - Dezvoltarea în continuare a pesimis¬ 
mului: pesimismul intelectului; critica morală, disoluţia 
ultimei posibilităţi de mângâiere. Cunoaşterea simptome- 
lor declinului: învăluie în iluzie orice acţiune fermă; izolează 
cultura, este injustă şi astfel puternică. 

1) Strădania mea de a mă împotrivi declinului şi 
moleşirii tot mai mari a personalităţii. Eu am căutat un nou 
centru. 

2) Zădărnicia acestei strădanii. 

3) Apoi am mers mai departe pe calea disoluţiei - 
aici am descoperit noi surse de forţă pentru individ. Tre¬ 
buie să fim distrugători! Am înţeles faptul că starea de 
disoluţie în care existenţele individuale se pot împlini mai 

bine ca oriunde - este o copie şi un caz particular al 
existenţei în genere. împotriva senzaţiei paralizante a 
disoluţiei generale şi a nedesăvârşirii am susţinut eterna 
reîntoarcere. 


418 . 

Noi căutăm imaginea lumii în filosofia care ne dă cel 
mai mare sentiment de libertate: adică aceea în care in¬ 
stinctul nostru cel mai puternic se simte liber pentru me¬ 
nirea sa. Aşa va fi şi la mine! 

419 . 

Filosofia germană ca întreg - Leibniz, Kant, Hegel, 
Schopenhauer, pentru a-i numi pe cei mai mari - este forma 
cea mai riguroasă de romantism şi nostalgie din câte au 
fost: aspiraţia spre cel mai bun lucru ce a existat vreodată. 
Nu mai eşti nicăieri acasă, aspiri la un loc unde să te poţi 
simţi cumva acasă, pentru că doar acolo doreşti să fii acasă: 
şi aceasta este lumea greacă! Dar tocmai spre acele ori¬ 
zonturi s-au prăbuşit toate podurile - exceptând curcubeul 
conceptelor! Şi ele duc pretutindeni, spre toate zările unde 
sufletul grec şi-a găsit ţara şi „patria“! Fireşte: trebuie să 
fii foarte uşor, foarte zvelt pentru a te strecura pe aceste 
poduri. însă câtă fericire există deja în această voinţă de 
spiritualitate, aproape una de spiritualism! Cât de departe 
eşti astfel de „acţiune şi reacţiune“, de obtuzitatea meca¬ 
nică a ştiinţelor naturii, de larma de iarmaroc a ideilor 
modeme! Vrei să te întorci trecând prin Părinţii bisericii, 
la greci, vrei să părăseşti nordul pentru sud, formulele pentru 
forme; mai savurăm încă finalul Antichităţii, creştinismul, 
ca pe un mijloc de acces la ea, chiar ca pe o piesă fericită 
a lumii vechi, ca pe un mozaic scânteietor de concepte şi 
judecăţi antice de valoare. Arabescuri, înflorituri, rococoul 

abstracţiunilor scolastice - oricum mai bine, adică mai 
rafinat şi mai subtil decât realitatea ţărănească şi plebee a 
nordului european, oricum un protest de spiritualitate su¬ 
perioară împotriva războiului ţărănesc şi a revoltei gloatei 
care a pus stăpânire pe gustul spiritual în nordul Europei 
şi care l-a avut drept mentor pe marele „bărbat fără fa¬ 
soane spirituale", pe Luther: - în acest sens filosofia ger¬ 
mană este un moment de Contrareformă, chiar de Renaştere, 
cel puţin voinţă de renaştere, voinţa de a merge mai de¬ 
parte în descoperirea Antichităţii, în dezgroparea filosofiei 
antice, mai ales a presocraticilor - templul cel mai adânc 
îngropat dintre toate templele greceşti! Poate că peste câ¬ 
teva secole se va spune că întreaga filosofare a germanilor 
îşi are demnitatea sa autentică în faptul de a fi o recâştigare 
treptată a terenului antic şi că orice pretenţie de „origina¬ 
litate" sună jalnic şi caraghios în raport cu acea dorinţă 
superioară a germanilor de a reînnoda firul ce s-a rupt, 
legătura cu grecii, cu tipul de „om" cel mai înzestrat până 
acum. Ne reapropiem astăzi de toate acele forme funda¬ 
mentale de interpretare a lumii pe care le-a descoperit 
spiritul grec prin Anaximandru, Heraclit, Parmenide, Em- 
pedocle, Democrit şi Anaxagora - din zi în zi suntem tot 
mai elini, la început, fireşte, doar prin concepte şi valo¬ 
rizări, aidoma unor umbre ce-şi însuşesc modul grec de a 
fi: dar poate că odată vom fi şi prin corpul nostru! Aceasta 
este (şi a fost dintotdeauna) speranţa mea pentru neamul 
german! 


420 . 

Nu vreau să conving pe nimeni să treacă la filosofie: 
este necesar şi poate chiar dezirabil ca filosoful să fie o 
plantă rară. Nimic nu-mi repugnă mai mult decât elogierea 
profesorală a filosofiei ca la Seneca sau chiar Cicero. Filoso- 

fia are puţin de-a face cu virtutea. Fie-mi îngăduit a spune 
că şi omul de ştiinţă este ceva radical diferit de filosof. 
Ceea ce eu doresc este ca autenticul concept de filosof să 
nu dispară complet în Germania. Există în Germania atâtea 
făpturi neîmplinite de tot felul care ar dori bucuros să-şi 
ascundă beteşugul sub un nume atât de nobil! 

421 . 

Trebuie să înalţ idealul cel mai greu de atins al filoso¬ 
fului. Instrucţia n-ajută la nimic! învăţatul este animalul de 
turmă în domeniul cunoaşterii, - care cercetează pentru că 
i se cere şi i s-a arătat cum s-o facă. 

422 . 

Superstiţia privind filosoful: el este confundat cu omul 
de ştiinţă. Ca şi când valorile s-ar ascunde în lucruri şi ele 
nu ar trebui decât reţinute! In ce măsură ei cercetează doar 
sub ocrotirea valorilor date (ura lor împotriva aparenţei, a 
corpului etc). Schopenhauer despre morală (batjocura la 
adresa utilitarismului). în cele din urmă confuzia ajunge 
până acolo încât darwinismul este privit drept o filosofie: 
iar acum, cei care domină sunt oamenii de ştiinţă. Chiar şi 
francezi precum Taine caută, sau cred a o face. Jară să aibă 
în prealabil criteriile valorice. închinarea la „fapte“, un fel 
de cult. De fapt, ei distrug evaluările existente. 

Explicaţia acestei erori. Cel care porunceşte apare rar; 
el se interpretează greşit. Noi vrem să îndepărtăm cu totul 
autoritatea de la noi şi s-o acordăm împrejurărilor. - în 
Germania respectul faţă de critic face parte din istoria deş¬ 
teptării bărbăţiei. Lessing etc. (Napoleon despre Goethe). 
într-adevăr, prin romantismul german această mişcare este 
anulată: iar faima filosofiei germane se raportează la el, ca 
şi cum datorită lui s-ar îndepărta pericolul scepticismului 

iar credinţa ar putea fi demonstrată. In Hegel culminează 
ambele tendinţe: în fond el generalizează faptul criticii 
germane şi faptul romantismului german, - un fel de fata¬ 
lism dialectic, însă în cinstea spiritului, de fapt prin supu¬ 
nerea filosofului la realitate. Criticul pregăteşte: nimic 
altceva! 

O dată cu Schopenhauer devine limpede sarcina filoso¬ 
fului potrivit căreia el trebuie să aibă în vedere determina¬ 
rea valorii: însă în continuare tot sub dominaţia eudemo- 
nismului. Idealul pesimismului. 

423 . 

Teorie şi practică. - O distincţie funestă, ca şi cum ar 
exista un instinct propriu cunoaşterii care, ignorând ches¬ 
tiunile legate de profit şi de pierderi, s-ar îndrepta orbeşte 
spre adevăr: şi apoi, separat de acesta, întreaga lume a 
intereselor practice... 

Dimpotrivă, eu încerc să arăt ce fel de instincte s-au 
manifestat în spatele tuturor acestor teoreticieni puri, - 
felul în care ei toţi s-au îndreptat în mod fatal, prinşi de 
vraja instinctelor proprii, spre ceva care pentru ei era „ade¬ 
văr", pentru ei şi doar pentru ei. Conflictul dintre sisteme, 
împreună cu acela dintre scrupulele epistemologice, este 
conflictul unor instincte strict determinate (forme de vitali¬ 
tate, de declin ale castelor, ale raselor etc.) 

Aşa-numitul impuls cognitiv se reduce la un impuls de 
apropriere şi de cucerire: pornind de la acest impuls s-au 
dezvoltat simţurile, memoria, instinctele etc. Reducerea cât 
se poate de rapidă a fenomenelor, economia, acumularea 
patrimoniului de cunoaştere câştigat (adică a lumii apro¬ 
piate şi făcute disponibilă)... 

Morala este o ştiinţă atât de curioasă pentru că ea are 
în cel mai înalt grad un conţinut practic: astfel încât poziţia 

pur cognitivă, onestitatea ştiinţifică sunt abandonate de 
îndată ce morala îşi revendică răspunsurile. Morala spune: 
am nevoie de câteva răspunsuri, - motive, argumente; scru¬ 
pulele pot să vină la urmă, ori pot să lipsească 

„Cum trebuie să acţionezi?" - Dacă reflectăm la faptul 
că avem de-a face cu un tip dezvoltat în mod suveran, care 
„acţionează" de milenii întregi, şi că totul a devenit in¬ 
stinct, finalitate, automatism, fatalitate, urgenţa acestei 
întrebări morale o să ne apară cu totul hilară. 

„Cum trebuie să acţionezi?" - Morala a fost mereu 
rezultatul unei confuzii: de fapt, o specie care avea în sânge 
destinul de a acţiona într-un anume fel vroia să se justifice 
decretându-şi norma drept normă universală... 

„Cum trebuie să acţionezi?" nu este o cauză, ci un 
efect. Morala succede, idealul vine la urmă. 

- Pe de altă parte, apariţia scrupulelor morale (altfel 
exprimat: conştientizarea valorilor după care se acţionează) 
trădează un anumit caracter maladiv: epocile şi popoarele 
viguroase nu reflectează la dreptul lor, la principiile acţiunii, 
la instinct şi raţiune. Conştientizarea este un simptom al 
faptului că moralitatea autentică, adică certitudinea instinc¬ 
tivă a acţiunii, se duce dracului... Moraliştii sunt, ca de 
fiecare dată atunci când se creează o nouă lume a conştiinţei, 
simptome ale unei îmbolnăviri, ale unei sărăciri, ale unei 
dezorganizări. - Naturile profund-instinctive se abţin de la 
formularea logică a datoriilor: printre aceste naturi întâlneşti 
adversari pyrhonieni ai dialecticii şi ai cognoscibilităţii în 
genere... O virtute este infirmată printr-un „pentru că“... 

Teză: apariţia moraliştilor survine în epocile în care 
moralitatea stă să dispară. 

Teză: moralistul dizolvă instinctele morale oricât de 
mult crede el că le reabilitează. 

Teză: ceea ce-1 impulsionează efectiv pe moralist nu 
sunt instinctele morale, ci instinctele de decadence trans- 

puse în formulele moralei (- el percepe slăbirea instincte¬ 
lor drept corupţie). 

Teză: instinctele de decadence ce aspiră, prin interme¬ 
diul moraliştilor, să domine morala instinctului specifică 
raselor şi epocilor puternice sunt: 

1) instinctele celor slabi şi ale degeneraţilor; 

2) instinctele excepţiilor, ale solitarilor, ale celor care 
s-au desprins, ale celor abortus atât în măreţie cât 
şi în abjecţie; 

3) instinctele suferinzilor obişnuiţi cu suferinţa care 
au nevoie de o interpretare nobilă a stării lor şi care 
de aceea nu trebuie lăsaţi să facă pe fiziologii. 

424 . 

Tartuferia caracterului.ştiinţific - Nu trebuie să afişezi 
caracterul ştiinţific acolo unde nu a sosit încă timpul pen¬ 
tru o abordare ştiinţifică; însă chiar cercetătorul autentic 
trebuie să renunţe la vanitatea de a afecta o metodă care, 
în fond, nu este încă actuală. De asemenea, să nu „falsi- 
fice“ printr-un aparent aranjament deductiv şi dialectic fap¬ 
tele şi ideile la care el a ajuns pe alte căi. Astfel falsifică 
I. Kant în „morala" proprie înclinaţia sa introspectivă; un 
exemplu recent îl constituie etica lui Herbert Spencer. - 
Nu trebuie să tăinuim şi să denaturăm modul în care au 
apărut ideile noastre. Cărţile cele mai profunde, cu un con¬ 
ţinut inepuizabil, vor avea întotdeauna ceva din caracterul 
aforistic şi şocant al Cugetărilor lui Pascal. Forţele dina¬ 
mice şi valorizările au fost refulate de mult; ceea ce se 
arată este doar un efect. 

Refuz orice tartuferie a falsului caracter ştiinţific: 

1) în raport cu expunerea, dacă ea nu corespunde ge¬ 
nezei ideii; 

2) în ceea ce priveşte pretenţiile faţă de metodele care 
probabil nici măcar nu sunt posibile într-o anumită etapă 
a ştiinţei; 

3) în ceea ce priveşte pretenţiile legate de obiectivi¬ 
tate, de impersonalitatea rece, unde, la fel ca în toate eva¬ 
luările, prin câteva cuvinte ne descriem pe noi şi trăirile 
noastre lăuntrice. Există forme hilare ale vanităţii, de pildă 
aceea a lui Saint-Beuve care s-a măcinat o viaţă întreagă 
pentru că a pus căldură şi pasiune în câte un „pentru" sau 
„împotrivă", şi ar fi dorit bucuros să facă uitat acest lucru. 

425. 

Ce înseamnă „obiectivitatea" filosofilor: indiferentism 
moral faţă de sine, orbirea faţă de consecinţele bune şi 
rele; lipsa de risc în utilizarea mijloacelor periculoase; 
sesizarea ca avantaj şi exploatarea perversităţii şi a diver¬ 
sităţii caracterului. 

Profunda mea indiferentă fată de sine: nu urmăresc să 
obţin nici un avantaj din cunoştinţele mele şi nici nu mă 
feresc de dezavantajele pe care ele le produc. - Inclusiv 
ceea ce s-ar putea numi pervertirea caracterului; această 
perspectivă este exterioară: eu îmi mânuiesc caracterul, dar 
nu mă gândesc nici să-l înţeleg, nici să-l schimb - calculul 
personal al virtuţii nu mi-a trecut nici o clipă prin minte. 
Am impresia că porţile cunoaşterii ţi se închid de îndată ce 
devii interesat de cazul tău personal - sau chiar de „mân¬ 
tuirea sufletului"!... Nu trebuie să acorzi prea mare impor¬ 
tanţă moralităţii proprii şi să renunţi la dreptul oricât de 
mic al unei atitudini contrare. 

Poate aici este implicată un fel de abundenţă ereditară 
a moralităţii: se intuieşte că poţi risipi din belşug şi poţi 
arunca pe fereastră în acest domeniu fără a sărăci prea 

mult. Nu te lăsa ispitit să admiri „sufletele frumoase 14 ; rămâi 
conştient de superioritatea ta. Apropie-te de monştrii virtuţii 
cu un sarcasm interior; deniaiser la vertu - plăcere secretă. 

A te învârti în jurul tău; absenţa dorinţei de a deveni 
„mai bun“, sau chiar „diferit". Prea interesat pentru a nu 
arunca tentaculele sau plasele fiecărei moralităţi înspre 
lucruri -. 


426 . 

Despre psihologia filosofului. Psihologi, aşa cum sunt 
ei posibili abia începând cu secolul 19: nu mai e vorba de 
acei gură-cască în stare să privească doi-trei paşi înainte şi 
sunt aproape mulţumiţi să scurme în ei înşişi. Noi, psi¬ 
hologii viitorului, nu prea suntem dispuşi la introspecţie: 
socotim aproape un simptom al degenerării faptul că un 
instrument caută „să se cunoască pe sine": noi suntem 
instrumente ale cunoaşterii şi dorim să avem întreaga nai¬ 
vitate şi precizie a unui instrument, - prin urmare nu este 
permis să ne analizăm, să ne „cunoaştem". Primul indiciu 
al instinctului de autoconservare al unui mare psiholog: el 
nu se cercetează, nu are ochi, nu are interes şi nici curiozi¬ 
tate pentru sine însuşi... Marele egoism al voinţei noastre 
dominante ne cere ignorarea propriei făpturi, - ne cere să 
apărem ca „impersonali", „desinteresse", „obiectivi"! - 
vai, în ce grad excentric suntem opusul acestora! 

Noi nu suntem nişte Pascali, nu suntem interesaţi în 
mod special de „mântuirea sufletului", de fericirea proprie, 
de virtutea noastră. - Nu avem nici timp şi nici suficientă 
curiozitate pentru a ne roti astfel în jurul propriei persoane. 
Dimpotrivă, la o privire mai adâncă, lucrurile stau altfel: 
noi îi suspectăm pe toţi cei care-şi contemplă buricul pen¬ 
tru că introspecţia ne apare ca fiind o formă a denaturării 
geniului psihologic, ca un semn de întrebare privind in- 

stinctul psihologului: aşa după cum este denaturat şi ochiul 
unui pictor în spatele căruia se află voinţa de a privi doar 
pentru a privi. 


2. Despre critica filosofîei greceşti 

427. 

Apariţia filosofilor greci începând cu Socrate este un 
simptom de decadence; instinctele antieline ies la 
suprafaţă... 

„Sofistul 41 este încă un fenomen cu totul elin - inclusiv 
Anaxagora, Democrit, marii ionieni însă ca formă inter¬ 
mediară. Polisul îşi pierde credinţa în unicitatea culturii 
sale, în dreptul său de a stăpâni orice alt polis... Cultura, 
adică „zeii 44 , devine obiect de schimb, - pierzându-se 
credinţa în privilegiul unic al lui deus autochtonus. Binele 
şi răul de provenienţe diferite se amestecă: graniţa dintre 
bine şi rău se şterge... Acesta este „sofistul 44 ... 

Filosoful, dimpotrivă, este reacţiunea: el vrea vechea 
virtute. El vede temeiurile declinului în declinul instituţiilor, 
el vrea instituţii vechi; el vede declinul în declinul autorităţii: 
el caută noi autorităţi (călătorii în străinătate, în literaturi 
străine, în religii exotice...); el vrea polisul ideal după ce 
conceptul „polis“-ului a devenit inactual (asemănător felu¬ 
lui în care evreii s-au menţinut ca „popor 44 după ce căzu¬ 
seră în robie). Ei se interesează de toţi tiranii: ei vor să 
restabilească virtutea prin force majeure. 

Treptat, tot ceea ce este autentic elin este făcut răspun¬ 
zător pentru această degradare (iar Platon este tot atât de 
nerecunoscător faţă de Pericle, Homer, faţă de tragedie şi 
retorică, precum profeţii faţă de David şi Saul.) Declinul 

Greciei este privit ca un argument împotriva temeiurilor 
culturii eline: eroare fundamentală a filosofilor - Con¬ 
cluzie: lumea greacă dispare. Cauza: Homer, mitul, morali¬ 
tatea antică etc. 

Dezvoltarea antie lină a judecăţii de valoare a filoso¬ 
filor: - factorul egiptean („viaţa după moarte" ca tri¬ 
bunal...); - factorul semitic („demnitatea înţeleptului", 
„şeicul"); - pitagoreicii, cultele subterane, tăcerea, mij¬ 
loacele de intimidare bazată pe reprezenterea lumii de din¬ 
colo, matematica: aprecierea religioasă, un fel de comerţ 
cu totalitatea cosmosului; - factorul preoţesc, ascetic, trans¬ 
cendent; - dialectica - există, nu-i aşa, deja la Platon o 
acribie conceptuală respingătoare şi pedantă? - Diminua¬ 
rea gustului spiritual autentic: nimeni nu mai percepe acum 
urâţenia şi clănţăneala oricărei dialectici directe. 

Cele două mişcări de decadence şi curente extreme 
merg alături: a) o decadence iubitoare de artă şi splen¬ 
doare, exuberantă şi ludic-maliţioasă; b) stingerea patosu¬ 
lui moral-religios, împietrirea stoică, discreditarea plato¬ 
nică a simţurilor, pregătirea terenului pentru creştinism. 

428. 

Cât de departe merge coruperea psihologilor prin idio¬ 
sincrasia morală: - nici unul dintre vechii filosofi nu a 
avut curajul pentru teoria „voinţei nelibere" (adică pentru 
o teorie care să nege morala); - nimeni nu a avut curajul 
să definească factorul tipic al plăcerii, al oricărei forme de 
plăcere („fericire") ca sentiment al puterii: căci plăcerea de 
a deţine puterea era socotită imorală; - nimeni nu avut 
curajul să conceapă virtutea ca pe o consecinţă a imoralităţii 
(a unei voinţe de putere) în slujba genului (sau a rasei, 
ori a polisului) (căci voinţa de putere era socotită o imo¬ 
ralitate). 

In întreaga evoluţie a moralei nu apare nici un adevăr: 
toate elementele conceptuale cu care se operează sunt 
ficţiuni; toate cunoştinţele psihologice asupra cărora se 
insistă sunt falsificări; toate formele logicii introduse în 
acest imperiu al minciunii nu-s decât sofisme. Ceea ce-i 
caracterizează pe filosofii moralei este absenţa deplină a 
acurateţii, a autodisciplinării intelectului: ei socotesc „sen¬ 
timentele frumoase" drept argumente: „pieptul lor umflat" 
le pare foalele divinităţii... Filosofia morală este perioada 
scabroasă a istoriei spiritului. 

Primul mare exemplu: sub numele moralei, ca patro¬ 
nat al moralei, se comite o nelegiuire nemaiîntâlnită, 
într-adevăr o decadence în orice privinţă. Nu putem insista 
îndeajuns de puternic asupra faptului că marii filosofi 
greci reprezintă forma de decadence a oricărei robusteţi 
eline, decadence ce ajunge să fie prin ei contagioasă. — 
Această „virtute", devenită complet abstractă, a fost ispita 
cea mai mare de a deveni tu însuti abstract: adică de a te 
desprinde. 

Momentul este foarte relevant: sofiştii ating cea dintâi 
critică a moralei, prima judecată limpede asupra moralei: 
- ei pun alături pluralitatea (condiţionarea locală) judecăţilor 
de valoare morală; - ei lasă să se înţeleagă faptul că orice 
morală poate fi justificată dialectic: adică ei ghicesc în ce 
măsură orice întemeiere a unei morale trebuie să aibă un 
caracter sofistic, - un principiu care, ulterior, a fost demon¬ 
strat cu maximă anvergură de la Platon încoace (şi până la 
Kant); - ei instituie adevărul prim potrivit căruia nu există 
o „morală în sine", un „adevăr în sine", că este o înşelăciune 
a vorbi despre „adevăr" în acest domeniu. 

Unde era pe atunci onestitatea intelectuală? 

Cultura greacă a sofiştilor a răsărit din ansamblul in¬ 
stinctelor greceşti; ea aparţine culturii epocii lui Pericle, 
aşa după cum Platon îi este străin acesteia: predecesorii ei 

sunt Heraclit, Democrit, tipurile ştiinţifice ale vechii fi¬ 
losofii; ea îşi găseşte expresia, de pildă, în cultura înaltă a 
lui Tucidide. Şi, în cele din urmă, ea a fost confirmată: 
fiecare progres al cunoaşterii gnoseologice şi etice I-a res¬ 
tituit pe sofişti... Modul nostru de gândire actual este în 
mare măsură heraclitic, democritic şi protagoreic... ar fi 
suficient să spunem că el este protagoreic: pentru că 
Protagoras a sintetizat elementul heraclitic şi pe cel de¬ 
mocritic. 

( Platou: un mare Cagliostro - amintiţi-vă cum îl ju¬ 
deca Epicur sau Timon, prietenul lui Pyrrho — Oare ones¬ 
titatea lui Platon este indubitabilă?... Dar noi ştim cel puţin 
că el vroia să ştie expus ca adevăr absolut ceea ce lui nici 
măcar în mod condiţionat nu i se părea a fi un adevăr: 
adică existenţa autonomă şi imortalitatea individuală a 
„sufletelor".) 


429. 

Sofiştii sunt nici mai mult nici mai puţin decât realişti: 
ei conferă ansamblului de valori şi practici curente statutul 
de valori, ei au curajul pe care îl au toate spiritele puter¬ 
nice, de a-şi recunoaşte propria imoralitate... 

Se crede oare că aceste mici oraşe libere greceşti, care 
s-ar fi sfâşiat reciproc mânate de furie şi gelozie, ar fi fost 
conduse de principii umanitare şi sincere? I se poate oare 
reproşa lui Tucidide discursul pe care îl pune în gura so¬ 
lilor atenieni atunci când aceştia negociază cu melienii 
despre dispariţie sau supunere? 

în mijlocul acestei tensiuni îngrozitoare doar Tartufii 
înnăscuţi pot vorbi despre virtute - sau cei care sunt daţi 
la o parte, sihaştrii, dezertorii şi emigranţii din realitate... 
Cu toţii, indivizi care au negat pentru a putea să trăiască 
ei înşişi. - 

Sofiştii erau greci: atunci când Socrate şi Platon au 
luat apărarea virtuţii şi a dreptăţii, aceştia erau evrei sau 
cine ştie ce altceva Tactica lui Grote de a-i apăra pe 
sofişti este falsă: el vrea să facă din ei nişte oameni de 
onoare şi nişte standarde morale, - însă cinstea lor a fost 
aceea de a nu amăgi prin cuvinte sforăitoare şi virtuţi. 


430. 


Marea inteligenţă a oricărei educaţii pentru morală a 
fost mereu aceea de a căuta să atingi în acest domeniu 
siguranţa instinctului: astfel încât nici intenţia bună, nici 
mijloacele bune nu au fost la început conştientizate. Omul 


trebuie să înveţe să acţioneze aşa cum exersează soldatul, 
într-adevăr, această inconştienţă aparţine oricărei forme de 
desăvârşire: chiar şi matematicianul îşi instrumentează 


inconştient combinaţiile... 

Or, ce semnificaţie are reacţia lui Socrate care reco¬ 


manda dialectica drept o cale spre virtute bătându-şi joc de 
cazul în care morala nu putea să se justifice logic? însă 
tocmai aici rezidă specificul ei, - fără inconştienţă, morala 


nu valorează nimic! 


Atunci când demonstrabilitatea s-a impus ca o premisă 
a îndemânării personale în domeniul virtuţii, aceasta a 
însemnat dizolvarea instinctelor greceşti . Toţi aceşti mari 
„virtuoşi 44 şi făcători de cuvinte sunt tipuri caracteristice 
declinului. 


In praxi aceasta înseamnă că judecăţile morale au fost 
desprinse de mediul în care au crescut şi în care aveau un 
sens, adică de temeiul şi solul lor grec şi de condiţiile 
politice greceşti, fiind astfel, sub aparenţa sublimării, de- 
naturalizate. Marile concepte de „bine 44 şi „drept 44 sunt 
detaşate de condiţiile cărora le aparţin devenind , sub forma 
unor „Idei 44 de-acum autonome , obiecte ale dialecticii. în 

spatele lor se caută un adevăr anume, ele sunt privite ca 
nişte entităţi ori ca semne ale unor entităţi: e plăsmuită o 
lume în care ele sunt acasă, o lume din care provin... 

In summa: abuzul culminează deja la Platon... Iar acum 
era nevoie să fie inventat şi omul desăvârşirii abstracte: - 
bun, drept, înţelept, dialectician - pe scurt, sperietoarea 
filosofilor din Antichitate: o plantă cu rădăcinile în aer; o 
umanitate lipsită de orice instinct regulativ precis; o virtute 
care se „demonstrează 44 prin argumente. „Individul 44 în sine 
cu totul absurd! Artificialitatea cea mai prestigioasă... 

Pe scurt, dispariţia caracterului natural al valorilor 
morale a avut drept consecinţă nevoia de a crea un tip 
uman degenerescent - „omul bun 44 , „fericita/", „înţelepta/". 
Socrate reprezintă un moment de maximă perversitate în 
istoria valorilor. 


431. 

Socrate. - Această răsturnare a gustului în favoarea 
dialecticii reprezintă un mare semn de întrebare. Ce s-a 
întâmplat de fapt? - Socrate, plebeul care a condus la 
această răsturnare, a învins astfel gustul elevat, gustul aris¬ 
tocratului: - plebea şi-a impus victoria prin dialectică. 
Anterior lui Socrate, procedeul dialectic era respins de orice 
societate aleasă, fiind socotit compromiţător; tineretul era 
avertizat în privinţa sa. La ce bun această etalare de argu¬ 
mente? La ce bun de fapt să demonstrezi? Faţă de ceilalţi 

aveai la îndemână autoritatea. Porunceai, aceasta era sufi- 

/\ 

cient. Intre semeni, inter pares, exista tradiţia, şi ea o formă 
de autoritate: şi abia în ultimul rând „cădeai la învoială"! 
Nu era loc pentru dialectică. Ba mai mult, o asemenea 
prezentare publică de argumente trezea imediat suspiciu¬ 
nea. Care lucru cinstit îşi ţine astfel la vedere motivele 
proprii? Este ceva indecent să-ţi arăţi toate cinci degetele 

odată. Ceea ce poate fi „demonstrat 44 nu are o valoare prea 
mare. - Faptul că dialectica trezeşte neîncredere, că ea 
n-are putere de convingere, o ştie de altfel din instinct 
retorul oricărui partid. Nimic nu e mai lesne de anulat 
decât efectul discursului unui dialectician. Dialectica poate 
fi doar o armă în cazuri disperate. Trebuie să fii la restrişte, 
trebuie să ai dreptul de a constrânge: altfel ea nu-ţi e de 
nici un folos. De aceea au fost evreii dialecticieni. Vulpoiul 
Reineke, Socrate şi ei tot dialecticieni. In mâna ta ţii astfel 
o armă necruţătoare. Şi poţi tiraniza cu ea, căci învingând 
îţi compromiţi duşmanul. Apoi cu-ngăduinţă îl laşi să aducă 
el dovada că nu e idiot. Pe unul îl înfurii, pe altul îl faci 
neputincios, în timp ce tu însuţi rămâi raţionalitate rece, 
triumfătoare, - astfel depotenţezi inteligenţa rivalului tău. 
- Ironia dialecticianului este o formă de răzbunare plebee: 
exploataţii îşi exprimă ferocitatea prin lama rece a silo¬ 
gismului... 

In cazul lui Platon - un fantast cu simţurile supraexci- 
tate - vraja conceptului a fost atât de mare, încât el a 
venerat şi a idolatrizat conceptul ca pe o formă ideală. 
Beţie a dialecticii: sub forma conştiinţei faptului că prin ea 
te iei în stăpânire - ca instrument al voinţei de putere. 

432. 

Problema lui Socrate. - Cei doi opuşi: conştiinţa tra¬ 
gică, conştiinţa socratică, - evaluate după legea vieţii. 

în ce măsură conştiinţa socratică este un fenomen de 
decadence: în ce măsură însă se mai vădesc sănătate pu¬ 
ternică şi forţă în întreaga atitudine a omului de ştiinţă, în 
dialectica şi îndemânarea sa, în rigoarea sa, (- sănătatea 
plebeului; răutatea sa, esprit frondeur, perspicacitatea sa, 
acea canaille au fond care-1 caracterizează, ţinută în frâu 
cu ajutorul inteligenţei; ,,urât“). 

Urâţire: autozeflemisirea, ariditatea dialectică, inteli¬ 
genţa de a te opune ca tiran „tiranilor 44 (instinctului). Totul 
este exagerat, excentric, caricatural la Socrate, un buffo cu 
instinctele lui Voltaire în corp. El descoperă o nouă formă 
de Agon; el este cel dintâi maestru de scrimă în cercurile 
aristocrate ale Atenei; el nu susţine decât inteligenţa ma¬ 
ximă: o numeşte „virtute 44 (- ghiceşte în ea salvarea: nu 
era liber să fie inteligent , era de rigueur); a te controla 
pentru a intra în luptă cu argumente, iar nu cu afecte 
(- viclenia lui Spinoza, - sesizarea erorilor provenite din 
afect); - a descoperi cum să-l prinzi pe cel căruia i-ai 
aţâţat afectele, a descoperi că afectul procedează ilogic; 
exersarea autozeflemisirii pentru a tăia din rădăcină senti¬ 
mentul ranchiunei. 

încerc să înţeleg din ce fel de stări parţiale şi ţinând 
de idiosincrasie poate fi dedusă problema socratică: echi¬ 
valarea pe care o face el între raţiune = virtute = fericire. 
Prin această absurditate a concepţiei despre indentitate a 
putut el să farmece: filosofia antică nu şi-a mai revenit 
niciodată... 

Absenţa deplină a interesului obiectiv: ură împotriva 
ştiinţei: idiosincrasia de a te simţi ca problemă. Halucinaţii 
acute la Socrate: element morbid. A te îndeletnici cu mo¬ 
rala repugnă cel mai mult acolo unde spiritul este bogat şi 
autonom. Ce înseamnă faptul că Socrate este un monoman 
al moralei? - întreaga filosofie „practică" apare în prim- 
plan în situaţiile de criză. Morala şi religia ca interese 
fundamentale sunt simptome ale unei asemenea situaţii. 

433. 

- Inteligenţa, luciditatea, severitatea şi caracterul lo¬ 
gic ca arme împotriva naturii sălbatice a instinctelor. Ul¬ 
timele trebuie să fie periculoase şi să ameninţe cu dispariţia: 
altfel nu are nici un sens a dezvolta inteligenţa până la o 

asemenea tiranie. A face din inteligenţă un tiran: - însă 
pentru aceasta trebuie mai întâi ca instinctele să fie tirani. 
Iată problema. - Momentul a fost foarte oportun. Raţiunea 
a devenit = virtute = fericire. 

Soluţie: filosofii greci se sprijină pe acelaşi fapt fun¬ 
damental al experienţei lor interne ca şi Socrate: la câţiva 
paşi de exces, de anarhie, de desfrâu, - cu toţii oameni ai 
aceleiaşi decadence . Ei văd în Socrate un medic: logica 
drept voinţă de putere, de autostăpânire, de „fericire 44 . 
Caracterul sălbatic şi anarhia instinctelor la Socrate este un 
simptom de decadence. Excesul logicii cât şi al lucidităţii 
raţiunii. Ambele sunt anomalii, ambele se presupun re¬ 
ciproc. 

Critică. Starea de decadence se trădează prin această 
preocupare pentru „fericire 44 (adică pentru „mântuirea suf¬ 
letului 44 , adică a-ţi percepe starea proprie ca pericol ). Fa¬ 
natismul interesului lor pentru „fericire 44 vădeşte patologia 
temeiului subiacent: era vorba despre un interes vital. A fi 
raţional sau a pieri, aceasta era alternativa înaintea căreia 
se aflau cu toţii. Moralismul filosofilor greci arată că ei se 
simţeau în pericol... 


434. 

De ce a rezultat o prefăcătorie? - Psihologia rudimen¬ 
tară care lua în calcul doar momentele conştiente ale omu¬ 
lui (drept cauze), care socotea „faptul de a fi conştient 44 
drept un atribut al sufletului, care căuta o voinţă (adică o 
intenţie) în spatele oricărei fapte: ea avea nevoie mai întâi, 
ca întrebării: ce vrea omul? Să-i dea răspunsul: fericirea 
(n-aveai dreptul să spui „puterea 44 : aceasta ar fi fost imo¬ 
ral): - prin urmare, în orice acţiune a omului este prezentă 
intenţia ca prin ea să se obţină fericirea. In al doilea rând: 
atunci când omul nu atinge efectiv fericirea, care este 
motivul? O eroare în alegerea mijloacelor - care este 

mijlocul infailibil de a atinge fericirea? Răspuns: virtutea. 
- De ce virtutea? - Pentru că ea reprezintă raţionalitatea 
cea mai înaltă şi pentru că raţionalitatea face imposibilă 
eroarea de a te înşela în privinţa mijloacelor: ca raţiune, 
virtutea este calea spre fericire. Dialectica este îndeletnicirea 
permanentă a virtuţii, pentru că ea exclude orice tulburare 
a intelectului, toate afectele. 

în fond omul nu vrea „fericirea". Plăcerea este un 
sentiment al puterii: dacă excluzi afectele, excluzi de fapt 
stările ce oferă cel mai intens sentimentul puterii, prin 
urmare plăcerea. Raţionalitatea cea mai înaltă este o stare 
sufletească rece şi clară ce este departe de a oferi acel 
sentiment al fericirii pe care-1 produce beţia de orice fel. 

Filosofii antici combat tot ceea ce ameţeşte, - ceea ce 
tulbură răceala absolută şi neutralitatea conştiinţei... Ei 
erau consecvenţi în virtutea falsei lor presupoziţii: anume 
că conştiinţa ar fi starea înaltă, starea supremă premisa 

perfecţiunii, când, de fapt, opusul este adevărat- 

în măsura în care vrei, în măsura în care ştii, nu există 
perfecţiune a faptei, oricare ar fi ea. Filosofii antici au fost 
cei mai mari cârpaci ai practicii pentru că s-au condamnat 
teoretic la cârpăceală... In praxi totul a devenit o prefăcă¬ 
torie: - iar cel care sesiza acest lucru, Pyrrho de pildă, 
gândea ca toată lumea, respectiv că în privinţa bunătăţii şi 
a onestităţii „oamenii simpli" îi depăşesc cu mult pe filosofi. 

Toate naturile profunde ale Antichităţii erau scârbite 
de filosofii virtuţii: ei erau văzuţi ca nişte clănţăi şi come¬ 
dianţi. (Cum era judecat Platon: de Epicur, de Pyrrho.) 

A 

Rezultat: In practica vieţii, în răbdare, bunătate şi spri¬ 
jin reciproc, oamenii simpli le sunt superiori: - asemănă¬ 
tor judecăţii pe care o enunţă Dostoievski sau Tolstoi de¬ 
spre mujicii lor: ei au o atitudine mai filosofică în practică, 
un fel mai curajos de a înfrunta necesitatea... 

435. 

Despre critica filosofului- Credinţa filosofilor şi a 
moraliştilor că pot scăpa de decadence dacă o vor combate 
nu-i decât autoamăgire. Aceasta stă în afara voinţei lor: şi 
oricât de puţin ar recunoaşte-o, mai târziu se descoperă 
totuşi că ei au fost unii dintre promotorii cei mai eficienţi 
ai acesteia. 

Să luăm filosofii Greciei, Platon bunăoară. El a des¬ 
prins instinctele de polis, de întreceri, de îndemânarea 
oşteanului, de artă şi frumuseţe, de misterii, de credinţa în 
tradiţie şi strămoşi... El a fost ademenitorul celor nobles: 
el însuşi ademenit de plebeul Socrate... El a negat toate 
condiţiile de posibilitate ale „grecului de viţă“ integru, a 
integrat în practica zilnică dialectica, a conspirat alături de 
tirani, s-a ocupat de politica viitorului şi a dat exemplul 
celei mai complete desprinderi de tradiţie a instinctului. 
El este profund pasionat de tot ceea ce este antigrecesc... 

Aceşti mari filosofi reprezintă în succesiunea lor for¬ 
mele tipice de decadence: idiosincrasia moral-religioasă, 
anarhismul, nihilismul ( ââiătpopa ), cinismul, împietrirea, 
hedonismul, reacţionarismul. 

întrebarea privind „fericirea 14 , „virtutea 14 , „mântuirea 
sufletului 44 este expresia caracterului fiziologic contradic¬ 
toriu al acestor firi decadente: instinctelor le lipseşte cen¬ 
trul de greutate, ţelul. 


436. 

în ce măsură dialectica şi credinţa în raţiune se ba- 
zează încă pe prejudecăţi morale. In cazul lui Platon, ca 
foşti locuitori ai unei lumi inteligibile a Binelui, noi mai 
suntem încă în posesia unei moşteniri din acea epocă: di¬ 
alectica divină, ca avându-şi sorgintea în Bine, conduce la 
orice formă a Binelui (prin urmare deopotrivă „înapoi 44 )- 

Chiar şi Descartes a înţeles faptul că într-un mod de gân¬ 
dire radical creştin-moral care crede într-un Dumnezeu bun, 
creator al tuturor lucrurilor, abia veracitatea lui Dumnezeu 
ne garantează judecăţile bazate pe simţuri. Independent de 
o sancţionare şi o garantare religioasă a simţurilor şi a 
raţionalităţii noastre - ce anume ne-ar putea îndreptăţi să 
avem încredere în existenţă? Faptul că gândirea noastră ar 
fi însăşi măsura realului, că lucrul ce nu poate fi gândit, nu 
există - este un non plus ultra stângaci al unei credulităţi 
morale (într-un principiu esenţial al adevărului situat în 
inima lucrurilor), şi, în sine, o afirmaţie iraţională ce con¬ 
trazice permanent experienţa noastră. Or, tocmai că noi nu 
putem nimic gândi în măsura în care este... 

437. 

Adevăraţii filosofi ai grecilor sunt cei de dinaintea lui 
Socrate (- cu Socrate se schimbă ceva). Ei toţi sunt per¬ 
sonaje distinse refuzând contactul cu plebea şi moravurile, 
maturi, gravi până la obscuritate, cu ochiul atent şi fără a 
fi străini de chestiunile statului şi de diplomaţie. Ei antici¬ 
pează, înaintea înţelepţilor, toate marile concepţii asupra 
lucrurilor: le reprezintă ei înşişi, se aşază pe sine în sistem. 
Nimic nu oferă un concept mai înalt despre spiritul grec 
decât această fecunditate neaşteptată în materie de tipuri, 
decât această completitudine involuntară în stabilirea 
marilor posibilităţi ale idealului filosofic. - în epoca ulte¬ 
rioară remarc doar o singură figură originală: un întârziat, 
însă în mod necesar ultimul, - nihilistul Pyrrho: - el are 
instinctul împotriva a tot ceea ce a survenit între timp: 
socraticii, Platon, optimismul de artist al lui Heraclit. 
(Pyrrho revine prin Protagoras la Democrit...) 

Epuizarea înţeleaptă: Pyrrho. Trăind cu simplitate prin¬ 
tre cei simpli. Nici un orgoliu. A trăi în maniera comună; 
a cinsti şi a crede ceea ce crede toată lumea. Ferindu-se de 
ştiinţă şi spirit, ca şi de tot ceea ce duce la superbie. Sim¬ 
plu: răbdare indescriptibilă, nepăsător, blând. ănăOeia, ba 
mai mult npavrrjs. Un budist al Greciei crescut în larma 
şcolilor; venit târziu; epuizat; protestul celui obosit împo¬ 
triva zelului dialecticienilor; lipsa credinţei acestuia în im¬ 
portanţa tuturor lucrurilor. El l-a văzut pe Alexandru, i-a 
văzut şi pe penitenţii indieni. Un asemenea ins întârziat şi 
rafinat se lasă ispitit de tot ceea ce e simplu, sărac, idiot. 
Aceasta narcotizează: te face să te tolăneşti (Pascal). Pe de 
altă parte, în mijlocul forfotei şi neştiuţi de nimeni, ei simt 
puţină căldură: aceşti inşi obosiţi au nevoie de căldură... 
A depăşi contradicţia; a părăsi întrecerea, voinţa de afir¬ 
mare: a nega instinctele greceşti. (Pyrrho a trăit alături de 
sora lui, care era moaşă.) A ascunde înţelepciunea pentru 
ca ea să nu atragă atenţia; a-i da un strai sărac şi jerpelit; 
a face lucrurile cele mai umile: a te duce la piaţă ca să 
vinzi purcei de lapte... Amabilitate; seninătate; indiferenţă; 
nici o virtute ce are nevoie de gesturi; comun chiar şi în 
virtute: ultimă autodepăşire, ultimă indiferenţă. 

Pyrrho, asemănător lui Epicur, două forme de deca- 
dence elină: înrudiţi în ceea ce priveşte ura împotriva dialec¬ 
ticii şi a tuturor virtuţilor prefăcute - ambele se numeau pe 
atunci filosofie -; dispreţuind intenţionat ceea ce iubesc; 
alegând în acest scop nume comune, fără căutare; repre¬ 
zentând o stare în care nu eşti nici bolnav, nici sănătos, 
nici viu şi nici mort... Epicur mai naiv, mai idilic, mai 
recunoscător; Pyrrho mai matur, mai trecut prin viaţă, mai 
nihilist... Viaţa lui a fost un protest împotriva marii 
concepţii despre identitate (fericire = virtute = cunoaştere). 
Viaţa justă nu se promovează prin ştiinţă: înţelepciunea nu 
te face „înţelept"... Viaţa justă nu urmăreşte fericirea, ig¬ 
noră fericirea... 

438. 

Lupta împotriva „vechii credinţe 44 , aşa cum a purtat-o 
Epicur, a fost, în sens strict, lupta împotriva creştinismului 
preexistent, - lupta împotriva lumii vechi, o lume deja 
deprimată, acrită de moralitate şi sentimente de vinovăţie, 
îmbătrânită şi măcinată de boli. 

Nu „coruperea moravurilor 44 Antichităţii, ci tocmai 
transfigurarea ei morală reprezintă premisa datorită căreia 
creştinismul a putut pune stăpânire pe Antichitate. Fana¬ 
tismul moral (pe scurt: Platon) a distrus păgânismul răs- 
tumându-i valorile şi otrăvindu-i inocenţa. Ar trebui să 
înţelegem odată că tot ceea ce a fost distrus acolo era 
superior în comparaţie cu noul stăpân! - Creştinismul a 
crescut din pervertirea psihologică, a prins rădăcini doar în 
mediul corupt. 


439. 

Caracterul ştiinţific: ca dresură sau ca instinct . - Eu 
observ la filosofii greci o devitalizare a instinctelor: altfel 
ei nu s-ar fi putut înşela până-ntr-atât încât să postuleze 
faptul că starea conştientă are o valoare mai mare. Inten¬ 
sitatea conştiinţei este invers proporţională cu uşurinţa şi 
rapiditatea transferului cerebral. Acolo domina opinia con¬ 
trară despre instinct: ceea ce constituie tot un simptom al 
instinctelor slăbite. 

Intr-adevăr, trebuie să căutăm viaţa deplină acolo unde 
ea este cel mai puţin conştientă (adică acolo unde ea îşi 
prezintă cel mai puţin logica sa, motivele sale, mijloacele 
şi intenţiile sale, utilitatea sa). Revenirea la starea caracte¬ 
rizată prin bon sens, bon homme, prin ,,oamenii simpli" de 
tot felul. Onestitatea şi inteligenţa înmagazinate de-a lun¬ 
gul unor generaţii care n-au fost niciodată conştiente de 
principiile lor, ba chiar s-au cam ferit de principii. Pretenţia 

unei virtuti ce raţionează nu este rezonabilă... Un filosof 

9 9 

se compromite printr-o atare pretenţie. 

440. 

Atunci când, prin exerciţiu, de-a lungul unui întreg şir 
de generaţii, morala a fost astfel înmagazinată - deci rafi¬ 
namentul, prevederea, vitejia, cinstea - forţa totală a aces¬ 
tei virtuti concentrate iradiază chiar în sfera în care ones- 

5 

titatea este lucrul cel mai rar, în sfera spirituală. In orice 
conştientizare se exprimă o indispoziţie a organismului; 
trebuie încercat ceva nou, nimic nu este îndeajuns de satis¬ 
făcător în acest scop, există griji, tensiune, iritabilitate - 
toate acestea constituie conştientizarea... Geniul rezidă în 
instinct, bunătate de asemenea. Acţionezi desăvârşit în 
măsura în care acţionezi instinctiv. Chiar din perspectivă 
morală, orice gândire care se desfăşoară conştient este o 
simplă tentativă, de cele mai multe ori un aspect contrar 
moralei. Atunci când gânditorul începe să raţioneze se 
afişează întotdeauna onestitatea ştiinţifică: faceţi proba 
cântărindu-i pe cei prea înţelepţi atunci când încep să pe¬ 
roreze despre morală... 

Se poate demonstra că orice gândire ce decurge 
conştient va prezenta de asemenea un grad mult mai redus 
de moralitate decât gândirea aceluia care este condus de 
instinctele sale. 


441. 

Lupta împotriva lui Socrate, a lui Platon, a tuturor 
şcolilor socratice izvorăşte din acel instinct profund care 
ştie că oamenii nu pot fi făcuţi mai buni dacă virtutea li se 
prezintă ca fiind demonstrabilă, ca necesitând argumente... 
In cele din urmă e vorba despre faptul meschin potrivit 
căruia instinctul agonal i-a constrâns pe toţi aceşti dialec- 

ticieni să-şi venereze propria aptitudine personală drept 
calitate supremă şi să prezinte orice alt bine ca fiind 
condiţionat de ea. Spiritul antiştiinţific al acestei întregi 
„filosofii": ea vrea să aibă întotdeauna dreptate. 

442. 

Aceasta este extraordinar! De la începuturile filosofiei 
greceşti observăm o luptă împotriva ştiinţei purtată cu 
mijloacele unei teorii a cunoaşterii, respectiv scepticismul: 
şi pentru ce? Mereu în favoarea moralei... (Ura faţă de 
fiziocraţi şi medici.) Socrate, Aristip, megaricii, cinicii, 
Epicur, Pyrrho - Un atac general împotriva cunoaşterii în 
favoarea moralei... (De asemenea ura faţă de dialectică.) 
Rămâne totuşi o problemă: pentru a se elibera de ştiinţă ei 
se apropie de sofistică. Pe de altă parte, toţi fiziocraţii se 
trudesc să preia în principiile lor schema adevărului, a fiinţei 
adevărate: de pildă atomul, cele patru elemente ( juxta¬ 
punerea fiinţării pentru a explica diversitatea şi schimba¬ 
rea -). Promovarea dispreţului faţă de obiectivitatea intere¬ 
sului: revenirea la interesul practic, la utilitatea personală 
a oricărei cunoaşteri. 

Lupta împotriva ştiinţei se îndreaptă împotriva 1) pa¬ 
tosului acesteia (obiectivitatea); 2) a mijloacelor sale (adică 
împotriva utilităţii ei); 3) a rezultatelor sale (ca fiind 
copilăreşti). 

Este aceeaşi luptă pe care o va purta mai târziu bise¬ 
rica în numele evlaviei: ea moşteneşte întregul arsenal antic 
necesar acestei lupte. Teoria cunoaşterii joacă acelaşi rol 
ca şi la Kant sau la indieni... Dar cui îi pasă: important 
este să-ţi păstrezi mâna liberă pentru propria „cale“. 

împotriva a ce se apără ei de fapt? împotriva datoriei, 
împotriva legităţii, împotriva constrângerii de a merge mână 
în mână -: mi se pare că ei numesc aceasta libertate... 

Aici se exprimă acea decadence: instinctul solidarităţii 
a degenerat într-atât încât solidaritatea este resimţită drept 
tiranie: ei resping autoritatea, solidaritatea, înscrierea în 
formaţie pentru o monotonie lipsită de nobleţe a mişcării. 
Ei urăsc caracterul progresiv al ştiinţei, ritmul acesteia, 
urăsc faptul-de-a-nu-voi-să-ajungi-la-sosire, respiraţia am¬ 
plă, indiferenţa personală a omului de ştiinţă. 

443. 

De fapt, morala are o atitudine ostilă faţă de ştiinţă: o 
avea deja şi Socrate - şi anume pentru că ştiinţa apreciază 
ca fiind importante lucruri ce nu au nimic de-a face cu 
noţiunile de „bun“ şi „rău“, prin urmare ea îi sustrage 
sentimentului pentru „bun“ şi ,,rău“ consistenţa. Cu alte 
cuvinte, morala vrea ca omul să i se aservească în în¬ 
tregime, cu toată energia sa: ea socoteşte faptul că omul 
se preocupă în mod serios de plante şi astre drept o risipă 
din partea celui care nu este îndeajuns de bogat pentru a 
risipi. De aceea, atunci când Socrate a adus cu sine în 
ştiinţă maladia moralizării, caracterul ştiinţific a intrat în 
Grecia în declin: o culme precum modul de gândire a lui 
Democrit, Hippocrate şi Tucidide nu a mai fost atinsă a 
doua oară. 


444. 

Problema fdosofului şi a omului de ştiinţă. - Influenţa 
vârstei; obişnuinţe depresive (claustrare â la Kant; supra¬ 
solicitare; alimentare insuficientă a creierului; lectură). Mai 
esenţial: oare nu există deja un simptom de decadence în 
această orientare spre atare generalitate? Obiectivitatea ca 
dezagregare a voinţei (- a sta cât mai departe.. .). Aceasta 
presupune o mare adiaforie împotriva instinctelor puter- 

nice: un fel de izolare, de situare specială, de împotrivire 
la instinctele normale. 

Tip: detaşarea de patrie; în cercuri tot mai mari; exo¬ 
tismul tot mai mare; amuţirea vechilor imperative-; 

chiar această interogare constantă „încotro 41 („fericirea 44 ) 
este un simptom al desprinderii de formele de organizare, 
de evadare. 

Problemă: oare omul de ştiinţă este un simptom mai 
accentuat al fenomenului de decadence decât filosoful? - 
luat ca întreg, el nu este întru totul desprins, doar o parte 
din el este consacrată în mod absolut cunoaşterii, dresată 
pentru un anumit unghi de vedere - el are nevoie aici de 
toate virtuţile specifice sănătăţii şi unei rase puternice, de 
o mare vigoare, bărbăţie, inteligenţă. El este mai degrabă 
un simptom al unei diversităţi mai înalte a culturii decât al 
epuizării acesteia. Savantul de tip decadence nu este un 
savant propriu-zis. In timp ce filosoful de tip decadence a 
fost privit, cel puţin până acum, drept filosoful tipic. 

445. 

Nimic nu este mai rar printre filosofi decât onestitatea 
intelectuală: poate că ei spun contrariul, poate chiar cred 
acest lucru. Insă întreaga lor îndeletnicire face ca ei să nu 
îngăduie decât anumite adevăruri: ei ştiu ce anume trebuie 
să demonstreze, aproape că se recunosc între ei ca filosofi 
după faptul că sunt de acord în privinţa acestor „adevă- 
ruri“. Aşa sunt de pildă adevărurile morale. Insă credinţa 
în morală nu este încă o dovadă de moralitate, există ca¬ 
zuri - iar cazul filosofilor face parte din această catego¬ 
rie - în care o asemenea credinţă este pur şi simplu o 
imoralitate. 

446. 

Ce anume este retrograd la filosof? - Faptul că el 
afirmă despre calităţile sale că sunt necesare şi că ar fi 
singurele calităţi în măsură să conducă la „binele suprem" 
(de pildă dialectica, precum Platon). Faptul că el ierarhi¬ 
zează toate tipurile umane subordonându-le tipului propriu 
socotit a fi cel mai înalt. Faptul că el dispreţuieşte ceea ce 
este preţuit în rest - că deschide o prăpastie între valorile 
supreme ale preoţilor şi cele laice. Faptul că el ştie ce este 
adevărat, ce este Dumnezeu, care este ţelul, care este calea... 
Filosoful tipic este în această privinţă absolut dogmatic; - 
dacă are nevoie de scepticism este ca să poată vorbi dog¬ 
matic despre ceea ce-i stă la inimă. 

447. 

\ 

Filosoful împotriva rivalilor, de pildă împotriva ştiinţei: 
aici el devine un sceptic; el îşi arogă o formă de cunoaştere 
pe care i-o refuză omului de ştiinţă; aici el merge mână în 
mână cu preotul pentru a nu fi suspectat de ateism, de 
materialism; el consideră un atac împotriva sa drept un 
atac împotriva moralei, a virtuţii, a religiei, a ordinii, - el 
ştie să-şi compromită adversarii făcând din ei nişte „ispiti¬ 
tori" şi „corupători": aici el merge mână-n mână cu puterea. 

Filosoful în luptă cu alţi filosofi: el încearcă să-i îm¬ 
pingă spre ipostaza de anarhişti, de necredincioşi, de duş¬ 
mani ai autorităţii. In summa: în măsura în care luptă, 
filosoful luptă exact ca un preot, ca un cler. 

3. Adevărul şi eroarea filosofilor 

448. 

Filosofia definită de Kant ca „ştiinţă a limitelor 
raţiunii "!! 

t 


449. 

Filosofia ca artă de a descoperi adevărul: conform lui 
Aristotel. Pe când epicureii, care şi-au însuşit teoria sen- 
zualistă a lui Aristotel despre cunoaştere, ironizează şi 
resping căutarea adevărului; „Filosofia ca artă de a trăi 

450. 

Cele trei mari naivităţi: 

5 

Cunoaşterea ca mijloc de a atinge fericirea (ca şi 

când...) 

ca mijloc de a atinge virtutea (ca şi 
când...) 

ca mijloc de „negare a vieţii“, - în 
măsura în care ea este un mijloc 
de a dezamăgi - (ca şi când...) 

451. 

Că ar exista un „adevăr“ de care să te poţi apropia -! 

452. 

Eroarea şi ignoranţa sunt funeste. - Afirmaţia că 
adevărul există şi că ignoranţa şi eroarea vor dispărea este 
una dintre cele mai mari ispite. Presupunând că ea este 
crezută, voinţa de a cerceta, de a examina, de a fi circum¬ 
spect, de a încerca va fi paralizată; ba chiar s-ar putea să 

fie privită ca nelegiuită, respectiv ca îndoială în privinţa 
adevărului... 

„Adevărul 41 este prin urmare mai funest decât eroarea 
şi ignoranţa, pentru că suprimă forţele prin care sunt pro¬ 
movate luminarea şi cunoaşterea. 

Afectul lenei ia acum partea „adevărului 44 - („Gândi¬ 
rea este o trudă, o mizerie! 44 ); deopotrivă ordinea, regula, 
fericirea de a poseda, mândria înţelepciunii, - vanitatea, in 
summa: - este mai comod să asculţi decât să cercetezi; 
este mai măgulitor să gândeşti „eu deţin adevărul 44 , decât 
să vezi în jurul tău numai beznă... dar mai ales toate aces¬ 
tea liniştesc, oferă încredere, uşurează viaţa, - „îndreaptă 44 
caracterul în măsura în care reduc neîncrederea. „Pacea 
sufletului 44 , „liniştea conştiinţei 44 : nişte invenţii posibile doar 
prin premisa că adevărul este manifest - „După roadele lor 
îi veţi recunoaşte 44 ... „Adevărul 44 este adevăr pentru că el 
face oamenii mai buni... Procesul se continuă: orice bine, 
orice succes este pus în contul „adevărului 44 . 

Aceasta este dovada forţei: fericirea, împăcarea, bună¬ 
starea comunităţii şi a individului sunt înţelese acum ca 
nişte consecinţe ale credinţei în morală... Reciproca: in¬ 
succesul se explică prin lipsa credinţei -. 

453. 

Cauzele erorii rezidă atât în voinţa bună a omului cât 

9 

şi în cea rea el îşi ascunde în mii de cazuri realitatea, o 
falsifică pentru a nu suferi datorită voinţei sale bune sau 
rele. Dumnezeu, dc pildă, ca diriguitor al destinului omu¬ 
lui: sau interpretarea destinului său insignifiant ca şi când 
totul ar fi fost hotărât şi gândit în scopul mântuirii sufle¬ 
tului său, - această carenţă în materie de „filologie 44 , care, 
unui intelect mai subtil, trebuie să-i apară drept o impuri¬ 
tate şi falsificare, se manifestă, de regulă, sub inspiraţia 
voinţei bune. Voinţa bună, „sentimentele nobile 44 , „stările 

elevate 11 sunt, în ceea ce priveşte mijloacele pe care le 
utilizează, nişte calpuzani şi şarlatani de aceeaşi teapă ca 
şi afectele, condamnate moral şi numite egoiste, ale iubirii, 
urii şi răzbunării. 

Erorile sunt ceea ce umanitatea trebuie să plătească cel 
mai scump: şi, dacă privim în ansamblu, erorile „voinţei 
bune 11 i-au dăunat cel mai profund. Nebunia care te face 
fericit este mai periculoasă decât aceea care are nemijlocit 
urmări negative: cea din urmă te face mai ager, mai neîn¬ 
crezător, purifică raţiunea - prima o adoarme... 

Sentimentele frumoase, emoţiile elevate fac parte - 
din punct de vedere fiziologic - dintre remediile narcotice: 
abuzul de ele are exact aceeaşi consecinţă ca şi abuzul de 
oricare alt narcotic, - slăbirea nervilor... 

454. 

Eroarea este luxul cel mai costisitor pe care şi l-a permis 
omul: iar atunci când eroarea a devenit chiar o eroare fi¬ 
ziologică, ea periclitează viaţa. Prin urmare, pentru ce a 
plătit umanitatea cel mai mult până acum, pentru ce a ispăşit 
cel mai tare? Pentru „adevărurile 11 sale; căci acestea au 
fost, toate, erori in physiologicis... 

455. 

Confuziile psihologice: nevoia de a crede - confun¬ 
dată cu „voinţa de adevăr 11 (ca la Carlyle). Dar şi nevoia de 
a nu crede a fost confundată cu „voinţa de adevăr 11 (- o 
nevoie de a te elibera, din sute de motive, de o credinţă; 
a avea dreptate împotriva unui „credincios 11 oarecare). Ce 
îl inspiră pe sceptic? Ura împotriva dogmaticilor - sau o 
nevoie de linişte, o oboseală ca la Pyrrho. 

Avantajele pe care ar fi trebuit să le aducă adevărul 
erau avantajele credinţei în el: - cu alte cuvinte, în sine. 

adevărul putea fi oricât de penibil, de dăunător, de fu¬ 
nest De asemenea, „adevărul" a fost iarăşi combătut, 
doar atunci când erau aşteptate avantaje din partea victo¬ 
riei, - de pildă, eliberarea de puterile dominante. 

Metodica adevărului nu a fost descoperită din motive 
care ţineau de adevăr, ci din motive legate de putere, de 
faptul-de-a-vrea-să-fii-superior. 

Prin ce se demonstrează adevărul? Prin sentimentul 
puterii sporite, - prin utilitate,- prin caracterul indispen¬ 
sabil, - pe scurt, prin avantaje (respectiv ipoteze în legă¬ 
tură cu felul în care ar trebui să arate adevărul pentru a fi 
recunoscut de noi). Dar aceasta este o prejudecată: un semn 
că nu este câtuşi de puţin vorba despre adevăr... 

Ce înseamnă de pildă „voinţa de adevăr" la fraţii Gon- 
court? la naturalişti ? - Critica „obiectivităţi". 

De ce să cunoşti: de ce să nu te înşeli, mai degrabă?... 

Ceea ce s-a vrut a fost întotdeauna credinţa - iar nu 

» 

adevărul... Credinţa este produsă prin mijloace opuse faţă 
de metodica cercetării —: ea o exclude chiar pe aceasta 
din urmă -. 


456. 

Un anume grad al credinţei ne este suficient astăzi ca 
obiecţie împotriva lucrului crezut - ba mai mult, ca semn 
de întrebare faţă de sănătatea spirituală a credinciosului. 

457. 

Martiri. - Pentru a fi combătut, tot ce se bazează pe 
veneraţie impune, din partea celor care atacă, o anumită 
îndrăzneală, o anumită atitudine necruţătoare, ba chiar 
neruşinată... Dacă ne gândim la faptul că de milenii ome¬ 
nirea a sacralizat ca adevăruri doar erori, că ea a înfierat 
orice critică a acestora ca semn al unei gândiri păcătoase. 

trebuie să recunoaştem cu regret că a fost nevoie de un 
număr destul de mare de imoralităţi pentru a iniţia atacul, 
adică revenirea la raţiune... Faptul că aceşti martiri s-au 
prezentat pe sine întotdeauna drept „martiri ai adevărului", 
li se poate ierta; adevărul este că nu impulsul spre adevăr, 
ci disoluţia, scepticismul eretic, setea de aventură au 
reprezentat impulsul din care pornea negaţia lor Alteori 
ranchiunile personale sunt cele care-i împing în domeniul 
problemelor - ei luptă împotriva problemelor, pentru a 
avea dreptate împotriva persoanelor. Dar, mai ales, răzbu¬ 
narea a devenit utilă din punct de vedere ştiinţific, - răz¬ 
bunarea oprimaţilor, a celor care au fost daţi la o parte şi 
chiar exploataţi de adevărul dominant... 

Adevărul, respectiv metoda ştiinţifică, au fost conce¬ 
pute şi promovate de cei care au sesizat în ele un instru¬ 
ment de luptă, - o armă de distrugere... Pentru a da pres¬ 
tigiu ostilităţii lor, ei aveau de altfel nevoie de un aparat pe 
măsura celor pe care-i atacau: - ei au afişat conceptul de 
„adevăr" ca fiind tot atât de necondiţionat precum cel al 
adversarilor lor, - ei au devenit fanatici, cel puţin cât 
priveşte atitudinea proprie, pentru că nici o altă atitudine 
nu a fost luată în serios. Restul l-au făcut apoi prigoana, 
suferinţa şi incertitudinea celui prigonit, - ura a crescut şi 
prin urmare a diminuat posibilitatea de a rămâne pe tărâmul 
ştiinţei. In cele din urmă, ei au vrut cu toţii să aibă dreptate 
într-un mod tot atât de absurd ca şi rivalii lor... Cuvântul 
„convingere", „credinţă", mândria martiriului - toate aces¬ 
tea sunt stări nefavorabile cunoaşterii. Duşmanii adevăru¬ 
lui au acceptat în cele din urmă de la sine întreaga manieră 
subiectivă de a decide cu privire la adevăr, adică prin ati¬ 
tudine, sacrificiu, hotărâri eroice, - cu alte cuvinte, au 
prelungit dominaţia metodei contrare ştiinţei. Ca martiri, 
ei şi-au compromis propria faptă. 

458 . 

Distincţia periculoasă dintre „teoretic “ şi „practic", 
de pildă la Kant, dar şi la antici: - ei se comportă de parcă 
spiritualitatea pură le-ar înfăţişa problemele cunoaşterii şi 
ale metafizicii; - ei procedează ca şi când, oricum ar arăta 
adevărul teoriei, practica ar trebui apreciată după criterii 
proprii. 

Primul caz îl combat prin teoria mea despre psihologia 
filosofilor: construcţia lor cea mai speculativă şi „spiritua¬ 
litatea" lor rămâne totuşi doar amprenta cea mai palidă a 
unui fapt fiziologic; orice caracter voluntar e absent, totul 
este instinct, totul este îndreptat de la bun început pe anu¬ 
mite căi... 

împotriva celui de-al doilea caz ridic întrebarea dacă 
noi mai cunoaştem şi altă metodă de a acţiona bine decât 
aceea de a gândi corect; gândirea corectă este o acţiune, 
aşa după cum acţiunea presupune gândire. Avem noi vreo 
facultate de a judeca altfel valoarea unui mod de viaţă 
decât valoarea unei teorii: adică prin inducţie, prin 
comparaţie?... Naivii cred că aici noi ne-am pricepe mai 
bine, că am şti ce este „bine", - iar filosofii se iau după ei. 
Conchidem că aici s-ar afla o credinţă şi nimic altceva... 

„Trebuie să acţionăm; prin urmare este nevoie de un 
principiu orientativ" - spuneau chiar scepticii din Anti¬ 
chitate. Urgenţa unei decizii ca argument pentru a socoti 
ceva ca fiind adevărat în acest domeniu!... 

„Nu trebuie să acţionăm" - au spus budiştii, fraţii lor 
mai consecvenţi, şi au născocit un fir călăuzitor pentru a te 
desprinde de acţiune... 

A te înregimenta, a trăi aşa cum trăieşte „omul 
obişnuit ", a socoti just şi bun ceea ce el socoteşte a fi ca 
atare: aceasta înseamnă a te supune instinctului de turmă. 
Trebuie să-ţi duci curajul şi vigoarea atât de departe încât 




300 


Voinţa de putere 


să resimţi ca pe o ruşine o asemenea supunere. A nu trăi 
după un criteriu dublu!... A nu separa teoria de practică!... 

459 . 

Faptul că nimic nu este adevărat din ceea ce altădată 
a fost socotit adevărat -. Ceea ce odinioară a fost dispreţuit 
ca fiind nelegiuit, interzis, vrednic de ignorat, funest 
înfloreşte astăzi pe cărarea fermecătoare a adevărului. 

Nu ne mai interesează toată această morală veche: nu 
mai există nici un concept în interiorul ei care să merite 
atenţie. Am depăşit-o, nu mai suntem suficient de ignoranţi 
şi de naivi pentru a trebui să ne lăsăm amăgiţi în acest 
mod... Exprimat mai galant: nu mai suntem îndeajuns de 
virtuoşi pentru aceasta... Iar dacă adevărul, în sensul vechi, 
era „adevăr“ doar pentru că era aprobat, pentru că putea fi 
aprobat de vechea morală, rezultă că noi nu mai avem 
nevoie nici de adevărul de odinioară... Criteriul nostru 
pentru adevăr nu mai este deloc moralitatea: noi refutăm o 
aserţiune demonstrând dependenţa ei de morală, faptul că 
este inspirată de sentimente nobile. 

460 . 

Toate aceste valori au un caracter empiric şi condiţio¬ 
nat. însă cel care crede în ele, cel care le venerează nu vrea 
să recunoască tocmai acest caracter. Toţi filosofii cred în 
aceste valori, iar o formă a veneraţiei lor a fost osteneala 
de a face din ele adevăruri a priori. Caracterul falsificant 
al veneraţiei... 

f 

Veneraţia este marea probă a onestităţii intelectuale: 
însă în întreaga istorie a filosofiei nu întâlneşti nici un caz 
de onestitate intelectuală, - ci doar „iubirea Binelui 11 ... 

Absenţa deplină a metodei de a examina valoarea aces¬ 
tor valori; în al doilea rând: repulsia de a examina aceste 

valori, de a le privi în general ca fiind condiţionate. - In 
cazul valorilor morale s-au reunit toate instinctele contrare 
ştiinţei pentru a exclude ştiinţa din acest domeniu. 


4. Consideraţie finală 

9 

privind critica filosofiei 

461. 

De ce sunt filosofii nişte calomniatori. Ostilitatea în¬ 
veninată şi oarbă a filosofilor faţă de simţuri, - cât de mult 
se exprimă vulgul şi omul cunsecade prin această ură! 

Poporul consideră întotdeauna un abuz, despre care 
simte că ar avea consecinţe nefaste, drept o obiecţie împo¬ 
triva lucrului de care s-a abuzat: toate mişcările de protest 
împotriva principiilor, fie în domeniul politicii fie în al 
economiei, argumentează astfel cu intenţia ascunsă de a 
prezenta un abusus ca fiind necesar şi inerent principiului. 

Ce jalnică istorie: omul caută un principiu pe baza 
căruia să-i poată dispreţui pe oameni, - el inventează o 
lume pentru a putea calomnia şi murdări această lume: în 
fapt, el recurge de fiecare dată la Nimic modelând Nimicul 
ca „Dumnezeu", ca „adevăr" şi, în orice caz^ ca judecător 
şi inchizitor al acestei existenţe... 

Dacă vrem să avem o dovadă pentru cât de adânc şi de 
fundamental caută să se satisfacă nevoile propriu-zis bar¬ 
bare ale omului chiar prin educaţia şi „civilizaţia" sa, nu 
trebuie decât să urmărim „ideile călăuzitoare" ale întregii 
evoluţii a filosofiei: - o formă de răzbunare împotriva 
realităţii, o subminare perfidă a valorizării în interiorul 
căreia trăieşte omul, un suflet nesatisfăcut ce resimte ca 

tortură stările determinate de educaţie, găsindu-şi volupta¬ 
tea în desfacerea obsesivă a tuturor legăturilor care îl ţin 
ataşat de ea. 

Istoria filosofiei este o furie mocnită împotriva premi¬ 
selor vieţii, împotriva sentimentelor de valoare ale vieţii, 
împotriva susţinerii punctului de vedere al vieţii. Filosofii 
nu s-au sfiit niciodată să accepte o lume cu condiţia ca ea 
să contrazică această lume, să ofere un mijloc pentru a 
putea vorbi de rău această lume. Aceasta a fost până acum 
marea şcoală a calomniei, iar ea s-a impus atât de mult 
încât, chiar şi astăzi, ştiinţa noastră, care se prezintă drept 
un avocat al vieţii, a acceptat poziţia principială a calom¬ 
niei mânuind această lume ca pe o simplă aparenţă şi această 
înlănţuire cauzală ca pe un simplu fenomen. Dar ce anume 
urăşte aici de fapt?... 

Mă tem că este vorba despre aceeaşi Circe a filoso¬ 
filor, Morala, cea care i-a păcălit dintotdeauna să devină 
calomniatori... Ei au crezut în „adevărurile 41 morale, ei au 
găsit aici valorile supreme, - ce altceva ar fi putut să facă 
decât să spună cu atât mai răspicat Nu existenţei cu cât o 
înţelegeau mai bine?... căci această existenţă este imo¬ 
rală... Iar această viaţă se-ntemeiază pe condiţii imorale: 
şi orice morală neagă viaţa -. 

- Să desfiinţăm lumea adevărată: iar pentru a putea 
acest lucru trebuie să suprimăm valorile supreme prece¬ 
dente, morala... E suficient să demonstrăm că însăşi mo¬ 
rala este imorală în sensul în care faptul imoral a fost 
condamnat până acum. Dacă vom fi înfrânt în acest mod 
tirania valorilor precedente şi vom fi desfiinţat „lumea 
adevărată 44 , o nouă ordine a valorilor va trebui să se ivească 
de la sine. 

Lumea care apare şi lumea inventată - iată opoziţia. 
Ultima se numea până acum „lumea adevărată 44 , „adevărul 44 , 
„Dumnezeu 44 . Ea trebuie desfiinţată. 

Logica inerentă concepţiei mele: 

1) Morala ca valoare supremă (dominând toate fazele 
filosofiei, chiar şi pe sceptici). Rezultat: această lume 
nu are nici o valoare, ea nu este „lumea adevărată". 

2) Ce determină aici valoarea supremă? Ce este de 
fapt morala? - Instinctul de decadence; secătuiţii şi 
dezmoşteniţii sunt cei care îşi găsesc în acest fel 
răzbunarea. Dovada istorică: filosofii sunt întot¬ 
deauna decadents... Şi în slujba religiilor nihiliste. 

3) Instinctul de decadence care apare ca voinţă de pu¬ 
tere. Dovada: imoralitatea absolută a mijloacelor 
în întreaga istorie a moralei. 

Concluzie generală: valorile supreme precedente sunt 
un caz special al voinţei de putere; morala însăşi este un 
caz special al imoralităţii. 


462. 

înnoiri principiale: în locul „valorilor morale", valo¬ 
rile pur naturaliste. Adaptarea moralei la natură. 

In locul „sociologiei 44 , o teorie despre configuraţiile 
puterii. 

A 

In locul „societăţii 44 , complexul de cultură ca interes 
propriu legat de avantaje (oarecum ca întreg în raport cu 
părţile sale). 

In locul „teoriei cunoaşterii 44 , o teorie a perspectivelor 
întemeiate pe afecte (din care face parte o ierarhie a afec¬ 
telor: afectele transfigurate: ordinea superioară a aces¬ 
tora, „ spiritualitatea“ lor). 

In locul „metafizicii 44 şi al religiei, concepţia eternei 
reîntoarceri (aceasta ca un mijloc de educare şi selecţie). 

463. 

Predecesorii mei: Schopenhauer: în măsura în care am 
aprofundat pesimismul şi l-am desluşit complet abia prin 
descoperirea contradicţiei sale fundamentale. 

Apoi: europenii superiori, precursori ai marii politici. 

Apoi: grecii şi originea lor. 

464. 

I-am numit pe cei care au lucrat fără să ştie pentru 
mine şi m-au precedat. Unde însă aş putea căuta, cu oare¬ 
care speranţă de reuşită, filosofi de factura mea sau, cel 
puţin , filosofi noi din perspectiva nevoii mele? Numai acolo 
unde domneşte un mod de gândire aristocratic, unul care 
crede în sclavie şi în multiplele grade de supunere ca o 
premisă a oricărei culturi superioare; acolo unde domneşte 
un mod de gândire creativ care nu postulează drept ţel al 
lumii fericirea odihnei, „Sabatul tuturor Sabaturilor", şi 
care cinsteşte însăşi pacea ca mijloc pentru noi războaie; 
un mod de gândire ce prescrie legi viitorului, care, în sco¬ 
pul viitorului, se tratează pe sine şi tot ceea ce e prezent în 
mod aspru şi tiranic: un mod de gândire lipsit de scrupule 
şi „imoral" care vrea să dezvolte deopotrivă însuşirile bune 
şi rele ale omului, pentru că îşi atribuie forţa de a le pune 
pe ambele la locul oportun, - la locul unde ele se presupun 
reciproc. Dar ce şanse mai are să găsească ceea ce caută 
acela care astăzi caută în acest fel după filosofi? Oare nu 
este probabil ca el să alerge zadarnic zi şi noapte, chiar 
dacă ar avea cel mai bun felinar al lui Diogene? Epoca are 
instinctele contrare: ea vrea mai ales şi mai întâi confort; 
în al doilea rând, ea vrea publicitate şi acea larmă stridentă 
de comedianţi, acel Bum-bum asurzitor ce corespunde 
gustului ei pentru bâlci; în al treilea rând ea vrea ca fiecare 
să se-nchine cu maximă smerenie înaintea celei mai mari 

minciuni, „egalitatea oamenilor", şi preţuieşte exclusiv 
virtuţile care nivelează şi egalizează. Astfel însă, ea este 
îndreptată fundamental împotriva apariţiei filosofului, aşa 
cum îl înţeleg eu, chiar dacă, inocentă, se crede propice 
lui. Intr-adevăr, toată lumea deplânge astăzi faptul că odi¬ 
nioară filosofii ar fi dus-o rău prinşi la mijloc între rug, 
conştiinţă încărcată şi aşa-zisa înţelepciune a Părinţilor 
bisericii: adevărul este însă că tocmai în acel mediu fu¬ 
seseră date totuşi condiţii mai favorabile pentru educarea 
unei spiritualităţi mai viguroase, mai bogate, mai perfide şi 
mai temerar-avântate decât în condiţiile vieţii actuale. Astăzi 

5 5 

are condiţii favorabile de apariţie o altă specie de spirit, 
spiritul demagogilor, al comedianţilor, poate chiar spiritul 
de castor şi furnică al savantului. Insă cu atât mai rău stau 
lucrurile pentru artiştii superiori: oare nu dispar aproape 
toţi datorită lipsei de disciplină interioară? Ei nu mai sunt 
tiranizaţi din exterior, de către o tablă de valori absolute a 
unei biserici sau a unei curţi princiare: ca atare, ei nici nu 
mai învaţă să-şi educe „tiranul interior", voinţa proprie. Iar 
ceea ce este valabil pentru artişti, este valabil, într-un sens 
mai înalt şi mai funest, pentru filosofi. Unde sunt oare 
astăzi spiritele libere? Arătaţi-mi astăzi un singur spirit 
liber măcar! - 


465. 

înţeleg prin „ libertatea spiritului “ ceva foarte precis: 
a fi de o sută de ori superior filosofilor şi altor apostoli ai 
adevărului prin asprimea faţă de sine, prin integritate şi 
curaj, prin voinţa necondiţionată de a spune Nu acolo unde 
acest Nu este periculos, - îi socotesc pe filosofii de până 
acum nişte libertinus demni de dispreţ sub gluga maicii 
„adevăr". 




Cartea a treia 

Principiul unei noi instituiri 
a valorilor 





I. 


Voinţa de putere 
ca cunoaştere 

a) Metoda cercetării 

466. 

Nu victoria ştiinţei este ceea ce caracterizează seco¬ 
lul XIX, ci victoria metodei ştiinţifice asupra ştiinţei. 

467. 

Istoria metodei ştiinţifice, concepută de Auguste 
Compte aproape ca filosofie. 

468. 

Marii metodologi: Aristotel, Bacon, Descartes, Auguste 
Compte. 


469. 

Intuiţiile cele mai valoroase se descoperă cel mai târ¬ 
ziu: însă intuiţiile cele mai valoroase sunt metodele. 

Toate metodele, toate presupoziţiile ştiinţei noastre 
actuale au avut parte, milenii întregi, de cel mai adânc 

dispreţ: am ajuns Ia ele atunci când oamenii cumsecade au 
rupt relaţiile cu noi, - eram priviţi ca „duşmani ai lui 
Dumnezeu ca dispreţuitori ai idealului suprem, ca 
„posedaţi". 

Am avut întregul patos al umanităţii împotriva noas¬ 
tră, - conceptul nostru despre ceea ce trebuie să fie 
„adevărul", despre rostul adevărului, obiectivitatea noas¬ 
tră, metoda noastră, atitudinea noastră calmă, precaută, 
neîncrezătoare erau cu totul demne de dispreţ. .. In fond, 
un gust estetic a fost cel care a împiedicat omenirea cel 
mai mult: ea a crezut în efectul pitoresc al adevărului, a 
pretins de la cel preocupat de cunoaştere să stimuleze in¬ 
tens fantezia. 

Pare astfel că s-ar fi atins o opoziţie, că ar fi fost 
realizat un salt: de fapt, educaţia prin hiperbole morale a 
pregătit pas cu pas acel patos mai calm ce s-a întrupat în 
caracterul ştiinţific... 

Scrupulozitatea faţă de amănunte, autocontrolul omu¬ 
lui religios au fost un exerciţiu pregătitor pentru caracterul 
ştiinţific: mai ales conştiinţa morală care îşi pune pro¬ 
bleme independent dacă ele sunt ori nu relevante pentru 


cmeva... 

b) Momentul epistemologic iniţial 

470. 

O adâncă repulsie faţă de dorinţa de a-ţi găsi odihna o 
dată pentru totdeauna într-o concepţie de ansamblu asupra 
lumii. Vraja modului de gândire opus: a nu lăsa să ţi se 
fure atracţia caracterului enigmatic. 

471. 

Ipoteza că în temeiul lucrurilor totul se petrece atât de 
moral încât raţiunea umană să aibă dreptate este o nai¬ 
vitate şi o presupunere de om cuminte, rodul credinţei în 
veracitatea divină - Dumnezeu gândit drept creator al lu¬ 
crurilor. - Conceptele, o moştenire dintr-o existenţă ante¬ 
rioară în lumea de dincolo.- 

472. 

Contradicţia faţă de pretinsele „fapte ale conştiinţei". 
Observaţia este înmiit mai dificilă, eroarea poate o condiţie 
a observaţiei în general. 


473. 

Intelectul nu se poate critica pe sine tocmai pentru că 
el nu poate fi comparat cu intelecte altfel alcătuite şi pen¬ 
tru că facultatea sa de a cunoaşte ar putea fi văzută în 
adevărata sa lumină abia în raport cu „realitatea adevărată", 
respectiv întrucât, pentru a putea critica intelectul, noi ar 
trebui să fim o fiinţă superioară înzestrată cu o „cunoaştere 
absolută". Aceasta ar presupune deja ca, dincolo de toate 
perspectivele cercetării şi ale asimilării sensibil-spirituale, 
să existe Ceva, un „în sine". - Insă deducţia psihologică a 

credinţei în lucruri ne interzice să vorbim despre „lucruri 
în sine“. 


474. 

Faptul că între subiect şi obiect s-ar stabili un fel de 
relaţie de adecvare; că obiectul este ceva care văzut din 
interior ar fi un subiect - este o candidă născocire care, în 
opinia mea, şi-a avut timpul ei. Măsura a ceea ce ne de¬ 
vine, în genere, conştient este întru totul dependentă de 
utilitatea practică a conştientizării: cum ar putea să ne 
permită această perspectivă unilaterală a conştiinţei să for¬ 
mulăm vreo aserţiune despre „subiect" şi „obiect", aserţiune 
prin care să fie atinsă realitatea!? 

475. 

Critica filosofiei mai recente: presupoziţii eronate, ca 
şi când ar exista „fapte ale conştiinţei" - şi nici un fenome- 
nalism al introspecţiei. 


476. 

„Conştiinţa" - cât de superficiale sunt reprezentarea 
reprezentată, voinţa reprezentată, sentimentul reprezentat 
{singurul cunoscut nouă)\ „Fenomen" - chiar lumea noas¬ 
tră interioară! 


477. 

Eu afirm caracterul fenomenal chiar al lumii interioare: 
tot ceea ce ne devine conştient a fost în prealabil prelucrat, 
simplificat, interpretat, - procesul real al „percepţiei" in¬ 
terne, asocierea cauzală dintre gânduri, sentimente, dorinţe, 
dintre subiect şi obiect ne sunt complet ascunse - fiind, 
poate, o pură imaginaţie. Faţă de această „lume interioară 

aparentă" au fost întrebuinţate aceleaşi forme şi procedee 
ca şi faţă de lumea „exterioară". Niciodată nu descoperim 
„fapte": plăcerea şi neplăcerea sunt fenomene târzii şi 
deduse prin intelect... 

„Cauzalitatea" ne scapă; a presupune o legătură ne¬ 
mijlocită, cauzală între gânduri, aşa cum face logica - re¬ 
prezintă rezultatul celei mai primitive şi mai ignorante 
observaţii. între două gânduri îşi fac jocul toate afectele 
posibile: însă mişcările sunt prea rapide, fapt pentru care 
noi nu le sesizăm, le contestăm... 

„Gândirea", aşa cum o postulează teoreticienii cunoaş¬ 
terii, nu apare deloc: ea este o ficţiune cu totul arbitrară 
obţinută prin abstragerea unui element din proces şi omi¬ 
terea tuturor celorlalte, o potrivire artificială în scopul de 
a da impresia inteligibilităţii... 

„Spiritul", ceva care gândeşte: pe cât posibil „spiritul 
absolut, imaculat, pur “ - această concepţie este cel de-al 
doilea rezultat la care ajunge falsa introspecţie ce crede în 
„gândire": aici este imaginat, mai întâi, un act ce nu apare 
câtuşi de puţin, „gândirea", iar în al doilea rând un sub¬ 
strat al subiectului în care îşi au exclusiv originea actele 
acestei gândiri: ceea ce înseamnă că atât actul cât şi ac- 
tantul sunt simple plăsmuiri. 

478. 

Nu trebuie să căutăm fenomenalismul într-un loc in¬ 
adecvat: nimic nu are un caracter mai fenomenal (sau mai 
clar:) nimic nu este atât de mult amăgire ca această lume 
interioară pe care noi o observăm cu ajutorul celebrului 
„simţ intern". 

Noi am crezut în voinţă ca într-o cauză până-ntr-atât 
încât am proiectat în evenimente, conform experienţei 
noastre personale, o cauzalitate (adică o intenţie drept cauză 
a evenimentelor). 

Nu credem că gândurile, aşa cum se succed ele în noi, 
se află într-o anumită înlănţuire cauzală; logicianul, în 
special, care vorbeşte într-adevăr despre cazuri pure ce nu 
apar niciodată în realitate, s-a obişnuit cu prejudecata că 
gândurile determină alte gânduri. 

Noi credem - şi chiar filosofii noştri încă mai cred 
acest lucru - că plăcerea şi durerea sunt cauze ale reacţiilor 
noastre, că sensul plăcerii şi al suferinţei este acela de a 
induce aceste reacţii. Plăcerea şi evitarea neplăcerii au fost 
gândite milenii întregi ca motive ale oricărei acţiuni. Cu 
puţină reflecţie am putea accepta faptul că toate ar decurge 
la fel, conform aceleiaşi înlănţuiri dintre cauze şi efecte, 
dacă aceste stări de „plăcere şi durere" ar lipsi: şi că ne 
înşelăm pur şi simplu atunci când afirmăm că ele deter¬ 
mină cauzal ceva: ele sunt fenomene asociate având o cu 
totul altă finalitate decât aceea de a trezi reacţii; ele sunt 
deja efecte în interiorul procesului în curs al reacţiei. 

In summa: tot ceea ce devine conştient este un feno¬ 
men final, un rezultat - şi nu produce nimic; orice succe¬ 
siune în conştiinţă are un caracter complet atomat -. Iar 
noi am încercat să înţelegem lumea conform concepţiei 
contrare - ca şi când nimic în afara gândirii, a simţirii, a 
voinţei nu ar acţiona şi nu ar fi real!... 

479. 

Fenomenalismul „ lumii interioare Inversarea crono¬ 
logică, astfel încât cauza apare mai târziu în conştiinţă 
decât efectul. - Noi am învăţat că durerea este proiectată 
într-un anumit loc al corpului fără ca ea să-şi aibă sediul 
acolo -; am învăţat că senzaţia produsă de simţuri, pe care 
am interpretat-o ca fiind determinată de lumea exterioară, 
este condiţionată mai degrabă de lumea interioară; că 
acţiunea efectivă a lumii exterioare decurge întotdeauna 




Principiul unei noi instituiri a valorilor 


315 


inconştient... Fragmentul de lume exterioară pe care-1 
conştientizăm este zămislit ulterior efectului exercitat din 
afară asupra noastră, fiind proiectat mai apoi ca o cauză a 
acestuia. 

în cadrul fenomenalismului „lumii interioare" noi in¬ 
versăm cronologia relaţiei dintre cauză şi efect. Faptul 
esenţial al „experienţei interne" este acela că se imagi¬ 
nează cauza după ce efectul a avut loc... Acelaşi lucru este 
valabil şi pentru succesiunea gândurilor: noi căutăm te¬ 
meiul unui gând înainte ca acest temei să ne fie conştient: 
şi abia atunci apar în conştiinţă temeiul şi consecinţa aces¬ 
tuia... Năzuinţa noastră este să interpretăm totalitatea sen¬ 
timentelor prin cauze posibile: şi anume în sensul că o 
stare ne devine conştientă abia atunci când a fost con¬ 
ştientizat lanţul cauzal inventat spre a o explica. 

întreaga „experienţă interioară" se întemeiază pe faptul 
că noi căutăm şi ne reprezentăm o cauză pentru excitaţia 
centrilor nervoşi - şi că abia cauza pe care am descoperit-o 
apare în conştiinţă: această cauză însă nu corespunde în 
nici un fel cauzei reale, - e vorba doar despre o tatonare 
pe temeiul „experienţelor interioare" trecute, respectiv al 
memoriei. Memoria conservă însă, de-asemenea, şi obiş¬ 
nuinţa vechilor interpretări, adică a cauzalităţii eronate, - 
astfel încât „experienţa interioară" trebuie să poarte în sine 
şi consecinţele tuturor ficţiunilor cauzale false din trecut. 
„Lumea exterioară", aşa cum ne-o proiectăm în fiecare 
clipă, este indisolubil legată de vechea eroare privind 
cauza: noi o interpretăm cu ajutorul schematismului „lu¬ 
crului" etc. 

„Experienţa interioară" survine în conştiinţă abia după 
ce ea a găsit un limbaj pe care individul îl înţelege - adică 
o traducere a unei stări în stări cunoscute lui -: „a înţelege" 
înseamnă din punct de vedere naiv, pur şi simplu a putea 
să exprimi ceva nou în limbajul a ceva vechi, familiar. 

Bunăoară, „mă simt rău“- o asemenea judecată presupune 
o mare şi târzie neutralitate din partea celui care face 
observaţia respectivă omul naiv spune întotdeauna: mă 
simt rău datorită cutărui şi cutărui lucru, - el se lămureşte 
în privinţa acestei senzaţii de rău atunci când vede o cauză 
pentru care se simte rău... Aceasta numesc eu carenţă de 
fdologie; a descifra un text ca text, fără a interpune o in¬ 
terpretare, este forma cea mai târzie a „experienţei inte- 
rioare“, - poate chiar una imposibilă... 

480. 

Nu există nici „spirit", nici raţiune, nici gândire, nici 
conştiinţă, nici suflet, nici voinţă, nici „adevăr": toate sunt 
ficţiuni inutilizabile. Nu este vorba despre „subiect şi 
obiect", ci de o anumită specie animală care se dezvoltă 
printr-o anumită corectitudine, dar mai ales printr-o regu¬ 
laritate a percepţiilor sale (astfel încât ea poate capitaliza 
experienţă.)... 

Cunoaşterea funcţionează ca instrument al puterii. Ca 
umiare, este de la sine înţeles faptul că ea sporeşte o dată 
cu fiecare amplificare a puterii... 

Sensul „cunoaşterii": aici, ca şi în cazul lui „bun" şi 
„frumos", conceptul trebuie privit riguros şi exclusiv din 
punct de vedere antropocentric şi biologic. Pentru ca o 
anumită specie să-şi conserve şi să-şi dezvolte puterea, ea 
trebuie să reunească în concepţia sa despre realitate sufi¬ 
cient de multe elemente anticipabile şi constante pentru ca 
pe baza lor să poată fi construită o schemă de comporta¬ 
ment Utilitatea conservării — nu o nevoie oarecare ab- 
stract-teoretică de a nu fi înşelaţi este motivul latent al 
dezvoltării organelor de cunoaştere... ele se dezvoltă astfel 
încât observaţia lor este suficientă pentru a ne conserva. 
Altfel formulat: gradul voinţei de a cunoaşte depinde de 

gradul în care creşte voinţa de putere a speciei: o specie 
cuprinde atâta realitate câtă este în stare să stăpânească şi 
să pună în serviciul propriu. 


c) Credinţa în „Eu“. Subiectul 

481. 

împotriva pozitivismului ce rămâne la nivelul fenome¬ 
nelor având lozinca „doar faptele există“, aş replica: nu, 
tocmai faptele nu există, există doar interpretări. Nu putem 
stabili nici un fapt „în sine“: poate că este chiar o absur¬ 
ditate să vrei aşa ceva. 

„Totul este subiectiv “ spuneţi voi: dar însăşi această 
afirmaţie este interpretare. „Subiectul 41 nu este ceva dat, ci 
o plăsmuire asociată, un artificiu de fundal. - Este oare 
necesară în cele din urmă aşezarea interpretului în spatele 
interpretării? Aceasta este deja fabulaţie, ipoteză. 

în măsura în care termenul de „cunoaştere 44 are în 
general un sens, lumea poate fi cunoscută: însă ea poate fi 
altfel explicată, ea nu are la bază un sens, ci nenumărate 
simţuri. „Perspectivism 44 . 

Nevoile noastre sunt cele care interpretează lumea; 
instinctele noastre împreună cu ale lor Pentru şi împotrivă. 
Fiecare instinct este o formă a setei de a domina. Fiecare 
îşi are perspectiva proprie pe care urmăreşte s-o impună ca 
normă tuturor celorlalte instincte. 

482. 

Noi punem un cuvânt acolo unde începe ignoranţa 
noastră, acolo unde nu mai putem desluşi nimic, de pildă 
cuvântul „Eu“, cuvântul „a face 44 , cuvântul „a suferi 44 : aces- 

tea sunt poate linii de orizont ale cunoaşterii noastre, nu 
însă şi „adevăruri". 


483. 

Prin gândire este postulat Eul; însă până acum se cre¬ 
dea, aidoma mulţimii, că în „eu gândesc" rezidă ceva ne¬ 
mijlocit cert, iar acest „eu" ar fi cauza dată a gândirii, după 
analogia căreia noi am înţelege toate celelalte raporturi 
cauzale. Or, oricât de obişnuită şi de indispensabilă ar fi 
acea ficţiune - acest fapt numai nu constituie o dovadă 
împotriva caracterului ei de plăsmuire: o credinţă poate 
reprezenta o condiţie vitală şi, cu toate acestea, să fie falsă, 

484. 

„Se gândeşte: prin urmare cel care gândeşte există": 
aceasta este concluzia argumentaţiei lui Cartesius. Dar 
aceasta înseamnă a determina deja credinţa noastră în con¬ 
ceptul de „ substanţă“ ca fiind „adevărată a priori": - 
faptul că atunci când se gândeşte trebuie să existe ceva 
„care gândeşte" este pur şi simplu o formulare a obişnuinţei 
noastre gramaticale de a atribui unei fapte un autor. Pe 
scurt, aici este instituit deja un postulat logico-metafizic - 
iar nu doar constatat. .. Pe drumul lui Cartesius nu se ajunge 
la ceva absolut cert, ci doar la un fapt al unei credinţe 
foarte puternice. 

Dacă reducem propoziţia anterioară la expresia „se 
gândeşte, prin urmare există gânduri", avem o simplă tau¬ 
tologie: şi tocmai ceea ce se cere a fi lămurit, „realitatea 
gândului", rămâne neabordat, - respectiv, în această formă, 
„caracterul aparent" al gândului nu poate fi refutat. Dar 
ceea ce voia Cartesius, era ca gândul să nu aibă doar o 
realitate aparentă, ci una în sine. 

485. 

Conceptul de „substanţă 41 - o consecinţă a conceptului 
de „subiect 44 : iar nu invers! Dacă renunţăm la suflet, la 
„subiect", atunci lipseşte premisa pentru o „substanţă" în 
genere. Obţinem grade ale fiinţării, însă pierdem fiinţarea. 

Critica „ realităţii la ce anume conduce „Mai-multă- 
sau-Mai-puţină-realitate", gradaţia fiinţei, gradaţie în care 
noi credem? - 

Amploarea sentimentului nostru de viaţă şi putere (lo¬ 
gica şi coerenţa celor trăite) ne oferă măsura pentru „a fi", 
pentru „realitate", pentru non-iluzie. 

Subiectul: aceasta este terminologia credinţei noastre 
într-o unitate subiacentă tuturor momentelor diferite ale 
sentimentului maxim de realitate: noi înţelegem această 
credinţă ca efect al unei cauze, - noi credem atât de mult 
în credinţa noastră încât de dragul ei imaginăm în genere 
„adevărul", „realitatea", „substanţialitatea". - „Subiectul" 
este ficţiunea potrivit căreia o multitudine de stări identice 
în noi ar fi efectul unui singur substrat: dar noi suntem cei 
care am creat „identitatea" acestor stări; identificarea şi 
ajustarea acestora constituie faptul real, iar nu identitatea 
(- aceasta trebuie mai degrabă contestată -). 

486. 

Ar trebui să ştim ce este fiinţa pentru a decide dacă un 
lucru oarecare este real (de pildă „faptele conştiinţei"); de 
asemenea, ce este certitudinea, ce este cunoaşterea şi al- 
tele asemănătoare. - Insă, pentru că noi nu ştim toate aces¬ 
tea, o critică a facultăţii de cunoaştere este un non-sens: 
cum ar putea să se critice pe sine instrumentul dacă el nu 
se poate utiliza decât pe sine în scopul acestei critici? El 
nu se poate nici măcar defini! 

487. 

Nu trebuie oare orice filosofie să aducă în cele din 
urmă la lumină premisele pe care se sprijină mişcarea 
raţiunii? - credinţa noastră în „eu“ ca fiind o substanţă, ca 
fiind unica realitate conform căreia noi atribuim în genere 
realitate lucrurilor? „Realismul 11 cel mai vechi vine în cele 
din urmă la lumină: în aceeaşi epocă în care întreaga isto¬ 
rie religioasă a omenirii se recunoaşte pe sine ca istorie a 
superstiţiilor privind sufletul. Aici există o limită: gândirea 
noastră însăşi aduce cu sine acea credinţă (prin distincţia 
pe care o face între substanţă şi accident; faptă şi autor 
etc.); a o părăsi înseamnă a-nu-mai-putea-să-gândeşti. 

însă faptul că o credinţă, oricât de necesară este ea 
pentru conservarea existenţei, nu are nimic de-a face cu 
adevărul, se recunoaşte, de pildă, prin aceea că noi trebuie 
să credem în timp, în spaţiu şi în mişcare, fără a ne simţi 
constrânşi să le atribuim realitate absolută. 

488. 

Deducţia psihologică a credinţei noastre în raţiune. - 
Conceptul de „realitate 11 , de „fiinţă 11 este desprins din sen¬ 
timentul nostru de „subiect". 

„Subiectul 11 : interpretat prin noi înşine astfel încât Eul 
este privit ca substanţă, drept cauză a oricărui act, drept 
actant. 

Postulatele logico-metafizice, credinţa în substanţă, 
accident, atribut etc., îşi dobândesc forţa de persuasiune de 
la obişnuinţa de a considera toate faptele noastre drept un 
rezultat al voinţei noastre: - astfel încât Eul, ca substanţă, 
nu dispare în diversitatea schimbării. - Dar nu există nici 
o voinţă. - 

f 

Noi nu avem nici o categorie care să ne permită a 
distinge între o „lume în sine 11 şi o „lume ca fenomen 11 . 

Toate categoriile raţiunii noastre îşi au originea în simţuri: 
ele sunt desprinse din lumea empirică. „Sufletul 41 , „Eul“ - 
istoria acestor concepte arată că şi aici distincţia cea mai 
veche („răsuflare 44 , „viaţă 44 )... 

Dacă nu există ceva material, atunci nu există nici 
ceva imaterial. Conceptul nu conţine nimic mai mult. 

Nici un subiect = „atom 44 -. Sfera unui subiect se află 
pemanent în creştere sau în diminuare, centrul sistemului 
deplasându-se permanent; în cazul în care el nu poate 
organiza masa asimilată, el se descompune. Pe de altă 
parte, el poate să transforme un subiect mai slab într-un 
funcţionar al său, fără să-l distrugă, şi să formeze, până la 
un anumit grad, o unitate cu el. Nici o „substanţă 44 , mai 
degrabă ceva care în sine tinde spre o putere mai mare; şi 
care numai indirect vrea să se „conserve 44 (vrând să se 
autodepăşească —). 


489. 

Tot ceea ce apare în conştiinţă sub forma unităţii este 
deja extraordinar de complex: noi avem întotdeauna doar 
iluzia unităţii. 

f 

Fenomenul corpului reprezintă fenomenul mai bogat, 
mai clar, mai inteligibil: a-1 situa la început din punct de 
vedere metodic fără a decide în privinţa semnificaţiei sale 
ultime. 


490. 

Poate că ipoteza unui subiect unic nu este necesară; 
poate că este la fel de legitim să presupunem o multitu¬ 
dine de subiecţi a căror combinare şi confruntare stă la 
baza gândirii şi a conştiinţei noastre în general. Un fel 
de aristocraţie a „celulelor 44 , pe care se-ntemeiază faptul 

de a stăpâni? Cu siguranţă, o aristocraţie de pares care 
sunt obişnuiţi să guverneze împreună şi cunosc arta de 
a porunci? 

Ipotezele mele: subiectul ca multiplicitate. 

Durerea - caracter intelectual şi dependentă de 
judecata „dăunător 41 : proiectată. 

Efectul - mereu „inconştient 44 : cauza dedusă şi 
reprezentată este proiectată, succede temporal. 

Plăcerea este o formă a durerii. 

Unica forţă ce există are aceeaşi natură ca şi cea a 
voinţei: o comandă către ceilalţi subiecţi care se 

5 5 5 

transformă în consecinţă. 

5 

Caracterul în permanenţă efemer şi instabil al Su¬ 
biectului. „Suflet muritor 44 . 

Numărul ca formă perspectivală. 

491. 

Credinţa în corp este mai fundamentală decât credinţa 
în suflet : ultima a apărut din observaţia neştiinţifică a ago¬ 
niilor corpului (ceva care-1 părăseşte. Credinţa în adevărul 
visului -). 


492. 

A pomi de la corp şi fiziologie: de ce? - Obţinem 
astfel reprezentarea corectă despre natura unităţii subiectu¬ 
lui nostru, respectiv ca guvernanţi în fruntea unei comunităţi 
(iar nu ca „suflete 44 sau „forţe vitale 44 ), cât şi despre depen¬ 
denţa acestor guvernanţi de cei guvernaţi şi despre condiţiile 
ierarhiei şi ale diviziunii muncii ca posibilitate de existenţă 
atât a indivizilor cât şi a întregului. De asemenea, despre 
felul în care apar continuu şi mor unităţile vii, despre faptul 

că „subiectului" nu-i este inerentă eternitatea; că lupta se 
exprimă şi prin ascultare şi poruncă, iar determinarea unei 
limite flexibile a puterii caracterizează viaţa. O anumită 
ignoranţă în care este menţinut guvernantul cu privire la 
treburile şi chiar disfuncţiile comunităţii face parte de 
asemenea dintre condiţiile ce stau la baza guvernării. Pe 
scurt, ajungem să apreciem astfel însăşi neştiinţa, faptul- 
de-a-privi-în-mare-şi-sumar, simplificarea şi falsificarea, 
elementul de perspectivă. Insă, esenţialul este că îi vom 
înţelege pe stăpân şi pe supuşii săi ca având aceeaşi natură, 
cu toţii simţind, voind, gândind - şi că, pretutindeni unde 
observăm sau bănuim în corp o mişcare, învăţăm să tra¬ 
gem concluzii despre o viaţă aferentă, subiectivă şi invizi¬ 
bilă. Mişcarea este pentru ochi un simbol; ea arată că a 
fost simţit ceva, că s-a vrut, s-a gândit ceva. 

Chestionarea directă a subiectului cu privire la subiect 
şi la toate oglindirile de sine ale spiritului îşi are riscurile 
sale în faptul că, pentru activitatea sa, ar putea fi util şi 
important să se interpreteze în mod fals. De aceea vom 
interoga corpul şi vom respinge simţurile ce au fost ascuţite: 
eventual vom cerceta dacă nu cumva subordonaţii înşişi 
pot să intre în relaţii cu noi. 

d) Biologia impulsului cognitiv. 
Perspectivismul 

493 . 

Adevărul este acea formă de eroare fără de care o 
anumită specie de vieţuitoare nu ar putea trăi. Valoarea 
pentru viaţă decide în cele din urmă. 

494 . 

Este improbabil ca „cunoaşterea 41 noastră să ajungă mai 
departe decât este nevoie efectiv pentru conservarea vieţii. 
Morfologia ne arată felul în care simţurile, nervii, dar şi 
creierul se dezvoltă în raport cu dificultatea nutriţiei. 

495 . 

Dacă moralitatea formulei „nu trebuie să minţi 44 a fost 
respinsă, - ,, simţul pentru adevăr “ trebuie să se legitimeze 
înaintea altui for; - ca mijloc al conservării omului, ca 
voinţă de putere. 

De asemenea, iubirea noastră pentru frumos este şi ea 
voinţă modelatoare. Ambele simţuri se presupun reciproc; 
simţul realului este mijlocul de a dobândi puterea pentru a 
modela lucrurile conform dorinţei proprii. Plăcerea mode¬ 
lării şi a remodelării - o plăcere originară! Putem înţelege 
numai o lume pe care am făcut-o noi înşine. 

496 . 

Despre diversitatea cunoaşterii. A urmări relaţia pro¬ 
prie cu multe altele (sau relaţia speciei) - cum ar putea fi 
aceasta „cunoaşterea 44 celuilalt! Modul de a cunoaşte şi de 
a recunoaşte reprezintă însăşi una dintre condiţiile de exis¬ 
tenţă; pe de altă parte, concluzia că nu pot să existe (pentru 

noi înşine) alte specii de intelect decât acelea care ne con¬ 
servă este un act pripit: această condiţie reală este poate 
doar întâmplătoare şi poate lipsită cu totul de necesitate. 

Aparatul nostru de cunoaştere nu este orientat spre 
„cunoaştere“. 


497 . 

Cele mai crezute „adevăruri" a priori sunt pentru mine 
ipoteze până în detaliu, de pildă legea cauzalităţii, obiş¬ 
nuinţe foarte bine asimilate ale credinţei, atât de încorpo¬ 
rate încât a nu mai crede în ele ar conduce la dispariţia 
genului. Dar sunt ele prin aceasta adevăruri? Ce concluzie! 
Ca şi când adevărul ar fi demonstrat prin faptul că omul 
continuă să existe! 


498 . 

Cât de mult este intelectul nostru o consecinţă a 

5 

condiţiilor de existentă noi nu l-am avea, dacă nu am 
avea nevoie de el, şi nu l-am avea astfel , dacă nu am fi 
avut astfel nevoie de el, dacă noi am putea trăi şi altfel 

499 . 

„Gândirea 44 înseamnă în stările primitive (pre-organice) 
impunerea formelor , precum în cazul cristalelor. - In inte¬ 
riorul gândirii noastre, esenţialul îl reprezintă integrarea 
noului material în schemele vechi (patul lui Procust), uni¬ 
formizarea noului. 


500 . 

Percepţiile senzoriale proiectate spre „exterior 44 : „inte¬ 
rior 44 şi „exterior 44 - aici comandă corpul? - 

Aceeaşi forţă nivelatoare şi ordonatoare, care domneşte 
în idioplasmă, coordonează şi interiorizarea lumii exterioare: 

percepţiile noastre senzoriale sunt deja rezultatul acestui 
proces de asimilare prin asemănare şi egalizare în raport 
cu întregul trecut din interiorul nostru; ele nu succed ime¬ 
diat „impresiei". 


501 . 

Orice comparaţie realizată prin gândire, judecată, 
percepţie este condiţionată de o „ punere pe acelaşi 
plan", iar anterior de o „omogenizare". Omogeniza¬ 
rea este ceea ce reprezintă asimilarea materiei in- 
gerate în cazul amibei. 

„Amintire", târziu, din acestă perspectivă instinctul 
omogenizant apare aici deja îmblânzit: diferenţa este 
păstrată. A-ţi aminti ca punere într-o rubrică, într-un 
sertar; activ - cine? 

502 . 

Trebuie să reînvătăm ce-nseamnă memoria: aici se 

5 

ascunde ispita fundamentală de a presupune un „suflet" 
care reproduce atemporal, recunoaşte etc. Insă cele trăite 
continuă să trăiască în „memorie"; faptul că ele „vin" nu 
depinde de mine, voinţa nu întreprinde nimic în această 
privinţă, ca şi în cazul apariţiei unui gând oarecare. Se 
întâmplă ceva de care devin conştient: acum survine ceva 
asemănător - cine-1 cheamă? Cine-1 trezeşte? 

503 . 

/V I 

întregul aparat de cunoaştere este un aparat de abstrac¬ 
tizare şi de simplificare - orientat nu spre cunoaştere, ci 
spre luarea în stăpânire a lucrurilor: „scopul" şi „mijlo¬ 
cul" sunt tot atât de departe de esenţă ca şi „conceptele". 

Cu ajutorul „scopului 41 şi al „mijlocului 44 îţi aproprii „pro¬ 
cesul 44 (- se inventează un proces care poate fi înţeles), cu 
ajutorul „conceptelor 44 însă îţi subordonezi „lucrurile 44 ce 
alcătuiesc procesul. 


504 . 

Conştiinţa - avându-şi începutul în exterior ca o coor¬ 
donare şi conştientizare a „impresiilor 44 - iniţial cât se poate 
de străină centrului biologic al individului; însă un proces 
care se adânceşte, se interiorizează, apropiindu-se continuu 
de acel centru. 


505 . 

Percepţiile noastre, aşa cum le înţelegem: adică suma 
tuturor percepţiilor a căror conştientizare a fost utilă şi 
esenţială pentru noi şi pentru întregul proces organic ante¬ 
rior nouă: prin urmare, nu toate percepţiile în genere (de 
pildă nu cele electrice); aceasta înseamnă că noi avem 
simţuri doar pentru o mulţime restrânsă de percepţii - cele 
de care trebuie să fim interesaţi pentru a ne conserva. 
Conştiinţa există în măsura în care conştiinţa este utilă. 
Fără îndoială, toate percepţiile senzoriale sunt asociate 
indisolubil cu judecăţi de valoare (util şi dăunător - prin 
urmare agreabil şi dezagreabil). O anumită culoare exprimă 
explicit o valoare pentru noi (deşi, rareori, sau abia după 
o influenţă îndelungată şi exclusivă a acelei culori, sesi¬ 
zăm acest lucru, de pildă deţinuţii în închisoare sau nebu¬ 
nii). Tot astfel şi insectele reacţionează deosebit la culori 
diferite: unele sunt atrase de acestea, altele de acelea, de 
pildă furnicile. 

506 . 

Mai întâi imagini - a explica felul în care apar ima¬ 
ginile în minte. Apoi cuvinte aplicate imaginilor. în fine, 
concepte , posibile abia după ce există cuvinte - o reunire 
a mai multor imagini sub ceva ce nu poate fi intuit, ci doar 
auzit (cuvânt). Mica, mărunta emoţie ce apare în cazul 
„cuvântului 46 , prin urmare în cazul intuirii unor imagini 
asemănătoare cărora le corespunde un anumit cuvânt - 
această emoţie redusă este elementul comun, temeiul con- 
ceptului. Faptul că senzaţiile slabe sunt determinate ca 
fiind egale, că ele sunt resimţite ca fiind identice repre¬ 
zintă actul fundamental. Deci confundarea a două senzaţii 

5 

intim învecinate în cursul constatării acestor senzaţii; - 
dar cine constată? Credinţa este elementul originar deja în 
orice impresie a simţurilor: un fel de a spune Da, o primă 
activitate intelectuală! O iniţială „considerare-ca-fiind- 
adevărat 66 . Ce fel de senzaţie se ascunde în spatele lui 
„adevărat 64 ? 


507 . 

Evaluarea .„eu cred că lucrurile stau astfel 66 ca esenţă 
a adevărului. Prin evaluări se exprimă condiţii de conser¬ 
vare şi de creştere. Toate organele de cunoaştere şi sen¬ 
zaţiile noastre s-au dezvoltat doar în perspectiva condiţiilor 
de conservare şi de creştere. încrederea în raţiune şi în 
categoriile sale, în dialectică, deci în evaluarea logicii, 
dovedeşte doar utilitatea acesteia, certificată prin experienţă, 
pentru viaţă: iar nu „adevărul 66 ei. 

Faptul că aici credinţa trebuie să acţioneze din plin; că 
este permis să judeci; că lipseşte orice îndoială în ceea ce 
priveşte toate valorile esenţiale - reprezintă premisa a tot 
ceea ce vieţuieşte şi a vieţii sale. Prin urmare, necesar este 
faptul că un lucru trebuie considerat ca fiind adevărat, iar 
nu acela că un lucru este adevărat. 



Principiul unei noi instituiri a valorilor 


329 


„Lumea adevărată şi lumea aparentă “ - eu reduc 
această opoziţie la raporturi valorice. Noi am proiectat 
condiţiile conservării noastre ca predicate ale fiinţei în 
genere. Faptul că noi trebuie să fim stabili în credinţa 
noastră pentru a putea prospera ne-a făcut să pretindem că 
lumea „adevărată 44 nu se transformă şi nu devine , ci 
fiinţează. 


e) Apariţia raţiunii şi a logicii 

508 . 

La început haos al reprezentărilor. Reprezentările care 
au fost reciproc compatibile s-au menţinut, majoritatea însă 
au dispărut - şi dispar în continuare. 

509 . 

Imperiul ereditar al dorinţelor din care a crescut lo¬ 
gica: în fundal instinctul de turmă. Acceptarea cazurilor 
identice presupune un „suflet identic sieşi 44 . în scopul acor¬ 
dului şi al dominării . 


510 . 

Despre apariţia logicii. Pornirea fundamentală de a 
uniformiza, de a percepe indistinct este modificată, ţinută 
în frâu de foloase şi pagube, de succes: se ajunge la o 
adaptare, la un grad optim în care ea se poate satisface fără 
a nega în acelaşi timp viaţa şi fără a o pune în pericol. 
Acest întreg proces este cu totul adecvat celui exterior, 
mecanic (care este simbolul său), prin care, permanent, 
ceea ce plasma asimilează se omogenizează şi se integrează 
în formele şi ordinele acesteia. 

511 . 

Indentitate şi asemănare. 

1) Organul mai rudimentar percepe multe identităţi 
aparente; 

2) Spiritul vrea identitate, respectiv vrea să subsumeze 
o impresie senzorială într-o serie existentă deja; aşa 
după cum corpul asimilează anorganicul. 

Despre înţelesul logicii: 

Voinţa de identitate este voinţa de putere - credinţa 
că un lucru este aşa şi pe dincolo (esenţa judecăţii), 
este consecinţa unei voinţe potrivit căreia el trebuie 
să fie pe cât posibil identic. 

512 . 

Logica este legată de următoarea condiţie: să presu¬ 
punem că există cazuri identice. Intr-adevăr, pentru a gân¬ 
di şi deduce logic, trebuie să ne imaginăm mai întâi că 
această condiţie a fost îndeplinită. Aceasta înseamnă: voinţa 
de adevăr logic se poate realiza abia după ce a fost ac¬ 
ceptată o falsificare principială a întregului real. De unde 
rezultă că aici domneşte un instinct capabil de ambele 
mijloace: mai întâi de falsificare şi apoi de impunere a 
punctului său de vedere: logica nu provine din voinţa de 
adevăr. 


513 . 

Forţa inventivă care a născocit categoriile a lucrat în 
serviciul nevoii, respectiv al siguranţei, al priceperii rapide 
pe baza semnelor şi a sunetelor, a mijloacelor de prescur¬ 
tare: - nu este vorba despre adevăruri metafizice în cazul 
conceptelor „substanţă", „subiect", „obiect", „fiinţă", „de¬ 
venire". Cei puternici au fost aceia care au făcut o lege din 

numele lucrurilor, iar printre ei, cei mai mari artişti ai 
abstractizării au creat categoriile. 

514 . 

O morală, un mod de viaţă verificat şi demonstrat 
printr-o îndelungată experienţă şi examinare se ridică în 
cele din urmă la conştiinţă ca lege, ca un fapt dominant... 
Şi astfel i se integrează întreaga grupă a valorilor şi a 
stărilor înrudite: ea devine venerabilă, inatacabilă, sacră, 
adevărată; dezvoltarea ei se caracterizează prin faptul că 
originile ei sunt uitate... Acesta este un semn că, de acum, 
ea este stăpânul... 

Exact acelaşi lucru s-ar putea să se fi întâmplat şi cu 
categoriile raţiunii: acestea s-ar putea să se fi confirmat 
printr-o relativă utilitate de-a lungul a numeroase încercări 
şi căutări... S-a ajuns la un punct în care ele au fost reunite 
şi conştientizate ca întreg - şi în care ele au fost poruncite, 
adică au acţionat ca porunci. Din acest moment ele au fost 
privite ca fiind a priori, ca fiind dincolo de experienţă, ca 
irefutabile. Şi totuşi, poate că ele nu exprimă nimic altceva 
decât o anumită finalitate a rasei şi a genului, - doar utili¬ 
tatea lor este „adevărul 41 lor -. 

515 . 

Nu „a cunoaşte 44 , ci a schematiza - a impune haosului 
regularitatea şi formele necesare nevoii noastre practice. 

în constituirea raţiunii, a logicii, a categoriilor, deter¬ 
minantă a fost nevoia: nevoia nu „de a cunoaşte 44 , ci de a 
subsuma, de a schematiza în scopul acordului şi al anti¬ 
cipării... (Adaptarea, născocirea unor asemănări, a unei 
indentităţi, - acelaşi proces pe care-1 traversează orice 
impresie senzorială - reprezintă dezvoltarea raţiunii!) Aici 
nu a intervenit nici o „idee 44 preexistentă, ci utilitatea po- 

trivit căreia, doar atunci când privim lucrurile în mare, 
omiţând deosebirile, acestea devin pentru noi evaluabile şi 
maniabile... în interiorul raţiunii, finalitatea este un efect, 
iar nu o cauză: în cazul oricărei alte forme de raţiune - 

5 

pentru care există mereu predispoziţii - viaţa eşuează, 
lucrurile nu mai pot fi cuprinse cu vederea în totalitatea 
lor, devin prea inegale 

Categoriile sunt „adevăruri 44 doar în sensul că ele repre¬ 
zintă o condiţie vitală pentru noi: aşa după cum spaţiul 
euclidian este un asemenea „adevăr 44 condiţionat. (La drept 
vorbind, întrucât nimeni nu va putea demonstra necesitatea 
ca tocmai oamenii să existe, atât raţiunea, cât şi spaţiul 
euclidian sunt simple idiosincrasii, printre multe altele, ale 
unei anumite specii animale...) 

Constrângerea subiectivă de a nu te putea contrazice 
aici este o constrângere biologică: instinctul utilităţii de a 
raţiona aşa cum raţionăm este înscris în corpul nostru, noi 
suntem aproape în întregime acest instinct... însă ce nai¬ 
vitate să scoţi de aici un argument pentru faptul că noi am 
deţine „adevăruri în sine 44 !... A-nu-te-putea-contrazice 
dovedeşte o incapacitate, nu un „adevăr 44 . 

516 . 

Noi nu reuşim să aprobăm şi să negăm unul şi acelaşi 
lucru: acesta este un principiu empiric subiectiv, prin el nu 
se exprimă nici o „necesitate 44 , ci doar o neputinţă. 

Dacă, potrivit lui Aristotel,/?rz>zcz/?/w/ non-contradicţiei 
este cel mai sigur dintre principiile de bază, dacă el este 
principiul ultim şi cel mai profund, dacă în el rezidă prin¬ 
cipiul tuturor celorlalte axiome, atunci cu atât mai riguros 
ar trebui să reflectăm asupra întrebării ce fel de aserţiuni 
presupune el de fapt. Fie că prin el se asertează ceva în 
privinţa realului, a fiinţării, ca şi când acestea ar fi cunos- 

cute deja din altă parte; respectiv că lor nu li se pot atribui 
predicate contradictorii. Fie principiul vrea să spună că 
acestora nu trebuie să li se atribuie predicate contradictorii. 

/V 

In acest caz, logica ar fi un imperativ nu pentru cunoaşterea 
adevărului, ci pentru postularea şi modelarea unei lumi pe 
care s-o putem numi adevărată. 

Pe scurt, întrebarea rămâne deschisă: sunt axiomele 
logice adecvate realului sau sunt ele doar criterii şi instru¬ 
mente care ne permit, abia, să creăm realul, conceptul de 
„realitate 44 ?... Pentru a putea confirma prima posibilitate, 
trebuie, aşa cum spuneam, să cunoaştem deja fiinţarea: 
ceea ce pur şi simplu nu este cazul. Principiul nu conţine, 
prin urmare, un criteriu al adevărului , ci un imperativ cu 
privire la ceea ce trebuie să fie recunoscut ca adevărat. 

Presupunând că nu ar exista deloc un asemenea A iden¬ 
tic sieşi cum îl presupune orice propoziţie a logicii (cât şi 
a matematicii), el fiind deja o aparenţă, logica ar avea ca 
premisă o lume doar aparentă. Intr-adevăr, noi credem în 
acel principiu datorită numărului nelimitat de fapte em¬ 
pirice care par să-l confirme. „Lucrul 44 - iată substratul 
autentic pentru A; credinţa noastră în lucruri este premisa 
credinţei în logică. A-ul din logică este, ca şi atomul, un 
construct al „lucrului 44 ... în măsura în care noi nu înţelegem 
acest fapt şi facem din logică un criteriu al fiinţei adevărate , 
suntem deja pe cale să transformăm în realităţi toate acele 
ipostaze de substanţă, predicat, obiect, subiect, acţiune etc: 
cu alte cuvinte, să concepem o lume metafizică, adică o 
„lume adevărată 44 (- aceasta este însă lumea aparentă încă 
o dată...) 

Actele de gândire întru totul originare, aprobarea şi 
negarea, considerarea-ca-fiind-adevărat şi considerarea-ca- 
fiind neadevărat sunt, în măsura în care ele presupun nu o 
obişnuinţă, ci un drept în genere de a considera ca fiind 
adevărat sau de a considera ca fiind neadevărat, dominate 

deja de o credinţă potrivit căreia , pentru noi, există 
cunoaştere, iar facultatea de a judeca poate să sesizeze 
efectiv adevărul: - pe scurt, logica nu se îndoieşte că ar 
putea enunţa ceva despre ceea ce este adevărat în sine 
(respectiv că acestuia nu pot să-i revină predicate contra¬ 
dictorii). 

Aici domneşte prejudecata vulgară primitivă conform 
căreia senzaţiile ne transmit adevăruri despre lucruri, - iar 
eu nu pot să afirm în acelaşi moment despre unul şi acelaşi 
lucru că este tare şi că este moale. (Argumentul instinctiv: 
„eu nu pot să am simultan două senzaţii contradictorii 44 
este cu totul superficial şi fals). 

Interdicţia conceptuală a contradicţiei provine din 
credinţa că noi putem forma concepte, că un concept nu 
desemnează doar esenţa unui lucru, dar o şi reţine... In 
fapt, logica (aidoma geometriei şi aritmeticii) este valabilă 
doar pentru entităţile fictive create de noi . Logica este 
încercarea de a concepe lumea reală potrivit unei scheme 
a fiinţei instituite de noi, mai corect: de a o face compa¬ 
tibilă cu formele şi cu evaluările noastre... 

517 . 

Ipoteza fiinţării este necesară pentru a putea gândi şi 
raţiona: logica întrebuinţează doar formule pentru ceea ce 
rămâne identic. De aceea, această ipoteză ar fi încă lipsită 
de forţă demonstrativă în raport cu realitatea: „fiinţarea 44 
aparţine opticii noastre. „Eul 44 ca fiinţând (- neatins de 
devenire şi evoluţie). 

Lumea fictivă a subiectului, a substanţei, a „raţiunii 44 
etc. este necesară -: în noi se află o putere ordonatoare, 
simplificatoare, falsificatoare, o putere care separă în mod 
artificial. „Adevărul 44 este voinţa de a deveni stăpân asupra 
multitudinii senzaţiilor: - a înşira fenomenele pe firul 

câtorva categorii. Aici se porneşte de la credinţa în „în 
şinele" lucrurilor (fenomenele sunt privite ca reale). 

Caracterul lumii supuse devenirii ca neputând fi for¬ 
mulat, ca „fals", ca „inconsistent". Cunoaşterea şi deve¬ 
nirea se exclud reciproc. Deci „cunoaşterea" trebuie să fie 
altceva: trebuie să-i premeargă o voinţă de a face cognos¬ 
cibil, ba chiar un fel de devenire trebuie să creeze iluzia 
fiinţării. 


518 . 

Dacă „Eul" nostru este pentru noi unica formă a fiinţei 
după care noi construim şi înţelegem întreaga fiinţă: foarte 
bine! Atunci îndoiala potrivit căreia am avea de-a face aici 
cu o iluzie datorată perspectivei este foarte legitimă - 
unitatea aparentă în care, caîntr-o linie a orizontului, se 
reunesc toate. De-a lungul firului conducător pe care-1 
reprezintă corpul, se prezintă o multiplicitate extraordinară; 
din punct de vedere metodologic este permis să întrebuinţăm 
fenomenul mai bogat, care poate fi studiat mai bine, ca fir 
conducător pentru înţelegerea fenomenului mai sărac. în 
sfârşit: presupunând că totul este devenire, cunoaşterea 
este posibilă doar pe temeiul credinţei în fiinţă. 

519 . 

Dacă „există o singură fiinţă, eul" şi toate celelalte 
„fiinţări" sunt făcute după imaginea sa, - dacă, în cele din 
urmă, credinţa în „Eu" stă sau cade împreună cu credinţa 
în logică, adică în adevărul metafizic al categoriilor raţiunii: 
dacă pe de altă parte eul. se dovedeşte a fi ceva care de¬ 
vine; atunci - 

520 . 

Tranziţiile permanente nu permit să vorbim despre 
„individ 44 etc.; însuşi „numărul 44 organismelor fluctuează. 
Noi nu am şti nimic despre timp şi mişcare dacă nu am 
crede că vedem, într-o manieră aproximativă, „cele aflate 
în repaus 44 alături de cele în mişcare. La fel şi în cazul 
cauzei şi al efectului, iar fără concepţia eronată a „spaţiului 
gol 44 noi nu am fi ajuns deloc la conceperea spaţiului. 
Principiul identităţii se bazează pe „aparenţa 44 că există 
lucruri identice. O lume în devenire nu ar putea fi „con¬ 
cepută 44 , „cunoscută 44 în sens riguros; doar întrucât intelectul 
„reflexiv 44 şi „cognitiv 44 găseşte înaintea lui o lume pri¬ 
mitivă creată deja, făurită din pure aparenţe, însă care a 
dobândit stabilitate, întrucât acest fel de aparenţă a con¬ 
servat viaţa - există ceva de genul „cunoaşterii 44 : adică o 
comparare reciprocă a erorilor mai vechi şi mai noi. 

521 . 

Despre „aparenţa logică - Conceptele de „individ 44 
şi „gen 44 deopotrivă de false şi doar aparente. „Genul" 
exprimă doar faptul că o mulţime de fiinţe asemănătoare 
apar în acelaşi timp şi că ritmul de continuare a creşterii şi 
a schimbării s-a încetinit o perioadă îndelungată: astfel 
încât micile progrese şi dezvoltări efective nu prea sunt 
luate în considerare (- o fază a evoluţiei în care dezvolta¬ 
rea de sine nu devine vizibilă, astfel încât pare a se fi atins 
un echilibru, înlesnindu-se falsa reprezentare conform căreia 
aici s-ar fi atins un ţel - şi că a existat un ţel al evoluţiei...) 

Forma este privită drept ceva care durează şi de aceea 
are o valoare mai mare; însă forma este doar născocită de 
noi; şi oricât de des „se atinge aceeaşi formă 44 , aceasta nu 
înseamnă că e vorba despre aceeaşi formă, ci apare mereu 
ceva nou - şi numai noi, cei care comparăm, includem 
noul, în măsura în care se aseamănă vechiului, în unitatea 

„formei 44 . Ca şi când ar trebui să fie atins un tip care ar fi 
inerent formării şi ar pluti înaintea acesteia. 

Forma, genul, legea, ideea, scopul - aici se face pre¬ 
tutindeni aceeaşi greşeală de a atribui unei ficţiuni o falsă 
realitate: ca şi când realului i-ar fi inerentă o anumită as¬ 
cultare, - o separaţie artificială în câmpul realului se face 
aici între ceea ce plăsmuieşte şi ceea ce constituie modelul 
plăsmuirii (însă elementul dinamic şi modelul sunt insti¬ 
tuite doar din supunere faţă de dogmatismul nostru logico- 
metafizic; nici o „stare de fapt 44 ). 

Nu trebuie să înţelegem această nevoie de a construi 
concepte, genuri, forme, scopuri, legi („o lume de cazuri 
identice“) ca şi când astfel noi am fi în stare să fixăm 
lumea adevărată; ci ca o nevoie de a ne modela o lume în 
care existenţa noastră devine posibilă: - noi creăm astfel 
o lume ce este pentru noi raţională, simplificată, inteli¬ 
gibilă etc. 

Această constrângere constă în activitatea simţurilor 
ce sprijină intelectul - prin simplificare, dilatare, reliefare 
şi nălucire pe care se-ntemeiază orice „recunoaştere 44 , orice 
capacitate-de-a-te-face-înţeles. Nevoile noastre au şlefuit 
astfel simţurile noastre încât „aceeaşi lume fenomenală 44 
revine mereu dobândind ca atare aparenţa realităţii. 

Nevoia noastră subiectivă de a crede în logică exprimă 
numai faptul că noi, cu mult înainte ca logica să fi fost 
conştientizată, nu am făcut nimic altceva decât să proiectăm 
în realitate postulatele ei: acum noi le descoperim în rea¬ 
litate - nu mai putem altfel - crezând că această nevoie 
este o garanţie a „adevărului 44 . Noi suntem cei care am 
creat „lucrul 44 , „lucrul identic 44 , subiectul, predicatul, acţiu¬ 
nea, obiectul, substanţa, forma, după ce am practicat înde¬ 
lung uniformizarea, ştergerea diferenţelor, simplificarea. 
Lumea ne apare ca fiind logică pentru că noi i-am dat un 
caracter logic. 

522 . 

Soluţie radicală. - Noi credem în raţiune: aceasta este 

> 5 

însă fîlosofîa conceptelor cenuşii. Limba s-a construit pe 
temeiul prejudecăţilor celor mai naive. 

Acum descifrăm dizarmonii şi probleme în lucruri 
pentru că noi gândim numai în formă lingvistică, - şi ast¬ 
fel dăm crezare „adevărului etern“ al „raţiunii 44 (de pildă 
subiect, predicat etc.). 

încetăm să gândim atunci când nu mai vrem s-o facem 
prin intermediul constrângerii lingvistice , ba chiar nutrim 
îndoiala de a vedea aici o limită ca limită. 

Gândirea raţională este o interpretare conform unei 
scheme de care nu ne putem desprinde. 


f) Conştiinţa 
523 . 

Nimic nu este mai eronat decât să faci din fenomenele 
psihice şi fizice cele două chipuri, cele două revelaţii ale 
unei aceleiaşi substanţe. Astfel nu se explică nimic: con¬ 
ceptul de „ substanţă “ este absolut inutilizabil atunci când 
vrei să explici. Conştiinţa, într-un rol secund, aproape in¬ 
diferentă, superfluă, hărăzită poate să dispară şi să facă loc 
unui automatism complet - 

Atunci când noi observăm doar fenomenele interne, ne 
asemănăm surdo-muţilor care, urmărind mişcarea buzelor, 
ghicesc cuvintele pe care nu le aud. Noi deducem din 
fenomenele simţului intern alte fenomene invizibile pe care 
le-am percepe dacă instrumentele noastre de observaţie ar 
fi satisfăcătoare. 

/v 

In faţa acestei lumi interioare ne părăsesc toate or¬ 
ganele mai subtile, astfel încât noi percepem ca unitate 
ceea ce este de fapt o complexitate infinit variată şi in¬ 
ventăm o cauzalitate acolo unde orice cauză a mişcării şi 
a transformării ne rămâne invizibilă, - succesiunea gân¬ 
durilor, a sentimentelor este doar dezvăluirea acesteia în 
conştiinţă. Faptul că această înşiruire ar avea ceva de-a 
face cu o înlănţuire cauzală este cu totul neplauzibil: con¬ 
ştiinţa nu ne oferă niciodată un exemplu de cauză şi efect. 

524 . 

Rolul „conştiinţei - Este esenţial să nu ne înşelăm 
cu privire la rolul „conştiinţei 44 : relaţia noastră cu „lumea 
exterioară“ este cea care a dezvoltat-o. Dimpotrivă, 
direcţia, respectiv ocrotirea şi asigurarea combinaţiilor 
funcţiilor corporale, nu parvine la conştiinţă; tot atât de 
puţin ca şi înmagazinarea spirituală: nu trebuie să ne în¬ 
doim în privinţa faptului că în acest scop acţionează o 
instanţă superioară: un fel de comitet director, în care difer¬ 
itele dorinţe bazale îşi impun votul şi puterea. „Plăcere 44 , 
„neplăcere 44 sunt semne ce provin din această sferă; actul 
volitiv, de aserifcnea; ideile, de asemenea. 

In summa: ceea ce devine conştient stă sub influenţa 
unor relaţii cauzale care ne sunt complet necunoscute, - 
succesiunea gândurilor, a sentimentelor şi a ideilor în con¬ 
ştiinţă nu spune nimic în privinţa faptului dacă această 
suită este o suită cauzală; dar aparent lucrurile stau aşa, 
în cel mai înalt grad. Pe seama acestei aparenţe ne-am 
construit reprezentarea spiritului, a raţiunii, a logicii etc. 
(- toate acestea nu există: ele sunt sinteze şi unităţi fic¬ 
tive), reproiectând-o apoi în lucruri, în spatele lucrurilor. 

De obicei, conştiinţa însăşi este privită ca un senso- 
rium global şi ca instanţă supremă; or, ea este doar un 

mijloc al capacităţii de a comunica: ea s-a dezvoltat în 
cursul comunicării şi în raport cu interese de comunicare... 
„Comunicare 44 al cărei înţeles include aici atât influentele 

77 5 5 

lumii exterioare, cât şi reacţiile noastre necesare la ele; de 
asemenea, şi acţiunile noastre spre exterior. Ea nu este 
conducerea, ci un organ al conducerii. 

525 . 

Principiul meu, concentrat într-o formulă cu iz de 
antichitate, de creştinism, scolastică şi alte esenţe: în con¬ 
ceptul „Dumnezeu ca spirit“ Dumnezeu este negat ca 
perfecţiune... 


526 . 

Acolo unde există o anumită unitate a grupării, a fost 
pus întotdeauna spiritul drept cauză a acestei coordonări: 
fapt pentru care lipseşte orice temei. De ce ar trebui să fie 
ideea unui fapt complex una dintre condiţiile acestui fapt? 
Sau de ce ar trebui să-i preceadă unui fapt de o oarecare 
complexitate reprezentarea ca o cauză a acestuia? 

Ne vom feri să explicăm spiritul cu ajutorul finalităţii: 
lipseşte orice motiv pentru a-i atribui spinuilui aptitudinea 
de a organiza şi de a sistematiza. Sistemul nervos are un 
imperiu foarte vast: lumea conştiinţei este anexată. In pro¬ 
cesul de ansamblu al adaptării şi sistematizării, conştiinţa 
nu joacă nici un rol. 


527 . 

Atât fiziologii cât şi filosofii nutresc credinţa că, pe 
măsură ce conştiinţa devine tot mai lucidă, valoarea ei 
creşte de asemenea: conştiinţa cea mai lucidă, gândirea cea 
mai logică, cea mai rece, ar deţine rangul cel mai înalt. Or, 

ce anume justifică această valoare? - în ceea ce priveşte 
declanşarea voinţei, gândirea cea mai superficială, cea mai 
simplistă este cea mai utilă de obicei - ea ar putea de 
aceea - etc. (întrucât nu are nevoie de prea multe motive). 

Precizia acţiunii este în antagonism cu precauţia ce 
priveşte departe şi judecă adesea aproximativ: cea din urmă 
condusă de un instinct mai profund. 

528 . 

Eroarea fundamentală a psihologilor: ei apreciază 
reprezentarea neclară drept o specie inferioară de reprezen¬ 
tare faţă de cea clară; însă ceea ce părăseşte conştiinţa 
noastră devenind astfel obscur poate fi totuşi, în sine, com¬ 
plet clar. Evanescenţa reprezentării este determinată de 
perspectiva conştiinţei. 


529 . 


Erorile capitale: 

1) Supraaprecierea absurdă a conştiinţei , a face din ea 
o unitate, o esenţă: „spiritul 44 , „sufletul 44 , ceva ce 
simte, gândeşte, vrea - 

2) Spiritul drept cauză , în special acolo unde apar fi¬ 
nalitatea, sistemul, coordonarea; 

3) conştiinţa ca forma cea mai înaltă ce poate fi 
atinsă, ca genul cel mai complet de fiinţă, ca „Dum¬ 
nezeu 44 ; 

4) voinţa introdusă pretutindeni unde există efect; 

5) „Lumea adevărată 44 ca lume spirituală accesibilă 
doar prin faptele de conştiinţă; 

6) Cunoaşterea în mod absolut, ca aptitudine a con¬ 
ştiinţei acolo unde există în genere cunoaştere; 

Concluzii: 

orice progres constă în progresul conştientizării; 
orice regres, în diminuarea conştiinţei; (- di¬ 
minuarea conştiinţei era privită ca o decădere la 
nivelul dorinţelor şi a simţurilor , - ca abruti¬ 
zare...) 

de realitate, de „fiinţă adevărată 44 te apropii prin 
dialectică; te îndepărtezi de ele prin instincte, 
simţuri, mecanism... 

a-1 dizolva pe om în spirit înseamnă a face din el 
Dumnezeu: Spirit, Voinţă, Bunătate - identice; 

întregul Bine trebuie să provină din spiritualitate, 
trebuie să fie fapt de conştiinţă; 

progresul spre mai bine poate fi doar un progres în 
conştientizare. 


g) Judecata. Adevărat - fals 

530 . 

Prejudecata teologică la Kant, dogmatismul său incon¬ 
ştient, perspectiva lui moralistă ca dominante, orientative, 
imperative. 

Upunov Tpevdos: cum este posibil faptul cunoaşterii? 
Este, în genere, cunoaşterea un fapt? Ce este cunoaşterea? 
Dacă noi nu ştim ce este cunoaşterea, ne este imposibil să 
răspundem la întrebarea dacă există cunoaştere. - Foarte 
frumos! însă dacă eu nu „ştiu“ deja dacă există cunoaştere, 
dacă poate să existe, nu pot să pun, în mod rezonabil, 
întrebarea „ce este cunoaşterea". Kant crede în faptul 
cunoaşterii: ceea ce vrea el este o naivitate: cunoaşterea 
cunoaşterii! 




Principiul unei noi instituiri a valorilor 


343 


A 

„Cunoaşterea este judecată! “ Insă judecata este credinţa 
că un lucru este aşa şi pe dincolo! Iar nu cunoaşterea! 
„Orice cunoaştere constă în judecăţi sintetice 44 având carac¬ 
terul valabilităţii universale (obiectul se comportă în toate 
cazurile aşa şi nu altfel) şi caracterul necesităţii (opusul 
celor asertate nu poate avea loc). 

Legitimitatea credinţei în cunoaştere este presupusă: 
aşa după cum se presupune legitimitatea sentimentului în 
judecăţile morale. Aici ontologia morală reprezintă preju¬ 
decata dominantă. 

Prin urmare concluzia este: 

1) există aserţiuni pe care le socotim necesare şi vala¬ 
bile în mod universal; 

2) caracterul necesităţii şi al valabilităţii universale nu 
poate să provină din experienţă; 

3) prin urmare el trebuie să se întemeieze prin altceva 
decât experienţa şi să aibă o altă sursă a cunoaşterii! 

(Kant conchide 1) există aserţiuni ce sunt valabile doar 
cu o anumită condiţie; 2) această condiţie este ca ele să nu 
provină din experienţă, ci din raţiunea pură.) 

Deci: întrebarea este pe ce se întemeiază credinţa 
noastră în adevărul unor asemenea aserţiuni? Nu de unde 
provine cauza ei! Insă apariţia unei credinţe , a unei 
convingeri puternice este o problemă psihologică: şi ade¬ 
seori o experienţă foarte limitată şi restrânsă induce o 
asemenea credinţă! El presupune deja nu numai că există 
„ data a posteriori ", dar şi că există data a priori , „ante¬ 
rioare experienţei 44 . Necesitatea şi valabilitatea universală 
nu pot fi date niciodată prin experienţă: însă de ce anume 
este clar că ele sunt prezente chiar şi în absenţa experienţei? 

Nu există judecăţi individuale! 

O judecată individuală nu este niciodată „adevărată 44 ; 
nu este niciodată „cunoaştere 44 ; abia prin corelaţie , prin 
relaţionarea mai multor judecăţi rezultă o garanţie. 

Ce deosebeşte credinţa adevărată de cea falsă? Ce este 
cunoaşterea? El „ştie 44 acest lucru, şi asta este divin! 

Necesitatea şi universalitatea nu pot fi date prin 
experienţă! Prin urmare, independent de experienţă, ante¬ 
rior oricărei experienţe! Acea judecată ce are loc a priori , 
prin urmare independent de orice experienţă, exclusiv prin 
raţiune , „o cunoaştere pură 44 ! 

„Principiile logicii, principiul identităţii şi al non-contra- 
dicţiei sunt cunoştinţe pure pentru că premerg oricărei 
experienţe 44 - Dar acestea nu sunt cunoştinţe! Ci articole 
de credinţă regulativă. 

Pentru a întemeia caracterul a priori (caracterul pur 
raţional) al judecăţilor matematice, spaţiul trebuie conceput 
ca o formă a raţiunii pure. 

Hume declarase: „nu există judecăţi sintetice a priori 
Kant spune: ba da! cele matematice! Iar dacă există aseme¬ 
nea judecăţi, există poate şi metafizică, o cunoaştere a 
lucrurilor prin raţiune pură! 

Matematica este posibilă în virtutea unor condiţii sub 
care metafizica nu e posibilă niciodată! Orice cunoaştere 
umană este fie experienţă, fie matematică. 

O judecată este sintetică: adică ea uneşte diferite 
reprezentări. 

Ea este a priori: adică acea unire este una necesară şi 
valabilă în mod universal, care nu poate fi dată prin per¬ 
cepţia sensibilă, ci doar prin raţiunea pură. 

Dacă urmează să existe judecăţi sintetice a priori, atunci 
raţiunea trebuie să fie în stare să unească: unirea este o 

5 

formă. Raţiunea trebuie să posede capacitatea de a conferi 
formă. 


531 . 

Actul de judecată este credinţa noastră cea mai veche, 
actul nostru cel mai obişnuit de a considera ceva drept 




Principiul unei noi instituiri a valorilor 


345 


adevărat sau fals, o afirmare sau o negare, o certitudine că 
un lucru este aşa şi nu altfel, o credinţă că aici am „cu¬ 
noscut 44 efectiv, - ce anume este crezut ca fiind adevărat în 
orice judecată? 

Ce sunt predicatele? Noi nu am privit schimbările din 
interiorul nostru ca atare, ci drept un „în sine“ ce ne este 
străin, pe care noi doar îl „percepem 44 : şi nici nu le-am 
determinat ca fiind o întâmplare, ci ca fiind o fiinţă, un 
„atribut 44 - inventând o esenţă căreia ele îi aparţin, adică 
am determinat efectul drept ceea ce acţionează , iar ceea ce 
acţionează drept fiinţare. Dar chiar şi în această formulare 
conceptul de „efect 44 este arbitrar: căci chiar despre acele 
schimbări ce au loc în noi şi despre care noi credem cu 
tărie că nu suntem cauzele lor, noi conchidem că ele tre¬ 
buie să fie efecte: conform concluziei „orice schimbare are 
un autor 44 ; - însă această concluzie este deja mitologie: ea 
separă acţiunea de ceea ce acţionează. Atunci când spun: 
„fulgerul luminează 44 , eu am determinat faptul luminării pe 
de-o parte ca activitate, iar pe de alta ca subiect: deci am 
presupus în cazul întâmplării o fiinţă care nu este identică 
întâmplării, ci mai degrabă rămâne , este, şi nu ,,devine <( . 
-A determina întâmplarea ca acţiune , iar efectul ca fiinţă: 
aceasta este dubla eroare sau interpretarea de care ne facem 
vinovaţi. 

5 


532 . 

Judecata - ea este credinţa că „aceasta şi aceasta sunt 
astfel 44 . Deci în judecată se ascunde recunoaşterea faptului 
de a fi întâlnit un „caz identic 44 : ea presupune, prin urmare, 
o comparaţie cu ajutorul memoriei. Judecata nu are capa¬ 
citatea de a face ca un caz identic să pară actual. Mai 
degrabă, ea crede că percepe unul; ea funcţionează pornind 
de la premisa că există, în general, cazuri identice. Or, cum 
se numeşte acea funcţie ce trebuie să fie mult mai veche , 

să acţioneze dinainte, care identifică şi face asemănătoare 
cazuri neidentice? Cum se numeşte ce-a de-a doua, care 
pe temeiul acesteia prime etc. „Ceea ce determină, sen¬ 
zaţii identice trebuie să fie identic": dar cum se numeşte 
ceea ce uniformizează senzaţiile, ceea ce le „ia“ ca fiind 
identice? 

Nu ar putea să existe nici o judecată dacă, în prealabil, 
nu s-ar fi exercitat un fel de uniformizare a senzaţiilor: 

5 

memoria este posibilă doar printr-o permanentă reliefare a 
ceea ce este deja obişnuit şi a fost trăit. - înainte de a se 
formula o judecată, procesul asimilării trebuie să fi fost 
încheiat: deci şi aici trebuie să premeargă o activitate inte¬ 
lectuală ce nu atinge pragul conştiinţei, ca şi în cazul du¬ 
rerii ce urmează unei răniri. Probabil că oricărei funcţii 

5 

organice îi corespunde un proces interior, deci o asimilare, 
o eliminare, o creştere etc. 

Esenţial: a pomi de la corp şi a-1 folosi drept fir con¬ 
ducător. El este fenomenul mult mai bogat ce îngăduie o 
observaţie mai clară. Credinţa în corp este mai bine fixată 
decât credinţa în spirit. 

„Oricât de mult am crede într-un lucru, aceasta nu 
constituie un criteriu al adevărului 44 . Dar ce este adevărul? 
Poate o credinţă ce a devenit o condiţie vitală? Atunci, 
fireşte, intensitatea ar fi un criteriu, de pildă în privinţa 
cauzalităţii. 


533 . 

Determinarea logică, claritatea drept criteriu al adevăru¬ 
lui („ omne illud verum est, quod clare et distincte perci- 
pitur ( ‘, Descartes); astfel ipoteza mecanicistă despre lume 
devine oportună şi plauzibilă. 

/V 

Insă aceasta este o confuzie grosolană: precum sim¬ 
plex sigillum veri. De unde ştim noi că adevăratul mod de 

a fi al lucrurilor stă în acest raport cu intelectul nostru? - 
Nu ar putea fi şi altfel? Anume ca ipoteza ce îi oferă cel 
mai mult sentimentul puterii şi al siguranţei să fie cea 
preferată şi cea mai apreciată de el şi prin urmare declarată 
ca fiind adevărată? - Intelectul aşază facultatea şi capa¬ 
citatea lui cea mai spontană şi mai puternică drept criteriu 
al valorii maxime, prin urmare a ceea ce este adevărat... 

„Adevărat 44 : din perspectiva sentimentului ceea ce 

incită cel mai puternic sentimentul 
(„Eul 44 ); 

din perspectiva gândirii ceea ce con¬ 
feră; 

gândirii sentimentul cel mai pregnant de 
forţă; 

din perspectiva tactului, a vederii, a auzu¬ 
lui acolo unde trebuie să te opui cu 
cea mai mare dârzenie. 

Prin urmare, gradele cele mai înalte în cursul înfăp¬ 
tuirii sunt cele care induc credinţa în „adevărul 44 obiectu¬ 
lui, adică în realitatea sa. Sentimentul forţei, al luptei, al 
împotrivirii ne convinge de faptul că aici există ceva faţă 
de care se manifestă o opoziţie. 

534 . 

Criteriul adevărului rezidă în amplificarea sentimentu¬ 
lui de putere. 


535 . 

„Adevărul 44 : acesta nu desemnează în cadrul modului 
meu de gândire neapărat o opoziţie faţă de eroare, ci, în 
cazurile principiale, doar o raportare reciprocă a diferitelor 
erori: bunăoară că una este mai veche, mai profundă decât 
cealaltă, poate chiar ineradicabilă în măsura în care o fiinţă 

organică de genul nostru nu ar putea trăi fără ea; în timp 
ce alte erori nu ne tiranizează până-ntr-atât sub forma unor 
condiţii vitale, ci, mai degrabă, comparate cu astfel de 
„tirani“, pot fi înlăturate şi „respinse 44 . 

O ipoteză ce nu poate fi respinsă - de ce ar trebui ea 
să fie deja „adevărată 44 din acest motiv? Această afirmaţie 
îi indignează poate pe logicienii care îşi determină limita 
proprie ca limită a lucrurilor: însă acestui optimism al 
logicienilor i-am declarat de mult război. 

536 . 

Tot ceea ce este simplu este numai imaginar, nu este 
„adevărat 44 . însă ceea ce este real, ceea ce este adevărat nu 
este nici unitate şi nici nu poate fi redus la unitate. 

537 . 

Ce este adevărul? - Inerţia; ipoteza ce induce o 
satisfacţie: consum minim de energie intelectuală etc. 

538 . 

Principiul întâi. Modul de gândire mai simplu învinge 
asupra celui mai dificil; - ca dogmă: simplex sigillum veri. 
- Dico: faptul că claritatea ar trebui să fie o dovadă în 
sprijinul adevărului este o pură copilărie... 

Principiul al doilea. Teoria despre fiinţă , despre lucru, 
despre unităţile pure imuabile este de o sută de ori mai 
simplă decât teoria devenirii , a evoluţiei... 

Principiul al treilea. Logica a fost concepută ca în¬ 
lesnire: ca mijloc de exprimare , - nu ca adevăr... Mai 
târziu ea a acţionat ca adevăr... 

539 . 

Parmenide a spus „nu putem gândi ceea ce nu este“; - 
noi suntem acum la celălalt capăt şi spunem „ceea ce poate 
fi gândit trebuie să fie cu siguranţă o ficţiune". 

540 . 

Există o mulţime de ochi. Şi sfinxul are ochi prin 
urmare există o mulţime de „adevăruri" şi deci nu există 
adevăr. 


541 . 

Inscripţii pentru un ospiciu modern. 

„Necesităţile de gândire sunt necesităţi morale." 

Herbert Spencer 

„Piatra de încercare ultimă pentru adevărul unei propo¬ 
ziţii este imposibilitatea de a concepe negaţia lui." 

Herbert Spencer 


542 . 

In cazul în care caracterul existentei ar urma să fie 

5 

fals - ceea ce ar fi posibil în fond - ce ar mai fi adevărul, 
întregul nostru adevăr?... O refalsificare fără scrupule a 
falsului? O potenţă superioară a falsului?... 

543 . 

într-o lume ce este falsă în mod esenţial, veracitatea ar 
fi o tendinţă contrară naturii: o astfel de tendinţă ar putea 
avea un sens doar ca mijloc pentru o anumită potenţă 
superioară a falsităţii . Pentru ca o lume a ceea ce este 
adevărat, a fiinţării, să fi putut fi imaginată, trebuia creat 
mai întâi omul sincer (inclusiv faptul că un astfel de om se 
crede ,,sincer“). 

Simplu, transparent, lipsit de contradicţie internă, sta¬ 
bil rămânând identic sieşi, fără cută, fără voltă, văl, formă: 
un astfel de om concepe, ca „ Dumnezeu ", o lume a fiinţei 
după chipul său. 

Pentru ca veracitatea să fie posibilă, întreaga sferă a 
omului trebuie să fie foarte pură, restrânsă şi respectabilă: 
avantajul trebuie să fie, în toate privinţele, de partea celui 
sincer. - Minciuna, răutatea, prefăcătoria trebuie să pro¬ 
ducă mirare... 


544 . 

Creşterea gradului de „ simulare “ conform ordinii ierar¬ 
hice ascendente a vieţuitoarelor. In lumea anorganică ea 
pare să lipsească - Forţa împotriva forţei, absolut brutal -, 
în cea organică se naşte viclenia; plantele, deja, sunt maes¬ 
tre în ea. Individualităţile cele mai mari precum Cezar, 
Napoleon (cuvintele lui Stendhal despre el), de asemenea 
rasele superioare (italienii), grecii (Odiseu); prefăcătoria 
sub mii de forme aparţine esenţei creşterii omului. Pro¬ 
blema actorului. Idealul meu dionisiac... Optica tuturor 
funcţiilor organice, a tuturor instinctelor majore ale vieţii: 
forţa ce vrea eroarea - inerentă oricărei forme de viată; 
eroarea ca premisă însăşi a gândirii. înainte de a se fi 
gândit trebuie să se fi deja „plăsmuit 44 : remodelarea în 
scopul obţinerii cazurilor identice, a aparenţei identicului, 
este mai originară decât recunoaşterea identicului. 

(Aluzia la cuvintele lui Stendhal are în vedere un fragment din 
cartea acestuia intitulată Vie de Napoleon. (Preface p. XV) pe care 
Nietzsche şi l-a transcris într-un alt caiet şi pe caf^-l redăm aici: „Une 
croyance presque instinctive chez moi c’est que toute homme puis- 
sant ment quand il parle et â plus forte raison quand il ecrit“.) 

h) împotriva cauzalismului 

545 . 

Eu cred în spaţiul absolut ca substrat al forţei: aceasta 
limitează şi modelează. Timpul, etern. Insă, în sine, nu 
există nici spaţiu, nici timp. „Schimbările 46 sunt doar feno¬ 
mene (sau pentru noi procese senzoriale); atunci când sta¬ 
bilim existenţa unei reveniri regulate a lor, noi nu am înte¬ 
meiat nimic altceva decât faptul că întotdeauna lucrurile 
au stat aşa. Sentimentul că, în cazul lui post hoc este vorba 
de un propter hoc , poate fi demonstrat cu uşurinţă drept o 
neînţelegere; este comprehensibil. însă fenomenele nu pot 
fi „cauze 44 ! 


546 . 

Interpretarea unui fapt ca acţiune sau ca înrâurire 
(- deci orice acţiune o înrâurire) spune: orice schimbare, 
orice transformare presupun atât un autor, cât şi pe un 
Altul în care are loc „schimbarea 44 . 

547 . 

Istoria psihologică a conceptului de „subiect". Corpul, 
lucrul, „întregul 44 pe care-1 construieşte ochiul conduc la 
distincţia dintre o acţiune şi iniţiatorul ei; iniţiatorul, cauza 
acţiunii, conceput tot mai subtil, a făcut loc până la urmă 
„subiectului 44 . 


548 . 

Prostul nostru obicei de a lua un semn mnemotehnic, 
o formulă de prescurtare drept entitate şi, în cele din urmă, 
drept cauză , de pildă atunci când spunem despre fulger: 
„el străluceşte 44 . Sau chiar cuvinţelul „eu 44 . A determina o 

formă a perspectivei în actul vederii iarăşi drept cauză a 
vederii însăşi: acesta a fost artificiul în inventarea „subiec- 
tului“, a „eului“! 


549 . 

„Subiect 11 , „obiect 11 , „predicat 11 - aceste distincţii s-au 
impus şi sunt acum aplicate ca scheme tuturor faptelor care 
ne apar. Falsa observaţie fundamentală este aceea că eu 
cred că sunt cel care face ceva, care suferă ceva, care 
„posedă 11 ceva, care „posedă 11 o calitate. 

550 . 

In fiecare judecată se ascunde întreaga, deplina, pro¬ 
funda credinţă în subiect şi predicat sau în cauză şi efect 
(şi anume sub forma afirmaţiei că orice efect este o acţiune 
şi că orice acţiune presupune un actant); iar însăşi această 
ultimă credinţă este un caz particular al celei dintâi, astfel 
încât ca credinţă fundamentală rămâne credinţa: există 

5 5 

subiecte, tot ceea ce se-ntâmplă se raportează predicativ la 
un subiect oarecare. 

Eu observ ceva şi caut o cauză aferentă; aceasta în¬ 
seamnă în mod originar: eu caut acolo o intenţie, şi mai 
ales pe Cineva căruia îi revine intenţia, un subiect, un 
făptuitor; orice fapt, o acţiune - odinioară noi vedeam în 
fiecare fapt intenţii, aceasta este obişnuinţa noastră cea 
mai veche. O are şi animalul? Oare el, ca vieţuitor, nu este 
de asemenea orientat spre interpretarea prin sine însuşi? - 
întrebarea „de ce?“ este mereu întrebarea privind causa 
jinalis , „în ce scop?“. Noi nu ştim nimic despre „sensul 
unei causa effîciens“ : aici Hume are dreptate, obişnuinţa 
(însă nu doar aceea a individului!) ne face să aşteptăm ca 
un anume fapt, observat adeseori, să urmeze celuilalt: nimic 
altceva! Ceea ce determină caracterul extraordinar de solid 

al credinţei în cauzalitate nu este profunda noastră 
obişnuinţă legată de succesiunea faptelor, ci incapacitatea 
noastră de a interpreta un fapt altfel decât ca fapt rezultat 
dintr-o intenţie. Este credinţa în ceea ce este viu şi ceea ce 
gândeşte ca unici agenţi - în voinţă, în intenţie -, este 
credinţa că orice fapt este o acţiune, că orice acţiune pre¬ 
supune un actant, este credinţa în subiect. Oare nu este 
această credinţă în conceptele de subiect şi predicat o mare 
prostie? 

întrebare: intenţia este cauza unui fapt? Sau şi acesta 
este o iluzie? Nu este ea însuşi fapt ul? 

551 . 

Critica conceptului de „ cauză “. - Noi nu avem abso¬ 
lut nici-o experienţă despre o cauză; din perspectivă psi¬ 
hologică, întregul concept provine din convingerea subiec¬ 
tivă că noi suntem cauze, respectiv că braţul se mişcă... 
însă aceasta este o eroare. Noi, actanţii, ne deosebim de 
acţiune făcând uz pretutindeni de această schemă, - noi 
căutăm un agent pentru orice fapt. Ce am făcut noi? Am 
confundat un sentiment de forţă, de încordare, de împo¬ 
trivire, o senzaţie musculară ce constituie deja începutul 
acţiunii cu o cauză, sau am înţeles drept cauză voinţa de 
a face un anumit lucru, întrucât ei îi succede acţiunea. 

„Cauza 44 nu apare deloc: de la anumite cazuri în care 
ea ne părea dată şi în care noi am proiectat-o din interiorul 
nostru, şi până la înţelegerea evenimentului autoamăgirea 
este demonstrată. „înţelegerea noastră cu privire la un 
eveniment 44 constă în faptul că noi am inventat un subiect 
ce a devenit răspunzător pentru că un lucru se-ntâmplă şi 
pentru felul în care el se întâmplă. Noi am sintetizat sen¬ 
timentul nostru volitiv, sentimentul „libertăţii 44 , al responsa¬ 
bilităţii noastre şi intenţia noastră cu privire la o acţiune în 

conceptul de „cauză 44 : causa efficiens şi causa finalis sunt, 
gândite în profunzime, identice. 

Noi am crezut că un efect ar fi explicat dacă s-ar in¬ 
dica o stare căreia el îi revine deja. De fapt, noi inventăm 
toate cauzele conform schemei efectului: el este singurul 
cunoscut de noi... Invers, noi nu suntem în stare să prezicem 
despre un lucru care îi vor fi efectele. Lucrul, subiectul, 
voinţa, intenţia - toate inerente concepţiei privind „cauza 44 . 
Noi avem nevoie de lucruri pentru a explica de ce s-a 
schimbat ceva. Chiar şi atomul este un asemenea „lucru 44 , 
pus prin gândire, şi un „subiect originar 44 ... 

In sfârşit, noi înţelegem că lucrurile - prin urmare şi 
atomii - nu produc nimic: pentru că ele nu există , - că 
noţiunea cauzalităţii este complet inutilizabilă. Dintr-o 
succesiune necesară de stări nu decurge raportul lor cauzal 
(- aceasta ar însemna să facem să sară capacitatea lor de 
acţiune de la 1 la 2, la 3, la 4, la 5). Nu există nici cauze , 
nici efecte. Din punct de vedere lingvistic noi nu ne putem 
desprinde de această obişnuinţă. însă aceasta nu înseamnă 
nimic. Dacă gândesc muşchiul ca fiind separat de „efec¬ 
tele 44 sale, l-am negat deja... 

In summa: un fapt nu este nici determinat , nici deter¬ 
minant. Causa este o capacitate inventată de a acţiona 
asociată faptului... 

Interpretarea prin cauzalitate , o iluzie... Un „lucru 44 
este suma efectelor sale, reunite sintetic printr-un concept, 
printr-o imagine. De fapt, ştiinţa a golit conceptul cauza¬ 
lităţii de conţinutul său - păstrându-1 ca pe formula unei 
ecuaţii în care a devenit indiferent de care parte se află 
cauza sau efectul. Se afirmă că în două stări complexe 
(constelaţii de forţă) cuantumurile de forţă ar rămâne egale. 

Posibilitatea de anticipare a unui fapt nu înseamnă că 
a fost urmată o regulă sau că s-a dat curs unei necesităţi, 

ori că noi am proiectat o lege a cauzalităţii în fiecare 
fapt ea rezidă în revenirea „ cazurilor identice 

Nu există un simţ al cauzalităţii, aşa cum crede Kant. 
Ne mirăm, devenim neliniştiţi, vrem ceva cunoscut de care 
să ne putem agăţa... De îndată ce ni se arată într-un lucru 
nou un aspect vechi, ne-am liniştit. Aşa-zisul instinct al 
cauzalităţii este doar frica de neobişnuit şi încercarea de a 
descoperi în el ceva cunoscut, - o căutare nu a cauzelor, 
ci a ceea ce este cunoscut. 


552 . 

Despre combaterea determinismului şi a teleologici. - 
Din faptul că un lucru survine regulat putând fi anticipat 
nu rezultă că el are loc în mod necesar Faptul că un cuan¬ 
tum de forţă se determină şi se manifestă, în fiecare caz 
concret, într-un singur fel, nu îl transformă într-o „voinţă 
neliberă“. „Necesitatea mecanică 44 nu este o stare de fapt. 
Noi suntem cei care am proiectat-o interpretativ în real. 
Noi am interpretat posibilitatea de a formula realul drept 
o consecinţă a unei necesităţi care guvernează realul. Insă 
din faptul că eu fac ceva determinat nu rezultă câtuşi de 
puţin că eu fac din constrângere acel lucru. Constrângerea 
din interiorul lucrurilor nu poate fi demonstrată: regula 
dovedeşte doar că unul şi acelaşi fapt nu este simultan şi 
un alt fapt. Numai fiindcă noi am proiectat în lucruri 
subiecţi, „agenţi" se creează aparenţa că orice fapt este 
rezultatul unei constrângeri exercitate asupra subiecţilor - 
exercitată de cine? - iarăşi de un agent. Cauză şi efect - 
un concept periculos atât timp cât prin el gândim ceva care 
acţionează şi ceva asupra căruia se acţionează. 

a) Necesitatea nu este o stare de fapt, ci o interpretare. 

* 

b) Dacă s-a înţeles că „subiectul" nu este ceva care 
acţionează, ci doar o ficţiune, consecinţele sunt numeroase. 

Pornind de la modelul subiectului, noi am inventat 
reitatea şi am proiectat-o în haosul senzaţiilor. Dacă în¬ 
cetăm să mai credem în subiectul eficient, dispare şi credinţa 
în lucrurile eficiente, în interacţiune, în cauza şi efectul 
dintre acele fenomene pe care le numim lucruri. 

Dispare astfel, fireşte, şi lumea atomilor eficienţi: ce a 
fost presupusă, întotdeauna, pentru că este nevoie de 
subiecţi. 

5 

Dispare, în cele din urmă, şi ,,lucrul în sine“: pentru 
că, de fapt, el reprezintă concepţia unui „subiect în sine“. 
însă noi am înţeles că subiectul este o ficţiune. Opoziţia 
„lucru în sine“ şi „fenomen 44 este inconsistentă; dar astfel 
dispare şi conceptul de „fenomen". 

* 

c) Dacă renunţăm la subiectul eficient, renunţăm im¬ 
plicit şi la obiectul asupra căruia se acţionează. Durata, 
identitatea cu sine, fiinţa nu sunt inerente nici pentru ceea 
ce se numeşte subiect, nici pentru ceea ce se numeşte obiect: 
acestea sunt complexe ale realului, aparent înzestrate cu 
durată în raport cu alte complexe - deci, bunăoară, printr-o 
diferenţă în ceea ce priveşte ritmul realului (repaus - 
mişcare, solid - moale: toate opoziţii ce nu există în sine 
şi prin care, de fapt, se exprimă doar diferenţe graduale , 
care, pentru o anumită măsură optică se manifestă ca 
opoziţie. Nu există opoziţii; doar pe baza celor din logică 
deţinem noi conceptul de opoziţie - iar de-aici l-am trans¬ 
ferat în mod fals în sfera lucrurilor). 

* 

d) Dacă renunţăm la conceptul de „subiect 44 şi „obiect 44 , 
atunci renunţăm şi la conceptul de „ substanţă “ - şi, prin 




Principiul unei noi instituiri a valorilor 


357 


urmare, şi la diferitele modificări ale acestuia, de pildă 
„materie", „spirit" şi alte existenţe ipotetice, „eternitatea şi 
imuabilitatea substanţei" etc. Ne-am detaşat de substan¬ 
ţialitate. 

* 


* 

/V 

Exprimat moral, lumea este falsă. Insă, în măsura în 
care morala este o componentă a acestei lumi, rezultă că 
morala este falsă. 

Voinţa de adevăr înseamnă faptul de a face stabil, 
adevărat şi trainic, o ştergere din câmpul vederii a acelui 
caracter fals , o resemnificare a acestuia ca fiinţare. 
„Adevărul 44 nu este astfel ceva care ar urma să fie dezvă¬ 
luit, care ar trebui să fie descoperit, - ci un lucru ce trebuie 
creat şi care conferă numele unui proces , ba chiar unei 
voinţe de a subsuma, în sine, nelimitată; a introduce 
adevărul ca un processus in infinitum , ca o determinare 
activă, - nu drept o conştientizare a ceva care, în sine, ar 
fi stabil şi determinat. El este un cuvânt pentru „voinţa de 
putere 44 . 

Viaţa are ca temei premisa unei credinţe în ceea ce 
este durabil şi revine cu regularitate; cu cât mai viguroasă 
este viaţa, cu atât mai bogată trebuie să fie lumea ce poate 
fi anticipată, o lume gândită ca fiinţând. Logicizarea, 
raţionalizarea, sistematizarea ca expediente ale vieţii. 

Omul îşi proiectează într-un anumit sens pornirea spre 
adevăr, „ţelul 44 său spre exterior ca lume a fiinţării , ca 
lume metafizică, şi „lucru în sine 44 ca lume manifestă. 
Nevoia lui, adevăratul creator, plăsmuieşte dinainte lumea 
pe care el o cercetează, anticipând-o; această anticipare 
(această „credinţă 44 în adevăr) este sprijinul său. 

* 

Orice fapt, orice mişcare, orice devenire ca stabilire a 
unor raporturi de grad şi de forţă, ca luptă... 

* 

De îndată ce ne imaginăm pe Cineva care este răspun¬ 
zător pentru felul în care suntem noi etc. (Dumnezeu, 
Natură) - atribuindu-i prin urmare ca intenţie existenţa 
noastră, fericirea şi mizeria noastră -, noi pierdem din 
vedere inocenţa devenirii. Şi ne alegem cu Unul care vrea 
să atingă ceva prin noi şi cu noi. 

* 

„Binele individului 44 este tot atât de imaginar ca şi 
„binele speciei 44 : cel dintâi nu este sacrificat pentru cel din 
urmă, specia, privită de la distanţă, este ceva tot atât de 
inconsistent ca şi individul. „ Conservarea speciei 44 este 
doar o consecinţă a creşterii speciei, adică a depăşirii speciei 
pe drumul către o formă mai puternică. 

* 

Teze. - Faptul că „ finalitatea “ aparentă („finalitatea 
infinit superioară oricărei arte umane 44 ) este doar consecinţa 
acelei voinţe de putere care se manifestă în întregul real 
faptul că fortificarea aduce cu sine structuri ce par asemănă¬ 
toare unui plan al finalităţii faptul că scopurile aparente 
nu sunt intenţionate, însă, de îndată ce s-a atins supremaţia 
asupra unei puteri inferioare iar cea din urmă devine o 
funcţie a celei superioare, o ordine ierarhică, o ordine a 
organizării trebuie să provoace aparenţa unei ordini a mij¬ 
loacelor şi a scopurilor. 

împotriva „ necesităţii “ aparente: 

- aceasta, doar o expresie a faptului că o forţă nu este 
şi altceva. 

împotriva „finalităţii “ aparente: 

- ultima doar o expresie pentru o ordine a sferelor de 
putere şi interacţiunea lor. 

i) Lucru în sine şi fenomen 

553 . 

Punctul slab al criticismului kantian a devenit treptat 
vizibil şi pentru ochii înzestraţi cu o acuitate redusă: Kant 
nu mai avea dreptul să distingă între „fenomen" şi „lucru 
în sine", - el şi-a pierdut dreptul de a face în continuare 
distincţii în această manieră tradiţională atunci când - 

5 5 

conform teoriei sale privind conceptul de cauzalitate şi 
valabilitatea lui strict intrafenomenală - a respins ca fiind 
nepermisă deducţia unei cauze a fenomenului pornind de 
la fenomen - care teorie, pe de altă parte, anticipează acea 
distincţie, ca şi când „lucrul în sine“ nu ar fi doar dedus, 
ci dat. 


554 . 

Este evident că nici lucrurile în sine nu pot sta re¬ 
ciproc în relaţii de cauză şi efect, şi nici fenomenele între 
ele: de unde rezultă că conceptul de „cauză şi efect“ nu se 
poate întrebuinţa în interiorul unei filosofii care crede în 
lucruri în sine şi în fenomene. Greşelile lui Kant De 
fapt, din punct de vedere psihologic, conceptul de „cauză 
şi efect“ provine dintr-un mod de gândire care crede că 
pretutindeni şi întotdeauna este vorba despre o voinţă ce 
acţionează asupra unei alte voinţe, - care crede doar în 
ceea ce este viu şi, de fapt, numai în „suflete“ (iar nu în 
lucruri). In interiorul unei perspective mecaniciste asupra 
lumii (perspectivă ce este, de fapt, logica şi aplicarea aces¬ 
teia la spaţiu şi timp) acel concept se reduce la o formulă 
matematică - cu ajutorul căreia, aşa cum trebuie subliniat 
permanent, nu este niciodată conceput ceva, ci numai de¬ 
numit şi înregistrat. 

555 . 

Ficţiunea cea mai mare este aceea a cunoaşterii. Am 
dori să ştim cum sunt alcătuite lucrurile în sine: dar iată, 
nu există lucruri în sine! Insă, chiar presupunând că ar 

A 

exista un „In sine“, un Necondiţionat, tocmai de aceea el 
nu ar putea fi cunoscut! Ceva necondiţionat nu poate fi 
cunoscut: altfel el nu ar mai fi necondiţionat! Cunoaşterea 
înseamnă însă întotdeauna „a te supune unei condiţii 46 — 
un asemenea cunoscător doreşte ca ceea ce vrea el să 
cunoască să nu-1 angajeze în nici un fel, şi ca acelaşi lucru 
să nu angajeze în general pe nimeni: în care caz, apare mai 
întâi o contradicţie între a vrea să cunoşti şi dorinţa de a 
nu fi angajat în nici un fel (atunci la ce bun cunoaşterea?), 
iar în al doilea rând, pentru că un lucru ce nu angajează pe 
nimeni nici nu există , deci nici nu poate fi cunoscut. A 
cunoaşte înseamnă „a te supune unei condiţii 44 : a te simţi 
condiţionat de ceva şi a condiţiona la rândul nostru acel 
ceva — deci în orice situaţie e vorba despre o constatare , 
o denumire , o conştientizare a condiţiilor (iar nu o sondare 
a esenţei, a lucrurilor, a „în sine 44 -lui). 

556 . 

Un lucru „în sine 44 , tot atât de fals ca şi un „sens în 
sine 44 , o „semnificaţie în sine 44 . Nu există „o stare de fapt 
în sine 44 , ci trebuie introdus întotdeauna un sens pentru ca 
o stare de fapt să poată exista. 

întrebarea „ce este aceasta? 44 înseamnă instituirea unui 
sens văzut dintr-o altă perspectivă. „Esenţa 44 , „natura in¬ 
ternă 44 sunt un rezultat al perspectivei şi presupun deja o 
multiplicitate. La bază se află întotdeauna întrebarea „ce 
reprezintă aceasta pentru mine? 44 (pentru noi, pentru tot 
ceea ce trăieşte etc.). 

Un lucru ar fi caracterizat abia atunci când toate fiinţele 

5 

se vor fi întrebat în legătură cu el „ce este acesta? 44 şi vor 
fi dat un răspuns. Presupunând că o singură fiinţă, îm¬ 
preună cu toate relaţiile şi perspectivele sale asupra tuturor 
lucrurilor, ar lipsi, lucrul ar rămâne în continuare „nedefinit 44 . 

Pe scurt: esenţa unui lucru este, de asemenea, doar o 
opinie despre „lucru 44 . Sau, mai degrabă: „este valabil“ 
reprezintă veritabilul „este‘\ unicul „aşa este 44 . 

Nu putem întreba: „ cine interpretează? 44 , căci însăşi 
interpretarea există (dar nu ca o „existenţă 44 , ci ca un proces, 
ca o devenire) ca o formă a voinţei de putere, ca un afect. 

Apariţia „lucrurilor 44 este în întregime opera celor care 
îşi reprezintă, gândesc, vor şi percep. Conceptul de „lu- 
cru 44 , tot atât cât toate proprietăţile. însuşi „subiectul 44 este 
o asemenea plăsmuire, un lucru ca toate celelalte: o sim¬ 
plificare pentru a desemna ca atare forţa ce instituie, in¬ 
ventează, gândeşte, spre deosebire de orice act concret de 
instituire, de inventare, de gândire. Prin urmare, desemna¬ 
rea capacităţii , spre deosebire de tot ceea ce este concret: 
în fond, acţiunea sintetizată în perspectiva oricărei acţiuni 
ce poate să apară (acţiunea şi probabilitatea unei acţiuni 
asemănătoare). 


557 . 

Proprietăţile unui lucru sunt efectele sale asupra altor 
„lucruri 44 : 

dacă facem abstracţie de celelalte „lucruri 44 , un lucru 
nu are nici o proprietate, 

rezultă că nu există nici un lucru fără alte lucruri , 
rezultă că nu există un „lucru în sine 44 . 

558 . 

„Lucrul în sine“, absurd. Dacă fac abstracţie de toate 
relaţiile, de toate „proprietăţile 11 şi de „manifestările 11 unui 
lucru, acesta dispare: căci reitatea este inventată de noi din 
nevoi logice, deci în scopul desemnării, al acordului (pen¬ 
tru reunirea acelei multitudini de relaţii, proprietăţi, ma¬ 
nifestări). 


559 . 

„Lucruri ce au o constituţie în sine “ - o reprezentare 
dogmatică de care trebuie să ne rupem complet. 

560 . 

Faptul că lucrurile ar avea o constituţie în sine, în mod 
cu totul independent de interpretări şi subiectivitate, este o 
ipoteză cu totul inutilă: s-ar presupune astfel că inter¬ 
pretarea şi calitatea de a fi subiect nu ar fi esenţiale, că 
un lucru desprins de toate relaţiile ar continua să mai fie 
un lucru. 

Invers: caracterul aparent obiectiv al lucrurilor: nu ar fi 
cu putinţă ca el să se reducă la o diferenţă graduală în 
interiorul subiectivului? - bunăoară, ceea ce se schimbă 
încet să ni se prezinte drept „obiectiv 11 , trainic, „în sine 11 , 
drept fiinţând, - ca obiectivul să fie doar o specie şi o 
opoziţie false în interiorul subiectivului? 

561 . 

Faptul că unitatea este unitate doar ca organizare? Insă 
„lucrul 11 în care credem a fost inventat doar ca bază pentru 
diferite predicate. Faptul că lucrul „acţionează 11 înseamnă 
că noi concepem toate celelalte proprietăţi, prezente în rest 
la el şi care acum sunt latente, drept cauză a apariţiei în 

acest moment a unei anumite proprietăţi: respectiv că noi 
privim suma proprietăţilor sale - X - drept cauză a 
proprietăţii X: ceea ce este prostesc şi lipsit de sens! 

Orice unitate este unitate doar ca organizare şi in¬ 
teracţiune - tot astfel cum o comunitate umană este o 
unitate - deci opusul anarhiei atomiste, şi astfel o con¬ 
figuraţie de putere ce semnifică o identitate, dar nu este o 
identitate. 


562 . 

A 

„In cursul evoluţiei gândirii trebuia să apară punctul în 
care s-a înţeles faptul că tot ceea ce noi am desemnat drept 
proprietăţi ale lucrurilor ar fi senzaţii ale subiectului sen¬ 
zitiv: astfel proprietăţile au încetat să mai aparţină lucru¬ 
lui.“ Doar „lucrul în sine 44 a mai rămas. Distincţia dintre 
lucru în sine şi lucru pentru noi se bazează pe reprezen¬ 
tarea naivă mai veche ce atribuia energie lucrurilor: însă 
analiza a demonstrat că şi forţa a fost proiectată în inte¬ 
riorul lucrurilor, iar substanţa de asemenea. „Lucrul afec- 
teză un subiect 44 ? Rădăcina reprezentării de substanţă, în 
limbă, iar nu în fiinţarea exterioară nouă! Lucrul în sine nu 
este deloc o problemă! 

Fiinţarea va trebui gândită ca senzaţie căreia nimic 
lipsit de senzaţie nu-i mai stă la bază. 

In mişcare nu este dat nici un nou conţinut al senzaţiei. 
Fiinţarea nu poate fi mişcare sub aspectul conţinutului: 
deci formă a fiinţei. 

N.B. Explicaţia unui fapt poate fi încercată pe de o 
parte prin reprezentarea imaginilor care îl pre¬ 
merg (scopuri); 

pe de altă parte, prin reprezentarea imaginilor 
care îi succed (explicaţia matematico-fizicală). 




364 


Voinţa de putere 


Cele două nu trebuie amestecate. Deci: explicaţia fi¬ 
zică, ce este transpunerea în imagini prin senzaţie şi gân¬ 
dire a lumii, nu poate, la rândul ei, să deducă senzaţia şi 
gândirea şi să producă apariţia lor: mai degrabă fizica tre¬ 
buie să construiască şi lumea senzitivă în mod consecvent 
ca fiind lipsită de senzaţie şi scopuri - mergând până la 
omul suprem. Iar explicaţia teleologică este o istorie a 
scopurilor şi niciodată una fizicală! 

563 . 

„Cunoaşterea 44 noastră se limitează la constatarea 
cantităţilor, însă noi nu putem împiedica prin nimic perce¬ 
perea acestor diferenţe cantitative drept calităţi. Calitatea 
este un adevăr specific perspectivei noastre; nu un „In sine 44 . 

Simţurile noastre au un anumit cuantum drept medie 
în cadrul căreia ele funcţionează, cu alte cuvinte noi per¬ 
cepem ceea ce este mic şi mare în raport cu condiţiile 
existentei noastre. Dacă am ascuti sau reduce de zece ori 

î 5 

acuitatea simţurilor noastre, am dispărea: - cu alte cuvinte 
noi percepem chiar raporturile de mărime drept calităţi , în 
funcţie de condiţiile de posibilitate ale existenţei noastre. 

564 . 

Oare n-ar trebui să fie orice formă de cantitate un 
indiciu al calităţii? Puterii sporite îi corespund o altă 
conştiinţă, un alt mod de a dori, o altă perspectivă a privirii: 
creşterea însăşi este o dorinţă de a fi mai mult; dintr-un 
quale creşte dorinţa spre un mai mult al quantum- ului; 
într-o lume pur cantitativă totul ar fi mort, împietrit, ne¬ 
mişcat. - Reducerea tuturor calităţilor la cantităţi este un 
nonsens: ceea ce rezultă este faptul coexistenţei lor, o ana¬ 
logie - 

565 . 

Calităţile sunt limitele noastre insurmontabile: nu putem 
împiedica prin nimic să resimţim simple diferenţe cantita¬ 
tive drept ceva fundamental diferit de cantitate, adică drept 
calităţi ce nu pot fi reduse una la cealaltă. Dar tot ceea ce 
înseamnă „cunoaştere 44 se raportează la domeniul în care 
putem număra, cântări, măsura, la cantitate: în timp ce, 
dimpotrivă, toate percepţiile noastre valorice (adică tocmai 
percepţiile noastre) sunt determinate de calităţi, respectiv 
de „adevărurile 44 ce depind exclusiv de perspectiva noastră, 
adevăruri care pur şi simplu nu pot fi „cunoscute 44 . Este de 
la sine înţeles că orice fiinţă diferită de noi percepe alte 
calităţi şi prin urmare trăieşte într-o altă lume decât aceea 
în care trăim noi. Calităţile reprezintă veritabila noastră 
idiosincrasie umană: a pretinde ca aceste interpretări şi 
valori umane ce ne revin să fie valori universale, şi poate 
constitutive, aparţine smintelii ereditare a vanităţii umane. 

566 . 

„Lumea adevărată 44 , oricum ar fi fost ea concepută până 
acum, - a fost mereu lumea aparentă încă o dată. 

567 . 

Lumea aparentă, adică o lume privită conform valo¬ 
rilor; ordonată, selectată conform valorilor, respectiv, în 
acest caz, conform punctului de vedere al utilităţii în per¬ 
spectiva conservării şi a creşterii puterii unei anumite specii 
de animal. 

Factorul perspectival, prin urmare, determină caracterul 
„aparenţei 44 ! Ca şi când ar mai rămâne o lume dacă am 
elimina acest factor! Astfel, de fapt s-ar fi eliminat relati¬ 
vitatea! 

Fiecare centru de forţă are pentru întregul rest propria 
perspectivă, adică propria valorizare bine determinată, pro¬ 
pria formă de acţiune, propria formă de împotrivire. „Lumea 
aparentă 44 se reduce, prin urmare, la o formă specifică de 
acţiune asupra lumii ce îşi are originea într-un centru. 

Or, nu există nici o altă formă de acţiune: iar „lumea 44 
este doar un cuvânt pentru jocul de ansamblu al acestor 
acţiuni. Realitatea constă tocmai în această acţiune şi 
reacţiune particulară a fiecărui element faţă de întreg... 

Nu mai rămâne nici urmă de legitimitate pentru a vorbi 
aici de aparenţă... 

Forma specifică de a reacţiona este unica formă de 
reacţie: noi nu ştim câte şi ce fel de forme există în total. 

însă nu există o „altă" fiinţă, una „adevărată 44 , „esen¬ 
ţială 44 - astfel ar fi exprimată o lume fără acţiune şi 
reacţiune... 

5 

Opoziţia dintre lumea aparentă şi lumea adevărată se 
reduce la opoziţia „lume 44 şi „nimic 44 - 

568 . 

Critica conceptului „lume adevărată şi lume aparentă “. 
- Dintre acestea, cea dintâi este o simplă ficţiune alcătuită 
din lucruri pur născocite. 

„Aparenţa 44 aparţine însăşi realităţii: ea este o formă a 
fiinţei sale; cu alte cuvinte, într-o lume în care nu există o 
fiinţă, prin aparenţă trebuie creată mai întâi o anumită 
lume calculabilă de cazuri identice; un ritm în care obser¬ 
vaţia şi comparaţia să fie posibile etc... 

: „aparenţa 44 este o lume adaptată şi simplificată, la 
care au contribuit instinctele noastre practice; ea este pen¬ 
tru noi cu totul adevărată, adică noi trăim, putem trăi în ea: 
dovada adevărului ei pentru noi... 

: lumea, independent de condiţia noastră de a trăi în 
ea, lumea pe care noi nu am redus-o la existenţa noastră, 

la logica şi prejudecăţile noastre psihologice, nu există ca 
lume „în sine 44 ; ea este în mod esenţial o lume a relaţiei; 
ea are, în funcţie de împrejurări, un chip diferit privită din 
fiecare punct; fiinţa ei este alta, în mod esenţial, în fiecare 
punct: ea apasă asupra fiecărui punct, fiecare punct i se 
împotriveşte - iar aceste totalizări sunt, în orice caz, cu 
totul incongruente. 

Măsura puterii determină ce natură are cealaltă mă¬ 
sură a puterii: sub ce formă, cu ce intensitate, datorită cărei 
constrângeri ea acţionează sau se opune. 

Cazul nostru particular este suficient de interesant: noi 
am construit o concepţie pentru a putea trăi într-o lume, 
pentru a percepe suficient de clar că noi mai rezistăm încă. 

569. 

Optica noastră psihologică este determinată prin: 

1) faptul că comunicarea este necesară şi că în scopul 
comunicării Ceva trebuie să fie clar, simplificat, precizabil 
(mai ales în aşa-numitul caz identic ). Insă, pentru a putea 
fi comunicat, el trebuie perceput ca fiind ordonat, ca fiind 
„recognoscibil“. Materialul simţurilor adaptat de intelect, 
redus la câteva trăsături principale aproximative, omoge¬ 
nizat, subsumat unor elemente comune. Deci opacitatea 
şi haosul impresiilor senzoriale sunt într-un fel modelate 
logic; 

2) lumea „fenomenelor* 4 este lumea adaptată pe care 
noi o percepem ca reală. „Realitatea 44 constă în revenirea 
permanentă a lucrurilor identice, cunoscute, înrudite, în 
caracterul lor modelat logic, în credinţa că noi avem aici 
posibilitatea de a calcula, de a anticipa; 

3) opusul acestei lumi fenomenale nu este „lumea 
adevărată 44 , ci lumea informă, neformulabilă a haosului 
senzaţiilor - deci un alt fel de lume fenomenală, una „in¬ 
cognoscibilă 44 pentru noi; 

4) întrebări de genul cum ar putea fi lucrurile „în sine“, 
absolut independent de receptivitatea simţurilor noastre şi 
de activitatea intelectului, trebuie respinse prin întrebarea: 
de unde am putea şti că există lucruri? „Reitatea 44 este 
creată abia de către noi. întrebarea este dacă nu ar putea 
exista încă multe alte forme de a crea o asemenea lume 
aparentă - şi dacă această creare, modelare logică, adaptare, 
falsificare nu este însăşi realitatea cea mai bine garantată: 
pe scurt, dacă nu cumva doar ceea ce „instituie lucruri 41 
este real; şi dacă nu cumva „acţiunea lumii exterioare asu¬ 
pra noastră 44 este doar consecinţa unor asemenea subiecţi 
volitivi... Celelalte „fiinţe 44 acţionează asupra noastră; lumea 
noastră aparentă adaptată este o adaptare şi o învingere a 
acţiunilor lor: un fel de măsură defensivă. Numai subiectul 
poate fi dovedit: ipoteză, aceea că doar subiecţii există - 
că obiectul este doar o formă a acţiunii subiectului asupra 
subiectului... un modus al subiectului. 


k) Nevoia metafizică 
570. 

Dacă eşti filosof, aşa cum au fost filosofii dintotdeauna, 

nu ai ochi pentru ceea ce a fost şi pentru ceea ce devine: 

/\ 

- vezi numai fiinţarea. întrucât însă nu există nimic care 
să fiinţeze , filosofului i-a mai rămas doar imaginarul ca 
„lume“ a sa. 


571. 

A afirma existenţa în ansamblu a lucrurilor despre care 
noi nu ştim absolut nimic, tocmai pentru că rezidă un 
avantaj în faptul că noi nu putem şti nimic despre ele, a 

fost o naivitate din partea lui Kant, consecinţa unei ultime 
răbufniri a dorinţelor, mai ales a celor moral-metafizice. 

572 . 

Un artist nu îndură realitatea, el întoarce privirea, se 
uită înapoi: opinia lui autentică este aceea că valoarea unui 
lucru constă în acel rest evanescent pe care-1 obţii prin 
culori, formă, sunet, gânduri; el crede că, pe cât subtilizezi, 
subţiezi şi volatilizezi un lucru sau un om, pe atât creşte 
valoarea lor: cu cât mai puţin real, cu atât mai multă 
valoare. Acesta este platonismul: el a mers însă şi mai 
departe cu răstălmăcirea - el a evaluat gradul de realitate 
după gradul de valoare spunând: cu cât mai mult „Idee“, 
cu atât mai mult fiinţă. El a răsturnat conceptul „realităţii 41 
spunând: „Ceea ce voi consideraţi a fi real, este o eroare, 
şi apropiindu-ne din ce în ce mai mult de «idee» noi ne 

A 

apropiem de «adevăr» 44 . înţelegeţi acest lucru? Aceasta a 
fost cea mai mare rebotezare; şi, pentru că ea a fost pre¬ 
luată de creştinism, noi nu mai observăm ciudăţenia. Pla- 
ton de fapt a preferat, ca artist ce era, aparenţa în defa¬ 
voarea fiinţei! Deci minciuna şi plăsmuirea în defavoarea 
adevărului! Irealul în defavoarea celor prezente! El a fost 
însă atât de convins de valoarea aparenţei, încât i-a asociat 
atributele de „Fiinţă 44 , „Cauzalitate 44 , „Bine 44 şi „Adevăr 44 , 
pe scurt tot ceea ce noi atribuim valorii. 

A 

însuşi conceptul valorii gândit drept cauză: prima 
intuiţie. 

5 

Idealul gândit cu toate atributele, venerat: a doua 
intuiţie. 

J 


573 . 

Ideea „lumii adevărate 44 sau a lui „Dumnezeu 44 ca fiind 
absolut suprasensibil, spiritual, bun este o măsură de 

urgenţă în raport cu situaţia în care ccwfra-instinctele sunt 
încă atotputernice... 

Echilibrul şi gradul de umanitate atins se vădesc toc¬ 
mai în umanizarea zeilor: grecii din epoca cea mai aspră, 
cărora nu le era frică de ei înşişi, ci erau fericiţi cu sine, 
şi-au apropiat zeii proprii împreună cu toate afectele lor -. 

De aceea, spiritualizarea ideii de Dumnezeu este de¬ 
parte de a însemna un progres: simţi asta foarte clar în 
contactul cu Goethe, - în felul în care se face aici resimţită, 
ca treaptă inferioară, volatilizarea lui Dumnezeu în virtute 
şi spirit. 


574 . 

Caracterul absurd al întregii metafizici ca o deducere 
a conditionatului din necondiţionat. 

5 5 

Este în firea gândirii să asocieze, să adauge condiţio- 
natului un necondiţionat inventat: aşa cum ea asociază şi 
adaugă prin plăsmuire un „eu 44 multitudinii proceselor sale, 
ea evaluează lumea cu ajutorul unor mărimi instituite ex¬ 
clusiv de sine însăşi, cu ajutorul ficţiunilor ei fundamen¬ 
tale: „necondiţionat 44 , „scop şi mijloc 44 , „lucruri 44 , „sub¬ 
stanţe 44 , legi logice, numere şi forme. 

Nu ar exista nimic ce s-ar putea numi cunoaştere dacă 
gândirea nu ar remodela mai întâi lumea sub forma „lucru¬ 
rilor 44 , a identicului cu sine. Numai datorită gândirii există 
neadevărul. 

Gândirea nu poate fi dedusă , la fel şi senzaţiile: dar 
astfel ea nu a fost nici pe departe demonstrată ca fiind 
originară sau ca „existând în sine 44 , ci s-a constatat doar că 
noi nu putem accede la ceea ce stă în spatele ei, întrucît 
noi nu avem decît gândirea şi sensibilitatea. 

575. 

„Cunoaşterea 44 este o raportare la ceva anterior: con¬ 
form esenţei sale un regressus in infinitum. Ceea ce ne 
opreşte (la o pretinsă causa prima , la un necondiţionat 
etc.) este lenea, epuizarea- 


576. 

Despre psihologia metafizicii: - influenţa fricii. 

Ceea ce iscă frica cea mai mare - cauza suferinţelor 
celor mai puternice (setea de putere, voluptatea etc.), a 
fost tratat de oameni cu cea mai mare ostilitate şi eliminat 
din „lumea adevărată 44 . Astfel ei au radiat treptat afectele, - 
l-au aşezat pe Dumnezeu drept opus răului, adică au situat 
realitatea în negarea dorinţelor şi a afectelor (cu alte cu¬ 
vinte în Nimic). 

In acelaşi timp, ei au urât iraţionalul, arbitrarul, acei- 
dentalul (drept cauză a nenumărate suferinţe fizice). In 
consecinţă ei au negat apartenenţa acestui element la 
fiinţarea în sine, concepând-o pe aceasta din urmă ca 
„raţionalitate 44 absolută şi ca „finalitate 44 . 

De asemenea, temute au fost şi schimbarea, vremelni¬ 
cia: prin aceasta se exprimă un suflet chinuit, plin de neîn¬ 
credere şi de o experienţă nefastă (cazul Spinoza: un tip 
uman opus ar vedea în această schimbare un stimul). 

O specie de fiinţe înzestrate cu forţă şi caracter ludic 
ar aproba, într-un sens eudemonist, tocmai afectele, 
iraţionalul şi schimbarea, împreună cu toate consecinţele 
lor: pericolul, contrastul, dispariţia etc. 

577. 

împotriva valorii a ceea ce rămâne etern identic sieşi 
(v. naivitatea lui Spinoza, ca şi a lui Descartes) valoarea 

lucrurilor celor mai fugitive şi trecătoare, seducătoarea iriza¬ 
re de aur a solzilor şarpelui vita - 

578. 

Valorile morale în însăşi teoria cunoaşterii: 

- încrederea în raţiune - de ce nu suspiciune? 

- „lumea adevărată 41 trebuie să fie cea bună - de ce? 

- aparenţa, schimbarea, contradicţia, lupta apreciate 
ca imorale: năzuinţa spre o lume în care toate aces¬ 
tea lipsesc; 

- lumea transcendentă inventată pentru a păstra un 
loc „libertăţii morale 44 (la Kant); 

- dialectica drept o cale a virtuţii (la Platon şi So- 
crate: evident pentru că sofistica era privită ca o 
cale spre imoralitate); 

- timpul şi spaţiul ideale: prin urmare „unitate 44 în 
esenţa lucrurilor, deci absenţa „păcatului 44 , a răului, 
a imperfecţiunii, - o justificare a lui Dumnezeu; 

- Epicur contestă posibilitatea cunoaşterii: pentru a 
menţine valorile morale (resp. hedoniste) ca valori 
supreme. Acelaşi lucru îl face Augustin, iar mai târziu 
Pascal („raţiunea coruptă 44 ) în favoarea valorilor 
creştine; 

- dispreţul lui Descartes faţă de tot ceea ce este schim¬ 
bător; de asemenea cel al lui Spinoza. 

579. 

Despre psihologia metafizicii. - Această lume este 
aparentă: prin urmare există o lume adevărată; - această 
lume este condiţionată: prin urmare există o lume necon¬ 
diţionată; - această lume este contradictorie: prin urmare 
există o lume necontradictorie; - această lume este supusă 
devenirii: prin urmare există o lume a fiinţării: - raţiona- 




Principiul unei noi instituiri a valorilor 


373 


mente cu totul false (încredere oarbă în raţiune: dacă A 
este, atunci trebuie să fie şi conceptul său opus B). Suferinţa 
este cea care inspiră aceste raţionamente: de fapt, ele sunt 
dorinţe ca o asemenea lume să existe; de asemenea, prin 
faptul că o altă lume mai valoroasă este imaginată, se 
exprimă ura împotriva unei lumi care te face să suferi: 
resentimentul metafizicienilor fată de real este aici creativ. 

5 

Două serii de întrebări: la ce bun suferinţa?... şi aici 
rezultă o concluzie cu privire la raportul dintre lumea ade¬ 
vărată şi lumea noastră aparentă, schimbătoare, o lume a 
suferinţei şi a contradicţiei: 1) Suferinţa drept consecinţă a 
greşelii: cum este posibilă greşeala? 2) Suferinţa drept 
consecinţă a vinei: cum este posibilă vina? (- simple expe¬ 
rienţe din sfera naturii sau a societăţii universalizate şi 
proiectate într-un „în sine“). Insă dacă lumea condiţionată 
este determinată cauzal de cea necondiţionată, atunci li- 
bertatea de a greşi şi de a deveni vinovat trebuie să fie 
condiţionată de asemenea de aceasta din urmă: şi iarăşi te 
întrebi: la ce bun ?... Prin urmare lumea aparenţei, a deve¬ 
nirii, a contradicţiei, a suferinţei este voită: la ce bun? 

Eroarea acestor raţionamente: sunt construite două 

5 

concepte opuse, - întrucît unuia dintre ele îi corespunde o 
realitate, „ trebuie “ să-i corespundă o realitate şi celuilalt. 
„De unde am avea altfel conceptul contrar al acestuia? 46 
Prin urmare, raţiunea ca o sursă de revelaţii despre fiinţa¬ 
rea în sine. 

Nu trebuie să apelăm în mod necesar la o sursă su¬ 
pranaturală a raţiunii pentru a explica originea acelor 
opoziţii: este suficient să confruntăm geneza adevărată a 
conceptelor: acestea provin din sfera practică, din sfera 
utilităţii, fiind tocmai de aceea înzestrate cu o credinţă 
puternică (noi am înceta să mai existăm dacă nu am raţiona 
conform acestei raţiuni: dar astfel ceea ce ea susţine nu 

5 î 

este încă „demonstrat 11 ). 

Preocuparea legată de suferinţă la metafizicieni: este 
complet naivă. „Fericirea etemă“: un nonsens psihologic. 
Oamenii temerari şi creativi nu concep niciodată plăcerea 
şi suferinţa sub forma unor chestiuni ultime de valoare, - 
ele sunt stări secundare: trebuie să le vrei pe ambele dacă 
vrei să obţii ceva In faptul că metafizicienii şi oamenii 
religioşi aşază în prim-plan probleme legate de plăcere şi 
suferinţă se exprimă epuizarea şi caracterul maladiv ce-i 
caracterizează. însăşi morala are o asemenea însemnătate 
pentru ei doar întrucît, în opinia lor, ea reprezintă o condiţie 
esenţială în vederea suprimării suferinţei. 

De asemenea , preocuparea legată de aparenţă şi 
eroare: cauza suferinţei, superstiţia că fericirea este le¬ 
gată de adevăr (Confuzie: fericirea prin „certitudine 44 , prin 
„credinţă 44 ). 


580 . 

în ce măsură diferitele atitudini epistemologice funda¬ 
mentale (materialism, senzualism, idealism) sunt consecinţe 
ale evaluărilor: de asemenea, sursa celor mai înalte senti¬ 
mente de plăcere („sentimente ale valorii 44 ) ca decisivă în 
privinţa problemei realităţii! 

- Gradul cunoaşterii pozitive este indiferent sau se¬ 
cundar: priviţi evoluţia spirituală a Indiei. 

Negarea budistă a realităţii în general (aparenţă = 
suferinţă) este de o consecvenţă deplină: caracter indemon- 
strabil, inaccesibilitate, nu doar absenţa categoriilor pentru 
o „lume în sine 44 , ci însăşi înţelegerea caracterului eronat 
al procedeelor prin care întreg acest concept a fost obţinut. 
„Realitate absolută 44 , „fiinţă în sine 44 - o contradicţie. într-o 
lume aflată în devenire , „realitatea 44 este întotdeauna doar 
o simplificare în scopuri practice sau o iluzie datorată unor 
organe grosiere, sau o diferenţă în ritmul devenirii. 

Negarea logică a lumii şi atitudinea nihilistă provin 
din faptul că noi trebuie să opunem fiinţa nefiinţei şi că se 
contestă conceptul de „devenire 44 . (, ,Ceva“ devine.) 

581 . 

Fiinţă şi devenire. - „Raţiunea" dezvoltată pe un te¬ 
mei senzualist, pornind de la prejudecăţile legate de simţuri, 
adică în credinţa adevărului judecăţilor sensibile. 

„Fiinţa 44 ca generalizare a conceptelor de „viaţă" (a 
respira), „a fi însufleţit 44 , „a vrea, a acţiona 44 , „a deveni 44 . 

Opusul îl reprezintă: „a fi neînsufleţit 44 , „sustras deve¬ 
nirii 44 , „lipsit de voinţă 44 . Deci: „fiinţării 44 nu îi este opusă 
non-fiinţarea, nici aparentul, şi nici ceea ce este mort (pen¬ 
tru că mort poate fi doar ceea ce poate şi să trăiască). 

„Sufletul 44 , „Eul 44 pus ca fapt originar; şi introdus pre¬ 
tutindeni unde există devenire. 

582 . 

Fiinţa - noi nu avem nici o altă reprezentare în legă¬ 
tură cu aceasta decât „a trăi" - Or, cum poate atunci „să 
fie 44 ceva mort? 


583 . 

A. 

Observ cu mirare cum ştiinţa se resemnează astăzi să 
se orienteze spre lumea aparentă: pentru cunoaşterea unei 
lumi adevărate - fie ea cum o fi -, ne lipsesc cu siguranţă 
organele. 

Aici avem deja dreptul âă ne întrebăm; prin ce organ 
de cunoaştere este instituită şi această opoziţie?... 

Faptul că o lume ce este accesibilă organelor noastre 
este concepută şi ca fiind dependentă de aceste organe, ori 

faptul că noi concepem o lume ca fiind condiţionată su¬ 
biectiv, nu înseamnă şi că o lume obiectivă este în genere 
posibilă. Cine ne constrânge să gândim că subiectivitatea 
este reală, esenţială? 

„In şinele 44 reprezintă chiar o concepţie absurdă: un 
„mod de a fi în sine“ este o absurditate: pentru noi, con¬ 
ceptele de „fiinţă“, de „lucru“ sunt, în continuare, doar 
concepte relaţionale... 

Necazul este însă că, o dată cu vechea opoziţie dintre 
„aparent“ şi „adevărat 44 , s-a transmis şi judecata de valoare 
corelativă: „redus ca valoare“ şi „absolut valoros“. 

Lumea aparentă nu are pentru noi semnificaţia unei 
lumi „valoroase 44 ; aparenţa ar constitui un impediment 
împotriva valorii supreme. Doar o lume „adevărată 44 poate 
să fie valoroasă... 

Prejudecata prejudecăţilor! Mai întâi ar fi posibil în 
sine ca adevăratul mod de a fi al lucrurilor să fie într-atât 
de dăunător, de opus premiselor vieţii, încît tocmai aparenţa 
să fie necesară pentru a putea trăi... Acesta este, de fapt, 
cazul în atâtea situaţii: de pildă, în căsnicie. 

Lumea noastră empirică ar fi, datorită instinctelor de 
conservare, condiţionată şi în ceea ce priveşte limitele 
cunoaşterii sale; astfel, noi am considera drept adevărat, 
bun, valoros, ceea ce serveşte conservării genului... 

a) Noi nu deţinem categorii prin care să putem dis¬ 
tinge între o lume adevărată şi una falsă. (Ar putea să 
existe o lume aparentă, însă nu doar lumea noastră 
aparentă.) 

b) Acceptând existenţa unei lumi adevărate , ea ar putea 
fi totuşi aceea cu valoare mai mică pentru noi: tocmai 
cuantumul iluziei ar putea avea o importanţă superioară în 
ceea ce priveşte valoarea sa din perspectiva conservării 
noastre. (Dacă nu cumva aparenţa în sine ar întemeia o 
judecată de respingere?) 

c) Faptul că există o corelaţie între gradele valorilor 
şi gradele realităţii (astfel încât valorilor supreme ar deţine, 
de asemenea, realitatea maximă) este un postulat metafizic 
izvorât din presupoziţia că noi cunoaştem ierarhia valo¬ 
rilor: respectiv că această ierarhie este una morală... Doar 
din perspectiva acestei presupoziţii este adevărul necesar 
pentru definirea a tot ceea ce are o valoare maximă. 

B. 

Este de o însemnătate cardinală să desfiinţăm lumea 
adevărată. Ea este marea ispită de a pune la îndoială lumea 
care suntem , de a-i diminua valoarea: ea a fost până acum 
atentatul nostru cel mai periculos împotriva vieţii. 

Război împotriva tuturor ipotezelor cu ajutorul cărora 
a fost plăsmuită o lume adevărată. Dintre aceste ipoteze 
face parte şi aceea că valorile morale ar fi cele mai înalte. 

Valorizarea morală, ca supremă, ar fi respinsă dacă 
s-ar putea demonstra faptul că ea este o consecinţă a unei 
valorizări imorale: un caz special al imoralităţii reale: ea 
s-ar reduce astfel la o aparenţă, iar ca aparenţă ea nu ar 
mai avea, din sine însăşi, nici un drept să condamne ilu¬ 
zoriul. 


C. 

>\ 

In continuare, ar trebui cercetată din punct de vedere 
psihologic „voinţa de adevăr 44 : ea nu este un imbold moral, 
ci o formă a voinţei de putere. Astfel ar trebui dovedit că 
ea utilizează toate mijloacele imorale: mai ales în cazul 
metafizicienilor -. 

Suntem puşi astăzi în faţa examinării afirmaţiei potri¬ 
vit căreia valorile morale ar fi valorile supreme. Metodica 
cercetării va fi atinsă abia atunci când toate prejudecăţile 
morale vor fi depăşite - ea ar reprezenta o victorie asupra 
moralei... 

584 . 

Eroarea filosofiei se bazează pe faptul că, în loc să 
vedem în logică şi în categoriile raţiunii mijloace de 
adaptare a lumii la nişte scopuri legate de utilitate ( deci 
„principial 44 la falsificări utile), am crezut că prin ele 
deţinem criteriul adevărului, respectiv al realităţii. „Crite¬ 
riul adevărului 44 a fost de fapt doar utilitatea biologică a 
unui asemenea sistem al falsificării principiale: şi, pentru 
că o specie animală nu cunoaşte altceva mai important 
decât propria-i conservare, s-a putut vorbi aici, pe bună 
dreptate, despre „adevăr 44 . Naivitatea a constat doar în a 
lua idiosincrasia antroprocentistă drept măsură a lucru¬ 
rilor, drept criteriu pentru „real 44 şi „ireal 44 : pe scurt, în a 
absolutiza o condiţionare. Şi iată, astfel lumea s-a scindat 
dintr-o dată într-o lume „adevărată 44 şi una „aparentă 44 : şi 
tocmai lumea în care omul şi-a găsit raţiunea proprie spre 
a locui şi a se organiza, a fost discreditată înaintea sa. In 
loc să utilizeze formele ca mijloace pentru a-şi face lumea 
maniabilă şi calculabilă, a apărut ţicneala filosofilor potri¬ 
vit căreia prin aceste categorii este dat conceptul acelei 
lumi, faţă de care cealaltă lume, aceea în care trăim, este 
inadecvată... Mijloacele au fost înţelese greşit drept crite¬ 
riu valoric, ba chiar drept condamnare a intenţiei... 

Intenţia a fost de a te înşela într-un mod eficient: 
mijloacele pentru aceasta au constat în inventarea unor 
formule şi simboluri cu ajutorul cărora multiplicitatea nău¬ 
citoare a fost redusă la o schemă teleologică şi comodă. 

Dar vai!, acum a fost adusă în joc o categorie morală: 
nici o fiinţă nu vrea să se înşele, nici o fiinţă nu are voie 
să înşele, - prin urmare există doar o voinţă de adevăr. Ce 
înseamnă „adevăr 44 ? 

Schema a oferit-o principiul contradicţiei: lumea 
adevărată spre care se caută drumul nu poate fi în contra- 

dicţie cu sine, nu se poate schimba, nu poate să devină, nu 
are început şi nici sfârşit. 

Aceasta este cea mai mare eroare comisă vreodată pe 
pământ, adevărata fatalitate a erorii: s-a crezut că în formele 
raţiunii există un criteriu al realităţii, când, de fapt, ele ne 
erau date pentru a lua în stăpânire realitatea, pentru a 
înţelege greşit , într-o manieră inteligentă, realitatea... 

Şi iată: acum lumea a devenit falsă tocmai datorită 
însuşirilor ce constituie realitatea ei: schimbarea, deveni¬ 
rea, multiplicitatea, opoziţia, contradicţia, războiul. Şi ast¬ 
fel a apărut întreaga fatalitate: 

1) cum să scapi de lumea falsă, o lume doar aparentă? 
(- era' vorba de cea reală, de unica); 

2) cum să ajungi tu însuţi, cât mai mult posibil, opusul 
caracterului lumii aparente? (conceptul unei fiinţe perfecte 
sub forma unei opoziţii faţă de orice fiinţă reală, mai pre¬ 
cis al unei contradicţii faţă de viaţă...) 

întreaga orientare a valorilor avea la bază calomnierea 
vieţii; dogmatismul legat de ideal a fost luat drept cunoaştere 
în genere: astfel încât tabăra adversă a recuzat întotdeauna 
ştiinţa. 

Ca urmare, drumul spre ştiinţă a fost barat sub un 
dublu aspect: pe de-o parte prin credinţa în lumea 
„adevărată 44 şi, pe de altă parte, prin adversarii acestei 
credinţe. Ştiinţa naturii, psihologia, a fost 1) condamnată 
datorită obiectelor sale şi 2) privată de inocenţa proprie... 

în lumea reală, unde totul se înlănţuie şi se condi¬ 
ţionează, a condamna şi a suprima ceva prin gândire 
înseamnă a condamna şi a suprima totul prin gândire. Vorba 
„acest lucru nu ar trebui să fie 44 , „aceasta nu ar fi trebuit să 
se întâmple 44 este o farsă... Dacă imaginăm consecinţele, 
atunci dorinţa de a desfiinţa ceea ce, într-un sens oarecare, 
este dăunător, distructiv înseamnă o ruinare a originii vieţii. 
Fiziologia o demonstrează şi mai bine! 

- Vedem astfel cum morala a) otrăveşte întreaga 
concepţie despre lume, b) barează drumul spre cunoaştere, 
spre ştiinţă, c) dizolvă şi subminează toate instinctele reale 
(facându-ne să resimţim originea lor ca fiind imorală). 

Vedem cum un teribil instrument produs de decadence 
îşi îndeplineşte menirea chiar sub ochii noştri, însoţit fiind 
de numele cele mai sfinte şi de gesturile cele mai pioase. 

585 . 

Extraordinară autoreflecţie: a te conştientiza nu ca 
individ, ci ca umanitate. Să reflectăm la noi înşine, să ne 
regândim; să reluăm drumurile mari şi cărările! 

A. 

Omul caută „adevărul 44 : o lume care să nu fie contra¬ 
dictorie, să nu amăgească, să nu se schimbe, o lume ade¬ 
vărată - o lume în care să nu suferi; contradicţie, iluzie, 
schimbare - cauze ale suferinţei! El nu se îndoieşte că 
există o lume aşa cum trebuie ea să fie; el ar dori să des¬ 
copere drumul spre ea. (Critica indiană; însuşi „Eul 44 ca 
aparent, ca ireal.) 

De unde ia omul în acest caz conceptul de realitate? 
- De ce deduce el tocmai suferinţa din schimbare, iluzie, 
contradicţie? şi de ce nu mai degrabă fericirea sa?... - 

Dispreţul, ura faţă de tot ceea ce dispare, se schimbă, 
se transformă: - de unde această valorizare a imuabilului? 
Evident, voinţa de adevăr înseamnă aici pur şi simplu nevoia 
de a accede într-o lume a imuabilului. 

Simţurile înşală, raţiunea îndreaptă erorile; prin ur¬ 
mare, se conchide, raţiunea reprezintă calea spre imuabil; 
ideile suprasensibile trebuie să fie cele mai apropiate „lu¬ 
mii adevărate 44 . - De la simţuri ne vin cele mai multe 
suferinţe - ele te înşală, te seduc, te zdrobesc. - 

Fericirea poate fi garantată doar prin ceea ce este: 
schimbare şi fericire se exclud reciproc. Dorinţa cea mai 
înaltă are în vedere, prin urmare, contopirea cu ceea ce 
este. Aceasta este formula pentru: calea spre fericirea su¬ 
premă. 

In summa: lumea, aşa cum ar trebui ea să fie, există; 
această lume în care trăim este o eroare, - această lume a 
noastră nu ar trebui să existe. 

Or, credinţa în ceea ce este se dovedeşte a fi o 
consecinţă: veritabilul primum mobile este scepticismul faţă 
de ceea ce devine, neîncrederea, dispreţul faţă de orice 
devenire. 

Care specie de om reflectează astfel? O specie nepro¬ 
ductivă, suferindă, o specie dezgustată de viaţă. Dacă ne-am 
imagina specia opusă de om, am vedea că ea nu are nevoie 
de credinţă în ceea ce este; ba mai mult, ea ar dispreţui 
acest imuabil ca pe ceva mort, plictisitor, indiferent... 

Credinţa că lumea care ar trebui să fie este, există 

» # 

într-adevăr, este o credinţă a celor neproductivi care nu vor 
să creeze o lume aşa cum trebuie ea să fie. Ei o postulează 
ca reală şi caută mijloacele şi căile pentru a accede la ea. 
„Voinţa de adevăr “ - ca neputinţă a voinţei de a crea. 

f antagonism 

A cunoaşte că un lucru este aşa şi aşa: I în gradele 

A face ca un lucru să devină aşa şi aşa: j de forţă ale 

k naturilor 

Ficţiunea unei lumi care corespunde dorinţelor noas¬ 
tre: artificii şi interpretări psihologice pentru a lega tot 
ceea ce respectăm şi resimţim ca plăcut de această lume 
adevărată. 

„Voinţa de adevăr“ este pe această treaptă în esenţă 
artă a interpretării: căreia îi aparţine totuşi forţa de a in¬ 
terpreta. 

Aceeaşi specie umană, devenită o treaptă mai săracă , 
ce nu mai deţine forţa de a interpreta, de a crea ficţiuni, o 
reprezintă nihilistul. Un nihilist este un om care gândeşte 
despre lume, aşa cum este ea, că nu ar trebui să fie, iar 
despre lume, aşa cum ar trebui să fie, gândeşte că nu 
există. Prin urmare, faptul de a te afla aici (de a acţiona, 
a suferi, a vrea, a simţi) nu are nici un sens: patosul lui 
„zadarnic 44 este patosul nihilistului, - de asemenea însă ca 
patos o inconsecvenţă a nihilistului. 

Cel care nu este în stare să-şi transpună voinţa proprie 
în lucruri, cel lipsit de voinţă şi de forţă, acela proiectează 
cel puţin un sens în interiorul lor, crezând, cu alte cuvinte, 
că acolo există deja o voinţă. 

Gradul în care te poţi lipsi de un sens inerent lucru¬ 
rilor, gradul în care rezişti să trăieşti într-o lume fără sens 
reprezintă o măsură a forţei voinţei proprii: pentru că un 
fragment al acestei lumi este organizat chiar de tine. 

Prin urmare, privirea filosofică obiectivă poate fi un 
semn de sărăcie a voinţei şi a forţei. Căci forţa organizează 
ceea ce este apropiat şi proxim: „cunoscătorii 44 , care vor 
doar să stabilească ceea ce este, fac parte dintre aceia care 
nu sunt în stare să impună nimic aşa cum trebuie să fie. 

Artiştii , o specie intermediară: ei impun cel puţin o 
metaforă cu privire la ceea ce trebuie să fie - ei sunt pro¬ 
ductivi în măsura în care schimbă şi transformă efectiv; iar 
nu aidoma cunoscătorilor care lasă totul aşa cum este. 

Corelaţia dintre filosofi şi religiile pesimiste : aceeaşi 
specie de om (- ei atribuie gradul maxim de realitate lu¬ 
crurilor socotite a avea valoarea cea mai înaltă -). 

Corelaţia dintre filosofi şi oamenii morali împreună cu 
criteriile acestora (- interpretarea morală a lumii drept sens: 
după declinul sensului religios -). 

Depăşirea filosofilor prin suprimarea lumii existentu¬ 
lui imuabil: perioada intermediară a nihilismului: înainte 

de a apărea forţa necesară transmutării valorilor şi a divini¬ 
zării şi binecuvântării lumii aparente, supuse devenirii, ca 
unică lume. 


B. 

Nihilismul ca fenomen normal poate fi un simptom al 
puterii progresive sau al slăbiciunii progresive: 

fie al faptului că forţa de a crea , de a voi a crescut atât 
de mult încât ea nu mai are nevoie de aceste inter¬ 
pretări de ansamblu şi atribuiri de sens („sarcini 
imediate 44 , stat etc.); 

fie al faptului că însăşi forţa creativă, aceea care pro¬ 
duce sensul, cedează, iar dezamăgirea devine starea 
dominantă. Incapacitatea de a crede într-un „sens 44 , 
„necredinţa 44 . 

Ce înseamnă ştiinţa în raport cu ambele posibilităţi? 

1) Ca simptom al puterii şi al autostăpânirii, ca o ca¬ 
pacitate de a renunţa la lumile mântuitoare şi mân- 
gâitoare ale iluziei; 

2) Ca un factor ce subminează, disecă, dezamăgeşte, 
slăbeşte. 


C. 

Credinţa în adevăr, nevoia de a avea un reazem în 
ceva crezut ca fiind adevărat: reducţie psihologică ignorând 
toate sentimentele valorice de până acum. Frica, lenea. 
De asemenea necredinţa: reducţie. In ce măsură ea 

y 5 

dobândeşte o nouă valoare atunci când nu mai există nici 
o lume adevărată (- astfel redevin libere sentimentele 
valorice care au fost până acum irosite pentru lumea fiinţării 
imuabile). 

586 . 

„Lumea adevărată “ şi „lumea aparentă “. 

A. 

Ispitele ce rezultă din acest concept sunt de trei feluri. 

a) o lume necunoscută: - noi suntem aventurieri, 
curioşi, - ceea ce este cunoscut pare să ne plic¬ 
tisească (- pericolul acestui concept constă în faptul 
că el ne insinuează că „această 44 lume ar fi cu¬ 
noscută. ..); 

b) o altă lume în care totul e altfel: - ceva ne real- 
cătuieşte, răbdarea noastră mută, tăcerea noastră îşi 
pierd aici valoarea - poate că totul va fi bine, iar 
speranţa nu ne-a fost zadarnică... Lumea în care 
totul e altfel, în care noi înşine - cine ştie? - suntem 
altfel... 

c) o lume adevărată: - aceasta este lovitura şi atacul 
cel mai straniu căruia îi suntem expuşi; atât de multe 
sunt incrustate în cuvântul „adevărat 44 ; involuntar, 
le dăruim pe toate „lumii adevăratei lumea ade¬ 
vărată trebuie să fie şi una sinceră , una care să nu 
ne înşele, să nu facă din noi nişte bufoni: a crede 
în ea înseamnă aproape a trebui să crezi (- din 
onestitate, aşa cum se întîmplă între fiinţe demne 
de încredere -). 


* 

Conceptul „lumea necunoscută “ insinuează că această 
lume este „cunoscută 44 (şi plictisitoare -); 

Conceptul „lumea cealaltă “ insinuează că lumea ar 
putea fi şi altfel , - suprimă necesitatea şi fatalitatea 
(- inutil să te supui , să te adaptezi - ); 

Conceptul „lumea adevărata ' insinuează că această 
lume ar fi una mincinoasă, înşelătoare, falsă, inautentică, 
neesenţială, - şi prin urmare o lume străină interesului 
nostru (- nerecomandabil să i te adaptezi; mai bine: să i te 
opui). 

* 

Noi ne sus tragem deci în trei feluri „acestei“ lumi: 

a) prin curiozitatea noastră - ca şi când partea mai 
interesantă s-ar afla altundeva; 

b) prin resemnarea noastră - ca şi când nu ar fi ne¬ 
cesar să te resemnezi - ca şi când această lume nu 
ar reprezenta o necesitate de rang ultim; 

c) prin simpatia şi preţuirea noastră - ca şi când această 
lume nu le-ar merita, datorită caracterului ei impur 
şi mincinos... 

In summa: noi suntem întreit revoltaţi; noi am făcut 
dintr-un x o critică a „lumii cunoscute 44 . 

B. 

Primul pas al lucidităţii: a înţelege în ce măsură noi 
suntem ademeniţi , - cu alte cuvinte, s-ar putea ca lucrurile 
să stea exact invers: 

a) lumea necunoscută ar putea fi astfel alcătuită spre 
a ne inspira atracţia pentru „această 44 lume, - poate 
ca o formă stupidă şi inferioară a existenţei; 

b) cealaltă lume, lăsând la o parte faptul că ea ar sa¬ 
tisface dorinţele noastre ce nu şi-ar găsi aici dezle¬ 
garea, ar putea face parte din masa celor care ne fac 
posibilă această lume: a o cunoaşte ar însemna un 
mijloc pentru a ne face mulţumiţi; 

c) lumea adevărată: dar cine ne spune de fapt că lumea 
aparentă trebuie să fie mai puţin valoroasă decât 
cea adevărată? Oare nu-şi creează omul întodeauna 

o lume fictivă pentru că vrea să aibă o lume mai 
bună decât realitatea? Mai ales: cum de optăm 
pentru ideea că nu lumea noastră este cea ade¬ 
vărată?... în fond, cealaltă lume ar putea fi totuşi 
cea „aparentă 46 (intr-adevăr, grecii, de pildă, şi-au 
imaginat un tărâm al umbrelor , o existenţă fan¬ 
tomatică alături de existenţa adevărată -). Şi în 
sfârşit: ce ne conferă dreptul de a postula grade ale 
realităţii? Acest lucru înseamnă altceva decît o lume 
necunoscută - el reprezintă deja faptul-de-a-vrea- 
să-ştii-ceva despre lumea necunoscută. Lumea „cea¬ 
laltă 44 , „necunoscută 44 - prea bine! însă a spune 
„lume adevărată 44 înseamnă deja „a şti ceva despre 
ea 44 , - ceea ce este opusul admiterii unei lumi X... 

In summa: lumea X ar putea fi sub toate aspectele mai 
plictisitoare, mai inumană şi mai nedemnă decît această 
lume. 

Altfel ar fi dacă s-ar âserta că există lumi X, adică 
orice lume posibilă în afara acesteia. Dar acest lucru nu a 
fost niciodată susţinut... 


C. 

Problemă: de ce reprezentarea cu privire la cealaltă 
lume s-a constituit mereu în dezavantajul „acestei 44 lumi, 
respectiv ca o critică a ei, - la ce ne trimite acest fapt? - 

Cu alte cuvinte; un popor mândru de sine, aflat în 
ascensiunea vieţii, gândeşte întotdeauna faptul de a fi altfel 
ca un mod de a fi inferior, lipsit de valoare; el vede în 
lumea străină, necunoscută, un duşman, o opoziţie, el ig¬ 
noră, respinge complet ceea ce-i este străin...Un popor nu 
ar accepta ca un altul să fie „poporul adevărat 44 ... 

Deja faptul că o asemenea separare este posibilă, - că 
această lume este privită ca fiind „aparentă 44 iar aceea ca 
fiind „adevărată 44 , este simptomatic. 

Cele trei creuzete ale reprezentării „cealaltă lume 44 : 

filosoful, care inventează o lume a raţiunii, unde 
raţiunea şi funcţiile logice sunt adecvate: - de 
aici provine lumea „adevărată 44 ; 

omul religios, care inventează o „lume divină 44 : - 
de aici provine lumea „desprinsă de natură, opusă 
naturii 44 ; 

omul moral, care născoceşte o „lume liberă 44 : - de 
aici provine lumea „bună, perfectă, dreaptă, 
sfântă 44 ; 

Elementul comun al celor trei creuzete: eroarea psiho¬ 
logică , confuziile fiziologice. 

„Lumea cealaltă 44 aşa cum apare ea efectiv în istorie, 
caracterizată prin ce fel de predicate? Prin stigmatele pre¬ 
judecăţii filosofice, religioase, morale. 

„Lumea cealaltă 44 , aşa cum se arată ea în lumina aces¬ 
tor fapte, ca un sinonim pentru a nu fi, & nu trăi, a nu vrea 
să trăieşti... 

înţelegere de ansamblu: instinctul epuizării vitale , iar 
nu cel al vieţii a creat „lumea cealaltă 44 . 

Consecinţă: filosofia, religia şi morala sunt simptome 
ale stării de decadence. 

1) Valoarea biologică a cunoaşterii 

587 . 

S-ar putea să existe impresia că aş fi ocolit întrebarea 
privind „certitudinea 44 . Adevărul este însă contrariul: dar, 
întrebându-mă cu privire la criteriul certitudinii, am cerce¬ 
tat mai întâi cu ce fel de greutăţi s-a cântărit până acum - 
şi faptul că însăşi întrebarea privind certitudinea are deja 
un caracter dependent , un rang secund. 


588 . 

A 

întrebarea privind valorile este mai fundamentală decât 
întrebarea privind certitudinea: ultima îşi dobândeşte în¬ 
semnătatea abia sub premisa că întrebarea privind valorile 
a căpătat răspuns. 

Din punct de vedere psihologic, fiinţa şi aparenţa nu 
conduc la o „fiinţă în sine 44 , nu oferă criterii pentru „reali¬ 
tate 44 ci doar pentru gradele de probabilitate evaluate con¬ 
form intensităţii interesului pe care-1 acordăm unei aparenţe. 

Intre reprezentări şi percepţii nu se poartă o luptă pen¬ 
tru existenţă, ci pentru dominaţie: - reprezentarea înfrântă 

A 

nu este suprimată, ci doar refulată sau subordonată. In 
domeniul spiritual nu există suprimare... 


589 . 


„Scop şi mijloc" 
„Cauză şi efect" 
„Subiect şi obiect" 
„Acţiune şi înrâurire" 
„Lucru în sine şi 
fenomen" 




> 


J 


ca interpretări (iar nu ca o stare 
de fapt) şi în ce măsură poate 
ca interpretări necesare? (ca 
având un „caracter conservant”) 
- toate în sensul unei voinţe de 
putere. 

590 . 

Valorile noastre sunt introduse în lucruri prin inter¬ 
pretare. 

Există oare un sens al în-sinelui?! 

Oare sensul nu este în mod necesar sens relaţional şi 
perspectivă? 

Orice sens este voinţă de putere (toate sensurile rela¬ 
ţionale pot fi reduse la ea). 

591 . 

Cerinţa unor „fapte certe“ - teoria cunoaşterii: cât 
pesimism se ascunde aici! 


592 . 

Antagonismul dintre „lumea adevărată 46 , aşa cum o 
descoperă pesimismul, şi o lume în care viaţa să fie posibilă: 
- pentru aceasta trebuie să examinăm drepturile adevăru¬ 
lui. Trebuie să evaluăm în raport cu viaţa semnificaţia 
tuturor acestor „înclinaţii ideale 44 pentru a înţelege ce este 
de fapt acel antagonism: lupta vieţii bolnave, cuprinsă de 
disperare, a vieţii ce se agaţă de un dincolo, cu viaţa mai 
sănătoasă, mai primitivă, mai vicleană, mai bogată, mai 
nedegradată. Deci nu „adevărul 44 în lupta cu viaţa, ci o 
formă de viaţă în luptă cu alta. - însă ea vrea să fie forma 
superioară! - Deci trebuie să înceapă demonstrarea faptu¬ 
lui că o ierarhie este necesară, - că problema capitală este 
aceea a ierarhiei formelor de viaţă. 

593 . 

A transforma credinţa că „lucrurile sunt aşa şi aşa 44 în 
voinţa ca „lucrurile să devină aşa şi aşa 44 - 

m) Ştiinţa 

594 . 

Ştiinţa - aceasta a însemnat până acum înlăturarea 
confuziei depline din sfera lucrurilor prin ipoteze ce „ex- 
plică“ totul, - deci pornind de la repulsia intelectului faţă 
de haos. - Aceeaşi repulsie mă cuprinde în cazul intro¬ 
specţiei: eu aş dori să-mi reprezint concret lumea inte¬ 
rioară de asemenea printr-o schemă şi să depăşesc confu¬ 
zia intelectuală. Morala a fost o asemenea simplificare: ea 
prezintă omul ca fiind neproblematic şi cunoscut. - Or, noi 
am desfiinţat morala - şi astfel ne-am redevenit nouă înşine 
opaci! Eu ştiu că nu ştiu nimic despre mine! Fizica devine 
o binefacere pentru suflet: ştiinţa (ca drum spre cunoaştere) 
dobândeşte un nou farmec după înlăturarea moralei - şi, 
pentru că doar aici mai putem extrage consecinţe, trebuie 
să ne organizăm viaţa astfel încât ştiinţa să ne conserve. 
Acest lucru produce un fel de reflecţie practică privind 
condiţiile noastre de existentă ca flinte cunoscătoare. 

9 9 9 

595 . 

Premisele noastre: nici un Dumnezeu: nici un scop: 
forţă finită. Ne vom feri să născocim şi să prescriem celor 
simpli modul de gândire necesar lor! 

596 . 

Nici o „educare morală" a neamului omenesc: avem 
nevoie de şcoala aspră a erorilor ştiinţifice, pentru că 
adevărul dezgustă şi taie pofta de viaţă - presupunând că 
omul nu a fost împins iremediabil pe calea vieţii, asu- 
mându-şi cu o tragică mândrie înţelegerea nefalsificată a 
acesteia. 

597 . 

Premisa muncii ştiinţifice: o credinţă în coeziunea şi 
perenitatea muncii ştiinţifice, astfel încât individul poate 
să lucreze într-un domeniu oricât de restrâns, cu încrederea 
de a nu lucra în zadar 

Există o mare paralizare; a lucra în zadar, a lupta în 
zadar. - 


* 

Epocile de asimilare, în care sunt descoperite forţa şi 
instrumentele puterii de care odată se va servi viitorul: 
ştiinţa ca o etapă intermediară în care fiinţele interme¬ 
diare, mai diverse şi mai complicate, îşi găsesc satisfacţia 
şi defularea cea mai firească: toţi cei cărora nu li se reco¬ 
mandă fapta. 


598 . 

Un filosof se destinde altfel şi prin altceva: el se des¬ 
tinde de pildă prin nihilism. Credinţa că nu există adevăr, 
credinţa nihilistului, este o mare relaxare pentru cineva 
care, ca războinic al cunoaşterii, se luptă neîncetat cu nişte 
adevăruri urâte. Căci adevărul este urât. 

599 . 

„Lipsa de sens a realului 44 : credinţa în acest lucru este 
consecinţa unei înţelegeri a falsităţii interpretărilor de până 
acum, o generalizare a lipsei de curaj şi a slăbiciunii, iar 
nu o credinţă necesară. 

Aroganţa omului -: acolo unde el nu vede sensul, îl 
contestă! 

600 . 

Posibilitatea de interpretare nelimitată a lumii: orice 
interpretare, un simptom al creşterii sau al declinului. 
Unitatea (monismul) - o nevoie ce caracterizează inerţia; 
diversitatea interpretării, un semn al foiţei. A nu voi să-i 
conteşti lumii caracterul neliniştitor şi enigmatic. 

601 . 

împotriva dorinţei de împăcare şi a caracterului paşnic. 
Acestea sunt specifice, de asemenea, oricărei încercări de 
monism. 


602 . 

Această lume bazată pe perspectivă, această lume pe 
care o vezi, o pipăi şi o auzi este extrem de falsă în com¬ 
paraţie cu aceea produsă de un aparat senzorial mult mai 

A 

rafinat. Insă inteligibilitatea ei, posibilitatea de a o cuprinde 
dintr-o privire, compatibilitatea ei cu activităţile noastre 
practice, frumuseţea ei se destramă de îndată ce ne rafinăm 
simţurile: tot astfel se risipeşte frumuseţea atunci când 
sistematizăm prin gândire evenimentele istoriei; ordinea 
teleologică este deja o iluzie. Cu cât mai superficial şi mai 
aproximativ concepem lumea, cu atât mai valoroasă , mai 
clară, mai frumoasă, mai plină de înţelesuri ne apare ea. 
Cu cât mai adânc priveşti în ea, cu atât mai mult dispare 
evaluarea noastră, - absenţa oricărei semnificaţii creşte! 
Noi am creat lumea înzestrată cu valoare! Recunoscând 
acest fapt, recunoaştem de asemenea, că venerarea adevăru¬ 
lui este deja consecinţa unei iluzii - şi că, mai degrabă 
decât adevărul, trebuie să preţuim forţa ce dă formă, ce 
simplifică şi modelează, forţa plăsmuirii. 

„Totul e fals! Totul este permis! 44 

Abia în cazul unei anumite miopii, a unei voinţe de 
simplificare apare frumosul, „valorosul 44 : în sine, însă, ce 
ştiu eu ce este! 


603 . 

Ştim că spulberarea unei iluzii nu produce încă un 
adevăr, ci doar un grad sporit de ignoranţă, o lărgire a 
„spaţiului nostru gol“, o creştere a „pustiului 46 nostru - 

604 . 

A 

Insă ce poate fi cunoaşterea? - „Interpretare 44 , confe¬ 
rire de sens, - iar nu „explicaţie 44 (în cele mai multe cazuri, 
o nouă interpretare cu privire la o veche interpretare, de¬ 
venită neinteligibilă, şi care acum este ea însăşi doar semn). 
Nu există o stare de fapt, totul este fluid, incomprehen¬ 
sibil, evanescent; cele mai durabile rămân totuşi opiniile 
noastre. 


605 . 

A decide între „adevărat 44 şi „neadevărat 44 , a decide, în 
general, cu privire la fapte este un act fundamental diferit 
de instituirea creatoare, de construcţia, modelarea, siluirea 
şi caracterul autoritar inerente esenţei fdosofiei. A intro¬ 
duce un sens - această sarcină rămâne în mod necondiţionat 
mereu actuală , presupunând că acolo nu există deja un 
sens. Aşa se întâmplă cu sunetele, dar şi cu destinele 
popoarelor: ele sunt deschise celor mai diferite interpretări 
şi orientări, în scopurile cele mai diferite. 

Nivelul şi mai înalt îl reprezintă instituirea unui ţel , iar 
apoi modelare a ceea ce are un caracter faptic în raport cu 
acesta: deci interpretarea faptei şi nu doar retranspunerea 
conceptuală. 

606 . 

Omul nu regăseşte în lucruri decât ceea ce el însuşi a 
introdus în ele: - actul de a regăsi poartă numele de ştiinţă, 
cel de a introduce - poartă numele de artă, religie, iubire, 
mândrie. în privinţa ambelor, chiar dacă ar fi vorba despre 
o joacă de copii, ar trebui să mergem mai departe şi să ne 
păstrăm sufletul uşor - unii pentru a regăsi, ceilalţi - noi, 
ceilalţi! - pentru a introduce! 

607 . 

Ştiinţa: cele două aspecte ale ei: 
în ceea ce priveşte individul; 
în ceea ce priveşte complexul de cultură („nivelul"); 
- o valorizare opusă în funcţie de unul sau de celălalt 
aspect. 


608 . 

Dezvoltarea ştiinţei dizolvă „cunoscutul" tot mai mult 
într-un necunoscut: - ea vrea însă contrariul şi este îm¬ 
boldită de instinctul de a reduce necunoscutul la cunoscut. 

In summa, ştiinţa netezeşte calea unei ignorante suve¬ 
rane, unui sentiment potrivit căruia „cunoaşterea" nu apare 
deloc, visul ei nefiind decât o formă de trufie. Ba mai 
mult, astfel noi nu am mai avea la îndemână nici cel mai 
neînsemnat concept pentru a accepta „cunoaşterea" fie şi 
doar ca posibilitate , pentru că ea este o reprezentare con¬ 
tradictorie. Să traducem o mitologie şi o vanitate străveche 
a omului într-un fapt implacabil: pe cât de puţin se poate 
admite „lucrul în sine", tot atât de puţin se poate admite 
conceptul unei „cunoaşteri în sine". Ispita prin „număr şi 
logică", ademenirea prin „legi". 

„înţelepciunea“ ca încercare de a depăşi evaluările 
perspectivale (adică „voinţa de putere"): un principiu ostil 

vieţii şi dizolvant, simptom precum la indieni etc., slăbire 
a forţei de asimilare. 

5 


609 . 

Nu este suficient să înţelegi în ce fel de ignoranţă 
trăiesc omul şi animalul: trebuie să ai de asemenea voinţa 
de a ignora şi de a o deprinde. Trebuie să înţelegi că, fără 
această formă de ignoranţă, viaţa însăşi ar fi imposibilă, că 
ea este singura condiţie prin care viul se conservă şi se 
dezvoltă: un clopot mare şi ferm de ignoranţă trebuie să se 
ridice în jurul tău. 


610 . 

Ştiinţa - transformarea naturii în concepte în scopul 
stăpânirii naturii - aceasta aparţine rubricii „mijloace". 

însă scopul şi voinţa omului trebuie să crească de ase¬ 
menea, iar intenţia să aibă perspectiva ansamblului. 

611 . 

Pe toate treptele vieţii descoperim gândirea ca deprin¬ 
derea cea mai puternică şi mai stabilă, - chiar într-o per¬ 
cepţie oarecare şi într-o înrâurire aparentă! Evident, ea 
devine astfel cea mai puternică şi mai pretenţioasă, tira¬ 
nizând cu timpul toate celelalte forţe. Ea ajunge să fie în 
cele din urmă „pasiunea de sine“. 

612 . 

A recâştiga pentru subiectul cunoaşterii dreptul la 
afectul intens! - după ce eliminarea subiectivităţii şi cultul 
„obiectivului 11 au creat, şi în această sferă, o ierarhie falsă. 
Eroarea a atins apogeul atunci când Schopenhauer a susţinut 
că tocmai în desprinderea de afect, de voinţă rezidă unicul 

acces la „ceea ce este adevărat", la cunoaştere; intelectul 
eliberat de voinţă nu ar avea altă posibilitate decât aceea 
de a vedea esenţa adevărată, autentică a lucrurilor. 

Aceeaşi eroare in arte: ca şi când totul ar fi frumos de 
îndată ce ar fi contemplat independent de voinţă. 

613 . 

Rivalitatea afectelor şi dominaţia absolută a unui afect 
asupra intelectului. 


614 . 

A „umaniza" lumea, cu alte cuvinte a ne simţi în ea tot 
mai mult ca stăpâni 


615. 

In cazul unei specii superioare de fiinţe, cunoaşterea 
va dobândi de asemenea forme noi, care acum nu sunt încă 
necesare. 


616 . 

Faptul că valoarea lumii constă în interpretarea noas¬ 
tră (- că, poate, altundeva sunt posibile şi alte interpretări 
decât cele umane -), că interpretările de până acum sunt 
evaluări perspectivale în virtutea cărora noi ne menţinem 
în viaţă, respectiv în interiorul voinţei de putere, de creştere 
a puterii, că fiecare înălţare a omului aduce cu sine 
depăşirea interpretărilor mai restrânse, că fiecare nouă întă¬ 
rire şi amplificare a puterii deschide noi perspective şi te 
cheamă să crezi în noi orizonturi - aceasta este ceea ce 
străbate scrierile mele. Lumea de care suntem interesaţi 

f 

este falsă, cu alte cuvinte ea nu este o stare de fapt, ci o 

invenţie şi o rotunjire a unei sume anemice de observaţii; 
ea este „în curs“, supusă devenirii, o falsitate ce se redi- 
mensionează mereu, ce nu se apropie niciodată de adevăr: 
- pentru că nu există „adevăr“. 

617 . 


Recapitulare: 

A imprima devenirii caracterul fiinţei - aceasta este 
voinţa de putere cea mai înaltă. 

O dublă falsificare, pornind de la simţuri şi pornind de 
la spirit pentru a obţine o lume a fiinţării, a persistenţei, a 
valorii uniforme etc. 

Faptul că totul revine reprezintă apropierea extremă a 
unei lumi a devenirii de aceea a fiinţei: - culme a reflecţiei. 

Condamnarea şi nemulţumirea faţă de ceea ce devine 
provin din valorile ce sunt atribuite fiinţării: după ce o 
asemenea lume a flintei a fost mai întîi inventată. 

5 

Metamorfozele fiinţării (corp. Dumnezeu, idei, legi 
naturale, formule etc.). 

„Fiinţarea 11 ca aparenţă; răsturnarea valorilor: aparenţa 
era ceea ce conferă valoare 

Cunoaşterea în sine imposibilă înlăuntrul devenirii; cum 
este deci posibilă cunoaşterea? Ca eroare cu privire la sine, 
ca voinţă de putere, ca voinţă de mistificare. 

Devenirea ca invenţie, voinţă, autonegare, autodepăşire: 
nici un subiect, doar fapta, instituirea, creative, fără „cauze 
şi efecte 11 . 

Arta ca voinţă de depăşire a devenirii, ca „eternizare 11 , 
însă cu un orizont restrâns în funcţie de perspectivă: 
repetând întrucâtva în mic tendinţa întregului. 

A considera ceea ce exprimă orice formă de viaţă drept 
o formulă restrânsă a tendinţei de ansamblu: de aceea o 
nouă fixare a conceptului „viaţă 11 ca voinţă de putere. 




398 


Voinţa de putere 


A 

In loc de „cauză şi efect“, lupta dintre cele supuse 
devenirii, adeseori însoţită de absorbirea rivalului; absenta 
unui număr constant pentru cele ce devin. 

Inutilitatea vechilor idealuri pentru interpretarea între¬ 
gului real, o dată ce am înţeles originea lor animală şi 
utilitatea lor; în plus, ele toate contrazic viaţa. 

Inutilitatea teoriei mecaniciste, - dă senzaţia lipsei 

de sens. 

/\ 

întregul idealism al umanităţii de până acum este pe 
punctul de a se transforma în nihilism , - în credinţa unei 
lipse absolute de valoare , adică a unei lipse de sens. 

Suprimarea idealurilor, noul pustiu; noile arte pentru a 
face faţă, noi, fiinţele amfibii. 

Premisă: vitejie, răbdare, nici o „retragere 46 , nici o febră 
a asaltului. (N. B. Zarathustra se raportează permanent 
parodic la toate valorile anterioare, din plenitudine.) 



II. 

Voinţa de putere în natură 


1. Interpretarea mecanicistă a lumii 

618 . 

Dintre interpretările lumii ce au fost încercate până 

/\ 

acum, cea mecanicistă pare a sta astăzi în prim-plan. In 
mod evident, ea are de partea sa conştiinţa bună; şi nici o 
ştiinţă nu crede într-un progres şi într-un succes propriu 
decât dacă ele au fost cucerite cu ajutorul procedeurilor 
mecaniciste. Toată lumea cunoaşte aceste procedeuri: „raţiu- 
nea“ şi „scopurile", oricât de utile ar părea ele, sunt lăsate 
de o parte, se arată că într-un interval temporal adecvat 
totul poate deveni orice. Se abordează un zâmbet răutăcios 
atunci când „finalitatea aparentă a destinului" unei plante 
sau a unui gălbenuş de ou este redusă din nou la acţiune 
şi reacţiune: pe scurt - dacă într-o chestiune atât de se¬ 
rioasă ni se permite o exprimare glumeaţă -, ne dedicăm 

A 

din tot sufletul principiului celei mai mari prostii. Intre 
timp, tocmai la spiritele cele mai alese ale acestei mişcări 
se manifestă un presentiment, o nelinişte ca şi când teoria 
ar avea o insuficienţă care, mai devreme sau mai târziu, 
s-ar putea să fie chiar ultima: o am în vedere pe aceea care 
este recunoscută atunci când nu se mai poate face nimic. 
Nu poţi explica acţiunea şi reacţiunea, nu poţi scăpa de 

actio in distans: - am pierdut însăşi credinţa în capacitatea 
noastră de a explica şi recunoaştem cu o mină acrită că 
posibilă este descrierea iar nu explicaţia, că interpretarea 
dinamică a lumii, laolaltă cu contestarea de către ea a 
„spaţiului gol 44 şi cu bulgăraşii de atom vor pune în curând 
stăpânire pe fizicieni: caz în care, fireşte, alături de dyna- 
mis şi o calitate internă. - 


619 . 

Conceptul victorios de „ forţă “ prin care fizicienii noş¬ 
tri, l-au creat pe Dumnezeu şi lumea, are nevoie de com¬ 
pletare: trebuie să i se atribuie o voinţă internă pe care eu 
o denumesc „ voinţa de putere (i adică o nevoie nestăvilită 
de demonstrare a puterii; sau întrebuinţarea, exercitarea 
puterii ca instinct creativ etc. Fizicienii nu reuşesc să înde¬ 
părteze „acţiunea la distanţă 44 dintre principiile lor. La fel 
nici forţa de respingere (sau de atracţie). Nimic nu-i ajută: 
toate mişcările, toate „fenomenele 46 , toate „legile 44 trebuie 
concepute doar ca simptome ale unui proces intern , 
slujindu-ne în acest scop de analogia cu omul. în cazul 
animalului este posibil să deducem toate instinctele sale 
din voinţa de putere; de asemenea, toate funcţiile vieţii 
organice din această unică sursă. 

620 . 

S-a constatat vreodată vreo forţă? Nu, ci doar efecte 
transpuse într-un limbaj cu totul străin. Aspectul regulat al 
succesiunilor ne-a moleşit însă în aşa măsură încât nu ne 
mai miră mirabilul acestui fapt. 

621 . 

O forţă pe care nu ne-o putem reprezenta este un cu¬ 
vânt gol şi nu poate primi drept de cetate în ştiinţă: precum 
aşa-numita forţă pur mecanică de atracţie şi de respingere, 
care ar vrea nici mai mult nici mai puţin decât să ne facă 
lumea reprezentabilă! 


622 . 

Acţiune şi reacţiune - ceva extrem de târziu, dedus, 
neoriginar. Ele presupun deja Ceva care determină o coe - 

A 

ziune şi poate să acţioneze şi să reacţioneze. Insă de unde 
va fi izvorând coeziunea? 


623 . 

Nu există nimic imuabil în chimie: imuabilul e doar 
aparenţă, o simplă prejudecată didactică. Am vârât imua¬ 
bilul luându-1 tot din metafizică, domnii mei fizicieni. Este 
absolut naiv să afirmi de la suprafaţă că diamantul, grafitul 
şi cărbunele sunt identice. De ce? Doar pentru că nu se 
poate constata la cântar nici o pierdere de substanţă! Fie, 
astfel ele ar mai avea ceva în comun; însă activitatea 
moleculelor în timpul transformării, activitate pe care nu o 
putem vedea sau cântări, face dintr-o substanţă altceva, - 
înzestrat în mod specific cu alte însuşiri. 

624 . 

împotriva atomului fizical. - Pentru a putea concepe 
lumea trebuie s-o putem calcula; pentru a o putea calcula 
trebuie să avem la îndemână cauze constante; întrucât însă 
noi nu găsim nicăieri în realitate astfel de cauze constante, 
imaginăm unele - atomii. Aceasta este originea atomisticii. 

Caracterul calculabil al lumii, posibilitatea de a ex¬ 
prima realul prin formule - constituie oare aceasta intr-ade¬ 
văr o „concepere 44 ? Ce s-ar concepe oare în cazul unei 
muzici dacă tot ceea ce poate fi calculat în ea şi redus la 
nişte formule ar fi calculat cu exactitate? - Apoi „cauzele 
constante 44 , lucrurile, substanţele, ceva „necondiţionat 44 deci; 
imaginate - cu ce ne-am ales? 

625 . 

Conceptul mecanicist al „ mişcării “ este deja o tradu¬ 
cere a procesului original în codul specific ochiului şi al 
pipăitului. 

Conceptul de „atom“, distincţia dintre un „centru al 
forţei dinamice şi ea însăşi 44 este un limbaj simbolic pro¬ 
venit din lumea noastră logico-psihică. 

Nu ne este la îndemână să ne schimbăm mijloacele de 
exprimare: este posibil să înţelegem în ce măsură ele nu 
sunt decât o simplă semiotică. Cerinţa unui mod adecvat 
de exprimare este absurdă: esenţa unei limbi, a unui mijloc 
de exprimare constă în exprimarea unei simple relaţii... 
Conceptul de „adevăr 44 este absurd. întregul domeniu 
circumscris de „adevărat 44 şi „fals 44 se raportează doar la 
relaţii dintre moduri de a fi, iar nu la un „în sine 44 ... Nu 
există un „mod de a fi în sine 44 ( relaţiile constituie abia 
modurile de a fi), după cum nu poate exista o „cunoaştere 
în sine 44 . 


626 . 

„ Senzaţia de forţă nu poate să apară prin mişcare: în 
general, senzaţia nu poate să apară prin mişcare. 44 

„Chiar şi pentru aceasta este relevantă doar o experienţă 
aparentă: într-o substanţă (creierul) este produsă, printr-o 
mişcare de transfer (excitaţie), o senzaţie. însă produsă? 

S-ar putea demonstra oare că senzaţia nu există încă deloc 
acolo, astfel încât ivirea ei ar trebui să fie gândită ca un 
act de creaţie al mişcării apărute? Starea insensibilă a acestei 
substanţe este doar o ipoteză, iar nu o experienţă! - Senzaţie, 
deci însuşire a substanţei: există substanţe senzitivei 

„Observăm noi despre anumite substanţe că nu au 
senzaţie? Nu, noi doar nu observăm că ele ar avea unele. 
Este imposibil să deduci senzaţia dintr-o substanţă lipsită 
de sensibilitate. 44 - Vai, ce pripă! 

627 . 

„Atracţie 44 şi „respingere 46 în sens strict mecanic sunt o 
pură ficţiune: un cuvânt. Noi nu putem gândi o atracţie 
lipsită de intenţie. - Voinţa de a te înstăpâni asupra unui 
lucru sau de a te apăra împotriva puterii sale şi de a-1 
respinge: - iată ceea ce „înţelegem 44 : aceasta ar fi o inter¬ 
pretare pe care am putea-o utiliza. 

Pe scurt: constrângerea psihologică de a crede în cauza¬ 
litate rezidă în imposibilitatea reprezentării unui eveniment 
lipsit de finalitate: prin aceasta, însă, fireşte, nu s-a spus 
nimic despre adevăr sau neadevăr (justificarea unei aseme¬ 
nea credinţe)! Credinţa în causae dispare o dată cu credinţa 
în tsăt] (în ciuda lui Spinoza şi a cauzalismului său). 

628 . 

Iluzia faptului că am cunoaşte ceva atunci când deţinem 
o formulă matematică pentru ceea ce are loc: aceasta nu-i 
decât o denumire, o descriere şi nimic mai mult! 

629 . 

Atunci când transpun un proces regulat într-o formulă, 
eu am simplificat, am prescurtat etc. caracterizarea între¬ 
gului fenomen. însă nu am constatat astfel nici o „lege 44 , ci 

am elaborat întrebarea de unde provine faptul că aici se 
repetă ceva: ideea că formulei îi corespunde un complex 
de forţe şi de actualizări ale unor forţe necunoscute la 
început este o presupunere, aşa după cum este o mitologie 
să gândeşti că aici forţele ascultă de o lege, astfel încât, ca 
urmare a acestei ascultări, de fiecare dată se produce un 
acelaşi fenomen. 


630 . 

Mă feresc să vorbesc despre „ legi" chimice: o astfel 
de exprimare vădeşte un gust moral. E vorba, mai degrabă, 
de stabilirea absolută a unor raporturi de putere: cel mai 
puternic devine stăpân asupra celui mai slab în măsura în 
care acesta nu-şi poate impune gradul propriei autono¬ 
mii, - aici nu există milă, menajament şi cu atât mai puţin 
respect faţă de „legi“! 


631 . 

Succesiunea constantă a anumitor fenomene nu demon¬ 
strează existenţa „legii“, ci doar a unui raport de putere 
între două sau mai multe forţe. A spune: „însă tocmai acest 
raport rămâne identic cu sine!“ nu înseamnă altceva decât: 
„una şi aceeaşi forţă nu poate fi de asemenea o altă forţă“. 
- Nu este vorba de o succesiune , ci de o întrepătrundere , 
de un proces în care diferitele momente succesive nu se 
determină în calitate de cauze şi efecte... 

Separarea „actului 46 de „actant 44 , a ceea ce se întâmplă 
de cel care face să se întâmple, a procesului de acel ceva 
care nu este proces, ci persistă fiind substanţă , lucru, corp, 
suflet etc. - încercarea de a concepe realul ca o formă de 
deplasare şi schimbare de poziţie a „fiinţării 44 , a statornicu¬ 
lui: această veche mitologie a impus credinţa în „cauză şi 

efect 44 după ce aceeaşi credinţă şi-a găsit o formă stabilă 
prin funcţiile lingvistico-gramaticale. 

632 . 

„Regularitatea 44 succesiunii feste doar un termen meta¬ 
foric ca şi când aici ar fi urmată o regulă: ea nu este un 
fapt La fel şi „legitatea 44 . Găsim o formulă pentru a ex¬ 
prima o formă de efect ce revine pemanent: astfel însă noi 
nu am descoperit o „lege" şi cu atât mai puţin o forţă care 
să fie cauza reactualizării efectelor. Faptul că ceva se în¬ 
tâmplă întotdeauna aşa şi aşa este interpretat aici ca şi 
când un existent ar acţiona întotdeauna aşa şi aşa ca ur¬ 
mare a unei supuneri faţă de o lege sau de un legislator: în 
timp ce, independent de „lege 44 , el ar avea libertatea de a 

A 

acţiona altfel. Insă tocmai acel aşa-şi-nu-altfel s-ar putea 
să provină din existentul însuşi, care s-ar manifesta aşa şi 
aşa nu doar în raport cu o lege, ci întrucît el este aşa şi aşa 
constituit. Ceea ce nu înseamnă decât că ceva nu poate fi 
şi altceva, că nu poate să facă ba una, ba alta, că nu este 
nici liber nici neliber, ci tocmai aşa şi aşa. Eroarea constă 
în imaginarea aici a unui subiect. 

633 . 

Două stări succesive, una „cauză 44 , cealaltă „efect 44 -: 
fals. Prima stare nu produce nimic, cea de-a doua nu este 
produsă de nimic. 

Este vorba despre o luptă dintre două elemente cu puteri 
inegale: se obţine o rearanjare a forţelor în funcţie de 
amploarea puterii fiecăreia. Starea a doua este ceva funda¬ 
mental diferit de cea dintâi (iar nu efectul ei): esenţial este 
însă că factorii aflaţi în luptă îşi modifică în final cuantu- 
murile de putere. 

634 . 

Critica mecanicismului: - Să îndepărtăm mai întâi cele 
două concepte populare de „necesitate 41 şi „lege“: cel dintâi 
aşază în lume o falsă constrângere, cel de-al doilea o falsă 
libertate. „Lucrurile 44 nu sq manifestă regulat, conform unei 
reguli: nu există lucruri (- aceasta este ficţiunea noastră); 
ele se manifestă tot atât de puţin datorită constrângerii unei 
necesităţi. Aici nu se ascultă: căci atunci când ceva este 

5 

aşa cum este , aşa de puternic, aşa de slab, acest fapt nu 
este rezultatul unei ascultări, sau a unei reguli ori a unei 
constrângeri... 

Gradul de împotrivire şi gradul superiorităţii puterii - 
iată ceea ce caracterizează întregul real: dacă suntem în 
stare să exprimăm acest fapt prin formule şi „legi 44 pen¬ 
tru nevoile noastre curente legate de anticipare, cu atât 
mai bine pentru noi! Insă astfel noi nu am introdus în 
lume vreo „moralitate 46 ca să ne-o putem închipui drept 
supusă -. 

Nu există lege: fiecare putere merge în fiecare moment 
până la ultimele ei consecinţe. Tocmai întrucât nu există 
posibilitatea de a fi altfel, noi putem anticipa prin calcul. 

Un cuantum al puterii se caracterizează prin acţiunea 
pe care o exercită şi prin aceea care i se opune. Lipseşte 
adiaforia: ce ar putea fi gândită în sine. Sunt esenţiale o 
voinţă de constrângere şi una de a te apăra împotriva con¬ 
strângerii. Nu autoconservarea: fiecare atom îşi răspândeşte 
acţiunea în întreaga existenţă, - a face abstracţie de această 
iradiere a voinţelor de putere înseamnă a face abstracţie de 
el. De aceea îl numesc un cuantum al „ voinţei de putere": 
astfel capătă expresie caracterul ce nu poate fi ignorat în 
cazul ordinii mecanice, fără a o ignora chiar pe aceasta. • 

Conceptul de „mişcare 44 este o traducere a acestei lumi 
a acţiunii într-o lume vizibilă - o lume pentru ochi. Aici 

este subînţeles mereu faptul că ceva este mişcat şi este 
gândit în continuare un lucru ce acţionează - fie în cazul 
ficţiunii unui atom-particulă sau chiar cu privire la abstracţia 
acestuia, atomul dinamic, - cu alte cuvinte noi nu ne-am 
desprins de obişnuinţa pe care ne-o inculcă simţurile şi 
limba. Subiect, obiect, un actant pentru act, actul şi ceea ce 
el produce - separate: să nu uităm că toate acestea carac¬ 
terizează doar o semiotică, iar nu ceva real. Mecanica, sub 
forma unei teorii a mişcării , este deja o traducere în lim¬ 
bajul senzorial al omului. 


635 . 

Avem nevoie de „unităţi 44 pentru a putea calcula: de 
aceea nu se poate admite că ar exista astfel de unităţi. Am 
împrumutat conceptul de unitate de la conceptul nostru de 
„eu 44 - articolul nostru de credinţă cel mai vechi. Dacă nu 
ne-am socoti nişte unităţi, nu ne-am fi constituit niciodată 
conceptul de „lucru 44 . Acum, destul de târziu, suntem cu 
totul convinşi despre concepţia noastră privind conceptul 
eului că nu reprezintă nici un fel de garanţie pentru o 
unitate reală. Prin urmare, pentru a putea menţine din punct 
de vedere teoretic ideea unei lumi mecanice, trebuie să 
introducem mereu clauza potrivit căreia noi descriem o 
asemenea lume cu ajutorul a două ficţiuni: conceptul de 
mişcare (preluat din limbajul nostru senzorial) şi conceptul 
de atom (= unitate pornind din „experienţa 44 noastră psi¬ 
hică): ea are deci ca premisă o prejudecată senzorială şi o 
prejudecată psihologică. 

Mecanica formulează fenomene consecvente, şi în plus 
în manieră semiotică, prin mijloace de exprimare senzo¬ 
riale şi psihologice (faptul că orice acţiune este mişcare; că 
acolo unde este mişcare, Ceva este mişcat): ea nu se ridică 
până la forţa cauzală. 

Lumea mecanicistă este imaginată aşa cum doar ochiul 
şi simţul tactil îşi reprezintă o lume (ca fiind „mişcată 44 ) - 
astfel încît ea poate fi calculată, - născocindu-se unităţi 
cauzale, „lucruri 44 (atomi) a căror acţiune rămâne constantă 
(transferul conceptului fals de subiect asupra conceptului 
de atom). 

Deci introducerea conceptului de număr, a celui de 
lucru (conceptul subiectului), a conceptului de activitate 
(separaţia dintre a fi cauză şi a acţiona), şi a celui de mişcare 
are un caracter fenomenal: ochiul nostru, psihologia noas¬ 
tră sunt prezente în continuare aici. 

Dacă eliminăm aceste adaosuri, nu mai rămâne nici un 
lucru, ci doar cuante dinamice aflate într-un raport de ten¬ 
siune cu toate celelalte cuante dinamice: a căror esenţă 

constă în raportul lor cu toate celelalte cuante, în „acţiunea 44 

» 

lor asupra acestora. Voinţa de putere, nu o fiinţă, nu o 
devenire, ci un patos - este faptul elementar din care re¬ 
zultă o devenire, o acţiune... 

636 . 

Fizicienii cred în felul lor într-o „lume adevărată 44 : o 
sistematizare stabilă, identică pentru toate formele de 
existenţă, a atomilor având mişcări necesare, - astfel încât, 
pentru ei, „lumea aparentă 44 se reduce la aspectul accesibil 
în mod specific oricărei fiinţe, a existenţei universale şi 
universal necesare (accesibilă dar şi adaptată, - făcută 
„subiectivă 44 ). Dar astfel ei se înşală. Atomul introdus 
de ei este dedus conform logicii acelui perspectivism al 
conştiinţei - şi este prin urmare tot o ficţiune subiectivă. 
Această imagine a lumii pe care o construiesc ei nu este 
deloc esenţial diferită de imaginea subiectivă a lumii: ea 
este construită doar cu ajutorul prelungirii prin gândire a 
simţurilor, însă în întregime a simţurilor noastre... Şi până 

la urmă ei au omis ceva, fără să ştie, din constelaţie: toc¬ 
mai perspectivismul necesar în virtutea căruia fiecare cen¬ 
tru de forţă - iar nu doar omul - construieşte din sine 
însuşi întreg restul lumii, cu alte cuvinte îl măsoară, îl 
pipăie, îl modelează prin forţa proprie... Ei au uitat să 
includă în „existenta adevărată 46 această forţă ce instituie 
perspective, - în limbajul de şcoală: faptul de a fi subiect. 
Ei cred că acest fapt s-ar fi „dezvoltat 44 , s-ar fi adăugat; - 
dar şi chimiştii fac uz de el: el este propriu-zis faptul de a 
fi specific, de a acţiona şi reacţiona aşa şi aşa, după îm¬ 
prejurări. 

Perspectivismul este doar o formă complexă de speci¬ 
ficitate. Reprezentarea mea este că fiecare corp specific 
tinde să domine întregul spaţiu şi să-şi extindă forţa pro¬ 
prie (- voinţa sa de putere) şi să respingă tot ceea ce se 
opune extinderii sale. însă el se loveşte permanent de 
tendinţele identice ale altor corpuri, sfârşind prin a se pune 
de acord, „a se uni 44 cu cele care îi sunt suficient de înru¬ 
dite: - astfel ele conspiră ulterior împreună pentru putere. 
Iar procesul merge mai departe... 

637 . 

Şi în domeniul anorganicului pentru un atom-forţă este 
luată în consideraţie doar vecinătatea sa; forţele din depăr¬ 
tare se anulează. Aici se ascund germenele caracterului 
perspectival şi motivul pentru care un organism viu este în 
întregime „egoist 44 . 


638 . 

Presupunând că lumea ar dispune de Un cuantum de 
forţă, este evident că fiecare transfer de putere într-un loc 
oarecare afectează întregul sistem - deci, în afară de cauza¬ 
litatea succesivă, ar fi dată şi o interdependenţă sincronică. 

639 . 

Unica posibilitate de a menţine un sens pentru con¬ 
ceptul de „Dumnezeu 44 ar fi: Dumnezeu nu ca o forţă di¬ 
namică, ci Dumnezeu ca stare maximală , ca o epocă un 
punct în evoluţia voinţei de putere: prin care s-ar explica 
atât evoluţia ulterioară cât şi stadiul anterior, de până la el. 

Din punct de vedere mecanicist, energia ansamblului 
devenirii rămâne constantă; din punct de vedere economic, 
ea creşte până la un punct maxim după care descreşte iar, 
într-un ciclu continuu. Această „voinţă de putere 44 se ex¬ 
primă prin interpretare , prin forma de consumare a forţei: 
- prin urmare, ca scop apar transformarea energiei în viaţă 
şi „viaţa într-o potenţă maximă 44 . Acelaşi cuantum de ener¬ 
gie înseamnă ceva diferit pe trepte diferite ale evoluţiei. 

în interiorul vieţii creşterea înseamnă economie tot mai 
severă şi cu scopuri tot mai îndepărtate, economie ce obţine 
din ce în ce mai multe cu o forţă din ce în ce mai redusă... 
ca ideal, principiul consumului minim... 

Faptul că lumea nu are ca finalitate o stare constantă 
este unicul lucru demonstrat. Prin urmare, punctul ei cul¬ 
minant trebuie gândit în sensul că el nu este o stare de 
echilibru... 

Necesitatea absolută a aceluiaşi proces într-un ciclu al 
lumii, cât şi toate celelalte, nu reprezintă în eternitate un 
determinism ce domină procesul, ci doar expresia faptului 
că imposibilul nu este posibil; că o anumită forţă nu poate 
fi altceva decît tocmai această forţă; că ea nu se manifestă 
în cazul unui cuantum de forţă de rezistenţă decît'în ma¬ 
niera proprie intensităţii sale; - curs al lucrurilor şi curs 
necesar al lucrurilor este o tautologie. 

2. Voinţa de putere ca viaţă 
a) Procesul organic 

640 . 

Omul se gândeşte pe sine ca fiind prezent la apariţia 
organismelor: ce putea fi perceput cu ochii şi prin pipăit în 
cazul acestui proces? Ce poate fi exprimat numeric? Ce 
reguli se vădesc în mişcări? Decf: omul vrea să vadă în 
orice fapt real un fapt pentru ochi şi pipăit , aşadar o mişcare; 
el vrea să găsească formule prin care să simplifice masa 
enormă a acestor experienţe. Reducţia oricărui fapt la omul 
simţurilor şi la matematician. E vorba despre un inventar 
al experienţelor umane: admiţând că omul, sau mai de¬ 
grabă ochiul uman şi capacitatea de conceptualizare , ar fi 
fost martorul etern al tuturor lucrurilor. 

641 . 

Noi numim „viată 44 o diversitate de forte asociate 
printr-un proces comun de nutriţie. Din acest proces de 
nutriţie face parte, ca mijloc de realizare, orice aşa-numită 
simţire, reprezentare, gândire, respectiv: 1) o opoziţie faţă 
de toate celelalte forţe; 2) o adaptare a acestora în funcţie 
de formă şi ritm; 3) o evaluare în raport cu asimilarea sau 
excreţia. 


642 . 

Legătura dintre organic şi anorganic trebuie să rezide 
în forţa de respingere pe care o exercită fiecare atom-forţă. 
„Viaţa 44 ar trebui definită ca o formă constantă de procese 
de stabilire a forţei , procese în care diferiţii combatanţi la 
rândul lor se dezvoltă inegal. In ce măsură chiar în faptul 

de a asculta există o împotrivire; puterea proprie nu este 
abandonată. De asemenea, în poruncă există recunoaşterea 
faptului că puterea absolută a adversarului nu este înfrântă, 
încorporată, dizolvată. „A asculta“ şi „a porunci“ sunt forme 
ce caracterizează jocul luptei. 

643 . 

Voinţa de putere interpretează (- formarea unui organ 
este rezultatul unei interpretări): ea delimitează, determină 
grade, diferenţe de putere. Simple diferenţe de putere nu 
s-ar putea încă percepe ca atare: trebuie să fie prezent ceva 
care năzuieşte să crească şi care interpretează valoric orice 
altă năzuinţă de creştere. Identice în această privinţă... De 
fapt, interpretarea este chiar un mijloc pentru a pune stă¬ 
pânire pe Ceva. (Procesul organic presupune întotdeauna 
interpretare.) 


644 . 

Complexitatea mai mare, delimitarea precisă, coexis¬ 
tenţa organelor şi a funcţiilor specializate, o dată cu 
dispariţia elementelor intermediare - dacă aceasta este 
perfecţiune , atunci rezultă o voinţă de putere în procesul 
organic, în virtutea căreia forţele ce domină , modelează şi 
poruncesc îşi măresc domeniul propriei puteri simplifi- 
cându-se tot mai mult în interiorul acestuia: imperativul în 
creştere. 

„Spiritul^ este doar un mijloc şi un instrument în 
slujba vieţii mai înalte, a ascensiunii vieţii. 

645 . 

Faptul că „ ereditatea ", drept ceva complet neexplicat, 
nu poate fi utilizată pentru a explica, ci doar pentru a carac¬ 
teriza, a fixa o problemă. Tocmai acest lucru este valabil 

pentru ,, capacitatea de adaptare De fapt, prin prezenta¬ 
rea morfologică - presupunând că ea ar fi completă - nu 
se explică nimic, dar se descrie o mulţime enormă de fapte. 
Felul în care un organ poate fi utilizat pentru un scop 
oarecare - aceasta nu este explicat. Prin admiterea unor 
causae finales lucrurile acestea ar fi tot atât de puţin expli¬ 
cate ca şi prin causae efficientes. Conceptul de „ causa“ 
este doar un mijloc de exprimare, nimic mai mult; un mijloc 
de caracterizare. 


646 . 

Există analogii, de pildă, în raport cu memoria noastră, 
o altă memorie ce devine sesizabilă prin ereditate, evoluţie 
şi forme. Pentru inventarea şi experimentarea noastră, o 
inventare legată de întrebuinţarea instrumentelor în sco¬ 
puri noi etc. 

Ceea ce numim „ conştiinţa “ noastră nu are nici o le¬ 
gătură cu procesele esenţiale ale conservării şi creşterii 
noastre; şi nici-o minte n-ar putea să construiască mai mult 
decât o maşină - faţă de care orice proces organic este cu 
mult superior. 


647 . 


împotriva darwinismului. - Utilitatea unui organ nu 
explică apariţia sa, dimpotrivă! Perioada cea mai îndelun¬ 
gată în timpul căreia se formează o însuşire nu conservă 
individul şi nici nu-i foloseşte, cu atât mai puţin în luptă 
cu împrejurările şi duşmanii exteriori. 

Ce este până la urmă „util“? Trebuie să întrebăm „util 
în raport cu ce?“ De pildă, ceea ce este util duratei in¬ 
dividului ar putea fi nefavorabil puterii şi splendorii sale; 
ceea ce conservă individul l-ar putea deopotrivă împiedica 

şi opri în evoluţia sa. Pe de altă parte, o lipsă , o degene¬ 
rare pot fi de un folos maxim în măsura în care ele 
acţionează ca stimulent al altor organe. Tot astfel, o restrişte 
poate fi o condiţie existenţială, în măsura în care ea îl 
reduce pe un individ la starea în care el este econom cu 
sine şi nu se risipeşte. - Individul însuşi ca luptă a părţilor 
(pentru hrană, spaţiu etc.); evoluţia lui legată de o victorie , 
de o dominare a anumitor părţi, de o atrofiere , de o „con¬ 
stituire ca organ 44 a altor părţi. 

Influenţa „condiţiilor exterioare 46 este supraevaluată în 
mod absurd la Darwin: esenţialul în cazul unui proces vital 
este tocmai extraordinara forţă modelatoare, care creează 
formele din interior şi se foloseşte de „condiţiile exterioare 44 , 
le exploatează -. Formele noi dezvoltate din interior nu se 
formează în vederea unui scop; însă, în lupta părţilor, o 
nouă formă nu va rămâne prea mult timp «^asociată unei 
utilităţi parţiale iar apoi, în funcţie de întrebuinţare , ea se 
va dezvolta tot mai deplin. 

648 . 

„Util 44 în raport cu accelerarea ritmului dezvoltării 
înseamnă un alt „util 44 decît cel în raport cu fixarea cât mai 
îndelungată a ceea ce s-a dezvoltat şi cu durabilitatea sa. 

649 . 

„Util 44 în sensul biologiei darwiniste - adică: dovedin- 

A 

du-se avantajos în lupta cu ceilalţi. Insă adevăratul progres 
mi se pare a fi deja sentimentul lui mai mult, al creşterii 
puterii, cu totul independent de avantajul în luptă: abia din 
acest sentiment ţâşneşte voinţa de luptă - 

650 . 

Fiziologii ar trebui să se gândească mai mult atunci 
când aşază „instinctul de conservare “ drept instinct cardi¬ 
nal al unei fiinţe organice. Viul tinde înainte de toate să 
dea curs forţei proprii: „conservarea 46 este doar una dintre 
consecinţele acestui fapt. - Atenţie la principiile teleologice 
superflue! Şi din această categorie face parte întregul con¬ 
cept de „instinct de conservare 44 . 

651 . 

Activitatea de bază şi cea mai originară din protoplasmă 
nu se poate deduce dintr-o voinţă de autoconservare, căci 
protoplasma absoarbe, într-un mod paradoxal, mai mult 
decât ar impune conservarea; şi, mai ales, ea nu „se con¬ 
servă 44 astfel, ci se descompune... Instinctul care domneşte 
aici trebuie să explice tocmai această voinţă-de-a-nu-se- 
conserva: „foamea 44 este deja o interpretare, conform unor 
organisme cu un grad inegal de complexitate (- foamea 
este o formă specializată şi târzie a instinctului, o expresie 
a diviziunii muncii, în slujba unui instinct superior ce 
domneşte aici). 


652 . 

Nu putem considera foamea drept primum mobile , după 
cum nici autoconservarea. Foamea gândită ca rezultat al 
subalimentării înseamnă: foamea ca rezultat al unei voinţe 

5 

de putere ce nu mai devine stăpână. Nu este vorba câtuşi 
de puţin despre o restabilire a unei pierderi, - abia târziu, 
ca urmare a diviziunii muncii, după ce voinţa de putere a 
învăţat să apuce cu totul alte căi pentru satisfacerea sa, 
nevoia de asimilare a organismului se reduce la foame, la 
nevoia de a reînlocui ceea ce s-a pierdut. 

653 . 

Sarcasm cu privire la falsul „ altruism “ al biologilor: 
reproducerea la amibe apare ca lepădare a balastului, ca 
pur avantaj. Eliminarea substanţelor inutilizabile. 

654 . 

Scindarea unei protoplasme în două survine atunci când 
puterea nu mai este suficientă pentru a controla substanţele 
asimilate; înmulţirea este rezultatul neputinţei. 

Acolo unde celulele masculine caută datorită foamei 
celulele feminine şi sunt înglobate în acestea, reproducerea 
este rezultatul unei foame. 


655 . 

Elementul mai slab se precipită în jurul celui mai pu¬ 
ternic datorită hranei deficitare; el vrea să se adăpostească, 
să devină pe cât posibil una cu acesta. Elementul mai 
puternic, dimpotrivă, îl respinge, el nu vrea să dispară în 
acest mod; mai degrabă, în cursul creşterii el se scindează 
în două şi în mai multe părţi. Cu cât este mai mare impul¬ 
sul spre unitate, cu atât mai mult putem conchide cu pri¬ 
vire la prezenţa aici a slăbiciunii; cu cât mai mare impulsul 
spre varietate, diferenţă, descompunere interioară, cu atât 
mai multă forţă. 

Instinctul de a te apropia - şi instinctul de a respinge 
ceva reprezintă liantul, atât în lumea anorganică, cât şi în 

A 

cea organică. întreaga separaţie este o prejudecată. 

Mai corect spus, voinţa de putere, în orice combinaţie 
de forţă, apărăndu-se faţă de ceea ce este mai puternic, 
năpustindu-se asupra a ceea ce este mai slab. N. B. Pro¬ 
cesele ca ,,fiinţe‘\ 

. 656 . 

Voinţa de putere se poate manifesta doar în prezenţa 
unor opoziţii; ea caută prin urmare ceea ce i se opune, - 
aceasta este tendinţa originară a protoplasmei atunci când 
îşi întinde pseudopodele şi pipăie în jur. Aproprierea şi 
încorporarea sunt mai ales o voinţă de a supune, o mode¬ 
lare, imprimare a formei proprii, transformare, până când, 
în cele din urmă, ceea ce a fost supus a trecut cu totul în 
sfera de putere a atacatorului, sporindu-1. - Dacă această 
încorporare eşuează, configuraţia se descompune; iar dua¬ 
litatea apare ca rezultat al voinţei de putere: pentru a nu 
pierde ceea ce s-a cucerit, voinţa de putere se scindează în 
două voinţe (după împrejurări, fără a abandona complet 
liantul propriu între cele două). 

„Foamea 44 este doar o adaptare mai redusă, după ce 
instinctul fundamental de putere a dobândit o formă mai 
spirituală. 


657 . 


Ce înseamnă „pasiv 44 ? - 

Ce înseamnă „activ 44 ? - 
„Nutriţie 44 

„Reproducere 44 - 


A fi frânat în mişcarea de 
asalt: deci o acţiune de îm- 
potrivire şi de reacţie, 
năzuind spre putere, 
este doar derivată; faptul ori¬ 
ginar este: a vrea să absorbi 
totul în sine. 

doar derivată; originar: acolo 
unde o voinţă nu este sufi- 

5 

cientă pentru a organiza tot 
ceea ce s-a asimilat, se actu¬ 
alizează o voinţă contrară ce 

9 

realizează desprinderea, un 
nou centru de organizare după 
o luptă cu voinţa originară. 

„Plăcere“ - ca sentiment al puterii (având 

ca premisă neplăcerea). 

658. 

1. Funcţiile organice retraduse în voinţa fundamen¬ 
tală, în voinţa de putere, - şi ramificate din ea. 

2. Voinţa de putere specializându-se ca voinţă de hrană, 
de posesie, de instrumente , de servitori (supuşi) şi stăpâni: 
corpul ca exemplu. - Voinţa mai puternică o dirijează pe 
cea mai slabă. Nu există nici o altă cauzalitate în afară de 
cea a voinţei de putere. Din punct de vedere mecanicist, 
neexplicată. 

3. Gândire, simţire, voinţă în tot ce este viu. Ce alt- 

' 5 1 5 

ceva este o plăcere decît o excitare a sentimentului de 
putere printr-o piedică (şi mai intens prin piedici şi împo¬ 
triviri ritmice) - astfel încît el se amplifică. Deci în orice 
plăcere durerea este inclusă. - Dacă plăcerea urmează să 
fie foarte mare, durerile trebuie să devină foarte lungi, iar 
tensiunea încordării extraordinară. 

4. Funcţiile spirituale. Voinţa de modelare, de a face 
asemenea cu sine etc. 


b) Omul 

659. 

Pe firul conducător al corpului. — Admiţând că ,,su- 
fietuV 1 a fost o idee atractivă şi enigmatică, la care filosofii, 
pe bună dreptate, au renunţat cu inima grea - poate că ceea 
ce ei învaţă acum să pună în schimb este mai atractiv şi 
mai enigmatic. Corpul uman, prin care întreg trecutul, cel 

mai îndepărtat şi cel mai apropiat, reînvie şi se reîntru¬ 
pează, prin care, din şi dincolo de care pare să curgă un 
fluviu imens şi imperceptibil: corpul este o idee mai tul¬ 
burătoare decît „sufletul 44 . în toate timpurile s-a crezut în 
corp, ca fiind bunul nostru cel mai intim, fiinţa noastră cea 
mai certă, pe scurt ego -ul nostru, mai degrabă decît în 
spirit ori în „suflet 44 (sau în „subiect 44 , cum se exprimă 
acum limbajul de şcoală în loc de suflet). Nimănui nu i-a 
dat vreodată prin minte să vadă în stomacul său un stomac 
străin, eventual unul divin: însă a concepe gândurile pro¬ 
prii ca fiind „inspirate 44 , evaluările proprii drept „insuflate 
de o divinitate 44 , instinctele proprii ca activitate sugestio¬ 
nată - pentru această pornire şi pentru acest gust al omului 
există mărturii din toate vârstele umanităţii. Chiar şi acum, 
mai ales printre artişti, poate fi întâlnit extrem de des un 
soi de uimire şi de afişare plină de admiraţie a deciziei 
luate atunci când sunt întrebaţi prin ce anume le-a reuşit 
cea mai bună aruncare şi din ce lumi le-a venit gândul 
creativ: ei au, în cazul unor atari întrebări, ceva de genul 
inocenţei şi o timiditate suavă neîndrăznind să spună „asta 
a venit de la mine, mâna mea a fost aceea care a aruncat 
zarul 44 . - Invers, acei filosofi şi indivizi religioşi care avu¬ 
seseră temeiul cel mai riguros în logica şi evlavia lor pen¬ 
tru a considera trupescul drept iluzie (şi anume ca o iluzie 
depăşită şi suprimată) n-au avut încotro şi au trebuit să 
recunoască faptul neplăcut potrivit căruia corpul era tot 
acolo: în această privinţă, mărturiile cele mai stranii pot fi 
întâlnite în parte la Pavel, în parte în filosofia Vedanta. Dar 
ce înseamnă până la urmă tăria credinţei? De aceea a putut 
fi ea întotdeauna o credinţă foarte neghioabă! - Aici tre¬ 
buie să reflectăm: - 

Şi în fine, dacă credinţa în corp este doar consecinţa 
unui raţionament: admiţând că ar fi vorba despre un 
raţionament fals, aşa cum susţin idealiştii, nu este oare un 

semn de întrebare faţă de credibilitatea însăşi a spiritului 
faptul că el este într-o asemenea măsură cauza unor ra¬ 
ţionamente false? Admiţând că divesitatea, şi spaţiul, şi 
timpul, şi mişcarea (şi tot ceea ce ar putea constitui premise 
ale unei credinţe în corporalitate) ar fi erori - ce neîn¬ 
credere ar trezi aceasta împotriva spiritului care ne-a îm¬ 
pins spre asemenea premise? Destul! Credinţa în corp este 
deocamdată totuşi o credinţă mai puternică decât credinţa 
în spirit; iar cel care vrea s-o submineze, tocmai astfel 
subminează cel mai temeinic şi credinţa în autoritatea spi¬ 
ritului! 


660 . 

Corpul ca o configuraţie a puterii 

Aristocraţia din corp, pluralitatea stăpânilor (lupta ce¬ 
lulelor şi a ţesuturilor). 

Sclavia şi diviziunea muncii: tipul superior posibil doar 
prin reducerea celui inferior la o funcţie. 

Plăcere şi durere, nici o opoziţie. Sentimentul puterii. 

„Nutriţia 44 doar o consecinţă a asimilării neostoite, a 
voinţei de putere. 

„Reproducerea 4 *, descompunerea apărând ca urmare a 
incapacităţii celulelor dominante de a organiza ceea ce s-a 
asimilat. 

Forţa modelatoare este cea care vrea să aibă per¬ 
manent „materie 44 nouă disponibilă (mai multă „forţă 44 ). 
Piesa cea mai ingenioasă a dezvoltării unui organism din- 
tr-un ou. 

„Concepţie mecanicistă 44 : nu acceptă decît cantităţi: însă 
forţa rezidă în calitate. Mecanicismul poate, prin urmare, 
doar să descrie procesele, nu să le explice. 

„Scopul 44 . A pomi de la „sagacitatea 44 plantelor. 

Conceptul de „perfecţionare 44 : nu doar o complexitate 
mai mare, ci şi o putere mai mare (- nu e nevoie să fie 
doar şi o masă mai mare -). 

Consecinţă privind evoluţia umanităţii: perfecţionarea 
constă în a da naştere indivizilor celor mai puternici, în al 
căror instrument va fi transformată masa cea mai largă (şi 
anume ca instrumentul cel mai inteligent şi mai dinamic). 

661 . 

De ce este legată orice activitate , chiar şi aceea a unui 
simţ, de plăcere? Pentru că anterior exista o piedică, o 
presiune? Sau mai degrabă pentru că orice faptă este o 
victorie, o înstăpânire, şi oferă o accentuare a sentimentu¬ 
lui de putere? - Plăcerea în gândire. - Până la urmă nu 
este doar sentimentul puterii, ci plăcerea de a crea şi de 
cele create: căci orice activitate ne apare în conştiinţă drept 
conştiinţa unei „opere 44 . 


662 . 

A crea - ca alegere şi în-faptuire a ceea ce a fost ales. 
(Aceasta este esenţialul în cazul oricărui act de voinţă.) 

663 . 

Orice eveniment întemeiat pe intenţii poate fi redus la 
intenţia de creştere a puterii. 

664 . 

Atunci când întreprindem ceva apare un sentiment de 
forţă, adesea deja anterior faptei, o dată cu reprezentarea a 
ceea ce urmează să întreprindem (ca şi în cazul zăririi unui 
duşman, a unui obstacol cu care credem că ne putem mă¬ 
sura): însoţindu-ne întotdeauna. Noi credem instinctiv că 

acest sentiment de forţă ar fi cauză a acţiunii, că el ar fi 
însăşi „forţa 44 . Credinţa noastră în cauzalitate este credinţa 
în forţă şi în efectul ei; o transpunere a trăirii noastre; în 

cursul căreia noi indentificăm forţa cu sentimentul forţei. 

« ’ » 

- Insă nicăieri forţa nu mişcă lucrurile; forţa resimţită „nu 
pune muşchii în mişcare 44 . „Despre un asemenea proces 
noi nu avem nici o reprezentare, nici o experienţă 44 . - „Noi 
sesizăm necesitatea unei mişcări tot atât de puţin ca şi 
forţa ca factor dinamic. 44 Forţa trebuie să fie factorul con- 
strângător! „Noi sesizăm doar că unul urmează altuia,- noi 
nu sesizăm nici constrângerea, nici caracterul arbitrar al 
faptului că unul urmează celuilalt. 44 Cauzalitatea se obţine 
abia o dată cu introducerea prin gândire a constrângerii în 
procesul succesiunii. Astfel apare o anumită „conceptua¬ 
lizare 44 , cu alte cuvinte noi ne-am umanizat procesul, l-am 
făcut „mai cunoscut 44 : faptul cunoscut înseamnă faptul 
cunoscut prin obişnuinţă al constrângerii exercitate de om 
asociată cu sentimentul de forţă. 

665. 

Am intenţia să-mi întind braţul; presupunând că ştiu 
despre fiziologia corpului uman şi despre legile mecanice 
ale mişcării sale tot atât de puţin ca şi un om din popor, 
există ceva mai vag, mai palid, mai incert decît această 
intenţie în raport cu ceea ce urmează? Şi, admiţând că aş 
fi mecanicistul cel mai pătrunzător şi special instruit în 
privinţa formulelor care se aplică aici, n-aş fi cu nimic 
mai apt sau mai inapt când îmi întind braţul. „Voinţa 44 şi 
„fapta 44 noastră îşi sunt străine în acest caz: precum în 
imperii diferite. Pe de altă parte: Napoleon înfăptuieşte 
planul unei campanii - ce înseamnă acest lucru? Aici este 
ştiut tot ceea ce aparţine înfăptuirii planului, pentru că totul 
trebuie poruncit: dar şi aici se presupune existenţa subal- 

ternilor care interpretează universalul, îl adaptează nece¬ 
sităţii de moment, gradului de forţă etc. 

666 . 

Dintotdeauna noi am aşezat valoarea unei acţiuni, a unui 
caracter, a unei existenţe în intenţia , în scopul pentru care 
s-a făptuit, s-a acţionat, s-a trăit: această idiosincrasie stră¬ 
veche a gustului capătă în sfârşit o turnură periculoasă - 
admiţând cu alte cuvinte că absenţa intenţiei şi a scopului 
realului ajunge tot mai mult în prim-planul conştiinţei. Astfel 
pare a se pregăti o devalorizare generală: „nimic nu are 
sens“, - această sentinţă melancolică înseamnă „orice sens 
rezidă în intenţie şi, admiţând că intenţia lipseşte cu 
desăvârşire, lipseşte cu desăvârşire şi sensul 44 . Conform 
acelei evaluări, erai constrâns să transferi valoarea vieţii 
asupra unei „vieţi după moarte 44 , sau asupra evoluţiei pro¬ 
gresive a ideilor, sau a umanităţii, sau a poporului, sau 
dincolo de oameni; dar astfel se ajungea la un progressus 
in infinitum al scopurilor; era nevoie în cele din urmă să-ţi 
stabileşti un loc în „procesul lumii 44 (cu perspectiva disde- 
monistă, poate, că ar fi vorba despre un proces spre nimic). 

In raport cu aceasta „ scopul “ are nevoie de o critică 
mai riguroasă: trebuie să înţelegem că o acţiune nu este 
niciodată determinată cauzal de un scop; că scop şi mijloc 
sunt interpretări prin care anumite puncte ale unui eveni¬ 
ment sunt subliniate şi reliefate pe seama altora, şi anume 
a celor mai multe; că, de fiecare dată când se face ceva cu 
un anumit scop, se ajunge la ceva fundamental diferit, la 
altceva; că în raport cu orice acţiune orientată spre un scop 
se întâmplă ca şi cu pretinsa finalitate a căldurii pe care o 
emană soarele: o masă enormă se risipeşte; o parte insig¬ 
nifiantă are „scop 44 , „sens 44 -; că un „scop 44 împreună cu 
„mijloacele 44 sale este o iscălitură extrem de vagă, care în 

calitate de dispoziţie, de „ voinţă poate, ce-i drept, co¬ 
manda, însă presupune un sistem de instrumente docile şi 
adaptate care pun în locul nedeterminatului nişte mărimi 
stabile (cu alte cuvinte, noi imaginăm un sistem de inte¬ 
lecte mai inteligente , dar mai restrânse, ce instituie scopuri 
şi mijloace, pentru a-i putea atribui singurului „scop 44 cunos¬ 
cut de noi rolul de „cauză a unei acţiuni 44 , fapt pentru care 
noi nu avem propriu-zis nici un drept: ar însemna ca, pen¬ 
tru a rezolva o problemă, să proiectăm soluţia acesteia 
într-o lume inaccesibilă observaţiei noastre 

In fond, de ce nu ar putea fi „un scop 44 un fenomen 
secundar în şirul forţelor ce determină schimbări şi care 
dau naştere acţiunii îndreptate spre un scop - o palidă 
imagine-simbol anticipată în conştiinţă, ce ne serveşte ori¬ 
entării în sfera celor ce se-ntâmplă, drept un simptom al 
acestora, iar nu drept cauză a lor? - Dar astfel noi am 
supus criticii voinţa însăşi: nu este oare o iluzie să iei 
drept cauză ceea ce apare în conştiinţă ca act de voinţă? 
Oare nu sunt toate fenomenele de conştiinţă doar feno¬ 
mene finale, verigi ultime ale unui lanţ, dar condiţionân- 
du-se aparent în succesiunea lor din cadrul unei suprafeţe 
a conştiinţei? Aceasta ar putea fi o iluzie. - 

667 . 

Ştiinţa nu se întreabă ce anume ne împinge să vrem: 
ea contestă, mai degrabă, faptul că s-a vrut propriu-zis, 
afirmând că a avut loc ceva cu totul diferit - pe scurt, că 
credinţa în „voinţă 44 şi „scop 44 ar fi o iluzie. Ea nu se în¬ 
treabă cu privire la motivele acţiunii, ca şi când acestea ar 
fi fost în conştiinţă anterior acţiunii: ci ea descompune mai 
întâi acţiunea într-o grupă mecanică de fenomene căutând 
preistoria acestei mişcări mecanice - dar nu în sensibili¬ 
tate, percepere, gândire. De aceea ea nu poate oferi nicio- 

dată explicaţia: percepţia este tocmai materialul ei ce tre¬ 
buie explicat. Problema ei este tocmai a explica lumea 
fără a apela la percepţii în calitate de cauze: căci aceasta 
ar însemna a pune drept cauză a percepţiilor percepţiile 
însele. Sarcina ei este pur şi simplu nesoluţionată. 

Deci: fie nici o voinţă - ipoteza ştiinţei -, fie o voinţă 
liberă. Ultima presupunere, sentimentul dominant de care 
nu ne putem desprinde, chiar dacă ipoteza ar fi de¬ 
monstrată. 

Credinţa populară în cauză şi efect este construită pe 
presupoziţia că voinţa liberă ar fi cauza oricărei acţiuni: 
abia prin acest fapt avem noi sentimentul cauzalităţii. Deci 
în aceasta constă de asemenea sentimentul că orice cauză 
nu este efect, ci întotdeauna mai întâi cauză - dacă voinţa 
este cauza. „Actele noastre de voinţă nu sunt necesare" - 
iată ce rezidă în conceptul „voinţă 44 . Necesar este efectul 
ulterior cauzei - astfel simţim noi. Faptul că şi voinţa 
noastră este în fiecare caz un „trebuie 44 este o ipoteză. 

668 . 

„A vrea 44 nu înseamnă „a râvni 44 , a năzui, a pretinde: de 
acestea se distinge prin afectul comandei. 

Nu există un „a vrea 44 , ci doar un a vrea ceva: nu 
trebuie să eliminăm ţelul din stare - aşa cum fac teore¬ 
ticienii cunoaşterii. „A vrea 44 , aşa cum înţeleg ei aceasta, 
apare tot atât de puţin ca şi „a gândi 44 : este o ficţiune pură. 

Faptul că ceva este poruncit aparţine actului de voinţă 
(- prin aceasta, fireşte, nu se spune că voinţa este „efec¬ 
tuată 44 ). 

Acea stare de tensiune generală, în virtutea căreia o 
forţă tinde să se declanşeze, nu este un „a vrea 44 . 

669 . 

„Neplăcere 44 şi „plăcere 44 sunt mijloacele cele mai 
prosteşti de exprimare a judecăţilor din câte pot fi gândite: 
prin aceasta nu se spune, fireşte, că judecăţile care sunt 
formulate astfel aici ar fi prosteşti. O renunţare la orice 
întemeiere şi caracter logic, un Da sau Nu în reducţia la o 
voinţă pasionată de a avea sau la o respingere, o abreviere 
imperativă a cărei utilitate este evidentă: iată ce înseamnă 
plăcere şi neplăcere. Originea lor se află în sfera centrală 
a intelectului; premisa lor este o percepţie, o ordonare, o 
subsumare, o recalculare, o deducţie infinit accelerată: 
plăcere şi neplăcere sunt întotdeauna fenomene finale, iar 
nu „cauze 44 . 

Decizia privind ce anume provoacă neplăcerea şi plă¬ 
cerea depinde de gradul puterii: acelaşi lucru care în per¬ 
spectiva unui cuantum redus de putere apare ca pericol şi 
somare la o apărare cât se poate de rapidă, poate avea 
drept consecinţă, în cazul unei conştiinţe înzestrate cu o 
vigoare mai mare a puterii, o excitaţie voluptoasă, un sen¬ 
timent de plăcere. 

Toate sentimentele de plăcere şi neplăcere presupun 
deja o evaluare conform utilităţii şi a nocivităţii de ansam¬ 
blu: deci o sferă în care are loc faptul de a vrea un ţel (o 
stare) şi alegerea mijloacelor necesare. Plăcere şi neplăcere 
nu sunt niciodată „stări de fapt originare 44 . 

Sentimentele de plăcere şi neplăcere sunt reacţii ale 
voinţei (afecte) în care centrul intelectual determină valoarea 
anumitor schimbări apărute ca valoare de ansamblu, cât şi 
ca preludiu al unor acţiuni contrare. 

670 . 

Credinţa în „ afecte “. - Afectele sunt o construcţie a 
intelectului, o inventare a unor cauze ce nu există. Toate 

senzaţiile corporale comune pe care nu le înţelegem sunt 
interpretate intelectual, cu alte cuvinte căutăm un temei în 
persoane, trăiri etc., pentru a ne simţi aşa sau aşa. Deci 
ceva dăunător, periculos, străin este pus ca şi când el ar fi 
cauza indispoziţiei noastre; de fapt, el este căutat şi asociat 
indispoziţiei pentru ca starea noastră să poată fi gândită. 
- Afluxuri frecvente de sânge în creier, însoţite de senzaţia 
de sufocare, sunt interpretate ca „furie 44 : persoanele şi pro¬ 
blemele care ne înfurie declanşează starea fiziologică. - 
Ulterior, în cursul unei lungi obişnuinţe, anumite procese 
şi senzaţii comune se asociază atât de regulat, încât obser¬ 
varea anumitor procese produce acea stare a senzaţiei co¬ 
mune determinând în special staza sangvină, secreţia se¬ 
minală etc: deci prin vecinătate. Atunci noi spunem „afectul 
este trezit 44 . 

In „plăcere 44 şi „neplăcere 44 se ascund deja judecăţi: 
stimulii sunt clasificaţi după cum sunt favorabili sau nu 
sentimentului puterii. 

Credinţa în actul de voinţă. Este o credinţă în minuni 

9 9 9 

aceea de a pune un gând drept cauză a unei mişcări meca¬ 
nice. Rigurozitatea ştiinţei pretinde ca, după ce noi ne-am 
făcut lumea inteligibilă prin imagini, să ne facem inteligi¬ 
bile şi afectele, dorinţele, vrerile etc., cu alte cuvinte să le 
contestăm şi să le tratăm ca erori ale intelectului. 

671 . 

Constrângere sau libertate a voinţei? - Nu există 
,,voinţă": aceasta este doar o concepţie simplificatoare a 
intelectului, ca şi „materia 44 . 

Toate acţiunile trebuie să fie pregătite mai întâi meca¬ 
nic, în ceea ce priveşte posibilitatea lor, înainte ca ele să 
fie vrute. Sau: „ scopul “ apare în creier de cele mai multe 
ori abia atunci când totul este pregătit pentru îndeplinirea 
sa. Scopul, un stimul „intern 44 - nimic mai mult. 

672 . 

Preistoria proximă a unei acţiuni se raportează la 
aceasta, dar anterior există o preistorie ce trimite cu mult 
dincolo de ea: acţiunea concretă este deopotrivă un ele¬ 
ment component al unui fapt ulterior mult mai vast. Pro¬ 
cesele mai scurte şi cele mai lungi nu sunt separate - 

673 . 

Teoria întâmplării. Sufletul, o fiinţă selectivă şi care se 
întreţine singură, dăinuind extrem de inteligent şi de crea¬ 
tiv (această forţă creativă neglijată de obicei! Concepută 
doar ca ,,pasivă “). 

Eu am recunoscut forţa activă , factorul creativ în do¬ 
meniul accidentalului: - întâmplarea însăşi este doar întâl¬ 
nirea impulsurilor creative. 

674 . 

A 

In diversitatea extraordinară a celor ce se petrec în 
interiorul unui organism, partea ce ne devine conştientă 
este un simplu mijloc: iar fărâma de „virtute 44 , „altruism 44 
şi alte ficţiuni asemănătoare sunt deconspirate într-un mod 
absolut radical de restul procesului de ansamblu. Am face 
bine să ne studiem organismul lăsându-1 în imoralitatea sa 
deplină. 

Funcţiile animalice sunt, în fond, principial, din mi¬ 
lioane de perspective, mai importante decât toate stările 
frumoase şi sublimităţile conştiinţei: cele din urmă sunt un 
surplus, în măsura în care ele nu trebuie să fie instrumente 
pentru acele funcţii animalice. întreaga viaţă conştientă, 
spiritul împreună cu sufletul, împreună cu inima, împreună 
cu bunătatea, cu virtutea: în slujba cui lucrează ea? Pentru 
desăvârşirea cât mai mare a mijloacelor (a mijloacelor de 



Principiul unei noi instituiri a valorilor 


429 


nutriţie, de creştere) funcţiilor de bază animalice; mai ales 
a mijloacelor de creştere a vieţii. 

Există infinit mai multe în ceea ce s-a numit „corp“ şi 
„came“: restul este un accesoriu nesemnificativ. Sarcina de 
a ţese în continuare întreaga urzeală a vieţii, şi anume 
astfel încât firul să devină din ce în ce mai puternic - iată 
sarcina. 

A 

Insă, ia te uită cum inima, sufletul, virtutea, spiritul 
conspiră anume pentru a răsturna această sarcină: ca şi 
când ele ar fi ţelurile!... Degenerarea vieţii este determi¬ 
nată în esenţă prin capacitatea extraordinară de a greşi a 
conştiinţei: aceasta este cel mai puţin ţinută în frâu de 
instincte, eşuând de aceea în modul cel mai persistent şi 
cel mai profund. 

A cântări dacă existenţa are valoare pornind de la sen¬ 
timentele plăcute sau neplăcute ale acestei conştiinţe: se 
poate gândi oare o desfrânare mai mare a vanităţii? Con¬ 
ştiinţa e doar un mijloc: - iar sentimentele plăcute sau 
neplăcute sunt şi ele numai mijloace! 

După ce se măsoară în mod obiectiv valoarea? Numai 
după cuantumul de putere sporită şi organizată. 

675 . 

Valoarea oricărei evaluări. - Cerinţa mea este ca ac - 
tantul să fie reintrodus în act după ce el a fost eliminat 
conceptual din acesta lăsând astfel actul gol; ca faptul de 
a face ceva, „ţelul", „intenţia", „scopul" să fie reintroduse 
în act după ce ele au fost eliminate artificial de aici golin- 
du-se astfel actul. 

Toate „scopurile", „ţelurile", „sensurile" sunt doar 
forme de exprimare şi metamorfoze ale unei singure voinţe 
inerente întregului real: ale voinţei de putere. A avea scopuri, 
ţeluri, intenţii, a vrea în general este tot atât cât a vrea să 

devii mai puternic, a vrea să creşti - voind, în plus, şi 
mijloacele aferente. 

Instinctul cel mai general şi mai adânc al oricărei acţiuni 
şi al oricărui act de voinţă a rămas tocmai cel mai necu¬ 
noscut şi mai ascuns, întrucât in praxi noi îi urmăm întot¬ 
deauna porunca, întrucât noi suntem însăşi această po¬ 
runcă... 

Toate evaluările sunt doar consecinţe şi perspective 
mai restrânse în slujba acestei unice voinţe; evaluarea însăşi 
este doar această voinţă de putere. 

O critică a fiinţei pornind de la una dintre aceste valori 
este ceva absurd şi eronat. Chiar admiţând că astfel se 
iniţiază un proces de declin, şi el stă în slujba acestei voinţe. 

A evalua însăşi fiinţa! Dar chiar evaluarea continuă să 
fie această fiinţă! - şi în timp ce spunem Nu, noi facem în 
continuare ceea ce suntem. 

Trebuie să înţelegem absurditatea acestei gestici judi¬ 
ciare în faţa existenţei: iar apoi să căutăm a ghici ce anume 
se petrece de fapt aici. Este simptomatic. 

676 . 

Despre originea evaluărilor noastre 

Ne putem explica din punct de vedere spaţial corpul 
propriu şi astfel obţinem despre el o aceeaşi reprezentare 
ca şi despre sistemul astral, iar diferenţa dintre organic şi 
anorganic devine insesizabilă. Odinioară mişcările stelelor 
erau explicate ca acţiuni ale unor fiinţe înzestrate cu o 
conştiinţă a scopurilor: nu mai avem de mult nevoie de 
asta, aşa după cum nici în privinţa mişcării corpului şi a 
transformării de sine nu se mai crede de mult că ne-am 
putea limita doar la conştiinţa ce instituie scopuri. Marea 
majoritate a mişcărilor nu are absolut nimic de-a face cu 
conştiinţa: şi nici cu senzaţia. Senzaţiile şi gândurile sunt 



Principiul unei noi instituiri a valorilor 


431 


ceva extrem de infim şi de rar în raport cu procesele ne¬ 
numărate din fiecare moment. 

Pe de altă parte, observăm că în procesul cel mai neîn¬ 
semnat domneşte o finalitate pentru care ştiinţa noastră cea 
mai înaltă nu este pregătită: o prevedere, o selecţie, o 
conexare, o restabilire etc. Pe scurt, observăm o activitate 
ce s-ar putea atribui unui intelect infinit mai înalt şi mai 
cuprinzător decît acela care ne este nouă conştient. învăţăm 
să gândim mai moderat despre tot ceea ce este conştient; 
ne dezobişnuim să ne mai facem răspunzători pentru şinele 
nostru, întrucît noi , ca fiinţe conştiente care instituie scopuri, 
suntem doar partea cea mai mică a acestuia. Dintre ne¬ 
număratele influenţe din fiecare moment, de pildă aer, elec¬ 
tricitate etc., nu simţim aproape nimic: ar putea să existe 
destule forţe care, deşi nu ajung niciodată să devină senzaţie, 
ne influenţează permanent. Plăcere şi durere sunt feno¬ 
mene cu totul rare şi inconsistente în raport cu stimulii 
nenumăraţi pe care îi exercită o celulă, un organ asupra 
unei alte celule, a unui alt organ. 

Este faza modestiei conştiinţei. în cele din urmă înţe¬ 
legem însuşi eul conştient doar ca pe un instrument în 
slujba acelui intelect superior şi mai cuprinzător: iar aici 
ne putem întreba dacă nu cumva orice act conştient de 
voinţă, orice scopuri conştiente , orice evaluări sunt doar 
mijloace prin care urmează a fi atins ceva esenţial diferit 
faţă de ceea ce pare a se urmări în cadrul conştiinţei. 
Noi credem că e vorba despre plăcerea şi neplăcerea noas¬ 
tră -însă plăcerea şi neplăcerea ar putea fi doar mij¬ 

loace cu ajutorul cărora noi ar trebui să realizăm ceva ce 

se află în afara conştiinţei noastre-Trebuie să se arate 

cât de mult rămâne la suprafaţă tot ceea ce este conştient: 
în ce măsură acţiunea e diferită de imaginea acţiunii; cât 
de puţin se ştie despre ceea ce premerge acţiunii; cât de 
fantastice sunt sentimentele nostre legate de „libertatea 

voinţei 44 , „cauză şi efect 44 ; în ce măsură gândurile, imagi¬ 
nile şi cuvintele sunt doar semne ale gândurilor: caracterul 
insondabil al oricărei acţiuni: superficialitatea oricărei laude 
şi reproş; în ce mod esenţial mediul în care trăim conştient 
este invenţie şi imaginaţie ; în ce măsură, prin toate cuvin¬ 
tele nostre noi vorbim doar despre fantasme (inclusiv afec¬ 
tele) şi cum coeziunea umanităţii se sprijină pe o transmi¬ 
tere şi pe o îmbogăţire permanentă a acestor fantasme: în 
timp ce în străfunduri adevărata legătură (prin reprodu¬ 
cere) îşi urmează calea necunoscută. Transformă oare 
într-adevăr oamenii această credinţă în fantasmele comune? 
Sau însăşi întreaga sferă a ideilor şi a evaluărilor este doar 
o expresie a unor transformări necunoscute? Există oare 
într-adevăr voinţă, scopuri, gânduri, valori? Oare întreaga 
viaţă conştientă este doar o imagine în oglindă? Şi chiar 
atunci când evaluarea pare să determine un om, în fond 
se-ntâmplă cu totul altceva! Pe scurt: admiţând că am reuşi 
să explicăm teleologicul din acţiunea naturii fără presu¬ 
poziţia unui eu care instituie scopuri: n-ar fi posibil în cele 
din urmă ca şi propria noastră instituire de scopuri, voinţa 
noastră etc. să fie doar un limbaj simbolic pentru ceva 
esenţial diferit, adică pentru ceva lipsit de voinţă şi incon¬ 
ştient?, doar aparenţa cea mai subtilă a acelei finalităţi 
naturale a organicului, însă nimic diferit de ea? 

Şi formulat pe scurt: în cazul întregii evoluţii a spiri¬ 
tului este vorba poate de corp : este istoria ce devine pal¬ 
pabilă a faptului că un corp superior se formează. Orga¬ 
nicul accede la trepte şi mai înalte. Nesaţul nostru în ceea 
ce priveşte cunoaşterea naturii este doar un mijloc prin 
care corpul vrea să se perfecţioneze. Sau mai degrabă: sunt 
făcute sute de mii de experienţe pentru a transforma 
alimentaţia, forma de locuire, modul de viaţă al corpului: 
conştiinţa şi evaluările proprii ei, toate formele de plăcere 
şi neplăcere sunt indicii ale acestor modificări şi experienţe. 

în cele din urmă nu este vorba câtuşi de puţin de om; el 
urmează să fie depăşit. 


677 . 

în ce măsură interpretările lumii sunt simptome ale 
unui impuls dominant. 

Modul artistic de a privi lumea: a te aşeza înaintea 

A 

vieţii. Insă aici lipsesc analiza contemplaţiei estetice, 
reducţia sa la cruzime, la sentimentul de siguranţă, de a fi 
judecător, de a sta deoparte etc. Trebuie să luăm artistul 
însuşi: şi psihologia acestuia (critica impulsului ludic ca 
declanşare de forţă, plăcere faţă de schimbare, faţă de 
impresiile sufletului propriu în mediul străin, egoismul 
absolut al artistului etc.). Ce impulsuri sublimează el! 

Modul ştiinţific de a privi lumea: critica nevoii psiho¬ 
logice de ştiinţă. Voinţa de a face inteligibil; voinţa de a 
face practic, util, limpede -: gradul caracterului antiestetic. 
Valoare, doar pentru ceea ce poate fi numărat şi calculat, 
în ce măsură o specie comună de om vrea să ajungă astfel 
la supremaţie. îngrozitor, dacă însăşi istoria va fi asimilată 
în acest mod - imperiul celui superior, al celui care judecă. 
Ce impulsuri sublimează el! 

Modul religios de a privi lumea: critica omului reli¬ 
gios. Nu neapărat omul moral, ci omul entuziasmelor pu¬ 
ternice şi al depresiunilor adânci, cel care le interpretează 
pe primele cu recunoştinţă ori suspiciune şi nu le deduce 
din el însuşi (- nici pe cele din urmă -). Esenţial, omul 
care se simte „neliber“, care îşi sublimează stările proprii, 
instinctele de supunere. 

Modul moral de a privi lumea: sentimentele legate de 
ierarhia socială sunt ipostaziate la scara universului: carac¬ 
terul imuabil, legea, clasificarea şi coordonarea, fiind 
preţuite cel mai mult, sunt căutate şi la nivelul cel mai 
înalt, - deasupra universului, sau în spatele universului. 




434 


Voinţa de putere 


Ceea ce este comun: impulsurile dominante vor să fie 
privite şi ca instanţe valorice supreme , ba chiar ca forţe 
creative şi guvernante. Este de la sine înţeles că aceste 
impulsuri se duşmănesc ori se supun reciproc (se împletesc, 
de asemenea, şi sintetic sau alternează la conducere). An¬ 
tagonismul lor profund este însă atât de mare, încât, acolo 
unde ele toate vor să fie satisfăcute, poate fi gândit un om 
de o profundă mediocritate. 

678 . 

Oare originea aşa-ziselor noastre „cunoştinţe 44 nu tre¬ 
buie căutată şi ea în evaluările mai vechi ce sunt atât de 
temeinic încorporate încât fac parte din fondul nostru in¬ 
terior? Astfel încât, de fapt, doar nevoile mai noi intră în 
conflict cu rezultatul nevoilor celor mai vechi. 

Lumea privită, percepută, interpretată aşa şi aşa, pen¬ 
tru ca viaţa organică să se conserve prin această perspec¬ 
tivă a interpretării. Omul nu este doar un individ, ci totali¬ 
tatea organicului ce vieţuieşte în continuare pe o anumită 
linie. Faptul că el se menţine demonstrează că un gen de 
interpretare (chiar dacă mereu completată) s-a menţinut de 
asemenea, că sistemul interpretării nu s-a schimbat. 
„Adaptare 44 . 

„Insatisfacţia 44 noastră, „idealul 44 nostru etc. sunt poate 
consecinţa acestui mod de interpretare încorporat, a punctu¬ 
lui nostru de vedere perspectival: poate că astfel viaţa or¬ 
ganică dispare în cele din urmă - aşa după cum, pentru 
organisme, specializarea funcţiilor conduce, deopotrivă, la 
o degenerare şi slăbire a părţilor, iar în cele din urmă la 
moartea întregului. Dispariţia vieţii organice, inclusiv a 
formei sale celei mai înalte, trebuie concepută aidoma 
dispariţiei individului. 

679 . 

Individuaţia , apreciată din punctul de vedere al teoriei 
filogenezei, arată scindarea permanentă a lui Unu în Doi şi 
dispariţia tot atât de constantă a indivizilor în avantajul 
câtorva indivizi care continuă dezvoltarea: masa imensă 
dispare de fiecare dată („corpul 44 ). 

Fenomenul fundamental: indivizi nenumăraţi sacrificaţi 
pentru câţiva: drept înlesnire a acestora. - Nu trebuie să 
ne lăsăm înşelaţi: exact aşa se-ntâmplă cu popoarele şi cu 
rasele: ele formează „corpul 44 necesar zămislirii câtorva 
indivizi valoroşi care continuă marele proces. 

680 . 

A 

împotriva teoriei potrivit căreia individul particular 
urmăreşte avantajul genului, a descendenţei sale, în ciuda 
avantajului propriu: aceasta este doar o aparenţă. 

Importanţa extraordinară cu care tratează individul 
instinctul sexual nu este o consecinţă a importanţei aces¬ 
tuia pentru gen, ci procreaţia este izbânda veritabilă a in¬ 
dividului şi interesul său major, prin urmare expresia cea 
mai înaltă a puterii sale (fireşte, apreciat nu de perspectiva 
conştiinţei, ci a centrului întregii individuaţii). 

681 . 

Erori fundamentale ale biologilor de până acum: nu 
este vorba despre gen, ci despre indivizii cu influenţă 
majoră. (Cei mulţi sunt doar instrumente.) 

Viaţa nu este adaptare a condiţiilor interne la cele 
externe, ci voinţa de putere, care, din interior, îşi supune şi 
incorporează tot mai mult „exterior 44 . 

Aceşti biologi continuă evaluarea morală („valoarea 
superioară în sine a altruismului 44 , ostilitatea faţă de setea 

de putere, faţă de război, de inutilitate, de ierarhia şi ordin¬ 
ea de castă). 


682 . 

Deprecierii morale a ego- ului i se asociază în ştiinţa 
naturii o supraestimare a genului. Insă genul este ceva tot 
atât de iluzoriu ca şi ego- ul: s-a făcut o falsă distincţie. 
Ego- ul este'mult mai mult decât o simplă unitate în 
înlănţuirea membrilor; el este de-a dreptul acest lanţ: iar 
genul este o simplă abstracţie din pluralitatea acestor lanţuri 
şi a asemănării lor parţiale. Faptul că - aşa cum s-a afirmat 
adeseori - individul este sacrificat în numele genului, nu 
constituie deloc o stare de fapt, ci mai degrabă doar mo¬ 
delul unei interpretări eronate. 

683 . 

Formula superstiţiei „progres (i la un celebru fiziolog 
al activităţii cerebrale: 

,,L’animal ne fait jamais de progres comme espece. 
L’homme seul fait de progres comme espece.“ 

Nu: - 


684 . 

Anti-Darwin. - Domesticirea omului: ce valoare de¬ 
finitivă poate ea să aibă? sau domesticirea are oare în ge¬ 
nere o valoare definitivă? - Există motive pentru a con¬ 
testa acest din urmă fapt. 

Şcoala lui Darwin face într-adevăr mari eforturi ca să 
ne convingă de contrariu: ea pretinde că efectul domes¬ 
ticirii poate deveni profund, ba chiar fundamental. Deo¬ 
camdată noi rămânem la vechea poziţie: nimic altceva nu 
s-a demonstrat până acum decât un efect cu totul superfi- 

cial al domesticirii - sau, eventual, degenerescenţa. Şi tot 
ceea ce scapă mâinii şi disciplinării umane se reîntoarce 
imediat la starea sa naturală. Tipul rămâne constant: „dena- 
turer la nature“ nu se poate. 

Se ia ca argument decisiv lupta pentru existenţă, 
moartea fiinţelor debile şi supravieţuirea celor mai robuste 
şi mai înzestrate: prin urmare se imaginează o creştere 
permanentă a perfecţiunii în cazul fiinţelor Noi însă, dim¬ 
potrivă, ne-am convins de faptul că în lupta pentru viaţă 
întâmplarea serveşte celor slabi tot atât de mult ca şi celor 
puternici; că şiretenia suplineşte adeseori cu succes forţa; 
că fecunditatea genurilor se află într-un raport straniu cu 
şansele de distrugere... 

Selecţiei naturale i se atribuie de asemenea metamor- 

9 

foze îndelungate şi nelimitate: vrem să credem că orice 
avantaj se moşteneşte şi că în generaţiile următoare el se 
exprimă din ce în ce mai pregnant (în timp ce ereditatea 
este de fapt atât de capricioasă...); sunt luate în conside¬ 
rare adaptările fericite ale anumitor fiinţe la condiţii de 
viaţă cu totul speciale, afirmându-se că aceste adaptări s-ar 
obţine datorită influenţei mediului. 

Insă nicăieri (absolut nicăieri) nu se descoperă exem¬ 
ple pentru selecţia inconştientă. Indivizii cei mai disparaţi 
se unesc, extremele se amestecă cu masa. Fiecare încearcă 
din răsputeri să-şi menţină tipul propriu; fiinţe înzestrate 
cu un aspect exterior menit să le protejeze împotriva anu¬ 
mitor pericole nu-şi pierd acest aspect atunci când ajung să 
trăiască fără pericol... Atunci când ele populează locuri în 
care haina încetează să le mai ascundă, ele nu se apropie 
în nici un caz de mediu. 


Selecţia exemplarelor celor mai frumoase a fost exa¬ 
gerată într-un mod care depăşeşte cu mult instinctul de 
frumos propriu rasei noastre! De fapt, frumuseţea maximă 
se asociază cu creaturile cele mai degenerate, măreţia cu 

insignifiantul. Aproape mereu se observă cum masculii şi 
femelele profită de orice întâlnire întâmplătoare arătându-se 
cu totul neselectivi. - Modificare datorită climei şi a 
alimentaţiei: - însă, în fond, independentă. 

Nu există forme intermediare. — 

Se afirmă evoluţia ascendentă a organismelor. Lipseşte 
orice fundament. Fiecare tip îşi are limita sa: dincolo de 
aceasta nu există evoluţii. Până acolo regularitate absolută. 

* 

Concepţia mea de ansamblu. — Principiul întâi: omul 
ca gen nu se află în progres. Tipuri superioare pot fi atinse, 
însă ele nu se menţin. Nivelul genului nu se ridică. 

Principiul al doilea: omul ca gen nu reprezintă un 
progres în raport cu vreun alt animal. întregul regn animal 
şi vegetal nu se dezvoltă de la inferior la superior... Ci 
totul simultan, şi de-a valma, şi unul peste altul şi unul 
împotriva celuilalt. Formele cele mai bogate şi mai com¬ 
plexe - căci termenul „tip superior 44 nu spune mai mult - 
dispar cu uşurinţă: doar cele inferioare păstrează un ca¬ 
racter nepieritor aparent. Cele dintâi sunt atinse rar şi se 
menţin cu greu deasupra: cele din urmă au de partea lor o 
fecunditate compromiţătoare. - Şi în cadrul umanităţii, 
tipurile superioare, cazurile fericite de evoluţie, înconju¬ 
rate când de un mediu favorabil când de unul nefavorabil, 
dispar nespus de uşor. Ele sunt expuse oricărei forme de 
decadence\ ele sunt extreme şi astfel deja aproape deca- 
dents... Durata scurtă a frumuseţii, a geniului, a unui cezar 
este sui generis: aşa ceva nu se transmite, Tipul se trans¬ 
mite; un tip nu este ceva extrem, nu este un „caz fericit 44 ... 
Aceasta nu se datorează vreunei fatalităţi ori „voinţei 
nefaste 44 a naturii, ci rezidă pur şi simplu în conceptul de 
„tip superior 44 : tipul superior prezintă o complexitate in¬ 
comparabil mai mare - o sumă mai mare de elemente 

coordonate: astfel şi dezagregarea devine incomparabil mai 
probabilă. „Geniul“ este maşina cea mai sublimă din câte 
există, - prin urmare cea mai fragilă. 

Principiul al treilea: domesticirea („cultura 44 ) omului 
nu merge în adâncime... Acolo unde ea merge în adân¬ 
cime, devine imediat degenerescenţă (ca tip: creştinul). 
Omul „sălbatic 44 (sau, exprimat moral, omul rău) este o 
reîntoarcere la natură - ceea ce înseamnă, într-un anume 
sens, restabilirea sa, vindecarea lui de „cultură 46 ... 

685 . 

Anti-Darwin. - Ceea ce mă surprinde cel mai mult 
atunci când îmbrăţişez cu privirea marile destine ale omu¬ 
lui este că văd înaintea ochilor mereu contrariul a ceea ce 
văd sau vor să vadă astăzi Darwin şi şcoala lui: selecţia în 
favoarea celor mai puternici, a celor mai bine împliniţi, 
progresul genului. Or, tocmai contrariul este evident: şter¬ 
gerea cazurilor fericite, inutilitatea tipurilor ce au acces 
mai sus, supremaţia inevitabilă a tipurilor mediocre, ba 
chiar a celor sub-mediocre. In caz că nu ni se arată temeiul 
pentru care omul este excepţia între celelalte creaturi, eu 
înclin spre prejudecata că şcoala lui Darwin s-a înşelat sub 
toate aspectele. Acea voinţă de putere, în care eu recunosc 
temeiul şi caracterul oricărei transformări, ne pune la în¬ 
demână motivul pentru care selecţia în favoarea excepţiilor 
şi a cazurilor fericite tocmai că nu are loc: cei mai puter¬ 
nici şi mai reuşiţi sunt slabi atunci când au împotriva lor 
instinctele de turmă organizate, frica celor slabi, superio¬ 
ritatea numerică. In opinia mea, aspectul de ansamblu al 
lumii valorilor arată că, printre valorile supreme ce sunt 
afişate astăzi peste omenire, nu cazurile fericite, tipurile 
rezultate din selecţie deţin supremaţia: ci mai degrabă tipu¬ 
rile ce ţin de decadence, - poate că nu există nimic mai 
interesant în lume decât acest spectacol dezagreabil... 

Oricât de ciudat ar suna: trebuie să faci întotdeauna 
dovada celor puternici împotriva celor slabi; a celor împliniţi 
împotriva avortonilor; a celor sănătoşi împotriva celor 
dăunători şi cu tare ereditare. Dacă vrem să reformulăm 
realitatea ca morală , atunci această morală sună în felul 
următor: mediocrii sunt mai valoroşi decât excepţiile; 
formele de decadence au o valoare mai mare decât medio¬ 
crii; voinţa de nimic este superioară voinţei de viaţă - iar 
ţelul întregului este - într-o formulare creştină, budistă, 
schopenhaueriană -: „mai bine să nu fii decât să fii 44 . 

Formularea realităţii în termeni morali este ceea ce mă 
revoltă: eu condamn creştinismul cu o ură de moarte în¬ 
trucât a creat nişte cuvinte şi gesturi sublime pentru a as¬ 
cunde sub veşmântul dreptăţii, al virtuţii, al caracterului 
divin o realitate atroce... 

îi văd pe toţi filosofii, văd ştiinţa venerând realitatea 
inversă a luptei pentru existenţă susţinute de şcoala lui 
Darwin - cu alte cuvinte, văd pretutindeni deasupra pe cei 
care supravieţuiesc, aceia care compromit viaţa, valoarea 
vieţii. - Eroarea şcolii lui Darwin a devenit pentru mine 
problema: cum poate fi cineva atât de orb încât să vadă 
fals tocmai aici? 

Faptul că genurile reprezintă un progres este afirmaţia 
cea mai iraţională din lume: deocamdată ele reprezintă un 
nivel. Faptul că organismele superioare s-ar fi dezvoltat 
din cele inferioare nu este probat până acum prin nici un 
caz. Eu remarc însă că cele inferioare deţin ponderea da¬ 
torită numărului, a inteligenţei, a şireteniei, - şi nu înţeleg 
cum ar oferi un avantaj o schimbare accidentală, cel puţin 
nu pentru un timp atât de lung: aceasta ar fi iarăşi un nou 
motiv pentru a explica de ce o schimbare accidentală a 
dobândit o influenţă atât de puternică. 

Descopăr însă „cruzimea naturii 44 , despre care se vor¬ 
beşte atâta, în altă parte: ea este crudă faţă de copiii ei cei 

mai reuşiţi, în schimb Ies humbles sunt protejaţi, apăraţi, 
sunt iubiţi de ea. 

In summa: creşterea puterii unui gen este poate mai 
puţin garantată prin preponderenţa exemplarelor sale cele 
mai reuşite, a celor puternici, cât prin preponderenţa tipu¬ 
rilor mediocre şi inferioare... In acestea din urmă rezidă 
marea fecunditate, durata; prin cele dintâi cresc pericolul, 
pustiirea rapidă, diminuarea numerică drastică. 

686 . 

Omul de până acum - asemenea unui embrion al 
omului din viitor; - toate forţele modelatoare ce tind spre 
acesta sunt în el: şi întrucât ele sunt imense, pentru indi¬ 
vidul actual, cu cât mai mult este el în stare să determine 
viitorul, apare suferinţa. Aceasta este concepţia cea mai 
profundă despre suferinţă: forţele modelatoare se ciocnesc. 
- Izolarea individului nu trebuie să înşele - de fapt, Ceva 
îşi continuă curgerea în adâncul indivizilor. Faptul că el se 
simte izolat este impulsul cel mai puternic în procesul însuşi 
spre ţelurile cele mai îndepărtate: căutarea lui, având ca 
obiect fericirea proprie, este mijlocul ce asigură, pe de altă 
parte, coeziunea forţelor modelatoare, moderându-le spre a 
nu se autodistruge. 


687 . 

Forţele excedente din sfera spiritualităţii, dându-şi noi 
ţeluri: în nici un caz doar poruncind şi guvernând lumea 
inferioară sau conservarea organismului, a „individului 44 . 

Noi suntem mai mult decât individul: noi suntem 
încă întregul lanţ, în noi stau sarcinile oricărui viitor al 
acestui lanţ. 

3 . Teoria voinţei de putere şi a valorilor 

688 . 

Concepţia unitară a psihologiei. - Suntem obişnuiţi 
să asociem dezvoltarea unei abundente imense de forme 
cu o origine constând într-o unitate. 

Teoria mea ar fi aceea că voinţa de putere este forma 
primitivă de afect, că toate celelalte afecte sunt doar ex¬ 
presii ale sale; 

că a pune puterea în locul „fericirii 44 individuale (spre 
care trebuie să tindă tot ceea ce este viu) oferă o clarificare 
semnificativă: „individul tinde spre putere, spre un mai 
mult al puterii“; - plăcerea este doar un simptom al sen¬ 
timentului puterii atinse, o conştiinţă a diferenţei - (- el 
nu tinde spre plăcere, ci plăcerea apare atunci când se 
obţine lucrul spre care se tinde: plăcerea însoţeşte, plăcerea 
nu mişcă -); 

că orice forţă motrice este voinţă de putere, că nu există 
nici o forţă fizică, dinamică sau psihică în afara acesteia. 

In ştiinţa noastră, unde conceptul de cauză şi efect este 
redus la raportul de egalitate, cu ambiţia de a dovedi că în 
ambele laturi există acelaşi cuantum de forţă, lipseşte forţa 
motrice: noi luăm în considerare doar rezultate, le pos¬ 
tulăm ca fiind egale sub aspectul conţinutului de forţă... 

Faptul că schimbarea nu încetează este doar o ches¬ 
tiune empirică: în sine, noi nu avem nici cel mai mic temei 
spre a înţelege de ce unei schimbări trebuie să-i urmeze o 
alta. Dimpotrivă: o stare atinsă ar părea că trebuie să se 
conserve, dacă nu ar exista în ea o facultate de a nu vrea 
să se conserve... Principiul „autoconservării 44 al lui Spi- 
noza ar trebui de fapt să oprească schimbarea: însă prin¬ 
cipiul este fals, opusul fiind adevărat. Tocmai în cazul a tot 
ceea ce este viu se poate arăta cel mai clar că viul face 
totul nu pentru a se conserva, ci pentru a deveni mai mult... 

689 . 

„ Voinţa de putere (i şi cauzalism. - Din punct de ve¬ 
dere psihologic, conceptul „cauză 44 reprezintă sentimentul 
nostru de putere cu privire la aşa-numita voliţiune, - con¬ 
ceptul nostru de „efect 44 , superstiţia că acest sentiment de 
putere ar fi însăşi puterea ce mişcă... 

O stare ce însoţeşte un fenomen, şi este deja un efect 
al fenomenului, este proiectată drept „raţiune suficientă 46 a 
acestuia; - raportul de tensiune al sentimentului nostru de 
putere (plăcerea ca sentiment al puterii), al opoziţiei depă¬ 
şite - sunt doar iluzii? 

Dacă retranspunem conceptul de „cauză 44 în unica sferă 
cunoscută de noi, aceea din care l-am preluat, atunci noi 
nu ne putem reprezenta nici o schimbare în care să nu 
existe o voinţă de putere. Noi nu putem deduce o schim¬ 
bare dacă nu are loc o agresiune a puterii asupra unei alte 
puteri. 

Mecanica ne prezintă doar consecinţe şi, în plus, în 
imagini (mişcarea este un limbaj ideografic). Gravitaţia 
însăşi nu are o cauză mecanică, întrucât ea, abia, este te¬ 
meiul pentru consecinţe mecanice. 

Voinţa acumulării de forţă este specifică pentru feno¬ 
menul vieţii, pentru nutriţie, reproducere, ereditate, - pen¬ 
tru societate, stat, moravuri, autoritate. Nu am avea oare 
dreptul să presupunem că această voinţă este cauza efi¬ 
cientă şi în chimie? - sau în ordinea cosmică? 

Nu doar constanţa energiei, ci o maximă economie a 
consumului: astfel încât faptul-de-a-vrea-să-devii-mai pu¬ 
ternic, inerent oricărui centru de forţă, este unica reali¬ 
tate, - nu autoconservare, ci voinţa de a acapara, de a 
deveni stăpân, de a deveni mai mult, mai puternic. 

Faptul că ştiinţa este posibilă ar trebui să ne demon¬ 
streze existenţa unui principiu al cauzalităţii? „Din cauze 

egale, efecte egale“ - „O lege permantă a lucrurilor" - „o 

A 

ordine invariabilă"? întrucât ceva poate fi calculat, este 
prin aceasta deja şi necesar? 

Dacă ceva are loc aşa şi nu altfel, aceasta nu înseamnă 
că aici s-ar manifesta un „principiu", o „lege", o „ordine", 
ci doar că aici acţionează cuante de forţă a căror esenţă 
constă în faptul că ele îşi exercită puterea asupra tuturor 
celorlalte cuante de forţă. 

Putem admite o năzuire spre putere fără un sentiment 
de plăcere şi neplăcere, cu alte cuvinte fără un sentiment 
al creşterii şi diminuării puterii? Mecanismul este doar un 
limbaj simbolic pentru lumea factuală internă a cuantelor 
de voinţă aflate în luptă şi depăşindu-se reciproc? Toate 
presupoziţiile privind mecanismul, materia atomul, greu¬ 
tatea, acţiunea şi reacţiunea nu sunt „fapte în sine“, ci 
interpretări cu ajutorul unor ficţiuni psihice. 

Viata , ca forma cea mai cunoscută nouă a flintei, este 
în mod specific o voinţă a acumulării de forţă toate 
procesele vieţii îşi găsesc aici pârghia proprie: nimic nu 
vrea să se conserve, totul se însumează şi se acumulează. 

Viaţa, ca un caz particular (pornind de aici, ipoteza cu 
privire la caracterul de ansamblu al existenţei), tinde spre 
un sentiment maxim al puterii; este, în mod esenţial, o 
tendinţă spre un mai mult al puterii; a tinde nu este nimic 
altceva decât a tinde spre putere; faptul cel mai adânc şi 
cel mai lăuntric rămâne această voinţă. (Mecanica este doar 
o semiotică a consecinţelor.) 

690 . 

Cauza pentru care există, în genere, dezvoltare nu poate 
fi găsită pe calea cercetării privind dezvoltarea; nu trebuie 
să vrem a o gândi ca „devenind 44 , cu atât mai puţin ca 
devenită... „Voinţa de putere 44 nu poate să fi devenit. 

691 . 

Cum s-a raportat întregul proces organic ca opoziţie la 
restul naturii? - Aici se dezvăluie voinţa sa fundamentală. 

692 . 

Este „voinţa de putere 44 un fel de „voinţă 44 , este ea 
identică cu conceptul de „voinţă 44 ? Să nu însemne ea decât 
a râvni? sau a comanda? Este ea „voinţa 44 despre care 
Schopenhauer crede că ar fi „în şinele lucrurilor 4 *? 

Principiul meu este că voinţa psihologiei de până 
acum este o generalizare nejustificată, că această voinţă nu 
există deloc , că, în loc să fie gândită ramificarea unei anu¬ 
mite voinţe în numeroase forme, natura voinţei a fost anu- 
lată prin eliminarea conţinutului ei, a lui încotro? acesta 
este cazul în gradul cel mai înalt la Schopenhauer: ceea ce 
el numeşte „voinţă 44 este doar un cuvânt gol. Cu atât mai 
puţin este vorba despre o „voinţă de a trăi (i : căci viaţa este 
doar un caz particular al voinţei de putere; este cu totul 
arbitrar să afirmi că totul tinde să acceadă la această formă 
a voinţei de putere. 


693 . 

Dacă esenţa cea mai lăuntrică a flintei este voinţa de 

5 5 5 

putere, dacă plăcerea înseamnă orice creştere a puterii, iar 
neplăcerea orice sentiment de a nu te putea împotrivi, de 
a nu putea deveni stăpân, n-ar trebui oare să considerăm 
plăcerea şi neplăcerea drept fapte cardinale? Este voinţa 
posibilă fără aceste două oscilaţii dintre Da şi Nu? - Dar 
cine simte plăcere?... Dar cine vrea putere? întrebare ab¬ 
surdă!, dacă esenţa însăşi este voinţă de putere şi prin 
urmare simţire a plăcerii şi a neplăcerii! Cu toate acestea, 
ea are nevoie de opoziţii, de împotriviri, prin urmare, re¬ 
lativ, de unităţi agresive... 

694 . 

în funcţie de împotrivirile pe care le caută o forţă spre 
a le învinge, gradul nereuşitei şi al fatalităţii astfel provo¬ 
cate trebuie să crescă: şi, în măsura în care orice forţă se 
poate declanşa doar în prezenţa a ceva care i se opune, 
orice acţiune conţine în mod necesar ca ingredient neplă¬ 
cerea . însă această neplăcere acţionează ca un stimul al 
vieţii şi întăreşte voinţa de putere! 

695 . 

Dacă plăcerea şi neplăcerea se raportează la sentimen¬ 
tul puterii, viaţa ar trebui să reprezinte o creştere a puterii, 
astfel încât diferenţa acestui „mai mult 44 ar apărea în con¬ 
ştiinţă. .. Menţinându-se un nivel al puterii, plăcerea ar putea 
fi măsurată doar în raport cu scăderi ale nivelului, cu stări 
de neplăcere - iar nu cu stări de plăcere... Voinţa de mai 
mult este inerentă esenţei plăcerii: voinţa ca puterea să 
crească şi ca diferenţa să apară în conştiinţă. 

696 . 

Nu satisfacerea voinţei este cauza plăcerii (în special 
împotriva acestei teorii superficiale mă revolt eu, - absur¬ 
da falsificare psihologică a lucrurilor proxime), ci faptul că 
voinţa vrea să înainteze şi pune permanent stăpânire pe 
ceea ce-i stă în cale. Sentimentul plăcerii constă tocmai în 
neîmpăcarea voinţei, în faptul că ea încă nu este îndeajuns 
de satisfăcută fără adversar şi opoziţie. - „Fericitul 44 : ideal 
al turmei. 


697 . 

Neastâmpărul firesc al instinctelor noastre, de pildă 
cel al foamei, al instinctului sexual, al nevoii de mişcare, 

nu conţine în sine încă nimic inhibator; mai degrabă el are 
un efect excitant asupra sentimentului vital, aşa după cum 
orice ritm al unor excitaţii slabe, dureroase întăreşte acest 
sentiment, ceea ce vor să ne convingă şi pesimiştii. Acest 
neastâmpăr, în loc să amărască viaţa, este marele stimulent 
al vieţii. 

(Am putea probabil caracteriza plăcerea în genere drept 
un ritm al unor slabe excitaţii dezagreabile.) 

698 . 

Kant spune: „Subscriu cu deplină convingere la aceste 
afirmaţii ale contelui Verri (SulT indole del piacere e del 
dolore; 1781): II solo principio motore dell’uomo e il dolore. 
II dolore precede ogni piacere. II piacere non e un essere 
positivo“. 


699 . 

Durerea este altceva decât plăcerea, - în sensul că ea 
nu este opusul plăcerii. 

Dacă esenţa „plăcerii 44 a fost caracterizată adecvat ca 
un sentiment de plus al puterii (şi astfel ca un sentiment al 
diferenţei ce presupune comparaţia), esenţa „neplăcerii 46 
n-a fost încă astfel definită. Opoziţiile false în care crede 
mulţimea, şi prin urmare limba, au fost întotdeauna nişte 
cătuşe periculoase pentru mersul adevărului. Există chiar 
cazuri în care o formă de plăcere este condiţionată de o 
anumită succesiune ritmică a unor excitaţii neplăcute slabe: 
astfel se obţine o creştere foarte rapidă a sentimentului 
puterii, a senzaţiei de plăcere. Aşa se întâmplă de pildă în 
cazul dorinţei, chiar al dorinţei sexuale în actul coitului: 
vedem astfel în ce măsură neplăcerea acţionează ca o com¬ 
ponentă a plăcerii. Se pare că acest joc în care un mic 

obstacol este depăşit şi căruia îi urmează imediat un alt 
obstacol mic ce este iarăşi depăşit, deci acest joc al împo¬ 
trivirii şi al înfrângerii induce cel mai intens acel sentiment 
plenar al puterii excesive, debordante ce constituie esenţa 
plăcerii. 

Aspectul contrar, o amplificare a senzaţiei de durere 
datorită apariţiei unor excitaţii plăcute reduse, lipseşte: 
plăcerea şi durerea nu sunt ca faţa şi reversul. 

Durerea este un proces intelectual în care se exterio¬ 
rizează drastic o judecată, - judecata „ dăunător ", în care 
s-a acumulat o lungă experienţă. In sine nu există durere. 
Nu rana este cea care doare; experienţa cu privire la 
consecinţele nefaste pe care le poate avea o rană pentru 
organismul ca întreg este aceea care vorbeşte sub forma 
acelei profunde cutremurări numite neplăcere (în cazul unor 
efecte nocive ce au rămas necunoscute omenirii de altă¬ 
dată, de pildă cele ale unor chimicale otrăvitoare sinteti¬ 
zate recent, lipseşte însăşi manifestarea durerii, - şi suntem 
pierduţi). 

Specificul autentic al durerii este întotdeauna îndelun¬ 
gata cutremurare, vibraţia ulterioară - determinată de un 
şoc înspăimântător - în centrul cerebral al sistemului ner¬ 
vos: - de fapt nu suferim datorită cauzei durerii (a unei 
leziuni oarecare, de pildă), ci datorită dezechilibrului înde¬ 
lungat ce apare ca urmare a acelui şoc. Durerea este o 
maladie a centrilor nervoşi cerebrali, - plăcerea nu este 
deloc o maladie. 

Faptul că durerea este cauza unor reacţii are, ce-i drept, 
de partea sa aparenţa şi chiar prejudecata filosofilor; însă 
în cazurile subite, dacă se observă corect, reacţia apare în 
mod vădit anterior senzaţiei de durere. N-aş fi într-o situaţie 
fericită dacă, în cazul unei poticniri, ar trebui să aştept 
până când faptul brut ar bate în clopotul conştiinţei pentru 
ca după aceea să fie telegrafiată înapoi o indicaţie cu ceea 

ce este de făcut. Mai degrabă eu disting cât se poate de 
clar că întâi apare reacţia piciorului spre a evita căderea, 
iar apoi, la un interval de timp apreciabil, devine subit 
perceptibilă un fel de undă dureroasă în regiunea frontală. 
Deci nu la durere reacţionăm noi. Durerea este ulterior 
proiectată în locul rănit: - însă esenţa acestei dureri locale 
nu este cu toate acestea expresia rănirii locale; ea este un 
simplu simptom local ale cărui intensitate şi tonalitate co¬ 
respund rănirii pe care centrii nervoşi au receptat-o acolo. 
Faptul că în urma acelui şoc forţa musculară a organis¬ 
mului scade simţitor nu constituie încă un temei pentru 
a căuta esenţa durerii într-o diminuare a sentimentului 

f 

puterii. 

încă o dată, noi nu reacţionăm la durere: neplăcerea nu 
este o „cauză“ a acţiunilor. Durerea însăşi este o reacţie, 
mişcarea contrară este o altă reacţie, anterioară, - cele 
două îşi au sursa în locuri diferite... 

700 . 

Caracterul intelectual al durerii: ea nu indică în sine 
ceea ce este lezat momentan, ci natura valorii pe care leza¬ 
rea o are în raport cu întregul individ. 

Să existe oare dureri în care suferă „genul 44 , iar nu 
individul - ? 


701 . 

„Suma neplăcerii depăşeşte suma plăcerii: prin urmare 
inexistenta lumii ar fi mai bună decât existenta ei 44 - „Lumea 
este Ceva care, în mod raţional, n-ar trebui să existe pentru 
că ea îi produce subiectului senzitiv mai multă neplăcere 
decât plăcere 44 - astfel de palavre poartă astăzi numele de 
pesimism! 

Plăcerea şi neplăcerea sunt aspecte secundare, iar nu 
cauze; ele sunt judecăţi valorice de rang secund, ce se 
deduc dintr-o valoare conducătoare, - un „util“, un „dăună- 
tor“ ce grăiesc sub forma sentimentului, şi sunt prin ur¬ 
mare absolut fugare şi dependente. Căci pentru fiecare „util 64 
şi „dăunător^ mai rămâne totuşi de întrebat, în o sută de 
perspective diferite, la ce bun? 

Dispreţuiesc acest pesimism al sensibilităţii: el este 
tocmai un semn al profundei sărăciri în privinţa vieţii. 

702 . 

Omul nu caută plăcerea şi nu evită neplăcerea: e lim¬ 
pede ce ilustră prejudecată contrazic eu astfel. Plăcerea şi 
neplăcerea sunt simple consecinţe, un simplu fenomen 
colateral. - Ceea ce vrea omul, ceea ce vrea fiecare parte 

A 

infimă a unui organism viu este un plus de putere. In 
năzuinţa spre acest scop apar atât plăcerea cât şi neplăcerea: 
datorită acelei voinţe caută el opoziţia, are el nevoie de 
ceva care să i se opună... Neplăcerea, ca obstacol pentru 
voinţa sa de putere, este deci un fapt normal, ingredientul 
normal al oricărui proces organic; omul nu i se sustrage, ci 
mai degrabă el are nevoie permanent de ea: orice victorie, 
orice sentiment al plăcerii, orice eveniment presupun o 
împotrivire depăşită. 

Să luăm cazul cel mai simplu, cel al nutriţiei primi¬ 
tive: protoplasma îşi întinde pseudopodele pentru a căuta 
ceva care i se opune, - nu datorită foamei, ci a voinţei de 
putere. Apoi ea încearcă să înfrângă acel ceva, să-l asi¬ 
mileze, să-l integreze: - ceea ce se numeşte „nutriţie^ este 
doar un fenomen secundar, un folos practic al acelei voinţe 
originare de a deveni mai puternic. 

Deci neplăcerii nu-i urmează în chip necesar o dimi¬ 
nuare a sentimentului nostru de putere, ba chiar, în majori¬ 
tatea cazurilor, ea acţionează tocmai ca un stimul asupra 

acestui sentiment al puterii, - obstacolul este stimulus-ul 
acestei voinţe de putere. 


703 . 

Neplăcerea a fost confundată cu o formă de neplăcere, 
cu aceea a epuizării: cea din urmă reprezintă într-adevăr o 
diminuare şi o inhibare profundă a voinţei de putere, o 
pierdere apreciabilă de forţă. Aceasta înseamnă că există 

a) neplăcerea ca stimulent pentru amplificarea puterii şi 

b) neplăcerea după o risipă de putere; în primul caz un 
stimulus, în cel din urmă consecinţa unei excitaţii extraor- 
dinare... Incapacitatea de a te împotrivi caracterizează ul¬ 
tima formă de neplăcere: provocarea a ceea ce ţi se opune 
este specifică primeia... Singura plăcere ce este încă 
resimţită în starea de epuizare este să adormi; plăcerea în 
celelalte cazuri este victoria... 

Marea confuzie a psihologilor a constat în faptul că 
ei nu au făcut distincţie între aceste două forme de 
plăcere: aceea de a adormi şi aceea a victoriei. Cei epuizaţi 
vor odihnă, relaxarea membrelor, pace, linişte, - iată feri - 
cirea religiilor şi a filosofilor nihiliste; cei bogaţi şi 
plini de viaţă vor victorie, adversari înfrânţi, vor ca senti¬ 
mentul puterii să se reverse şi asupra altor domenii decât 
până acum. Toate funcţiile sănătoase ale organismului re¬ 
simt această nevoie, - iar întregul organism este un com¬ 
plex de sisteme ce se zbate pentru creşterea senzaţiilor de 
putere- 


704 . 

Cum se face că articolele de credinţă fundamentale ale 

5 

psihologiei sunt, în totalitate, nişte denaturări şi contrafa¬ 
ceri ordinare? „Omul aspiră la fericire 44 , de pildă - ce este 
adevărat aici? Pentru a înţelege ce este „viaţa 44 , ce formă 

de năzuinţă şi tensiune este viaţa, formula trebuie să fie 
valabilă pentru copac şi plantă tot atât de mult cât pentru 
animal. „Spre ce tinde planta ? 44 - însă aici noi am inventat 
deja o falsă unitate, ce nu există ca atare: realitatea unei 
creşteri având milioane de forme, cu iniţiative specifice şi 
semispecifice, este ascunsă şi contestată atunci când pu¬ 
nem în prim-plan o unitate grosieră de felul „plantă 44 . Ceea 
ce este vizibil din capul locului este faptul că „indivizii 44 
ultimi, cei mai mici, nu pot fi înţeleşi în sensul unui „in¬ 
divid metafizic 44 şi al unui atom, că sfera puterii lor se 
deplasează continuu; însă oare fiecare dintre ei, atunci când 
se transformă astfel, tinde spre fericire? - Dar orice extin¬ 
dere de sine, orice asimilare, orice creştere reprezintă o 
împotrivire la ceva potrivnic; mişcarea este ceva legat în 
mod esenţial de stări lipsite de plăcere: ceea ce acţionează 
aici trebuie să vrea în orice caz altceva atunci când vrea 
într-o asemenea măsură neplăcerea şi o caută permanent. - 
Pentru ce se luptă între ei copacii unei jungle? Pentru 
„fericire 44 ? - Pentru putere!... 

Omul, devenit stăpân asupra forţelor naturii, asupra 
propriei sălbăticii şi asupra propriului caracter neînfrânat 
(dorinţele au învăţat să asculte, au învăţat să fie utile) -, 
omul, în comparaţie cu un pitecantrop, reprezintă un cuan¬ 
tum imens de putere - nu un plus de „fericire 44 ! Cum se 
poate afirma că el ar fi tins spre fericire?... 

705 . 

Spunând aceasta văd deasupra mea strălucind printre 
stele şirul imens şi întortocheat de erori ce era privit până 
acum drept inspiraţia supremă a umanităţii: „întreaga fericire 
provine din virtute, orice virtute din voinţa liberă 44 ! 

Să răsturnăm valorile: orice îndemânare - consecinţă 
a unei organizări fericite, orice libertate - consecinţă a 

îndemânării (- libertatea înţeleasă aici ca uşurinţă în a te 
autoorienta. Oricare artist ştie ce spun). 

706 . 

„Valoarea vieţii 44 . - Viaţa este un caz particular: tre¬ 
buie să întemeiezi întreaga existenţă şi nu doar viaţa. - 
Principiul ce întemeiază este unul prin care se explică viaţa. 

Viaţa este doar un mijloc pentru ceva: ea este expresia 
formelor de creştere a puterii. 

707 . 

„Lumea conştiinţei " nu poate fi considerată drept 
moment iniţial al valorii: necesitatea unei valorizări 
„obiective 44 . 

Din perspectiva imensei multiplicităţi şi varietăţi a 
cooperării şi a concurenţei pe care o reprezintă viaţa de 
ansamblu a oricărui organism, lumea de senzaţii, intenţii, 
şi valorizări ce-i este conştientă este un fragment modest. 
Nu avem nici un drept să instituim acest fragment de 
conştiinţă ca scop, ca „de ce ? 44 pentru acel fenomen com¬ 
plex care este viaţa: în mod evident, conştientizarea este 
doar un mijloc în plus al dezvoltării vieţii şi al extinderii 
puterii ei. De aceea este o naivitate să institui ca valoare 
supremă plăcerea sau spiritualitatea sau moralitatea sau 
vreun alt amănunt al sferei conştiinţei: cu atât mai mult să 
justifici prin ele „lumea 44 . 

Aceasta este obiecţia mea fundamentală împotriva 
tuturor cosmo- şi teo-diceelor filosofico-morale, împotriva 
tuturor de ce-urilor şi a valorilor supreme din filosofia de 
până acum şi din filosofia religiei. O formă de mijloc a 
fost luată drept scop: dimpotrivă, viaţa şi creşterea puterii 
sale au fost reduse la rolul de mijloc. 

Dacă am vrea să stabilim un scop al vieţii cu un carac¬ 
ter suficient de universal, el nu ar trebui să se indentifice 
cu nici o categorie a vieţii conştiente; el ar trebui, mai 
degrabă, să le explice pe fiecare drept mijloace pentru 
sine... 

„Negarea vieţii 44 ca ţel al vieţii, ca ţel al dezvoltării! 
Existenţa ca o mare prostie! O asemenea interpretare 
smintită este doar produsul unei evaluări a vieţii prin in¬ 
termediul factorilor conştiinţei (plăcere şi neplăcere, bine 
şi rău). Aici sunt întrebuinţate mijloacele împotriva sco¬ 
pului - mijloacele „nelegiuite 44 , absurde, mai ales mijloa¬ 
cele penibile cum poate valora ceva scopul ce se serveşte 
de astfel de mijloace! însă eroarea se ascunde în faptul că 
noi - în loc să căutăm scopul ce explică necesitatea unor 
asemenea mijloace - presupunem din capul locului un scop 
ce tocmai că exclude asemenea mijloace: cu alte cuvinte, 
noi ridicăm la rang de normă o dezirabilitate în raport cu 
anumite mijloace (respectiv cele plăcute, raţionale, vir¬ 
tuoase), după care, abia, stabilim care scop de ansamblu 
este dezirabil. 

Eroarea fundamentală se ascunde în faptul că noi 
considerăm starea de conştiinţă drept criteriu, drept stare 
valorică supremă a vieţii, în loc s-o înţelegem ca pe un 
instrument şi ca pe un detaliu în ansamblul vieţii: aceasta 
este perspectiva eronată a lui a parte ad totum, - fapt 
pentru care, instinctiv, toţi filosofii caută să imagineze o 
conştiinţă universală, o convieţuire şi solidaritate conştiente 
cu tot ceea ce se petrece, un „spirit 44 , un „Dumnezeu 44 . însă 
trebuie să le spunem că tocmai astfel existenţa devine un 
monstru; că un „Dumnezeu 44 şi un senzorium universal ar 
fi pur şi simplu ceva datorită căruia existenţa ar trebui 
condamnată... Tocmai faptul că noi am eliminat conştiinţa 
universală ce instituia scopuri şi mijloace este marea noas¬ 
tră uşurare - astfel încetăm a mai trebui să fim pesimişti... 

Reproşul nostru cel mai mare la adresa existenţei era 
existenta lui Dumnezeu... 

9 


708 . 

Despre valoarea „devenirii “. - Dacă mişcarea lumii 
ar avea un scop, el ar fi trebuit să fi fost atins. Unicul fapt 
fundamental este însă acela că ea nu are un scop: şi orice 
filosofie şi ipoteză ştiinţifică (de pildă mecanicismul) în 
care un asemenea scop este necesar, sunt contrazise de 
acel fapt fundamental. 

Caut o concepţie despre lume care să dea seama des¬ 
pre această realitate. Devenirea trebuie explicată jără a 
recurge la asemenea intenţii finale: devenirea trebuie să 
apară ca fiind justificată în orice moment (sau inaprecia¬ 
bilă: ceea ce conduce la Unul); prezentul nu trebuie în nici 
un caz justificat în numele viitorului sau trecutul în nu¬ 
mele prezentului. „Necesitatea 44 , nu sub forma unei forţe 
universale, cuprinzătoare şi dominante, sau a unui prim 
motor; cu atât mai puţin drept necesară pentru a determina 
ceva valoros. în acest sens trebuie să contestăm ideea unei 
conştiinţe universale a devenirii, a unui „Dumnezeu 44 , pen¬ 
tru a nu subsuma realul unei perspective a unei Fiinţe care 
simte şi cunoaşte prin noi şi totuşi nu vrea nimic: „Dum¬ 
nezeu 44 este inutil dacă el nu vrea ceva, şi, pe de altă parte, 
astfel este dată o totalizare a neplăcerii şi a ilogicului care 
ar reduce valoarea globală a „devenirii 44 . Din fericire, toc¬ 
mai o asemenea putere totalizatoare lipseşte (- un Dumne¬ 
zeu care poate fi înrâurit şi care contemplă întregul, un 
„senzorium universal 44 şi „Spirit universal 44 ar fi obiecţia 
cea mai mare împotriva fiinţei). 

Mai riguros: nu trebuie să admitem nici o fiinţare 
imuabilă - căci atunci devenirea şi-ar pierde valoarea pro¬ 
prie şi ar apărea de-a dreptul absurdă şi superfluă. 

Prin urmare trebuie să ne întrebăm: cum a putut (a 
trebuit) să apară iluzia fiinţării imuabile; 

de asemenea: în ce măsură sunt devalorizate toate 
judecăţile valorice care se sprijină pe ipoteza că există 
fiinţare imuabilă. 

5 

Astfel însă se recunoaşte faptul că această ipoteză 
privind fiinţarea imuabilă este sursa oricărei defăimări a 
lumii („lumea mai bună 44 , „lumea adevărată 44 , „lumea de 
dincolo 44 , „lucrul în sine 44 ). 

1) Devenirea nu are un scop final, nu se varsă într-o 
„fiinţă 44 . 

2) Devenirea nu este o stare iluzorie , poate că lumea 
fiinţării imuabile este o iluzie. 

3) Devenirea are aceeaşi valoare în fiecare moment: 
suma valorii sale rămâne identică; altfel formu¬ 
lat: ea nu are o valoare , căci lipseşte acel ceva pe 
baza căruia cuvântul „valoare 44 ar avea sens. Valoa¬ 
rea globală a lumii este inapreciabilă , prin ur¬ 
mare pesimismul filosofic face parte din lucrurile 
comice. 


709 . 

Să nu facem din „dezirabilităţile 44 noastre judecători ai 
flintei! 

5 

Nici să nu plasăm forme finale ale evoluţiei (de pildă 
Spirit) iarăşi ca un „în sine 44 în spatele evoluţiei! 

710 . 

Cunoaşterea noastră a dobândit un caracter ştiinţific în 
măsura în care ea poate întrebuinţa numărul şi măsura. Ar 
trebui să încercăm a vedea dacă nu se poate construi o 
ordine ştiinţifică a valorilor pur şi simplu pornind de la o 
scală numerică şi graduală a forţei... Toate celelalte „va- 

lori 44 sunt prejudecăţi, naivităţi, confuzii. - Ele sunt pre¬ 
tutindeni reductibile la acea scală numerică şi graduală a 
forţei. Direcţia ascendentă pe această scală înseamnă orice 
creştere a valorii; direcţia descendentă pe acestă scală 
înseamnă diminuare a valorii. 

Aici ni se opun aparenţa şi prejudecata. (Valorile morale 
sunt de fapt doar valori aparente în comparaţie cu cele 
fiziologice.) 


711 . 

Unde aspectul „valoare“ este inacceptabil: - 
faptul că în „procesul întregului “ activitatea umanităţii 
este insignifiantă, pentru că nu există un proces de ansam¬ 
blu (acesta gândit ca sistem -); 

faptul că nu există un „întregi; faptul că orice eva¬ 
luare a existenţei umane, a ţelurilor umane nu poate fi 
făcută în raport cu ceva ce nu există; 

faptul că „necesitatea 4 *, „cauzalitatea 44 , „finalitatea 44 sunt 
ficţiuni utile; 

faptul că ţelul nu este „lărgirea conştiinţei 44 , ci creşterea 
puterii : creştere în care este inclusă utilitatea conştiinţei; la 
fel stau lucrurile şi cu plăcerea şi neplăcerea; 

faptul că mijloacele nu trebuie considerate criterii 
valorice supreme (deci nici stările conştiinţei, precum 
plăcerea şi durerea, dacă însăşi conştientizarea este doar 
un mijloc -); 

faptul că lumea nu este deloc un organism, ci haosul; 
faptul că dezvoltarea „spiritualităţii 44 este doar un mijloc 
pentru durata relativă a organizării; 

faptul că orice „dezirabilitate 44 este lipsită de sens din 
perspectiva caracterului de ansamblu al fiinţei. 

712 . 

„Dumnezeu“ ca moment culminant: existenţa o eternă 
sacralizare şi desacralizare. Dar aici nu un apogeu al va¬ 
lorii, ci un apogeu al puterii. 

Excluderea absolută a mecanicismului şi a materiei: 
ambele doar forme de expresie ale unor trepte inferioare, 
forma cea mai despiritualizată a afectului (a „voinţei de 
putere“). 

A prezenta regresul de la apogeu la devenire (al maxi¬ 
mei spiritualizări a puterii pe temeiul celei mai mari sclavii) 
drept consecinţă a acestei forţe supreme, care, orientându-se 
împotriva sa, după ce nu mai are nimic de organizat, îşi 

utilizează forţa spre a dezorganiza... 

* 

a) înfrângerea tot mai multor societăţi şi aservirea aces¬ 
tora unui număr mai mic, însă mai puternic; 

b) înfrângerea tot mai completă a celor privilegiaţi şi 
puternici şi, ca urmare, apariţia democraţiei, în cele din 
urmă anarhia elementelor. 


713 . 

Valoarea este cuantumul maxim de putere pe care omul 
şi-l poate încorpora - omul: nu umanitatea! Umanitatea 
este mai mult un mijloc, decât un scop. Contează tipul: 
umanitatea este doar materialul de încercare, surplusul 
enorm a ceea ce a eşuat: un câmp de ruine. 

714 . 

Cuvintele valorii sunt ridicate ca stindarde acolo unde 
a fost inventată o nouă fericire - un nou sentiment. 

715 . 

Punctul de vedere al „valorii 44 este punctul de vedere 
al condiţiilor de conservare - creştere în ceea ce priveşte 
configuraţiile complexe cu o durată relativă ale vieţii din 
cadrul devenirii. 

Nu există unităţi ultime care să dureze, atomi, mo¬ 
nade: şi aici noi suntem cei care introducem „fiinţarea imua¬ 
bilă 44 (din motive practice, utilitare, perspectivale). 

„Configuraţii ale puterii 44 ; sfera celui care exercită 
puterea, în creştere permanentă sau, în funcţie de carac¬ 
terul favorabil ori nefavorabil al împrejurărilor (al alimen¬ 
taţiei -), diminuând, sporind periodic. 

„Valoarea 44 este în esenţă punct de vedere pentru 
creşterea sau diminuarea acestor centri de comandă („multi¬ 
plicităţi 44 , în orice caz; însă „unitatea 44 nu este deloc prezentă 
în natura devenirii). 

Mijloacele de expresie ale limbii sunt inutilizabile 
pentru a exprima „devenirea 44 : face parte din nevoia noas¬ 
tră înnăscută de conservare să instituim permanent o lume 
grosieră a imuabilului, a „lucrurilor 44 etc. In mod relativ, 
avem dreptul să vorbim despre atomi şi monade: şi cert 
este faptul că lumea cu durata cea mai mică este cea mai 
durabilă... Nu există voinţă: există punctualizări de voinţă 
care îşi sporesc permanent puterea, sau o pierd. 




III. 

Voinţa de putere 
ca societate şi individ 

1. Societate şi stat 
716 . 

Principiu: doar indivizii se simt răspunzători. Multitu¬ 
dinile sunt inventate pentru a face lucruri pentru care indi¬ 
vidului îi lipseşte curajul. Tocmai de aceea toate comuni¬ 
tăţile, toate societăţile sunt de sute de ori mai sincere şi 
mai instructive în ceea ce priveşte esenţa omului decât 
individul, care este prea slab pentru a avea curajul necesar 
dorinţelor sale... 

/V * 

întregul „altruism 44 se dovedeşte a fi inteligenţă a per¬ 
soanei particulare: societăţile nu sunt „altruiste 44 unele faţă 
de altele... Porunca iubirii aproapelui nu a fost încă nicio¬ 
dată extinsă la porunca iubirii vecinului. Mai degrabă aici 
este valabil ceea ce găsim deja la Mânu: „Toate imperiile 
învecinate nouă, cât şi aliaţii lor, trebuie să le gândim ca 
fiind ostile faţă de noi, însă, dimpotrivă, din aceleaşi mo¬ 
tive trebuie să-i considerăm pe vecinii acestora ca fiindu-ne 
prietenoşi 44 . 

Studiul societăţii este de nepreţuit întrucât omul ca 
societate este mult mai naiv decât omul ca „unitate 44 . „So¬ 
cietatea 44 nu a privit niciodată virtutea altfel decât drept un 
mijloc al vigorii, al puterii, al ordinii. 

Cât de inocent şi demn o spune Mânu: „Prin forţă 
proprie virtutea s-ar putea cu greu afirma. De fapt, numai 
frica de pedeapsă este ceea ce ţine oamenii în frâu, facându-1 
pe fiecare să-şi stăpânească în linişte avutul.'“ 

717 . 

Statul sau imoralitatea organizată - în interior: ca po¬ 
liţie, drept penal, stări, comerţ, familie; în exterior: ca voinţă 
de putere, de război, de cucerire, de răzbunare. 

Cum se ajunge la faptul că o mare mulţime face lucruri 
la care individul nu s-ar încumeta niciodată? Prin împărţirea 
responsabilităţii, a comenzii şi a execuţiei. Prin intercala¬ 
rea virtuţilor supunerii, a datoriei, a iubirii de patrie şi de 
conducători. Prin păstrarea mândriei, a severităţii, a tăriei, 
a urii, a răzbunării - pe scurt, a tuturor trăsăturilor tipice 
ce contrazic tipul gregar. 


718 . 

Nici unul dintre voi nu are curajul să ucidă un om, sau 
măcar să-l biciuiască, sau măcar - , însă maşina mon¬ 
struoasă a statului constrânge individul, astfel încât acesta 
respinge responsabilitatea pentru ceea ce face (supunere, 
jurământ, etc.) 

- Tot ceea ce face un om în slujba statului contravine 
naturii sale. 

- de asemenea, tot ceea ce el învaţă cu privire la o 
funcţie viitoare în stat contravine naturii sale. 

Aceasta se obţine prin diviziunea muncii (astfel încât 
nimănui nu-i mai revine răspunderea completă): 

legiuitorul - şi cel care execută legea; 

dascălul disciplinei - şi cei pe care disciplina i-a asprit 
şi i-a călit. 

719. 

O diviziune a muncii privind afectele în interiorul 
societăţii: astfel încât indivizii şi păturile sociale plămă¬ 
desc forma incompletă, dar tocmai de aceea mai utilă , a 
sufletului. în ce măsură pentru fiecare tip, în cadrul so¬ 
cietăţii, unele afecte au devenit aproape rudimentare (pe 
seama unei împliniri mai robuste a unui alt afect). 

Despre justificarea moralei: 

cea economică (intenţia utilizării cât mai complete a 
forţei individului împotriva risipei caracteristice 
oricărui mod excepţional); 

cea estetică (dezvoltarea unor tipuri stabile, cât şi a 
plăcerii legate de tipul propriu); 

cea politică (sub forma artei de a rezista la raportu¬ 
rile dificile de tensiune dintre diferitele grade de 
putere); 

cea psihologică (în chip de preponderenţă imaginară a 
aprecierii în favoarea celor care au eşuat sau au 
reuşit parţial, - în scopul conservării celor slabi). 

720 . 

Nevoia cea mai înspăimântătoare şi fundamentală a 
omului, instinctul său de putere - acest instinct este numit 
„libertate 44 - trebuie ţinut în frâu cel mai mult timp. De 
aceea scopul eticii - cu instinctele sale inconştiente de 
educaţie şi disciplinare - a fost să ţină în frâu setea de 
putere: ea discreditează individul tiranic şi potenţează, prin 
a sa glorificare a grijii pentru comunitate şi a iubirii de 
patrie, instinctul gregar al puterii. 

721 . 

Incapacitatea de putere: ipocrizia şi inteligenţa ei: ca 
supunere (înregimentare, mândria datoriei, moralitate...); 

ca respect, dăruire, iubire (idealizare, divinizarea autorităţii 
drept compensaţie şi automăgulire indirectă); ca fatalism, 
resemnare; ca „obiectivitate 44 ; ca tiranizare de sine (stoi¬ 
cism, asceză, „depersonalizare 4 *, „sanctificare 44 ); ca critică, 
pesimism, indignare, spirit de cârteală; ca „suflet frumos 44 , 
„virtute 44 , „autoadorare 44 , „detaşare 44 , „puritate în raport cu 
lumea 44 etc. - (înţelegerea propriei incapacităţi de putere 
deghizându-se ca dedain). Pretutindeni se exprimă nevoia 
de a exercita totuşi o putere oarecare, sau de a-ţi crea 
temporar iluzia puterii - ca beţie. 

Oameni care vor putere de dragul avantajelor privind 
fericirea pe care le oferă puterea; partidele politice. 

Alţii care vor puterea chiar cu preţul unor dezavantaje 
evidente şi al sacrificării fericirii şi bunăstării: ambiţioşii. 

Alţii care vor puterea doar pentru că altfel ea ar ajunge 
în mâna unora de care ei nu vor să fie dependenţi. 

722 . 

Critica „dreptăţii 44 şi a „egalităţii în faţa legii 44 : ce se 
urmăreşte a fi astfel eliminat? Tensiunea, ostilitatea, ura. - 
Insă e o eroare a crede că, în acest mod, „fericirea 44 sporeşte: 
corsicanii, de pildă, gustă o fericire mai mare decât conti¬ 
nentalii. 


723 . 

Mutualitatea , intenţia ascunsă de a vrea să fii plătit: 
una dintre formele cele mai penibile ale diminuării valorii 
omului. Ea aduce cu sine acea „egalitate 44 ce discreditează, 
ca imorală, prăpastia distanţei. 

724 . 

Ceea ce înseamnă „util" este cu totul dependent de 
intenţie, de: „în ce scop 44 ; intenţia, „ţelul 44 la rândul lor sunt 
cu totul dependente de gradul puterii. De aceea, utilita- 

rismul nu este o teorie a principiilor, ci doar una a conse¬ 
cinţelor şi nu poate dobândi în nici un fel o obligativitate 
universală. 


725 . 

Odinioară aveai teoria statului ca utilitate bazată pe 
calcule; acum avem şi practica aferentă! - Vremea regilor 
a trecut pentru că popoarele nu mai sunt demne de ei: ele 
nu vor să vadă în regi prototipul idealului lor, ci un mijloc 
al avantajului lor. - Acesta este adevărul întreg! 

726 . 

A 

încercarea mea de a înţelege raţionalitatea absolută a 
actului judicativ şi evaluativ social (fireşte, independent de 
voinţa de a scoate astfel la socoteală rezultate morale). 

: gradul falsităţii psihologice şi al opacităţii, pentru a 
aureola afectele esenţiale în scopul conservării şi creşterii 
puterii (în scopul creării pentru ele a conştiinţei bune). 

: gradul de prostie pentru ca o reglementare şi valori¬ 
zare comune să rămână posibile (la acestea educaţia, con¬ 
trolul elementelor formative, dresura). 

: gradul de inchiziţie şi neîncredere şi intoleranţă , 
pentru a trata excepţiile drept criminali şi a-i reprima - 
pentru a le induce acestora conştiinţa împovărată, astfel 
încât ei sunt lăuntric bolnavi datorită caracterului lor 
excepţional. 


727 . 

Morala în esenţă, ca armură, ca mijloc de apărare; ca 
atare o caracteristică a omului imatur (blindat; stoic). 

Omul matur are înainte de toate arme: el este ofensiv. 
Instrumentele de război metamorfozate în instrumente paci¬ 
fiste (din zale şi platoşe, în condeie şi peruci). 

728 . 

Din conceptul viului face parte faptul că el trebuie să 
crească, să-şi amplifice puterea şi, prin urmare, să inte¬ 
greze în sine forţe străine. Se vorbeşte, ca urmare a ameţelii 
produse de narcoza moralei, despre un drept al individului 
de a se apăra; în acelaşi sens am putea vorbi şi despre 
dreptul său de a ataca; căci amândouă - iar ultima chiar 
mai mult decât prima - sunt necesităţi ale oricărui orga¬ 
nism viu: - egoismul agresiv şi cel defensiv nu depind de 
opţiune sau chiar de „voinţa liberă 44 , ci ele sunt fatalitatea 
vieţii însăşi. 

în această privinţă este indiferent dacă se are în vedere 
un individ sau un corp viu, ori o „societate 44 în ascensiune. 
Dreptul de a pedepsi (sau autoapărarea socială) a ajuns, de 
fapt, un „drept 44 : numai printr-un abuz terminologic un drept 
se câştigă prin contracte, - însă a rezista şi a te apăra nu 
au la bază nici un contract. Cel puţin, un popor şi-ar putea 
intitula tot atât de justificat nevoia sa de cucerire, setea lui 
de putere - fie cu ajutorul armelor, fie prin comerţ, circulaţie 
şi colonizare - un drept, eventual drept de creştere. O 
societate care respinge în mod definitiv, din instinct , războiul 
şi cucerirea este în declin: ea este coaptă pentru democraţie 
şi domnia spiritului meschin... în cele mai multe cazuri, 
fireşte, asigurările de pace sunt simple narcotice. 

729 . 

Menţinerea statului militar este cel din urmă mijloc, 
atât pentru a prelua marea tradiţie, cât şi pentru a o păstra 
în ceea ce priveşte tipul suprem de om, a tipului puternic . 
Şi toate conceptele ce conferă ostilităţii şi diferenţei de 
rang dintre state un caracter imuabil pot fi socotite astfel 
sancţionate (de pildă, raţionalismul, protecţionismul). 

730 . 

Pentru ca un anume ceva ce este mai trainic decât 
individul să se conserve, deci pentru ca o operă pe care 
probabil a creat-o un individ să-i supravieţuiască, trebuie 
să-i fie impusă individului orice formă de îngrădire, de 
unilateralitate etc. Prin ce mijloace? Iubirea, veneraţia, 
recunoştinţa faţă de persoana care a creat opera sunt o 
uşurare: sau că strămoşii noştri şi-au cucerit-o, sau că 
urmaşii mei doar astfel sunt garantaţi, dacă eu însumi 
garantez acea operă (de pildă, Jiofoţ-ul). Morala este, în 
esenţă, mijlocul de a face să dureze ceva, dincolo de indi¬ 
vizi sau mai degrabă printr-o subjugare a indivizilor. Fireşte, 
perspectiva de jos în sus va produce cu totul alţi termeni 
decât cea de sus în jos. 

Un complex de putere: cum se conservă el? Prin faptul 
că multe generaţii i se sacrifică. 

731 . 

Continuumul: „Căsnicie, proprietate, limbă, tradiţie, 
stirpe, familie, popor, stat“ sunt continuumuri de ordin infe¬ 
rior şi superior. Economia acestora constă în excedentul 
rezultat din avantajele muncii neîntrerupte, cât şi în sporul 
dincolo de dezavantaje: costurile mai mari ale substituirii 
părţilor sau ale asigurării persistenţei lor (multiplicarea păr¬ 
ţilor active, care rămân totuşi adesea inactive, prin urmare 
costuri de achiziţionare mai mari şi costuri destul de mari 
ale conservării). Avantajul constă în faptul că întreruperile 
sunt evitate, iar pierderile ce ar rezulta din acestea înlătu¬ 
rate. Nimic nu este mai costisitor decât un început . 

„Cu cât mai mari avantajele vieţii, cu atât mai mari şi 
costurile de conservare şi dezvoltare (hrană şi reprodu¬ 
cere); cu atât mai mari şi riscurile şi probabilitatea de a 
dispărea datorită nivelului atins.“ 

732 . 

în cazul căsătoriilor, în sensul burghez al termenului, 
bineînţeles în sensul cel mai respectabil al termenului de 
„căsătorie 41 , nu este vorba câtuşi de puţin de iubire, după 
cum nu e vorba nici de bani - pe iubire nu se poate clădi 
o instituţie ci de încuviinţarea socială de care se bucură 
două persoane în ceea ce priveşte satisfacerea sexuală re¬ 
ciprocă, fireşte, condiţionată, însă prin condiţii ce au în 
vedere interesul societăţii. Faptul că o oarecare mulţumire 
a partenerilor şi foarte multă bunăvoinţă - voinţă de răb¬ 
dare, caracter conciliant, grijă pentru celălalt - vor fi ine¬ 
rente unui asemenea contract, este de la sine înţeles; însă 
cuvântul iubire n-ar trebui folosit în mod abuziv aici! Pentru 
doi oameni care se iubesc - în sensul cel mai complet şi 
mai tare al termenului - satisfacţia sexuală nu este ceva 
esenţial, fiind de fapt numai un simbol: pentru una dintre 
părţi, aşa cum spuneam, simbol al unei supuneri necon¬ 
diţionate, pentru cealaltă, simbol al consimţământului faţă 
de ea, semn al luării în posesie. - în cazul căsătoriei în 
sensul aristocratic, antic-aristocratic, al termenului, era vorba 
despre ameliorarea unei rase (mai există astăzi aristocraţie? 
Quaeritur), - deci despre menţinerea unui anumit tip sta¬ 
bil de om suveran: bărbatul şi femeia erau sacrificaţi aces¬ 
tui punct de vedere. Se înţelege că aici nu iubirea era pri¬ 
ma cerinţă, dimpotrivă!, şi nici măcar acel grad de bună¬ 
voinţă reciprocă ce determină buna căsătorie burgheză. 
Interesul unei familii era cel care hotăra, şi dincolo de ea - 
casta. Noi, animale cu sânge cald şi inimi delicate, noi, 
„modernii 44 , am fi cuprinşi de frisoane în faţa răcelii, a 
severităţii şi a calculului precis inerente unui asemenea 
concept aristocratic al căsătoriei, aşa cum era ea practicată 
în orice aristocraţie sănătoasă, în Atena antică, precum şi 
încă în Europa secolului al XVIII-lea! Tocmai de aceea 
iubirea ca pasiune - conform înţelesului major al terme- 

nului - a fost inventată pentru lumea aristocratică şi în 
interiorul ei: acolo unde constrângerea şi lipsa erau cele 
mai mari... 


733 . 

Despre viitorul căsătoriei: - o creştere a poverii im¬ 
pozitelor (în cazul succesiunilor), de asemenea a poverii 
serviciului militar al celibatarilor începând cu o anumită 
vârstă şi prelungindu-se (în interiorul comunităţii); 

Avantaje de tot felul pentru taţii care procreează mulţi 
băieţi; în funcţie de împrejurări, o majoritate a voturilor; 

un proces-verbal medical, preliminar oricărei căsătorii 
şi parafat de comitetele de conducere ale comunităţii: în 
care logodnicii şi medicii trebuie să răspundă la anumite 
întrebări („istorie familială 44 -); 

ca remediu împotriva prostituţiei (ori ca înnobilare a 
ei): căsătoria pe termen limitat (la ani, la luni), legalizată, 
cu garanţie pentru copii; 

fiecare căsătorie intrând în responsabilitatea unui anu¬ 
mit număr de membri de încredere ai comunităţii şi reco¬ 
mandată de ei: ca o chestiune legată de interesul comunităţii. 

734 . 

De asemenea, o poruncă a iubirii de oameni. - Există 
cazuri în care un copil ar însemna o infracţiune: în situaţia 
bolnavilor cronic şi a neurastenicilor de gradul trei. Ce 
trebuie făcut aici? - încurajarea abstinenţei sexuale a aces¬ 
tora, eventual cu ajutorul muzicii din Parsifal, poate fi 
oricum încercată: Parsifal însuşi, acest idiot tipic, avea 
destule motive să nu se reproducă. Inconvenientul este că 
o anumită incapacitate de a te „stăpâni 44 (de a nu reacţiona 
la stimuli, la stimuli sexuali oricât de reduşi) face parte 
tocmai dintre consecinţele cele mai regulate ale epuizării 

globale. Ne-am înşela dacă, de pildă, ni l-am reprezenta pe 
un Leopardi ca abstinent. Preotul, moralistul joacă aici un 
joc dinainte pierdut; am face mai bine să recomandăm 
farmacia. în cele din urmă societatea are de împlinit aici o 
datorie: există puţine cerinţe faţă de ea atât de urgente şi 
de fundamentale. Societatea, ca prim mandatar al vieţii, 
trebuie să răspundă înaintea vieţii însăşi pentru fiecare viaţă 
eşuată, - ea trebuie de asemenea să ispăşească: prin ur¬ 
mare, ea trebuie să o împiedice. Societatea trebuie, în 
numeroase cazuri, să preîntâmpine procrearea: ea are 
dreptul să dispună în acest scop, ignorând originea, rangul 
şi spiritul, de măsurile cele mai drastice de constrângere, 
de privări de libertate, după împrejurări chiar de castrări. - 
Interdicţia biblică „să nu ucizi 44 este o naivitate în compa¬ 
raţie cu seriozitatea interzicerii vieţii pentru decadents: „să 
nu procreaţi! 44 ... Viaţa însăşi ignoră solidaritatea, „drep¬ 
turile egale 44 între părţile sănătoase şi degenerate ale unui 
organism: cele din urmă trebuie extirpate - sau altfel în¬ 
tregul piere. - Compasiunea faţă de decadents, drepturi 
egale şi pentru avortoni - aceasta ar fi imoralitatea cea 
mai profundă, aceasta ar fi antinatura însăşi ca morală! 

735 . 

Există naturi delicate şi bolnăvicioase, aşa-numiţii 
idealişti, care nu-s în stare mai mult decât de o infracţiune, 
cru , vert: aceasta e marea justificare a existenţei lor mărunte 
şi palide, o răsplată pentru o lungă laşitate şi un caracter 
mincinos, un moment , cel puţin, de tărie: şi care-i face apoi 
să dispară. 


736 . 

în lumea noastră civilizată avem de-a face aproape 
doar cu criminalul degenerat, împovărat de blestemul şi de 

dispreţul societăţii, neîncrezător în sine, adeseori minima- 
lizându-şi şi ponegrindu-şi fapta, cu un tip nereuşit de 
criminal; iar noi respingem reprezentarea potrivit căreia 
toate marile individualităţi au fost criminali (doar că în 
stil mare şi nu într-unul jalnic), şi crima aparţine măreţiei 
(- ca să vorbim în graiul izvorât din conştiinţa augurilor şi 
a tuturor acelora care au coborât cel mai adânc în sufletele 
mari -). „Scoaterea de sub scutul legii 44 tradiţiei, al 
conştiinţei, al datoriei - fiecare om mare îşi cunoaşte acest 
risc. Dar îl vrea de asemenea: el vrea ţelul măreţ şi de 
aceea şi mijloacele necesare. 

737 . 

Vremurile în care omul este condus prin răsplată şi 
pedeapsă au în vedere un om inferior, încă primitiv: ca şi 
la copii... 

A 

In mijlocul culturii noastre târzii, fatalitatea şi dege- 
nerescenţa sunt ceva ce suprimă complet sensul răsplăţii şi 
al pedepsei... Această determinare reală a acţiunii prin 
perspectiva răsplăţii şi a pedepsei presupune rase tinere, 
puternice, viguroase. In rasele senile, impulsurile sunt atât 
de irezistibile, încât o simplă reprezentare este cu totul 
neputincioasă; - a nu te putea împotrivi acolo unde este 
dat un stimul, ci a fi silit să-l urmezi; această iritabilitate 
extremă a celor decadents face complet lipsite de sens 
asemenea sisteme de pedeapsă şi corecţie. 

* 

Conceptul de „corecţie 44 are la bază premisa unui om 
normal şi puternic, a cărui acţiune particulară urmează a fi 
iarăşi cumva echilibrată , spre a nu-l pierde pentru comu¬ 
nitate, spre a nu-l avea ca duşman. 

738 . 

Efectul interdicţiei. - Orice putere care interzice, care 
ştie să trezească frica în cel căruia i se interzice ceva, dă 
naştere „conştiinţei împovărate 44 (ceea ce înseamnă dorinţa 
de ceva însoţită de conştiinţa caracterului periculos al 
satisfacerii ei, de constrângerea de a tăinui, de a te furişa, 
de a fi precaut). Orice interdicţie înrăutăţeşte caracterul 
acelora care nu i se supun voluntar, ci doar constrânşi. 

739 . 


„Răsplată şi pedeapsă 44 - Acestea trăiesc împreună, 
dispar împreună. Astăzi nu mai vrem să fim răsplătiţi, nu 
mai vrem să recunoaştem pe nimeni care pedepseşte... 
Ne-am pus pe picior de război: vrem ceva, avem adversari, 
poate vom obţine în modul cel mai înţelept acel ceva dacă 
ne vom înţelege , - dacă vom face un contract. 

O societate modernă în care fiecare individ şi-a făcut 
propriul „contract 44 : - criminalul violează contractul... 
Acesta ar fi un concept clar. Dar atunci anarhiştii şi adver¬ 
sarii principiali ai unei forme de societate nu ar mai putea 
fi toleraţi în sânul acesteia... 

5 

740 . 

Crima se subsumează conceptului de „răzvrătire împo¬ 
triva ordinii sociale 44 . Un răzvrătit nu se „pedepseşte 44 : el 
este adus la ordine. Un răzvrătit poate fi un om jalnic şi 
demn de dispreţ: în sine, nimic nu este de dispreţuit la o 
răzvrătire - iar în ceea ce priveşte forma noastră de so¬ 
cietate, a fi răzvrătit nu diminuează încă în sine valoarea 
unui om. Există cazuri în care un asemenea răzvrătit ar 
trebui chiar cinstit pentru că simte ceva la societatea noas¬ 
tră, ceva împotriva căruia este necesar războiul: atunci când 
el ne trezeşte din somn. 

Faptul că un criminal întreprinde o acţiune particulară 
împotriva unui individ particular nu contrazice ideea că 
întregul său instinct este în stare de război împotriva ordi¬ 
nii globale: fapta ca un simplu simptom. 

Conceptul de „pedeapsă 14 trebuie redus la conceptul: 
înfrângerea unei revolte, măsuri de siguranţă împotriva celor 
înfrânţi (arest parţial sau total). însă nu trebuie ca pedeapsa 
să exprime un dispreţ: un criminal este în orice caz un om 
care îşi riscă viaţa, cinstea, libertatea, - un om de curaj. De 
asemenea, pedeapsa nu trebuie privită ca ispăşire; sau ca o 
despăgubire, ca şi când ar exista un raport de schimb între 
vină şi pedeapsă, - pedeapsa nu purifică, pentru că crima 
nu pângăreşte. 

Nu trebuie să i se excludă criminalului posibilitatea de 
a se împăca cu societatea; admiţând că el nu face parte din 
rasa criminalilor în ultimul caz trebuie să i se declare 
război încă înainte ca el să fi făcut ceva ostil (prima operaţie, 
de îndată ce este capturat: a-1 castra). 

Nu trebuie ca manierele proaste ale unui criminal să 
fie considerate în dezavantajul său, şi nici nivelul redus al 
inteligenţei sale. Nimic nu este mai obişnuit decât faptul 
că el se înţelege pe sine greşit (mai ales, instinctul său 
revoltat, ranchiuna celui doclasso adeseori nu ating pragul 
conştiinţei, faute de lecture), că el, sub impresia fricii, a 
eşecului îşi ponegreşte şi necinsteşte fapta: spre a nu mai 
vorbi de acele cazuri în care, din punct de vedere psiholog¬ 
ic, criminalul dă curs unui impuls neînţeles şi atribuie faptei 
sale, printr-o acţiune secundară, un motiv fals (de pildă 
printr-un jaf, când, de fapt, pe el îl atrăgea sângele). 

Trebuie să ne ferim a trata valoarea unui om după o 
faptă particulară. Napoleon a atras atenţia asupra acestui 
lucru. în special faptele ce se vor a fi imortalizate sunt cu 
totul insignifiante. Când unul ca noi nu are pe conştiinţă 
nici o crimă, de pildă nici un omor - care este cauza? 

Faptul că ne-au lipsit câteva împrejurări favorabile. Şi dacă 
totuşi am face-o, în ce măsură ar fi asta relevant pentru 
valoarea noastră? In sine, noi am fi dispreţuiţi dacă nu ni 
s-ar recunoaşte forţa, după împrejurări, de a ucide un om. 
Aproape în toate crimele se exprimă, de asemenea, însuşiri 
ce nu trebuie să-i lipsească unui bărbat. Nu pe nedrept 
spunea Dostoievski despre deţinuţii acelor lagăre din Sibe¬ 
ria că ei ar reprezenta componenta cea mai puternică şi 
mai valoroasă a poporului rus. Dacă la noi criminalul este 
o plantă subnutrită şi pipernicită, aceasta este spre dezonoa¬ 
rea relaţiilor nostre sociale; în vremea Renaşterii crimina¬ 
lul prospera şi şi-a câştigat propria formă de virtute - fireşte, 
virtute în sensul Renaşterii, virtu, virtute amorală. 

Doar acei oameni pot fi glorificaţi care nu sunt trataţi 
cu dispreţ; dispreţul moral este o înjosire şi o lezare mai 
mare decât orice crimă. 


741 . 

Elementul injurios s-a asociat pedepsei doar pentru că 
anumite ispăşiri au fost legate de oameni vrednici de dispreţ 
(sclavi, de pildă). Aceia care au fost cel mai mult pedepsiţi 
erau oameni vrednici de dispreţ, astfel încât, în cele din 
urmă, pedeapsa a dobândit un caracter de ocară. 

742 . 

In dreptul penal din Antichitate era dominant un con¬ 
cept religios: acela al forţei expiatorii a pedepsei. Pedeapsa 
purifică: în lumea modernă ea pângăreşte. Pedeapsa este o 
despăgubire: te eliberezi în sfârşit de ceea ce ai vrut să 
suferi atâta. Presupunând că se crede în această forţă a 
pedepsei, în urma ei apar o despovărare şi un răsuflu de 
uşurare: ea se aseamănă realmente cu o nouă sănătate, cu 
o restabilire. Nu numai că te reîmpaci cu societatea, dar 

eşti iarăşi demn de stima proprie, - „pur“... Astăzi pedeapsa 
izolează chiar mai mult decât delictul; caracterul funest al 
delictului a crescut până-ntr-atât încât el a devenit incu¬ 
rabil. Din pedeapsă ieşi ca duşman al societăţii. De acum 
înainte există un duşman în plus. 

Ius talionis poate fi dictat de un spirit al răsplăţii (res¬ 
pectiv printr-un soi de moderare a instinctului de răzbunare); 
însă la Mânu, de pildă, el este nevoia de a avea un echi¬ 
valent pentru a expia, pentru a putea fi iarăşi „liber“ din 
punct de vedere religios. 


743 . 

Nedumerirea mea aproape radicală în cazul tuturor 
legislaţiilor penale mai recente este următoarea: dacă pe¬ 
depsele trebuie să producă o durere proporţională cu am¬ 
ploarea crimei, şi asta urmăriţi cu toţi de fapt!, ele ar trebui 
atribuite fiecărui criminal proporţional cu sensibilitatea sa 
fată de durere - aceasta nu înseamnă oare că nu ar trebui 

5 

să existe o determinare prealabilă a pedepsei pentru un 
delict, un cod penal? însă, dat fiind faptul că nu ar fi 
prea lesne de stabilit, în cazul unui criminal, scala gra- 
duală a plăcerii şi a neplăcerii sale, ar trebui oare in praxi 
să renunţăm la actul punitiv? Ce pierdere! Nui aşa? Prin 
urmare- 


744 . 

/\ 

Intr-adevăr, filosofia dreptului! Acesta este o ştiinţă care, 
ca orice ştiinţă morală, nu este încă nici măcar în faşă! 

în continuare, de pildă, se nesocoteşte, chiar printre 
juriştii care se cred liberi, semnificaţia cea mai veche şi 
mai valoroasă a pedepsei - ba nici măcar nu este cunos¬ 
cută: şi atât timp cât ştiinţa dreptului nu este aşezată pe 
baze noi, respectiv întemeiată pe comparaţia istorică şi aceea 

a popoarelor, se va rămâne la polemica inutilă a abstracţiilor 
cu totul false ce se prezintă astăzi drept „filosofie a dreptu- 
lui“ şi care sunt deduse în totalitate pornind de la omul 
actual. însă acest om actual este o împletitură atât de încâl¬ 
cită, chiar şi în privinţa evaluărilor sale juridice, încât el 
permite interpretările cele mai variate. 

745 . 

Un chinez bătrân spunea că ar fi auzit că, atunci când 
imperiile urmează să dispară, ele ar avea numeroase legi. 

746 . 

Schopenhauer doreşte ca ticăloşii să fie castraţi, iar 
gâştele să fie închise în mănăstire: din ce punct de vedere 
ar putea fi asta dezirabil? Ticălosul are, în plus faţă de 
mulţi oameni, însuşirea de a nu fi mediocru; iar prostul, 
faţă de noi, pe aceea că nu suferă la priveliştea mediocrităţii. 

Mai dezirabil ar fi ca prăpastia să devină şi mai mare, 
deci ca ticăloşia şi prostia să crească. în acest fel natura 
umană s-ar lărgi... Insă până la urmă tocmai acest lucru 
constituie însăşi necesitatea; el are loc şi nu aşteaptă ca noi 
să-l dorim sau nu. Prostia, ticăloşia cresc: asta face parte 
din „progres 44 . 


747 . 

A 

In societatea de astăzi întâlnim pretutindeni conside¬ 
raţia, tactul şi menajamentul, admiraţia amabilă faţă de 
drepturile străine, chiar faţă de pretenţiile străine; ba mai 
mult, domneşte aici o anumită apreciere instinctivă bi¬ 
nevoitoare a valorilor umane în genere, apreciere ce se 
remarcă prin încrederea şi creditul de orice fel; respectul 
faţă de oameni - şi anume câtuşi de puţin doar faţă de 
oamenii virtuoşi - este poate elementul care ne separă cel 

mai puternic de o valorizare creştină. Suntem destul de 
ironici atunci când mai auzim predicându-se morala; cel 
care predică morala scade în ochii noştri şi devine ca¬ 
raghios. 

Această atitudine liberală faţă de morală face parte 
din caracteristicile cele mai clare ale epocii noastre. Dacă 
întâlnim cazuri unde ea lipseşte în chip vădit, aceasta ne 
apare ca o boală (cazul Carlyle în Anglia, cazul Ibsen în 
Norvegia, cazul pesimismului schopenhaurian în întreaga 
Europă). Dacă ceva te împacă cu epoca noastră, aceasta 
este marele cuantum de imoralitate pe care ea şi-l permite, 
fără a gândi de aceea nimic rău despre sine. Dimpotrivă! 
Ce anume formează superioritatea culturii faţă de incul¬ 
tură? A Renaşterii, de pildă, faţă de Evul Mediu? - Mereu 
un singur lucru: marele cuantum de imoralitate admisă. De 
aici rezultă cu necesitate drept ce anume trebuie să se 
prezinte privirii fanaticilor moralei orice culme a dezvoltării 
umane: drept non plus ultra al corupţiei (- să ne amintim 
de judecata lui Savonarola despre Florenţa, de judecata 
lui Platon cu privire la Atena lui Pericle, de judecata lui 
Luther cu privire la Roma, de judecata lui Rousseau cu 
privire la societatea lui Voltaire, de judecata germană con¬ 
tra lui Goethe). 


748 . 

Un pic de aer proaspăt! Această stare absurdă a Eu¬ 
ropei nu mai trebuie să dureze prea mult! Există oare vreo 
idee în spatele acestui naţionalism bovin? Ce rost mai are, 
acum când totul trimite spre interese mai largi şi comune, 
să atâti aceste vanităţi de bădăran? Şi aceasta într-o stare 
în care dependenţa spirituală şi deznaţionalizarea sar în 
ochi iar valoarea şi sensul autentice ale culturii actuale 
rezidă într-o contopire şi fecundare reciprocă!... Iar „noul 
Imperiu“ întemeiat în schimb pe ideile cele mai demoneti- 

zate şi mai dispreţuite: acelea ale egalităţii drepturilor şi a 
voturilor. 

Lupta pentru supremaţie într-o stare ce nu valorează 
nimic; acestă cultură a metropolelor, a ziarelor, a febrei şi 
a „zădărniciei 44 -! 

Unificarea economică a Europei este iminentă şi de 
asemenea, ca reacţie, partidul pacifist... 

Un partid al păcii, lipsit de sentimentalism, ce-şi in¬ 
terzice sieşi şi adepţilor săi războiul; ce interzice folosirea 
tribunalelor; ce stârneşte împotriva sa lupta, opoziţia, pri¬ 
goana: un partid al oprimaţilor, cel puţin pentru o vreme; 
curând marele partid. Ostil răzbunării şi sentimentelor de 
răzbunare. 

Un partid belicist, cu aceeaşi principialitate şi fermi¬ 
tate faţă de sine, procedând în direcţie contrară -. 

749 . 

Guvernanţii Europei ar trebui într-adevăr să reflecteze 
asupra faptului dacă pot renunţa la sprijinul nostru. Noi, 
imoraliştii, suntem astăzi unica putere ce nu are nevoie de 
aliaţi pentru a ajunge la victorie: astfel, noi suntem de 
departe cei mai puternici dintre cei puternici. Noi nu avem 
nevoie nici măcar de minciună: ce altă putere s-ar putea 
lipsi de ea? O mare tentaţie luptă pentru noi, poate cea mai 
mare din câte există: tentaţia adevărului... A „adevărului 44 ? 
Cine-mi aşterne pe buze acest cuvânt? Eu însă mă voi 
lepăda de el: nu am ce face cu măreţul cuvânt: el nu ne 
este necesar, căci vom obţine puterea şi victoria chiar fără 
adevăr. Vraja ce triumfa pentru noi, ochiul lui Venus ce-i 
leagă şi orbeşte chiar pe duşmanii noştri este magia ex¬ 
tremului, tentaţia în care vibrează imposibilul: noi, imora¬ 
liştii, - noi suntem teribilii... 




Principiul unei noi instituiri a valorilor 


479 


750 . 

Păturile conducătoare depravate au corupt imaginea 
suveranului. „Statul 44 în calitate de exercitant al dreptăţii 
este o laşitate, pentru că lipseşte marea individualitate, 
aceea care poate sta ca măsură. Până la urmă incertitudinea 
devine atât de mare încât oamenii se prosternează înaintea 
oricărei forţe de voinţă ce porunceşte. 

751 . 

„Voinţa de putere 44 este atât de urâtă în epocile demo¬ 
cratice, încât întreaga lor psihologie pare orientată spre 
minimalizarea şi defăimarea ei. Tipul celui însetat de ono¬ 
ruri: asta ar fi Napoleon! Şi Cezar! Şi Alexandru! - Ca şi 
când nu tocmai ei au dispreţuit cel mai mult onorurile! 

Iar Helvetius ne povesteşte că aspiri la putere pentru a 
te putea bucura de cele ce stau la dispoziţia potentatului: 
- el înţelege această aspiraţie spre putere ca voinţă de 
desfătare!, ca hedonism! 


752 . 

în funcţie de felul în care simte un popor: dacă „dreptul, 
priceperea, harul etc. de a conduce aparţin celor puţini 44 
sau „celor mulţi 44 - va exista un guvern oligarhic sau unul 
democratic. 

Regalitatea reprezintă credinţa într-Unul care este ab¬ 
solut superior, într-un conducător, mântuitor, semizeu. 

Aristocraţia reprezintă credinţa într-o elită umană şi 
într-o castă superioară. 

Democraţia reprezintă necredinţa în marii oameni şi 
în societatea bazată pe elite: „Fiecare este egal celuilalt 44 . 
„De fapt, noi toţi suntem o gloată de brute egoiste 44 . 

753 . 

Resping 1) socialismul, pentru că visează în mod cu 
totul naiv la „Bine, Adevăr, Frumos 44 şi la „drepturi egale 44 
(- anarhismul vrea şi el, doar că într-o formă mai brutală, 
acelaşi ideal); 

2) parlamentalismul şi presa, pentru că ele sunt mijlo¬ 
ace prin care vita e slăvită. 

754 . 

înarmarea poporului - este până la urmă înarmarea 
gloatei. 


755 . 

Cât de ridicoli îmi par socialiştii cu optimismul lor 
prostesc legat de „omul bun“ care va apărea dintr-o dată 
atunci când „ordinea 44 tradiţională va fi desfiinţată şi toate 
„impulsurile naturale 44 vor fi slobode. 

Iar tabăra adversă este tot atât de ridicolă, pentru că nu 
admite legiferarea violenţei, asprimea şi egoismul oricărei 
forme de autoritate. „«Eu şi cei ca mine» trebuie să con¬ 
ducă şi să rămână în picioare: cel care strică este exclus 
sau nimicit 44 - iată sentimentul fundamental al oricărei 
legislaţii antice. 

Urâm mai mult reprezentarea unei specii superioare 
de om decât pe monarhi. Antiaristocratic: aici ura faţă de 
monarhi este doar o mască - 

756 . 

Cât de uşor trădează toate partidele! - ele dezvăluie 
ceva din caracterul conducătorilor lor, ceva ce aceştia as¬ 
cund cu mai multă îndemânare. 



Principiul unei noi instituiri a valorilor 


481 


757 . 

Socialismul modern vrea să creeze o formă laică de 
iezuitism: fiecare un instrument absolut. Dar scopul, acel 
„pentru ce? 44 nu a fost descoperit până acum. 

758 . 

Sclavia în zilele noastre’, o barbarie! Unde sunt aceia 
pentru care ei lucrează? Nu trebuie să ne aşteptăm întot¬ 
deauna la prezenţa simultană a celor două forţe comple¬ 
mentare. 

Folosul şi desfătarea sunt teorii ale sclavilor despre 
viaţă: „binecuvântarea muncii 44 este o elogiere de sine a lor 
- incapacitatea pentru otium. 

759 . 

Nu există vreun drept la viaţă, nici la muncă, şi cu atât 
mai puţin la „fericire 44 : nu există vreo diferenţă între indi¬ 
vidul particular şi ultimul vierme. 

760 . 

Despre mase trebuie să gândim cu tot atâta lipsă de 
scrupule ca şi natura: ele conservă specia. 

761 . 

A privi suferinţa maselor cu o ironică mâhnire: vai, ele 
vor ceva ce ne stă în putere! 

762 . 

Democraţia europeană este o descătuşare minimă de 
forţe. înainte de toate ea este o descătuşare a lenei, a 
epuizării, a slăbiciunii. 

763 . 

Din viitorul muncitorului. Muncitorii ar urma să se 
deprindă a simţi ca şi soldaţii. Un onorar, un salariu nu 
însă o plată! 

Nici un raport între plată şi prestare! Ci a-1 repartiza 
pe individ - pe fiecare după specializarea sa - astfel 
încât el să poată presta maximum a ceea ce necesită dome¬ 
niul său. 


764 . 

Muncitorii vor trăi odată aşa cum trăieşte astăzi burghe¬ 
zia; - însă deasupra lor, caracterizându-se prin simplitate, 
casta superioară: deci mai săracă şi mai modestă, totuşi în 
posesia puterii. 

Pentru oamenii inferiori sunt valabile evaluările con¬ 
trare; în ei trebuie sădite „virtuţile 44 . Poruncile absolute; 
tirani înfricoşători; a-i smulge din viaţa uşoară. Ceilalţi pot 
să asculte: iar vanitatea lor pretinde ca ei să nu apară drept 
dependenţi de marii oameni, ci de „ principii “. 

765 . 

„Eliberarea de orice vină (( 

Se vorbeşte despre „nedreptatea profundă 44 a pactului 
social: ca şi când faptul că unul se naşte în împrejurări 
favorabile ar fi de la bun început o nedreptate; sau, mai 
mult, că unul se naşte cu anumite însuşiri, iar celălalt cu 
altele. Din partea celor mai sinceri dintre aceşti adversari 
ai societăţii se decretează: „noi înşine, cu toate însuşirile 
noastre negative, morbide, criminale pe care, de altfel, le 
recunoaştem, suntem doar rezultatele unei oprimări secu¬ 
lare a celor slabi de către cei puternici' 4 ; ei atribuie respon¬ 
sabilitatea propriului caracter păturilor conducătoare. Şi se 

ameninţă, se dă glas mâniei, se blestemă; de indignare se 
ajunge chiar virtuos -, nimeni nu vrea să fi devenit de¬ 
geaba un om rău, o canalie. 

Acestă atitudine, o invenţie a ultimelor noastre dece- 
nii, îşi spune şi ea, după cum aud, pesimism şi anume 
pesimism al indignării. Aici se ridică pretenţia de a judeca 
istoria, de a te desprinde de fatalitatea ei, de a găsi îndărătul 
ei o responsabilitate, vinovaţi. Căci de asta este vorba: 
avem nevoie de vinovaţi. Neîmpliniţii, toate soiurile de 
decadents, revoltându-se îşi ies din fire şi au nevoie de 
victime spre a nu-şi potoli setea de distrugere cu propriul 
lor sânge (- ceea ce, poate, ar fi mai raţional). Pentru 
aceasta ei au nevoie de aparenţa unei legitimări, cu alte 

• 

cuvinte de o teorie prin care să poată pune în seama unui 
ţap ispăşitor faptul existenţei lor, al modului lor de a fi. 
Acest ţap ispăşitor poate fi Dumnezeu - Rusia nu duce 
lipsă de asemenea ateişti din resentiment -, sau ordinea 
socială, sau educaţia şi învăţământul, sau evreii, sau spi¬ 
ritele nobile, sau, în genere, cei împliniţi sub o formă ori 
alta. „Este o crimă să te naşti în condiţii favorabile: căci 
astfel i-ai dezmoştenit pe ceilalţi, i-ai dat la o parte, i-ai 
condamnat la viciu, ba chiar la muncă... Cât de mizerabil 
sunt datorită acestui fapt! Insă Cineva trebuie să poată 
repara totul, căci altfel ar fi insuportabil!"... Pe scurt, 
pesimismul indignării inventează responsabilităţi pentru a-şi 
crea un sentiment plăcut - răzbunarea... „Mai dulce ca 
mierea“ o numea deja bătrânul Homer. - 

* 

Faptul că o asemenea teorie nu găseşte mai multă 
înţelegere, cu alte cuvinte mai mult dispreţ, exprimă doza 
de creştinism ce se ascunde încă în sângele nostru, al tu¬ 
turor: astfel încât noi tolerăm anumite lucruri doar pentru 
că de departe au un oarecare iz creştin... Socialiştii ape- 

lează la instinctele creştine, ăsta este tertipul lor cel mai 
subtil... Creştinismul ne-a obişnuit cu noţiunea de „suflet 44 
bazată pe superstiţie, cu „sufletul nemuritor 44 , cu monada 
sufletească a cărei patrii este, de fapt, într-un cu totul alt 
loc şi care, doar trecător, într-o împrejurare sau alta, s-a 
prăbuşit în „mediul teluric 44 , s-a „încarnat 44 : însă, totuşi, 
fără ca astfel esenţa sa să fi fost atinsă, cu atât mai puţin 
afectată . Relaţiile sociale, cele de rudenie sau raporturile 
istorice sunt pentru suflet doar nişte situaţii ocazionale, 
eventual nişte supărări: în orice caz el nu este produsul lor. 
Printr-o asemenea reprezentare individul dobândeşte un 
caracter transcendent; cu ajutorul ei, el îşi poate atribui o 
importanţă colosală. 

Intr-adevăr, abia creştinismul l-a incitat pe individ să 
se pretindă judecător al tuturor lucrurilor, încât megaloma¬ 
nia i-a devenit aproape o datorie: el trebuie să-şi revendice 
nişte drepturi eterne împotriva a tot ceea ce are un caracter 
temporal şi condiţionat! Ce stat! Ce societate! Ce legi is¬ 
torice! Ce fiziologie! Aici ne vorbeşte un dincolo al deve¬ 
nirii, ceva imuabil de-a lungul întregii istorii, aici ne vor¬ 
beşte ceva nemuritor, ceva divin: un suflet! 

O altă noţiune creştină, nu mai puţin năstruşnică, s-a 
infiltrat şi mai adânc în trupul modernităţii: noţiunea de- 
spre ,, egalitatea sufletelor înaintea lui Dumnezeu" . In 
această noţiune este dat prototipul tuturor teoriilor cu pri¬ 
vire la drepturile egale: mai întâi umanitatea a fost învăţată 
să silabisească pe acorduri religioase principiul egalităţii, 
şi abia ulterior s-a scos din el o morală; ce ne mai mirăm 
că omul sfârşeşte prin a-1 lua în serios, prin a-1 lua în serios 
din punct de vedere practic! Adică politic, democratic, şi 
din acela al socialismului şi al pesimismului indignat. 

Pretutindeni unde au fost căutate responsabilităţi, in¬ 
stinctul răzbunării a fost cel care căuta. Acest instinct a 
ajuns de-a lungul mileniilor să pună până-ntr-atât stăpânire 
pe umanitate, încât întreaga metafizică, psihologia, reprezen¬ 
tarea istoriei, dar mai ales morala sunt roadele sale. Cât de 
adânc a pătruns omul prin gândire, atât de departe a intro¬ 
dus el bacilul răzbunării în lucruri. El l-a îmbolnăvit chiar 
pe Dumnezeu, şi întregii existenţe i-a furat inocenţa: şi 
anume prin faptul că el a redus orice mod de a fi la voinţă, 
la intenţii, la acte de responsabilitate. întreaga teorie pri¬ 
vind voinţa - acestă falsificare funestă din psihologia de 
până acum - a fost inventată cu scopul de a pedepsi. Uti¬ 
litatea socială a pedepsei a fost aceea care i-a garantat 
acestui concept prestigiul, puterea adevărul. Autorii acelei 
psihologii - ai psihologiei voinţei - trebuie căutaţi în pă¬ 
turile ce decideau asupra dreptului penal, în primul rând în 
pătura preoţilor aflaţi în fruntea celor mai vechi comunităţi; 
aceştia vroiau să-şi creeze dreptul de a se răzbuna, - ei 
vroiau să-i creeze lui Dumnezeu un drept de a a se răz- 
buna. In acest scop a fost omul gândit ca fiind „liber 44 ; în 
acest scop trebuia gândită orice acţiune ca fiind voită, şi 
originea oricărei acţiuni ca aflându-se în conştiinţă. însă, 
prin aceste enunţuri, vechea psihologie este respinsă. 

Astăzi, când Europa pare a se mişca în sens contrar, 
când noi, oameni ai Halkyonului, încercăm din răsputeri să 
retragem, să scoatem, să ştergem din lume noţiunile de 
vină şi de pedeapsă, când râvna noastră cea mai mare este 
aceea de a purifica psihologia, morala, istoria, natura, 
instituţiile şi sancţiunile sociale, de a-1 purifica chiar pe 
Dumnezeu de această mizerie - în cine vom vedea noi 
antagoniştii noştri cei mai fireşti? Tocmai în acei apostoli 
ai răzbunării şi ai resentimentului, în acei pesimişti ai in¬ 
dignării par excellence care îşi fac misiunea din a-şi ce¬ 
lebra murdăria sub numele de „indignare 44 ... Noi, ceilalţi, 

care încercăm să-i recâştigăm devenirii inocenţa, am dori 
să fim misionarii unei idei mai curate: aceea că nimeni nu 
i-a dat omului însuşirile sale, nici Dumnezeu, nici socie¬ 
tatea, nici părinţii sau strămoşii, nici el însuşi, - că nimeni 
nu este vinovat pentru el... Nu există o fiinţă care ar putea 
fi făcută răspunzătoare pentru că cineva se află aici, pentru 
că cineva este aşa şi aşa, pentru că cineva s-a născut în 
aceste împrejurări, în acest mediu. - Lipsa unei asemenea 
fiinţe este o mare consolare. .. Noi nu suntem rezultatul 
unei intenţii, al unei voinţe, al unei dorinţe eterne: prin noi 
nu se încearcă a fi atins un „ideal de perfecţiune 44 , sau un 
„ideal de fericire 44 sau un „ideal de virtute 44 , - noi suntem 
tot atât de puţin greşeala lui Dumnezeu de care el însuşi ar 
trebui să se teamă (ideea cu care, se ştie, începe Vechiul 
Testament). Lipsesc orice loc, orice scop, orice sens, pe 
seama cărora să ne explicăm fiinţarea proprie, modul nos¬ 
tru propriu de a fi. Mai ales: nimeni nu ar putea s-o facă: 
întregul nu poate fi judecat, nu poate fi măsurat, comparat 
sau chiar negat! De ce nu? - Din cinci motive, toate ac¬ 
cesibile chiar inteligenţelor modeste: de exemplu, pentru 
că în afara întregului nu există nimic... Şi, încă o dată, 
aceasta este o mare consolare, aici rezidă inocenţa întregii 
existente. 

5 

2. Individul 

766. 

Eroare fundamentală: a face din turmă un ţel şi nu din 
indivizii particulari! Turma este un mijloc, nimic altceva! 
Dar acum se încearcă înţelegerea turmei drept individ şi 
atribuirea unui rang superior acesteia şi nu individului, - 
confuzie capitală! De asemenea, caracterizarea a ceea ce te 
înglobează turmei, a sentimentelor de solidaritate, ca fiind 
aspectul mai valoros al naturii noastre! 

767. 

Individul este ceva cu totul nou şi creator de nou , ceva 
absolut, toate acţiunile îi revin exclusiv. 

Individul îşi scoate în cele din urmă din sine însuşi 
valorile acţiunilor sale: pentru că el trebuie să-şi inter¬ 
preteze în mod cu totul individual şi cuvintele tradiţiei. 
Cel puţin interpretarea formulei este personală, chiar dacă 
el nu creează o nouă formulă; ca interpret, el este totuşi 
creator. 


768. 

„Eul“ subjugă şi ucide; el acţionează ca o celulă or¬ 
ganică: pradă şi tiranizează. El vrea să se regenereze - 
graviditate. El vrea să-şi nască zeul propriu şi să-i pună la 
picioare întreaga umanitate. 

769. 

Tot ce-i viu îşi exercită forţa cât mai departe posibil în 
jurul său şi îl supune pe cel mai slab: de aceea bucuria el 
şi-o găseşte în sine. ,, Umanizarea 11 progresivă în această 

tendinţă constă în faptul că dificultatea integrării reale a 
celuilalt sporeşte sentimentul posesiei: aşa după cum leza¬ 
rea brutală indică, e drept, puterea pe care o avem asupra 
lui, dar îi înstrăinează deopotrivă şi mai mult voinţa de 
noi - facându-1, prin urmare, mai greu de supus. 

770. 

Gradul de împotrivire ce trebuie depăşit permanent 
pentru a rămâne în vârf reprezintă măsura libertăţii atât 
pentru indivizi, cât şi pentru societăţi: respectiv libertatea 
înţeleasă ca putere pozitivă, ca voinţă de putere. Forma 
supremă a libertăţii individuale, a suveranităţii, ar creşte, 
prin urmare, foarte probabil la o minimă depărtare de opusul 
ei, acolo unde pericolul sclaviei, ca sute de săbii ale lui 
Damocles, ameninţă existenta. Căutati în istorie: vremurile 
în care „individul 44 se ridică până la maturitatea acelei 
împliniri, adică până la libertate, în care atinge tipul clasic 
al omului suveran: o,, nu! ele nu au fost niciodată vremuri 
umane! 

N-ai voie să alegi: fie deasupra - sau în glod, ca vier¬ 
mele, batjocorit, stârpit, călcat în picioare. Trebuie să ai 
împotriva ta tirani, pentru a deveni tiran tu însuţi, adică 
liber. Este un mare avantaj când peste tine stau atârnate 
sute de săbii ale lui Damocles: ele te-nvaţă dansul şi îţi 
conferă „libertatea mişcării 44 . 

771. 

Omul, mai mult ca orice alt animal, are la origine o 
natură altruistă: - de aici îndelungata sa dezvoltare (copil) 
şi împlinirea lui superioară, de aici, de asemenea, şi forma 
extraordinară, ultimă de egoism. - Animalele de pradă sunt 
mult mai individuale. 

772. 

Despre critica „egocentrismului 64 . - Naivitatea involun¬ 
tară a lui La Rochefoucauld care crede că spune lucruri 
îndrăzneţe, lipsite de prejudecăţi, paradoxale - pe atunci 
„adevărul 66 în sfera psihologicului era ceva ce dorea să 
surprindă. - Exemplu: „ Ies grandes ămes ne sont pas celles 
qui ont moins de passions et plus de vertus que Ies ămes 
communes, mais seulement celles qui ont de plus grands 
desseins". - Fireşte: John Stuart Mill (care-1 numeşte pe 
Chamfort un La Rochefoucauld mai elevat şi mai filosofic 
al secolului XVIII -) vede în el doar pe observatorul.cel 
mai perspicace a tot ceea ce în pieptul uman se reduce la 
„egocentrismul comun 66 şi adaugă: „un spirit elevat nu va 
accepta să-şi impună necesitatea unei observaţii perma¬ 
nente a vulgarităţii şi a josniciei, decât eventual pentru a 
arăta împotriva căror influenţe dăunătoare se pot afirma 
victorios judecata superioară şi nobleţea caracterului. 66 

773. 

Morfologia sentimentelor egotiste 

Primul punct de vedere: în ce măsură sentimentele de 
solidaritate şi de ataşament faţă de comunitate constituie 
treapta inferioară prealabilă într-o perioadă în care conştiinţa 
propriei personalităţi, iniţiativa valorizării sunt încă im¬ 
posibile pentru individ. 

Al doilea punct de vedere: în ce măsură apogeul mân¬ 
driei colective, patosul distanţei propriu clanului, sentimen¬ 
tul diferenţei, repulsia faţă de mediere, de egalitate a drep¬ 
turilor, de conciliere sunt o şcoală a conştiinţei de sine 
individividuale: mai ales dacă ea îl constrânge pe individ 
să reprezinte sentimentul de mândrie al întregului: - el 
trebuie să vorbească şi să acţioneze cu un respect extrem 
faţă de sine, întrucât el este exponentul comunităţii în 

persoană. De asemenea: dacă individul se simte instrument 
şi purtător de cuvânt al divinităţii. 

Al treilea punct de vedere: în ce măsură aceste forme 
de depersonalizare conferă efectiv persoanei o însemnătate 
extraordinară: întrucât forţe superioare se folosesc de ea: 
teama religioasă faţă de sine, stare a profetului, a poetului. 

Al patrulea punct de vedere: în ce măsură responsabi¬ 
litatea faţă de întreg inculcă şi îngăduie individului o pri¬ 
vire cuprinzătoare, o asprime şi un caracter teribil, lucidi¬ 
tate şi răceală, o măreţie a atitudinii şi a gesturilor pe care 
el nu şi le-ar permite pentru sine însuşi. 

In summa: sentimentele de mândrie colectivă constitu¬ 
ie propedeutica suveranităţii personale. Pătura aristocra¬ 
tică este cea care păstrează tradiţia acestui exerciţiu. 

774. 

Formele mascate ale voinţei de putere: 

1) Nevoia de libertate , de autonomie, cât şi de echili¬ 
bru, de pace, de coordonare. De asemenea, ermitul, 
„libertatea spirituală 44 . în forma maxim inferioară: 
voinţa, în genere, de a fi aici, „instinctul de auto¬ 
conservare 44 . 

2) înregimentarea, pentru a satisface, într-un întreg mai 
cuprinzător, voinţa acestuia de putere: supunerea , 
faptul de a te face indispensabil, de a te face util 
celui care deţine forţa; iubirea ca tertip spre a ajunge 
la inima celui mai puternic - pentru a pune stăpânire 
pe el. 

3) Sentimentul datoriei, conştiinţa, mângâierea ima¬ 
ginară de a aparţine unui rang superior celor care 
deţin efectiv puterea; recunoaşterea unei ierarhii ce 
îngăduie judecarea chiar şi a celor mai puternici; 
autocondamnarea; inventarea unor noi table de 
valori (evreii: exemplu clasic). 

775. 

Lauda şi recunoştinţa ca voinţă de putere. - Lauda şi 
recunoştinţa pentru recoltă, vreme bună, victorie, cununie, 
pace: - sărbătorile, toate, au nevoie de un subiect faţă de 
care să se descarce sentimentul. Vrem ca orice bine care i 
se întâmplă cuiva să-i fie, de fapt, făcut: vrem autorul. La 
fel şi în cazul unei opere de artă: nu ne mulţumim doar cu 
ea: lăudăm autorul. - Ce înseamnă deci a lăuda? Un fel de 
compensare faţă de binefacerile ce ni s-au făcut, o returnare, 
o manifestare a puterii noastre, - căci cel care laudă aprobă, 
discerne, estimează, judecă; el îşi acordă dreptul de a putea 
confirma, de a putea împărţi onoruri. Sentimentul acut de 
fericire şi de vitalitate este deopotrivă un sentiment acut de 
putere: datorită lui laudă omul (datorită lui inventează şi 
caută el un autor, un „ subiect " -). Recunoştinţa ca răz¬ 
bunare pozitivă; impusă cel mai sever şi exprimată acolo 
unde egalitatea şi mândria trebuie menţinute simultan, unde 
răzbunarea nu are oprelişti. 

776. 

Despre „machiavelismul“ puterii 

Voinţa de putere apare 

a) ca voinţă de „ libertate “ la cei oprimaţi, la sclavii de 
tot soiul: ţelul pare a fi doar eliberarea (din punct de ve¬ 
dere moral-religios: „responsabil doar faţă de propria con¬ 
ştiinţă 44 ; „libertate evanghelică 44 etc.); 

b) ca voinţă de supremaţie în cazul unei clase destul 
de puternice şi care aspiră la putere; chiar dacă la început 
zadarnic, apoi limitându-se la voinţa de „dreptate 44 , adică 
de drepturi egale cu ale clasei dominante; 

c) în cazul celor mai puternici, mai bogaţi, mai au¬ 
tonomi, mai curajoşi ca „; iubire de umanitate 44 , de „popor 44 , 
de evanghelie, de adevăr, de Dumnezeu; ca milă; „sacri- 

ficiu de sine“ etc.: ca o copleşire, o contaminare, o subju¬ 
gare, ca o identificare cu un mare cuantum de putere pe 
care o poţi orienta: erpul, profetul, cezarul, mântuitorul, 
păstorul; (-şi iubirea sexuală se-nscrie aici: ea vrea să 
covârşească, să pună stăpânire şi apare ca dăruire de sine. 
De fapt, e vorba despre iubirea faţă de „instrumentul 44 
propriu, faţă de „calul 44 propriu - despre convingerea că îţi 
aparţine asta şi asta ca unuia care este în stare să aibă 
folos de pe urma lor). 

„Libertate", „dreptate" şi „ iubire"!!! - 

777. 

Iubire . - Recunoaşteţi: această iubire, această compa¬ 
siune a femeilor - există ceva mai egoist?... Iar atunci 
când se sacrifică, când îşi sacrifică cinstea şi renumele, cui 
se sacrifică ele? Bărbatului? Sau mai degrabă unor dorinţe 
nestăpânite? - Sunt aceleaşi dorinţe egoiste, chiar dacă îi 
alină pe ceilalţi şi-i umplu de recunoştinţă... 

In ce măsură poate sfinţi totul o asemenea hipertrofiere 
a unei valorizări!! 


778. 

„Simţuri", „pasiuni". - Teama faţă de simţuri, de 
dorinţe, de pasiuni, atunci când ajunge să le recuze, este 
deja un simptom al slăbiciunii: mijloacele extreme carac¬ 
terizează întotdeauna stările anormale. Ceea ce lipseşte aici, 
respectiv este disipat, este forţa de inhibare a unui impuls; 
când instinctul te obligă să cedezi, adică să reacţionezi, e 
mai bine să nu-i dai prilejul (să eviţi „ispitele 44 ). 

Un „stimul al simţurilor 44 constituie o ispită doar pen¬ 
tru fiinţele al căror sistem este labil şi uşor de influenţat: 
în cazurile opuse, caracterizate printr-o mai mare inerţie şi 
rigiditate ale sistemului, sunt necesari stimuli puternici 
pentru a activa funcţiile. 

Desfrâul ne revoltă doar în cazul celui care nu are nici 
un drept la el; şi aproape toate pasiunile au un prost re¬ 
nume datorită celor care nu sunt suficient de puternici pentru 
a le orienta în folosul lor - . 

Trebuie să admitem că împotriva pasiunilor pot fi aduse 
aceleaşi obiecţii ca şi împotriva bolii: cu toate acestea, noi 
nu am putea să ne sustragem bolii şi cu atât mai puţin 
pasiunilor. Avem nevoie de anormal, prin aceste maladii 
rebele dăm vieţii un choc extraordinar. 

Concret se pot distinge: 

1) pasiunea dominantă ce aduce cu sine forma supremă 
de sănătate în genere: aici se realizează cel mai bine coor¬ 
donarea sistemelor interne cu activitatea lor având o finali¬ 
tate comună, - însă aceasta este aproape definiţia sănătăţii! 

2) antagonismul pasiunilor, dualitatea, triplicitatea, 
multiplicitatea „sufletelor într-un singur piept“: foarte ne¬ 
sănătos, ruină interioară, anulându-se reciproc, trădând şi 
amplificând o dezbinare şi o anarhie internă -: doar dacă 
una dintre pasiuni nu preia în cele din urmă controlul. 
Revenirea sănătăţii - 

9 

3) coexistenţa, fără a fi un antagonism sau o conlu¬ 
crare: adesea periodică şi apoi, de îndată ce s-a găsit o 
ordine, chiar sănătoasă. Oamenii cei mai interesanţi, ca¬ 
meleonii, fac parte din această clasă; ei nu se află în 
contradicţie cu sine, sunt fericiţi şi siguri, dar nu au evolu¬ 
ţie, - stările lor coexistă, chiar dacă sunt şapte laolaltă. Ei 
se schimbă, nu devin. 


779. 

Cantitatea aferentă ţelului sub aspectul acţiunii ei asu¬ 
pra opticii evaluării: marele criminal şi cel mărunt. Canti¬ 
tatea de ţel în ceea ce vei decide, chiar pentru subiectul 
voinţei, dacă el va manifesta respect faţă de sine ori se va 
simţi descurajat şi mizerabil. - 

/a 

In continuare, gradul de spiritualitate a mijloacelor sub 
aspectul acţiunii ei asupra opticii evaluării. Ce diferit arată 
un înnoitor al filosofiei, un spirit aventuros şi radical faţă 
de un barbar şi aventurier! - Aerul unui „dezinteresată 

A 

In sfârşit, atitudinea şi manierele nobile, vitejia, încre¬ 
derea în sine - cum schimbă ele evaluarea a ceea ce se 
obţine în acest mod! 

5 


* 


Despre optica evaluării: 

Influenţa cantităţii (mare, mică) aferente scopului. 
Influenţa spiritualităţii în folosirea mijloacelor 
Influenta manierelor în acţiune. 

5 f 

Influenţa succesului ori a eşecului. 

Influenţa forţelor ostile şi a valorii lor. 

Influenţa a ceea ce este permis şi a ceea ce este 
interzis. 


780. 

Stratagemele pentru a înlesni acţiuni, măsuri, afecte, 
care, considerate individual, nu mai sunt „admise“ - şi 
nici de „bun-gust 44 : 

arta „ni-i face atractivi 44 pe cei care ne ajută să pătrun¬ 
dem în astfel de lumi „uitate 44 ; 

istoricul ne prezintă natura dreptului şi a raţiunii lor; 
călătoriile; exotismul; psihologia; cod penal; ospiciu; cri¬ 
minali; sociologie; 

,,caracterul impersonal 4 (astfel încât noi ca medii ale 
unei entităţi colective ne permitem aceste afecte şi ac¬ 
ţiuni - consilii de judecători, curte de juraţi, cetăţean, soldat, 
ministru, prinţ, societate, „critic 44 ) ne creează sentimentul 
că am face un sacrificiu... 

781. 

Preocuparea legată de sine şi de „mântuirea veşnică 44 
nu este expresia unei firi bogate şi autonome: căci aceasta 
îl cercetează pe diavol cu privire la mântuirea proprie - ea 
nu are un asemenea interes pentru fericire, oricum ar arăta 
fericirea, ea este forţă, faptă, ardoare, - ea îşi pune pecetea 
pe lucruri, le ia în stăpânire. Creştinismul este o ipohon¬ 
drie romantică a celor care nu stau pe picioare proprii. 

Pretutindeni unde apare în prim-plan perspectiva he¬ 
donistă, putem deduce prezenţa suferinţei şi a unei anu¬ 
mite degenerări. 


782. 

„Autonomia crescândă a individului 44 : despre asta 
vorbesc aceşti filosofi parizieni ca Fouillee: ei ar trebui 
totuşi să vadă mai întâi ce race moutonniere sunt ei înşişi. 
Deschideţi odată ochii, domnilor sociologi ai viitorului! 
Individul a devenit puternic în condiţii opuse: voi descrieţi 
slăbirea extremă şi degenerarea omului, voi le vreţi şi aveţi 
nevoie în acest scop de întregul arsenal de minciuni al 
vechiului ideal! Voi sunteţi dintre aceia care îşi privesc 
dorinţele gregare drept ideal! 

Absenţa deplină a onestităţii psihologice! 

783. 

Opoziţia aparentă a celor două trăsături ce-i caracte¬ 
rizează pe europenii moderni: caracterul individualist şi 
revendicarea drepturilor egale: în sfârşit, înţeleg. Cu alte 
cuvinte, individul constituie o vanitate extrem de vulnera¬ 
bilă: - aceasta pretinde, înţelegând cât de uşor suferă, ca 
toţi ceilalţi să aibă un statut egal, să trăiască numai inter 
pares. Astfel se conturează o rasă socială în care, într-adevăr, 
talentele şi foitele nu sunt prea mult diferenţiate. Mândria, 

căreia îi place singurătatea lipsită de adulatori, rămâne 
complet neînţeleasă; „marile 44 succese există doar prin mase, 
ba nici măcar nu se mai pricepe că un succes de masă este 
de fapt întotdeauna un succes minor: căci pulchrum est 
paucorum hominum. 

Orice morală ignoră „ierarhia 44 dintre oameni: maeştrii 
jurisprudenţei ignoră conştiinţa comunitară. Principiul in¬ 
dividualist respinge individualităţile excepţionale şi pre¬ 
tinde, într-un mediu relativ omogen, gustul cel mai rafinat 
şi ochirea cea mai grabnică a unui talent; iar pentru că 
fiecare are un talent în astfel de culturi târzii şi civilizate - 
prin urmare, are dreptul să-şi aştepte partea sa de glorie - 
asistăm astăzi, mai mult ca niciodată, la o efervescenţă a 
meritelor minore; asta conferă epocii un aer de nemăr¬ 
ginită echitate. Inechitatea ei rezidă, chiar în arte, în furia 
nu împotriva tiranilor şi a demagogilor, ci a oamenilor 
superiori care dispreţuiesc lauda celor mulţi. Revendicarea 
drepturilor egale (de pildă, să poţi da sentinţe legate de 
oricine şi orice) este anti-aristocratică. 

Tot atât de străine îi sunt epocii individul evanescent, 
pierderea într-un tip major, refuzul de a fi o persoană: 
calităţi ce caracterizau odinioară profilul şi ardoarea a 
numeroşi oameni de seamă (printre aceştia, poeţii cei mai 
mari); sau „fiinţa cetăţii 44 din vechea Eladă; iezuitism, corp 
prusac de ofiţeri şi modestie de scrib, ori a fi discipol şi 
continuator al marilor maeştri: dar toate acestea necesită 
absenţa vociferării sociale şi a vanităţii meschine. 

784. 

Individualismul este o formă sărăcăcioasă şi încă 
inconştientă a „voinţei de putere 44 ; aici individul pare a se 
mulţumi cu eliberarea de sub tutela societăţii (fie cea a 
statului, fie cea a bisericii). El nu se opune ca persoană, 

ci doar ca individ; el îi reprezintă pe toţi indivizii împo¬ 
triva totalităţii, cu alte cuvinte el se pune pe sine ca egal 
oricărui alt individ; ceea ce el cucereşte, nu cucereşte pentru 
sine ca persoană, ci ca reprezentant al indivizilor împotriva 
totalitătii. 

Socialismul este numai un mijloc de agitaţie al indi¬ 
vidualismului: el înţelege că, pentru a obţine ceva, trebuie 
să te organizezi într-o acţiune globală, să devii o „putere“. 
Insă ceea ce el urmăreşte nu este societatea ca scop al 
individului, ci societatea ca mijloc de actualizare a numeroşi 
indivizi: - ăsta este instinctul socialiştilor în privinţa căruia 
ei se înşeală adesea (- lăsând la o parte faptul că ei, pentru 
a se impune, trebuie să înşele adesea). Predica moralei 
altruiste în slujba egoismului individual: una dintre falşi- 
tăţile obişnuite ale secolului nouăsprezece. 

Anarhismul, la rândul său, este numai un mijloc de 
agitaţie al socialismului: prin el acesta trezeşte frica, prin 
frică începe să fascineze şi să terorizeze: dar mai ales - el 
îi atrage de partea sa, chiar în chestiunile cele mai spiri¬ 
tuale, pe cei neînfricaţi, gata să rişte. 

Cu toate acestea: individualismul este treapta total 
elementară a voinţei de putere. 

* 

Dacă ai atins o anumită autonomie, vrei mai mult: iese 
la iveală selecţia după gradul de forţă; individul nu se mai 
vede pe sine doar ca fiind egal, ci îşi caută de-acum ega¬ 
lul - el se detaşează de ceilalţi. Individualismul este urmat 
de formarea membrelor şi a organelor: tendinţele înrudite 
asociindu-se şi manifestându-se ca putere: între aceşti cen¬ 
tri de putere fricţiune, conflict, cunoaştere reciprocă a 
forţelor, pact, apropiere, stabilire a schimbului de activităţi. 
In cele din urmă: o ierarhie. 

Recapitulare: 

1. Indivizii se eliberează; 

2. Ei intră în luptă, ajung la un acord cu privire la 
„egalitatea drepturilor 44 (- „dreptatea 44 ca ţel -); 

3. Odată atins acest nivel, inegalităţile efective de forţă 
îşi amplifică efectul (întrucât în ansamblu domneşte 
pacea iar numeroase cuante reduse de forţă repre¬ 
zintă deja diferenţe ce anterior erau aproape nule). 
Acum indivizii se organizează în grupuri; grupu¬ 
rile tind spre privilegii şi supremaţie. Lupta reîn¬ 
cepe într-o formă mai blândă. 

Vrei libertate atât timp cât nu deţii puterea. Când o 
deţii, vrei supremaţie; dacă nu poţi cuceri supremaţia 
(fiind încă prea slab pentru ea), vrei „dreptate 44 , adică pu¬ 
tere egală. 


785. 

Rectificarea conceptului de „egoism". - Dacă s-a 
înţeles în ce măsură „individul 44 este o eroare - fiecare 
individ fiind întregul proces în linie dreaptă (nu doar 
„moştenit 44 , ci el însuşi) -, individul capătă o semnificaţie 
extraordinară. Instinctul se exprimă în el cu totul corect. 
Acolo unde acest instinct cedează - unde individul îşi caută 
o valoare abia în serviciul altora, poţi conchide cu certitu¬ 
dine asupra prezenţei epuizării şi a degenerării. Altruismul 
caracterului, principial şi fără tartuferie, este un instinct de 
a-ţi procura cel puţin o valoare secundă în slujba altor 

/N 

egoisme. Insă de cele mai multe ori el este doar aparent; 
un ocol pentru conservarea propriului sentiment al vieţii, a 
sentimentului valorii. 

786 . 

Istoria inoculării şi a depăşirii moralei . 

Principiul întîi: Nu există acţiuni morale: ele sunt în 
întregime imaginate. Nu numai că ele nu pot fi demon¬ 
strate (ceea ce, de pildă, a admis Kant, şi creştinismul de 
asemenea), - dar ele nici măcar nu sunt posibile. S-a in¬ 
ventat un opus al forţelor motrice printr-o confuzie psiho¬ 
logică, creându-se iluzia că astfel este desemnată o altă 
specie a acestora; s-a imaginat un primum mobile ce nu 
există. După evaluarea ce a statornicit în genere opoziţia 
„morar şi „imoral 44 , trebuie să spunem acum: există doar 
intenţii şi acţiuni imorale. 

Principiul al doilea : întreagă această distincţie între 
„moral 44 şi „imoral 44 se-ntemeiază pe faptul că atât acţiunile 
morale, cât şi cele imorale ar fi acte ale spontaneităţii 
libere - pe scurt, că ar exista o asemenea spontaneitate, 
sau altfel spus: că aprecierea morală s-ar raporta doar la un 
singur gen de intenţii şi acţiuni, cele libere. Dar acest în¬ 
treg gen de intenţii şi acţiuni este pur imaginar: lumea 
căreia i se aplică criteriul moral nu există: - nu există nici 
acţiuni morale, nici acţiuni imorale. 

9 1 9 

* 

Eroarea psihologică datorită căreia a apărut conceptul 
opoziţiei dintre „moral 44 şi „imoral 44 este: „altruist 44 , „nee- 
goist 44 , „plin de abnegaţie 44 . - Toate ireale , fictive. 

Dogmatism eronat în privinţa „ego 44 -ului: acesta gân¬ 
dit ca atom, într-o falsă opoziţie cu „non-Eul 44 : de aseme¬ 
nea, desprins de devenire, ca o fiinţare imuabilă. Falsa 
substanţializare a Eului; aceasta (întemeiată pe credinţa în 
nemurirea individuală), datorită presiunii educaţiei moral - 
religioase, ridicată la rang de crez. După această separare 
artificială a egoului şi după ce el a fost declarat în-şi- 




500 


Voinţa de putere 


pentru-sine, ne-am trezit cu o opoziţie valorică ce părea 
irefutabilă: Ego-ul individual şi Non-Eul nemărginit. Părea 
evident că valoarea ego-ului individual nu putea să con¬ 
siste decât în raportarea sa la imensitatea Non-Eului, res¬ 
pectiv în subordonarea lui faţă de acesta, ego-ul urmând să 
existe pentru non-Eu. - Aici determinante au fost instinc¬ 
tele gregare: nimic nu se opune atât de mult acestor in¬ 
stincte ca suveranitatea individului. Admiţând însă că ego-ul 
este conceput ca un în-şi-pentru-sine, valoarea lui trebuie 
să rezide în negarea de sine. 

Prin urmare: 1) falsa ipostaziere a „individului 44 ca 
atom; 

2) aprecierea turmei ce înfierează faptul de a vrea să 
rămâi atom şi îl percepe ca fiind ostil; 

3) drept consecinţă: depăşirea individului prin depla¬ 
sarea telurilor sale; 

4) acum păreau să existe acţiuni ce evidenţiaţi nega¬ 
rea de sine: în jurul lor a fost plăsmuită o întreagă sferă de 
opoziţii; 

5) s-a ridicat întrebarea: care sunt acţiunile în care 
omul se aprobă pe sine cel mai deplin? In jurul acestora 
(sexualitate, lăcomie, sete de putere, cruzime etc.) au fost 
îngrămădite anatema, ura, dispreţul: se credea că există 
impulsuri neegoiste, toate cele egoiste au fost respinse , au 
fost reclamate impulsurile neegoiste; 

6) rezultatul: ce s-a făcut? Impulsurile cele mai puter¬ 
nice, cele mai naturale, ba chiar singurele impulsuri reale 
au fost proscrise, - de acum înainte, pentru ca o acţiune să 
fie demnă de laudă, trebuia să conteşti prezenţa în ea a 
unor asemenea impulsuri: - imensa falsificare in psycho- 
logicis. Chiar orice formă de „mulţumire de sine 44 nu poate 
să devină posibilă decât prin faptul că omul se înţelege pe 
sine eronat sub specie boni modelându-se ca atare. Invers: 
acea categorie ce îşi găsea folosul în a-i lua omului mul- 

ţumirea de sine (reprezentanţii instinctului de turmă, de 
pildă preoţii si filosofii) şi-a rafinat şi şi-a ascuţit simţul 
psihologic pentru a arăta cum pretutindeni domneşte totuşi 
egoismul. Concluzia creştină: „ Totul este păcat: chiar şi 
virtuţile noastre. Caracterul absolut condamnabil al omu- 
lui. Acţiunea dezinteresată nu este posibila 4 . Păcatul stră¬ 
moşesc. Pe scurt: după ce omul a făcut din instinctul său 
un opus al unei lumi imaginare a Binelui, el a sfârşit prin 
a se dispreţui pe sine ca incapabil să realizeze acţiuni 
„bune“. 

N.B. Creştinismul reprezintă astfel un progres în 
privinţa ascuţirii pătrunderii psihologice: La Rochefou- 
cauld şi Pascal. El a înţeles identitatea esenţială a actiu - 
nilor umane şi identitatea lor valorică în genere (- toate 
imorale). 


* 

Acum s-a luat în serios formarea unor oameni în care 
egoismul a fost eradicat: - preoţii , sfinţii. Şi chiar dacă 
mai persista îndoiala privind posibilitatea de a deveni „per¬ 
fect 44 , nimeni nu se îndoia că ştie ce înseamnă a fi perfect. 

Fireşte, a trebuit să rezulte o psihologie pur fantas¬ 
magorică a sfântului, a preotului, a „omului bun 44 . Mo¬ 
tivele reale ale acţiunii au fost declarate ca rele: pentru a 
mai putea acţiona în genere, pentru a mai putea prescrie 
acţiuni, trebuiau descrise drept posibile şi, de asemenea, 
sfinţite acţiuni ce nu sunt posibile. De-acum, se venerează 
şi se idealizează cu aceeaşi falsitate cu care anterior s-a 
defăimat. 

Furia împotriva instinctelor vieţii ca „sfântă 44 , venera¬ 
bilă. Castitatea absolută, supunerea absolută, sărăcia abso¬ 
lută: ideal preoţesc. Pomana, mila, abnegaţia, contestarea 
frumosului, a raţiunii, a sensibilităţii, a privi cu ochi răi 
toate calităţile puternice pe care le ai: ideal laic. 

* 

Se progresează: instinctele defăimate încearcă să devină 
legitime (de pildă Reforma lui Luther: forma cea mai tri¬ 
vială a ipocriziei morale sub masca „libertăţii evanghe- 
lice“), - ele sunt rebotezate cu nume solemne; 

: instinctele defăimate încearcă să se dovedească ne¬ 
cesare pentru ca acelea virtuoase să fie posibile în general; 
se face o obligaţie din vivre pour vivre pour autrui: egois¬ 
mul ca mijloc în vederea scopului; 

: se merge mai departe, se încearcă acordarea unui 
drept la existenţă atât pornirilor egoiste, cât şi celor al¬ 
truiste: egalitatea drepturilor pentru unele, ca şi pentru ce¬ 
lelalte (din perspectiva folosului lor); 

: se merge mai departe, se caută o utilitate superioară 
în preferarea punctului de vedere egoist faţă de cel altruist: 
mai util în raport cu fericirea majorităţii sau cu propăşirea 
umanităţii etc. Prin urmare: o pondere mai mare a drep¬ 
turilor egoismului, însă sub un aspect extrem de altruist 
(„folosul global al umanităţii 44 ); 

: se încearcă punerea de acord a modului de acţiune 
altruist cu condiţia naturală, se caută altruismul pe tărâmul 
vieţii; se încearcă explicarea egoismului şi a altruismului 
ca fiind la fel de ancorate în esenţa vieţii şi a naturii; 

: se visează la dispariţia opoziţiei într-un anumit viitor 
când, datorită adaptării continue, egoismul va fi identic cu 
altruismul; 

: în sfârşit, se înţelege că acţiunile altruiste sunt doar 
o specie a celor egoiste, - şi că gradul în care iubeşti, în 
care te risipeşti este o dovadă pentru gradul unei puteri 
individuale şi al unei personalităţi. Pe scurt, se înţelege că, 
făcăndu-l pe om mai rău, îl faci mai bun, - şi că una nu 
este posibilă fără cealaltă... Astfel se ridică vălul ce aco¬ 
perea falsificarea extraordinară proprie psihologiei omu¬ 
lui de până acum. 

* 

Concluzii: există doar intenţii şi acţiuni imorale; - în 
cazul celor aşa-zis morale trebuie, prin urmare, să se demon¬ 
streze că ele sunt imoralităţi. Deducerea tuturor afectelor 

5 

dintr-o unică Voinţă de putere: identice ca esenţă. Con¬ 
ceptul de viaţă: - prin opoziţia aparentă (dintre „bine şi 
rău“) se exprimă gradele de putere a instinctelor, ierarhia 
temporară în cadrul căreia anumite instincte sunt ţinute în 
frâu ori sunt exploatate. - Justificarea moralei: din per¬ 
spectivă economică etc. 


* 


împotriva celei de-a doua aserţiuni: determinismul: 
încercarea de a salva lumea morală prin transferarea ei în 
necunoscut. Determinismul este doar un modus ce ne per¬ 
mite să ne escamotăm evaluările, după ce ele nu-şi mai 
găsesc locul în lumea gândită în manieră mecanicistă. De 
aceea determinismul trebuie atacat şi subminat: de aseme¬ 
nea, trebuie contestat dreptul de a distinge între o lume în 
sine şi una fenomenală. 


787 . 

Necesitatea absolută a eliberării totale de scopuri: altfel 
nici măcar nu vom putea încerca să ne sacrificăm şi să 
mergem mai departe! Abia inocenţa devenirii ne dă curajul 
maxim şi libertatea maximă! 

788 . 

A reda celui rău conştiinţa împăcată - asta să fi fost 
strădania mea involuntară? şi anume celui rău în măsura în 
care el este omul puternic? (Felul în care-i judecă Dos- 
toievski pe criminalii din temniţă poate fi citat aici.) 

789 . 

Noua noastră „libertate 44 - Ce sentiment al libertăţii să 
simţi, aşa cum simţim noi, spiritele eliberate, că nu mai 
eşti prins într-un sistem de „scopuri 44 ! De asemenea, că 
noţiunile de „răsplată 44 şi „pedeapsă 44 nu fac parte din esenţa 
existenţei! De asemenea, că acţiunea bună şi cea crimi¬ 
nală nu trebuie caracterizate în sine, ci binele şi răul îşi 
capătă numele doar din perspectiva tendinţelor de conser¬ 
vare ale anumitor forme ale comunităţii umane! De aseme- 
nea, că sentinţele noastre privind plăcerea şi durerea nu au 
o semnificaţie cosmică şi cu atât mai puţin una metafizică 
(- acel pesimism, pesimismul domnului von Hartmann, 
care se crede în stare să cântărească plăcerea şi neplăcerea 
existenţei însăşi, cu închiderea sa voluntară în închisoarea 
şi orizontul precopemiciene, ar fi ceva retrograd şi recurent, 
dacă este şi altceva decât o glumă proastă a unui berlinez). 

790 . 

Dacă îţi este clar „de ce? 44 -ul propriei vieţi, cum?-ul 
acesteia nu-ţi creează probleme. Este deja un semn că 
lipseşte credinţa în „De ce? 44 în scop şi în sens, un semn 
al lipsei de voinţă atunci când în prim-plan apare valoarea 
plăcerii şi a neplăcerii, iar teoriile hedonist-pesimiste gă¬ 
sesc ascultare; şi renunţarea, resemnarea, virtutea, „obiec¬ 
tivitatea 44 pot fi deja cel puţin semne că în lucrul esenţial 
încep să apară carenţe. 


791 . 

A 

Până acum nu a existat o cultură germană. împotriva 
acestei afirmaţii nu se poate aduce obiecţia că în Germania 
au existat mari singuratici (- Goethe, de pildă): căci aceştia 
aveau propria cultură. însă tocmai în jurul lor, ca în jurul 

unei stânci răzleţe, puternice şi semeţe s-a desfăşurat mereu 
restul identităţii germane, ca un opus al lor , respectiv ca 
un sol moale, mlăştinos nesigur pe care fiecare pas al 
străinătăţii făcea „impresie 44 şi crea „forme 44 : formaţia ger¬ 
mană a fost un lucru fără caracter propriu, de o maleabi- 
litate aproape nelimitată. 


792 . 

Germania, atât de bogată în savanţi pricepuţi şi bine 
instruiţi, duce lipsă de atâta timp de suflete mari, de spirite 
puternice, încât pare să fi uitat ce este un suflet mare, un 
spirit puternic: iar astăzi vezi urcând la tribună, aproape cu 
conştiinţa curată şi fără nici o sfială, oameni mediocri, ba 
chiar neisprăviţi care se cred bărbaţi de seamă, reforma¬ 
tori; aşa cum face de pildă Eugen Duhring, într-adevăr un 
savant priceput şi bine instruit, care însă trădează, aproape 
cu fiecare cuvânt, că ascunde un suflet meschin şi ros de 
invidie; iar spiritul lui, departe de a fi unul puternic, exu¬ 
berant, incandescent, nu-i decât spiritul ambiţiei! Dar în 
aceste vremuri este mai nedemn ca oricând pentru filosof 
să te aprinzi după onoruri: acum când vulgul este cel care 
împarte onoruri! 


793 . 

„ Viitorul “ meu: - o formaţie severă de politehnician. 
Serviciu militar: astfel încât, în medie, fiecare bărbat din 
păturile superioare, oricine ar fi el, să fie ofiţer. 






IV. 

Voinţa de putere ca artă 

794 . 

Religia, morala şi filosofia noastră sunt forme de deca- 
dence ale omului. 

- mişcarea contrară: arta. 

795 . 

Filosoful-artist. Conceptul superior al artei. Oare omul 
se poate distanţa îndeajuns de mult de semenii lui încât să 
sculpteze în ei? (- Exerciţii preliminare; 1. Cel care 
sculpteză în sine, ermitul; 2. artistul tradiţional ca mode¬ 
lator minor al unui material.) 

796 . 

Opera de artă, acolo unde ea apare fără mijlocirea 
artistului, de pildă sub forma corpului, a organizaţiei (cor¬ 
pul de ofiţeri prusaci, ordinul iezuit). In ce măsură artistul 
este doar o treaptă preliminară. 

Lumea ca o operă de artă ce se zămisleşte singură — 

797 . 

Fenomenul „artist“ este încă cel mai transparent: - a 
privi prin el instinctele fundamentale ale puterii, ale na¬ 
turii etc.! De asemenea, pe cele ale religiei şi ale moralei! 

„Jocul 44 , gratuitatea - drept ideal al celui înzestrat cu 
un preaplin al forţei, drept „copilăresc 44 . „Caracterul co¬ 
pilăresc 44 al lui Dumnezeu, nals JiaL^ăjv. 

798 . 

Apolinic - dionisiac. - Există două stări în care arta, 
aidoma unei forţe a naturii, apare în om, dispune de el fie 
că vrea, fie că nu: pe de o parte sub forma constrângerii de 
a avea viziuni iar pe de altă parte sub forma constrângerii 
de a participa la orgii. Ambele stări sunt prezente şi în 
viaţa cotidiană, doar că mai puţin intens: în vis şi în beţie. 

însă aceeaşi opoziţie există între vis şi beţie: ambele 
descătuşează în noi forţe artistice, fiecare însă în chip diferit; 
visul pe aceea de a vedea, de a asocia, de a plăsmui; 
beţia - forţa gesticii, a pasiunii, a cântului şi a dansului. 

799 . 

A 

In beţia dionisiacă sunt prezente sexualitatea şi vo¬ 
luptatea: ele nu lipsesc nici în cea apolinică. însă trebuie 
să existe o diferenţă de ritm între cele două stări... Liniştea 
extremă a anumitor senzaţii proprii beţiei (mai exact: di¬ 
latarea percepţiei temporale şi spaţiale) se oglindeşte de 
obicei în priveliştea gesturilor şi a naturilor sufleteşti celor 
mai liniştite. Stilul clasic prezintă în esenţă această linişte, 
această simplificare, reducere, concentrare, - sentimentul 
suprem al puterii este concentrat în tipul clasic. A reacţiona 
cu greu: o conştiinţă amplă: nici un sentiment de luptă. 

800 . 

Sentimentul beţiei corespunzând într-adevăr unui plus 
de forţă: cel mai intens în perioada împerecherii sexelor: 
organe noi, aptitudini, culori, forme noi: - „înfrumuseţarea 14 
este consecinţa forţei sporite. înfrumuseţarea ca expresie a 

unei voinţe victorioase, a unei coordonări crescute, a unei 
armonizări a tuturor dorinţelor puternice, a unei infailibile 
gravitaţii perpendiculare. Simplificarea logică şi geome¬ 
trică este o consecinţă a creşterii de forţă: invers, percepe¬ 
rea unei asemenea simplificări sporeşte sentimentul forţei... 
Apogeul dezvoltării: stilul major. 

Urâţenia înseamnă decadence a unui tip, contradicţie 
şi coordonare insuficientă a nevoilor interne, - înseamnă 
un declin al forţei de organizare, al „voinţei 44 , într-un lim¬ 
baj psihologic. 

Starea de plăcere pe care o numim beţie este tocmai un 
sentiment intens de putere... Percepţiile spaţio-temporale 
sunt modificate: sunt cuprinse cu vederea depărtări ex¬ 
traordinare ce devin abia acum accesibile; extinderea privirii 
asupra unor mase şi distanţe mai mari; ascuţirea organului 
pentru perceperea a numeroase detalii infime şi extrem de 
fugare; divinaţia, forţa de a înţelege la un semn cât de mic, 
la orice sugestie: sensibilitatea „inteligentă 44 -; tăria ca 
senzaţie a dominaţiei în muşchi, ca supleţe şi plăcere a 
mişcării, ca dans, ca graţie şi presto; tăria ca plăcere în a-ţi 
dovedi tăria, ca act de sfidare, ca aventură, neînfricare, 
indiferentă fată de viată şi moarte... Toate aceste momente 
culminante ale vieţii se stimulează reciproc; lumea de 
imagini şi reprezentări ale unuia funcţionează ca sugestie 
pentru celălalt: - astfel încât, în cele din urmă, apar con¬ 
crescute stări ce ar avea temeiuri să îşi rămână străine. De 
exemplu: sentimentul extazului religios şi excitaţia sexuală 
(- două sentimente profunde, coordonate totuşi aproape 
surprinzător. Ce le place tuturor femeilor evlavioase, 
bătrâne? tinere? Răspuns: un sfânt cu picioare frumoase, 
încă tânăr, încă idiot). Cruzimea în tragedie şi mila (- de 
asemenea, coordonate firesc...). Primăvară, dans, muzică: 
- totul o întrecere a sexelor, - chiar şi acea faustică „ne- 
tărmuire a sufletului* 4 . 

5 

Artiştii, dacă este ceva de capul lor, sunt (chiar trupeşte) 
superior înzestraţi, predispuşi la excese, nişte animale pline 
de forţă, senzuali; fără o anumită supraexcitare a sistemu¬ 
lui sexual nu poate fi gândit nici un Rafael... A face muzică 
este şi asta o formă de a face copii; castitatea nu-i altceva 
decât economia unui artist - şi, în orice caz, fecunditatea 
unui artist încetează o dată cu puterea sa de a procrea... 
Artiştii nu ar trebui să vadă nimic aşa cum este, ci mai 
rotund, mai simplu, mai viguros: pentru aceasta, vieţii lor 
trebuie să-i fie proprie un fel de tinereţe şi de primăvară, 
un fel de beţie constituentă. 

801 . 

Stările în care noi transfigurăm lucrurile, în care 
transpunem în ele o plenitudine şi le poetizăm până când 
ajung să ne oglindească propria plenitudine şi plăcere de a 
trăi: instinctul sexual; beţia; ospăţul; primăvara; victoria 
asupra duşmanului, sarcasmul; actul de bravură; cruzimea; 
extazul sentimentului religios. Mai ales trei elemente: in¬ 
stinctul sexual, beţia, cruzimea, - toate aparţinând celor 
mai vechi bucurii solemne ale omului, toate, de asemenea, 
predominante în „artistul 44 începuturilor. 

Invers: dacă în jurul nostru apar lucruri ce vădesc o 
asemenea transformare şi plenitudine, natura animală 
răspunde printr-o excitare a acelor sfere în care îşi au centrul 
toate acele stări ale plăcerii: - iar un amestec de aceste 
nuanţe intens desfătătoare ale satisfacţiei şi poftei animale 
este starea estetică . Cea din urmă se manifestă doar la 
naturile care sunt în genere capabile de acea plenitudine 
darnică şi năvalnică proprie trupescului vigor: el se defineşte 
întotdeauna ca primum nobile . Cel rezonabil, cel vlăguit, 
cel epuizat, cel care scorojeşte (de pildă, un erudit) nu 
poate recepta absolut nimic din artă, întrucât îi lipsesc forţa 

artistică originară, constrângerea abundenţei: cine nu poate 
da, acela nici nu primeşte nimic. 

„ Perfecţiunea în acele stări (mai ales în cazul iubirii 
sexuale) se trădează în mod naiv ceea ce instinctul cel mai 
profund recunoaşte ca fiind mai înalt, mai dezirabil, mai 
valoros, progresul tipului său; de asemenea spre ce statut 
tinde el de fapt. Perfecţiunea: aceasta înseamnă amplifica¬ 
rea extraordinară a sentimentului puterii proprii, bogăţia, 
revărsarea necesară peste toate zăgazurile. 

802 . 

Arta ne aminteşte de stările animalicului vigor; ea este 
pe de o parte un prisos şi o revărsare de corporalitate în¬ 
floritoare în lumea imaginilor şi a dorinţelor; pe de altă 
parte, o stimulare a funcţiilor animale prin imaginile şi 
dorinţele unei vieţi mai intense; - o accentuare a sentimen- 
tului de viată, un stimulent al acestuia. 

In ce măsură însuşi urâtul poate fi înzestrat cu o aseme¬ 
nea putere? în măsura în care el transmite ceva din energia 
victorioasă a artistului care a devenit stăpânul acestui urât, 
al aspectului înfricoşător; sau în măsura în care el stimulează 
vag în noi plăcerea cruzimii (uneori chiar plăcerea de a ne 
produce durere, automaltratarea: şi astfel sentimentul pu¬ 
terii asupra noastră). 


803 . 

Frumuseţea este pentru artist ceva dincolo de orice 
ierarhie, pentru că în ea contradicţiile sunt îmblânzite - 
semnul cel mai înalt al puteriii, al puterii asupra opuşilor; 
în plus, fără tensiune: - faptul că nu mai este nevoie de 
forţă, că totul curge atât de uşor, se supune şi caută să se 
supună - asta desfată voinţa de putere a artistului. 

804 . 

Valoarea biologică a frumosului şi a urâtului. Ceea ce 
ne repugnă instinctiv, din punct de vedere estetic, s-a 
dovedit prin experienţa cea mai îndelungată ca fiind pentru 
om dăunător, periculos, îndoielnic: instinctul estetic ce 
reacţionează subit (în greaţă, de pildă) conţine o judecată. 
In consecinţă, frumosul se înscrie în categoria generală a 
valorilor biologice legate de ceea ce este util, prielnic, şi 
sporeşte viaţa: totuşi astfel încât o mulţime de stimuli ce 
ne amintesc şi ne leagă vag de lucruri şi stări utile ne induc 
sentimentul frumosului, adică o creştere a sentimentului de 
putere (deci nu numai lucruri, ci şi senzaţiile asociate aces¬ 
tor lucruri sau simbolurile lor). 

Astfel frumosul şi urâtul sunt recunoscute ca fiind 
condiţionate; şi anume din perspectiva valorilor noastre 
de conservare cele mai primitive. A vrea să institui inde¬ 
pendent de acest fapt un Frumos şi un Urât este absurd. 
Frumosul există tot atât de puţin ca şi Binele sau Adevărul. 

A 

In particular este vorba din nou de condiţiile de conservare 
ale unei anumite specii de om: astfel omul comun va avea 
sentimentul valoric al frumosului în prezenţa altor lucruri 
decât omul excepţional şi supraomul. 

Optica prim-planului este aceea care ia în considerare 
doar consecinţele imediate din care provine valoarea fru¬ 
mosului (cât aceea a binelui, a adevărului). 

Toate judecăţile bazate pe instinct sunt mioape în ceea 
ce priveşte şirul consecinţelor: ele recomandă ceea ce tre¬ 
buie făcut imediat. Intelectul este în esenţă un aparat de 
inhibare a reacţiei nemijlocite la judecata bazată pe in¬ 
stinct: el reţine, reflectează în perspectivă, sondează mai 
departe şi mai atent în şirul consecinţelor. 

Judecăţile privind frumosul şi urâtul sunt mioape 
(- ele au mereu intelectul împotriva lor -): însă persuasive 

în cel mai înalt grad; ele apelează la instinctele noastre, 
acolo unde ele se impun cel mai rapid şi îşi exprimă Da-ul 
şi Nu-ul proprii, mai înainte ca intelectul s-ajungă să-şi 
spună cuvântul. 

Aprobările cele mai comune ale frumosului se incită şi 
se stimulează reciproc; atunci când impulsul estetic este 
activ, în jurul „fiecărui frumos în parte“ se cristalizează o 
sumedenie de perfecţiuni de altă natură şi provenind din 
altă parte. Nu este posibil să rămâi obiectiv, respectiv să 
îndepărtezi forţa de interpretare, de dăruire, de împlinire, 
forţa poetică (- aceasta este tocmai înlănţuirea atitudinilor 
de aprobare a frumuseţii). Priveliştea unei „femei fru- 
moase“... 

Prin urmare 1) judecata privind frumosul este mioapă , 
ea vede doar consecinţele imediate; 

2) ea încarcă obiectul ce o provoacă cu o vrajă deter¬ 
minată de asocierea diferitelor judecăţi legate de frumos - 
vrajă care este însă cu totul străină acelui obiect. A percepe 
un lucru ca fiind frumos înseamnă: a-1 percepe fals în mod 
necesar - (fapt pentru care, în treacăt fie spus, căsătoria 
bazată pe iubire este forma cea mai iraţională a căsătoriei 
din punct de vedere social). 

805 . 

Despre geneza artei. - Acel act de a conferi perfecţiune, 
de a vedea ca fiind desăvârşit, propriu sistemului cerebral 
supraîncărcat cu energii sexuale (seara împreună cu per¬ 
soana iubită, hiperbolizarea întâmplărilor celor mai neîn¬ 
semnate, viaţa o succesiune de lucruri sublime, „neferici¬ 
rea îndrăgostitului nefericit mai valoroasă ca orice altceva" 4 ); 
pe de altă parte, el face ca tot ce este desăvârşit şi frumos 
să fie perceput ca o reamintire inconştientă a acelei stări 
iubite şi a acelora asemănătoare ei -perfecţiunea, întreaga 

frumuseţe a lucrurilor reinduce prin contiguity fericirea 
afrodisiacă. (Din punct de vedere fiziologic: instinctul crea¬ 
tor al altistului şi răspândirea sămânţei în sânge...) Nevoia 
de artă şi frumuseţe este o formă indirectă a nevoii de 
desfătări pe care instinctul sexual le transmite cere- 
brum- ului. Lumea devenită perfectă, prin „iubire 44 . 

806 . 

Sensibilitatea şi travestirile ei: 1) ca idealism („Pla- 
ton“) propriu tinereţii, creînd acel tip de imagine în oglinda 
concavă sub forma căreia apare mai ales iubita, incrustând 
fiecare lucru, amplificându-1, transfigurându-1, conferindu-i 
nemărginire 2) în religia iubirii: „un tânăr frumos, o 
femeie frumoasă 44 , divini amândoi, un mire, o mireasă a 
sufletului -: 3) în artă, ca putere de „a înfrumuseţa 44 : aşa 
după cum, privind femeia, bărbatul îi atribuie toate calităţile 
posibile, tot astfel sensibilitatea artistului pune într-un obiect 
tot ceea ce el cinsteşte şi preţuieşte în general - în acest 
mod desăvârşeşte el obiectul (îl „idealizează 44 ). Femeia, 
cunoscând ceea ce simte bărbatul fată de femeie, vine în 
întâmpinarea strădaniei acestuia de a o idealiza, prin po¬ 
doabele ce şi le pune, prin umbletul frumos, prin graţia 
dansului şi a gândurilor pe care le exprimă: simultan, ea 
ştie să fie sfioasă, rezervată, distantă - având din instinct 
conştiinţa faptului că astfel capacitatea de idealizare a 
bărbatului creşte. (- Dată fiind subtilitatea extraordinară a 
instinctului feminin, sfiala nu reprezintă câtuşi de puţin 
ipocrizie conştientă: ea sesizează că tocmai pudoarea 
naivă reală îl atrage cel mai mult pe bărbat şi-l determină 
să supraaprecieze. Astfel femeia este naivă - datorită 
subtilităţii instinctului ce îi recomandă utilitatea faptului- 
de-a-fi-inocentă. A închide intenţionat ochii faţă de sine... 

A ‘ 

întotdeauna, când simularea acţionează mai puternic, dacă 
este inconştientă, ea devine inconştientă.) 

807 . 

Ce multe poate beţia, toate numite „iubire 44 şi care sunt 
şi altceva decât iubire! - Totuşi despre asta fiecare îşi are 
ştiinţa sa. Forţa musculară a unei fete creşte de îndată ce 
un bărbat vine în preajma ei; există instrumente ce mă¬ 
soară această creştere. In cazul unor raporturi şi mai apro¬ 
piate ale sexelor, pe care le impun de pildă dansul şi alte 
practici sociale, această forţă creşte atât de mult încât pro¬ 
duce autentice explozii de forţă: în cele din urmă nu-ţi mai 
crezi ochilor - şi nici ceasului! Aici trebuie luat în orice 
caz în considerare faptul că deja dansul ca atare, aidoma 
oricărei mişcări foarte rapide, provoacă un soi de beţie a 
întregului sistem arterial, nervos şi muscular. în acest caz 
avem de-a face cu efectele combinate ale unei duble beţii. 

5 

- Şi cât de înţelept este să ai uneori câte un mic junghi!... 
Există realităţi pe care nu trebuie să ţi le mărturiseşti nicio¬ 
dată; de aceea este cineva femeie, de aceea există toate 
acele pudeurs feminine... Aceste tinere făpturi care dan¬ 
sează acolo sunt în chip vădit dincolo de orice realitate; ele 
dansează de fapt chiar cu nişte idealuri întrupate: ba mai 
mult, ele nu văd înjur decât idealuri: mamele!... Ocazia, 
pentru a-1 cita pe Faust... Ele arată incomparabil mai bine 
atunci când micul lor junghi le cuprinde în acest fel, aceste 
dulci creaturi - o, cât de bine se pricep ele şi la asta! Ba 
chiar sunt şi mai dulci întrucât se pricep! - în sfârşit, 
toaleta lor le inspiră şi ea; toaleta lor este cea de-a treia 
beţie uşoară a lor: ele cred în croitorul lor ca în Dumnezeu: 
şi cine le-ar face să abjure! Această credinţă te face fericit! 
Iar admiraţia de sine este sănătoasă! Admiraţia de sine te 

5 5 

fereşte de răceală. A răcit vreodată o femeie drăguţă care 
se ştia bine îmbrăcată? Absolut niciodată! Nici măcar atunci 
când era sumar îmbrăcată. 

808 . 

Aveţi nevoie de cea mai surprinzătoare dovadă pentru 
cât de departe merge forţa de transfigurare a beţiei? - „Iu¬ 
birea 44 este această dovadă: ceea ce se numeşte iubire în 
toate limbile şi mutismele din lume. Aici beţia înfrânge 
realitatea, astfel încât în conştiinţa celui care iubeşte cauza 
pare să dispară, în locul ei ivindu-se altceva, - o vibrare şi 
o sclipire a tuturor oglinzilor fermecate ale Circei... Aici 
între om şi animal nu există deosebire; cu atât mai puţin 
spirit, bunătate, lealitate. Eşti păcălit cu subtilitate, atunci 
când eşti subtil; eşti păcălit cu grosolănie, când tu însuţi 
eşti grosolan: însă iubirea, şi chiar iubirea de Dumnezeu, 
iubirea „sufletelor mântuite 44 ale sfinţilor, reprezintă în 
esenţă un singur lucru: o febră ce are motive a se transfi¬ 
gura, o beţie ce face bine că minte despre sine... Şi, în 
orice caz, minţi bine când iubeşti, atât despre alţii cât şi 
despre tine: îţi pari transfigurat, mai puternic, mai bogat, 
mai desăvârşit, chiar eşti mai desăvârşit... Descoperim aici 
arta ca funcţie organică: o descoperim contopită cu in¬ 
stinctul angelic al „iubirii 44 ; o descoperim ca stimulentul 
cel mai puternic al vieţii, - arta, prin urmare utilă în chip 
sublim chiar şi în faptul că minte... Insă am greşi dacă am 
vrea să ne oprim la forţa ei de a minţi: ea face mai mult 
decât doar să imagineze: ea dislocă înseşi valorile. Şi nu 
numai că ea deplasează sentimentul valorilor: cel care 

A 

iubeşte are o valoare mai mare, este mai puternic. In cazul 
animalelor, această stare creează arme, pigmenţi, culori şi 
forme noi: dar mai ales mişcări noi, ritmuri noi, sunete 
ademenitoare şi seducţii noi. La om se întâmplă la fel. 
Resursele lui sunt mai bogate ca niciodată, mai puternice, 
mai complete decât resursele celui care nu iubeşte. îndră¬ 
gostitul devine risipitor: el este suficient de bogat pentru 
asta. El cutează acum, este atras de aventură, devine un 
măgar generos şi inocent; el crede iarăşi în Dumnezeu, 

crede în virtute, deoarece crede în iubire: iar, pe de altă 
parte, acestui idiot al fericirii îi cresc aripi şi aptitudini noi 
şi chiar porţile artei i se deschid. Să scădem din lirica 
sunetelor şi a cuvintelor sugestia acelei febre intestinale: 
ce mai rămâne din această lirică şi muzică?... L’art pour 
l’art poate: orăcăitul virtuoz al broaştelor care stau la 
popreală şi disperă în smârcul lor ... Tot restul l-a creat 
iubirea... 


809 . 

Orice artă acţionează ca sugestie asupra muşchilor şi a 
simţurilor cărora le este specifică de la bun început acti¬ 
vitatea în cazul oamenilor înzestraţi artistic: ea vorbeşte 
întotdeauna doar artiştilor - ea vorbeşte acestui gen de fină 
mobilitate a corpului. Conceptul de „profan 44 este o eroare. 
Surdul nu este o specie a celui care aude. 

Orice artă are un efect tonic, sporeşte forţa, aprinde 
plăcerea (adică sentimentul forţei), trezeşte toate amintirile 
mai vagi ale beţiei, - există o memorie specifică ce se 
acutizează în asemenea stări: reapare acum o lume îndepăr¬ 
tată şi fugară de senzaţii. 

Urâtul, opoziţia faţă de artă, ceea ce este exclus din 
artă, TVw-ul ei: - de fiecare dată când se intensifică, fie şi 
vag, declinul, sărăcirea vieţii, neputinţa, disoluţia, putre- 
fierea, omul estetic reacţionează cu al său Nu. Urâtul are 
un efect depresiv: el este expresia unei depresii. El iroseşte 
forţa, sărăceşte, împovărează... Urâtul inspiră urât; puteţi 
verifica în raport cu stările noastre de sănătate cât de variat 
potenţează indispoziţia chiar facultatea fanteziei urâtului. 
Selecţia are loc altfel, a lucrurilor, a intereselor, a între¬ 
bărilor. Există o stare strâns înrudită cu urâtul chiar în 
domeniul logic: - dificultatea, apatia. Din punct de vedere 
mecanic este vorba de lipsa echilibrului: urâtul şchiopă¬ 
tează, urâtul se poticneşte: - opusul graţiei divine a dan¬ 
satorului. 

Starea estetică posedă o multitudine imensă de mij¬ 
loace de exprimare, simultan cu o receptivitate extremă 
pentru stimuli şi semne. Ea este pentru fiinţele vii apogeul 
expansivităţii şi al transmisibilităţii, - ea este originea lim¬ 
bilor. Aici îşi au limbile vatra lor de apariţie: limbajele 
bazate pe sunete articulate, ca şi limbajele gesturilor şi ale 
privirilor. începutul îl constituie întotdeauna fenomenul mai 
complet: capacităţile noastre sunt subtilizate din capacităţi 
mai complete. Dar chiar şi astăzi se mai aude cu muşchii, 
ba chiar se mai citeşte cu muşchii. 

Orice artă matură are ca temei o sumedenie de con¬ 
venţii: în măsura în care ea este limbaj. Convenţia este 
condiţia artei majore, nu piedica ei... Orice înălţare a vieţii 
potenţează forţa de comunicare, cât şi forţa de înţelegere a 
omului. Transpunerea de sine în alte suflete nu este la 
origine ceva moral, ci o excitabilitate fiziologică a suges¬ 
tiei: „simpatia 44 sau ceea ce se numeşte „altruism 44 sunt 
simple ramificări ale acestui raport psiho-motor atribuit 
spiritualităţii ( induction psycho-motrice crede Ch. Fere). 
Nu ne împărtăşim niciodată gândurile: ne împărtăşim 
mişcările, expresiile mimice. - Acestea la rândul lor sunt 
recitite pornind de la gândurile pe care le au la bază. 

810 . 

In raport cu muzica orice comunicare prin cuvinte are 
un caracter trivial; cuvântul diluează şi prosteşte; cuvântul 
depersonalizează; cuvântul transformă în ceva ordinar ceea 
ce este extraordinar. 


811 . 

Stările excepţionale îl determină pe artist: toate câte 
sunt înrudite, concrescute fenomenelor maladive: astfel încât 
pare imposibil să fii artist şi să nu fii bolnav. 

Stările fiziologice care se dezvoltă în artist până la 
condiţia de „persoană 44 şi care, în sine, sunt proprii într-un 
grad oarecare omului în genere: 

1) beţia: sentimentul crescut al puterii; nevoia inte¬ 
rioară de a face din lucruri un reflex al propriei abundenţe 
şi împliniri; 

2) acuitatea extremă a anumitor simţuri: astfel încât 
ele înţeleg - şi creează - un cu totul alt limbaj simbolic, 
acela care apare asociat câtorva boli nervoase -; mobi¬ 
litatea extremă din care apare o expansivitate extremă; 
dorinţa de exprimare a tot ceea ce este în stare să producă 
semne -; o nevoie de a te elibera cumva prin semne şi 
gesturi; capacitatea de a vorbi despre sine prin sute de 
mijloace, - o stare explozivă. Această stare trebuie gândită 
mai întâi ca nevoie şi impuls de a te elibera, prin orice 
formă de activitate musculară şi mobilitate, de exuberanţa 
tensiunii interioare: apoi drept coordonare involuntară a 
acestei mişcări în raport cu procesele int^ioare (imagini, 
gânduri, dorinţe), - ca un soi de automatism al întregului 
sistem muscular sub impulsul unor stimuli puternici acţio¬ 
nând din interior -; incapacitatea de a împiedica reacţia 
aparatului inhibator suspendat întrucâtva. Orice mişcare 
interioară (sentiment, gând, afect) este însoţită de modi¬ 
ficări vasculare şi deci de modificări ale culorii, ale tem¬ 
peraturii, ale secreţiei. Forţa sugestivă a muzicii, acea „sug- 
gestion mentale 44 proprie ei; - 

3) nevoia de a imita: o iritabilitate extremă, prin care 
un model dat se transmite în mod contagios, - o stare este 
deja intuită şi prezentată pe baza simptomelor... O ima¬ 
gine ce apare în interior determină deja o mişcare a mem¬ 
brelor -, o anumită suspendare a voinţei... (Schopen- 
hauer!!!!). Un soi de surzenie, de muţenie în afară, - im¬ 
periul stimulilor acceptaţi este strict delimitat. 

Asta îl deosebeşte pe artist de profan (de cel sensibil 
faţă de artă): pentru acesta din urmă receptarea constituie 
punctul culminant al excitabilităţii proprii; pentru cel dintâi, 
dăruirea - astfel încât un antagonism al acestor două în¬ 
zestrări nu este doar natural, ci şi dezirabil. Fiecare dintre 
aceste stări are o optică inversă - a cere artistului să-şi 
însuşească optica auditorului (a criticului) înseamnă a-i cere 
să-şi sărăcească fiinţa şi forţa creativă... Aici lucrurile 
stau ca şi în cazul diferenţei între sexe: nu trebuie să-i ceri 
artistului care dă să devină femeie - să „recepteze 44 . 

Estetica noastră a fost până acum o estetică de tip 
feminin în măsura în care doar cei receptivi la artă şi-au 
formulat experienţele privind întrebarea „ce este frumos? 44 . 
In întreaga filosofie de până astăzi lipseşte artistul... Aceasta 
este, aşa cum s-a arătat anterior, o greşeală necesară: căci 
artistul care ar începe să se înţeleagă s-ar rata astfel pe 
sine, - el nu trebuie să privească înapoi, el nu trebuie în 
general să privescă, el trebuie să dea. - Este o cinste pen¬ 
tru un artist săYie inaccesibil criticii - altfel el este în¬ 
doielnic, este „modem 44 . 


812 . 

Eu descopăr aici un şir de stări psihologice ca semne 
ale unei vieţi bogate şi înfloritoare, stări pe care ne-am 
obişnuit să le considerăm maladive. Or, între timp, noi am 
uitat să vorbim despre sănătos şi bolnav ca despre o opo¬ 
ziţie: am avea de-a face doar cu grade - în acest caz, 
afirmaţia mea este că tot ceea ce se numeşte astăzi „sănă¬ 
tos 44 reprezintă o treaptă inferioară a ceea ce în împrejurări 
favorabile ar fi sănătos -, că noi suntem relativ bolnavi... 

Artistul aparţine unei rase încă puternice. Ceea ce în cazul 

/\ 

nostru ar fi vătămător, maladiv, la el este natură-Insă 

ni se obiectează că tocmai sărăcirea maşinii face posibilă, 



Principiul unei noi instituiri a valorilor 


521 


dincolo de orice sugestie, forţa de înţelegere extravagantă: 
dovadă femeile noastre isterice. 

Abundenţa de seve şi forţe poate produce atât simp- 
tome de obsesie parţială, de halucinaţii senzoriale, de ra¬ 
finamente ale sugestiei, cât şi o sărăcire a vieţii -, excitaţia 
este altfel condiţionată, efectul rămâne identic... Mai ales 
efectul rezidual este diferit; moleşirea extremă a tuturor 
naturilor morbide după excentricităţile lor nervoase nu are 
nimic comun cu stările artistului: care nu trebuie să-şi 
ispăşească vremurile sale bune... El este suficient de bogat 
pentru asta: el poate risipi fără să devină sărac. 

Aşa după cum astăzi geniul ar putea fi considerat drept 
o formă de nevroză, tot astfel, poate, şi forţa artistică de 
sugestie - iar artiştii noştri sunt într-adevăr îndeajuns de 
înrudiţi femeilor isterice!!! Aceasta însă vorbeşte împo¬ 
triva lui „astăzi 44 şi nu împotriva „artiştilor 44 . 

Stările neartistice: cea a obiectivitătii, a oglindirii, a 
voinţei suspendate... (confuzia scandaloasă a lui Schopen- 
hauer care consideră arta o punte spre negarea vieţii)... 
Stările neartistice: ale celor care sărăcesc, vlăguiesc, ofilesc, 
sub a căror privire viaţa suferă: - creştinul. 

813 . 

Artistul modern, extrem de înrudit în fiziologia sa cu 
isterismul, se caracterizează, chiar sub aspectul caracte¬ 
rului, în raport cu această stare maladivă. Istericul este 
fals - el minte din plăcerea de a minţi, el este remarcabil 
în orice artă a deformării - dacă nu cumva vanitatea lui 
morbidă îi joacă o festă. Această vanitate este ca o febră 
continuă ce are nevoie de anestezice şi care nu refuză nici 
o autoiluzionare, nici o farsă ce i-ar promite o alinare 
momentană. (Incapacitatea de a fi mândru şi nevoia con¬ 
stantă de răzbunare datorită unui dispreţ de sine cuibărit 

adânc - aceasta este aproape definiţia unei astfel de 
vanităţi.) 

Absurda iritabilitate a sistemului său, care transformă 
toate trăirile în crize şi vâră „dramaticul 44 în cele mai neîn¬ 
semnate întâmplări ale vieţii, îl face cu totul imprevizibil: 
el nu mai este o persoană, cel mult un rendezvous de per¬ 
soane dintre care ţâşneşte la suprafaţă cu o siguranţă 
neruşinată când una, când alta. Tocmai de aceea este el 
mare ca actor: toţi aceşti bieţi inşi lipsiţi de voinţă, pe care 
medicii îi studiază îndeaproape, te surprind cu virtuozi¬ 
tatea mimicii lor, cu transfigurarea, cu transpunerea de sine 
în aproape orice caracter cerut. 

814 . 

Artiştii nu sunt oameni ai marilor pasiuni, aşa cum vor 
să ni se prezinte şi să se creadă. Şi asta din două motive: 
le lipseşte sfiala faţă de sine (ei se urmăresc pe sine în tot 
ceea ce trăiesc; se spionează, sunt mult prea curioşi), aşa 
după cum le lipseşte şi sfiala faţă de marea pasiune (ei o 
interpretează ca artişti). In al doilea rând însă, vampirul 
lor, talentul lor le invidiază de obicei această risipă de forţă 
numită pasiune. - Cu un talent eşti totodată victima aces¬ 
tui talent: trăieşti sub condiţia vampirismului talentului tău. 

Nu prin faptul că-ţi descrii pasiunea proprie ajungi să 
te împaci cu ea: acest lucru se-ntâmplă mai degrabă atunci 
când o descrii. (Goethe susţinea altceva: dar se pare că el 
a vrut să se înţeleagă greşit în această privinţă, - din de- 
licatezza.) 


815 . 

Despre raţiunea vieţii. - O pudoare relativă, o prudenţă 
principială şi inteligentă, chiar în gândire, faţă de aspectul 
erotic, pot caracteriza marea raţiune a vieţii chiar la na- 

turile bogat înzestrate şi complete. Afirmaţia este valabilă 
mai cu seamă pentru artişti , ea aparţine înţelepciunii lor de 
viată celei mai adânci. Voci întru totul demne de crezare 
s-au exprimat deja în acest sens: îi am în vedere pe Stendhal, 
pe Th. Gautier, cât şi pe Flaubert. Potrivit naturii sale, 
artistul este, poate, în mod necesar, un om senzual, în genere 
excitabil, accesibil în orice privinţă, venind deja de departe 
în întâmpinarea stimulului, a sugestiei stimulului. Cu toate 
acestea, sub puterea vocaţiei sale, a voinţei sale de perfec¬ 
ţiune, el este, de fapt, un om moderat, adeseori chiar cast. 
Instinctul său dominant vrea acest lucru: el nu-i îngăduie 
să se irosească oricum. Una şi aceeaşi forţă se consumă în 
creaţia artistică şi în actul sexual: există numai un singur 
gen de forţă. A suferi aici o înfrângere, a te risipi aici 
înseamnă pentru un artist o trădare; prin aceasta se vădeşte 
lipsa instinctului, a voinţei în general, ceea ce poate fi un 
semn de decadence - devalorizându-i, în orice caz, într-un 
grad incalculabil arta. 


816 . 

In comparaţie cu artistul, apariţia omului de ştiinţă 
constituie într-adevăr un semn al unei anumite zăgăzuiri şi 
scăderi de nivel a vieţii (- dar şi al unei fortificări , rigori, 
asprimi, al unei forţe de voinţă). 

In ce măsură, în cazul artistului, falsitatea, indiferenţa 
faţă de ceea ce este adevărat şi util pot fi semne ale tinereţii, 
ale ,, caracterului copilăresc "... Modul lor obişnuit de a fi, 
nesocotinţa lor, ignoranţa lor cu privire la sine, indiferenţa 
lor faţă de „valorile eteme“, seriozitatea cu care „se joacă“, 
- lipsa lor de demnitate; bufon şi zeu laolaltă; sfântul şi 
canalia... Imitaţia ca instinct, comandând. - Artişti ai 
ascensiunii - artişti ai declinului: oare nu aparţin ei tutu¬ 
ror fazelor?... Ba da! 

817 . 

Ar lipsi vreo verigă din întregul lanţ al artei şi ştiinţei 
dacă femeia, opera femeii ar lipsi de aici? Să admitem 
excepţia - ea demonstrează regula femeia ajunge la 
desăvârşire în tot ceea ce nu este o operă, în corespondenţă, 
în memorii, chiar în broderia cea mai delicată, pe scurt în 
tot ceea ce nu este o meserie, tocmai pentru că ea se 
desăvârşeşte aici pe sine, pentru că ea ascultă astfel de 
unicul impuls artistic pe care-1 posedă, - ea vrea să placă ... 
Insă ce are de-a face femeia cu indiferenţa pasionată a 
artistului autentic, care acordă o importanţă mai mare unui 
sunet, unei adieri, unui hop!, decât sie însuşi? Care încearcă 
să apuce cu toate cinci degetele ceea ce are el mai ascuns 
şi mai lăuntric? Care nu recunoaşte nici unui lucru o valoare 
decât atunci când acesta poate să capete formă (- când se 
abandonează pe sine, când devine public -). Arta aşa cum 
o practică artistul - oare nu înţelegeţi ce este ea cu adevărat: 
un atentat împotriva oricărei pudori?... Abia începând 
cu acest secol a îndrăznit femeia s-o cotească spre litera¬ 
tură (- vers la canaille plumiere ecrivassiere , cum ar spune 
bătrânul Mirabeau): ea scrie, face artă, îşi pierde instinctul. 
La ce bun, totuşi? Dacă este voie a întreba. 

818 . 

Eşti artist cu preţul faptului că tot ceea ce profanii 
numesc „formă“ tu resimţi drept conţinut , drept „lucrul 
însuşi“. Astfel aparţii fireşte unei lumi inversate: căci 
de-acum conţinutul devine pentru tine ceva formal, - in¬ 
clusiv viata noastră. 


819 . 

Simţul şi plăcerea legate de nuanţă (- modernitatea 
propriu-zisă), de ceea ce nu este general, se împotrivesc 

tendinţei ce-şi are plăcerea şi forţa în sesizarea factorului 
tipic: aidoma gustului elin în vremurile sale cele mai bune. 
întâlnim aici o dominare a abundentei viului, măsura este 
rege, având ca temei acea linişte a sufletului puternic care 
se mişcă lent şi respinge tot ceea ce este mult prea viu. 
Cazul general, legea sunt venerate şi evidenţiate: excepţia, 
dimpotrivă, este dată la o parte, iar nuanţa e ştearsă. 
Trainicul, impunătorul, solidul, viaţa ce odihneşte suve¬ 
rană dintr-o zare într-alta ascunzându-şi forţa - iată ceea 
ce „place cu alte cuvinte, ceea ce corespunde imaginii 
despre sine. 


820 . 

/■v 

In general, dau mai degrabă dreptate artiştilor decât 
tuturor filosofilor de până acum: ei nu au pierdut marele 
fagaş al vieţii, au iubit lucrurile „acestei lumi“, - şi-au 
iubit simţurile. A avea ca tel mortificarea simţurilor mi se 

5 5 5 

pare o confuzie sau o boală sau o cură, atunci când nu este 
o simplă ipocrizie ori autoamăgire. îmi doresc, atât mie cât 
şi tuturor celor care trăiesc - sau au dreptul să trăiască - 
fără fricile unei conştiinţe puritane, o tot mai mare spiritua¬ 
lizare şi multiplicare a simţurilor proprii; ba chiar trebuie 
să fim recunoscători simţurilor pentru fineţea, bogăţia şi 
forţa lor, şi să le oferim în schimb ceea ce este mai bun în 
spiritul nostru. Ce ne privesc pe noi ponegririle clericale şi 
metafizice ale simţurilor! Nu mai avem nevoie de aceste 

5 

ponegriri: este un simptom de plenitudine atunci când 
Goethe, bunăoară, se ataşează cu tot mai multă plăcere şi 
bucurie de „lucrurile acestei lumi“: astfel el păstrează 
vie marea concepţie despre om potrivit căreia omul trans¬ 
figurează existenţa, atunci când învaţă să se transforme 
pe sine. 

821 . 

Pesimismul în artă? - Artistul începe să iubească treptat 
mijloacele ca atare, acele mijloace în care poate fi recu¬ 
noscută starea de beţie: gingăşia extremă şi splendoarea 
culorii, precizia liniei, nuanţa sunetului: elementul distinc¬ 
tiv ; acolo unde în rest, în sfera normalului, lipseşte orice 
distincţie. Toate aspectele distincte, toate nuanţele, în mă¬ 
sura în care ele amintesc de creşterile extreme de forţă pe 
care le induce beţia, trezesc la rândul lor acest sentiment 
al beţiei; - efectul operelor de artă este provocarea stării 
creatoare de artă, a beţiei. 

Esenţialul în ceea ce priveşte arta rămâne desăvârşirea 
la care ridică ea existenta, modul ei de a aduce la lumină 
perfecţiunea şi abundenţa; arta este în esenţă o aprobare, 
o binecuvântare , o divinizare a existentei. .. Ce înseamnă 
o artă pesimistă? Nu este aceasta o contradictio? - Ba da. 

- Schopenhauer se înşeală atunci când pune anumite 
opere de artă în slujba pesimismului. Tragedia nu te învaţă 
„resemnarea 44 ... Prezentarea lucrurilor teribile şi dubioase 
este în cazul artistului deja un instinct al puterii şi al 
suveranităţii: el nu se teme de ele... Nu există artă pesi¬ 
mistă. .. Arta aprobă. Iov aprobă. - Dar Zola? Dar Fraţii 
Goncourt? - Lucrurile pe care ei le arată sunt urâte: însă 
faptul că ei le arată este rezultatul plăcerii lor faţă de acest 
urât... Zadarnic! Vă amăgiţi atunci când susţineţi altceva. 

- Cât de purificator este Dostoievski! 

822 . 

Când cititorii mei vor fi suficient de iniţiaţi în faptul 
că însuşi „omul bun 44 reprezintă, în marele spectacol de 
ansamblu al vieţii, o formă de epuizare, atunci ei vor res¬ 
pecta acea consecinţă a creştinismului, în care cel bun era 
conceput drept cel urât. Creştinismul a avut în această 
privinţă dreptate. 



Principiul unei noi instituiri a valorilor 


527 


Este o infamie din partea unui filosof să declare că 
„binele şi frumosul sunt una“; iar dacă el mai adaugă „şi 
adevărul" ar trebui luat la bătaie. Adevărul este urât. 

Avem arta pentru ca adevărul să nu ne spulbere. 

823 . 

A lupta prin artă împotriva inoculării moralei. - Arta 
ca libertate faţă de îngustarea morală şi optica angulară; 
sau ca batjocorire a lor. Retragerea în natură, acolo unde 
frumuseţea acesteia se îngemănează cu grozăvia. Concepţia 
marii personalităţi. 

- Suflete fragile, istovite de lux, pe care o boare e-n 
stare deja să le tulbure, „suflete frumoase 4 '. 

- A trezi idealurile apuse, cu asprimea şi brutalitatea 
lor necruţătoare, ca monştri scăldaţi în splendoare ce sunt. 

- O jubilare frenetică la înţelegerea psihologică a 
sinuozităţii şi a cabotinismului inconştiente, proprii tuturor 
artiştilor seduşi de morală. 

- Falsitatea artei, - a scoate la lumină imoralitatea ei. 

- A scoate la lumină „energiile bazale idealizante“ 
(sensibilitate, beţie, animalitate debordantă). 

824 . 

Mistificarea modernă în arte: concepută drept nece¬ 
sară, cu alte cuvinte adecvată nevoii celei mai intime a 
sufletului modern. 

Sunt umplute golurile vocaţiei, ba, mai mult, golurile 
educaţiei, ale tradiţiei , ale instrucţiei. 

f ' > ' 9 

SK 

In primul rând: se caută un public cu un simţ artistic 
redus a cărui iubire să fie necondiţionată (- şi care 
îngenunchează imediat înaintea persoanei). Acestui 
scop îi slujeşte superstiţia secolului nostru, credinţa 
în „geniu". 

A 

In al doilea rând: sunt linguşite instinctele obscure ale 
celor nesatisfacuţi şi ambiţioşi, ale celor orbi faţă 
de sine într-o epocă democratică: importanţa ati¬ 
tudinii. 

In al treilea rând: procedeele unei arte sunt transpuse 
în cealaltă, se amestecă scopul artei cu acela al 
cunoaşterii sau al bisericii sau al interesului rasial 
(naţionalism) sau al filosofiei - toate clopotele sunt 
trase deodată, astfel încât să creezi impresia stranie 
a unui zeu. 

în al patrulea rând: sunt măgulite femeile, suferinzii, 
răzvrătiţii; şi-n artă narcotica şi opiatica dobândesc 
întâietate. Sunt gâdilaţi intelectualii, cititorii poeţilor 
şi ai vechilor istorii. 

825 . 

Separaţia dintre „public 44 şi „cenaclu 44 : în primul tre¬ 
buie să fii astăzi şarlatan, în cel de-al doilea toţi se vor a 
fi virtuozi şi nimic altceva. Depăşind această separaţie, 
„geniile 44 noastre specifice secolului, mari pentru ambele; 
marea şarlatanie a lui Victor Hugo şi Richard Wagner, însă 
asociată cu atâta virtuozitate autentică, încît chiar şi pentru 
cei mai rafinaţi în privinţa artei ei au făcut destule. De aici 
absenţa măreţiei: ei au o optică fluctuantă, când în raport 
cu nevoile cele mai triviale, când în raport cu cele mai 
rafinate. 


826 . 

Falsa „fortificare": - 1) în romantism: acest continuu 
espressivo nu este un semn al vigorii, ci al unei senzaţii de 
deficientă; 

2) muzica pitorească, aşa-numita muzică dramatică, 
este cea mai uşoară dintre toate (aidoma colportajului bru- 

tal şi a îngrămădirii de faits şi trăits în romanul natura¬ 
lismului); 

3) „ pasiunea ", un subiect pentru nervi şi suflete isto¬ 
vite; aidoma interesului pentru munţi sălbatici, deşerturi, 
furtuni, orgii şi lucruri groteşti, - pentru enorm şi masiv 
(în cazul istoricilor, de pildă); într-adevăr, există un cult al 
excesului emoţiei (- cum se face că epocile viguroase 
manifestă în artă o nevoie contrară - spre un dincolo al 
pasiunii?). 

4) preferinţa pentru subiectul senzaţional {erotica ori 
socialistica ori pathologica ): totul indică pentru cine se 
munceşte astăzi, respectiv pentru cei extenuaţi şi 
dezorientaţi sau slăbiţi. 

5 5 

Trebuie să tiranizezi pentru a avea în genere un efect. 

827. 

Arta modernă ca artă de a tiraniza. - O logică grosieră 
şi intens nivelatoare a. liniamentului; motivul simplificat 
până la formulă: formula tiranizează. în cadrul liniilor o 
multitudine sălbatică, o masă copleşitoare ce năuceşte 
simţurile; brutalitatea culorilor, a subiectului, a dorinţelor. 
Exemple: Zola, Wagner, într-o ordine mai spirituală, Taine. 
Prin urmare logică , masă şi brutalitate. 

828. 

Referitor la pictori: tous ces modernes sont des poetes 
qui ont voulu etre peintres. L’un a cherche des drames 
dans Vhistoire, l’autre des scenes de moeurs, celui-ci tra- 
duit des religions, celui-lă une philosophie. Unul îl co¬ 
piază pe Rafael, altul pe primii maeştri italieni; peisagiştii 
folosesc copaci şi nori pentru a face ode şi elegii. Nici 
unul nu este doar pictor; toţi sunt arheologi, psihologi, 
regizori ai vreunei amintiri sau teorii. Erudiţia noastră, 

filosofia noastră îi încântă. Ei sunt, ca şi noi, plini şi răs- 
plini de idei generale. Ei iubesc o formă nu pentru ceea ce 
este, ci pentru ceea ce exprimă. Ei sunt fiii unei generaţii 
savante, plictisite şi reflexive - la mii de kilometri depăr¬ 
tare de vechii maeştri care nu citeau nimic şi urmăreau 
doar să-şi ofere o sărbătoare privirii. 

829 . 

De fapt, chiar şi muzica lui Wagner este încă literatură, 
aşa cum este, de altfel, întregul romantism francez: vraja 
exotismului (epoci, moravuri, pasiuni străine) exercitată 
asupra unor gură-cască sensibili. încântarea de a pătrunde 
într-o ţară extrem de îndepărtată, străină şi străveche, acce¬ 
sibilă prin cărţi, în care întregul orizont era împodobit cu 
culori şi posibilităţi noi... Presentimentul unor lumi şi mai 
îndepărtate, nedescoperite, cât şi dedain faţă de bulevarde... 
Naţionalismul adică, să nu ne lăsăm înşelaţi, este şi el doar 
o formă de exotism... Compozitorii romantici povestesc 
ceea ce au făcut din ei cărţile exotice: am dori să trăim 
lucruri exotice, pasiuni în gustul florentin şi veneţian: în 
cele din urmă ne mulţumim a le căuta în imagini... 
Esenţialul este forma noilor dorinţe, o voinţă de a imita, de 
a trăi după modelul altora, deghizarea, prefăcătoria sufle¬ 
tului... Arta romantică este doar un expedient pentru o 
„realitate 64 pierdută. 

A 

încercarea de a face ceva nou: revoluţia, Napoleon. 
Napoleon, pasiunea noilor posibilităţi ale sufletului, lăr¬ 
girea orizonturilor sale. 

Vlăguirea voinţei; o intensificare cu atât mai brutală a 
dorinţei de a simţi, de a-ţi reprezenta, de a visa ceva 
nou, - consecinţa exceselor trăite: setea aprigă de emo¬ 
ţii excesive... Literaturile străine au oferit aromele cele 
mai tari. 

830 . 

Grecii lui Winckelmann şi ai lui Goethe, orientalii lui 
Victor Hugo, personajele scoase din Edda ale lui Wagner, 
englezii veacului al treisprezecelea ai lui Walter Scott, - 
odată se va descoperi întreaga comedie! Totul era fals din 
punct de vedere istoric, însă - modern. 

831 . 

Despre specificul geniului naţional în privinţa lucru¬ 
rilor străine şi împrumutate. - 

Geniul englez trivializează şi denaturează tot ceea 
ce receptează; 

cel francez subţiază, simplifică, raţionalizează, 
lustruieşte; 

cel german amestecă, mijloceşte, complică, trans¬ 
pune în morală; 

cel italian a utilizat în maniera cea mai liberă şi 
mai rafinată împrumuturile, introducând de sute de ori 
mai mult decât ceea ce a extras: ca geniul cel mai 
bogat , ce a dăruit cel mai mult. 

832 . 

Evreii au atins geniul în sfera artei prin Heinrich Heine 
şi Offenbach, acesta din urmă un satir cu totul spiritual şi 
exuberant care, în calitate de compozitor, rămâne fidel marii 
tradiţii, iar pentru cel care nu are numai urechi, reprezintă 
o adevărată eliberare de compozitorii sentimentali şi, în 
fond, degeneraţi ai romantismului german. 

833 . 

Offenbach: muzică franţuzească cu un spirit voltairian, 
liberă, zburdalnică, cu un uşor zâmbet sardonic, însă se¬ 
nină, spirituală până la banalitate (- el nu sulemeneşte -) 



532 


Voinţa de putere 


şi lipsită de acea mignardise a sensibilităţii maladive sau 
blond-vieneze. 


834 . 

Dacă prin geniul unui artist se înţelege maxima liber¬ 
tate supusă legii, uşurinţa divină, spontaneitatea jucăuşă în 
ceea ce este cel mai greu, Offenbach este mai îndreptăţit să 
poarte numele de „geniu“ decât Wagner. Wagner este greu, 
greoi: nimic nu-i este mai străin decât momentele perfec¬ 
ţiunii celei mai exuberante pe care le atinge acest bufon 
Offenbach de cinci, şase ori aproape în fiecare dintre ale 
sale bouffonneries. Dar poate trebuie să înţelegem altceva 
prin „geniu 44 . 


835 . 

Despre capitolul „muzică". - Muzica germană, franceză 
şi italiană. (Vremurile noastre cele mai sărace sub aspect 
politic, cele mai fecunde. Slavii?) - Baletul cultural-istoric: 
a înfrânt opera. - Muzică pentru actori şi interpreţi. - Este 
o eroare a vedea în creaţia lui Wagner o formă: - ea este 
o lipsă de formă. Posibilitatea construcţiei dramatice rămâne 
încă să fie descoperită. - Factorul ritmic. „Expresia 44 cu 
orice preţ. Instrumentaţie desfrânată. - In cinstea lui Hein- 
rich Schutz. - în cinstea lui Mendelssohn: un element 
Goethe aici şi nicăieri altundeva! (Tot astfel cum un alt 
element Goethe a ajuns la desăvârşire în Rahela; un al 
treilea la Heinrich Heine.) 


836 . 

Muzica descriptivă; a lăsa efectul în seama realităţii... 
Toate aceste forme de artă sunt mai uşoare, mai imitabile; 
la ele recurg talentele minore. Apel la instincte; artă su¬ 
gestivă. 

837. 

Despre muzica noastră modernă. - Atrofierea melo¬ 
diei înseamnă acelaşi lucru ca şi atrofierea „ideii 44 , a dia¬ 
lecticii, a libertăţii proprii mişcării celei mai spirituale - o 
masivitate şi o rigiditate ce se transformă în noi temerităţi, 
ba chiar în principii; - în cele din urmă rămân doar prin¬ 
cipiile talentului propriu, ale obtuzităţii proprii înţeleasă 
ca talent. 

„Muzica dramatică 44 - poveşti! Aceasta este pur şi sim¬ 
plu muzică proastă... „Sentimentul 44 , „pasiunea 44 ca suro¬ 
gate atunci când nu mai eşti în stare să atingi înalta spiri¬ 
tualitate şi fericirea acesteia (cea a lui Voltaire, de pildă). 
Sub aspect tehnic, „sentimentul 44 , „pasiunea 44 sunt mai 
uşoare - ele presupun artişti mult mai săraci. Orientarea 
spre dramă trădează faptul că un artist se ştie mai stăpân 
asupra mijloacelor aparente decât asupra celor autentice. 
Avem pictură dramatică, lirică dramatică etc. 

838. 

Ne lipseşte în muzică o estetică în măsură să impună 
legi compozitorilor şi să creeze o conştiinţă; ne lipseşte, în 
consecinţă, o luptă reală pentru „principii 44 - căci, în cali¬ 
tate de muzicieni, veleităţile herbartiene din acest domeniu 
ne trezesc râsul tot atât de mult ca şi cele ale lui Schopen- 
hauer. Intr-adevăr, de aici rezultă o mare dificultate: nu 
mai ştim să întemeiem concepte precum „model 44 , „măies¬ 
trie 44 , „perfecţiune 44 - dibuim orbi în imperiul valorilor cu 
instinctul vechii iubiri şi admiraţii crezând aproape că „bun 
este ceea ce ne place 44 ... Devin neîncrezător atunci când 
pretutindeni Beethoven este declarat în mod absolut ino¬ 
cent drept un „clasic 44 : eu aş susţine cu severitate faptul că, 
în alte arte, prin clasic se înţelege un tip opus celui repre¬ 
zentat de Beethoven. Insă atunci când însăşi deplina şi 

evidenta dizolvare wagneriană a stilului , aşa-numitul său 
stil dramatic, este expusă şi venerată ca „model 44 , ca „măies¬ 
trie 44 , ca „progres 44 , nerăbdarea mea ajunge la culme. Stilul 
dramatic în muzică, aşa cum îl înţelege Wagner, este 
renunţarea la stil în general, sub premisa că altceva ar fi 
nespus mai important decât muzica, respectiv drama. Wag¬ 
ner ştie să picteze, el utilizează muzica nu pentru muzică, 
el accentuează atitudinile, el este poet; în sfârşit, el a ape¬ 
lat la „sentimentele frumoase 44 şi la „piepturile înflăcărate 44 
aidoma tuturor artiştilor dramatici - atrăgându-şi prin toate 
acestea de partea sa femeile, ba chiar şi pe semidocţi: dar 
ce le pasă femeilor şi semidocţilor de muzică! Ei nu au pic 
de conştiinţă pentru artă; ei nu suferă atunci când toate 
virtuţile autentice şi esenţiale ale unei arte sunt călcate în 
picioare şi batjocorite în favoarea unor scopuri secundare 
(ca ancilla dramaturgica). La ce bun întreaga extindere a 
mijloacelor de expresie, dacă ceea ce se exprimă astfel, 
arta însăşi, şi-a pierdut pentru sine legea! Splendoarea pic¬ 
turală şi forţa, simbolismul sunetului, ritmul, nuanţele ar¬ 
moniei şi ale disonanţei, semnificaţia sugestivă a muzicii, 
întreaga sensibilitate a muzicii devenită suverană prin 
Wagner - toate acestea le-a recunoscut Wagner în muzică, 
le-a dat amploare, le-a dezvoltat. Victor Hugo a făcut ceva 
asemănător pentru limbă: dar astăzi deja se întreabă lumea 
în Franţa dacă nu cumva întru stricarea acesteia... dacă nu 

5 

cumva, prin accentuarea sensibilităţii în limbă, raţiunea, 
spiritualitatea, adânca legitate a limbii au fost astfel îngro¬ 
pate. Faptul că în Franţa poeţii au devenit plasticieni, faptul 
că în Germania muzicienii au ajuns actori şi peisagişti 
culturali - nu sunt acestea semne de decadence? 

839 . 

Există astăzi şi un pesimism muzical chiar printre cei 
care nu sunt muzicieni. Cine nu l-a trăit, cine nu l-a bleste- 

mat pe tânărul nefericit care-şi chinuie pianul până la dis¬ 
perare, care se bălăceşte în mocirla armoniilor celor mai 
sumbre, mai cenuşiu-maronii? Astfel eşti recunoscut drept 
pesimist... Dar eşti oare recunoscut şi ca „muzical 44 ? Nu 
cred. Wagnerianul pur sang este nonmuzical; el se supune 
forţelor elementare ale muzicii aproximativ aşa cum fe¬ 
meia se supune voinţei hipnotizatorului ei - iar pentru a 
putea acest lucru, nici o conştiinţă severă şi nici conştiinţa 
proprie in rebus musicis et musicantibus nu trebuie să-l 
facă neîncrezător. Am spus „aproximativ aşa cum 44 însă 
poate că aici este vorba mai mult decât despre o comparaţie. 
Gândiţi-vă la mijloacele de care se serveşte Wagner cu 
predilecţie pentru a-şi obţine efectele (- mijloace pe care 
el a trebuit în mare parte să le inventeze mai întâi): ele se 
aseamănă într-un mod straniu cu mijloacele proprii hipno¬ 
tizatorului (- alegerea mişcărilor, a timbrului orchestrei; 
evitarea oribilă a logicii şi cvadraturii ritmului; caracterul 
insinuant, fluid, tainic al aşa-numitei sale „melodii infi¬ 
nite 44 , isterismul acesteia). - Iar starea în care, de pildă, îi 
transpune preludiul operei Lohengrin pe ascultătorii ei şi 
mai ales pe ascultătoare este oare esenţial diferită de exta¬ 
zul somnambulic? - Am auzit odată, după audierea numi¬ 
tului preludiu, o italiancă spunând, cu acea privire în dulce 
extaz la care se pricep atât de bine wagnerienele: „ come si 
dorme con questa muzica! “ - 


840 . 

Religia în muzică. - Câtă satisfacere nemărturisită ba 
chiar neînţeleasă a tuturor nevoilor religioase există încă în 
muzica wagneriană! Câtă rugă, virtute, miruire, „feciorie 44 , 
câtă „mântuire 44 capătă grai aici!... Că muzica se poate 
lipsi de cuvânt, de concept - vai, cât de bine ştie ea să-şi 
tragă foloasele, această sfântă vicleană, care te readuce, te 
reademeneşte la tot ceea ce a fost crezut odinioară!... 

Conştiinţa noastră intelectuală nu trebuie să se ruşineze - 
ea rămâne în afară - atunci când vreun instinct uitat bea cu 
buzele tremurânde din cupele interzise... Asta este bine, 
sănătos şi, în măsura în care trădează o ruşine faţă de 
satisfacerea instinctului religios, chiar un semn pozitiv... 
Falsul caracter creştin: tipul muzicii „ultimului Wagner 44 . 

841 . 

Pentru mine, curajul înaintea persoanelor, curajul înain¬ 
tea lucrurilor şi curajul înaintea hârtiei sunt diferite. Cel 

_ A 

din urmă a fost, de pildă, curajul lui David Strauss. In 
continuare, disting curajul înaintea martorilor de curajul 
lipsit de martori: curajul unui creştin, al unui credincios în 
general nu poate fi niciodată un curaj lipsit de martori - 
deja prin aceasta el este degradat. In sfârşit, deosebesc 
curajul din temperament de curajul din frică faţă de frică: 
un caz singular al ultimei specii este curajul moral. La 
acesta se adaugă şi curajul din disperare. 

Wagner a avut acest curaj. Situaţia lui în raport cu 
muzica era disperată. Lui îi lipseau cele două elemente 
care fac din cineva un bun compozitor: natura şi cultura, 
predestinarea pentru muzică, disciplina şi educaţia pentru 
muzică. El avea curaj: - el a scos din această lipsă un 
principiu - el şi-a inventat un gen de muzică. „Muzica 
dramatică 44 , aşa cum a inventat-o, este muzica pe care el o 
putea face, - conceptul ei îl constituie limitele lui Wagner. 

Şi el a fost neînţeles! - A fost el oare neînţeles?... 
Cinci şesimi dintre artiştii moderni se află în situaţia lui. 
Wagner este salvatorul lor: cinci şesimi reprezintă de altfel 
„numărul minim 44 . în orice caz, acolo unde natura s-a arătat 
într-un mod inexorabil şi unde, pe de altă parte, cultura a 
rămas un accident, o tentativă, un diletantism, artistul se 
îndreaptă acum din instinct - ce spun eu?, din entuziasm 

- spre Wagner: „cât l-a tras şi cât a căzut“, după cum 
spune poetul. 


842 . 

„ Muzica “ - şi stilul mare. - Mărimea unui artist nu se 
măsoară după „sentimentele frumoase 64 pe care le trezeşte: 
asta s-o creadă femeile. Ci după gradul în care el se apro¬ 
pie de stilul mare, în care el este capabil de stilul mare. 
Acest stil are în comun cu marea pasiune faptul că îi re¬ 
pugnă să placă; că uită să convingă; că porunceşte; că 
vrea ... Să devii stăpân asupra haosului care eşti; a-ţi con¬ 
strânge haosul propriu să devină formă: logic, simplu, ne¬ 
echivoc, a dovedi o matematică, o lege - aceasta este aici 
marea ambiţie. - Ea respinge; nimic nu mai suscită iubirea 
pentru asemenea oameni violenţi, - un pustiu se-ntinde în 
jurul lor, o tăcere, o frică precum înaintea unei mari blas¬ 
femii... Toate artele cunosc astfel de ambiţioşi ai stilului 
mare: de ce lipsesc ei în muzică? Niciodată până acum nu 
a construit vreun compozitor precum acel arhitect care a 
creat Palazzo Pitti... Aici există o problemă. Aparţine oare 
muzica acelei culturi la graniţele căreia imperiul oricărei 
specii de om violent s-a sfârşit deja? S-ar opune oare, în 
cele din urmă, conceptul de stil major sufletului muzicii, - 
„femeii 44 din muzica noastră?... 

Ajung astfel la o întrebare cardinală: unde se integrează 
întreaga noastră muzică? Epocile gustului clasic nu cunosc 
nimic asemănător lor: ea a înflorit atunci când înserarea a 
atins lumea Renaşterii, când „libertatea 44 a dispărut din 
moravuri, ba chiar şi din oameni: - aparţine oare caracte¬ 
rului ei faptul de a fi Contrarenaştere? Este ea sora stilului 
baroc, întrucât ea este în orice caz contemporana lui? Oare 
muzica, muzica modernă nu este deja decadence? 

Am ridicat deja mai de mult această întrebare: dacă 
muzica noastră nu este o formă a Contrarenaşterii în artă?, 

dacă ea nu este cumva ruda cea mai apropiată a stilului 
baroc? Dacă ea nu a crescut în contradicţie cu orice gust 
clasic, astfel încât, în interiorul ei, orice ambiţie de clasi¬ 
citate se interzice de la sine? 

La această întrebare fundamentală privind valoarea, 
răspunsul nu ar fi trebuit să fie echivoc, dacă s-ar fi apre¬ 
ciat corect faptul că muzica şi-a atins deplina maturitate şi 
plenitudine ca romantism -, încă o dată ca un curent de 
reacţie împotriva clasicităţii. 

Mozart - un suflet gingaş şi îndrăgostit, însă în între¬ 
gime secolul optsprezece, chiar şi atunci când este grav... 
Beethoven - primul mare romantic, în sensul conceptului 
francez de romantism, aşa după cum Wagner este ultimul 
mare romantic... ambii opunându-se instinctiv gustului 
clasic, stilului sever, - ca să nu spunem „mare“. 

843 . 

Romantismul: o chestiune echivocă pentru tot ceea ce 
este modem. 

Stările estetice, duale. 

Cei plini şi dăruitori, în opoziţie cu cei care caută şi 
râvnesc. 


844 . 

Un romantic este un artist pe care marea insatisfacţie 
faţă de sine îl face creativ - care nu se uită la sine şi la 
lumea din jur, care se uită înapoi. 

845 . 

Este arta un rezultat al nemulţumirii faţă de real? Sau 
o expresie a recunoştinţei pentru fericirea împărtăşită? In 
primul caz, romantism, în cel de-al doilea aureolă şi diti¬ 
ramb (pe scurt artă a apoteozei): şi Raffael se-nscrie aici, 

doar că el a avut acea falsitate, acel aer că divinizează 
interpretarea creştină a lumii. El era recunoscător pentru 
faptul existenţei, acolo unde acest lucru nu s-a exprimat 
într-un mod specific creştin. 

Intr-o interpretare morală lumea este insuportabilă. 
Creştinismul a reprezentat încercarea de „a depăşi 44 astfel 
lumea: respectiv de a o nega. In praxi, un asemenea atentat 
absurd - al unei îngâmfări absurde a omului în raport cu 
lumea - a condus la o înnegurare, la o diminuare a omului: 
specia cea mai mediocră şi mai inofensivă, specia omului 
gregar, şi-a găsit astfel mediul întru totul optim, cel mai 
favorabil, dacă doriţi. 

Homer ca artist al apoteozei; Rubens, de asemenea. 
Muzica nu a avut încă nici unul. 

Idealizarea marelui scelerat (simţul pentru măreţia lui) 
este grecească; dezaprobarea, calomnierea, atragerea opro¬ 
briului asupra păcatului sunt iudeo-creştine. 

846 . 

A 

Romantismul şi pandantul său. - In raport cu toate 
valorile estetice mă folosesc de următoarea distincţie fun- 

5 

damentală: în fiecare caz individual întreb: „foamea sau 
prisosul reprezintă aici factorul creativ? 44 . De la bun în¬ 
ceput, o altă distincţie ar părea să fie mai recomandabilă - 
ea este* de departe mai evidentă -, respectiv distincţia 
potrivit căreia nevoia de a fixa, de a da un caracter etern, 
nevoia de „fiinţă 44 este cauza creaţiei, sau nevoia distrugerii, 
a schimbării, a devenirii. însă ambele forme de nevoie se 
dovedesc, la o privire mai adâncă, încă echivoce şi anume 
interpretabile tocmai conform acelei scheme precedente, 
pe bună dreptate, cum mi se pare, preferată. 

Nevoia distrugerii, a schimbării, a devenirii poate fi 
expresia forţei debordante purtând în ea viitorul (termenul 
meu în această privinţă, este, după cum se ştie, cel de 

„dionisiac 44 ); însă şi ura celor rataţi, debusolaţi, a avor¬ 
tonilor, poate fi o ură care distruge, care trebuie să distrugă 
pentru că existentul, ba chiar orice existenţă şi însăşi fiinţa 
ca atare o revoltă şi o irită. 

Pe de altă parte, „a eterniza 44 poate să provină şi din 
recunoştinţă şi iubire: - o artă având această origine va fi 
întotdeauna o artă a apoteozei, ditirambică poate cu Rubens, 
senină cu Hafis, luminoasă şi blândă cu Goethe şi răspân¬ 
dind o aureolă homerică asupra tuturor lucrurilor; - poate 
fi însă şi acea voinţă tiranică a unui suferind peste măsură 
care ar dori să facă din elementul cel mai personal, mai 
particular, mai unilateral al suferinţei sale, din idiosincra¬ 
sia propriu-zisă a acesteia o lege obligatorie şi o constrân¬ 
gere şi care se răzbună împotriva tuturor lucrurilor impri- 
mându-le, îndesându-le, stigmatizându-le imaginea sa, ima¬ 
ginea torturii sale. Cazul din urmă este pesimismul romantic 
în forma lui cea mai pregnantă: fie ca filosofie schopen- 
haueriană a voinţei, fie ca muzică wagneriană. 

847. 

Nu cumva sub opoziţia dintre clasic şi romantic se 
ascunde opoziţia dintre activ şi reactiv? - 

848. 

Pentru a fi clasic trebuie să ai toate talentele şi dorinţele 
puternice, aparent contradictorii: dar astfel încât ele să 
meargă împreună sub un singur jug; a veni la timp pentru 
a ridica la culme un gen de literatură sau de artă sau de 
politică (nu după ce acesta a dispărut...): a oglindi o stare 
de ansamblu (fie a unui popor, fie a unei culturi) în sufle¬ 
tul ei cel mai profund şi mai lăuntric, într-un moment în 
care ea există încă nefiind deja spoită cu imitaţia străinătăţii 
(ori deja dependentă...); a nu fi un spirit reactiv, ci unul 

care coagulează şi conduce înainte, care spune Da oricând, 
chiar şi prin ura sa. 

„Oare nu este nevoie aici de o valoare personală ma¬ 
ximă? 44 ... Poate a cumpăni dacă prejudecăţile morale nu-şi 
fac aici jocul lor şi dacă marea înălţime morală nu este în 
sine poate o contradicţie faţă de clasic? ... Dacă nu cumva 
monştrii moralei trebuie să fie cu necesitate romantici prin 
faptă şi cuvânt?... O asemenea preeminenţă a unei virtuţi 
asupra celorlalte (precum în cazul monstrului moral) se 
opune într-un mod ostil puterii clasice aflate în echilibru: 
presupunând că ai avea această înălţime, fiind cu toate 
acestea un clasic, ar trebui să conchidem cu hotărâre că 
posezi şi o imoralitate tot atât de înaltă: acesta este poate 
cazul lui Shakespeare (admiţând că el este într-adevăr Lord 
Bacon). 


849 . 

Din viitor. - împotriva romantismului marii ,,pasium ( ‘ 
- A înţelege faptul că oricărui gust „clasic 44 îi revine un 
cuantum de răceală, luciditate, asprime: logica mai ales, 
bucuria spiritualităţii, „trei unităţi 44 , concentrare, ura faţă 
de sentiment, de suflet, de esprit, ura împotriva a ceea ce 
este divers, incert, rătăcitor, vag, cât şi împotriva a ceea ce 
este sumar, ingenios, nostim, mângâietor. Nu trebuie să ne 
jucăm cu formele artistice: trebuie să transformăm viaţa 
pentru ca ulterior ea să aspire la formă. 

Ce comedie amuzantă - despre care abia acum învăţăm 
să râdem, pe care abia acum o putem vedea: faptul că 
epoca lui Herder, Winckelman, Goethe şi Hegel pretindea 
că a redescoperit idealul clasic... şi în acelaşi timp că l-a 
redescoperit pe Shakespeare! - Şi aceeaşi generaţie s-a 
dezis într-un mod ruşinos de şcoala clasică a francezilor! 
de parcă esenţialul nu ar fi putut fi învăţat tot atât de bine 

aici ca şi acolo!... Dar se aspira la „natură 44 , la „naturaleţe 44 : 
ce prostie! Se credea despre clasicitate că ar fi un fel de 
naturaleţe! 

A gândi până la capăt, fără prejudecată şi slăbiciune, 
pe ce teren poate să crească un gust clasic. înăsprirea, 
simplificarea, întărirea, înrăirea omului: toate sunt simul¬ 
tan necesare. Simplificarea logico-psihologică. Dispreţul 
pentru details, pentru complex, pentru incert. 

Romanticii din Germania nu protestează împotriva 
clasicismului, ci împotriva raţiunii, a luminării, a gustului, 
a secolului optsprezece. 

Sensibilitatea muzicii romantice wagneriene: opusul 
sensibilităţii clasice. 

f 

Voinţa de unitate (întrucât unitatea tiranizează: şi anume 
ascultătorii, spectatorii), dar incapacitatea de a te tiraniza 
în punctul esenţial: respectiv în privinţa operei însăşi (a 
renunţării, a conciziei, a clarităţii şi simplităţii). Efectul 
copleşitor prin masă (Wagner, Victor Hugo, Zola, Taine). 

850 . 

Nihilismul artiştilor. - Natura teribilă, datorită seni¬ 
nătăţii ei: cinică prin răsăriturile ei. Suntem ostili emoţiilor. 
Ne refugiem acolo unde natura nu incită simţurile şi ima¬ 
ginaţia: acolo unde nu trebuie să iubim nimic, unde nu ni 
se amintesc aparenţele morale şi delicateţele acestei naturi 
nordice; - la fel şi în arte. Preferăm ceea ce nu ne mai 
aminteşte de „bine şi rău 44 . Susceptibilitatea noastră morală 
şi capacitatea de a îndura durerea sunt ca şi izbăvite într-o 
natură înspăimântătoare şi fericită, în fatalismul simţurilor 
şi al forţelor. Viaţa fără bunătate. 

Binefacerea constă în contemplarea măreţei indiferente 
a naturii faţă de bine şi de rău. 

Nici o dreptate în istorie, nici o bunătate în natură: de 
aceea pesimistul, în caz că este artist, se adânceşte fie in 

historicis, acolo unde absenţa dreptăţii ca atare se arată cu 
o inocenţă grandioasă, unde se exprimă însăşi desăvârşi¬ 
rea sau în natură acolo unde caracterul rău şi indiferent 
nu se ascunde, unde ea înfăţişează caracterul desăvârşirii ... 
Artistul nihilist se trădează prin faptul că vrea şi preferă 
istoria cinică, natura cinică. 

851 . 

Ce este tragicul? - Am indicat în repetate rânduri marea 
confuzie pe care o face Aristotel atunci când crede a fi 
recunoscut afectele tragice în două afecte deprimante: în 
spaimă şi în milă. Dacă el ar avea dreptate, tragedia ar fi 
o artă primejdioasă pentru viaţă: ar trebui să ne ferim de 
ea ca şi de ceva dăunător pentru comunitate şi suspect. 
Arta, în rest marele stimulent al vieţii, o beţie în fata vieţii, 
o voinţă de viaţă, ar deveni aici, în slujba unei mişcări 
descendente, asemeni unei servitoare a pesimismului, dău¬ 
nătoare sănătăţii (- întrucât faptul că prin stimularea aces¬ 
tor afecte te „purifici 44 de ele, aşa cum pare să creadă 
Aristotel, este pur şi simplu neadevărat). Ceva care trezeşte 
de regulă spaima sau compasiunea, dezorganizează, slăbeşte, 
descurajează: - iar, presupunând că Schopenhauer ar avea 
dreptate atunci când spune că trebuie să extragem din tra¬ 
gedie resemnarea (cu alte cuvinte, o blândă renunţare la 
fericire, la speranţă, la voinţa de viaţă), am ajunge astfel să 
concepem o artă în care arta se neagă pe sine. Tragedia ar 
însemna, în acest caz, un proces de disoluţie: instinctul 
vieţii suprimându-se chiar prin instinctul artei. Creştinism, 
nihilism, artă tragică, decadence sub aspect fiziologic: toate 
ar merge mână-n mână, toate ar deveni preponderente în 
acelaşi ceas, toate s-ar propulsa reciproc - la vale... Tra¬ 
gedia ar fi un simptom al declinului. 

Această teorie poate fi recuzată cu un calm deplin: 
respectiv măsurând cu ajutorul unui dinamometru efectul 

unei emoţii tragice. Iar ca rezultat se obţine ceea ce de fapt 
numai ipocrizia absolută a unui sistematician poate să ig¬ 
nore: - faptul că tragedia este un tonicum. Iar atunci când 
Schopenhauer nu vroia să înţeleagă acest lucru, când el 
interpretează depresia totală drept stare tragică şi-i mustră 
pe greci (care, spre supărarea lui, nu s-au „resemnat 44 ...) că 
nu s-ar fi aflat la înălţimea adevăratei Weltanschauung: 
toate acestea nu sunt decât parti pris, logică a sistemului, 
mistificare a sistematicianului: una dintre acele mistificări 
dăunătoare care i-au pervertit lui Schopenhauer treptat 
întreaga psihologie (el, care a denaturat într-un mod arbi¬ 
trar şi brutal geniul, arta însăşi, morala, religia păgână, 
cunoaşterea şi aproximativ totul). 

852 . 

/ 

Artistul tragic - Este o chestiune de forţă (a unui in¬ 
divid ori a unui popor) dacă şi unde este aplicată judecata 
„frumos 44 Sentimentul plenitudinii, al forţei acumulate (care 
permite acceptarea cu îndrăzneală şi optimism a multor 
lucruri în faţa cărora cel slab se îngrozeşte) - sentimentul 
puterii enunţă judecata „frumos 44 şi asupra lucrurilor şi 
stărilor pe care instinctul neputinţei le poate aprecia doar 
ca fiind demne de ură, ca fiind „urâte 44 . Presentimentul 
pentru ceea ce am fi în stare să înfruntăm dacă aceasta s-ar 
ivi efectiv înaintea noastră ca pericol, problemă, ispită - 
acest presentiment determină de asemenea şi Da-ul nostru 
estetic („Este frumos 44 constituie o aprobare). 

De aici rezultă, în esenţă, că predilecţia pentru lucruri 
îndoielnice şi teribile este un simptom al vigurozităţii: în 
timp ce gustul pentru nostim şi graţios aparţine celor slabi 
şi delicaţi. Gustul pentru tragedie este o trăsătură specifică 
pentru epocile şi caracterele puternice: divina commedia 
este poate, în cazul lor, un non plus ultra. Spiritele eroice 

sunt cele care îşi spun sieşi Da prin cruzimea tragică: ele 
sunt suficient de tari pentru a simţi suferinţa ca plăcere. 

Presupunând, dimpotrivă, că şi cei slabi doresc să sa¬ 
vureze o artă ce nu a fost gândită pentru ei, ce vor face 
aceştia pentru ca tragedia să aibă şi pentru ei savoare? Ei 
o vor interpreta din perspectiva propriilor sentimente va¬ 
lorice: de pildă „triumful ordinii morale universale 44 sau 
concepţia despre „lipsa de valoare a existenţei 44 sau invitaţia 
la „resemnare 44 (- dar şi descărcări afective parţial medi¬ 
cale, parţial morale â la Aristotel). In sfârşit: arta teribilu¬ 
lui, în măsura în care ea excită nervii, poate dobândi apre¬ 
ciere ca stimulent din partea celor slabi şi epuizaţi: acesta 
este astăzi, de pildă, motivul aprecierii artei wagneriene. 
Este un semn al sentimentului de satisfacţie şi de putere în 
ce măsură cineva poate să le recunoască lucrurilor carac¬ 
terul lor teribil şi îndoielnic: şi dacă el are nevoie, în ge¬ 
neral, de „deznodăminte 44 la final. 

Această formă de pesimism al artiştilor este tocmai 
opusul pesimismului moral-religios ce suferă datorită 
„stricăciunii 44 omului şi a enigmei existenţei: acesta vrea 
cu orice preţ o soluţie sau cel puţin speranţa unei soluţii. 
Suferinzii, disperaţii, cei lipsiţi de încredere în sine, într-un 
cuvânt cei bolnavi, au avut întotdeauna nevoie de viziuni 
extatice pentru a rezista (conceptul de „fericire 44 îşi are 
originea aici). Un caz înrudit: artiştii stării de decadence, 
care se raportează de fapt într-un mod nihilist la viaţă, se 
refugiază în frumuseţea formei, - în sfera lucrurilor alese, 
unde natura a devenit desăvârşită, unde, fără deosebire, ea 
este grandioasă şi frumoasă... („Iubirea pentru frumos 44 
poate fi prin urmare altceva decât capacitatea de a vedea 
un frumos, de a crea frumos al: ea poate fi tocmai expresia 
incapacităţii în acest sens). 

Artiştii copleşitori, care scot un sunet consonant din 
orice conflict, sunt cei care îmbogăţesc lucrurile prin puterea 

şi libertatea lor: ei îşi exprimă experienţa cea mai lăuntrică 
prin simbolismul fiecărei opere de artă, - creaţia lor este 
recunoştinţă pentru fiinţarea lor. 

Profunzimea artistului tragic constă în faptul că in¬ 
stinctul său estetic întrevede consecinţele mai îndepărtate, 
că el nu se opreşte miop la imediat, că aprobă economia în 
ansamblu, acea economie ce legitimează teribilul, răul, 
îndoielnicul şi nu numai - legitimează. 

853 . 

Arta în „Naşterea tragediei (( 

I. 

Concepţia despre operă, de care te loveşti în fundalul 
acestei cărţi este deosebit de întunecată şi de neplăcută: 
printre tipurile de pesimism cunoscute până acum nici unul 
nu pare să fi atins un asemenea grad de răutate. Aici lipseşte 
contradicţia dintre o lume adevărată şi una aparentă: există 
numai o singură lume, iar aceasta este falsă, crudă, contra¬ 
dictorie, ademenitoare, lipsită de sens... O lume astfel 
construită este lumea adevărată. Avem nevoie de minciună 
pentru a înfrânge această realitate, acest „adevăr 44 , adică 
pentru a trăi... Faptul că minciuna este necesară pentru a 
trăi face parte şi el din acest caracter teribil şi îndoielnic al 
existentei. 

5 

Metafizica, morala, religia, ştiinţa sunt considerate în 
această carte doar ca forme diferite ale minciunii: cu aju¬ 
torul lor se crede în viată. „Viata trebuie să insufle în- 
credere 14 : sarcina astfel stabilită este grozavă. Pentru a o 
îndeplini, omul trebuie să fie mincinos deja de la natură, 
el trebuie să fie mai mult ca orice un artist. Ceea ce el şi 
este: metafizică, religie, morală, ştiinţă - toate doar creaţii 
ale voinţei sale de artă, de minciună, de refugiere dinaintea 

„adevărului 44 , de negare a „adevărului 44 . însăşi facultatea 
prin care el siluieşte realitatea cu ajutorul minciunii această 
facultate artistică a omului par excellence - o are în co¬ 
mun cu tot ceea ce este. El însuşi este de fapt un crâmpei 
de realitate, de adevăr, de natură: cum să nu fie el şi un 
crâmpei de geniu al minciunii! 

Pentru ca natura existentei să rămână necunoscută - 
iată intenţia cea mai adâncă şi mai arzătoare ce se ascunde 
în spatele a tot ceea ce este virtute, ştiinţă, evlavie, artă. 
Multe a nu le vedea niciodată, multe a le vedea fals, multe 
a le trece cu vederea: o, cât de inteligent contfnui să fii în 
stările în care eşti cel mai departe de a te considera inte¬ 
ligent! Iubirea, entuziasmul, „Dumnezeu 44 - pure subtilităţi 
ale autoamăgirii ultime, pure ademeniri către viaţă, pură 
credinţă în viaţă! în momentele în care omul a ajuns un 
înşelat, în care el şi-a cucerit amăgirea deplină, în care el 
crede în viată: o, ce talazuri cresc atunci în el! Ce des- 
fatare! Ce sentiment al puterii! Cât triumf de artist în sen¬ 
timentul puterii!... Omul a redevenit încă o dată stăpân al 
„materiei 44 , - stăpân al adevărului!... Şi, întotdeauna când 
omul se bucură, el este acelaşi în bucuria sa: el se bucură 
ca artist, se desfată ca putere, el savurează minciuna ca 
putere a sa... 


II. 

Arta şi numai arta! Ea este marele mag al vieţii, marea 
ademenire la viată, marele stimulent al vieţii. 

Arta drept unică forţă contrară superioară împotriva 
oricărei voinţe de negare a vieţii, drept factorul anticreştin, 
antibudist, antinihilist par excellence. 

Arta ca mântuire a celui care cunoaşte, - a celui care 
vede, vrea să vadă caracterul teribil şi îndoielnic al exis¬ 
tenţei, a cunoscătorului tragic. 

Arta ca mântuire a celui care făptuieşte, — a celui care 
nu numai că vede, dar şi trăieşte, vrea să trăiască acest 
caracter teribil şi îndoielnic al existenţei, a războinicului 
tragic, a eroului. 

Arta ca mântuire a celui care suferă, — drept calea 
spre stări în care suferinţa este vroită, transfigurată, îndum¬ 
nezeită, în care suferinţa este o formă a marii desfătări. 

7 î 

in. 

Iată, în această carte, pesimismul, sau, mai clar, nihi- 

/N 

lismul, este însuşi „adevărul 44 . Insă nu adevărul drept cri¬ 
teriu valoric suprem, şi cu atât mai puţin drept putere su¬ 
premă. Voinţa de aparenţă, de iluzie, de amăgire, de deve¬ 
nire şi schimbare (de amăgire obiectivată) este considerată 
aici drept mai adâncă, mai originară, mai „metafizică 44 decât 
voinţa de adevăr, de realitate, de aparenţă: - cea din urmă 
este numai o formă a voinţei de iluzie. Tot astfel, plăcerea 
este considerată ca fiind mai originară decât durerea: du¬ 
rerea ca fiind condiţionată, ca un fenomen secundar al 
voinţei de plăcere (al voinţei de devenire, de creştere, de 
modelare, cu alte cuvinte al voinţei de a crea: în creaţie 
însă este inclusă şi distrugerea). Este concepută aici o stare 
supremă de aprobare a existenţei, stare din care durerea 
maximă nu poate fi exclusă: starea tragic-dionisiacă. 

IV. 

Această carte este astfel de-a dreptul antipesimistă: şi 
anume în sensul că ea susţine ceva care este mai puternic 
decât pesimismul, care este „mai divin 44 decât adevărul: 
arta. S-ar părea că nimeni nu ar vorbi mai serios decât 
autorul acestei cărţi în favoarea unei negări radicale a vieţii, 
în favoarea unui refuz al faptei chiar mai mult decât a unei 

respingeri a vieţii. Numai că el ştie - el a trăit-o şi poate 
că nu a trăit nimic altceva - că arta are o valoare mai mare 
decât adevărul. 

A 

In introducere deja - prin care Richard Wagner este 
invitat parcă la un dialog - apare această mărturisire de 
credinţă, această evanghelie de artist: „arta ca ţel autentic 
al vieţii, arta ca activitate metafizică a acesteia...“ 




Cartea a patra 

Selecţie şi formare 



I. 

Ierarhia 

1. Teoria ierarhiei 

854 . 

într-o epocă de suffrage universal , adică atunci când 
fiecare are dreptul să judece pe oricine şi orice, mă simt 
nevoit să restabilesc ierarhia. 

855 . 

Doar cantităţile de putere determină rangul, ridică ran¬ 
gul: şi nimic altceva. 


856 . 

Voinţa de putere. - Cum ar trebui să fie constituiţi acei 
oameni care întreprind asupra lor înşişi această transmu¬ 
tare a valorilor. Ierarhia ca ordine a puterii: războiul şi 
pericolul ca premise pentru ca un rang să-şi menţină con¬ 
diţiile. Modelul grandios: omul în natură - fiinţa cea mai 
slabă, cea mai inteligentă ridicându-se ca stăpân, subjugând 
forţele mai puţin inteligente. 

857 . 

Eu disting între un tip al vieţii în ascensiune şi unul al 
declinului, al disoluţiei, al slăbiciunii. Să creadă oare ci¬ 
neva că între cele două tipuri mai poate fi pusă chestiunea 
rangului?... 


858 . 

Cuantumul de putere care eşti decide în privinţa ran¬ 
gului; restul este laşitate. 


859 . 

Avantajul de a te afla la periferia timpului tău. - Situat 
la periferie faţă de ambele curente, de morala individua¬ 
listă şi de cea colectivistă, - întrucît şi celei dintâi îi este 
străină ierarhia, ea dorind să acorde unuia aceeaşi libertate 
ca tuturor. Ideile mele nu au drept centru gradul de liber¬ 
tate ce trebuie recunoscut unuia sau altuia ori tuturor, ci 
gradul de putere pe care unul sau altul urmează a-1 exercita 
asupra celorlalţi ori asupra tuturor, respectiv în ce măsură 
o sacrificare a libertăţii, ba chiar o cădere în sclavie oferă 
temeiul actualizării unui tip superior. Gândit în forma cea 
mai brutală: cum ai putea sacrifica dezvoltarea umanităţii 
pentru a aduce la viaţă o specie superioară omului? - 

860 . 

Despre rang. Consecinţa înfricoşătoare a „egalităţii 44 - 
în cele din urmă fiecare se crede chemat pentru orice pro¬ 
blemă. Orice ierarhie a dispărut. 

861 . 

Este necesară o declaraţie de război a omului superior 
împotriva masei! Pretutindeni mediocrii îşi strâng rândurile 




Selecţie şi formare 


555 


pentru a-şi instaura domnia! Tot ceea ce moleşeşte, 
îndulceşte, ceea ce pune în valoare „poporul 44 sau „femi¬ 
ninul 44 acţionează în favoarea acelui suffrage universal, cu 
alte cuvinte a dominaţiei oamenilor inferiori. Insă noi vom 
trece la represalii, iar toată această economie (ce începe în 
Europa o dată cu creştinismul) o vom da pe faţă şi o vom 
judeca. 


862 . 

Este necesară o concepţie îndeajuns de puternică pen¬ 
tru a avea un efect selectiv: întărindu-i pe cei tari, parali- 
zându-i şi strivindu-i pe cei plictisiţi de lume. 

Nimicirea raselor decrepite. Declinul Europei. - Nimi¬ 
cirea evaluărilor sclaviale. - Dominaţia asupra întregului 
pământ ca instrument de producere a unui tip superior. - 
Nimicirea tartuferiei numită „morală 44 (creştinismul ca o 
formă isterică de probitate sub acest aspect: Augustin,. 
Bunian). - Desfiinţarea „sufragiului universal 44 : cu alte 
cuvinte a sistemului în virtutea căruia naturile inferioare se 
aşază drept lege pentru cele superioare. - Suprimarea 
mediocrităţii şi a recunoaşterii ei. (Părtinitorii, indivizi - 
popoare; a tinde spre plenitudinea naturii prin unirea con¬ 
trariilor: în acest scop, amestecuri de rase.) - Noul curaj - 
nu adevăruri apriorice {asemenea adevăruri erau căutate de 
cei obişnuiţi a crede!), ci subordonarea liberă unei idei 
dominante ce-şi are timpul ei de pildă timpul ca proprie¬ 
tate a spaţiului ş.a.m.d. 

2 . Cei puternici şi cei slabi 

863 . 

Conceptele de „om puternic şi om slab “ se reduc la 
faptul că în primul caz se moşteneşte o mare cantitate de 
forţă - el este o sumă: în celălalt, prea puţină - (ereditate 
zTzsufîcientă, irosirea celor moştenite). Slăbiciunea poate fi 
un fenomen incipient: „încă prea puţin 44 ; sau un fenomen 
final: „stins deja 44 . 

Punctul de pornire este acela în care există o mare 
cantitate de forţă, în care se poate cheltui forţă. Masa, ca 
sumă a celor slabi, reacţionează lent; ea se apără împo¬ 
triva multor lucruri faţă de care este prea slabă, - din care 
nu poate să obţină nici un avantaj; ea nu creează, nu 
înaintează. 

Acestea împotriva teoriei ce contestă existenţa indi¬ 
vidului puternic crezând că „masa este decisivă 44 . Este 
aceeaşi diferenţă ca între generaţiile distincte: pot să existe 
patru, cinci generaţii între cel care faptuieşte şi masă - o 
diferenţă cronologică. 

Valorile celor slabi stau în prim-plan, întrucât cei pu¬ 
ternici le-au preluat spre a conduce. 

864 . 

De ce câştigă cei slabi. In summa: cei bolnavi şi slabi 
au mai multă compasiune, sunt mai „umani 44 -: ei au 
mai mult spirit, sunt mai schimbători, mai diverşi, mai 
locvace, - mai răi: bolnavii înşişi au inventat răutatea. 
(Adeseori o precocitate patologică la rahitici, scrofuloşi 
şi tuberculoşi -.) Esprit: însuşire a raselor târzii: evrei, 
francezi, chinezi. (Antisemiţii nu le iartă evreilor faptul că 
aceştia au „spirit 44 - şi bani. Antisemiţii - un nume pentru 
„avortoni 44 .) 




Selecţie şi formare 


557 


Cei bolnavi şi cei slabi au avut de partea lor fascinaţia: 
ei sunt mai interesanţi decât cei sănătoşi: nebunul şi sfân¬ 
tul - cele mai interesante două specii de om... în strânsă 
înrudire „geniul 44 . Marii „aventurieri şi criminali 44 şi, în 
genere, toţi oamenii, dar mai ales cei mai sănătoşi, sunt 
bolnavi în anumite perioade ale vieţii lor: - marile mişcări 
sufleteşti, patima puterii, iubirea, răzbunarea sunt însoţite 
de tulburări adânci. Iar cât priveşte starea de decadence, ea 
este întruchipată aproape sub fiecare aspect de orice om 
care nu moare prea timpuriu: - prin urmare, el cunoaşte, 
de asemenea din experienţă, instinctele ce o caracterizează: 
- jumătate din fiecare viaţă de om aproape, omul este 
decadent. 

In sfârşit: femeia! Jumătate din omenire este slabă, 
tipic-bolnavă, schimbătoare, inconstantă, - femeia are 
nevoie de vigoare pentru a se agăţa de ea şi de o religie a 
slăbiciunii ce venerează ca divin faptul de a fi slab, de a 
iubi, de a fi umil -: sau mai bine zis îi slăbeşte pe cei 
puternici, - ea domină atunci când reuşeşte să-i înfrângă 
pe cei puternici. Femeia a conspirat întotdeauna împreună 
cu tipurile definitorii pentru decadence, cu preoţii, împo¬ 
triva „celor puternici 44 , a „celor viguroşi 44 , a bărbaţilor -. 
Femeia creşte copiii în cultul pietăţii, al milei, al iubirii; - 
mama face convingător altruismul. 

In sfârşit: amplificarea civilizaţiei ce aduce cu sine în 
mod necesar înmulţirea elementelor morbide, proliferarea 
caracterului neuro-psihiatric şi a celui criminal. Apare o 
specie intermediară, artistul, separată de criminalitatea 
faptei prin slăbiciunea voinţei şi teama socială, şi, în acelaşi 
timp, necoaptă încă pentru ospiciu, însă întinzându-şi cu¬ 
rioasă antenele în ambele sfere: această plantă specifică de 
cultură, artistul, pictorul, compozitorul, dar mai ales ro¬ 
mancierul modem, care întrebuinţează pentru modul său 
de a fi termenul extrem de impropriu de „naturalism 44 ... 

Nebunii, criminalii şi „naturaliştii 44 se înmulţesc: simptom 
al unei culturi în creştere şi care înaintează extrem de 
rapid, - cu alte cuvinte deşeurile, rebuturile, excreţiile do¬ 
bândesc importanţă, - declinul ţine pasul. 

In sfârşit: mişmaşul social, consecinţă a revoluţiei, a 
instituirii drepturilor egale, a credinţei superstiţioase în 
„oameni egali“. Astfel, purtătorii instinctelor decăderii (ai 
resentimentului, ai insatisfacţiei, ai pornirii distructive, ai 
anarhismului şi nihilismului), inclusiv ai instinctelor de 
sclavi, - laşitatea, viclenia, neruşinarea canaliei - speci¬ 
fice păturilor îngenuncheate prea mult timp, infestează sân¬ 
gele tuturor castelor: două, trei generaţii mai apoi rasa nu 
mai poate fi recunoscută, - totul s-a vulgarizat. De aici 
rezultă un instinct global împotriva elitei, a privilegiului 
de orice fel, înzestrat în practică cu o asemenea putere şi 
siguranţă, cu o astfel de neînduplecare şi cruzime, încât, 
într-adevăr, curând înşişi privilegiaţii ajung să se supună: 
- cel care vrea să păstreze puterea linguşeşte plebea, con¬ 
lucrează cu plebea, trebuie să aibă plebea de partea sa, - 
în primul rând „geniile 44 : ei devin vestitori ai sentimentelor 
ce entuziasmează masele, - nota compasiunii, ba chiar a 
veneraţiei fată de tot ceea ce a trăit în suferinţă, în mizerie, 
în dispreţ, în prigoană răsună peste toate celelalte note 
(tipuri: Victor Hugo şi Richard Wagner). - Ridicarea ple¬ 
bei înseamnă, încă o dată, ascensiunea valorilor decre¬ 
pitudinii. 

In mijlocul unei asemenea mişcări extreme sub as¬ 
pectul ritmului şi al mijloacelor, pe care o reprezintă 
civilizaţia noastră, centrul de greutate al oamenilor se de¬ 
plasează: al oamenilor de care, sortiţi întrucâtva, depinde 
cel mai mult compensarea întregului pericol major al 
unei asemenea mişcări morbide; - ei vor fi tergivensanţii 
par excellence, cei care asimilează încet, care se des¬ 
prind cu greu, cei relativ stabili în mijlocul acestei schim- 

bări imense şi a acestui amestec de elemente. Centrul de 
greutate ajung să-l constituie în asemenea împrejurări, în 
mod necesar, mediocrii: împotriva dominaţiei vulgului şi a 
celor excentrici (asociate de obicei) mediocritatea se con¬ 
solidează drept garanţie şi purtătoare a viitorului. De aici 
apare pentru oamenii excepţionali un nou adversar - sau o 
nouă ispită. Presupunând că nu se vor adapta plebei şi nu-i 
vor ridica osanale instinctului „dezmoşteniţilor 44 , ei vor fi 
nevoiţi să fie „mediocri 44 şi „prosperi 44 . Ei o ştiu: medio- 
critas este şi aurea - ba chiar numai ea dispune de bani şi 
de aur (- de tot ceea ce străluceşte...). Şi încă o dată 
vechea virtute şi, în general, întreaga lume apusă a idea¬ 
lului dobândesc nişte apologeţi talentaţi... Rezultat: me¬ 
diocritatea capătă spirit, strălucire, geniu - ea devine inte¬ 
resantă, ispiteşte. 


* 

Rezultat . - O cultură mare se poate ridica doar pe un 
teren vast al unei mediocrităţi sănătoase, trainice, conso¬ 
lidate. în slujba ei şi servind-o, lucrează ştiinţa - ba chiar 
şi arta. Ştiinţa nu şi-ar putea dori mai mult: ea aparţine ca 
atare unui tip uman mediocru -, ea este deplasată în cazul 
excepţiilor -, ea nu are nimic aristocratic şi cu atât mai 

A 

puţin anarhic în instinctele ei. - In continuare, puterea 
mediei este menţinută prin comerţ, în special prin activi¬ 
tatea financiar-bancară: instinctul marelui financiar se opune 
oricărei extreme, - de aceea evreii sunt deocamdată puterea 
cea mai conservatoare în Europa noastră atât de ameninţată 
şi de nesigură. Ei se pot lipsi atât de revoluţii, cât şi de 
socialism ori militarism: dacă ei au nevoie de putere şi o 
doresc, chiar şi în cazul puterii asupra partidelor revolu¬ 
ţionare, aceasta este doar o consecinţă a celor spuse ante¬ 
rior, iar nu o negare a lor. în raport cu alte orientări ex¬ 
treme, ei au nevoie să inspire doar uneori frică arătând 

ceea ce pot Insă instinctul lor ca atare este inevitabil con¬ 
servativ - şi „mediocru 44 ... Pretutindeni unde există pu¬ 
tere, ei ştiu să fie puternici: însă utilizarea puterii lor are 
întotdeauna o unică direcţie. Cuvântul de cinste pentru 
mediocru este, după cum se ştie, cuvântul „literar. 

* 

Reflecţie - Este absurd să presupunem că întreagă 
această victorie a valorilor ar avea un caracter antibiologic: 
trebuie să încercăm a o explica pornind de la un interes al 
vieţii pentru conservarea tipului „om 44 chiar prin această 
metodică a supremaţiei celor slabi şi a avortonilor oare 
altfel omul nu ar mai exista? - Problemă- 

Dezvoltarea tipului funestă pentru conservarea speciei? 
De ce? - 

Experienţele istoriei o arată: rasele puternice se deci¬ 
mează reciproc: prin război, sete de putere, aventură; afec¬ 
tele puternice: risipa - (forţa nu mai este capitalizată, 
dezechilibrul nervos apare printr-o tensiune exagerată); 
existenţa lor este costisitoare, scurtă - ele se epuizează 
reciproc -; apar perioade de adâncă destindere şi istovire: 
toate epocile mari sunt plătite... Cei puternici devin până 
la urmă mai slabi, mai lipsiţi de voinţă, mai absurzi decât 
cei slabi în mod obişnuit. 

Sunt rasele risipitoare. „Durata 44 în sine ar fi lipsită de 
importanţă: am prefera poate o existenţă a genului mai 
scurtă, însă mai valoroasă. - Ar mai rămâne să demon¬ 
străm că tocmai astfel s-ar obţine un beneficiu valoric 

5 

superior faţă de cazul existenţei mai scurte; cu alte cu¬ 
vinte, omul ca un cumul de forţă atinge un cuantum mult 
mai înalt de putere asupra lucrurilor atunci când se-ntâmplă 
aşa cum se întâmplă... Ne aflăm în faţa unei probleme de 
economie - 

865 . 

O atitudine ce-şi spune „idealism 44 şi care nu vrea să-i 
permită mediocrităţii să fie mediocră, iar femeii să fie 
femeie! - A nu uniformiza! Să înţelegem cât de mult costă 
o virtute: şi că virtutea nu este ceva dezirabil în mod 
obişnuit, ci o nebunie generoasă, o excepţie frumoasă, 
având privilegiul de a fi febrilă... 

866 . 

Necesitatea de a demonstra că o întrebuinţare din ce în 

5 

ce mai economică a omului şi a omenirii, că o „maşinărie 44 
din ce în ce mai întortocheată de interese şi de performanţe 
este însoţită de un curent contrar pe care eu îl definesc 
drept separare a unui excedent de lux al omenirii: în acest 
curent urmează a se ivi o specie mai puternică , un tip 
superior care are alte condiţii de apariţie şi de conservare 
decât omul comun. Conceptul meu, metafora mea pentru 
acest tip este, după cum se ştie, cuvântul „supraom 44 . 

Pe acea primă cale, acum întru totul evidentă, apar 
adaptarea, aplatizarea, chinezăria superioară, instinctul 
cuminţeniei, mulţumirea cu micşorarea omului - un fel de 
nivel-stagnant al omului. Dacă vom fi realizat acea adminis¬ 
trare globală a pământului, inevitabilă astăzi, umanitatea 
ca maşinărie îşi va putea găsi în serviciul acesteia sensul 
ei cel mai propice: - ca un imens angrenaj format din 
piese din ce în ce mai mici şi optim „adaptate 44 ; ca o creştere 
a inutilităţii tuturor elementelor dominante şi de comandă; 
ca un întreg înzestrat cu o forţă colosală, ai cărui factori 
individuali reprezintă forţe minimale, valori minimale. 

In opoziţie cu această micşorare şi adaptare a oame¬ 
nilor la o utilitate tot mai specializată, apare necesitatea 
unei mişcări inverse - a zămislirii omului care sinteti¬ 
zează, însumează, legitimează, a omului pentru care acea 

maşinalizare a umanităţii este o condiţie existenţială pre¬ 
liminară, un fundament pe care el îşi poate inventa forma 
lui superioară de a fi. 

El are nevoie de ostilitatea mulţimii, a „celor omo¬ 
genizaţi^ de sentimentul distanţei în raport cu ei; el stă 
deasupra lor, trăieşte din ei. Această formă superioară de 
aristocratism este aceea a viitorului. - Intr-o formulare 
morală, acea maşinărie globală, solidaritatea tuturor rotiţelor, 
reprezintă un maximum de exploatare a omului: dar ea îi 
presupune pe cei datorită cărora această exploatare are un 
sens. In caz contrar ea ar fi într-adevăr doar diminuarea 
globală, o diminuare valorică, a tipului om, - un fenomen 
regresiv în stilul cel mai mare. 

- Ceea ce combat eu, se vede, este optimismul eco¬ 
nomic: ca şi când o dată cu creşterea cheltuielilor tuturor 
ar trebui, în mod necesar, să crească şi avantajul tuturor. 
Mie însă opusul îmi pare a fi cazul real: cheltuielile tuturor 
se adună într-o pierdere globală: omul devine mai mic: - 
astfel încât nu mai înţelegi care a fost în general scopul 
acestui proces colosal. Un „încotro?“, un nou „încotro?“ - 
iată de ce anume are nevoie umanitatea. 

867 . 

înţelegere a amplificării puterii globale: a calcula în 
ce măsură chiar dispariţia indivizilor, a castelor, a epocilor, 
a popoarelor este inclusă în această creştere. 

Deplasarea centrului de greutate al unei culturi. Chel¬ 
tuielile oricărei creşteri majore: cine le suportă! în ce măsură 
trebuie ele să fie acum colosale. 

868 . 

Aspectul general al viitorului european: amicalul de 
povară cel mai inteligent, foarte laborios, în fond foarte 

modest, curios până la exces, divers, moleşit, lipsit de 
voinţă - un haos cosmopolit de afecte şi inteligenţă. Cum 
s-ar putea ivi din el o specie mai puternică? Una care să 
aibă un gust clasic. Gustul clasic înseamnă voinţa de simpli¬ 
ficare, de intensificare, de vădire a fericirii, voinţa de teribil, 
curajul nudităţii psihologice (- simplificarea este o con¬ 
secinţă a voinţei de intensificare; înfăţişarea fericirii, ca şi 
a nudităţii, o consecinţă a voinţei de teribil...) Pentru a 
răzbate din acel haos la această modelare este nevoie de o 
constrângere: trebuie să fii pus a alege fie să dispari, fie 
să te impui. O rasă dominatoare poate să se ridice doar din 
nişte începuturi teribile şi violente. Problemă: unde sunt 
barbarii secolului douăzeci? In mod evident, ei vor deveni 
vizibili şi se vor consolida abia în urma unor crize socia¬ 
liste uriaşe, - ei vor fi elementele capabile de maxima 
asprime faţă de sine şi cei care vor putea garanta voinţa 
cea mai îndelungată. 


869 . 

Pasiunile cele mai puternice şi mai periculoase ale 
omului, acelea datorită cărora el dispare cel mai uşor, sunt 
atât de radical condamnate, încât astfel însăşi apariţia 
personalităţilor celor mai puternice a devenit imposibilă, 
sau ele trebuie să se simtă drept ticăloase , drept „dăună¬ 
toare şi interzisei Această pierdere a fost mare, dar ea a 
fost până acum necesară: acum când, datorită reprimării 
temporare a acelor pasiuni (a setei de putere, a plăcerii 
metamorfozei şi a amăgirii), s-au maturizat o sumedenie 
de forţe contrare, descătuşarea acelor pasiuni este iarăşi 
posibilă: ele nu vor mai avea vechea sălbăticie. Ne per¬ 
mitem acum barbaria docilă: priviţi la artiştii şi politicienii 
noştri. 

870 . 

Rădăcina întregului rău: faptul că morala de sclavi a 
umilinţei, a inocenţei, a altruismului, a supunerii absolute 
a învins - firile conducătoare au fost astfel condamnate 
1) la făţărnicie, 2) la tortura conştiinţei, - firile creatoare 
s-au simţit drept instigatori împotriva lui Dumnezeu, ne¬ 
sigure şi inhibate de valorile eterne. 

Barbarii au arătat că faptul de a putea păstra măsura 
nu le era familiar: ei se temeau de pasiuni şi de pornirile 
naturale şi le defăimau: - aidoma cezarilor şi a castelor 
conducătoare. Pe de altă parte a apărut suspiciunea con¬ 
form căreia orice moderaţie ar fi o slăbiciune sau o îm- 
bătrânire şi sleire (- astfel La Rochefoucauld bănuieşte că 
„virtutea 44 ar fi un cuvânt frumos pentru aceia cărora viciul 
nu le mai produce nici o plăcere). Păstrarea măsurii înseşi 
a fost zugrăvită drept o chestiune de asprime, de autocon- 
strângere, de asceză, ca o luptă cu diavolul ş.a.m.d. Plăcerea 
naturală pe care măsura o inspiră firii estetice, desfătarea 
legată de frumosul măsurii au fost omise ori contestate 
pentru că se dorea o morală flrt/z-eudemonistă. 

Până acum a lipsit credinţa în plăcerea de a păstra 
măsura - această plăcere a călăreţului pe cal focos! - 
Caracterul aşezat al naturilor slabe confundat cu stăpânirea 
de sine a celor puternice! 

In summa: lucrurile cele mai bune au fost discreditate, 
întrucât cei slabi sau porcii lipsiţi de măsură au aruncat o 
lumină proastă asupra lor - iar oamenii cei mai buni au 
rămas ascunşi - şi adeseori s-au cunoscut greşit. 

871 . 

Vicioşii şi desfrânaţii: influenţa lor deprimantă asupra 
valorii dorinţelor. Barbaria oribilă a moravurilor este aceea 

9 

care, mai ales în Evul Mediu, impune un adevărat „legământ 

al virtuţii 44 - împreună cu tot atât de oribilele exagerări în 
privinţa a ceea ce reprezintă valoarea omului. „Civilizaţia 44 
belicoasă (domesticire) are nevoie de tot felul de lanţuri şi 
torturi pentru a se menţine în faţa caracterului teribil şi a 
firii de animal de pradă. 

Aici, în mod cu totul firesc, chiar dacă având 
consecinţele cele mai rele, are loc o confuzie: ceea ce 
oamenii de putere şi de voinţă pot să ceară de la sine 
oferă o măsură şi pentru ceea ce ei îşi pot admite. Aseme¬ 
nea firi sunt opusul vicioşilor şi al desfrânaţilor: cu toate 
că, uneori, ei fac lucruri datorită cărora un om de rând ar 
fi dovedit drept vicios şi desfrânat. 

In acest caz, conceptul „ egalităţii valorice a oame¬ 
nilor înaintea lui Dumnezeu " este extrem de dăunător: au 
fost interzise acţiuni şi atitudini care, în sine, aparţin pre¬ 
rogativelor celor ajunşi puternici, - ca şi când ele ar fi, în 
sine, nedemne de om. întreaga tendinţă a oamenilor puter¬ 
nici a fost defăimată, stabilindu-se drept normă valorică 
mijloacele de apărare ale celor mai slabi (cât şi ale celor 
mai slabi faţă de sine). 

Confuzia merge atât de departe încât tocmai marii vir¬ 
tuozi ai vieţii (a căror suveranitate reprezintă opoziţia 
maximă faţă de vicioşi şi desfrânaţi) au fost stigmatizaţi cu 
numele cele mai injurioase. Chiar şi astăzi se mai crede că 
un Cezare Borgia trebuie dezaprobat; asta este pur şi sim¬ 
plu hilar. Biserica a excomunicat împăraţi germani ca ur¬ 
mare a viciilor lor: ca şi când un călugăr sau un preot ar 
avea dreptul să se pronunţe în legătură cu ceea ce un 
Friedrich al II-lea poate cere de la sine. Un Don Juan este 
trimis în infern: ce naivitate! N-ati observat că în cer nu 

5 

există nici un om interesant?... Doar un semn către 
femeiuşti privind locul unde acestea şi-ar putea găsi cel 
mai bine mântuirea. - Dacă gândim cât de cât consecvent 
şi, în plus, cu o înţelegere aprofundată a ceea ce este o 

„mare personalitate 44 , devine neîndoielnic faptul că bise¬ 
rica a trimis toate „marile personalităţi 44 în infern ea 
luptă împotriva oricărei „măreţii a omului 44 . 

872 . 

Drepturile pe care şi le ia un om se raportează la da¬ 
toriile pe care şi le impune, la scopurile pentru care se 
simte apt. Marea majoritate a oamenilor n-au nici un drept 
la existenţă. Ei sunt doar o năpastă pentru cei superiori. 

873 . 

Greşita înţelegere a egoismului: din partea firilor co¬ 
mune care n-au habar despre plăcerea de a cuceri şi despre 
nesaţul iubirii ori despre sentimentele debordante de forţă 
ce tind să copleşească, să acapareze, să-ţi umple sufletul, - 
impulsul artistului spre materialul său. Adeseori e vorba 

/r 

doar despre pasiunea acţiunii ce-şi caută un teren. - In 
„egoismul 44 obişnuit, tocmai „non-ego 44 -ul, esenţa profundă 
a mediocrităţii, omul generic îşi urmăreşte propria conser¬ 
vare - aceasta îi revoltă pe cei mai rari, pe cei mai rafinaţi 
şi mai puţin comuni. Căci ei judecă: „noi suntem mai nobili! 
Conservarea noastră este mai importantă decât conserva¬ 
rea acelei vite! 44 


874 . 

Degenerarea conducătorilor şi a castelor conducătoare 
a produs cea mai mare nedreptate din istorie! Fără cezarii 
romani şi fără societatea romană creştinismul n-ar fi ajuns 
la putere. 

Atunci când cei neînsemnaţi se îndoiesc dacă există 
oameni superiori, pericolul este mare! Iar în cele din urmă 
se descoperă că şi printre cei neînsemnaţi, printre cei supuşi 

şi săraci cu duhul există virtuţi şi că înaintea lui Dumnezeu 
oamenii sunt egali: ceea ce a fost un non plus ultra al 
inepţiei până acum pe pământ! Respectiv, oamenii supe¬ 
riori au ajuns în cele din urmă să se măsoare pe sine după 
etalonul de virtute al scavilor - s-au suspectat de „ super¬ 
bie “ etc., şi-au considerat toate însuşirile superioare drept 
reprobabile. 

în vremea domniei lui Nero şi a lui Caracalla a apărut 
următorul paradox: „omul cel mai sărman are o valoare 
mai mare decât cezarul!“ Şi şi-a croit drum o imagine a lui 
Dumnezeu ce era cât se poate de îndepărtată de imaginea 
celor împliniţi în putere, - Dumnezeul pe cruce! 

875 . 

Omul superior şi omul gregar. Atunci când marii oa¬ 
meni lipsesc , oamenii mari din trecut sunt priviţi ca semi¬ 
zei sau chiar ca zei: apariţia religiei arată că omul nu-şi 
mai găseşte plăcerea în om (- „şi nici în femeie 44 , cum 
spunea Hamlet). Sau: unei mulţimi de oameni i se pune în 
frunte o şleahtă zisă parlament, dorindu-se astfel ca toţi să 
acţioneze la fel de tiranic. 

5 

„Simţul tiraniei 44 este atributul oamenilor mari: ei fac 
din acela care le este mai prejos un prost. 

876 . 

Exemplul ce evidenţiază cel mai clar până la ce grad 
ajunge incapacitatea unui agitator vulgar al mulţimii de a 
înţelege conceptul de „natură superioară 44 îl constituie 
Buckle. Opinia pe care el o combate cu atâta înverşunare - 
potrivit căreia „marii bărbaţi 44 , individualităţile, prinţii, 
oamenii de stat, geniile, strategii sunt pârghiile şi cauzele 
tuturor mişcărilor importante - este înţeleasă de el instinc¬ 
tiv greşit, ca şi când prin ea s-ar afirma că momentul esenţial 

şi valoros ce caracterizează un asemenea „om superior 44 ar 
consta tocmai în capacitatea lui de a pune masele în mişcare: 
pe scurt, în acţiunea sa... însă „natura superioară 44 a băr¬ 
batului de seamă constă în alteritatea, în unicitatea, în izola¬ 
rea sa, - iar nu într-o acţiune oarecare: fie aceasta chiar şi 
o zguduire a globului terestru. 


Revoluţia l-a făcut posibil pe Napoleon: iată justifi¬ 
carea ei! Pentru un preţ asemănător ar trebui să dorim 
prăbuşirea anarhică a întregii noastre civilizaţii. Napoleon 
a făcut posibil naţionalismul: iată singura scuză a acestuia. 

Valoarea unui om (fireşte lăsând la o parte moralitatea 
şi imoralitatea: căci prin aceste concepte valoarea unui om 
nu este nici măcar atinsă) nu constă în utilitatea sa: căci ea 
s-ar menţine, chiar dacă n-ar exista nimeni căruia el să-i 
fie util. Şi de ce nu ar putea fi tocmai omul de la care au 
pornit cele mai mari dezastre apogeul întregii specii umane: 
atât de sus, atât de superior încât totul s-ar prăbuşi din 
invidie fată de el. 


878 . 

A aprecia valoarea unui om după foloasele, cheltuie¬ 
lile sau pagubele aduse de el oamenilor: aceasta înseamnă 
tot atât de mult sau tot atât de puţin ca şi a aprecia o operă 
de artă după efectele pe care le produce. Dar astfel valoa¬ 
rea omului în comparaţie cu ceilalţi oameni nu este nici 
măcar atinsă. „Evaluarea morală 44 , în măsura în care ea 
este una socială, măsoară omul exclusiv după efectele sale. 
Un om cu gustul său propriu pe limbă, învăluit şi ascuns 
în singurătatea lui, straniu, tăcut - un om incomensurabil, 
deci un om dintr-o specie superioară, în orice caz diferită: 

cum credeţi voi că l-aţi putea evalua, când nu-1 puteţi 
cunoaşte, nu-1 puteţi compara? 

Aprecierea morală a avut drept consecinţă cea mai 
mare stupiditate estimativă: valoarea în sine a unui om 
este subapreciată, este aproape ignorată, aproape con¬ 
testată. Rest al teleologiei naive: valoarea omului doar în 
privinţa oamenilor. 


879 . 

Preocuparea morală aşază un spirit pe treapta infe¬ 
rioară a ierarhiei: astfel el pierde instinctul dreptului 
special, acel a parte -, sentimentul de libertate al na¬ 
turilor creatoare, al „copiilor lui Dumnezeu 44 (sau ai diavo¬ 
lului -). Şi, indiferent dacă el predică morala dominantă 
sau îşi concepe idealul propriu ca o critică a moralei do¬ 
minante, el aparţine ca atare turmei - chiar şi atunci când 
întruchipează nevoia supremă a acesteia, când este „păs¬ 
torul ei 44 . 


880 . 

înlocuirea moralei prin voinţa pentru ţelurile noastre 
şi, prin urmare, pentru mijloacele acesteia. 

881 . 

Despre ierarhie - Ce este mediocru la omul tipic? 
Faptul că el nu înţelege reversul lucrurilor ca fiind nece¬ 
sar; că el combate neajunsurile ca şi când am putea să ne 
sustragem lor; că el nu vrea să accepte una fără cealaltă, - 
că ar dori să şteargă şi să elimine caracterul tipic al unui 
lucru, al unei stări, al unei epoci, al unei persoane, 
încuviinţând doar o parte a însuşirilor acestora, iar restul 
dorind să-l suprime. „Dezirabilitatea 44 mediocrilor este ceea 

ce combatem noi ceilalţi: idealul conceput drept ceva în 
care nu trebuie să rămână nimic dăunător, rău, periculos, 
îndoielnic, anihilant. Dimpotrivă, convingerea noastră este 
că o dată cu fiecare creştere a omului trebuie să crească şi 
partea lui nevăzută, că omul suprem, presupunând că un 
asemenea concept este permis, ar fi acel om care ar întru¬ 
chipa cel mai pregnant caracterul contradictoriu al exis¬ 
tenţei, ca glorie şi unică justificare a acesteia... Oamenii 
comuni sunt în stare să întruchipeze doar un unghi minus¬ 
cul şi o fărâmă din acest caracter al naturii; ei dispar de 
îndată ce cresc diversitatea elementelor şi tensiunea con¬ 
trariilor, respectiv condiţia preliminară a măreţiei omului. 
Faptul că omul trebuie să devină mai bun şi mai rău - iată 
formula mea pentru acest dat ineluctabil. 

Cei mai mulţi exprimă omul ca bucăţi şi amănunte: 
abia prin punerea laolaltă a acestor fragmente apare un om. 
Epoci întregi, popoare întregi au în acest sens ceva frag¬ 
mentar: poate că ţine de economia dezvoltării omului ca 
omul să se dezvolte pe fracţiuni. De aceea nu trebuie să 
uităm în nici un fel faptul că, totuşi, este vorba doar despre 
formarea omului sintetic: că oamenii de rând, imensa 
majoritate, reprezintă doar nişte preludii şi exersări din a 
căror îmbinare, când şi când, apare omul întreg , omul-bomă 
care arată cât de mult a înaintat umanitatea până acum. 
Ea nu înaintează linear; adeseori tipul atins dispare din nou 
(- de pildă, noi, în ciuda tuturor eforturilor noastre din 
ultimii trei sute de ani, nu am reuşit încă să reatingem tipul 
omului din Renaştere, iar pe de altă parte omul Renaşterii 
a rămas în urma omului din Antichitate). 

882 . 

Recunoaştem superioritatea omului grec, a omului 
Renaşterii, - însă am dori să-i avem fără cauzele, fără 
condiţiile lor. 

5 

883 . 

Purificarea gustului poate fi doar consecinţa unei întă¬ 
riri a tipului. Societatea noastră actuală reprezintă doar 
formaţia culturală; omul cult lipseşte. Lipseşte marea indi¬ 
vidualitate sintetică: aceea în care forţele diferite sunt ferm 

5 

înjugate. Ceea ce avem noi este omul divers , haosul cel 
mai interesant, poate, de până acum: însă nu haosul de di¬ 
naintea creaţiei lumii, ci haosul ulterior acesteia: - Goethe 
drept cea mai frumoasă expresie a tipului (- absolut deloc 
un olimpian!). 


884 . 

Hăndel, Leibniz, Goethe, Bismarck - caracteristici 
pentru specia germană puternică. Trăind nepăsători în 
mijlocul contradicţiilor, plini de acea vigoare suplă ce evită 
convingerile şi doctrinele întrebuinţându-le pe unele împo¬ 
triva celorlalte şi păstrându-şi pentru sine libertatea. 

885 . 

Un lucru îmi este clar: dacă apariţia individualităţilor 
mari şi rare ar fi dependentă de acordul celor mulţi (inclu¬ 
siv dacă aceştia ar şti ce însuşiri definesc măreţia şi, de 
asemenea, pe seama cui se dezvoltă orice măreţie) - ei 
bine, niciodată n-ar fi apărut vreun om important. 

Faptul că mersul lucrurilor îşi urmează cursul indepen¬ 
dent de acordul majorităţii: iată temeiul pentru care ceva 
mirabil a fost posibil pe pământ. 

886 . 

Ierarhia valorilor oamenilor. - 

a) Nu trebuie să apreciem un om după fapte particu¬ 
lare. Acţiuni epidermice. Nimic nu este mai rar decât o 

acţiune personală. O castă, un rang, o rasă a unui popor, un 
mediu, un accident - toate se exprimă mai curând într -0 
operă sau într-o faptă decât într-o „persoană 44 . 

b) Nu trebuie în nici un caz să presupunem că mulţi 
oameni sunt „persoane 44 . Iar apoi unii sunt chiar mai multe 
persoane, cei mai mulţi nu sunt nici una. Pretutindeni acolo 
unde predomină însuşirile medii de care depinde menţinerea 
unui tip, faptul de a fi o persoană ar fi o risipă, un lux, n-ar 
avea nici un sens să doreşti o „persoană 44 . Aici sunt doar 
purtători, instrumente de transmitere. 

c) „Persoana 44 - un fapt relativ izolat; din perspectiva 
importanţei mult mai mari a continuităţii şi a caracterului 
mediu ceva aproape anti-natural. Apariţia persoanei necesită 
o izolare timpurie, o constrângere la o existenţă blindată, 
aidoma unei înzidiri, o forţă mai mare de delimitare; şi, 
înainte de toate, o mult mai redusă impresionabilitate decât 
aceea a omului comun, a cărui umanitate este contagioasă. 

Prima întrebare referitoare la ierarhie: cât de solitar 

A 

sau cât de gregar este cineva. (In ultimul caz valoarea lui 
rezidă în însuşirile ce asigură permanenţa turmei sale, a 
tipului său; în primul caz, în ceea ce îl distinge, îl izolează, 
îi apără şi îi face posibilă solitudinea .) 

Consecinţă: tipul solitar nu trebuie apreciat după cel 
gregar, iar cel gregar nu trebuie apreciat după cel solitar. 

Privite de la înălţime, ambele sunt necesare, aşa după 
cum necesar este şi antagonismul lor. - Şi nimic nu trebuie 
respins mai mult decât acea „dezirabilitate 44 potrivit căreia 
s-ar cădea ca din cele două să se dezvolte un al treilea 
(„virtute 44 ca hermafrodiţism). Asta este tot atât de puţin 
„dezirabil 44 ca şi apropierea şi concilierea sexelor. A dez¬ 
volta continuu elementul tipic , a adânci tot mai mult pră¬ 
pastia... 

Conceptul degenerării în cele două cazuri: atunci când 
turma se apropie de calităţile fiinţei solitare iar aceasta de 

atributele turmei, - pe scurt atunci când ele converg. Acest 
concept al degenerării este străin de evaluarea morală. 

887 . 

Unde trebuie căutate naturile puternice. - Dispariţia şi 
degenerarea speciilor solitare sunt mult mai iremediabile 
şi mai teribile: acestea au împotriva lor instinctele turmei, 
tradiţia valorilor; instrumentele lor de apărare, instinctele 
lor de apărare sunt de la bun început insuficient de puter¬ 
nice, de sigure - este nevoie de şansa întâmplării pentru ca 
ele să prospere (- cel mai adesea, ele prosperă în elemen¬ 
tele cele mai sărace şi mai oropsite din punct de vedere 
social; cine caută persoana o găseşte acolo cu o probabi¬ 
litate mult mai mare decât în clasele de mijloc!). 

Atunci când lupta dintre clase şi stări, ce tinde spre 
„egalitatea drepturilor 44 , este aproximativ încheiată, începe 
lupta împotriva persoanei solitare (Intr-un anume sens 
aceasta din urmă se poate menţine şi dezvolta cel mai uşor 
într-o societate democratică: atunci când mijloacele bru¬ 
tale de apărare nu mai sunt necesare, iar o anumită obiş¬ 
nuinţă a ordinii, o anumită onestitate, dreptate, încredere 
fac parte din condiţiile generale.) 

Individualităţile cele mai puternice trebuie legate cel 
mai strâns, trebuie urmărite, puse în lanţuri, supravegheate: 
aşa vrea instinctul turmei. Pentru ele un regim de autoani- 
hilare, de neimplicare ascetică ori de „datorie 44 într-o muncă 
de uzură din care să nu te mai poţi regăsi. 

888 . 

Am în vedere o justificare economică a virtuţii. Sar¬ 
cina este aceea de a-1 face pe om cât mai productiv şi de 
a-1 apropia pe cât posibil de maşina infailibilă: în acest 
scop el trebuie înzestrat cu virtuţi maşinale (- el trebuie să 

se deprindă a simţi stările în care munceşte maşinal-pro- 
ductiv drept stări de maximă valoare: pentru aceasta este 
nevoie ca ceilalţi să-i fie făcuţi cât mai nesuferiţi, să-i 
apară cât mai periculoşi şi mai ticăloşi). 

Cel dintâi motiv de indignare aici este plictiseala, 
monotonia pe care le induce orice activitate maşinală. A 
învăţa să le suporţi - şi nu numai să le suporţi a învăţa 
£ă vezi plictiseala ca fiind învăluită într-un nimb aparte: 
iată care era sarcina oricărei instrucţii superioare. A învăţa 
ceva ce nu ne interesează: şi tocmai aici, în acestă acti¬ 
vitate „obiectivă 44 a-ţi recunoaşte „datoria 44 proprie; a te 
deprinde să apreciezi separat plăcerea şi datoria - acestea 
sunt sarcina şi performanţa inestimabile ale instrucţiei 
superioare. Astfel, până acum filologul a fost educatorul în 
sine, întrucât activitatea lui oferă însuşi modelul unei acti¬ 
vităţi de o monotonie ce atinge măreţia; sub trena lui, dis¬ 
cipolul învaţă să „tocească 44 : prima condiţie preliminară a 
abilităţii de odinioară în împlinirea maşinală a datoriei (ca 
funcţionar de stat, soţ, sclav de birou, cititor de ziare şi 
soldat). O asemenea existenţă necesită poate mai mult ca 
oricare alta o justificare şi o transfigurare filosofică: por¬ 
nind de la autoritatea unei instanţe infailibile sentimentele 
plăcute trebuie dispreţuite ca fiind de un rang inferior; 
„datoria în sine 44 , poate chiar patosul veneraţiei faţă de tot 
ceea ce este neplăcut - şi această cerinţă drept dincolo de 
orice utilitate, amuzament, vorbind imperativ în numele 
unei finalităţi... Forma de existenţă maşinală drept forma 
de existenţă cea mai înaltă, cea mai venerabilă, divinizân- 
du-se pe sine (- Tip: Kant ca fanatic al conceptului formal 
„tu trebuie 44 ). 


889 . 

Estimarea economică a idealurilor precedente - respec¬ 
tiv selecţia anumitor afecte şi stări, acestea selectate şi 

aduse la împlinire în detrimentul altora. Legiuitorul (sau 
instinctul societăţii) alege un număr de stări şi afecte prin 
a căror manifestare se garantează o performanţă uniformă 
(cu alte cuvinte, un maşinalism al performanţelor drept 
consecinţă a nevoilor regulate ale acelor afecte şi stări). 

Presupunând că aceste stări şi afecte conţin compo¬ 
nente penibile, trebuie găsit un mijloc de a depăşi printr-o 
reprezentare valorică acest penibil, de a face c.a neplăcerea 
să fie resimţită drept valoroasă, adică plăcută într-un sens 
mai înalt. Rezumând printr-o formulă: „ cum devine ceva 
neplăcut plăcut?“ De pildă, atunci când - sub aspectul 
forţei, al puterii, al autodepăşirii - ascultarea noastră, sub¬ 
ordonarea noastră în faţa legii se bucură de recunoaştere. 
De asemenea, spiritul nostru comunitar: iubirea de aproa¬ 
pele, iubirea de patrie, „umanizarea 44 noastră, „altruismul 44 , 
„eroismul 44 nostru. 

Intenţia idealurilor - să faci bucuros lucrurile ne- 
plăcute. 


890 . 

Micşorarea omului trebuie considerată mult timp drept 
telul unic: întrucât mai întâi trebuie creat un fundament 
vast pe care să se poată ridica o specie mai puternică de 
om. (în ce măsură, până acum, orice specie fortificată de 
om se înălţa pe un nivel al speciilor inferioare -) 

891 . 

Este absurdă şi vrednică de dispreţ acea formă de idea¬ 
lism ce refuză caracterul mediocru al mediocrităţii şi în loc 
să simtă un triumf înaintea unui mod de a fi excepţional, 
ea este dezarmată de laşitate, falsitate, meschinărie şi 
ticăloşie. Acestea nu trebuie să le vrei altfel! Fă să crescă 
prăpastia! - Specia superioară trebuie constrânsă să se 

separe prin sacrificiile pe care ea are a şi le aduce modului 
propriu de a fi. 

Punctul de vedere principal: a săpa distanţe, însă a 
nu crea contradicţii. A detaşa formele intermediare şi a 
le diminua influenţa: mijlocul principal pentru a obţine 
distante. 

5 


892 . 

Cine ar fi în stare să-i sature pe mediocri de medio¬ 
critatea lor! Ceea ce fac eu - se vede - este opusul: orice 
pas ce te îndepărtează de ei duce spre imoral - iată ce 
afirm. 


893 . 

Ura fată de mediocritate este nedemnă de un filosof; 
ea este aproape un semn de întrebare faţă de „dreptul său 
la filosofie“. Tocmai întrucât este excepţia, el trebuie să 
protejeze regula şi să întreţină curajul pentru sine a tot 
ceea ce este mediocru. 


894 . 

Ce anume combat eu: faptul ca o specie excepţională 
să ducă război împotriva regulii, - în loc să înţeleagă că 
existenţa în continuare a regulii este premisa valorii excep¬ 
ţiei. De pildă, femeile care, în loc să sesizeze caracterul 
aparte al nevoilor lor bolnăvicioase de erudiţie doresc să 
transforme poziţia femeii în general. 

895 . 

Amplificarea forţei în ciuda declinului temporar al 
individului: 

a fundamenta un nou nivel; 

o metodică a concentrării forţelor în scopul men¬ 
ţinerii performanţelor minime în opoziţie cu ri¬ 
sipa neeconomică; 

natura distructivă înjugată deocamdată ca instrument 
al acestei economii viitoare; 
conservarea celor slabi întrucât o masă enormă de 
munci mărunte se cer făcute; 
conservarea unei convingeri prin care, pentru cei 
slabi şi suferinzi, existenţa rămâne încă posibilă; 
a sădi solidaritatea ca instinct împotriva instinctu¬ 
lui fricii şi al servilismului; 
lupta cu accidentul, chiar cu accidentul „marii 
individualităţii 


896 . 

« 

Lupta împotriva marilor individualităţi: justificată prin 
raţiuni economice. Marile individualităţi sunt periculoase, 
ele reprezintă accidente, excepţii, furtuni, fiind îndeajuns 
de puternice pentru a pune sub semnul întrebării ceea ce a 
fost fundamentat şi înălţat într-un timp îndelungat. Nu doar 
a dezamorsa într-un mod inofensiv explozivul, ci a preîn¬ 
tâmpina pe cât posibil descărcarea sa: instinctul funda¬ 
mental al oricărei societăţi civilizate. 

897 . 

Cel care reflectează asupra modului în care tipul „om“ 
poate fi ridicat la splendoarea şi forţa sa maximă, acela 
abia va înţelege că el trebuie să se situeze în afara moralei: 
întrucât morala a urmărit în esenţă opusul, şi anume să 
împiedice sau să distrugă acea dezvoltare fastuoasă acolo 
unde ea începuse deja. Căci, într-adevăr, o asemenea dez¬ 
voltare consumă în serviciul propriu o cantitate atât de 
imensă de oameni, încât o mişcare contrară este cât se 

poate de naturală: existenţele debile, fragile, mediocre sunt 
nevoite să se asocieze împotriva acelei glorii a vieţii şi a 
forţei, ele trebuind în plus să ajungă la o nouă apreciere de 
sine care să le permită a condamna sau chiar a distruge 
viaţa înzestrată cu această plenitudine maximă. 

O orientare ostilă vieţii este astfel întru totul proprie 
moralei, în măsura în care ea vrea să zdrobească tipurile 
vieţii. 

5 


898 . 

Puternicii viitorului. - Noi putem acum înţelege şi 
urmări conştient ceea ce a produs ici şi colo fie suferinţa, 
fie întâmplarea: condiţiile de apariţie ale unei specii mai 
puternice. Noi putem crea condiţiile prin care o asemenea 
înălţare este posibilă. 

Până acum „educaţia 41 avea în vedere folosul societăţii: 
nu folosul cel mai probabil din viitor, ci folosul societăţii 
existente. Se doreau „instrumente 44 pentru ea. Presupunând 
că resursele de forţă ar fi mai mari, am putea gândi des¬ 
prinderea unui mănunchi de forţe a căror finalitate nu ar 
fl îndreptată spre folosul societăţii, ci spre un folos viitor. 

O asemenea sarcină ar trebui impusă pe măsură ce s-ar 
înţelege cât de mult tinde profunda schimbare a formei 
actuale de societate spre un moment, mai mult sau mai 
puţin apropiat, în care societatea nu va mai putea exista 
pentru sine însăşi, ci doar ca mijloc în mâinile unei rase 
mai puternice. 

Micşorarea crescândă a omului constituie tocmai im¬ 
pulsul de a gândi selecţia unei rase mai puternice înzes¬ 
trate cu prisosinţă cu calităţile pentru care specia degene¬ 
rată a slăbit sau a devenit inaptă (voinţă, responsabilitate, 
siguranţă de sine, putinţa de a-ţi da ţeluri). 

Mijloacele ar fi acelea pe care le învaţă istoria: izola¬ 
rea prin interese legate de conservare opuse celor comune 
astăzi; familializarea cu evaluările contrare; distanţa ca 
patos; conştiinţa senină în lucrurile astăzi cele mai dispre¬ 
ţuite şi mai interzise. 

Aplatizarea omului european este marele proces ce nu 
poate fi oprit: el chiar trebuie accelerat. Este dată astfel 
necesitatea deschiderii unui gol, a instituirii unei distanţe, 
a unei ierarhii: iar nu necesitatea de a prelungi acel proces. 

Această specie aplatizată are nevoie, imediat ce a fost 
atinsă, de o justificare: ea stă în slujba unei specii suverane 
superioare aflate deasupra sa şi care abia de aici se poate 
ridica la sarcina-i proprie. Nu doar o rasă de stăpâni a 
căror sarcină s-ar epuiza prin actul de a conduce: ci o rasă 
cu o sferă de viaţă proprie, cu un prisos de forţă pentru 
frumuseţe, vitejie, cultură, stil chiar în domeniul cel mai 
spiritual; o rasă afirmatoare care îşi poate permite orice 
lux major - îndeajuns de puternică pentru a nu avea nevoie 
de tirania imperativului virtuţii, îndeajuns de bogată pentru 
a nu avea nevoie de economie şi de pedanterie, dincolo de 
bine şi de rău; o seră pentru plante selecţionate şi stranii. 


899 . 


Filologii noştri, a căror privire rămâne fixată involun¬ 
tar doar asupra simptomelor de decadence, aţâţă mereu 
neîncrederea noastră faţă de spirit. Nu vezi decât efec¬ 
tele debilitante, moleşitoare, morbide ale spiritului: dar 
acum vin 


noii 

barbari 


r 


< 


K. 


cinicii 

seducătorii 

cuceritorii 


contopirea superiorităţii 
> spirituale cu sănătatea şi 
prisosul de forţe. 




580 


Voinţa de putere 


900 . 

Eu arăt spre ceva nou: desigur pentru o asemenea fiinţă 
democratică există pericolul barbarilor, dar ei sunt căutaţi 
doar în adânc. Există însă şi o altă specie de barbari care 
vin din înalt: o specie de naturi cuceritoare şi stăpânitoare 
care caută un material pe care să-l poată modela. Prometeu 
era un astfel de barbar. 


901 . 

Aspectul fundamental: faptul că sarcina speciei supe¬ 
rioare nu trebuie văzută în conducerea celei inferioare (aşa 
cum face de pildă Comte -), ci specia inferioară să fie 
baza pe care trăieşte o specie superioară - pe care aceasta 
doar se poate menţine - avându-şi un ţel propriu. 

Condiţiile prin care în privinţa eredităţii spirituale se 
conservă o specie puternică şi nobilă sunt opuse acelora 
care determină „masele industriale 44 , băcanii â la Spencer. 

Ceea ce stă doar la îndemâna naturilor celor mai pu¬ 
ternice şi fecunde spre a le face posibilă existenţa - tihna, 
aventura, necredinţa, ba chiar desfrâul - ar duce în mod 
necesar la dispariţia naturilor mediocre, dacă le-ar fi acce¬ 
sibil şi lor, şi chiar o face. Aici caracterul laborios, regula, 
temperanţa, „convingerea 44 fermă sunt la locul lor, - pe 
scurt „virtuţile gregare 44 : sub oblăduirea lor specia medio¬ 
cră de om ajunge la împlinire. 

902 . 

Despre tipurile grandioase. — „Păstorul 44 în opoziţie 
cu „stăpânul 44 - cel dintâi un mijloc pentru păstrarea tur¬ 
mei; ultimul scop datorită căruia există turma. 

903 . 

Preponderenţa temporară a sentimentelor valorice so¬ 
ciale, comprehensibilă şi utilă: e vorba despre realizarea 
unui fundament pe care, în cele din urmă, să devină posibil 
un gen mai puternic. - Criteriul vigorii: a putea trăi în 
mijlocul evaluărilor contrare şi a le voi permanent. Stat şi 
societate ca fundament: punct de vedere al unei economii 
mondiale, educaţia ca selecţie. 

904 . 

/■V 

înţelegerea ce lipseşte „spiritelor libere“: aceeaşi dis¬ 
ciplină ce întăreşte o natură puternică şi-i creează apti¬ 
tudinea pentru noile întreprinderi, le zdrobeşte şi le vlă- 
guieşte pe cele mediocre: - îndoiala, - la largeur de coeur, 
- experimentul, - independenţa. 

905 . 

Ciocanul. Cum trebuie să fie alcătuiţi oamenii care 

5 

evaluează invers? - Oameni care au toate însuşirile sufle¬ 
tului modem, dar sunt suficient de puternici pentru a le 
transforma în sănătate autentică? - Mijloacele lor pentru 
scopul lor. 


906 . 

Omul puternic, viguros sub aspectul instinctelor unei 
sănătăţi robuste, îşi digeră faptele aşa cum îşi digeră mân¬ 
carea; el mistuie şi alimentele cele mai grele: în esenţă 
însă, el este condus de un instinct nevătămat şi ferm de a 
nu face nimic din ceea ce-i repugnă sau îi displace. 

907. 

Am putea prevedea condiţiile cele mai favorabile în 
care apar fiinţe având o valoare maximă? Este nespus de 
complicat, iar probabilitatea unui eşec este foarte mare: 
astfel încât o atare năzuinţă nu are darul să ne entuzias- 
meze! - Scepticism. - Dimpotrivă, noi putem spori cura¬ 
jul, înţelegerea, asprimea, autonomia, sentimentul respon¬ 
sabilităţii, putem îmbunătăţi precizia balanţei aşteptând ca 
întâmplări favorabile să ne vină în ajutor. 

908. 

înainte de a ne putea gândi la acţiune o muncă imensă 
trebuie dusă la bun sfârşit. în esenţă, însă exploatarea in¬ 
teligentă a situaţiei date este probabil activitatea noastră 
cea mai bună, cea mai recomandabilă. Crearea efectivă a 
unor condiţii precum cele create de întâmplare presupune 
oameni de fier, care nu au mai trăit până acum. Mai întâi 
a impune şi a înfăptui idealul personal! 

Cine a înţeles natura omului, apariţia apogeului său, 
acela e scârbit de om şi respinge orice acţiune: consecinţă 
a evaluărilor moştenite! 

Mângâierea mea este că natura omului este rea: 
aceasta este garanţia forţei! 

909. 

Automodelările tipice. Sau: cele opt întrebări capitale. 

1) Dacă te vrei mai divers ori mai simplu? 

2) Dacă vrei să devii mai fericit sau mai indiferent 
faţă de fericire şi nefericire? 

3) Dacă vrei să devii mai mulţumit cu sine sau mai 
exigent şi mai neînduplecat? 

4) Dacă vrei să devii mai blând, mai concesiv, mai 
uman sau mai „inuman 44 ? 

5) Dacă vrei să devii mai inteligent sau mai lipsit de 
scrupule? 

6) Dacă vrei să atingi un ţel sau să eviţi toate ţelurile 
(aşa cum face, de pildă, filosoful care adulmecă 
în orice ţel o limită, un ungher, o închisoare, o 
prostie)? 

7) Dacă vrei să devii mai respectat sau mai temut? 
Sau mai suspect? 

8) Dacă vrei să devii tiran sau ademenitor sau păstor 
sau animal de turmă? 

910. 

Tipul apostolilor mei - Oamenilor care mă interesează 
întrucâtva le doresc suferinţă, boală, maltratare, umilinţă - 
le doresc ca dispreţul adânc de sine, tortura neîncrederii în 
sine, mizeria celui învins să nu le rămână străine: n-am 
nici o milă pentru ei, căci le doresc unicul lucru ce poate 
astăzi demonstra dacă cineva are sau nu valoare, - faptul 
că el este neabătut. 


911. 

Fericirea şi mulţumirea de sine a lui Lazzaroni sau 
„beatitudinea 44 „sufletelor frumoase 44 ori iubirea ofticoasă a 
pietiştilor mizericordioşi nu dovedesc nimic în privinţa 
ierarhiei dintre oameni. în calitate de mare educator ar 
trebui să biciuieşti până la nefericire rasa acestor „oameni 
fericiţi 44 . Pericolul micşorării, al odihnei se iveşte imediat: 
- împotriva fericirii spinoziste şi epicureene şi împotriva 
oricărei odihne în stări contemplative. Dar dacă virtutea 
este mijlocul ce conduce la o asemenea fericire, ei bine, 
trebuie să iei în stăpânire şi virtutea. 

912 . 

Nu văd cum ar putea recupera cineva handicapul de a 
nu fi urmat la vremea potrivită o şcoală bună. Un astfel de 
individ nu se cunoaşte pe sine; el umblă prin viaţă fără a 
fi învăţat să umble; muşchiul flasc se trădează la tot pasul. 
Câteodată însă viaţa se îndură să reactualizeze această şcoală 
aspră: o boală de ani de zile, poate, care provoacă forţa 
extremă a voinţei şi suficienţa; sau o nenorocire care se 
abate subit, inclusiv asupra femeii şi a copilului impunând 
o activitate ce redă energia fibrelor atrofiate şi recâştigă 
pentru voinţa de viaţă tenacitatea. Lucrul cel mai dezirabil 
rămâne întotdeauna o disciplină severă la momentul potri¬ 
vit, cu alte cuvinte la o vârstă când eşti mândru să ştii cât 
de mult ţi se cere. Căci şcoala aspră, ca şcoală bună, se 
deosebeşte de toate celelalte prin faptul că pretinde mult şi 
fără înduplecare, că binele, ba chiar excepţionalul sunt 
obligatorii; că elogiul este rar, iar indulgenţa lipseşte; că 
mustrarea este severă, obiectivă, ignorând talentul ori 
sorgintea. O asemenea şcoală este necesară sub toate as¬ 
pectele: atât în cele ale trupului, cât şi în cele ale spiritului: 
ar fi funest să vrem a distinge aici! Aceeaşi disciplină îl 
face competent pe militar şi pe învăţat: şi, privit mai în¬ 
deaproape, nu există învăţat competent care să nu aibă în 
trup instinctele unui militar competent. A putea să comanzi 
şi, pe de altă parte, a asculta cu mândrie; a sta în formaţie, 
dar şi a fi oricând capabil de a conduce; a prefera pericolul 
confortului; a nu preţălui ceea ce este permis şi ceea ce nu 
este permis; a fi mai ostil faţă de cel meschin, viclean, 
parazitar decât faţă de cel rău. - Ce înveţi într-o şcoală 
severă? Să asculţi şi să comanzi. 

913 . 

A contesta meritul: dar a face ceea ce este dincolo de 
orice elogiu, ba chiar dincolo de orice înţelegere. 

914 . 

Noi forme ale moralităţii: legământ de credinţă comun 
cu privire la atitudinea aleasă, abţinerea foarte clar stabilită 
de la multe. A verifica maturitatea în această privinţă. 

915 . 

Vreau să reconfer ascezei caracterul natural: în locul 
intenţiei de a nega, intenţia de a întări; o gimnastică a 
voinţei; sărăcie şi post de orice fel, chiar şi în cele spi¬ 
rituale; o cazuistică a faptei în raport cu opinia noastră 
privind forţele pe care le posedăm; o încercare având la 
bază aventuri şi pericole asumate voluntar. ( Dîners chez 
Magny: gurmanzi într-ale spiritului cu stomacuri stricate.) 
- Ar trebui inventate probe chiar pentru cei puternici, care 
să verifice capacitatea de a te ţine de cuvânt. 

916 . 

Ceea ce s-a stricat prin abuzul cu care a fost folosit de 
biserică: 

1) Asceza: aproape că nu mai avem curajul să recu¬ 
noaştem utilitatea naturală a acesteia, caracterul ei indis¬ 
pensabil pentru educarea voinţei. Lumea noastră absurdă 
de educatori ce se conduce după schema „slujbaşului de 
stat merituos 44 crede că „instrucţia publică 44 , dresura creie¬ 
rului, este suficientă; ei îi lipseşte chiar şi noţiunea con¬ 
form căreia altceva este mai întâi necesar - educaţia forţei 
volitive; sunt instituite examene pentru orice, doar pentru 

ceea ce este esenţial nu: dacă eşti în stare să vrei , dacă ai 
dreptul să promiţi. Tânărul termină fără a i se pune măcar 
o întrebare, fără ca să fie cineva curios în privinţa acestei 
probleme valorice supreme a naturii sale; 

2) Postul: în orice sens, - chiar ca mijloc de a întreţine 
capacitatea rafinată a savurării oricărui lucru bun (de pildă, 
o perioadă a nu mai citi, a nu mai asculta muzică, a nu mai 
fi plăcut: trebuie să ai zile în care să te abţii chiar de la 
virtute); 

3) „Mănăstirea": izolarea temporară, cu interzicerea 
strictă a scrisorilor, de pildă; o formă de adâncă reculegere 
şi regăsire de sine ce nu vrea să evite „ispitele 46 , ci „dato¬ 
riile 44 : o ieşire din hora ambientului; un refugiu din faţa 
tiraniei stimulilor şi a invaziei lor care ne condamnă să ne 
cheltuim forţa doar în reacţii şi nu mai permite acumularea 
ei până în momentul activităţii spontane (priviţi-i mai atent 
pe învăţaţii noştri: ei gândesc deja numai reacţionai, cu 
alte cuvinte pentru a gândi ei trebuie mai întâi să citească); 

4) Sărbătorile. Trebuie să fii foarte obtuz ca să nu 
resimţi prezenţa creştinilor şi a valorilor creştine drept o 
apăsare prin care orice emoţie autentică de sărbătoare se 
duce dracului. Sărbătoarea include: mândrie, exuberanţă, 
zburdălnicie; dispreţul faţă de orice formă de seriozitate şi 
cumsecădenie; un Da divin izbucnit din opulenţa animală 
şi din plenitudine, - stări cărora creştinul nu le poate spune 
un Da autentic. Sărbătoarea înseamnă păgănism par ex- 
cellence. 

5) Curajul faţă de natura proprie: costumarea în „mo¬ 
ral 44 . - Faptul că nu mai ai nevoie de nici o formulă mo¬ 
rală pentru a-ţi încuviinţa un afect: un criteriu pentru cât 
de departe poate aproba cineva în el însuşi natura, - pen¬ 
tru cât de mult sau cât de puţin trebuie el să recurgă la 
morală. 

6) Moartea . - Trebuie să transformăm faptul fiziolo¬ 
gic brut într-o necesitate morală. A trăi în aşa fel încât să 
ai voinţa de a muri la momentul potrivit! 

917. 

A te simţi mai puternic - sau altfel spus: bucuria - 
presupune întotdeauna o comparaţie (însă nu în mod ne¬ 
cesar cu alţii, ci cu sine în interiorul unei stări de creştere 
şi fără să ştii mai întâi în ce măsură compari -). 

Falsa fortificare: fie prin substanţe chimice excitante, 
fie prin erori excitante („halucinaţii 44 ): 

de pildă sentimentul certitudinii aşa cum îl are creştinul; 
acesta se simte puternic în îndreptăţirea lui de a crede, 
în îndreptăţirea lui de a fi răbdător şi liniştit: această 
falsă fortificare i-o produce mania de a fi ocrotit de un 
Dumnezeu; 

de pildă, sentimentul superiorităţii: ca atunci când 
califul Marocului vede numai un glob pământesc pe care 
cele trei regate unite ale sale ocupă patru cincimi din 
suprafaţă; 

de pildă, sentimentul unicităţii: ca atunci când euro¬ 
peanul îşi imaginează că numai în Europa există cultură şi 
se priveşte pe sine drept un proces universal în miniatură; 
sau ca atunci când creştinul face să se rotească întreaga 
existenţă în general în jurul „mântuirii omului 44 . 

Depinde ce te apasă, ce te constrânge: în funcţie de 
aceasta apare un sentiment diferit al faptului-de-a-fi-mai- 
puternic. Un filosof, de pildă, se simte ca peştele în apă în 
mediul rarefiat, transmontan al acrobaţiei conceptuale: în 
timp ce culorile şi sunetele îl apasă; ca să nu mai vorbim 
de dorinţele obscure, - de ceea ce alţii numesc „ideal 44 . 

918. 

Un flăcău dintr-o bucată va privi ironic atunci când îl 
întrebi: „vrei să devii virtuos? 44 - dar este dintr-o dată atent 
când aude întrebarea: „vrei să devii mai puternic decât 
camarazii tăi? 44 - 


* 

Cum devii mai puternic? - A te decide în linişte; şi a 
te tine cu dinţii de ceea ce ai decis. Restul vine de la sine. 

5 J 

Cei neprevăzuţi şi cei nestatornici: cele două specii 
ale oamenilor slabi. A nu te confunda cu ei; a simţi 
distanţa - la timp! 

Atenţie la cei blajini! Legătura cu ei moleşeşte. Orice 
legătură este bună dacă îţi îngăduie să foloseşti armele pe 
care le porţi în instincte. A-ţi folosi în această legătură 
întreaga inventivitate, a-ţi pune la încercare forţa voinţei... 
A nu privi aici cunoaşterea, agerimea, inteligenţa drept 
elemente distinctive. 

Trebuie să înveţi a comanda la timp, - cât şi a asculta. 
Trebuie să înveţi modestia, tactul în modestie: cu alte 
cuvinte să evidenţiezi, să respecţi ceea ce se arată modest; 
la fel şi în privinţa încrederii - a o evidenţia, a o respecta. 

* 

Ce se ispăşeşte cel mai greu? Modestia proprie; faptul 
de a nu-ţi fi ascultat nevoile; de a te confunda; de a te 
socoti prea mic; de a-ţi pierde fineţea auzului pentru in¬ 
stinctele proprii; - această lipsă de consideraţie faţă de 
sine se răzbună prin pierderi de tot felul: sănătate, priete¬ 
nie, mulţumire, mândrie, seninătate, libertate, fermitate, 
curaj. Mai târziu nu-ţi vei ierta niciodată această lipsă de 
egoism autentic: o vei considera un reproş, un dubiu în 
privinţa unui ego real. 



Selecţie şi formare 


589 


919. 

Aş vrea să începem prin a ne respecta pe noi înşine: 
orice altceva provine de aici. Fireşte, astfel vom înceta a 
mai fi ceva în ochii celorlalţi: căci tocmai acest lucru sunt 
ei cel mai puţin dispuşi să-l ierte. „Cum? Cineva care se 
respectă pe sine?“ - 

Nu trebuie însă să confundăm respectul faţă de sine cu 
pornirea oarbă a iubirii de sine: nimic nu este mai obişnuit 
în iubirea dintre sexe ca şi în dualitatea numită „eu“ decât 
dispreţul pentru ceea ce iubeşti: - fatalismul iubirii. 

920 

„Vreau asta sau asta“; „aş dori ca asta sau asta să fie 
aşa“; „ştiu că asta sau asta este aşa u - gradele de forţă: 
omul care vrea , omul care cere , omul care crede. 

921 . 

Mijloacele prin care se conservă o specie puternică. 

A-ţi recunoaşte dreptul la acţiuni excepţionale; ca încer¬ 
care de autodepăşire şi libertate. 

A-ţi asuma stări în care nu este permis a nu fi barbar. 

A-ţi procura prin orice formă de asceză o supremaţie 
şi o certitudine în privinţa forţei proprii de voinţă. 

A nu te destăinui; tăcerea; prudenţa faţă de graţie. 

A învăţa să asculţi în aşa fel încât aceasta să constituie 
o probă de păstrare a autonomiei. Cazuistica punctu¬ 
lui de onoare ridicată la un rafinament maxim. 

A nu conclude niciodată „ceea ce este drept pentru 
unul se cuvine şi celuilalt^, - ci invers! 

A trata răsplata, dreptul de a înapoia ca pe un privi¬ 
legiu, a o recunoaşte ca element distinctiv. 

A nu râvni la virtutea celorlalţi . 

922 . 

Prin ce fel de mijloace trebuie tratate popoarele primi¬ 
tive şi faptul că „barbaria 44 mijloacelor nu este ceva arbi¬ 
trar şi întâmplător, ai putea înţelege in praxi imediat atunci 
când, cu întreaga noastră moleşire europeană, ai fi pus la 
un moment dat în situaţia de a trebui să rămâi stăpân, în 
Congo sau aiurea, asupra barbarilor. 

923 . 

Cei războinici şi cei paşnici. — Eşti tu un om căruia îi 
fierb în sânge instinctele războinicului? Şi în acest caz ar 
mai rămâne încă o întrebare: instinctul tău este cel al unui 
agresor, ori al unui defensor? Restul oamenilor, toţi cei 
care nu sunt războinici din instinct, vor pace, vor con¬ 
cordie, vor „libertate 44 , vor „drepturi egale 44 - acestea sunt 
doar nume şi grade pentru unul şi acelaşi lucru. A merge 
acolo unde nu mai trebuie să te aperi, - astfel de oameni 
devin nemulţumiţi cu sine atunci când sunt constrânşi să 
se împotrivească: ei vor să creeze stări în care să nu mai 
existe război în genere. In cazul cel mai rău, să se supună, 
să asculte, să se conformeze: orice numai să nu poarte 
război, - aşa îl sfătuieşte de pildă pe creştin instinctul său. 
Războinicii înnăscuţi au ceva de felul unei înarmări în 
caracter, în alegerea stărilor, în formarea fiecărei calităţi: în 
primul tip cel mai bine dezvoltată este „arma 44 , în cel de-al 
doilea - crenelul. 

Cei neînarmaţi, cei lipsiţi de apărare: de ce fel de mij¬ 
loace de ajutor şi de ce fel de virtuţi au ei nevoie pentru 
a rezista, - ba chiar pentru a învinge? 

924 . 

Ce se va întâmpla cu omul care nu mai are motive să 
se apere şi să atace? Ce va rămâne din afectele sale, atunci 
când îşi va pierde afectele ce i-au fost armă şi crenel? 

925 . 

Observaţie marginală la o „niaiserie anglaise (( . - „Ce 
ţi-e nu-ţi place altuia nu-i face“. Asta se cheamă înţelep¬ 
ciune, chibzuinţă; temei al moralei, „regulă de aur“. John 

/■v 

Stuart Mill ( şi cine nu, dintre englezi?) crede în ea!... Insă 
maxima nu rezistă nici celui mai uşor atac. Calculul : „nu 
face nimic din ceea ce n-ai vrea să ti se facă“ interzice 
anumite acţiuni datorită consecinţelor lor dăunătoare: gân¬ 
dul subiacent este că o acţiune este întotdeauna răsplătită. 
Ce se întâmplă însă atunci când cineva, ţinând în mână 
Principele , ar spune: „tocmai acele acţiuni trebuie să le 
îndeplinim care îi împiedică pe ceilalţi să ne întreacă, să ni 
se impună 44 ? - Pe de altă parte: să ne imaginăm un corsi- 
can pe care onoarea îl obligă la vendetta. Nici el nu tânjeşte 
după un glonţ în corp: însă o asemenea pespectivă, pro¬ 
babilitatea de a primi un glonţ, nu-1 opreşte să-şi satisfacă 
onoarea... Şi oare nu suntem noi în toate acţiunile onora¬ 
bile intenţionat indiferenţi faţă de eventualele avantaje pe 
care acestea ni le procură? A evita o acţiune cu consecinţe 
păgubitoare pentru noi - aceasta ar fi însăşi o interdicţie 
pentru acţiunile onorabile. 

Dimpotrivă, maxima respectivă este valoroasă întrucât 
ea trădează un anumit tip de om: prin ea se formulează 
instinctul turmei , - eşti egal, te consideri egal: precum tu 
mie, aşa şi eu ţie. - Aici se crede într-adevăr într-o echi¬ 
valenţă a acţiunilor care pur şi simplu nu apare în nici o 
relaţie reală. Nu poţi retuma orice acţiune: între „indivizi 44 

reali nu există acţiuni egale , prin urmare nici „răsplată 44 ... 
Atunci când fac ceva, gândul că fapta mea ar fi în genere 
posibilă şi pentru altcineva îmi este complet străin: ea îmi 
aparţine... Nu mi se poate restitui nimic, întotdeauna o 
„altă" acţiune ar fi înfăptuită pentru mine. 

926 . 

împotriva lui John Stuart Mill - Eu recuz trivialitatea 
lui care spune: „ceea ce este drept pentru unul se potriveşte 
şi celuilalt 44 ; „ceea ce tu nu vrei etc. nu pretinde de la 
altul 44 ; astfel se încearcă întemeierea tuturor relaţiilor umane 
pe reciprocitatea acţiunilor, acţiunea apărând ca un fel de 
achitare a ceva ce ne-a fost adresat. Aici ipoteza este vul¬ 
gară în sensul cel mai profund: aici se presupune echi¬ 
valenţa valorilor acţiunilor în cazul meu şi al tău; aici 
valoarea extrem de personală a unei acţiuni este pur şi 
simplu anulată (ceea ce nu poate fi prin nimic echivalat şi 
recompensat). „Reciprocitatea 44 este o mare trivialitate: 
tocmai faptul că eu fac ceva ce un altul nu ar putea şi nu 
ar avea dreptul să întreprindă, că nu poate exista nici un 
fel de egalitate (- în afara celei din sfera, cea mai aleasă, 
a „egalilor mei 44 , inter pares -), că, într-un sens mai adânc, 
nu înapoiezi niciodată pentru că eşti ceva singular, iar fapta 
ta nu poate fi decât singulară - această convingere fun¬ 
damentală conţine motivul delimitării aristocratice de 
mulţime, pentru că mulţimea crede în „egalitate 44 şi prin 
urmare în posibilitatea de a te recompensa şi în „reci¬ 
procitate 44 . 


927 . 

Provincialismul şi ataşamentul faţă de glie ale evaluă¬ 
rii morale împreună cu al ei „folositor 44 şi „dăunător 44 îşi au 
rostul lor; ele reprezintă perspectiva necesară a societăţii, 

perspectivă ce nu este în stare să distingă decât aspectul 
apropiat şi proxim în privinţa consecinţelor. 

Statul şi omul politic au nevoie deja de un mod de 
gândire mai supramoral: întrucât ei trebuie să ia în calcul 
complexe mult mai mari de efecte. 

In acelaşi fel, ar fi posibilă o economie mondială care 
să aibă nişte perspective atât de vaste, încât toate cerinţele 
ei concrete să apară pentru moment drept injuste şi ar¬ 
bitrare. 


928 . 

„A da ascultare sentimentelor proprii?“ - Faptul că 
îţi rişti viaţa cedând unui sentiment generos şi dintr-un 
impuls momentan are o valoare redusă şi nici măcar nu 
caracterizează. In privinţa capacităţii de a face acest lucru 
toţi sunt egali - iar cât priveşte hotărârea ce i se adaugă, 
criminalul, banditul şi corsicanul îl depăşesc cu siguranţă 
pe omul cumsecade. 

Treapta superioară înseamnă a-ţi depăşi chiar acest 
avânt şi a nu realiza fapta eroică sub acţiunea unor impul¬ 
suri - ci cu sânge rece, raisonnable , fără revărsarea 
năvalnică a sentimentelor de plăcere aferente... Acelaşi 
lucru este valabil şi despre milă: ea trebuie mai întâi cer¬ 
nută în mod habitual prin raţiune; altfel ea este tot atât de 
periculoasă ca un afect oarecare. 

îngăduinţa oarbă faţă de un afect, indiferent dacă este 
unul generos şi izvorât din milă ori unul ostil, este cauza 
celor mai mari rele. 

Măreţia caracterului nu constă în faptul că nu deţii 
aceste afecte, - dimpotrivă, le ai într-o măsură înfricoşă¬ 
toare -, ci în acela că le struneşti... şi chiar şi aceasta fără 
plăcerea unei asemenea înfrânări, ci doar pentru că... 

929 . 

A 

„A-ţi da viaţa pentru ceva“ - efect major. Insă îţi dai 
viaţa pentru multe: afectele toate vor să fie satisfăcute. 
Faptul că îţi pui viaţa în joc din milă, ori din furie, ori din 
răzbunare nu schimbă cu nimic valoarea. Câţi nu şi-au 
sacrificat viaţa pentru vreo fustă - şi chiar, ceea ce este 
mai rău, sănătatea! Atunci când ai temperament, alegi in¬ 
stinctiv lucrurile periculoase: de pildă, aventura speculaţiei, 
dacă eşti filosof, sau imoralitatea, dacă eşti virtuos. Unii 
oameni nu vor să rişte nimic, alţii vor riscul. Oare noi 
ceilalţi suntem dispreţuitori ai vieţii? Dimpotrivă, noi 

/A 

căutăm instinctiv o viaţă potenţată , viaţa periculoasă... încă 
o dată: noi nu vrem să fim astfel mai virtuoşi decât ceilalţi. 
Pascal, de pildă, nu a vrut să rişte nimic şi a rămas creştin: 
ceea ce a fost poate un act virtuos. - Sacrifici întotdeauna. 

930 . 

Cât de multe avantaje sacrifică omul, cât de puţin 
„interesat 44 este el! Toate afectele şi pasiunile lui îşi reven¬ 
dică dreptul propriu - şi cât de departe de folosul bine 
chibzuit al interesului se află afectul! 

Noi nu vrem „bunăstarea 44 ; trebuie să fii englez ca să 
poţi crede că omul caută întotdeauna avantajul. Dorinţele 
noastre vor să prade cu o pasiune îndelungată -, forţa lor 
acumulată îşi caută potrivnicii. 

931 . 

Utile sunt toate pasiunile, unele direct, altele indirect; 
în privinţa utilităţii este pur şi simplu imposibil să stabileşti 
o scală valorică oarecare, - tot atât de cert, din punct de 
vedere economic, este şi faptul că forţele din natură sunt 
toate bune, cu alte cuvinte utile, oricâte calamităţi teribile 

şi ireversibile decurg din ele. Eventual s-ar putea spune că 
afectele cele mai puternice sunt cele mai valoroase: în 
măsura în care nu există alte surse mai mari de forţă. 

j 

932 . 

Atitudinile binevoitoare, de ajutorare, şi mărinimoase 
nu au ajuns să fie cinstite datorită folosului ce decurge din 
ele; ci datorită faptului că ele sunt stări ale unor suflete 
bogate , capabile să dăruiască şi pentru care valoarea pro¬ 
prie înseamnă sentimentul de plenitudine a vieţii. Priviţi în 
ochii binefăcătorului! Nici urmă de autonegare, de ură faţă 
de moi , de „pascalism 44 . 


933 . 

Summa: dominarea pasiunilor, nu slăbirea ori eradi¬ 
carea lor! - Cu cât mai mare este forţa de stăpân a voinţei, 
cu atât mai multă libertate poate fi acordată pasiunilor. 

„Marea individualitate 44 este mare prin spaţiul de joc al 
libertăţii dorinţelor sale şi prin puterea încă şi mai mare de 
care ştie să dispună acest monstru fastuos. 

„Omul bun 44 este, pe fiecare treaptă a civilizaţiei, omul 
aproximativ şi deopotrivă util: un fel de medie; expresia în 
conştiinţa comună a celui faţă de care nu trebuie să te temi 
şi pe care, cu toate acestea, n-ai dreptul să-l dispreţuieşti. 

Educaţie: în esenţă mijlocul de a ruina excepţia în 
favoarea regulii. Formaţie: în esenţă mijlocul de a orienta 
gustul împotriva excepţiei, în favoarea mediocrului. 

Abia atunci când o cultură poate să dispună asupra 
unui surplus de forţe, ea poate fi şi o seră pentru cultul de 
lux al excepţiei, al încercării, al pericolului, al nuanţei: - 
orice cultură aristocratică tinde spre acest scop. 

934 . 

Pure chestiuni de forţă: cât de mult să te impui împo¬ 
triva condiţiilor de conservare a societăţii şi a prejudecăţilor 
ei? - cât de mult să-ţi descătuşezi calităţile teribile care-i 
distrug pe ceilalţi? - cât de mult să te apropii de adevăr şi 
să îndrăgeşti aspectele cele mai îndoielnice ale acestuia? - 
cât de mult să te apropii de suferinţă , de dispreţul faţă de 
sine, de compasiune, de boală, de viciu cu întrebarea dacă 
le vei putea stăpâni? (- ceea ce nu ne ucide ne face mai 
puternici...) - în sfârşit: cât de mult să accepţi regula, 
obişnuitul, minorul, blândeţea, onestitatea, caracterul co¬ 
mun, fără a te lăsa vulgarizat astfel?... Proba cea mai grea 
a caracterului: a nu te lăsa ruinat de seducţia binelui. Binele 
ca lux, ca rafinament, ca viciu. 


3 . Omul nobil 

935 . 

Tip: Adevărata bunătate, distincţie, grandoare a sufletu¬ 
lui, cea izvorâtă din abundenţă: care nu dă pentru a lua, - 
care nu vrea să se distingă prin faptul că este bună, - 
risipa ca tip al adevăratei bunătăţi, al bogăţiei în ceea ce 
priveşte persoana , drept premisă. 

936 . 

Aristocratism. Idealurile gregare - culminând acum prin 
instituirea „societăţii 44 drept valoare supremă: încercarea 
de a-i conferi o valoare cosmică, ba chiar metafizică. îm¬ 
potriva acesteia, eu apăr aristocratismul. 

O societate ce păstrează în interiorul ei acea consi¬ 
deraţie şi delicateţe în privinţa libertăţii trebuie să se per¬ 
ceapă ca excepţie şi să se confrunte cu o putere împotriva 
căreia se ridică, faţă de care este ostilă şi pe care o 
dispreţuieşte. 

Cu cât renunţ la dreptul meu şi mă integrez, cu atât voi 
ajunge sub dominaţia mediocrilor, în cele din urmă a mul¬ 
ţimii. Condiţia pe care o are în sine o societate aristocrată 
pentru a menţine între membrii ei un grad înalt de libertate 
este tensiunea extremă ce apare datorită prezenţei impulsu¬ 
lui divergent al fiecărui membru: a voinţei de dominare... 

Atunci când voi vreţi să eliminaţi contradicţiile pu¬ 
ternice şi diferenţele de rang, voi înlăturaţi de asemenea 
iubirea puternică, atitudinea sublimă, sentimentul suve¬ 
ranităţii. 


* 

Despre psihologia autentică a societăţii întemeiate pe 
libertate şi egalitate. - Ce se diminuează? 

Voinţa de responsabilitate faţă de sine , simptom al 
declinului autonomiei: priceperea de a te apăra şi de a 
utiliza armele chiar şi în domeniul spiritului: forţa de a 
comanda; simţul veneraţiei , al supunerii, al puterii de a 
tăcea; pasiunea incandescentă , misiunea grandioasă, tra¬ 
gedia, seninătatea. 


937. 

Augustin Thierry citea la 1814 ceea ce spusese de 
Montlosier în lucrarea sa De la monarchie frângaise: 
răspunsul lui a fost un strigăt de indignare şi iniţierea operei 
proprii. Acel emigrant scrisese: Race d’affranchis, race 
d'esclaves arraches de nos mains, peuple tributaire, peu- 
ple nouveau , licence vousfut octroyee d’etre libres, et non 

pas â nous d’etre nobles; pour nous tout est de droit, pour 
vous tout est de grace, nous ne sommes point de votre 
communaute; nous sommes un tout par nous-memes. 

938 . 

Cum se ruinează şi se vlăguieşte singură tot mai mult 
lumea aristocratică! Instinctele sale nobile o fac să-şi aban¬ 
doneze privilegiile, iar supra-cultura ei rafinată o deter¬ 
mină să se intereseze de popor, de cei slabi, de săraci, de 
poezia minorului etc. 


939 . 

Există o nepăsare nobilă şi periculoasă ce conferă o 
adâncă fermitate şi pătrundere: nepăsarea sufletului 
conştient de sine şi îmbelşugat, care n-a căutat niciodată 
prieteni, ci cunoaşte doar ospitalitatea, este întotdeauna 
ospitalier şi nu ştie să fie decât ospitalier - inima şi casa 
deschise oricui vrea să intre, fie el cerşetor sau infirm sau 
rege. Aceasta este adevărata bucurie de oameni: cine o are, 
acela are sute de „prieteni 44 , însă probabil nici un prieten. 

940 . 

Teoria prjdev ăyav se adresează oamenilor înzestraţi 
cu o forţă debordantă - nu mediocrilor. Ey/cpârsia şi 
ăoxtjcns sunt doar o treaptă a maiestuozităţii: mai sus se 
află „natura de aur”. 

„Tu trebuie 44 - ascultare necondiţionată la stoici, în 
ordinele creştinismului şi ale arabilor, în filosofia lui Kant 
(nu contează dacă faţă de cineva superior sau faţă de un 
concept). 

Mai sus decât „tu trebuie 44 stă: „eu vreau “ (eroii); mai 
sus decât „eu vreau 44 stă: „eu sunt “ (zeii grecilor). 

Zeii barbari nu exprimă nimic din plăcerea măsurii , - 
ei nu sunt nici simpli, nici uşuratici, nici plini de măsură. 

941 . 

Semnificaţia grădinilor şi a palatelor noastre (şi ca atare 
semnificaţia oricărei dorinţe de bogăţii) este: a îndepărta 
priveliştea dezordinii şi a grosierului construind o patrie 
nobleţei de suflet. 

Cei mai mulţi cred, fireşte, că vor deveni naturi supe¬ 
rioare dacă acele obiecte vor fi acţionat asupra lor prin 
frumuseţea lor statică: de aceea goana spre Italia şi călă¬ 
toriile ş.a.m.d., lecturile de tot felul şi apetitul pentru tea¬ 
tru. Ei vor să capete formă — acesta este sensul travaliului 
lor cultural. însă cei viguroşi, puternici vor să formeze şi 
resping tot ceea ce le este străin! 

în marea natură, de asemenea, oamenii se adâncesc nu 
pentru a se găsi, ci pentru a se pierde în ea şi a se uita pe 
sine. „ Exaltarea “ ca dorinţă a tuturor celor slabi şi nemul¬ 
ţumiţi cu sine. 

5 5 


942 . 

Există doar o nobleţe ereditară, doar o nobleţe de sânge. 
(Nu vorbesc aici despre particula „ von “ şi despre alma¬ 
nahul de la Gotha: inserare pentru măgari.) Acolo unde se 
vorbeşte despre „aristocraţi ai spiritului 64 nu lipsesc de regulă 
motivele pentru a ascunde ceva; se ştie, aceasta este o 
expresie favorită printre evreii ambiţioşi. Cu alte cuvinte, 
spiritul singur nu înnobilează; mai degrabă este nevoie de 
Ceva care să înnobileze spiritul. - De ce anume? De stirpe. 

943 . 


Ce este nobil? 

- Scrupulozitatea extremă, în măsura în care această 
scrupulozitate delimitează, menţine distanţa, fereşte de 
confuzie. 

- Aspectul frivol în vorbire, îmbrăcăminte, atitudine 
prin care o asprime şi o autoconstrângere stoică se prote¬ 
jează de orice curiozitate indecentă. 

- Gestul lent, de asemenea privirea lentă. Nu există 
prea multe lucruri valoroase: iar acestea vin şi-l caută sin¬ 
gure pe cel care are o valoare. Admirăm cu greu. 

- A suporta sărăcia şi nevoia; boala, de asemenea. 

- Evitarea onorurilor mărunte şi neîncrederea faţă de 
toţi cei care laudă cu uşurinţă: căci cel care laudă crede că 
înţelege ceea ce laudă: a înţelege însă - Balzac a destăi- 
nuit-o, acest ambiţios tipic - comprendre c’est egaler. 

- îndoiala noastră faţă de posibilitatea de a da expre¬ 
sie inimii merge în profunzime; izolarea nu ca fiind aleasă, 
ci dată. 

- Convingerea că ai datorii doar faţă de egalii tăi, faţă 
de ceilalţi comportându-te după voie: că speranţa drep¬ 
tăţii există doar inter pares (din păcate încă nu, pentru 
mult timp). 

- Ironia fată de cei „talentati“, credinţa în nobleţea 
ereditară chiar şi în domeniul moral. 

- A te simţi mereu drept cel care trebuie să acorde 
cinstirea: în timp ce cu greu s-ar găsi cineva care să aibă 
dreptul de a te cinsti. 

- întotdeauna travestit: cu cât are omul o natură mai 
superioară, cu atât are mai multă nevoie de incognito. 
Dumnezeu, dacă ar exista, ar trebui deja din decenţă să se 
arate în lume doar ca om. 

- Aptitudinea pentru otium , pentru convingerea ne¬ 
condiţionată că meşteşugul în general, ce-i drept, nu dezono- 

rează, însă cu siguranţă îţi toceşte nobleţea. Nu „zelul 44 în 
sensul burghez, oricât de multă cinstire şi recunoaştere i-am 
acorda noi sau acei artişti zeloşi ca găinile, care cotcodăcesc, 
se ouă şi iarăşi cotcodăcesc. 

- Ii ocrotim pe artişti, pe poeţi şi pe oricine dovedeşte 
măiestrie: însă ca fiinţe de specie superioară, noi nu ne 
confundăm cu aceştia, care sunt nişte „oameni productivi 44 , 
în stare numai de un lucru. 

- Plăcerea formelor, ; protejarea oricărui element for¬ 
mal, convingerea că urbanitatea este una dintre virtuţile 
majore; suspiciunea faţă de orice delăsare, inclusiv faţă de 
orice libertate a presei şi a gândirii, căci în mijlocul lor 
spiritul devine leneş şi obtuz, în timp ce membrele i se 
destind. 

- Delectarea inspirată de femei ca o specie de fiinţe 
poate mai fragile, însă mai rafinate şi mai frivole. Ce fericire 
să întâlneşti fiinţe care se gândesc mereu la dans, la nebu¬ 
nii şi la podoabe! Ele au fost desfătarea tuturor sufletelor 
virile încordate şi profunde a căror viaţă este împovărată 
de o grea responsabilitate. 

- Satisfacţia produsă de prinţi şi de preoţi, întrucât ei 
păstreză vie - cel puţin simbolic, iar în ansamblu chiar 
efectiv - credinţa într-o diferenţă a valorilor umane chiar 
şi atunci când evaluează trecutul. 

- Capacitatea de a tăcea: însă despre aceasta nici un 
cuvânt înaintea auditorilor. 

- A suporta duşmăniile îndelungate: absenţa caracte¬ 
rului lesne conciliant. 

- Scârba faţă de demagogie, de „luminare 44 , de „inti¬ 
mitate 44 , de familiaritatea vulgară. 

- Colecţionarea lucrurilor preţioase, trebuinţele unui 
suflet ales şi selectiv: a nu vrea să împărţi cu nimeni. 
Cărţile tale , peisajele tale. 

- Ne opunem experienţelor reuşite şi celor nereuşite 
şi nu ne grăbim să generalizăm. Cazul individual: cât de 

ironici suntem noi fată de cazul individual atunci când 
acesta are prostul gust de a se comporta ca regulă! 

- îndrăgim naivul şi pe cei naivi, însă ca spectatori şi 
fiinţe superioare; îl considerăm pe Faust tot atât de naiv ca 
şi Gretchen a lui. 

A 

- Ii dispreţuim pe cei buni, nişte animale de turmă: 
noi ştim prea bine că printre cei mai răi, mai malefici şi 
mai neînduplecaţi stă ascuns adeseori un strop lucind în 
aur de neasemuită bunătate, ce cântăreşte mai mult decât 
simpla blândeţe a sufletelor lăptoase. 

- Pe nici unul dintre egalii noştri nu-1 vom respinge 
datorită viciilor ori nebuniilor sale. Ştim cât de greu putem 
fi recunoscuţi şi că avem toate motivele spre a ne travesti 
motivaţia. 


944 . 

Ce este nobil? - Faptul că trebuie să fii mereu propria 
ta reprezentaţie, că alegi situaţii în care gestica este întot¬ 
deauna necesară, că laşi celor mulţi fericirea: fericirea ca 
împăcare a sufletului, ca virtute, confort , mercantilism 
anglo-angelic ă la Spencer. Că, instinctiv, cauţi responsa¬ 
bilităţile dificile, că pretutindeni ştii să îţi creezi duşmani, 
la o adică chiar şi din tine însuţi. Că te opui celor mulţi 
întotdeauna prin faptă, iar nu prin cuvânt. 

945 . 

Virtutea (de pildă ca sinceritate) drept luxul nostru 
nobil şi riscant; nu trebuie să respingem dezavantajele pe 
care el le produce. 


946 . 

A nu urmări elogiul: faci ceea ce îţi este util sau ceea 
ce îţi place sau ceea ce trebuie să faci. 

947 . 

Ce este castitatea la un bărbat? Faptul că gustul său 
sexual a rămas unul nobil: că, in eroticis, lui îi repugnă 
atât brutalul, cât şi maladivul sau ingeniosul. 

948 . 

„Conceptul onoarei sprijinindu-se pe credinţa în 
„societatea aleasă 44 , în calităţile cavalereşti fundamentale, 
în datoria unei reprezentaţii de sine continue: faptul că nu 
dai importanţă vieţii tale, că insişti în mod necondiţionat 
asupra manierelor celor mai respectuoase din partea tutu¬ 
ror celor cu care vii în contact (cel puţin în măsura în care 
ei nu fac parte dintre „ noi “); că nu eşti nici încrezător, nici 
blând, nici voios, nici modest decât inter pares; că întot¬ 
deauna eşti reprezentaţia ta. 

949 . 

Faptul că îţi pui în joc viaţa, sănătatea, onoarea - iată 
consecinţa temerităţii şi a unei voinţe debordante, risipi¬ 
toare: nu din iubire faţă de semeni, ci întrucât orice pericol 
major este o provocare a curiozităţii noastre în privinţa 
măsurii forţei noastre, a curajului nostru. 

950 . 

„Tocmai acolo se avântă vulturii 44 . - Nobleţea sufletu¬ 
lui nu este minimă în cazul prostiei sublime şi semeţe cu 
care el atacă - „tocmai acolo 44 . 

951 . 

Război împotriva conceperii vlăguite a „nobleţei"! - 
un cuantum în plus de brutalitate nu poate fi îngăduit: de 
asemenea, nici o proximitate cu crima. „Mulţumirea de 

sine“ este exclusă şi ea; trebuie să fii aventuros, chiar faţă 
de sine, să ademeneşti, să corupi, - nimic din pioşenia 
flecară a sufletelor frumoase. - Eu vreau să primenesc 
aerul pentru un ideal mai robust. 

952 . 

„Paradisul se întinde în umbra sabiei“ - de asemenea 
un symbolon şi un însemn prin care se trădează şi se ghicesc 
sufletele de stirpe nobilă şi războinică. 

953 . 

Cele două căi. - Vine o vreme când omul va avea la 
dispoziţie forţă din belşug: ştiinţa tinde să actualizeze 
această sclavie a naturii. 

Atunci omul va dobândi răgaz: spre a se forma pe sine 
pentru ceva nou, mai înalt. O nouă aristocraţie. Atunci, o 
mulţime de virtuti ce sunt acum condiţii existenţiale vor fi 

5 9 9 9 

perimate. Calităţi ce nu mai sunt necesare, deci abando¬ 
narea lor. Nu mai avem nevoie de virtuţi: prin urmare le 
abandonăm (- atât morala bazată pe „un lucru este indis- 
pensabiP 4 , morala mântuirii sufletului, cât şi aceea a imo¬ 
ralităţii: ele au fost mijloace pentru a-i face accesibilă 
omului o extraordinară autoconstrăngere prin afectul unei 
spaime teribile...). 

Diferitele forme de nevoie în disciplina cărora se 
formează omul: nevoia te învaţă să munceşti, să gândeşti, 
să te stăpâneşti. 


* 

Purificarea şi învigorarea fiziologică. Noua aristrocaţie 
are nevoie de un opus împotriva căruia să lupte: conserva¬ 
rea ei trebuie să devină o urgenţă cumplită. 

Cele două viitoruri ale umanităţii: 1) consecinţa me- 
diocrizării; 2) delimitarea conştientă, automodelarea. 

O teorie ce creează o prăpastie: ea conservă specia 
supremă şi specia infimă (suprimând-o pe cea medială). 

Aristocraţii laici şi prelaţii de până acum nu constituie 
o dovadă împotriva necesităţii unei noi aristocraţii. 


4. Stăpânii pământului 

954 . 

O întrebare ne răscoleşte mereu, o întrebare-ispită şi 
poate una nefastă. Străpungă ea acum urechile celor care 
au dreptul la astfel de întrebări demne de ridicat, sufletele 
cele mai viguroase ale timpului nostru, oamenii -care ştiu 
cel mai bine să-şi asculte puterea: n-ar fi oare momentul, 
acum când în Europa se dezvoltă tot mai mult tipul gregar, 
să se încerce selecţia radicală, intenţionată şi artificială, a 
tipului opus şi a virtuţilor sale? Şi n-ar fi oare, pentru 
însăşi mişcarea democratică, un fel de ţel, de mântuire şi 
de justificare dacă ar veni Cineva care să se folosească de 
ea - astfel încât, în sfârşit, acestei noi şi sublime matu¬ 
rizări a sclaviei (- finalitatea ultimă a democraţiei euro¬ 
pene) să i se alăture acea specie superioară a spiritelor 
dominante şi cezariene care şi-ar înfige rădăcinile în ea, 
şi-ar trage sevele din ea, s-ar ridica prin ea? Spre noile ei 
depărtări, inaccesibile până acum? Spre menirea ei? 

m 

955 . 

Spectacolul europeanului actual îmi dă speranţă: aici 
se formează o rasă conducătoare şi temerară pe solul vast 

al unei mase gregare extrem de inteligente. Procesul de 
erodare a întâietăţii educaţiei acestei mase este iminent. 

5 5 

956 . 

Aceleaşi condiţii care impulsionează dezvoltarea ani¬ 
malului de turmă propulsează şi dezvoltarea animalului- 
căpetenie. 


957 . 

încet, inevitabil, teribilă ca destinul, se apropie me¬ 
nirea şi întrebarea cea grea: cum trebuie guvernat pămân¬ 
tul ca întreg? Şi înspre ce anume trebuie ridicat şi format 
„omur ca întreg - iar nu doar un popor, o rasă? 

Moralele legiuitoare sunt instrumentul principal cu 
ajutorul cărora din om se poate modela ceea ce îndrăgeşte 
o voinţă creatoare şi profundă: cu condiţia ca o asemenea 
supremă voinţă de artist să deţină puterea şi să aibă posibi¬ 
litatea de a-şi impune forţa demiurgică asupra unor vaste 
întinderi temporale. Sub forma legislaţiilor, a religiilor, a 
moravurilor. Zadarnic vom căuta astăzi - şi poate încă 
mult timp de acum înainte - asemenea demiurgi - în 
concepţia mea, adevăraţii oameni de seamă: ei lipsesc; până 
când, în sfârşit, după multe dezamăgiri, va trebui să în¬ 
cepem a înţelege de ce lipsesc ei. Va trebui să înţelegem 
că, în prezent şi încă o bună bucată de vreme, nimic nu se 
opune cu mai multă înverşunare apariţiei şi dezvoltării lor 
decât tocmai ceea ce acum Europa numeşte y) morala (i : ca 
şi când n-ar mai exista şi nici n-ar avea dreptul să mai 
existe vreo alta - acea morală a animalului de turmă, 
amintită anterior, care urmăreşte din răsputeri să transforme 
pământul într-o pajişte însorită a fericirii, visând cu alte 
cuvinte la siguranţă, linişte, confort, la o viaţă facilă şi în 



Selecţie şi formare 

y > 


607 


cele din urmă, „dacă totul merge bine 44 , la abandonarea 
oricărui gen de păstor şi de călăuză. Teoriile pe care ei le 
predică cel mai intens se numesc „egalitatea drepturilor 44 şi 
„milă pentru tot ceea ce suferă 44 - iar suferinţa însăşi este 
pentru ei un lucru ce trebuie neapărat desfiinţat. Faptul că 
asemenea „idei 44 mai pot să fie încă modeme, mă face să 
nu privesc cu ochi buni conceptul acestei modernităţi. Cine 
însă a reflectat temeinic asupra mediului şi a modului în 
care planta - om s-a dezvoltat până acum cel mai viguros 
trebuie să fie convins că această dezvoltare a avut loc în 
condiţii opuse: că, în acest scop, primejdia ce-1 ameninţă 
pe om trebuie să devină teribilă, forţa lui de invenţie şi de 
simulare să învingă opresiuni şi constrângeri îndelungate, 
voinţa lui de viaţă să se amplifice până la gradul unei 
voinţe necondiţionate de putere şi de supremaţie şi că 
pericolul, asprimea, violenţa, primejdia ce pândeşte la col¬ 
ţuri şi în suflet, inegalitatea drepturilor, disimularea, stoi¬ 
cismul, arta de a seduce, intrigile de tot felul, pe scurt 
opusul oricăror aspiraţii gregare, sunt necesare pentru înăl¬ 
ţarea tipului-om. O morală cu asemenea intenţii contrare, 
ce vrea să cultive în om măreţia iar nu agreabilul şi me¬ 
diocrul, o morală având drept scop formarea unei caste 
conducătoare - viitorii stăpâni ai pământului - trebuie, 
pentru a putea fi deprinsă, să se propage la început în 
asociere cu legea morală existentă, sub cuvintele, sub 
aparenţa acesteia. însă faptul că, în acest scop, trebuie 
inventate numeroase instrumente care să promoveze şi să 
disimuleze tranziţia şi că, întrucât durata de viaţă a unui 
singur om nu înseamnă aproape nimic din perspectiva în¬ 
făptuirii unor sarcini şi intenţii atât de îndelungate - înainte 
de toate trebuie formată o nouă specie - o nouă specie şi 
castă de stăpâni în care aceleiaşi voinţe, aceluiaşi instinct 
să i se asigure durata de-a lungul multor generaţii, este tot 
atât de vădit ca şi suita amplă şi greu exprimabilă a 

consecinţelor acestui gând. A pregăti o transmutare a va¬ 
lorilor pentru o anumită specie viguroasă de oameni 
înzestraţi cu o maximă spiritualitate şi forţă de voinţă iar, 
în acest scop, a descătuşa în ei treptat şi cu prudenţă o 
mulţime de instincte cenzurate şi calomniate: cel care re¬ 
flectează asupra acestui lucru ne este semen, nouă, spirite¬ 
lor libere - fireşti unei specii noi de „spirite libere 44 : căci 
cele de până acum doreau aproximativ contrariul. Din 
această specie nouă fac parte, după părerea mea, mai ales 
pesimiştii Europei, poeţii şi gânditorii unui idealism re¬ 
voltat, în măsura în care nemulţumirea lor fată de existentă 
în ansamblu îi constrânge de asemenea, cel puţin în mod 
logic, să fie nemulţumiţi de omul actual; în continuare 
anumiţi artişti înzestraţi cu o ambiţie nepotolită, artişti care 
luptă fără şovăire şi necondiţionat pentru drepturile spe¬ 
ciale ale oamenilor superiori şi împotriva „animalului de 
turmă 44 , adormind prin mijloacele seducătoare ale artei orice 
instinct şi prudenţă gregare în constituţia spiritelor mai 
alese; în sfârşit, în al treilea rând, toţi acei critici şi istorici 
prin care se continuă curajos începutul fericit (- căci încă 
ne aflăm la începuturile acestei cuceriri) al descoperirii 
lumii vechi - fapta noului Columb, a spiritului german. - 
întrucât, într-adevăr, în lumea antică domnea o altă mo¬ 
rală, una mai seniorială în raport cu cea actuală; iar omul 
antic, sub vraja paideică a moralei sale, era un om mai 
puternic şi mai profund decât omul de astăzi, - el a fost, 
până acum, singurul „tip uman reuşit 44 . însă seducţia pe 
care o exercită în continuare Antichitatea asupra sufletelor 
împlinite - respectiv asupra celor puternice şi întreprinză¬ 
toare - este şi astăzi cea mai rafinată şi mai eficace dintre 
toate seducţiile antidemocratice şi anticreştine - aşa cum a 
fost ea deja în vremea Renaşterii. 

958 . 

Eu scriu pentru un gen de oameni care nu există încă: 
pentru „stăpânii pământului 64 . 

în dialogul Theages al lui Platon scrie: „Fiecare dintre 
noi ar dori să fie pe cât posibil stăpânul tuturor oamenilor, 
cel mai mult însă Dumnezeu “. Această convingere trebuie 
reactualizată. 

Englezi, americani şi ruşi- 

959 . 

Vegetaţia de junglă „om“ apare întotdeauna acolo unde 
lupta pentru putere a durat cel mai mult. Oamenii mari. - 

Animale de junglă - romanii. 

960 . 

De acum înainte vor exista condiţii preliminare fa¬ 
vorabile pentru configuraţii de putere mai vaste, fără egal 
în trecut. Şi încă acest lucru nu este cel mai important; 
apariţia uniunilor familiale internaţionale care-şi propun 
drept obiectiv selecţia unei rase de stăpâni, viitorii „stăpâni 
ai pământului”; - o nouă, singulară aristocraţie clădită pe 
cea mai aspră autolegiferare, o aristocraţie în care voinţa 
filosofului-agresor şi a artistului-tiran se întinde pe durata 
unor milenii: - o specie superioară de oameni care fac din 
Europa democratică, în virtutea supremaţiei lor sub as¬ 
pectul voinţei, al cunoaşterii, al bogăţiei şi al influenţei, 
unul dintre instrumentele lor cele mai docile şi mai dina¬ 
mice pentru a lua în mâini destinele pământului, pentru a 
sculpta ca artişti însuşi în om. Destul, vine timpul când 
vom reînvăţa politica. 

5 . Omul mare 
961 . 

Atenţia mea îndreptată asupra acelor momente în care 
oamenii mari se ivesc în istorie. Importanţa moralelor 
îndelung despotice: ele încordează arcul atunci când nu îl 
sfărâmă. 


962 . 

Ce înseamnă un mare om, unul pe care natura l-a in¬ 
ventat şi l-a durat în stil mare? în primul rând: întreaga 
desfăşurare a faptei sale are o logică amplă care, datorită 
cuprinderii sale, este greu de pătruns şi deci înşelătoare. 
Un asemenea om are capacitatea de a-şi arcui voinţa pe 
mari întinderi ale vieţii sale, dispreţuind şi abandonând 
toate fleacurile, chiar dacă printre ele se află şi lucrurile 
cele mai frumoase şi „mai divine 44 din lume. în al doilea 
rând: el este mai rece, mai sever, mai nepăsător şi mai 
lipsit de teamă faţă de „opinie"; lui îi lipsesc virtuţile ce 
depind de „consideraţie 44 şi de faimă, cât şi, în general, tot 
ceea ce aparţine „virtuţii de turmă 44 . Dacă nu poate să 
conducă, el umblă singur; iar uneori se întâmplă ca în 
drumul său să bombănească ceea ce întâlneşte. în al treilea 
rând: el nu vrea „simpatizanţi 44 , ci servi şi instrumente; în 
relaţiile cu oamenii el vrea întotdeauna să facă din ei ceva. 
El ştie că nu se poate destăinui şi socoteşte încrederea o 
lipsă de gust; de regulă, el nu este încrezător atunci când 
ceilalţi îl cred astfel. Dacă nu vorbeşte doar pentru sine, 
poartă întotdeauna o mască. El mai degrabă minte decât să 
grăiască adevărul: spiritul şi voinţa ard astfel mai intens. 
Singurătatea din el îl face inaccesibil laudei şi reproşului, 
ca o jurisdicţie proprie ce nu se supune nici unei alte 
instanţe. 

5 

963 . 

Omul mare este sceptic în mod necesar (ceea ce nu 
înseamnă că el trebuie să pară astfel), presupunând că 
măreţia înseamnă a vrea atât ceva mare, cât şi mijloacele 
aferente. Libertatea faţă de orice formă de convingere 
aparţine puterii voinţei sale. Acest conţinut al măreţiei 
corespunde „despotismului luminat 44 pe care îl exercită orice 
mare pasiune. O asemenea pasiune subjugă intelectul; ea 
are curajul mijloacelor nelegiuite; elimină şovăiala, îşi 
permite convingeri, are nevoie de ele, dar nu li se supune. 
Nevoia unei credinţe, a ceva Necondiţionat în Da şi Nu 
este o dovadă de slăbiciune; orice slăbiciune este slăbi¬ 
ciune a voinţei. Omul credinţei, credinciosul, este în mod 
necesar o specie minoră de om. Rezultă astfel că „liber¬ 
tatea spiritului 44 , respectiv necredinţa ca instinct, este o 
condiţie preliminară a măreţiei. 

964 . 

Omul mare simte puterea pe care o are asupra unui 
popor, identificarea lui temporară cu un popor sau cu un 
mileniu: - această amplificare a sentimentului de sine drept 
causa şi voluntas este înţeleasă greşit ca „altruism 44 -; el 
este împins să caute mijloace de expresie: toţi oamenii 
mari sunt inventivi în privinţa unor asemenea mijloace. Ei 
vor să se întruchipeze în marile comunităţi, vor să dea o 
formă diversului, dezordonatului; priveliştea haosului îi atrage. 

înţelegerea greşită a iubirii. Există o iubire de sclav, 
iubire care se supune şi renunţă la sine: care idealizează şi 
se amăgeşte, - există o iubire divină care dispreţuieşte şi 
iubeşte, care înalţă şi recreează obiectul iubirii. 

A dobândi acea extraordinară energie a măreţiei pen¬ 
tru ca prin selecţie şi, pe de altă parte, prin anihilarea 
milioanelor de făpturi nereuşite să modelezi omul viitoru- 

lui fără a te lăsa distrus de suferinţa pe care o provoci şi 
care nu a mai fost niciodată atât de intensă! - 

965 . 

Revoluţia, confuzia şi suferinţa popoarelor au pentru 
mine o valoare mai mică decât suferinţa marilor 
individualităţi de-a lungul dezvoltării lor Nu trebuie să ne 
lăsăm înşelaţi: numeroasele suferinţe ale tuturor acestor 
micuţi nu formează împreună o sumă decât în sentimentul 
oamenilor înzestraţi cu grandoare. - A te gândi la tine în 
momentele de mare pericol: a profita de dezavantajul celor 
mulţi: - aceasta poate fi, în cazul unui grad foarte ridicat 
de diferenţă, un semn al unui mare caracter în măsură să-şi 
stăpânească sentimentele de compasiune şi dreptate. 

966 . 

In opoziţie cu animalul, omul a dezvoltat în sine o 
multitudine de instincte şi impulsuri contradictorii: da¬ 
torită acestei sinteze este el stăpânul pământului. - Diferi¬ 
tele morale sunt expresia unor ierarhii delimitate local în 
această lume multiplă a instinctelor: astfel încât omul să 
nu dispară datorită contradicţiilor ei. Deci un instinct do¬ 
minant, instinctul contrar lui, slăbit şi sublimat ca impuls 
ce oferă stimulul pentru activitatea instinctului principal. 

Omul suprem ar poseda cea mai mare diversitate a 
instinctelor, însoţită de o intensitate relativ maximă a lor - 
atât cât poate fi ea suportabilă. Intr-adevăr: acolo unde 
planta-om apare ca viguroasă regăsim şi forţa contradicţiei 
instinctelor (Shakespeare, de pildă), dar îmblânzită. 

967 . 

Dacă avem dreptul de a-i socoti pe toţi oamenii mari 
ca aparţinând celor răi? Individual, acest lucru nu poate fi 

evidenţiat. Adeseori ei fuseseră în stare a se disimula cu 
măiestrie, astfel încât au preluat gesturile şi aspectele ex¬ 
terioare ale marilor virtuti. Adeseori ei au venerat cu 
adevărat virtuţile, şi chiar cu o asprime pasionată faţă de 
sine, însă din cruzime, - toate acestea înşeală, privite de la 
distanţă. Unii s-au înţeles în mod fals pe sine; nu rareori 
o mare răspundere incită marile calităţi, dreptatea bunăoară. 
Esenţialul este că personalităţile cele mai mari au avut 
poate şi mari virtuţi, însă tocmai de aceea şi contrariile lor. 
Eu cred că un mare om - arcul în care vibrează o mare 
tensiune - apare tocmai datorită prezenţei contrariilor şi a 
sentimentelor ce le însoţesc. 

968 . 

In interiorul omului mare calităţile specifice ale vieţii - 
nedreptatea, minciuna, exploatarea - sunt maxime. Insă cu 
cât ele au acţionat mai grandios, cu atât esenţa lor a fost 
mai greşit înţeleasă şi interpretată drept bine. Tipul Carlyle 
ca interpret. 


969 . 

In general, fiecare lucru are atâta valoare cât ai plătit 
pentru el Fireşte, acest fapt nu este valabil dacă individul 
este considerat în mod izolat; marile capacităţi ale indivi¬ 
dului sunt cu totul străine de ceea ce el a făcut, a sacrificat, 
a suferit spre a le dobândi. Dar, dacă privim istoria 
ascendenţei sale, vom descoperi acolo istoria unei acu¬ 
mulări şi a unei capitalizări de forţă prin tot felul de renun¬ 
ţări, de lupte, de strădanii şi de impuneri ale voinţei pro¬ 
prii. Pentru că omul mare a costat atât de mult - şi nu 
pentru că el apare dintr-o dată ca o minune, ca un dar al 
cerului şi ca un „accident" 4 - a devenit el mare: - „eredi¬ 
tatea 44 , un concept fals. Costurile legate de ceea ce este 
cineva sunt plătite de strămoşi. 

970 . 

Pericolul modestiei. - A te adapta prea devreme sarci¬ 
nilor, colectivităţilor, regulilor cotidiene şi de muncă în 
care ne aşază întâmplarea, într-un timp când încă nici forţa 
nici ţelul nostru nu au păşit ca lege în conştiinţa noastră; 
mult prea timpuria siguranţă de sine astfel câştigată, jovia¬ 
litatea, comunitatea, această prematură moderaţie satisfăcută 
ce se insinuează în cugetul nostru ca eliberare de neliniştea 
interioară şi exterioară, ce moleşeşte şi subjugă în modul 
cel mai periculos; deprinderea respectului conform mode¬ 
lului „egalităţii universale 44 , ca şi când în noi înşine nu ar 
exista nici un drept şi nici un criteriu pentru a institui 
valori, strădania de a estima ca egal împotriva vocii inte¬ 
rioare a gustului care este de asemenea o conştiinţă: toate 
acestea devin o încătuşare înfricoşător de rafinată. Dacă în 
cele din urmă nu apare nici o explozie care să distrugă 
dintr-o dată toate lanţurile iubirii şi ale moralei, un aseme¬ 
nea spirit degenerează, se efeminează, devine tot mai 
plăpând şi mai „obiectiv 44 . - Contrariul este îndeajuns de 
rău, dar totuşi mai bun: a suferi din pricina mediului, a 
laudei cât şi a dezaprobării sale, a-ţi ascunde durerea şi a 
te însingura fără să te trădezi; a te apăra printr-o suspi¬ 
ciune spontană împotriva iubirii lui, a învăţa tăcerea poate 
chiar folosindu-te de discursuri, a-ţi găsi firide şi chilii 
pentru momentele de răsuflu, de plânset, de mângâiere 
sublimă - până când, în sfârşit, eşti suficient de puternic 
ca să poţi spune: „ce am eu de a face cu voi?“, şi să o iei 
pe drumul tău. 


971 . 

Oameni care sunt destine, oameni care purtându-se pe 
sine poartă cu ei destine, întreaga specie a eroilor hamali: 
o, cât de mult ar dori ei să nu-şi mai fie un răstimp povară! 

Cum tânjesc ei după nişte inimi şi grumazuri puternice 
pentru ca măcar câteva ceasuri să fie mântuiţi de ceea ce-i 
apasă!... Ei aşteaptă! Cercetează tot ce li se perindă 
înaintea ochilor: nimeni care să-i caute şi să aibă în piept 
un grăunte barem de suferinţă şi patimă, nimeni care să le 
ghicească înfrigurata aşteptare... In cele din urmă, târziu, 
ei îşi înţeleg prima înţelepciune ce le-a fost menită - a nu 
mai aştepta; şi-apoi, curând, a doua, tot a lor: să fie 
prietenoşi, să fie modeşti, să-i rabde pe toţi de-acum şi 
toate câte sunt - pe scurt, să-şi accepte noua povară ce-i 
apasă cu un dram mai mult. 


6. Omul suprem ca legiuitor al viitorului 

972 . 

Legiuitori ai viitorului - După ce îndelung şi zadarnic 
am încercat să asociez cuvântului „filosof 4 un anumit con¬ 
cept - multe determinaţii contrare - am înţeles, în sfârşit, 
că există două genuri diferite de filosofi: 

1) cei care vor să stabilească (din punct de vedere 
logic sau moral) o facticitate relevantă oarecare a eva¬ 
luărilor; 

2) cei care sunt legiuitori ai unor asemenea evaluări. 

Primii caută să-şi supună lumea prezentă sau pe cea 

trecută rezumând şi prescurtând cu ajutorul semnelor pro- 
cesualitatea diversă; ei sunt interesaţi să transforme cursul 
de până acum al lucrurilor în ceva inteligibil, maniabil, 
limpede şi coerent de la un capăt la altul, - ei slujesc 
menirii omului de a întrebuinţa toate lucrurile trecute în 
folosul viitorului său. 

Ceilalţi însă sunt spirite poruncitoare; ei spun: „Aşa 
trebuie să fie! 44 Ei determină ţelul şi scopul, utilitatea, ceea 
ce este util pentru oameni; ei dispun de munca pregătitoare 
a oamenilor de ştiinţă şi orice cunoaştere este pentru ei un 
mijloc de creaţie. Această a doua categorie de filosofi 
izbândeşte rar; şi intr-adevăr condiţia şi riscul lor sunt cu 
totul excepţionale. Cât de des şi-au legat ei ochii pentru a 
nu mai fi constrânşi să vadă spaţiul îngust ce-i desparte de 
abis şi prăbuşire: de pildă Platon, atunci când a ales să 
creadă că „Binele“ aşa cum îl dorea el, nu ar fi Binele lui 
Platon ci un „Bine în sine 44 , comoara eternă pe care un om 
oarecare pe nume Platon, doar a descoperit-o pe drumul 
său! într-o formă mult mai trivială domină aceeaşi voinţă 
de orbire la întemeietorii religiilor: al lor „tu trebuie 44 să nu 
cumva să le răsune în urechi ca un „eu vreau 44 - doar ca 
poruncă a unui Dumnezeu îndrăznesc ei să-şi urmeze 
menirea, doar ca „revelaţie 44 povara legiferării lor valorice 
li se pare uşoară, o povară care să nu le spulbere conştiinţa. 

îndată ce acele mijloace de consolare - al lui Platon şi 
al lui Mahomed - au căzut în desuetudine şi nici un gân¬ 
ditor nu-şi mai poate uşura conştiinţa cu ajutorul ipotezei 
unui „Dumnezeu 44 sau a unor „valori eterne 44 , necesitatea 
unui legiuitor de noi valori dobândeşte o nouă şi încă 
neatinsă urgenţă cutremurătoare. Acum, aleşii cărora pre¬ 
sentimentul unei asemenea datorii începe să le mijească în 
suflet, vor încerca să i se sustragă „la timp 44 printr-un salt 
lateral ca de la cel mai mare pericol: bunăoară încercând 
a ne convinge că sarcina ar fi deja rezolvată, sau că ea nu 
poate fi rezolvată, sau că ei nu ar avea umerii necesari unei 
asemenea poveri, sau că ei ar fi deja împovăraţi cu alte 
sarcini, mai urgente, sau chiar că această nouă datorie 
îndepărtată ar fi o amăgire şi o ispită, o abatere de la orice 
altă datorie, o maladie, un fel de rătăcire a spiritului. Unii 
chiar reuşesc a se sustrage: întreaga istorie poartă urmele 

unor asemenea oameni şi a conştiinţei lor încărcate. De 
cele mai multe ori însă, asemenea oameni fatidici au fost 
ajunşi de ceasul mântuirii, de acea oră tomnatică a matu¬ 
rităţii în care au trebuit să facă ceea ce nici măcar n-au 
„vrut“: - iar fapta de care înainte s-au temut cel mai mult, 
le-a venit uşor şi parcă de la sine, ca o faptă în care mâna 
lor n-a ezitat, ca un dar. 


973 . 

Orizontul uman - Filosofii pot fi concepuţi drept unii 
care se străduiesc la extrem să experimenteze gradul în 
care se poate înălţa omul, - mai ales Platon: cât de departe 
ajunge forţa omului. Insă ei fac acest lucru ca indivizi; 
poate că instinctul cezarilor, al întemeietorilor de state 
etc. - care şi-au pus problema cât de departe poate fi omul 
propulsat în dezvoltarea lui având „condiţii favorabile 44 - 
a fost mai puternic. Dar ei nu au înţeles suficient ce în¬ 
seamnă condiţii favorabile. întrebare majoră: unde a cres¬ 
cut până acum cel mai mândru planta „om 44 . Răspunsul 
pretinde un studiu istoric comparativ. 

974 . 

Un fapt, o operă au în fiecare epocă şi pentru fiecare 
nou tip uman o elocvenţă nouă. Istoria grăieşte mereu 
adevăruri noi. 


975 . 

A rămâne obiectiv, sever, consecvent, riguros în impu¬ 
nerea unei idei - artiştii se pricep cel mai bine la acest 
lucru; însă atunci când unul are nevoie în acest scop de 
oameni (precum învăţătorii spirituali, oamenii de stat etc.), 
liniştea, răceala şi severitatea dispar imediat. în cazul unor 

naturi ca a lui Cezar sau Napoleon se poate întrevedea 
ceva de genul unei munci „dezinteresate 44 la marmura lor, 
oricât de mulţi oameni ar fi sacrificaţi pentru această muncă. 
Iată calea ce duce spre viitorul oamenilor supremi: a purta 
responsabilitatea supremă jără ca ea să te zdrobească. - 
Până acum a fost nevoie aproape întotdeauna de iluzii 
revelate, pentru a nu-ţi pierde credinţa în dreptul propriu 
şi în siguranţa mâinii tale. 

976. 

De ce filosoful izbândeşte rar. Dintre condiţiile sale 
fac parte calităţi ce distrug de regulă un om: 

1) o multitudine extraordinară de însuşiri; el trebuie 
să fie o abreviere a omului, a tuturor dorinţelor sale 
măreţe şi abjecte: pericolul contradicţiilor, cât şi a 
scârbei de sine; 

2) el trebuie să fie curios în domeniile cele mai va¬ 
riate: pericolul dezintegrării; 

3) el trebuie să fie drept în sensul cel mai înalt, dar 
profund în iubire, în ură (şi injustiţie); 

4) el nu trebuie să fie doar spectator, ci legiuitor: ju¬ 
decător şi judecat (în măsura în care el este o abre¬ 
viere a lumii); 

5) extrem de polimorf şi totuşi hotărât şi aspru. Abil. 

977. 

Adevărata vocaţie regală a filosofului (după expresia 
anglo- saxonului Alquin): prava corrigere, et recta corro- 
borare, et sancta sublimare. 

978. 

Noul filosof poate să apară doar în asociere cu o castă 
dominantă, ca maximă spiritualizare a ei. Politica în stil 

mare, guvernarea pământului în perspectivă imediată; 
absenţa deplină a principiilor în acest scop. 

979. 

Idee fundamentală: noile valori trebuie create de acum 
înainte - nu vom fi scutiti de acest lucru! Filosoful trebuie 

9 

să fie pentru noi un legiuitor. Tipuri noi. (Aşa cum au fost 
modelate până acum tipurile cele mai înalte, grecii, de 
pildă: a vrea în mod conştient această formă de „în- 
tâmplare“.) 


980. 

Presupunând că am concepe un filosof drept un mare 
educator, suficient de puternic pentru a trage spre sine, din 
înălţimile lui solitare, şiruri lungi de generaţii, va trebui 
să-i recunoaştem şi privelegiile stranii ale marelui educa¬ 
tor. Acesta nu spune niciodată ce gândeşte: ci doar ceea ce 
gândeşte despre un anumit lucru în raport cu folosul celui 
pe care-1 educă. Şi nimeni nu trebuie să-i ghicească disimu¬ 
larea; măiestria lui înseamnă şi a-i face pe ceilalţi să creadă 
în onestitatea sa. El trebuie să fie capabil a uza de toate 
mijloacele selecţiei şi ale ameliorării: unele firi el le va 
putea perfecţiona doar cu biciul batjocurii, pe altele - le¬ 
neşii, indecişii, laşii, vanitoşii - poate printr-o laudă exa¬ 
gerată. Un asemenea educator este dincolo de bine şi de 
rău; însă nimeni nu poate s-o ştie. 

981. 

Nu a face oamenii „mai buni“, nu a le vorbi de pe 
soclul unei morale oarecare, ca şi când „moralitatea în 
sine“ sau o formă ideală de om ar fi date: ci a crea situaţii 

9 

ce reclamă oameni puternici care la rândul lor au nevoie 

de o morală (mai clar: o disciplină corporal-spirituală) ce 
fortifică şi prin urmare o vor avea! 

A nu te lăsa ademenit de ochii azurii sau de căldura 
unei inimi: grandoarea sufletului nu are nimic romantic în 
ea. Şi din păcate absolut nimic adorabil. 

982 . 

Războiul trebuie să ne înveţe următoarele: 1) a nu 
apropia moartea de interesele pentru care luptăm - astfel 
vom fi demni; 2) să ne deprindem a face din mulţi o jertfa 
şi de a ne iubi ţelul îndeajuns încît să nu-i cruţăm pe oa¬ 
meni; 3) disciplina de fier, iar în război asumarea forţei şi 
a vicleniei. 


983 . 

Educaţia întru acele virtuţi de stăpân ce îşi supun chiar 
bunăvoinţa şi mila proprii: marile virtuţi ale crescătorului 
(„iertarea duşmanilor 44 nu-i decât o glumă în comparaţie cu 
ele) de a aduce la incandescenţă afectul celui care 
zămisleşte, - a nu mai sculpta marmura! - Poziţia şi puterea 
de excepţie a acelor fiinţe (în comparaţie cu cea a princi¬ 
piilor de până acum): cezari cu suflet de Crist. 

984 . 

A nu separa grandoarea sufletească de grandoarea spi¬ 
ritului. Căci ea aduce cu sine independenţă; însă aceasta 
nu trebuie îngăduită fără grandoare spirituală; ea produce 
injustiţie fie şi numai prin voinţa de a face bine şi de a face 
„dreptate 44 . Spiritele inferioare trebuie să asculte , prin ur¬ 
mare ele nu pot avea grandoare. 

985 . 

Omul cu un profil filosofic superior, însingurat nu 
pentru că vrea să fie solitar, ci pentru că este ceva ce nu-şi 
află egalul: câte pericole şi suferinţe îi sunt hărăzite tocmai 
astăzi, când lumea a uitat credinţa în ierarhie şi deci nu 
mai ştie să venereze şi să înţeleagă această solitudine! 
Odinioară, înţeleptul dobândea aproape o aură sacră în 
conştiinţa mulţimii printr-o asemenea însingurată peregri¬ 
nare, - astăzi ermitul se vede înconjurat de norul unor 
tulburi îndoieli şi suspiciuni. Şi nu doar eventual din partea 
pizmuitorilor şi a nevolnicilor: el ghiceşte confuzia, indi¬ 
ferenţa şi superficialitatea chiar şi în bunăvoinţa ce i se 
arată, el cunoaşte acea perfidie a compasiunii mărginite ce 
se crede bună şi sfântă atunci când - eventual printr-o 
situaţie mai confortabilă, printr-o societate mai ordonată şi 
mai prietenoasă - încearcă să-l „salveze” de el însuşi - ba 
chiar admiră impulsul destructiv inconştient cu care-1 
întâmpină toţi troglodiţii spiritului, şi anume cu cea mai 
curată credinţă în dreptul lor de a proceda astfel! Ase¬ 
menea solitari incomprehensibili trebuie să se înfăşoare 
zdravăn de asemenea în mantia izolării exterioare, spaţiale: 

/V 

aceasta este una dintre trăsăturile inteligenţei lor. înseşi 
viclenia şi travestirea sunt astăzi necesare pentru ca un 
astfel de om să reziste, să se poată menţine deasupra în 
mijlocul periculosului torent absorbant al epocii. Orice 
încercare de a face faţă în prezent prezentului, orice apro¬ 
piere de oamenii şi ţelurile vremii actuale sunt pentru el ca 
un stâlp de osândă: cât de mirabilă îi apare atunci 
înţelepciunea ascunsă a naturii sale care, în cazul fiecărei 
asemenea încercări, prin boală şi accidente grave, îl reîn¬ 
toarce la sine însuşi. 

986. 

Maledetto colui 

che contrista un spirto immortal!“ 

Manzoni (Conte di Carmagnola , actul II). 

987. 

Forma cea mai dificilă şi mai înaltă a omului este 
atinsă cel mai rar: astfel, istoria filosofiei prezintă o mulţime 
de eşecuri, de nenorociri şi o înaintare extrem de lentă; 
milenii întregi se interpun strivind ceea ce s-a obţinut; legă¬ 
tura dispare întotdeauna. Istoria omului suprem, a înţelep¬ 
tului, este o istorie înfiorătoare. Cea mai afectată este toc¬ 
mai memoria celor mari, căci mediocrii şi avortonii îi 
acoperă şi-i înăbuşă prin „succese“. De fiecare dată acolo 
unde se arată „efectul“ apare pe scenă şi vulgul; acompa¬ 
niamentul micuţilor şi al săracilor cu duhul este un supli¬ 
ciu îngrozitor pentru urechile celui care ştie cu înfiorare că 
destinul umanităţii depinde de împlinirea tipului ei suprem. 
- Din fragedă tinereţe am reflectat asupra condiţiilor de 
existenţă ale înţeleptului şi nu vreau să-mi ascund convin¬ 
gerea senină că el este acum iarăşi posibil în Europa - 
poate doar pentru un scurt răstimp. 

988. 

- Aceşti noi filosofi, ei încep prin a prezenta ierarhia 
obiectivă a oamenilor şi diferenţa valorică dintre ei, - vai, 
ei vor tocmai opusul unei asemănări, a unei uniformizări: 
ei învaţă înstrăinarea sub orice chip, despică abisuri cum 
n-au fost altele până acum, ei vor ca omul să devină mai 
rău decât a fost vreodată. Deocamdată ei trăiesc străini şi 
ascunşi unii altora. Câte motive nu-i fac să fie ermiţi şi 
chiar să poarte măşti! - Şi cât de greu le este deci să se 

găsească. Ei vor trăi singuri şi vor cunoaşte probabil toate 
cele şapte suplicii ale singurătăţii. Dacă însă, printr-o întâm¬ 
plare, s-ar întâlni, mai mult ca sigur ei n-ar băga de seamă 
ori s-ar amăgi reciproc. 


989 . 

Les philosophes ne sont pas faits pour s’aimer. Les 
aigles ne volent point en compagnie. II faut laisser cela 
aux perdrix, aux etoumeaux... Planer au-dessus et avoir 
des griffes, voilâ le lot des grands genies. 

Galiani 


990 . 

Am uitat să spun că asemenea filosofi sunt senini şi că 
le place să locuiască în abisul unui cer complet albastru: ei 
au nevoie de alte mijloace pentru a suporta viaţa decât 
restul oamenilor; căci ei suferă altfel (şi-anume tot atât de 
mult datorită profunzimii dispreţului lor de oameni cât 
datorită iubirii lor de oameni). - Animalul cel mai suferind 
de pe pământ şi-a inventat - râsul. 

991 . 

Despre confuzia legată de „seninătate 44 . Eliberarea tem¬ 
porară de o îndelungată tensiune; exuberanţa, saturnaliile 
unui spirit care se consacră, pregătindu-se deopotrivă, unor 
decizii înfricoşătoare şi de durată. „Nebunul 44 sub forma 
„ştiinţei 44 . 


992 . 

Noua ierarhie a spiritelor: de-acum, în vârf, fără naturi 
tragice. 

993 . 

Este pentru mine o mângâiere să ştiu că, dincolo de 
miazma şi de mizeria mocirlei umane, există o umanitate 
superioară, mai senină, care, numeric, va fi una foarte 
restrânsă (- căci tot ceea ce este proeminent este prin însăşi 
esenţa sa şi rar -): aparţii acestei umanităţi nu pentru că ai 
fi mai înzestrat, sau mai virtuos, sau mai eroic, sau mai 
iubitor decât oamenii de sub tine, ci pentru că eşti mai 
rece, mai senin, mai vizionar, mai însingurat , pentru că 
înduri solitudinea, o preferi şi o revendici ca fericire, privi¬ 
legiu, ba chiar drept condiţie de existenţă, pentru că trăieşti 
între nouri şi fulgere ca şi între ai tăi, dar tot aşa sub razele 
de soare, picurii de rouă, fulgii de zăpadă şi tot ceea ce 
în mod necesar vine din înalt, iar atunci când se mişcă, 
se mişcă etern dinspre tării spre glod. - Aspiraţiile spre 
culmi nu sunt ale noastre. Eroii, martirii, geniile şi entu¬ 
ziaştii nu sunt pentru noi suficient de liniştiţi, de răbdători, 
de rafinaţi, de reci, de zăbavnici. 

994 . 

Convingere absolută: faptul că sus şi jos sentimentele 
valorii sunt diferite; că celor de jos le lipsesc nenumărate 
experienţe, că de jos în sus confuzia este necesară. 

995 . 

Cum dobândesc oamenii o forţă şi o menire grandioasă? 
Orice virtute şi îndemânare, atât într-ale corpului cât şi 
într-ale sufletului, au fost deprinse cu osteneală şi migală, 
prin multă strădanie, autoconstrângere, mărginire a scopu¬ 
rilor propuse, printr-o repetare îndelungată, tenace şi fidelă 
a aceloraşi munci, a aceloraşi renunţări: însă există oameni 
care sunt moştenitorii şi stăpânii acestei bogăţii variate şi 
greu achiziţionate de virtuţi şi îndemânări - întrucât, da- 

torită unor căsătorii fericite şi înţelepte, dar şi a unor întâm¬ 
plări fericite, forţele dobândite şi acumulate de-a lungul 
multor generaţii nu au fost risipite şi irosite, ci, dimpo¬ 
trivă, ele au fost înmănuncheate de un inel şi o voinţă 
sigure. Cu alte cuvinte, în cele din urmă apare un om cu 
o forţă titanică însetat de o menire titanică. Pentru că forţa 

5 * 5 

noastră este aceea care dispune de noi: iar jalnicul joc 
intelectual al ţelurilor, al intenţiilor şi al motivelor este 
doar un pretext - chiar dacă spiritele mioape văd în acest 
joc esenţialul. 


996 . 

Omul sublim are valoarea supremă chiar şi atunci când 
este cu totul delicat şi fragil, întrucât o mulţime de lucruri 
anevoioase şi rare au fost cultivate şi păstrate laolaltă de-a 
lungul multor generaţii. 


997 . 

Vă spun: există oameni superiori şi inferiori iar câteo¬ 
dată unul singur poate să justifice milenii - aceasta în¬ 
seamnă un om mare, împlinit, bogat şi întreg în raport cu 
nenumăraţii oameni-fragmente. 

998 . 

Deasupra celor care domnesc şi dincolo de tot ceea ce 
leagă îşi poartă veacul oamenii supremi: iar regii sunt doar 
unealta mâinii lor. 


999 . 

Ierarhie: Cel care stabileşte valorile şi conduce voinţa 
mileniilor ca educator al naturilor supreme, acela este omul 
suprem. 

1000 . 

Cred că am ghicit câte ceva din sufletul omului su¬ 
prem; - poate că oricine îl ghiceşte este constrâns să dis¬ 
pară: dar, dacă l-ai văzut, trebuie să ajuţi la întruparea lui. 

Idee fundamentală: trebuie să privim viitorul ca fiind 
decisiv pentru toate evaluările noastre - şi să nu căutăm 
legile acţiunii noastre în spatele nostru! 

V 

1001 . 

Nu „umanitatea", ci supraomul este ţelul! 

1002 . 


Come l’uom s’eter na... 


Inf., XV. 85. 




II. 

Dionysos 

1003 . 

Celui împlinit - mângâiere a inimii mele - celui tăiat 
dintr-un lemn fin, tare şi înmiresmat a cărui esenţă este o 
desfătare, i se cuvine această carte. 

Lui, căruia îi place un lucru de-i este prielnic. Şi 
supărare îi sunt cele ce cad dintr-o atare măsură. 

El inventează remediile unor stricăciuni parţiale; din 
boală îşi face un stimulent pentru viaţă; 

el ştie să-şi folosească indispoziţiile, iar forţa lui creşte 
cu fiecare nenorocire ce ameninţă să-l distrugă; 

el adună instinctiv, din tot ceea ce vede, aude sau 
trăieşte - mierea fagurilor săi; 

el se conduce după un principiu de selecţie, - şi multe-i 
sunt renunţările; 

reacţia lui este lentă, căci poartă în sine vaste orizon¬ 
turi scrutate şi o mândrie călită; el cercetează stimulii - de 
unde vin şi încotro se-ndreaptă - fără a li se supune; 

el este întotdeauna cu ai săi, fie că-s oameni, cărţi sau 
privelişti; 

el venerează întrucât alege, îngăduie, şi se încrede. 

1004 . 

A dobândi o altitudine şi o panoramă a contemplării de 
unde să înţelegi că totul se desfăşoară aşa cum ar trebui să 
se desfăşoare: că orice formă de „imperfecţiune 64 şi suferinţă 
legată de ea aparţine maximei dezirabilităţi. 

1005 . 

în jurul lui 1876 , atunci când am priceput încotro se 
îndreaptă Wagner, am trăit spaima de a-mi vedea compro¬ 
mise toate aspiraţiile anterioare: şi eram atât de puternic 
legat de el, prin toate legăturile unităţii profunde a nevoilor 
mele, prin recunoştinţă, prin lipsa unei alternative şi prin 
mizeria absolută pe care le zăream în jur! 

Tot atunci am început să mă simt ca încarcerat pe 
vecie în filologia şi profesoratul pe care le practicam - 
într-o întâmplare şi un compromis ale vieţii mele nu 
mai ştiam cum să mă eliberez, eram plictisit, surmenat, 
extenuat. 

Tot atunci am înţeles că instinctul meu era contrar celui 
al lui Schopenhauer: acest instinct năzuia spre o justificare 
a vieţii chiar sub aspectul ei cel mai înfricoşător, mai în¬ 
doielnic şi mai înşelător: - formula pe care o aveam la 
îndemână în acest scop era „dionisiacul *. 

/V 

In raport cu ideea că „în-sinele lucrurilor 66 trebuie să 
fie în mod necesar bun, sfânt, adevărat şi unitar, interpre¬ 
tarea lui Schopenhauer a „în-sinelui 66 ca Voinţă a fost un 
pas decisiv înainte: doar că el nu a ştiut să dea un caracter 
sacru acestei Voinţe: el a rămas prizonierul idealului 
moral-creştin. Schopenhauer era atât de mult dominat de 
valorile creştine încât, după ce lucrul în sine nu a mai fost 
pentru el „Dumnezeu 66 , el a fost silit să-l conceapă ca fiind 
rău, absurd şi absolut condamnabil. El nu a înţeles că pot 

exista nenumărate forme de a putea fi altfel, chiar de a 
putea fi Dumnezeu. 


1006 . 

Valorile morale au fost până acum valorile supreme: 
cine se va îndoi de un atare fapt?... Dar dacă vom înde¬ 
părta aceste valori dintr-o atare poziţie, vom transforma 
toate valorile: însuşi principiul ierarhizării lor de până acum 
este astfel răsturnat. 


1007 . 

A transmuta valorile - ce ar însemna acest lucru? Toate 
mişcările spontane - cele noi, cele viitoare, cele mai vii - 
trebuie să fie deja prezente: doar că ele sunt denumite şi 
evaluate în mod fals, fără a-şi fi devenit încă sieşi conştiente. 

O asumare şi o aprobare curajoase a ceea ce s-a 
atins - o desprindere de inerţia vechilor evaluări ce ne 
înjosesc tocmai din perspectiva calităţilor celor mai bune 
şi mai puternice pe care le-am atins. 

1008 . 

Orice teorie pentru care nu există deja cantitatea ne¬ 
cesară de forţă acumulată şi de materii explozive este inu¬ 
tilă. O transmutare a valorilor are loc doar prin prezenţa 
tensiunii unor nevoi noi şi a încordării din pieptul celor 
dornici de o nouă dorinţă şi care suferă datorită vechilor 
valori, fără a cunoaşte însă motivul acestei suferinţe. 

1009 . 

Criteriu pentru valorile mele: dacă din plenitudine sau 
din lipsă?... dacă priveşti doar sau te implici - dacă îţi 
întorci privirea şi te dai la o parte?... dacă din forţa acumu- 

lată „spontan 44 sau doar reactiv ; impulsionat, stimulat? dacă 
simplu , din puţinătatea elementelor, sau dintr-o autoritate 
covârşitoare asupra celor mulţi, care şi-i aserveşte atunci 
când are nevoie de ei?... dacă eşti o problemă sau o 
soluţie?... dacă te potriveşti perfect micimii sarcinii sau 
eşti imperfect din perspectiva naturii extraordinare a unui 
ţel? dacă eşti autentic sau doar un spectator, dacă, spec¬ 
tator fiind, eşti autentic sau doar un spectator care imită, 
dacă eşti „reprezentant 44 sau chiar ceea ce este reprezentat? 
dacă eşti „persoană 44 sau doar un rendez-vous de persoane... 
dacă eşti bolnav datorită bolii sau datorită unei sănătăţi 
excesive? dacă mergi în frunte ca păstor sau ca „excepţie 44 
(a treia specie: ca dezertor)? dacă tinzi să fii demn - sau 
doar o „paiaţă 44 ? dacă îţi cauţi obstacolele sau le ocoleşti? 
dacă eşti neîmplinit când este „prea devreme 44 sau când 
este „prea târziu 44 ? dacă eşti un caracter care spune Da 
sau unul care spune Nu, sau dacă eşti un curcubeu de 
lucruri pestriţe? dacă eşti suficient de mândru spre a nu-ţi 
fi ruşine de vanitatea ta? dacă mai eşti în stare de remuşcări 
(- specia devine tot mai rară: cândva remuşcările erau prea 
multe: acum se pare că nu mai avem dinţi pentru aşa ceva)? 
dacă mai eşti capabil să respecţi o „datorie” (- există oa¬ 
meni care ar fi privaţi de întreg restul poftei lor de viaţă 
dacă li s-ar fura datoria - mai cu seamă naturile feminine, 
cei născuţi servili). 


1010. 

Presupunând că modul nostru comun de a gândi lumea 
ar fi o eroare , s-ar putea oare concepe o perfecţiune în 
cadrul căreia chiar şi astfel de erori ar fi sancţionate? 

Concepţia unei noi perfecţiuni: ceea ce nu corespunde 
logicii noastre, noţiunilor noastre de „frumos 44 , „bine 44 şi 

„adevărat 41 ar putea fi perfect într-un sens superior însuşi 
idealului nostru. 


1011 . 

Marea noastră modestie: a nu diviniza necunoscutul; 
noi tocmai am început să ştim puţin. Strădaniile false şi 
inutile. 

„Noua lume 44 a noastră: trebuie să recunoaştem măsura 
în care noi suntem creatorii sentimentelor noastre valo¬ 
rice, - şi deci putem conferi „sens 44 istoriei. 

Această credinţă în adevăr îşi atinge prin noi Ultima sa 
consecinţă - voi ştiţi care este aceea -: faptul că, dacă 
există în general ceva demn de venerat, atunci însăşi 
aparenţa trebuie venerată, şi că minciuna - iar nu adevă¬ 
rul - are un caracter divin. 

1012. 

Cel care promovează raţionalitatea conferă astfel, din 

nou, puterii contrare - mistica şi maniile de tot felul - o 

forţă nouă. 

» ~ 

In orice mişcare a distinge 1) faptul că, parţial, ea este 
epuizare a unei mişcări anterioare (saturaţie în privinţa 
acesteia, expresie a slăbiciunii în raport cu ea, boală); 
2) faptul că, parţial, ea este o forţă nou trezită ce a crescut 
latent, o forţă voioasă, zburdalnică, violentă: sănătate. 

1013 . 

Sănătate şi maladivitate: să fim prevăzători! Criteriul 
rămâne eflorescenţa corpului, detenta, curajul şi voioşia 
spiritului - dar, fireşte, şi cât de mult din factorul maladiv 
poate să integreze şi să depăşească, să vindece. Ceea ce 
este destructiv pentru oamenii mai fragili face parte dintre 
mijloacele de stimulare a marii sănătăţi. 

1014 . 

Este doar o chestiune de forţă: a avea toate trăsăturile 
maladive ale secolului, însă a le transfigura într-o forţă 
abundentă, plastică, tămăduitoare. Omul puternic. 

1015 . 

Despre forţa secolului al XlX-lea. - Suntem mai me¬ 
dievali decât secolul XVIII; nu doar mai curioşi sau mai 
excitabili pentru lucrurile stranii şi rare. Ne-am revoltat 
împotriva revoluţiei... Ne-am emancipat de frica faţă de 
raison , fantoma secolului XVIII: reîndrăznim să fim ab¬ 
surzi, copilăroşi, lirici, - într-un cuvânt: „suntem muzi¬ 
cieni 44 . Ne temem tot atât de puţin de hilar cât şi de absurd. 
Diavolul profită de toleranţa lui Dumnezeu: mai mult, el 
are un interes, ca unul care a fost dintotdeauna nerecunos¬ 
cut şi calomniat, - noi reabilităm onoarea diavolului. 

Noi nu mai separăm grandiosul de teribil. Noi con¬ 
cepem lucnirile bune în complexitatea lor, împreună cu 
cele mai rele: am depăşit „dezirabilitatea 44 absurdă de 
odinioară (ce vroia dezvoltarea binelui fără dezvoltarea 
răului -). Laşitatea în faţa idealului Renaşterii a cedat, - 
noi îndrăznim să aspirăm chiar la moravurile ei. Simultan, 
a încetat intoleranţa faţă de preoţi şi biserică; „este imoral 
să crezi în Dumnezeu 44 , - dar tocmai o asemenea afirmaţie 
ne apare drept forma cea mai bună de justificare a acestei 
credinţe. 

Ne-am conferit un drept pentru toate. Nu ne temem de 
reversul „lucrurilor bune 44 (- îl căutăm: suntem suficient 
de curajoşi şi de curioşi pentru aceasta), de pildă în cazul 
grecilor, al moralei, al raţiunii, al gustului rafinat (- noi 
recalculăm pierderile făcute cu toate aceste comori: devii 
aproape sărac cu o asemenea comoară -). Tot atât de puţin 
ignorăm noi reversul lucrurilor rele. 

1016 . 

Ceea ce ne f*ce cinste. - Un singur fapt ne face cinste 
cu adevărat: acela că am deplasat măsura gravităţii: lucru¬ 
rile inferioare, ce au fost mereu dispreţuite şi ignorate, 
devin pentru noi preţioase - în schimb, dăm ieftin „senti¬ 
mentele frumoase 44 . 

Există oare o rătăcire mai periculoasă decât dispreţuirea 
corpului? De parcă întreaga spiritualitate n-ar fi condam¬ 
nată astfel să devină maladivă, să se transforme în nişte 
vapeurs ai „idealismului 44 . 

Nimic din cele născocite de creştini şi de idealişti n-are 
cap şi nici coadă: noi suntem mai radicali. Noi am desco¬ 
perit „lumea infimă 44 ca decisivă pretutindeni. 

Pavaj, aer curat în cameră, bucatele înţelese la valoa¬ 
rea lor; noi am luat în serios toate necesităţile vieţii şi 
dispreţuim orice „frumuseţe sufletească 44 drept o formă de 
„superficialitate şi frivolitate 44 . - Ceea ce a fost înainte 
dispreţuit la maximum stă acum în prim-plan. 

1017 . 

In locul „omului natural 44 al lui Rousseau, secolul XIX 
a descoperit o imagine mai adevărată despre „om 44 - el a 
avut curajul s-o facă... In ansamblu, conceptul creştin de 
„om 44 a fost astfel restabilit. Dar * lipsit curajul de a 
încuviinţa tocmai acest „om în sine 44 , de a vedea garantat 
în el viitorul omului. De asemenea, nu s-a îndrăznit con¬ 
ceperea creşterii naturii terifiante a omului ca fenomen 
secund al oricărei dezvoltări a culturii; suntem încă, din 
acest punct de vedere, tributari idealului creştin şi apără¬ 
torii lui împotriva Antichităţii, cât şi a conceptului renas¬ 
centist de virtu. Dar astfel cheia culturii ne rămâne străină: 
iar in praxi se perpetuează mistificarea istoriei în favoarea 
„omului bun 44 (ca şi când numai el ar constitui progresul 

omului) şi idealul socialist (cu alte cuvinte reziduul 
creştinismului şi al concepţiei lui Rousseau în lumea 
decreştinată). 

Lupta împotriva secolului XVIII: depăşirea supremă a 
acestuia prin Goethe şi Napoleon. Schopenhauer are acelaşi 
adversar; dar, involuntar, el recade în secolul XVII, - el 
este un Pascal modem, cu judecăţi de valoare pascaliene 
fără creştinism. Schopenhauer nu a fost suficient de puter¬ 
nic pentru un nou Da. 

Napoleon: unitatea necesară dintre omul superior şi 
cel terifiant, înţeleasă. „Bărbatul 44 restabilit; tributul de 
dispreţ şi teamă cuvenit femeii, recâştigat. „Totalitatea 44 ca 
sănătate şi activitate supremă; linia dreaptă, stilul mare în 
acţiune, redescoperite; instinctul cel mai puternic - instinct 
al vieţii însăşi -, setea de putere, aprobate. 

1018 . 

(Revue des deux mondes, 15 febr. 1887. Taine despre 
Napoleon:) , r La faculte maîtresse se desfăşoară subit: artis¬ 
tul cuprins în politician iese de sa gaine; el creează dans 

* 

Tideal et Timpossible. II recunoşti din nou drept ceea ce 
este: fratele postum al lui Dante şi al lui Michelangelo: şi 
într-adevăr, din perspectiva contururilor ferme ale viziunii 
sale, a intensităţii, coerenţei şi logicii interne a visului său, 
a profunzimii meditaţiei sale, a măreţiei supraumane a 
concepţiei lui, el le este de o măsură et leur egal: son 
genie a la meme taille et la meme structure; il est un des 
trois esprits souverains de la renaissance italienne ". 

Nota bene -Dante, Michelangelo, Napoleon. 

1019 . 

Despre pesimismul puterii. - în dinamica sufletească a 
omului primitiv precumpăneşte frica de rău. Ce este răul? 

Trei lucruri: întâmplarea, incertul, subitul. Cum combate 
omul primitiv răul? - îl concepe ca raţiune, ca putere, 
chiar ca persoană. Astfel el dobândeşte posibilitatea de a 
stabili cu acestea un fel de contract şi în general de a le 
influenţa anticipat - de a le preveni. 

- Un alt expedient este afirmarea caracterului doar 
aparent al răutăţii şi nocivităţii lor: consecinţele întâm¬ 
plării, ale incertului, ale subitului sunt interpretate ca având 
la bază o intenţie bună şi un sens. 

- Un al treilea mijloc: mai ales nenorocirea este inter¬ 
pretată drept „meritată 44 : răul este justificat ca pedeapsă. 

- In summa: omul i se supune -: întreaga interpretare 
moral-religioasă este doar o formă de supunere în faţa rău¬ 
lui. - Credinţa că în rău ar exista un sens pozitiv înseamnă 
a renunţa la combaterea lui. 

Or, întreaga istorie a culturii exprimă o diminuare a 
acelei frici faţă de întâmplare, de incert, de subit. Cultura 
înseamnă tocmai a învăţa să estimezi , să gândeşti cauzal, 
să previi, să crezi în necesitate. O dată cu dezvoltarea 
culturii, omului îi devine inutilă acea formă primitivă de 
supunere în faţa răului (numita religie sau morală), acea 
„justificare a răului 44 . Acum el se războieşte cu „răul 44 , - îl 
desfiinţează. Ba chiar este posibilă starea unui sentiment 
de securitate, credinţă în lege şi predictibilitate, stare în 
care el apare conştiinţei ca lehamite , - în care gustul pen¬ 
tru întâmplare, pentru incert şi subit se manifestă ca apetit. 

Să rămânem o clipă la acest simptom al culturii celei 
mai evoluate , - eu îl numesc pesimism al puterii. Omul nu 
mai are acum nevoie de o „justificare a răului 44 , ba chiar 
condamnă „justificarea 44 : el gustă răul pur , crud, şi găseşte 
răul absurd ca fiind cel mai interesant. Dacă odinioară 
avusese nevoie de un Dumnezeu, acum el îşi află desfăta¬ 
rea într-o dezordine universală fără Dumnezeu, într-o lume 
a întâmplării în care terifiantul, îndoielnicul, ademenitorul 
fac parte din esenţa însăşi. 

Intr-o asemenea stare tocmai Binele este acela care 
necesită o „justificare 44 , cu alte cuvinte el trebuie să aibă 
un fundal malefic şi periculos sau să includă în sine o mare 
prostie: astfel el poate încă delecta. Animalitatea nu mai 
inspiră groază; o exultare spirituală şi exuberantă având ca 
obiect animalul din om reprezintă, în atare vremuri, forma 
cea mai triumfătoare de spiritualitate. Omul este de-acum 
suficient de puternic pentru a se putea ruşina de o credinţă 
în Dumnezeu: - el poate juca din nou rolul de advocatus 
diaboli. Dacă, in praxi , el recomandă menţinerea virtuţii, 
o face datorită acelor motive ce permit a vedea în virtute 
un rafinament, o abilitate, o cupiditate şi o formă a setei de 
putere. 

Acest pesimism al puterii sfârşeşte de asemenea printr-o 
teodicee , adică printr-un Da absolut spus lumii - însă ca 
urmare a acelor motive pentru care odinioară i s-a spus 
Nu şi astfel concepţiei despre această lume ca ideal 
suprem atins în fapt. 


1020. 

Formele principale ale pesimismului: 

pesimismul sensibilităţii (supraexcitabilitatea, cu pre¬ 
ponderenţa senzaţiilor dezagreabile); 
pesimismul „ voinţei nelibere“ (altfel spus: absenţa 
forţelor de inhibiţie împotriva stimulilor); 
pesimismul îndoielii (teama faţă de orice fixare, de 
orice cuprindere şi atingere). 

Stările psihologice aferente pot fi toate cercetate în 
ospicii, chiar dacă întrucâtva hipertrofiate. De asemenea, 
„nihilismul 44 (sentimentul sfredelitor al „nimicului 44 ). 

Unde se încadrează însă pesimismul moral al lui 
Pascal? Pesimismul metafizic al filosofiei Vedânta? Pesi¬ 
mismul social al anarhistului (sau al lui Shelley)? Pesi- 

mismul milei (precum cel al lui Leo Tolstoi, al lui Alfred 
de Vigny)? 

Nu sunt oare toate acestea, simultan, fenomene de 
declin şi de boală?... Interesul excesiv pentru valorile 
morale sau pentru ficţiunile privind „lumea de dincolo 44 
sau pentru suferinţele sociale, pentru suferinţă în general. 
Fiecare asemenea exagerare a unui punct de vedere îngust 
este deja în sine un simptom de boală. La fel şi preeminenţa 
lui Nu asupra lui Da! 

Ceea ce nu trebuie confundat aici: plăcerea de a spune 
Nu şi de a te abţine de la faptă izvorâtă din extraordinara 
forţă şi tensiune a unui Da - comun tuturor oamenilor şi 
epocilor care stau sub semnul bogăţiei şi al puterii. Oare¬ 
cum un lux; cât şi o formă de vitejie ce se opune terifian¬ 
tului, simpatiei pentru ceea ce este îngrozitor şi îndoielnic, 
întrucât, printre altele, tu însuţi eşti îngrozitor şi îndoielnic: 
dionisiacul din interiorul voinţei, al spiritului, al gustului. 

1021. 

Cei cinci „Nu” ai mei . 

1. Lupta mea împotriva sentimentului de culpă şi a 
introducerii conceptului de pedeapsă în lumea fizică şi 
metafizică precum şi în psihologie, în interpretarea istoriei. 
Sesizarea vicierii morale a tuturor filosofiilor şi evaluărilor 
precedente. 

2. Recunoaşterea şi reliefarea de către mine a idealu¬ 
lui tradiţional - cel creştin - chiar şi celor unde există o 
detaşare de forma dogmatică a creştinismului. Caracterul 
periculos al idealului creştin se ascunde în sentimentele 
lui valorice, în ceea ce se poate dispensa de expresia con¬ 
ceptuală: lupta mea împotriva creştinismului latent (de pildă 
în muzică, în socialism). 

3. Lupta mea împotriva secolului XVIII al lui Rus- 
seau, împotriva „naturii 44 sale, a „omului bun 44 , a credinţei 
sale în domnia sentimentului - împotriva moleşirii, a 
vlăguirii, a infectării morale a omului: un ideal născut din 
ura împotriva culturii aristocratice, exprimând, in praxi, 
domnia neîngrădită a resentimentului sub toate formele sale 
şi inventat ca stindard de luptă (- moralitatea sentimentu¬ 
lui de culpă a creştinului, moralitatea resentimentului: o 
atitudine a vulgului). 

4. Lupta mea împotriva romantismului în care se întâl¬ 
nesc idealuri creştine cu idealuri ale lui Rousseau, de aseme¬ 
nea însă şi cu un dor de vremurile trecute, de cultura teo¬ 
cratică, de virtu, de „omul puternic 44 -, ceva extrem de 
hibrid; o specie falsă şi artificială de umanitate mai puter¬ 
nică ce apreciază în general stările extreme văzând în ele 
un simptom al vigorii („cult al pasiunii 44 ; o imitare a forme¬ 
lor celor mai expresive, furore espressivo, nu din pleni¬ 
tudine, ci din lipsă ). - (Ceea ce s-a născut cu plăcere , 
relativ din plenitudine, în secolul XIX: opereta etc; - printre 
poeţi, Stifter şi Gottfried Keller sunt expresia unei vigori, 

a unei sănătăţi interioare mai mari, decât-. Marea teh- 

nică şi inventivitate, ştiinţele naturii, istoria (?): relativ 
produse ale vigorii, ale încrederii în sine a secolului XIX.) 

5. Lupta mea împotriva supremaţiei instinctelor gre¬ 
gare, după ce ştiinţa face corp comun cu ele; împotriva urii 
interioare cu care este tratată orice formă de ierarhie şi 
distantă. 


1022 . 

Din apăsarea plenitudinii, din tensiunea forţelor ce cresc 
constant în noi şi nu şi-au găsit încă mijlocul de a se des¬ 
cărca, apare o stare asemănătoare celei ce precede o fur¬ 
tună: natura care suntem se înnegurează. Şi acest fapt este 

„pesimism 44 ... O concepţie ce pune capăt unei asemenea 
stări întrucât porunceşte ceva: o transmutare a valorilor în 
virtutea căreia li se arată un drum, o direcţie forţelor acu- 
mulate, astfel încât ele să explodeze în fulgere şi fapte, - 
nu are nevoie să fie o concepţie despre fericire: descătuşând 
forţa zăgăzuită şi comprimată până la suferinţă, ea aduce 
fericire. 


1023 . 

Plăcerea: survine acolo unde există sentimentul puterii. 

Fericirea: în conştiinţa devenită dominantă a puterii şi 
victoriei. 

Progresul: întărirea tipului, aptitudinea voinţei gran¬ 
dioase: tot restul este confuzie, pericol. 

1024 . 

O perioadă în care vechea mascaradă şi împopoţonare 
morală a afectelor trezesc repulsie: natura nudă: când 
cuantumurile de putere sunt recunoscute simplu drept de¬ 
cisive; când stilul mare apare din nou ca o consecinţă a 
marii pasiuni. 


1025 . 

A supune treptat, individual, experimental tot ceea ce 
este terifiant: iată menirea culturii; însă până în momentul 
când va fi suficient de puternică pentru acest scop, ea tre¬ 
buie să combată, să domolească, să voaleze, ba chiar să 
blesteme terifiantul. 

Pretutindeni unde o cultură instituie răul, ea dă expre¬ 
sie astfel unei relaţii bazate pe frică, deci unei slăbiciuni. 

Teză: orice Bine este un Rău de odinioară îngenuncheat. 
Criteriu: cu cât mai teribile şi mai mari pasiunile ce şi le 

pot permite o epocă, un popor, un individ întrucât sunt în 
stare să le utilizeze ca mijloace, cu atât mai înaltă cultura 
lor cu cât mai mediocru, mai slab, mai servil şi laş este 
un om, cu atât mai multe va decreta el drept malefice: în 
cazul lui, imperiul Răului este cel mai vast. Omul cel mai 
meschin va vedea pretutindeni imperiul Răului (adică al 
celor interzise şi ostile lui). 

1026 . 

Nu „fericirea urmează virtuţii 44 - ci doar omul puternic 
îşi determină starea de fericire ca virtute . 

Acţiunile crâncene aparţin celor puternici şi virtuoşi: 
cele dăunătoare, josnice, smeriţilor. 

Omul cel mai puternic, creatorul, ar trebui să fie şi cel 
mai inuman, în măsura în care el îşi impune tuturor oame¬ 
nilor idealul propriu împotriva tuturor idealurilor lor, re- 
creându-i după chipul său. Inuman înseamnă aici: aspru, 
dureros, silnic. 

Oameni ca Napoleon trebuie să apară mereu şi să 
consolideze credinţa individului în suveranitatea sa: însă 
Napoleon fusese corupt prin mijloacele pe care a trebuit să 
le aplice pierzându-şi astfel acea noblesse a caracterului. 
Impunându-se în mijlocul unui alt tip de oameni, el ar fi 
putut utiliza alte mijloace; încât, prin urmare, nu ar fi 
necesar ca un Cezar să se degenereze. 


1027 . 

Omul este neanimalul şi supraanimalul; omul supe¬ 
rior este neomul şi supraomul: aceasta este corespondenţa 
reală. Orice creştere a omului în maiestate şi demnitate 
înseamnă de asemenea o creştere în străfund şi teroare: să 
nu vrem una fără cealaltă, - sau mai degrabă: cu cât mai 
adânc năzuieşti spre una, cu atât mai adânc pătrunzi în 
cealaltă. 

1028 . 

Maiestăţii îi aparţine terifiantul: să nu ne lăsăm înşelaţi. 

1029 . 

Am adus cunoaşterea în faţa unor imagini atât de 
teribile, încât orice „delectare epicureică 44 cu ele este im¬ 
posibilă. Doar plăcerea dionisiacă rezistă eu, cel dintâi, 
am descoperit tragicul La greci, datorită superficialităţii 
lor moralizatoare, el a rămas neîrîteles. Nici resemnarea nu 
este o concepţie despre tragedie, ci o neînţelegere a aces¬ 
teia! Dorinţa nimicului este negare a înţelepciunii tragice, 
opusul ei! 


1030 . 

Un suflet deplin şi viguros va face faţă nu doar pier¬ 
derilor dureroase, chiar teribile, lipsurilor, devastărilor, 
dispreţuirilor: el va ieşi din astfel de infeme mai adânc în 
plenitudine şi putere: şi, pentru a spune esenţialul, mai 
profund în beatitudinea iubirii. Cred că tocmai cel care a 
ghicit ceva din condiţiile cele mai ascunse ale oricărei 
creşteri în iubire, acela va înţelege de ce a scris Dante 
deasupra porţii Infernului său: „şi eu am fost durat de 
veşnica Iubire 44 . 


1031 . 

A fi străbătut întregul hotar al sufletului modem, a fl 
rămas în toate ungherele lui - iată mândria mea, tortura şi 
fericirea mea. 

A depăşi în fapt pesimismul o privire goetheană 
plină de iubire şi de voinţă dreaptă ca rezultat. 

1032 . 

Prima întrebaremu este în nici un caz aceea dacă suntem 
mulţumiţi de noi înşine, ci dacă suntem în genere mulţumiţi 
de ceva. Presupunând că vom fi spus Da unei singure clipe, 
am spus astfel Da nu doar făpturii noastre, ci, deja, întregii 
existenţe. Căci nimic nu stă pentru sine, nici în noi înşine 
şi nici în lucruri: iar dacă numai o singură dată sufletul 
nostru a vibrat de fericire ca o liră, eonii toti au fost nece- 
sari pentru a împlini această simplă întâmplare - şi veşnicia 
toată a fost binecuvântată, mântuită, legitimată şi aprobată 
în această unică clipă în care am spus Da. 

1033 . 

Afectele ce spun Da: - mândria, bucuria, sănătatea, 
iubirea dintre sexe, ostilitatea şi războiul, veneraţia, ges¬ 
turile frumoase, manierele, voinţa puternică, cultivarea 
înaltei spiritualităţi, voinţa de putere, recunoştinţa în faţa 
pământului şi a vieţii - tot ceea ce este bogat şi vrea să 
ofere, dăruind viaţa ca zee cu aur şi fară-de-timp -, în¬ 
treaga forţă a virtuţilor transfiguratoare , toate câte încu¬ 
viinţează, mărturisindu-1 sau faptuindu-1 pe Da. 

1034 . 

Noi, cei puţini sau mulţi, care îndrăznim să trăim din 
nou într-o lume /ara morală, noi, păgâni în credinţă: noi 
suntem poate primii care înţeleg ce este o credinţă păgână: 
- a trebui să-ţi reprezinţi fiinţe superioare omului, aflate 
însă dincolo de bine şi de rău; a trebui să priveşti existenţa 
superioară şi ca existenţă imorală. Noi credem în Olimp - 
iar nu în „Cel răstignit 41 . 

1035 . 

Omul modem şi-a exercitat forţa idealizantă în privinţa 
unui Dumnezeu mai ales printr-o progresivă interpretare 
morală a acestuia, - ce înseamnă un asemenea fapt? - 
Nimic bun, o diminuare a forţei omului. 

Cu alte cuvinte, opusul ar fi în sine posibil: şi există 
indicii în acest sens. Dumnezeu, gândit ca eliberare de 
morală, concentrând în sine întreaga abundenţă a condiţiilor 
vieţii şi izbăvindu-le, legitimăndu-le printr-o suferinţă di¬ 
vină: - Dumnezeu ca un Dincolo, ca un Deasupra în raport 
cu jalnica morală de ungher a lui „Bine şi Rău“. 

1036 . 

Pornind de la lumea cunoscută nouă, existenta Dum- 
nezeului umanitar nu poate fi demonstrată: doar atât se 
poate smulge de la voi şi numai până aici sunteţi voi dispuşi 
să mergeţi. însă ce concluzie deduceţi voi din această 
afirmaţie? „El nu ni se poate demonstra 44 : scepticism al 
cunoaşterii. Vouă tuturor vă este frică de concluzie: por¬ 
nind de la lumea cunoscută nouă, un cu totul alt Dumnezeu 
ar putea fi demonstrat, unul care, cel puţin, nu este uma¬ 
nitar 44 - - - şi, într-un cuvânt, voi ţineţi cu dinţii de 
Dumnezeul vostru, inventând pentru el o lume care nu ne 
este cunoscută. 


1037 . 

Să îndepărtăm bunătatea supremă din conceptul lui 
Dumnezeu: - ea este incompatibilă cu demnitatea lui Dum¬ 
nezeu. Să îndepărtăm de asemenea suprema înţelepciune: 
- vanitatea filosofilor este aceea care a instituit această 
absurditate a unui monstru de înţelepciune numit Dumne¬ 
zeu. Nu! Dumnezeu, puterea supremă - este suficient! Din 
ea decurge totul, din ea decurge... „lumea 44 ! 

1038 . 

Şi câţi noi Dumnezei nu sunt încă posibili! Mie în¬ 
sumi, în care instinctul religios - respectiv instinctul ce dă 
formă divinităţii - se trezeşte uneori la momentul ino¬ 
portun, cât de neasemuit, cât de diferit mi s-a revelat de 
fiecare dată divinul!... Atâtea lucruri stranii s-au perindat 
prin mine în acele clipe atemporale ce survin în viaţă, 
căzute parcă din lună, clipe în care pur şi simplu nu mai 
ştii cât de bătrân eşti deja şi cât de tânăr vei mai fi... N-aş 
pune la îndoială faptul că există multiple forme de 
Dumnezei... Nu lipsesc nici cei care nu pot fi gândiţi fără 
un anumit halchionism şi frivolitate... Sprinteneala face 
parte poate din conceptul de „Dumnezeu 44 ... Mai este nevoie 
să arăt că un Dumnezeu preferă să rămână dincolo de orice 
cumsecădenie şi rezonabilitate? cât şi, între noi fie spus, 
dincolo de bine şi de rău? El are perspectiva liberă , - cum 
ar spune Goethe. - Şi spre a invoca pentru acest caz au¬ 
toritatea incontestabilă a lui Zarathustra: acesta îndrăzneşte 
să mărturisească despre sine: „eu aş crede doar într-un 
Dumnezeu care să ştie să danseze 4t ... 

încă o dată: câţi Dumnezei nu sunt încă posibili! - 
Zarathustra însuşi, fireşte, este doar un ateist: el nu crede 
nici în vechile divinităţi, nici în altele noi. Zarathustra spune 
că ar face-o însă nu o face... Să-l înţelegem bine. 

Tipul Dumnezeirii conform tipului spiritelor creatoare, 
al „oamenilor mari 44 . 


1039 . 

Şi, în fond, câte noi idealuri nu sunt încă posibile! - 
Iată unul pe care-1 surprind o dată la cinci săptămâni 
plimbându-mă solitar şi inspirat (în clipa azurie a unei 
fericiri păgâne): a-ţi petrece viaţa printre lucruri fragile şi 
absurde; străin realităţii; jumătate artist, jumătate pasăre şi 

metafizician; fără Da şi Nu pentru realitate, afară de cazul 
în care, aidoma unui bun dansator, o recunoşti din vârful 
picioarelor; mereu dezmierdat de câte o rază de soare a 
fericirii; exuberant şi încurajat chiar prin durere - căci 
durerea îl întreţine pe cel fericit -; un vag aer de farsă 
chiar şi în jurul a ceea ce este sacru: acesta este, aşa cum 
se înţelege de la sine, idealul unui spirit greu, extrem de 
greu, al unui spirit al greutăţii. 

1040 . 

Din ucenicia războinică a sufletului. (Gânduri pentru 
cei viteji, senini şi căşti.) 

Nu aş dori să subestimez virtuţile amabile; însă gran¬ 
doarea sufletului nu este compatibilă cu ele. In arte, de 
asemenea, stilul mare exclude agreabilul. 

* 

A 

In vremuri de tensiune şi vulnerabilitate dureroase, alege 
războiul: el te căleşte, îţi face muşchi. 

* 

Cei adânc răniţi au râsul olimpian; ei au doar ceea ce 
le trebuie. 


* 

Durează deja de zece ani: nici un sunet nu mai ajunge 
la mine - un ţinut fără ploaie. Trebuie să porţi în tine 
multă umanitate pentru ca seceta să nu te usuce. 

1041 . 

Noul meu drum spre „Da". - Filosofia, aşa cum am 
înţeles-o şi am trăit-o până acum, este căutarea voluntară 
chiar a aspectelor detestabile şi oribile ale existenţei. Din 

îndelungata experienţă pe care mi-a dat-o o asemenea dru¬ 
meţie prin deşert şi pustiuri de gheaţă am învăţat să-i privesc 
altfel pe toţi cei care au filosofat până acum: - mi s-a 
dezvăluit istoria ascunsă a filosofiei, psihologia marilor ei 
nume. „Cât adevăr îndură , cât adevăr riscă un spirit?“ - 
iată care a fost pentru mine veritabilul criteriu valoric. Eroa¬ 
rea este o laşitate... orice cucerire a cunoaşterii rezultă din 
curajul, din asprimea faţă de sine, din puritatea scrutării de 
sine... O filosofie experimentală de felul celei pe care o 
trăiesc eu anticipează în mod euristic chiar posibilităţile 
nihilismului principial: fără a spune astfel că ea ar rămâne 
la o negare, la un Nu, la o voinţă de Nu. Ea vrea mai 
degrabă să-şi taie un drum spre opusul acestora - spre un 
Da dionisiac faţă de lume aşa cum este ea, fără a eluda, a 
excepta şi a selecta vreun aspect oarecare -, o asemenea 
filosofie vrea eterna reîntoarcere: - aceleaşi lucruri, aceeaşi 
logică a conexiunii. Starea supremă pe care o poate atinge 
un filosof: raportarea dionisiacă la existenţă -: formula 
mea pentru această raportare este amor fati. 

Aici se înscrie conceperea aspectelor negate ale 
existenţei nu doar ca fiind necesare , ci şi ca fiind dezirabile: 
şi dezirabile nu doar în privinţa aspectelor aprobate până 
acum (eventual drept complemente sau condiţii prealabile 
ale lor), ci pentru ele însele, ca aspecte mai trainice, mai 
fecunde, mai adevărate ale existentei, în care voinţa aces- 
teia se exprimă mai clar. 

Aici se înscrie, de asemenea, evaluarea singurelor as¬ 
pecte ale existenţei aprobate până acum; a înţelege de unde 
provine o asemenea valorizare şi cât de puţin obligatorie 
este ea pentru o estimare dionisiacă a existenţei: le-am 
cercetat separat şi am înţeles ce anume spune de fapt Da 
aici (pe de o parte instinctul suferinzilor, apoi instinctul de 
turmă şi, în al treilea rând, instinctul majorităţii împotriva 
excepţiilor -). 

Am ghicit astfel în ce măsură o specie mai puternică 
de om ar trebui să-şi reprezinte în mod necesar dintr-o altă 
perspectivă, înălţarea şi creşterea omului: făpturi superioare, 
dincolo de bine şi de rău, dincolo de acele valori ce nu pot 
să-şi renege originea aflată în sfera suferinţei, a turmei şi 
a majorităţii, - am căutat în istorie premise ale acestei 
reconstrucţii a idealului (am redescoperit şi am reimpus 
conceptele „păgân“, „clasic 44 , „nobil 44 -). 

1042 . 

A demonstra în ce măsură religia greacă era superioară 
celei iudeo-creştine. Ultima a învins întrucât religia greacă 
a degenerat (a regresat). 


1043 . 

Să nu ne mirăm că sunt necesare câteva milenii pentru 
a regăsi începutul, - ce puţin înseamnă câteva milenii! 

1044 . 

Trebuie să existe oameni care sfinţesc orice activi- 
tate, nu doar mâncarea şi băutura: - iar această lume 
trebuie transfigurată nu doar întrucât îi purtăm în gând 
sau ne identificăm cu ei, ci întotdeauna din nou şi într-un 
chip nou. 


1045 . 

Oamenii cei mai spirituali percep atracţia şi vraja lu¬ 
crurilor sensibile aşa cum ceilalţi oameni - cei cu o „inimă 
de came 44 - nu pot şi nici nu au dreptul să şi le reprezinte: 
- ei sunt senzualişti de cea mai bună credinţă pentru că 
recunosc simţurilor o valoare mai principială decât acelei 
site rafinate, aparatului de rarefiere şi de diminuare sau 

cum se mai cheamă ceea ce în limba vulgului se numeşte 
spirit". Forţa şi puterea simţurilor - iată calitatea întru 
totul esenţială în cazul unui om reuşit şi întreg: „animalul 44 
splendid trebuie mai întâi să fie dat, - ce mai contează în 
rest întreaga „umanizare 44 ! 


1046 . 

1) Vrem să ne păstrăm simţurile şi credinţa în ele - şi 
să le gândim până la capăt! Ostilitatea faţă de sensibilitate 
a filosofiei anterioare ca supremă stupiditate a omului. 

2) Vrem să durăm în continuare lumea actuală - la a 
cărei construcţie a contribuit întreaga sferă a viului teluric 
pentru ca ea să pară astfel (într-o mişcare perenă şi lentă), 
iar nu să o radiem printr-o critică falsă. 

3) Evaluările noastre participă la construirea ei; ele 
accentuează şi reliefează. Ce semnificaţie are faptul că religii 
întregi spun: „totul este rău, fals şi malefic 44 ? Această con¬ 
damnare a procesului universal poate fi doar judecata unor 
avortoni! 

4) Fireşte, ar putea fi oare avortonii cei care suferă cel 
mai mult având de asemenea rafinamentul cel mai înalt? 
Iar cei împăcaţi să aibă o valoare scăzută? 

5) Trebuie să înţelegem fenomenul artistic funda¬ 
mental numit „viaţă 44 - Spiritul constructor ce construieşte 
în împrejurările cele mai vitrege: lent, cât se poate de lent 

- Dovada tuturor combinaţiilor sale trebuie mai întâi 

dată din nou: el se conservă. 

1047 . 

Sexualitatea, setea de putere, plăcerea legată de aparenţă 
şi amăgire, marea recunoştinţă senină pentru viaţă şi stările 
ei tipice - toate acestea sunt esenţiale pentru cultul păgân, 
având conştiinţa împăcată de partea lor. - Artificiozitatea 

(deja în antichitatea greacă) subminează caracterul păgân 
ca morală, ca dialectică. 


1048. 

O perspectivă antimetafizică asupra lumii - da, însă 
una artistică. 


1049. 

Iluzia lui Apollo: eternitatea formei frumoase; legife¬ 
rarea aristocratică „aşa trebuie să fie mereu! 44 . 

Dionysos: senzualitate şi cruzime. Vremelnicia ar putea 
fi interpretată drept savurare a forţei creative şi distructive, 
drept creaţie continuă. 


1050. 

Cuvântul „dionisiac “ exprimă o nevoie de unitate, o 
transcendere a persoanei, a cotidianului, a societăţii, a 
realităţii, o transcendere a abisului trecerii temporale: revăr¬ 
sarea dureros-pasionată în stări ambigue, plenare, impon¬ 
derabile; o încuviinţare fascinată a caracterului complet al 
vieţii ca un Acelaşi în orice schimbare: Acelaşi în putere, 
Acelaşi în fericire; marea împărtăşire panteistă a bucuriei 
şi durerii ce aprobă şi venerează chiar însuşirile cele mai 
teribile şi mai îndoielnice ale vieţii; voinţa eternă de a 
zămisli, voinţa de fecunditate, de reîntoarcere; sentimentul 
unităţii legat de necesitatea creaţiei şi a distrugerii. 

Cuvântul „apolinic “ exprimă nevoia unui mod desă¬ 
vârşit de a fi pentru sine, setea de a deveni un „individ 44 
tipic, de tot ceea ce simplifică, singularizează, fortifică, 
limpezeşte, elimină ambiguitatea jşi conferă un caracter tipic: 
libertatea sub lege. 

Evoluţia artei este tot atât de necesar legată de antago¬ 
nismul acestor două energii natural-artistice, ca şi evoluţia 

umanităţii de antagonismul sexelor. Plenitudinea puterii şi 
echilibrul, forma supremă a aprobării de sine într-o 
frumuseţe rece, nobilă şi castă: apolinismul voinţei eline. 

Această opoziţie dintre dionisiac şi apolinic în interio¬ 
rul sufletului grec este una dintre marile enigme care m-au 
atras la modul grec de a fi. De fapt, eu m-am străduit doar 
să înţeleg de ce tocmai apolinismul grec trebuia să crească 
din substratul dionisiac: de ce avea nevoie grecul dionisiac 
să devină apolinic: cu alte cuvinte, să-şi frângă voinţa de 
monstruos, de divers, de incert, de înspăimântător în schim¬ 
bul unei voinţe de măsură, de simplitate, de subordonare la 
regulă şi concept. Excesivul, haoticul, asiaticul compun 
temeiul acestei ultime voinţe: vitejia grecului constă în 
lupta cu acest caracter asiatic: frumuseţea nu este pentru el 
un dar şi nici logica sau naturaleţea moravurilor - ele sunt 
cucerite, voite, însuşite prin luptă - ele sunt victoria lui. 

1051 . 

La cele mai înalte şi mai auguste bucurii ale omului, 
în care existenţa îşi sărbătoreşte propria transfigurare, ajung, 
fireşte, doar cei mai rari şi mai împliniţi: şi chiar şi aceştia 
numai după ce ei înşişi, împreună cu strămoşii lor, au dus 
o viaţă de lungi pregătiri pentru acest ţel, fără a şti măcar 
ceva despre el. Astfel bogăţia debordantă a forţelor celor 
mai diverse se îmbină încântător într-un singur om cu 
puterea cea mai suplă a unei „voinţe libere 44 şi cu decizi^ 
suverană; spiritul este atunci între ai săi şi acasă în mijlo¬ 
cul simţurilor, aşa după cum simţurile sunt acasă în spirit 
şi intimi ai lui; şi tot ceea ce se petrece în spirit trebuie să 
facă simţurile să tresalte în joc şi bucurie. La fel şi invers! 
- să ne gândim la această inversare în cazul lui Hafis; 
însuşi Goethe, chiar dacă printr-o imagine mai pală, face 
aluzie la acest proces. Probabil că, pentru astfel de oameni 

deplini şi împliniţi, procesele eminamente senzoriale sunt 
în cele din urmă transfigurate printr-o beţie a alegoricului 
de cea mai înaltă spiritualitate; ei simt în făptura lor un fel 
de îndumnezeire a corpului , fiind cât se poate de străini de 
fllosofia ascetică cuprinsă în propoziţia „Dumnezeu este 
un Spirit 44 , o filosofie ce denotă faptul că ascetul este „omul 
nereuşit 44 care numeşte bun doar un ceva în sine - şi toc¬ 
mai acel ceva ce judecă şi condamnă, „Dumnezeu 44 . De la 
acea culme a bucuriei în care omul se simte întru totul o 
formă îndumnezeită a naturii şi o justificare de sine a aces¬ 
teia, până la bucuria frustă a ţăranului sănătos şi a centau¬ 
rului înzestrat cu vigoare animalică: această întreagă scală 
luminoasă şi cromatică, amplă, extraordinară a fericirii a 
inventat-o grecul - nu fără fiorul de recunoştinţă al celui 
iniţiat într-o taină, nu fără multă prevedere şi o tăcere 
evlavioasă - cu numele sacru: Dionysos. - Ce ştiu oare 
toţi oamenii moderni, copiii unei epoci fragile, diverse, 
bolnave, ciudate, despre sfera fericirii eline, ce ar putea ei 
să ştie despre ea! Cum să-şi atribuie sclavii „ideilor mo¬ 
deme 44 un drept pentru sărbătorile dionisiace! 

In vremea când trupul grec şi sufletul grec „înfloreau 44 - 
iar nu în stările de euforie maladivă şi de alienare - a 
apărut acel simbol enigmatic al celei mai înalte încuviinţări 
a lumii şi transfigurări a existenţei atinse până acum pe 
pământ. Aici ni se oferă un criteriu pe baza căruia tot 
ceea ce a crescut de atunci se dovedeşte a fl prea firav, 
prea sărac, prea strâmt: - să pronunţăm cuvântul „Dio¬ 
nysos 44 înaintea numelor şi a lucrurilor celor mai apreciate 
ale modernităţii, bunăoară înaintea lui Goethe sau a lui 
Beethoven sau a lui Schopenhauer sau a lui Rafael: şi 
dintr-o dată vom recunoaşte sentinţa cu privire la lucrurile 
şi momentele noastre cele mai valoroase. Dionysos este un 
judecător! - Am fost eu înţeles? - Este neîndoielnic faptul 
că grecii au încercat să-şi explice enigmele ultime privind 

„destinul sufletului 44 şi tot ceea ce ştiau ei despre educaţie 
şi purificare - mai ales despre ierarhia imuabilă şi inegali¬ 
tatea valorică dintre oameni - pornind de la experienţele 
lor dionisiace: aici îşi au originea marea profunzime, ma¬ 
rea tăcere prezente în tot ceea ce este grec, - nu-i cunoşti 
pe greci atât timp cât accesul ascuns, subteran spre această 
origine rămâne acoperit. Privirea indiscretă a savanţilor nu 
va vedea niciodată nimic în aceste lucruri, oricâtă erudiţie 
s?ar întrebuinţa în slujba acelei arheologii chiar şi elanul 
nobil al unor prieteni ai Antichităţii ca Goethe şi Winckel- 
mann are tocmai sub acest aspect ceva nepermis, aproape 
trivial. A aştepta şi a te pregăti; a aştepta să ţâşnească 
izvoare noi; a te pregăti în singurătate pentru chipuri şi 
voci străine; a-ţi purifica tot mai mult sufletul de praful şi 
zgomotul de iarmaroc al acestei epoci; a depăşi tot ceea ce 
este creştin - şi nu doar a te dezbăra - prin ceva supracreştin 
- căci concepţia creştină a fost concepţia opusă celei dio¬ 
nisiace -; a descoperi în şinele propriu păcatul şi a-ţi aşeza 
deasupra un cer al păcatului senin, strălucitor, enigmatic; a 
recuceri sănătatea sudică şi forţa ascunsă a sufletului; a 
deveni tot mai cuprinzător, mai supranaţional, mai euro¬ 
pean, mai supraeuropean, mai oriental, în sfârşit mai 
grec - căci elementul grec a fost prima mare coagulare şi 
sinteză a tot ceea ce era oriental şi tocmai de aceea înce¬ 
putul sufletului european, descoperirea „ noii lumi“ a noas¬ 
tre cine trăieşte sub asemenea imperative, cine ştie ce se 
poate ivi într-o bună zi? Tocmai - poate chiar o nouă zi? 

1052 . 

Cele două tipuri: Dionysos şi Cel răstignit. - A stabili 
dacă omul tipic religios este o formă de decadence ( marii 
înnoitori sunt toţi bolnavi şi epileptici); însă nu omitem 
noi astfel unul dintre tipurile omului religios, pe cel păgân? 

Nu este oare cultul păgân o formă de recunoştinţă şi de 
aprobare a vieţii? Oare supremul său reprezentant n-ar tre¬ 
bui să fie o apologie şi o transfigurare a vieţii? Tipul unui 
spirit împlinit şi care îşi revarsă desfătarea! Tipul unui 
spirit care îşi asumă contradicţiile şi aspectele îndoielnice 
ale existenţei, al unui spirit eliberator! 

Aici îl aşez eu pe Dionysos, zeul grec: aprobarea reli¬ 
gioasă a vieţii, a întregii vieţi, fără a o calomnia sau 
înjumătăţi; (tipic - faptul că actul sexual inspiră gravitate, 
mister şi veneraţie). 

Dionysos împotriva „Celui răstignit 4 *: iată contradicţia. 
Nu este o diferenţă legată de martiriu, - doar că acesta are 
un alt sens. Viaţa însăşi, eterna ei fecunditate şi reîntoarcere 
determină chinul, distrugerea, voinţa de anihilare. In celălalt 
caz, suferinţa, „cel răstignit fără vină 44 sunt privite ca un 
reproş împotriva acestei vieţi, ca formulă a condamnării ei. 
- Aţi ghicit: problema este aceea a sensului suferinţei: un 
sens creştin sau un sens tragic. în primul caz, el trebuie să 
fie calea spre o fiinţă sacră; în cel din urmă, fiinţa este 
privită drept îndeajuns de sacră pentru a justifica fie şi o 
suferinţă cumplită. Omul tragic aprobă chiar şi suferinţa 
cea mai aspră: el este suficient de puternic , de întreg, de 
îndumnezeitor; omul creştin neagă chiar şi destinul pămân¬ 
tesc cel mai fericit: el este îndeajuns de slab, de sărac şi 
dezmoştenit pentru a suferi sub orice formă din cauza vieţii. 
Dumnezeul pe cruce este un blestem asupra vieţii, o che¬ 
mare de a te izbăvi de ea; - Dionysos cel tăiat în bucăţi 
este o promisiune a vieţii: ce renaşte etern şi veşnic se 
întoarce din distrugeri acasă. 




III. 

Eterna reîntoarcere 


1053 . 

Filosofia mea aduce cu sine ideea triumfătoare prin 
care, în final, orice alt mod de gândire dispare. Ea este 
marea idee ce selecţionează: rasele care nu o suportă sunt 
condamnate; acelea care o percep drept binefacere supremă 
sunt menite să conducă. 


1054 . 

Lupta cea mai aprigă: în acest scop este nevoie de o 
armă nouă. 

Ciocanul: a provoca o decizie cumplită, a pune Europa 
înaintea consecinţei dacă voinţa ei „vrea“ declinul. 

Să ne ferim a deveni mediocri. Mai bine declinul! 

1055 . 

Un mod de gândire pesimist şi o concepţie pesimistă, 
un nihilism extatic pot fi uneori indispensabile pentru un 
filosof: ca teasc şi ciocan prin care el zdrobeşte rasele 
degenerescente şi muribunde şi le înlătură spre a croi drum 
unei noi ordini a vieţii, ori spre a împlini tendinţa prezentă 
în ceea ce degenerează sau vrea să se destrame. 

1056 . 

Vreau să învăţ ideea ce conferă multora dreptul de a se 
stinge, - marea idee ce selecţionează. 

1057 

Eterna reîntoarcere. O profeţie. 

1. Expunere a teoriei şi a premiselor şi consecinţelor 
ei teoretice. 

2. Demonstrarea teoriei. 

3. Consecinţe probabile ale faptului că este crezută 
(ea aduce totul în stare de explozie). 

a) Mijloace pentru a o suporta; 

b) Mijloace pentru a o îndepărta; 

4. Locul ei în istorie, ca un centru. Timp al pericolu¬ 
lui maxim. 

întemeierea unei oligarhii aşezate deasupra popoa¬ 
relor şi a intereselor lor: educaţie în vederea unei 
politici care să includă întreaga umanitate. 
Pandant al iezuitismului. 

1058 

Cele mai importante perspective filosofice (descope¬ 
rite de germani): 

a) aceea a devenirii, a evoluţiei; 

b) aceea privind valoarea existenţei (însă mai întâi a 
depăşi jalnica formă a pesimismului german!) - 
ambele reunite de către mine într-o manieră de¬ 
cisivă. 

Totul devine şi revine veşnic, - nu este posibil a te 
sustrage! - Admiţând că am putea judeca valoarea, ce 
rezultă de aici? Ideea reîntoarcerii ca principiu selectiv, în 
slujba forţei (şi a barbariei!!). 

Maturitate a umanităţii pentru această idee. 

1059 . 

1. Ideea eternei reîntoarceri: premisele ei ce ar trebui 
să fie adevărate, dacă ea este adevărată. Ce rezultă din 
această idee. 

2. Drept cea mai grea idee: acţiunea ei probabilă în 
cazul în care nu este preîntâmpinată, respectiv dacă nu are 
loc o transmutare a tuturor valorilor. 

3. Mijloc spre a o suporta: transmutarea tuturor valo¬ 
rilor. De acum nu plăcerea legată de certitudine, ci de in¬ 
certitudine; nu „cauză şi efect 44 , ci creativitatea continuă; 
nu voinţă de conservare, ci de putere; nu umila exprimare 
„totul este doar subiectiv 44 , ci „totul este de asemenea opera 
noastră! - să fim mândri de acest lucru! 44 

1060 . 

Pentru a suporta ideea reîntoarcerii sunt necesare: eli¬ 
berarea de morală; - mijloace noi împotriva faptului dure¬ 
rii (a concepe durerea ca instrument, ca părinte al plăcerii; 
nu există o conştiinţă aditivă a neplăcerii); - savurarea 
oricărei forme de incertitudine şi experimentalism drept 
contragreutate împotriva acelui fatalism extrem; - elimi¬ 
narea conceptului de necesitate; - eliminarea „Voinţei 44 ; - 
eliminarea „cunoaşterii în sine 44 . 

Maximă amplificare a conştiinţei privind forţa omu¬ 
lui - ca creator al supraomului. 

1061 . 

Cele mai extreme două moduri de gândire - cel meca¬ 
nicist şi cel platonic - concordă în eterna reîntoarcere: 
ambele ca idealuri. 

1062 . 

Dacă lumea ar avea un tel, el trebuia să fi fost atins 
deja. Dacă, în cazul ei, ar exista o stare finală neintenţionată, 
aceasta trebuia să fi fost atinsă de asemenea. Dacă, în 
general, lumea ar putea atinge un repaus perpetuu şi să 
încremenească în el - să „fiinţeze 44 - , dacă în întreaga ei 
devenire ea ar fi avut, fie şi numai pentru o clipă, această 
capacitate de „a fiinţa 44 , atunci, iarăşi, întreaga devenire ar 
fi încetat de mult, prin urmare, de asemenea, şi oriqe gân¬ 
dire sau „spirit 44 . Faptul „spiritului 44 ca o devenire demon¬ 
strează că lumea nu are un ţel, o stare finală şi că nu poate 
să „fiinţeze 44 . - Vechea obişnuinţă însă de a gândi orice 
proces ca având un ţel şi lumea ca fiind condusă de un 
Dumnezeu creator este atât de puternică, încât celui care 
gândeşte îi vine greu să nu-şi reprezinte această lipsă de 
finalitate a lumii iarăşi ca intenţie. Peste această idee - 
potrivit căreia, prin urmare, lumea s-ar feri intenţionat de 
atingerea unui ţel, ba chiar s-ar pricepe să evite cu iscusinţă 
să cadă într-o ciclicitate - trebuie să dea toti cei care ar 
dori să decreteze capacitatea pentru noutate eternă a lumii, 
respectiv ar dori să atribuie unei forţe finite, determinate, 
imuabile, constante, aşa cum este „lumea 44 , capacitatea 
fermecată de metamorfozare infinită a formelor şi stărilor 
ei. Chiar dacă lumea nu mai este un Dumnezeu, ea trebuie 
să fie astfel capabilă de o forţă creativă divină, de o forţă 
nelimitată de transformare; ea trebuie în mod intenţionat 
să se păzească de a reintra în vreuna dintre vechile ei 
forme; ea trebuie nu doar să aibă intenţia, dar şi mijloacele 
pentru a se feri de orice repetare, ea trebuie prin urmare 
să-şi controleze în fiecare clipă toate mişcările în scopul 
evitării ţelurilor, a stărilor finale, a repetărilor - şi tot alaiul 
de consecinţe ale unui asemenea mod impardonabil şi 
nesăbuit de a gândi sau dori. Acesta este în continuare 



Selecţie şi formare 


659 


vechiul deziderat religios şi vechea formă religioasă de 
gândire, un fel de jind de a crede că totuşi cumva lumea ar 
fi asemenea vechiului, iubitului, infinitului şi etern creatoru¬ 
lui Dumnezeu - că într-un fel, totuşi, „vechiul Dumnezeu 
trăieşte încă“ - acea dorinţă a lui Spinoza ce se exprimă în 
formula „ deus sive natura” (ba chiar, el simţea „natura 
sive deus“). Care sunt însă principiul şi credinţa prin care 
se formulează cel mai explicit reorientarea decisivă, pre¬ 
ponderenţa, atinsă astăzi, a spiritului ştiinţific asupra celui 
religios, asupra spiritului plăsmuitor de zei? Nu spun aces¬ 
tea că lumea, ca forţă, nu trebuie gândită drept nelimitată, 
căci ea nu poate fi gândită astfel - noi ne interzicem con¬ 
ceptul unei forţe infinite ca fiind incompatibil cu conceptul 
de „forţă”. Prin urmare - şi lumii îi lipseşte capacitatea 
unei noutăti eterne. 


1063 . 

Principiul conservării energiei reclamă eterna reîn¬ 
toarcere. 


1064 

Faptul că o stare de echilibru nu a fost atinsă niciodată 
dovedeşte că ea nu este posibilă. Dar, într-un spaţiu nede¬ 
terminat, ea trebuia să fi fost atinsă. La fel şi într-un spaţiu 
sferic. Forma spaţiului trebuie să fie cauza mişcării eterne 
şi în cele din urmă a oricărei „imperfecţiuni 44 . 

Faptul că „forţă 44 şi „repaus 44 , „invariabilitate 44 se con¬ 
trazic. Măsura forţei (ca mărime) drept constantă, esenţa ei 
însă fluidă. 

a 

A refuta „atemporalul 44 . Intr-un anumit moment al forţei 
este dată condiţionarea absolută a unei noi diviziuni a tu- 
turor forţelor sale: ea nu poate rămâne imobilă. „Transfor¬ 
marea 44 face parte din esenţă, prin urmare şi temporali- 

tatea: fapt prin care necesitatea transformării este însă încă 
o dată instituită conceptual. 

1065 . 

Acel împărat îşi rememora permanent vremelnicia tu¬ 
turor lucrurilor spre a nu le lua prea în serios şi pentru a 
rămâne liniştit în tumultul lor. Dimpotrivă, mie totul îmi 
apare ca fiind mult prea valoros ca să poată fi atât de 
trecător: eu caut o eternitate chiar şi pentru efemeride: cine 
va arunca mirul cel scump şi vinul în mare? - Eu îmi 
găsesc mângâierea în faptul că tot ceea ce a fost este etern: 
- şi-n val de mare se şterge mereu. 


1066 . 


Noua concepţie despre lume. - Lumea dăinuieşte; ea 
nu'este ceva ce devine, ceva ce trece. Sau mai degrabă: ea 
devine, trece, dar nu a început niciodată să devină şi nu a 
încetat niciodată să treacă - ea se menţine în ambele... Ea 

9 

trăieşte din sine însăşi: excrementele ei sunt hrana ei. 

Ipoteza unei lumi create nu trebuie să ne preocupe nici 
un moment. Conceptul „a crea“ nu mai poate fi în nici un 
fel definit, construit; un simplu cuvânt, rudimentul unor 
vremuri de superstiţie; printr-un cuvânt nu explici nimic. 
Ultima încercare de a concepe o lume ce începe a fost 


făcută de curând, sub varii aspecte, cu ajutorul unui proce¬ 
deu logic - de cele mai multe ori, după cum se poate ghici, 


cu o intenţie teologică ascunsă. 

In ultima vreme s-a căutat de mai multe ori a se reliefa 


contradicţia din interiorul conceptului de „infinitate tem¬ 
porală a lumii spre trecut “ (regressus in infinitum): însuşi 
acest concept a fost inventat, fireşte, cu preţul de a con¬ 
funda astfel capul cu coada. Nimic nu mă poate împiedica 
să spun, mergând înapoi din momentul actual, că astfel 

„nu voi ajunge niciodată la un sfârşit 46 : aşa după cum, din 
acelaşi moment, pot avansa la infinit. Abia atunci când aş 
vrea să comit greşeala - pe care mă voi feri s-o fac - de 
a identifica acest concept corect al unui regressus in infini- 
tum cu un concept imposibil de construit al unui progres- 
sus până în clipa de faţă, abia atunci când aş determina 
direcţia (înainte sau înapoi) ca fiind indiferentă din punct 
de vedere logic, aş ajunge să concep capul - momentul 
actual - drept coadă: ceea ce vă stă la dispoziţie, domnul 
meu Duhring!... 

Am întâlnit această idee la gânditori precedenţi: de 
fiecare dată ea era condiţionată de alte idei subiacente 

5 

(- de cele mai multe ori teologice, în favoarea unui creator 
spiritus). Dacă, în general, lumea ar putea încremeni, dacă 
ar putea să se usuce, să moară, să devină nimic sau dacă 
ar putea să atingă o stare de echilibru sau dacă ea ar avea, 
în general, un ţel ce ar include durata, caracterul invariabil, 
faptul-de-a-fi-dat-odată-pentru-totdeauna (pe scurt, expri¬ 
mat metafizic: dacă devenirea s-ar putea vărsa în fiinţă sau 
în nimic), atunci această stare trebuia să fi fost atinsă. Dar 
ea nu a fost atinsă: de unde rezultă... Aceasta este unica 
noastră certitudine de care ne putem servi drept corelativ 
împotriva unei mulţimi numeroase de ipoteze, posibile în 
sine, despre lume. Dacă, de pildă, mecanicismul nu se poate 
sustrage de la consecinţa unei stări finale, aşa cum a 
dedus-o, în cazul lui, William Thomson, mecanicismul este 
astfel respins. 

Dacă lumea poate fi gândită ca o mărime determinată 
de forţă şi ca un număr determinat de centre de forţă - şi 
orice altă reprezentare rămâne nedeterminată şi prin ur¬ 
mare inutilizabilă -, atunci de aici rezultă că ea trebuie să 
traverseze un număr calculabil de combinaţii în marele joc 
de zaruri al existenţei ei. într-un timp infinit orice combi¬ 
naţie posibilă ar fi atinsă la un moment dat; mai mult: ea 

ar fi atinsă de infinite ori. Şi întrucât, între fiecare com¬ 
binaţie şi revenirea ei ulterioară ar trebui să se fi scurs în 
general tot restul combinaţiilor posibile, iar, pe de altă parte, 
fiecare dintre aceste combinaţii determină în aceeaşi or¬ 
dine întreaga suită a combinaţiilor, s-ar demonstra astfel 
existenţa unui ciclu care s-a repetat deja infinit şi care îşi 
joacă jocul in infinitum. - Acestă concepţie nu este fireşte 
una mecanicistă: căci, dacă ar fi aşa ceva, ea nu ar stabili 
o revenire infinită de cazuri identice, ci o stare finală. 
Întrucît lumea nu a atins o asemenea stare, mecanicismul 
trebuie considerat drept imperfect şi doar ca o ipoteză 
provizorie. 


1067 . 

Şi ştiţi voi ce este „lumea 44 pentru mine? Vreţi voi să 
v-o arăt în oglinda mea? Această lume: un monstru de 
forţă, fără început, fără sfârşit, o mare eternă de forţă cu 
ape de bronz, ce nu creşte, nu scade, ce nu se destramă, ci 
doar se transformă, ca întreg o mărime invariabilă, o eco¬ 
nomie fără cheltuieli şi pierderi, însă de asemenea fără 
creşteri, fără încasări, de „nimic 44 altceva înconjurată decât 
de graniţele ei, nimic care să apună, să se risipească, să se 
extindă la infinit, ci ca forţă determinată incrustată într-un 
spaţiu determinat, dar nu într-un spaţiu ce ar fi „gol 44 pe 
alocuri, mai degrabă ca forţă pretutindeni, ca joc al forţelor 
şi al valurilor de forţă atât Unu cât şi Multiplu, aici acumu- 
lându-se şi diminuând simultan acolo, o mare de forţă tălă¬ 
zuind şi zbătându-se în sine, transformându-se veşnic, suind 
veşnic înapoi cu anii fără număr ai unui ciclu, cu fluxul şi 
refluxul formelor plăsmuite de ea, din cele mai simple 
gonind spre cele mai complexe, din cele mai calme, mai 
reci şi mai împietrite spre cele mai încinse, mai sălbatice, 
mai contradictorii, şi apoi iarăşi revenind din plenitudine 

spre simplitate, din jocul contradicţiilor înapoi la plăcerea 
armoniei, încuviinţându-se pe sine chiar şi în această iden¬ 
titate a căilor şi anilor ei, binecuvântându-se pe sine drept 
ceea ce etern trebuie să revină, ca o devenire ce nu cunoaşte 
astâmpăr, lehamite şi oboseală această lume dionisiacă 
a mea, lumea creaţiei eterne de sine, a eternei distrugeri de 
sine, această lume enigmatică a dublei voluptăţi, acest al 
meu „dincolo de bine şi de rău“, fără ţel - decât acela care 
ar exista în fericirea cercului - fără voinţă decât buna voinţă 

5 5 

a unui inel pentru sine, - vreţi voi un nume pentru această 
lume? Un răspuns pentru toate enigmele ei? O lumină 
chiar pentru voi, cei mai ascunşi, mai puternici, mai 
neînfricaţi, mai învăluiţi în noapte? - Această lume este 
voinţa de putere - şi nimic altceva! Şi chiar voi înşivă 
sunteţi această voinţă de putere - şi nimic altceva! 

Prieteni, aspră ne-a fost tinereţea: am suferit din pricina tinereţii 
însăşi ca de o boală grea. Aşa arată timpul în care am fost azvârliţi - epoca 
unui mare declin şi a unei ruinări interioare, ce se opune cu toate 
slăbiciunile ei, ba chiar prin ceea ce constituie puterea sa, spiritului 
tinereţii. Prăbuşirea, deci incertitudinea, este proprie acestei vremi: nimic 
nu stă pe picioare sigure şi pe o credinţă în sine solidă; trăieşti pentru 
mâine, căcr poimâine e îndoielnic. Totul e neted şi periculos pe drumul 
nostru, şi-n plus, gheaţa care ne mai susţine a devenit atât de subţire: 
simţim cu toţii adierea caldă şi stranie a vântului de moină - într-acolo 
unde mergem, curând n-o să ne mai poată urma nimeni! 


Friedrich Nietzsche: Voinţa de putere - Aforismul 57 


Ca nume pentru caracterul ultim al întregii fiinţări, termenul „voinţă 
de putere" dă un răspuns întrebării: ce este fiinţarea? Această întrebare este 
dintotdeauna întrebarea filosofiei. Numele „Voinţă de putere" trebuie 
astfel să ajungă a figura în titlul operei fundamentale a unui gânditor care 
spune: orice fiinţare este, în temeiul ei, voinţă de putere. 


Martin Heidegger: Nietzsche, Frankfurt am Main, 1996 









